
Neskelbta 


SERGEJUS AKSAKOVAS 


RAUDONOJI GĖLELĖ 


Vienoje karalystėje, vienoje viešpatystėje, gyveno turtingas 
pirklys, garbingas žmogus. 

Jis turėjo begales visokių gėrybių — įvairiausių turtų, bran- 
giųjų užjūrio prekių, perlų, brangiųjų akmenų, aukso bei sidabro 
pinigų; ir tam pirkliui augo trys dukterys, visos trys gražuolės, 
o jauniausioji visų gražiausioji; ir jis mylėjo savo dukteris dau- 
giau nei visutėlį savo turtą, perlus, brangiuosius akmenis, auk- 
so bei sidabro pinigus — dėl to, kad jisai buvo našlys ir jam 
nebuvo ko mylėti; jis mylėjo vyresniąsias dukteris, bet jaunylę 
dukterį mylėjo dar labiau, nes jinai buvo visų gražiausia ir jam 
lipšniausia. 

Šit ir baudžiasi tas pirklys savo prekybos reikalais keliauti už 
devynių žemių, į dešimtą karalystę, ir byloja jis savo meiliosioms 
dukterims: " 

— Mielosios mano dukterys, gražiosios mano dukružės, dai- 
liosios mano dukterytės, aš vykstu savo prekybos reikalais už de- 
vynių žemių, į dešimtą karalystę, ir ar trumpai, ar ilgai keliau- 
siu — nežinau, ir įsakau jums be manęs gyventi dorai ir romiai, 
ir jeigu be manęs jūs gyvensite dorai bei romiai, tai pargabensiu 
jums tokių lauktuvių, kokių jūs pačios panorėsite, ir duodu aš 
jums tris dienas laiko apsigalvoti, o tada jūs man pasisakysite, 
kokių lauktuvių norite. 

Jos galvojo- tris dienas ir tris naktis, atėjo pas savo tėvą, ir 
jisai ėmė jas klausinėti, kokių dovanų jos begeidžiančios. Vy- 
riausioji duktė nusilenkė tėvui ligi žemės ir prabilo į jį pirmoji: 

* — Tėvužėli tu brangiausias, sengalvėli tu mano mieliausias! 
Negabenk tu man nei auksu bei sidabru ataustų šilkų, nei juo- 
dojo sabalo kailių, nei stambiųjų apvaliųjų perlų, o pargabenk 
tu man karališkąjį vainiką iš aukso ir brangiųjų akmenų, ir kad 
jie žėrėtų tokia šviesa kaip nuo mėnulio pilnaties, lyg tartum 
nuo skaisčiosios saulužės, ir kad tamsiąją naktį nuo jų būtų švie- 
su kaip kad saulėtą vidudienį. 

Garbingasis pirklys susimąstė ir paskui tarė: 

— «Gerai, mieloji mano dukra, dailioji ir grakščioji dukruže, 

pargabensiu aš tau tokį vainiką; žinau užu jūrų vieną žmogų, 
kuris gaus Man tokį vainiką; jį turi viena užjūrio karalaitė, o 
paslėptas jis rūsyje akmeniniame, be to, tas rūsys yra akmens 
kalne, trijų sieksnių gilumoje, už trejų geležinių durų, trimis 
vokiškomis spynomis užrakintas. Darbas bus nelengvas, bet prieš 
mano pinigus niekas neatsispirs. 

Nusilenkė jam ligi žemės vidurinė duktė ir sako: 

— Tėvužėli tu mano mielasis! Negabenk tu man nei auksu, nei 
sidabru ataustų šilkų, nei juodųjų Sibiro sabalų kailių, nei stam- 
biųjų perlų karolių, nei aukso vainiko su brangiaisiais akmeni- 
mis, pargabenk tu man veidrodį iš vientiso Rytų krištolo; kad 
žvelgdama į jį, aš Matyčiau visą žemės grožybę ir kad žiūrėdama 
į jį, aš nesenčiau, ir kad mergiškasis mano grožis vis didėtų.. 

Susimąstė garbingasis pirklys ir, šiek tiek pagalvojęs, tarė jai 
tokius žodžius: 

— Gerai, mieloji Mano dukra, dailioji ir grakščioji dukruže, 
gausiu aš tau tokį krištolo veidrodį; jį turi Persų karaliaus duk- 
tė, jauna karalaitė, negirdėto, neregėto ir neįsivaizduojamo gro- 
žio; tasai veidrodis yra, saugomas aukštame mūro bokšte, tasai 
bokštas stūkso ant akmens kalno, to kalno aukštis trys šimtai 
sieksnių, už septynerių geležinių durų, septyniom vokiškom spy- 
nom užrakintas, ir į tą bokštą eina trys tūkstančiai laiptų, o ant 
kiekvienos pakopos stovi po persų karį, dieną naktį, su nuogais 
plieno kalavijais; o raktus nuo tų geležinių durų nešiojasi ka- 
ralaitė pasijuosusi už juostos. Žinau aš už jūrų tokį žmogų, ir 
jisai gaus man tą veidrodį. Tavo užduotas darbas yra sunkesnis 
už sesers, bet prieš mano pinigus niekas neatsispirs. 

Nusilenkė tėvui ligi žemės jauniausioji duktė ir taip prabilo: 

— Tėvužėli tu mano mielasis! Nevežk tu man nei auksu bei 
sidabru ataustų šilkų, nei juodųjų Sibiro sabalų, nei stambių ap- 
valiųjų perlų karolių, nei karaliaus vainiko iš brangiųjų akmenų, 
nei krištolinio veidrodžio, o parvežk tu man skaisčiai raudoną 
gėlelę, už kurią gražesnės nebūtų margajame pasaulyje. 

Dar labiau susimąstė garbingasis pirklys. Kiek jis ten galvojo, 
tikrai pasakyti negaliu; pagalvojęs jis bučiuoja, myluoja, glaubsto 
jauniausiąją, mylimiausiąją savo dukterėlę ir byloja tokius žo- 
džius: | 

— Na, uždavei tu man darbą, sunkesnį už seserų; kai Žinai, 
ko ieškoti, tai kaipgi nesuieškosi, tačiau kaip suradus tai, ko 
pats nežinai? Skaisčiai raudoną gėlelę nėra sunku surasti, tik 
kaipgi man sužinojus, kad gražesnės už ją nėra mMargajame pasau- 

lyjeė Stengsiuosi, bet dovanok, jei prašomųjų lauktuvių nepris- 
tatysiu. 

Ir jis leido eiti gražiosioms, dailiosioms savo dukterims į jų 
mergbučius. Jis ėmė ruoštis į kelionę į tolimus užjūrio kraštus. 
Kiek jis ten ruošėsi, nežinau ir neišmanau: greitai pasaka seka- 
ma, negreitai darbas dirbamas. Išvyko jis į tolimą kelionėlę. 

Na, ir keliauja garbingasis pirklys po svetimas užjūrio šalis, 
po nematytas karalystes; jis parduoda savo prekes trigubai bran- 
giau, perka svetimas trigubai pigiau; jis Maino prekes dar pel- 
ningiau, gaudamas priedo sidabro bei aukso; jis prikrauja laivus 
aukso pinigų ir pasiunčia namo. Tada suranda vyriausiajai duk- 
relei trokštamąsias lauktuves: karaliaus vainiką su brangiaisiais 
akmenimis, nuo kurių tamsią naktį šviesu kaip saulėtą vidudienį. 
Suranda trokštamąją dovaną ir savo vidurinei dukteriai: krištolo 
veidrodį, o jame matyti visas padangių grožis, ir, žiūrėdamasi į 
jį, Mergina ne sensta, o gražėja. Tik jis negali rasti trokštamųjų 
lauktuvių jauniausiajai, mylimiausiajai dukrelei — skaisčiai rau- 
donos gėlelės, už kurią gražesnės nebūtų margajame pasaulyje. 

Carų, karalių ir sultonų soduose jisai rado begalę skaisčiai 
raudonų gėlelių tokio gražumo, kad nei pasakoje beapsakysi, nei 
plunksna beaprašysi; tik niekas jam nelaiduoja, kad gražesnės 
už tą gėlelę nėra margajame pasaulyje; ir jis pats to nemano. Šit 
keliauja jis su patikimaisiais savo tarnais lakiaisiais smėlynais, 
gūdžiaisiais miškais, ir jį užpuola kur buvę, kur nebuvę plėši- 
kai — musulmonai, turkai ir indai, ir, Matydamas neišvengiamą 
nelaimę, garbingasis pirklys grąžina turtingas savo vilkstines su 
ištikimais tarnais ir bėga į tamsias girias. ,„Verčiau, girdi, tegu 
mane sudrasko plėšrieji žvėrys, nei pakliuvus man į netikėlių 
plėšikų nagus ir nugyvenus savo amžių nelaisvėje.“ 

Klaidžioja jis po tą traškantį, nepervažiuojamą, neperžengia- 
mą mišką, ir juo toliau jis žengia, juo kelias eina geryn, tarytum 
medžiai prieš jį skirtųsi, tankūs krūmai į šalis skėstųsi. 

Žengia atgal — rankos neprakiši, žengia į dešinę — kelmai ir 
stuobriai, zuikis žvairaakis neprasprūs, žengia į kairę, — O čia 
dar blogiau. Stebisi garbingasis pirklys, galvoja nesugalvoja, kas 
čia per stebuklai, o pats vis priekin ir priekin; po jo kojomis 
kelias pravažinėtas. Jisai blaškosi nuo ryto ligi vakaro kiaurą 
dienelę, nebegirdi nei žvėries besustaugiant, nei gyvatės besu- 
šnypščiant, nei pelėdos besuūkiant, nei paukštelio besučiulbant: 
tartum viskas aplink jį būtų išmirę. Šit sutemo ir tamsioji naktužė; 
taip tamsu aplink — nors pirštu į akį durk, o po jo kojomis švie- 
su šviesu. Na, žygiuoja jis beveik ligi vidurnakčio ir išvysta 

priekyje lyg raudoną pašvaistę, ir taria sau: „Turbūt miško de- 
gama; tai kam man lįsti tenai į tikrą, neišvengiamą mirtį?“ 

Apsigrįžta jis atgal — nebegalima pažengti, dešinėn, kairėn — 
nebegalima paeiti; leidos į priekį — kelias pravažinėtas. „Nagi 
pastovėsiu vienoje vietoje,— gal gaisai nuslinks į kitą šoną, ar 
pro mane praslinks, ar visai užges.“ 

Na ir sustoja jis, laukia; bet ir šįsyk kur tau: gaisai tikrai 
slenka tiesiai į jį, ir aplink jį tartum šviesiau darosi; galvoja jis 
galvoja ir nusprendžia žengti į priekį, kur akys veda. Dviejų mir- 
čių nebūna, o vienos neišvengsi. Pirklys persižegnoja ir nužings- 
niuoja į priekį. Juo toliau jis žengia, juo eina šviesyn, ir nušvinta 
beveik kaip saulėtą vidudienį, o gaisro šniokščiant nei spragant 
negirdėti. Galiausiai jis išeina į plačią laukymę, ir vidur tos pla- 
čios laukymės bestūksąs lyg tartum koks namas, lyg tartum ko- 
kia pilis — karaliaus ar caro rūmai, sidabru bei auksu ir bran- 
giaisiais akmenimis išpuošti, žėri liepsnos nuplieksti, o ugnies 
nematyti; tarytum skaisčioji saulutė, net skaudu į juos akims žiū- 
rėti. Visi langeliai praviri, o viduje žaidžia, skamba darni mu- 
zika, kokios jis niekados nebuvo girdėjęs. 

Jis įspūdina į erdvų kiemą pro plačius atkeltus vartus; čia ke- 
lias išklotas baltuoju marmuru, o iš šonų trykšta vandens trykš- 


liai — aukšti, dideli ir maži. Jis įžengia į rūmus laiptais, išklo- 
tais plona, ryškiai raudona gelumbe, o laiptų turėklai paauk- 
sinti; įeina jis į Mmenę — nieko nėra; į antrą, į trečią — nieko 


nėra; į penktą, į dešimtą — nieko nėra; o ištaisymas, išpuošimas 
visur karališkas, negirdėtas, neregėtas: auksas, sidabras, rytų kriš- 
tolai, dramblio ir mamuto kaulai. 

Garbingasis pirklys stebisi tokiu neapsakomu turtu, o dar la- 
biau, kad šeimininko nesama; ir ne tik šeimininko, bet ir tarnų; 
o muzika tebetrenkia nenutildama, ir jis pagalvoja tuo metu apie 
save: 

„Viskas puiku, tik valgyti nėra ko“, — ir randasi priešais jį 
stalas puošte išpuoštas, auksiniuose bei sidabriniuose induose pa- 
tiekalai gardžiausi, užjūrio vynai ir midaus gėralai visokie. Jisai 
sėda už stalo nedvejodamas, prisivalgo lig soties, kadangi buvo 
nevalgęs ištisą parą; valgis toks, kad ir beprikišti nėra ko — tik 
žiūrėk, kad liežuvio neprarytum, o jisai beklajodamas po miškus 
ir smiltymus, smarkiai išalkęs, išeina iš užu stalo, o nusilenkti 
nėra kam, ir ačiū tarti už vaišes, už primylėjimą irgi nėra kam. 
Vos jisai spėja atsistoti ir apsidairyti, jau stalo su valgiais tary- 
tum nė nebūta, o muzika tebetrenkia nenutįldama, 

Garbingasis pirklys stebisi tokiu įstabiu stebuklu bei tokiomis 
nuostabiomis nuostabomis ir žengia jisai per puošnias menes gė- 
rėdamasis, o pats galvoja: „(Gera būtų dabar išsitiesus ir paknar- 
kus“,--- ir mato, prieš jį bestovinti raižytinė lova, padirbta iš 
gryno aukso, krištolinėmis kojelėmis, su sidabro užuolaidomis, su 
perlų spurgais bei kutais; pūpso minkštučių gulbės pūkų duknos 
ant lovos kaip kalnai. 

Stebisi pirklys tokiu nauju stebuklu, nauju ir įstabiu; gula jis 
aukšton lovon, užsiskleidžia sidabrine užuolaida ir mato, kad jo- 
sios esama plonutės ir minkštutės tarytum šilkinės. Pasidaro ruū- 
mų menėje tamsu, lygiai kaip temstant, ir muzika trenkia tary- 
tum iš tolo, ir jisai pagalvoja: ,(O, kad nors susapnuočiau savo 
dukreles!' — ir užminga tą pačią valandėlę. 

Pirklys nubunda, o saulė iškilusi jau viršum aukštųjų me- 
džių. Pabunda pirklys ir negali atitokti: visą naktį jis išsapnavo 
meiliąsias, dailiąsias ir apveidžiąsias savo dukteris, jisai sapnavo 
vvIresniąsias savo dukteris: vyriausiąją ir vidurinę, kad jos esan- 
čios linksmos linksmutėlės, o nuliūdusi viena jauniausioji, myli- 
miausioji dukružėlė; jisai sapnavo, kad vyriausioji ir vidurinė 
dukterys turinčios turtingus jaunikius ir kad jiedvi besirengian- 
čios ištekėti, nesulaukusios jo tėviškojo palaiminimo, o jaunėlė 
dukrelė, mylimiausioji, tikroji gražuolė, apie jaunikius nė gir- 
dėti nenori, lig kol sugrįš josios mielasis tėvužėlis; randasi pirk- 
lio širdžiai ir linksma, ir liūdna. 

Jis atsikelia iš aukštos lovos, drabužiai jam visi parengti, ir 
vandens čiurkšlė trykšta į krištolinį indą; jis apsirengia, nusi- 
prausia ir nebesistebi nauju stebuklu: arbata ir kava ant stalo 
stovi, ir prie jų gardumynų užkanda. Jis pavalgo ir vėl ima Žžy- 
giuoti per menes, norėdamas dar kartą jomis pasigėrėti skais- 
čiosios saulės šviesoje. Viskas jam pasirodo gražiau nei vakar. 
Štai jis mato pro pravirus langus, kad aplink rūmus apsodinti 
neregėti sodai, aplipę vaisiais, ir gėlės žydi neapsakomu grožiu. 
Jis užsigeidžia po tuosius sodus pasivaikščioti. 

Jis nukopia kitais taiptais, iš žaliojo marmuro, iš vario bei 
malachito, paauksintais turėklais, išeina tiesiog į žalius sodus. 
Jis vaikščioja ir gėrisi: medžiuose kabo išnokę vaisiai, patys į 
burną prašyte prašosi; žvelgiant į juos, seilės varva; Žydi pui- 
kios, pilnavidurės, kvapnios, įvairiausiomis spalvomis išrašytos 
gėlės, skraido neregėti paukščiai, tartum žaliame ir tamsiai rau- 
doname aksome auksu bei sidabru išadyti, dausų giesmes gieda, 
«trykšta aukšti vandens čiurkšliai, žvelgiant į jų aukštumas — 

galvą užlošti tenka, ir teka bei gurguliuoja šaltinių versmės kriš- 
toliniais loviais. 

Vaikščioja sau garbingasis pirklys, stebisi visais tokiais ne- 
regėtais dalykais, nežino, ko besižiūrėti ir ko besiklausyti; akys 
pasiklydo matant tokius nuostabius daiktus. Kiek ten jis šitaip 
vaikščiojo — nežinia: greitai pasaka sekama, negreitai darbas 
dirbamas. Ir staiga jis mato — žalioje įkalnėje bežydinti skais- 
Čiai raudona, neregėto ir negirdėto gražumo gėlelė, kad nei pa- 
sakoje beapsakysi, nei plunksna beaprašysi. Garbingajam pirk- 
liui net kvapą užėmė; prieina jis prie tos gėlelės; gėlelės kvaps- 
nis po visą sodą tarytum srovėmis sklaistosi; sudreba pirkliui ir 
rankos, ir kojos, ir jis prakalba džiugiu balsu: 

„Štai raudonoji gėlelė, už kurią nėra gražesnės margajame 
pasaulyje, kurios mane prašė jauniausioji, mMylimiausioji dukre- 
lė". 

Ir taręs tokius žodžius, jis prieina ir nusiskina skaistraudonę 
pėlelę. Tą pačią valandėlę be jokio debesio blyksteli žaibas ir 
sugriaudi perkūnas, žemė susiūbuoja po kojomis ir išdygsta lyg 
iš po žemių priešais pirklį tartum žvėris, tartum žmogus — šiaip 
sau kažkokia pabaisa, siaubi ir gauruota, ir ji sukaukia atšiauriu 
balsu: 

— Ką tu padarei? Kaip tu išdrįsai nuskinti mano sode mano 
uždraustąją mylimąją gėlelę? Aš saugojau ją labiau už savo akies 
vyzdį ir kasdien guodžiausi žvelgdamas į ją, o tu išplėšei man 
visą Mano gyvenimo paguodą bei džiaugsmą. Aš esu rūmų ir so- 
do šeimininkas, aš priėmiau tave kaip brangų ir kviestinį svetį, 
pavalgydinau, pagirdžiau ir užmigdžiau, o tu mat kaip atsimokė- 
jai už mano gera? Tai žinok gi karčiąją savo dalią: tu numirsi 
per savo kaltę belaike mirtimi!.. 

Ir nesuskaitoma galybė atšiaurių balsų iš visų pusių sukliko: 
„Tu numirsi belaike mirtimi! 

“ Garbingasis pirklys iš baimės dantimis sukaleno, jis apsižval- 
gė ir mato, kad iš visų pusių, iš po kiekvieno medžio ir krūme- 
lio, iš vandens, iš po žemių lenda prie jo aibė piktųjų dvasių, 
vis šlykščios baisenybės. Puolė jis ant kelių priešais vyriausiąjį 
šeimininką, gauruotąją pabaisą, ir prabilo maldaujamu balsu: 

— Ei, garbingasis valdove, girios žvėrie, jūros keistenfbe: ko- 
kiu garbingų vardu tave bevadinus — nežinau, neišmanau. Ne- 
pražudyk tu krikščioniškosios mano sielos už begalinį, nekaltą 
mano akiplėšiškumą, neliepk manęs nukirsdinti ir mirtimi nubaus- 
ti, liepk žodį ištarti. 

Turiu aš tris dukreles, tris gražuoles, dailias ir apveidžias duk- 
ružes; prižadėjau aš joms po dovaną parvežti: vyriausiajai duk- 
teriai — bIrangiaisiais akmenimis nusagstytą karalaitės vainiką, 
viduriniajai dukteriai — didžiulį krištolo veidrodį, o jauniausia- 
jai dukterėlei — skaisčiai raudoną gėlelę, už kurią gražesnės ne- 
būtų margajame pasaulyje. Vyresniosioms dukterims lauktuves 
aš suradau, o mMažylei dukrelei negaliu surasti lauktuvių; pama- 
čiau aš tokią dovaną tavo sode — skaisčiai raudoną gėlelę, už 
kurią gražesnės nėra mMargajame pasaulyje, ir tariau sau, kad 
tokiam turtingam, garsingam ir galingam šeimininkui nebūsią 
gaila skaisčiai raudonos gėlelės, kurios prašė jauniausioji, myli- 
miausioji mano dukrytėlė. Apgailestauju aš už savo kaltę prieš 
tavo didybę. Tu atleisk man, kvailam ir paikam, paleisk mane 
vykti pas savo mieląsias dukteris ir padovanok man skaisčiai 
raudoną gėlelę lauktuvių jauniausiajai, mylimiausiajai mano duk- 
ružei. Užmokėsiu aš tau aukso pinigais, ko pareikalausi. 

Per girią nuskardėjo kvatojimas, tarytum perkūnas būtų su- 
griaudęs, ir prabilo pirkliui girios žvėris, jūros keistenybė: 

— Nereikia man tavo aukso pinigų; aš neturiu kur savųjų 
bedėti. Tu nesulauksi iš manęs jokio pasigailėjimo, ir tave sudras- 
kys ištikimieji mano tarnai į kąsnelius, į smulkiausius gabalė- 
lius. Tik vienas tėra tau išsigelbėjimas. Aš paleisiu tave vykti 
namo sveiką ir gyvą, apdovanosiu krūva pinigų, padovanosiu 
skaisčiai raudoną gėlelę, jei tu man duosi pirklio garbės žodį ir 
savo rankos parašą, kad atsiųsi vietoje savęs vieną iš gražiųjų, 
dailiųjų savo dukterų; aš jos nė kiek nenuskriausiu, ir ji gyvens 
pas mane gerbiama bei nevaržoma, kaip tu pats esi gyvenęs ma- 
no rūmuose. Man radosi liūdna gyventi vienišam, ir noriu pasi- 
vilioti sau draugą. 

„Taip ir sudribo pirklys ant pilkosios žemelės, apsipylė karš- 
tomis ašaromis; ir žvilgtelėjo jis į girios žvėrį, į jūros keistenybę, 
ir prisiminė jis gražiąsias, dailiąsias savo dukteris, ir dar labiau 
sukliko spiegiamu balsu: be galo baisus buvo girios žvėris, jūros 
keistenybė. Garbingasis pirklys ilgai sielojosi ir plūdo ašaromis, 
1 jis prabilo maldaujamu balsu: 

— Garbingasis valdove, girios žvėrie, jūros keistenybe. O 
kaipgi man elgtis, jeigu mano dukterys, gražiosios bei dailiosios, 
savo- valia nepanorės vykti pas tave? Nejaugi aš turiu surišti 
joms rankas bei kojas ir jėga pasiųsti? Na ir kokiu keliu tave 
pasiekti? Aš vykau pas tave lygiai dvejus metus, o kokiomis vie- 
tomis, kokiais keliais, aš nežinau. " 

Prabilo į pirklį girios žvėris, jūros keistenybė: 

— Aš nenoriu belaisvės, vergės, tegu atvyksta tavo duktė 
čionai iš meilės tau, savo valia ir noru; 0 jeigu tavo dukterys 
nevyks savo valia ir noru, tai pats atvyk, ir aš tave nubausiu 
žiauria mirtimi. O kaip atvykti pas mane — ne tavo bėda; aš tau 
duosiu žiedą, nusimovęs nuo savo rankos: kas užsimaus jį ant 
mažojo pirštelio dešiniosios rankos, tasai vienu akies mirksniu 
atsidurs kur užsigeidęs. Duodu tau tris dienas ir tris naktis laiko 
pabūti, paviešėti namie. 

Pirklys galvojo galvojo ir sugalvojo šitaip: „Geriau man su 
dukterimis pasimačius, suteikus joms tėviškąjį palaiminimą, ir 
jeigu josios nepanorės manęs išgelbėti nuo mirties, tai aš pasi- 
ruošiu mirčiai, kaip dera krikščioniui, ir sugrįšiu pas girios žvė- 
rį, jūros keistenybę“. Jisai nemanė nieko apgaulingo, todėl ir 
papasakojo, ką buvo sugalvojęs. Girios žvėris, jūros keistenybė 
ir be to jo Mintis žinojo; pamatęs, kad pirklys sako tiesą, jis ne- 
paėmė nei ranka rašyto parašo, 0 nusimovė nuo savo rankos auk- 
so žiedą ir įteikė jį garbingajam pirkliui. 

Ir vos tik garbingasis pirklys spėjo užsimauti jį ant mažojo 
dešinės rankos piršto, jisai tučtuojau atsidūrė tarp plataus savo 
dvaro vartų; tą pačią valandą pro tuos pačius vartus traukė tur- 
tingos jo vilkstinės su ištikimais tarnais, ir pargabeno josios tur- 
tų bei prekių trigubai, nei pirma buvo. 

Namuose kilo triukšmas ir šauksmas, pašoko dukterys nuo sa- 
vo adyklių, o jųjų adyta sidabru bei auksu šilkinės skarelės; 
šoko jos tėvo bučiuoti, myluoti ir įvairiais mMeiliais vardais va- 
dinti; abi vyresniosios seserys tūpčiojo aplinkui labiau už jau- 
niausiąją seserį. Jiedvi mato, kad tėvas kažkodėl nelinksmas ir 
kad jo širdį slegia slaptas sielvartas. Vyresniosios dukterys ėmė 
jį kvosti, ar nepraradęs jis didžiųjų savo turtų; 0 jauniausioji 
duktė apie lobį negalvoja ir sako savo tėvui: 

— Man tavo turtai nereikalingi, turtai — įsigyjamas daiktas; 
o apsakyk tu man savo širdies skausmą. 

Ir prabilo tada garbingasis pirklys gražiosioms bei dailiosioms 
savo dukterims: 

— Nepraradau aš didžių savo turtų, o įsigijau pinigo dvigu- 
bai, trigubai; bet aš turiu kitą sielvartą, ir pasakysiu jį jums 
rytojaus dieną, o šiandien linksminkimės. . 

Jis įsakė atnešti kelionės dėžes, apkaustytas geležimi; išėmė 
jis vyriausiajai dukteriai karališkąjį aukso vainiką, padirbtą iš 
arabiškojo aukso, ugnyje nedegantį, vandenyje nerūdijantį, bran- 
giaisiais akmenimis nusagstytą; viduriniajai dukteriai išėmė lauk- 
tuvių Rytų krištolo veidrodį; jauniausiajai dukrelei lauktuvių įtei- 

kė aukso ąsotėlį su skaisčiai raudona gėlele. Vyresniosios duk 
terys iš džiaugsmo suglumo, nusinešė savo lauktuves į aukšta. 
bokščius mergbučius ir ten laisvai kiek tinkamos jomis atsidžiau- 
gė. Tik jauniausioji, mylimiausioji dukrelė, išvydusį skaisčiai rau- 
doną gėlelę, visa sudrebėjo ir pravirko, lyg tartum josios širdužę 
kas būtų nudiegęs. Ir prabilo į ją senas tėvulis tokiais žodžiais: 

— Kodėl gi, mieloji, mylimiausiojįi mano dukrele, tu neimi 
trokštamosios savo gėlelės? Gražesnės už ją nėra mMargajame pa- 
saulyje. 

Paėmė jauniausioji duktė skaistraudonę gėlelę tartum neno- 
rėdama, bučiuoja tėveliui rankas, o pati karštomis ašaromis ver- 
kia. Kaip bematant atbėgo vyresniosios dukterys, josios išžiūrėjo 
tėvo lauktuves ir negali atitokti iš džiaugsmo. Tada susėdo jie 
visi už ąžuolinių stalų, už raštuotų staltiesių, prie gardžių, sal- 
džių valgių, prie midaus gėrimų; valgyti, gerti, vėsintis, meilio- 
mis kalbomis guostis. 

Vakarop privažiavo svečių, ir prisirinko pilnutėliai pirklio na- 
mai brangiųjų svetelių, pataikūnų, veltėdžių. Pašnekesys truko 
ligi pusiaunakčio, ir tokia buvo vakaro puota, kokios garbingasis 
pirklys savo namuose nebuvo regėjęs; ir iš kur visa kas ėmėsi, 
negalėjo jis atspėti, na, ir visi tuo stebėjosi: ir aukso bei sidabro 
indai, ir nuostabūs valgiai, kokių niekados namuose nebuvo ma- 
tę. 

Rytą pirklys pasikvietė vyriausiąją dukterį, išpasakojo jai vi- 
sa, kas jam buvo atsitikę, viską Žodis į Žodį, ir paklausė, ar jinai 
norinti išgelbėti jį nuo žiaurios mirties ir vykti gyventi pas gi- 
rics žvėrį, jūros keistenybę. Vyriausioji duktė griežtai atsisakė 
ir tarė: 

— Tegu toji duktė ir vaduoja tėvą, kuriai jis ieškojo skais- 
čiai raudonos gėlytės. 

Garbingasis pirklys pasikvietė kitą dukterį, vidurinę, nupasa- 
kojo jai visa, kas jam buvo atsitikę, viską žodis į žodį, ir paklau- 
sė, ar jinai norinti išgelbėti jį nuo žiauriosios mirties ir vykti gy- 
venti pas girios žvėrį, pas jūros keistenybę. Vidurinioji duktė 
griežtai atsisakė ir tarė: 

— Tegu toji duktė ir vaduoja tėvą, kuriai jis ieškojo skais- 
čiai raudonos gėlytės. 

Garbingasis pirklys pasikvietė jauniausią dukterį ir ėmė jai 
viską pasakoti, viską žodis į žodį, ir nespėjo baigti savo kalbos, 
tuoj jauniausioji, mylimiausioji dukrytė atsiklaupė priešais ir 
"tarė: 


u pas girios žvėrį, pas jūros keistenybę, ir gyvensiu pas jį. 
tu gavai skaistraudonę gėlelę, ir aš privalau tave vaduoti. 
* Garbingasis pirklys apsipylė ašaromis, apkabino jauniausiąją, 
mylimiausiąją dukrelę ir prabilo į ją tokiais žodžiais: 

— Mieloji, gražioji, dailioji, jauniausioji ir mylimiausioji duk- 
ra mano, suteikiu aš tau tėvišką savo palaiminimą, kad tu išva- 
Au.oji savo tėvą nuo žiauriosios mirties ir savo laisva valia bei 
Ic:svųį noru vyksti į atgrasų gyvenimą pas baisųjį girios žvėrį, 
pa3 jūros keistenybę. Tu gyvensi jo rūmuose visa ko didžiau- 
siai pertekusi ir visiškai laisva; na o kur tie rūmai — niekas ne- 
žino, nenumano, ir nėra į juos kelio nei raitam, nei pėsčiam, nei 
laukiniam žvėriui smarkuoliui, nei paukščiui skrajūnui. Nebeiš- 
girsim iš tavęs nei žodžio, nei žinelės, o tu iš mūsų juo labiau. 
Ir kaip man nugyventi karčiąją savo dalią, nebematant tavo vei- 
delio, nebegirdint lipšnių tavo kalbelių? Atsisveikinu su tavimi 
amžių amžiams, lyg gyvą tave žemėje laidočiau. 

Ir atsakė tėvui jauniausioji, mylimiausioji duktė: 

— Neverk, neliūdėk, tu mano mielasis tėvužėli; aš gyvensiu 
visa ko pertekusi, laisvai; aš neišsigąsiu girios žvėries, jūros keis- 
tenybės, tarnausiu jam ištikimai ir teisingai, vykdysiu aš jo val- 
Jovišką valią, 0 gal jis manęs ir pasigailės. Negedėk tu manęs 
gyvos tarytum mirusios: gal, Dievas duos, ir aš sugrįšiu pas ta- 
ve. 

Verkia, rauda garbingasis pirklys, tokiomis kalbomis nepasi- 
guc-ėžia. 

*tbėga vyresniosios seserys, vyriausioji ir vidurinioji, pra- 
vir :sta ant viso namo; mat jiedviem baisiai gaila jauniausiosios, 

nv':niausiosios sesers; O jauniausioji sesuo nė nesirodo esanti 
Hu. a, neverkia, nevaitoja ir ruošiasi į ilgą kelią nežinomą. Ir 
įinai pasiima skaistraudonę gėlelę paauksintame ąsotėlyje. 

Praėjo trečia diena ir trečia naktis, atėjo metas skirtis gar- 
bingajam pirkliui, skirtis su jauniausiąja, mylimiausiąja dukra: 
Jis ia bučiuoja, myluoja, karštomis ašaromis mazgoja, tėvišką sa- 
vo palaiminimą suteikia. Išima jis girios žvėries, jūros keisteny- 
bės 7:ędelį iš kaustytos dėželės, užmauna žiedelį ant mažojo de- 
šinės rankos piršto jauniausios, mylimiausios dukters — ir tą pa- 
„34  uUandėlę ji dingsta su visa savo manta. 

1. atsidūrė girios žvėries, jūros keistenybės rūmuose, aukšto- 
sio“ mūrinėse menėse, raižytinėje aukso lovoje krištolinėmis 
+H5,; Mis, gulbės pūkų duknose, įvilktose auksu raštuoto spalvo- 
Lo o apvalkalu, tarytum ji nė iš vietos nebūtų pajudėjusi, ta- 


Šo Pal imink mane, tėvuži tu mano brangusis, mielasis; aš 
Ė 

rytumn būtų atsigulusi pasilsėti ir pabudusi. Trinktelėjo darni r « 
zika, kokios kaip gyva nebuvo girdėjusi. 

Ji pakilo iš pūkinio patalo ir mato, kad visi jos daikta: i 
raudonoji gėlelė paauksuotame ąsotėlyje čia pat bestovį, iš » 
lioti ir sustatyti ant žaliųjų vario, malachito stalų, ir kad t :ic 
menėje daug įvairaus gero bei turto besą: yra ant ko pasėd ; 
išsitiesus pagulėti, yra kuo apsitaisyti, yra į ką pasižiūrėti. O +. 
vo viena siena visa veidrodinė, antroji siena iš aukso, trečia ;:- 
na visa sidabrinė, o ketvirtoji siena iš dramblio ir mamuto kau! 
brangiaisiais akmenimis nusagstyta; ir pagalvojo ji: „Turbūt 
"bus mano miegamasis". 

Ji panoro apveizėti visus rūmus ir išėjo į aukštąsias meros. 
Ilgai ji vaikštinėjo, besigėrėdama visomis keistenybėmis; vie: A 
menė buvo gražesnė už kitą, ir viskas gražiau, nei buvo pasal :- 
jęs garbingasis pirklys, mielasis jos tėvužis. Ji paėmė iš paavtk. 
sintojo ąsotėlio mylimąją raudoną gėlelę, išėjo į žaliuosius 511- 
dus ir sučiulbo jai paukščiai dangiškąsias savo giesmes, o me- 
džiai, krūmai ir gėlės sumojavo savo viršūnėmis ir tarytum ': : 
nusilenkė; ėmė trykšti vandens trykšliai ir garsiau sugurgėjo š.. 
tinių versmės, ir surado ji tą aukštąją vietą, žaliaveję įkalnę, n. 
kurios garbingasis pirklys nuskynė skaisčiai raudoną gėlelę, 17 
kurią gražesnės nėra margajame pasaulyje. Ir jinai išėmė :'5 
skaistraudonę gėlelę iš paauksinto ąsotėlio ir buvo ją bejįsoi .- 
nanti į senąją jos vietą; bet pati gėlelė išskrido iš jos rankų t 
prigijo prie senojo stiebelio, ir pražydo gražiau nei prieš tai. 

Ji nusistebėjo tokiu keistu stebuklu, tokiomis retomis nuosi - 
bomis, apsidžiaugė trokštamąja skaistraudone gėlele ir nužing :- 
niavo atgal į savo rūmų menes, o vienoje jų bestovįs stalas a: 
dengtas, ir tik ji pagalvojo: „Turbūt girios žvėris, jūros a “ 
nybė, ant manęs nepyksta, ir jis bus man maloningas valdovas“ 
ir tučtuojau ant baltos marmurinės sienos atsirado ugnimi rašy" 
žodžiai: 

— Ne valdovas aš tau, o paklusnus vergas. Tu esi mano va: 
dovė, ir visa, ko tik tu užsimanysi, visa, kas tik tau dingtels i 
galvą, aš mielių mieliausiai vykdysiu. 

Ji perskaitė ugninius žodžius, ir dingo jie nuo baltosios ma; 
murinės sienos, lyg jų ten niekados nebūtų buvę. Ir šovė jai . 
galvą mintis parašyti laišką savo tėvužėliui, duoti jam apie sav 
žinelę. Ji nespėjo apie tai pagalvoti, žiūri — prieš ją begulį- 
popierius su auksine plunksna bei rašaline. Rašo ji laišką mic 
lajam savo tėvužiui ir meiliosioms savo seserėlėms: 

— Negedėkite manęs, nesielvartaukite, aš gyvenu girios žvė. 

ries, jūros keistenybės rūmuose kaip karalaitė; jo paties nei gir- 
džiu, nei regiu, o jis Man rašinėja baltojo marmuro sienoje ugni- 
nius žodžius; ir jis Žino viską, kas tik man į galvą dingteli, ir 
tą pat valandėlę viską įvykdo, ir nenori jis vadintis mano val- 
dovu, o Mane vadina savąja valdove. 

Vos ji tesuspėjo parašyti laišką ir prispausti antspaudą, tuč- 

tuojau laiškas dingo jai iš rankų ir iš akių, tarytum čia jo nė 
nebūtų buvę. Trinktelėjo muzika dar garsiau, ant stalo atsirado 
gardžiausių valgių, midaus gėrimų, visi indai raudonojo aukso. 
Ji sėdo už stalo linksmų linksmutėlė, nors niekuomet kaip gyva 
"nebuvo pietavusi vienų viena; ji valgė, gėrė, vėsinosi, linksmi- 
nosi muzika. Po pietų, pavalgiusi, ji atsigulė pasilsėti; muzika 
užgriežė tyliau ir iš toliau, kad jai miegoti nekliudytų. 
„ Išsimiegojusi ji pakilo linksmutė ir vėl išėjo vaikštinėti po 
žaliuosius sodus, nes iki pietų nespėjo apeiti nė pusės sodų, at- 
sistebėti visais neregėtais jų nuostabumėliais. Visi medžiai, krū- 
mai ir gėlės prieš ją lenkėsi, o išnokę vaisiai, kriaušės, persikai 
ir sultingi obuolėliai patys į burną. lėkė. Gerokai pasivaikščiojusi, 
beveik iki pat vakaro, ji grįžo į aukštąsias savo menes ir mato: 
stalas apdengtas, o ant stalo besą sukrauti gardžiausi patiekalai, 
midaus gėrimai, ir visi puikūs. 

Po vakarienės ji nuvyko į tą baltojo marmuro menę, kur bu- 
vo skaičiusi sienoje ugninius žodžius, ir mato ant tos pačios sie- 
nos vėl tokius pat ugninius žodžius: 

„Ar mano valdovė patenkinta savo sodais ir menėmis, vaišė- 
mis ir tarnais?“ 

Ir prabilo džiaugsmingu balsu jąunoji pirklio duktė, grakš- 
čioji gražuolė: 

— Nevadink tu manęs savąja valdove, o būk tu man visados 
meilus ir maloningas valdovas. Aš niekados neperžengsiu tavo 
valios. Nepaprastai dėkoju tau už visas tavo vaišes. Gražesnių už 
taviškes aukštąsias menes ir žaliuosius tavo sodus nesurasi mar- 
gajame pasaulyje: tad kaipgi man nebuvus patenkintai? Tokių 
stebuklų aš kaip gyva nesu regėjusi. Nuo tokių nuostabų dar ne- 
atitokau: tiktai aš bijau ilsėtis viena; visose aukštosiose menėse 
nėra nė gyvos žmogaus dvasios. 

Sienoje pasirodė ugniniai žodžiai: 

„Nebijoki, gražioji Mano valdove; tu nesiilsėsi viena, tavęs 
laukia kambarinė mergina, ištikima ir mylima; ir daug yra me- 
nėse gyvųjų Žmonių dvasių, tik tu jų nematai ir negirdi; ir jie 
visi drauge su manimi saugo tave dieną naktį: neleisim mes ta- 
vęs vėjui užpūsti, neleisimę nė dulkelei užkristi.“ 

Ir jaunoji pirklio duktė, skaisčioji gražuolė, nuėjo ilsėtis į 
savo miegamąjį, ir Mato: prie jos lovos bestovinti baudžiauninkė 
mergina, ištikima ir mylima, ir jinai stovi vos gyva iš baimės; 
ir apsidžiaugė ji savo valdove, ir bučiuoja baltąsias jos rankeles, 
apkabina greitąsias jos kojeles. Valdovė taip pat ja. džiaugiasi, 
įniko klausinėti ją apie mieląjį tėvužį, apie vyresniąsias savo 
sesutes ir apie visus savo mMergautinius tarnus; paskui ji pati ėmė 
pasakoti, kas jai tuo metu buvo nutikę. Taip ir nemiegojo jiedvi 
ligi aušružei išauštant. 

Taip ir ėmė gyvuoti jaunoji pirklio duktė, skaisčioji gražuolė. 
Kasdien jai parengtas naujas iškilnus apdaras, o papuošalai ne- 
įkainojami: jų nei pasakoje beapsakysi, nei plunksna beaprašysi; 
kasdien naujos, prašmatniausios vaišės ir linksmybės: pasivaikš- 
čiojimai, muzikai aidint, važiuoklėmis be arklių ir be pakinktų po 
tamsius miškus; o tie miškai prieš ją skvIėsi ir davė jai platų 
kelią, platų ir lygų. Ir ji ėmė dirbti rankų darbus, merginų rank- 
darbius, adyti audeklus sidabru bei auksu ir varstyti spurgus; ji 
ėmė gausiais perlais siuvinėti dovanėles mielajam tėvužėliui, o 
prašmatniausiąjį audeklą padovanojo meiliajam savo valdovui, 
girios žvėriui, jūros keistenybei. Ir pradėjo ji diena dienon daž- 
niau lankytis į baltojo marmuro salę, kalbėti meilias kalbas ma- 
loniajam savo viešpačiui ir skaityti sienoje ugniniais žodžiais iš- 
rašytus jo atsakymus bei sveikinimus. 

Ar mažai, ar daug laiko praėjo: greitai pasaka sekama, ne- 
greitai darbas dirbamas, — pradėjo priprasti prie savo gyvenimo 
jaunoji pirklio duktė, skaisčioji gražuolė; niekuo jinai jau nebe- 
sistebi, nieko nebesibijo; jai tarnauja nematomi tarnai, padavi- 
nėja, nuiminėja, važiuoklėmis be arklių vežioja, muzika linksmi- 
na ir visus jos troškimus patenkina. Ir ji pamilo maloningąjį sa- 
vo viešpatį, ir pamatė, kad ne veltui jis ją vadina savąja valdove 
ir kad jis myli ją labiau už save patį; ir panoro ji pasiklausyti 
jo balso, panoro su juo pasikalbėti, nebeeidama į baltojo marmu- 
ro Menę, nebeskaitydama ugninių žodžių. 

Ji ėmė to maldauti ir prašyti; tik girios žvėris, jūros keiste- 
nybė, su jos prašymu negreitai tesutiko, išgąsdinti ją savo bal- 
su būgštavo. Ji išprašė, išmeldė mieląjį savo valdovą, ir jis ne- 
galėjo priešintis jai, ir parašė jis jai paskutinį kartą baltojo mar- 
muro sienoje ugniniais žodžiais: 

„Ateik šiandien į žaliąjį sodą, atsisėsk mėgstamoje savo pa- 
vėsinėje, lapais, šakomis, gėlėmis apraizgytoje, ir taip pasakyk: 
„Kalbėk su manimi, verge mano ištikimasis". 

Praslinkus trumpai valandėlei, išbėgo pirklio duktė, skaisčio- 
ji gražuolė, į žaliuosius sodus, įžengė į mėgstamąją savo pala- 
pinę, lapais, šakomis, gėlėmis apraizgytą, ir atsisėdo ant šilkais 
apmušto suolo; ir prabilo jinai uždusdama,— jos širdužė daužėsi 
kaip sugauto paukštelio,— prabilo ji tokiais žodžiais: 

— Nesibijoki, gerasis, malonusis mano valdove, išgąsdinti ma- 
ne savo balsu: patyrusi visas tavo malones, aš nepabūgsiu ir žvė- 
ries staugiant; kalbėk su manimi nebūgštaudamas. 

Ir išgirdo ji, lyg tarytum kas būtų atsidusęs už pavėsinės, ir 
pakilo siaubingas laukinis balsas, gaudžiantis, gargždantis ir ki- 
mus, na ir tai dar jo kalbėta pusbalsiu. Krūptelėjo iš pradžių 
jaunoji pirklio duktė, skaisčioji gražuolė, išgirdusi girios žvėries, 
jūros keistenybės balsą, tik savo baimę nugalėjo ir nepasirodė 
išsigandusi, ir netrukus ji ėmė klausytis lipšnių bei malonių jo 
žodžių, protingos ir išmintingos kalbos, ir užsiklausė, ir pasidarė 
jos širdžiai džiugu. 

Nuo tos dienos, nuo tos valandėlės juodu ėmė šnekučiuotis 
beveik visą dieną — vaikštinėdami po žaliąjį sodą bei po visas 
aukštąsias menes, besivažinėdamį po tamsiąją girią. Tiktai pa- 
klausia jaunoji pirklio duktė, skaisčioji gražuolė: 

— Ar tu čia, gerasis, mylimasis mano valdove? 

Girios žvėris, jūros keistenybė, atsako: 

— Čia, puikioji mano valdove, ištikimasis tavo vergas, nepa- 
vaduojamas bičiulis. 

Ir neišsigąsta ji laukinio bei baisaus jo balso, ir mezgasi tarp 
jųdviejų malonios kalbos, kad nė galo joms nėra. 

Nežinia, kiek ten laiko praslinko: greitai pasaka sekama, ne- 
negreitai darbas dirbamas, — jaunoji pirklio duktė, skaisčioji gra- 
žuolė, panoro savo akimis pamatyti girios žvėrį, jūros keisteny- 
bę, ir ėmė ji to prašyti jį bei maldauti. Jis ilgai su tuo nesutiko, 
būgštavo išgąsdinti ją; na, bet ir buvo jis tokia baisenybė, jog 
nei pasakoje benupasakosi, nei plunksna beaprašysi; ne tik žmo- 
nės, bet ir laukiniai žvėrys jo visados pabūgdavo ir į savo migius 
nuo jo pasprukdavo. Ir prabilo girios žvėris, jūros keistenybė to- 
kiais žodžiais: 

— Neprašyk, nemaldauk tu manęs, skaisčioji, puikioji mano 
valdove, neatsižiūrimoji gražuole, kad parodyčiau aš tau šlykš- 
tųjį savo veidą, savo bjaurųjį kūną. Tu pripratai prie mano bal- 
so; mudu gyvename bičiuliškai, sutardami vienas su antru, beveik 
nepersiskirdąmi, ir tu myli mane už neapsakomą mano meilę tau, 
o išvydusi mane. baisų 1r atgrasų, tu imsi neapkęsti manęs ne- 

laimingo, nuvarysi tu mane iš po savo akių, o išsiskyręs su ta- 
vim, aš numirsiu iš ilgesio“. 

Neklausė tokių kalbų jaunoji pirklio duktė, skaisčioji gražuo- 
Jė, ir ėmė maldauti dar labiau nei pirma, saikstytis, kad jokios 
baisenybės pasaulyje neišsigąsianti ir kad ji nenustosianti malo- 
ningojo savo valdovo mylėjusi, ir sako jam tokius žodžius: 

— Jeigu tu esi senas žmogus — būk mano senelis, jeigu vi- 
dutinio amžiaus — būk man dėdulė, jeigu tu jaunas — būk man 
įbrolis, ir kol aš tebesu gyva — būk man širdies bičiulis. 

Ilgai ilgai girios žvėris, jūros keistenybė, nenusileido, bet ne- 
galėjo atsispirti savo gražuolės prašymams bei ašaroms ir prabilo 
jai tokiu žodžiu: 

— Negaliu aš tau priešintis dėl tos priežasties, kad myliu 
tave labiau nei save patį; patenkinsiu aš tavo norą, nors žinausi 
pražudysiąs savo laimę ir mirsiąs belaike mirtimi. Ateik į žalią- 
jį sodą pilkųjų sutemų metu, nusileidus užu girių skaisčiajai sau- 
lužei, ir pasakyk: „„Pasirodyk man, ištikimasis bičiuli!'— ir tau 
parodysiu šlykštųjį savo veidą, bjaurųjį savo kūną. O jeigu tų 
nebegalėsi pas Mane pasilikti, nebenoriu aš tavo nelaisvės ir am- 
žinųjų kančių: tu atrasi savo miegamajame po priegalviu mano 
aukso žiedelį. Užsimauk jį ant mažojo dešinės rankos pirštelio — 
ir tu atsidursi pas brangųjį tėvužį ir nieko apie mane niekuomet 
nebeišgirsi. 

Jaunoji pirklio duktė, skaisčioji gražuolė, neišsigando, nepa- 
sibaisėjo, tvirtai pasitikėjo savimi. Tą pačią akimirką, nebegaiš- 
dama nė valandėlės, ji išėjo į žaliąjį sodą laukti sutartojo laiko, 
ir kai sutemo pilkosios sutemos, nusileido užu girių skaisčioji 
saulutė, tai jinai prabilo: ,„Pasirodyk man, ištikimasis mano bi- 
čiuli!"— ir pasirodė jai iš tolo girios žvėris, jūros keistenybė: jis 
tik prasmuko skersai kelio ir pradingo tankiuose krūmuose, o 
jaunajai pirklio dukrelei, skaisčiajai gražuolei net akys aptemo, 
ji suplojo baltosiomis rankelėmis, suriko spiegiamu balsu ir su- 
smuko ant kelio be sąmonės. Na, betgi ir baisus buvo girios žvė- 
ris, jūros keistenybė: rankos kreivos, ant rankų žvėries nagai, 
kojos arklio, iš priekio bei iš užpakalio didelės kupranugario kup- 
ros, visas nuo viršaus ligi apačios gauruotas, iš burnos kyšojo 
šerno iltys, nosis buvo riesta lyg kalnų erelio, o akys kaip pe- 
lėdos. 

Šiek tiek pagulėjusi, jaunoji pirklio duktė, skaisčioji gražuo- 
lėlė, atsipeikėjo ir girdi: kažkas beverkiąs šalia josios, karštomis 
ašaromis beplūstąs ir bekalbąs gailiu balsu: 

„Pražudei tu mane, pamiltoji mano gražuole, nebematysiu aš 


20 


skaisčiojo tavo veidelio, nebenorėsi tu manęs net klausytis, ir 
tenka man mirti belaike mirtimi". 

Ir pasidarė jai gaila bei gėda, ir ji nugalėjo didžią savo bai- 
mę bei baikščią savąją mergelės širdį, ir prabilo ji tvirtu bal- 
su: 

— Ne, nebijok nieko, gerasis ir maloningasis mano valdove, 
nebeišsigąsiu baisiosios tavo išvaizdos, nebesiskirsiu aš su tavi- 
mi, nebeužmiršiu tavo malonių; pasirodyk man dabar pat senuo- 
ju savo pavidalu: aš tik pirmąkart teišsigandau. 

Jai pasirodė girios žvėris, jūros keistenybė, baisia, šlykščia, 
bjauria savo išvaizda, tik neišdrįso arti prie jos prieiti, kad ir 
kažin kiek ji kvietė; jiedu vaikštinėjo iki tamsios nakties ir kal- 
bėjosi, kaip kad kalbėjęsi, maloniai bei išmintingai. Ir nebejautė 
jokios baimės jaunoji pirklio dukrelė, skaisčioji gražuolė. Kitą 
dieną ji pamatė girios žvėrį, jūros keistenybę, skaisčiajai saulu- 
tei šviečiant; nors iš pradžių jinai, įsižiūrėjusi į jį, išsigando, bet 
to neparodė, ir netrukus jos baimė visiškai praėjo. Dabar jiedu 
ėmė kalbėtis daugiau nei prieš tai: beveik ištisomis dienomis ne- 
siskyrė, bepietaudami bei vakarieniaudami, gardumynais, valgiais 
vaišinosi, midaus gėrimais vėsinosi, vaikštinėjo po žaliuosius so- 
dus, be arklių važinėjosi po tamsiuosius miškus. 

Ir praėjo nemaža laiko: greitai pasaka sekama, negreitai dar- 
bas dirbamas. Šit vieną kartą jaunoji pirklio dukrelė gražuolė 
susapnavo, kad josios tėvužis susirgęs; ir apėmė ją nepaliaujamas 
liūdesys, ir išvydo ją tokią beliūdinčią ir beašarojančią girios 
žvėris, jūros keistenybė; jis susisielojo ir ėmė klausinėti, kodėl 
ji liūdinti, kodėl ašarojanti. Jinai ir pasipasakojo jam sapnavusi 
negerą sapną ir ėmė prašytis leidžiama aplankyti savo brangųjį, 
mieląjį tėvelį ir meiliąsias savo sesutes. Ir prabilo į ją girios Žvė- 
Iris, jūros keistenybė: 

— Ir kam tau mano leidimo? Mano aukso žiedas padėtas pas 
tave, užsimauk jį ant mažojo dešinės rankos pirštelio ir atsirasi 
brangiojo, mielojo tėvelio namuose. Paviešėk pas jį, kol išsiilg- 
si, ir aš tik tiek tau pasakysiu: jeigu tu lygiai po trijų dienų ir po 
trijų naktų nebesugrįši, tai manęs nebebus margajame pasauly- 
je, ir aš mirsiu tą pačią valandėlę — dėl tos priežasties, kad myliu 
tave labiau nei save patį ir nebegaliu gyventi be tavęs. 

Jinai ėmė įtikinėti pažadų žodžiais ir priesaikomis, kad lygiai 
valandą anksčiau nei prisakyta pargrįšianti į aukštąsias jo menes. 
Atsisveikino ji su maloninguoju ir geruoju savo valdovu, užsi- 
movė ant mažojo dešinės savo rankos pirštelio aukso žiedą ir 
atsidūrė erdviame garbingojo pirklio, brangiojo, mielojo savo tė- 

velio, kieme. Ji eina į aukštą mūrinių menių prieangį; pribėga 
prie josios tarnai bei šeimynykščiai, pakelia triukšmą bei šauks- 
mą; atbėga meiliosios sesutės ir, pamačiusios ją, nustemba josios 
mergišku grožiu ir valdovišku, karališkų josios apdaru; įsikimba 
jai į baltąsias rankeles ir nuveda ją pas brangųjį, mieląjį tėvelį; 
o tėvelis ligotas begulįs, ligotas ir nelinksmas, dieną naktį ją 
beminėdamas, karštomis ašaromis apsipildamas; ir jis nesitveria 
džiaugsmu, išvydęs mieląją, dailiąją, apveidžiąją  jauniausiąją, 
mylimiausiąją savo dukružę, ir jis stebisi josios Mergišku grožiu, 
valdoviškuoju, karališkuoju josios apdaru. 

Jiedu ilgai bučiavosi, mylavosi, meiliomis kalbomis guodėsi. 
Jinai pasipasakojo mielajam savo tėveliui ir vyresniosioms mei- 
liosioms savo seserims apie savo gyvenimą pas girios žvėrį, jū- 
ros keistenybę, viską žodis į žodį, jokios smulkmenos nenuslėp- 
dama. 

Ir prasidžiugo garbingasis pirklys turtingu jos gyvenimu, val- 
doviška, karališka buitimi, ir stebėjosi, kaip ji priprato žiūrėti į 
baisųjį savo šeimininką ir kaip nesibijo girios žvėries, jūros keis- 
tenybės; jis pats, jį prisiminęs, drebėte drebėjo. O vyresniąsias 
seseris pavydas ėmė, girdint apie begalinį jauniausios sesers tur- 
tingumą ir apie karališką jos valdžią valdovui tarytum savo ver- 
gui. 

Diena praėjo kaip viena valanda, antra diena prašoko kaip 
valandėlė, o trečią dieną vyresniosios seserys ėmė kalbinti jau- 
niausiąją seserį, kad ji nebegrįžtų pas girios žvėrį, jūros keiste- 
nybę: „Tegu jis ten ir nusprogsta, taip jam ir reikia...“ Ir užpyko 
ant vyresniųjų seserų brangioji viešnia, jauniausioji sesutė, ir tarė 
ji joms tokius žodžius: 

— Jeigu aš gerajam ir maloniajam savo valdovui už visas jo 
malones ir karštą, neapsakomą meilę atsiteisiu žiauria jo mirti- 
mi, tai aš būsiu neverta gyventi margajame pasaulyje ir būsiu 
nusipelniusi tada, kad mane atiduotų laukiniams žvėrims sudras- 
kyti. | 

Ir josios tėvas, garbingasis pirklys, pagyrė ją už tokią pui- 
kią kalbą, ir buvo nutarta, kad lygiai valanda prieš susitartąjį 
laiką gražioji, dailioji, jauniausioji mylimiausioji dukrytėlė grį- 
šianti pas girios žvėrį, pas jūros keistenybę. 

O seserims buvo apmaudu, ir jiedvi sugalvojo suktą dalyką, 
suktą ir negerą: jiedvi ėmė ir pasuko visus laikrodžius namuose 
valanda atgal, ir to nepamatė nei garbingasis pirklys, "nei visi jo 
tarnai ištikimieji bei šeimynykščiai. 


22 


Ir kai atėjo tikroji valanda, sugilo pirklio dukteriai, skaisčia- 
jai gražuolei, širdelę ir ėmė ją spausti, tarytum kas būtų ėmęs ją 
graužti; ir ji tik žvilgčioja į angliškus, vokiškus tėvo laikrodžius, 
o vis dar tebėra per anksti jai leistis į tolimą kelionę. O seserys 
ją šnekina, klausinėja apie šį bei tą, gaišina. Betgi josios širdis 
neiškentė, jauniausioji, mylimiausioji duktė, skaisčioji. gražuolė, 
atsisveikino su garbinguoju pirkliu, mieluoju tėveliu, gavo iš jo 
tėvo palaiminimą, atsisveikino su vyresniosiomis, mielosiomis se- 
serimis, su ištikimaisiais tarnais bei dvariškiais ir, nelaukusi nė 
akimirksnio ligi sutartosios valandos, užsimovė aukso žiedą ant 
mažojo dešinės rankos pirštelio ir atsidūrė baltojo mūro rūmuose, 
aukštosiose girios žvėries, jūros keistenybės, menėse ir, stebėda- 
masi, kad jis jos nepasitinka, suriko skardingu balsu: 

— Kurgi tu, gerasis mano valdove, ištikimasis mano bičiuli? 
Kodėl gi tu manęs nebepasitinki? Aš sugrįžau anksčiau sutartojo 
laiko visa valanda su akimirksniu. | 

Niekas nei beatsakė, nei bepasisveikino; viešpatavo kapų ty- 
la; žaliuosiuose soduose paukščiai nebegiedojo dausų giesmjų, 
nebetryško vandens čiurkšliai ir nebegurgėjo šaltinių versmės, 
aukštosiose menėse nebeaidėjo muzika. 

Sudrebėjo pirklio dukters, skaisčiosios gražuolės, širdelė, ji 
pajuto kažką negera; ji apibėgo aukštąsias menes ir žaliuosius 
sodus, šaukė skambiu balsu gerąjį savo valdovą — niekur nebe- 
girdėti nei atsiliepiant, neį pasisveikinant, nei jokio garso. Ji nu- 
bėgo prie žaliavejės įkalnės, kur gražiai augo, klestėjo jos mMy- 
limoji skaisčiai raudona gėlė, ir mato ji, kad girios žvėris, jūros 
keistenybė, ant kalvelės, apsiglėbęs raudonąją gėlelę bjauriomis 
savo letenomis. Ir jai pasirodė, kad jo užmigta jos belaukiant, 
ir miegama dabar kietu miegu. Ėmė jį palengvėle žadinti pirklio 
duktė, skaisčioji gražuolė, — jis negirdi; ji ėmė žadinti stipriau, 
sugriebė už gauruotosios letenos — ir mato, kad girios žvėries, 
jūros keistenybės esama mirusio, gulima negyvo... 

Susidrumstė jai žvainosios akys, pakirto jai eikliąsias koje- 
les, atsiklaupė ji ant kelių, apsikabino baltosiomis rankelėmis 
galvą gerojo savo valdovo, bjauriąją ir šlykščiąją galvą, ir su- 
klykė spiegiamu balsu: 

— Atsistok, pabusk, mano širdies bičiuli, aš myliu tave kaip 
trokštamąjį sužadėtinį!.. 

Ir vos tik ji ištarė tokius žodžius, tučtuojau iš visų šonų su- 
tviskėjo žaibai, sudrebėjo žemė nuo didelio griausino, trenkė per- 
kūno strėlė į žaliaveję įkalnę, ir sukniubo apalpusi jaunoji pirk- 
lio duktė, skaisčioji gražuolė. Ar ilgai, ar trumpai ji gulėjo be 

sąmonės — nežinau; tik atsipeikėjusi pamatė besanti aukštojoje 
balto marmuro menėje, besėdinti brangiausiais akmenimis nu- 
sagstytame aukso soste, belaikąs ją karalaitis, skaistusis gražuo- 
lis, su karaliaus vainiku ant galvos, su rūbais, nukaltais iš aukso; 
prieš juodu bestovįs tėvas ir seserys, o aplinkui beklūpą gausūs 
palydai, visi apsitaisę auksu bei sidabru ataustais šilkais. Ir pra- 
bilo į ją jaunasis karalaitis, skaistusis gražuolis, kuriam ant gal- 
vos buvo karaliaus vainikas: 
nybės pavidalu už gerą mano širdį ir mano meilę tau; pamilk gi 
dabar mane žmogaus pavidalu, būk trokštamoji mano nuotaka. 
Piktoji burtininkė užpyko ant velionio mano tėvužio, šlovingojo 
ir galingojo karaliaus, pavogė mane dar mažametį ir velniškais 
savo burtais, piktosios dvasios padedama, pavertė mane bjauria 
pabaisa bei uždėjo prakeikimą gyventi tokiu šlykščiu pavidalu, 
baisiu ir grasiu kiekvienam žmogui, kiekvienam padarui tol, kol 
atsiras graži mergina, kokios ji bebūtų kilmės ir luomo, pamils 
mane baisenybės pavidalu bei panorės būti teisėta mano žmo- 
na, — ir tada visi burtai pasibaigs, ir vėl aš būsiu kaip buvęs, 
žmogus —- jaunas ir dailus vyras. Ir aš gyvenau tokios baiseny- 
bės ir baidyklės pavidalu lygiai trisdešimt metų, ir aš buvau įsi- 
viliojęs į užburtuosius savo rūmus vienuolika gražių merginų, o 
tu buvai dvyliktoji. Nė viena nepamilo manęs už mano meilumus 
bei pataikavimus, už gerą mano širdį. Tu vienintelė tepamilai 
mane, atgras.į ir baisią pabaisą, už Mano gerumą bei vaišingumą, 
už gerą mano širdį, už neapsakomą mano meilę tau, ir tu būsi 
šlovingoji karaliaus žmona, galingos viešpatystės karalienė. 
Tada visi tuo nustebo, palydai nusilenkė ligi žemės. Garbin- 
gasis pirklys palaimino jauniausiąją, mylimiausiąją savo dukružę 
ir jaunąjį valdovą karalaitį. Ir pasveikino jaunikį beį jaunamar- 
tę vyresniosios pavydžiosios seserys ir visi ištikimieji tarnai, di- 
dieji bajorai bei įvairūs karžygiai ir, nė valandėlės nebegaišda- 
mi, pakėlė linksmą vestuvių puotą, ir jaunavedžiai pradėjo lai- 
mingai gyventi. Ir aš ten buvau, alų midų gėriau, per barzdą tau- 
kai varvėjo, burnoj nieko neturėjau. 


VLADIMIRAS ODOJEVSKIS 
SENELIS ŠALTIS 


Vienuose namuose gyveno dvi mergaitės — Darbštuolė ir Tin- 
ginė, o su jomis auklė. 

Darbštuolė buvo protinga mergaitė: anksti kėlėsi, pati, be auk- 
lės pagalbos, rengėsi; atsikėlusi ruošos ėmėsi: krosnį kūreno, duo- 
ną mMminkė, aslą šlavė, gaidelį lesino, o paskui į šulinį vandens 
ėjo. 

Tinginė tuo metu lovoje gulėjo, rąžėsi, nuo šono ant šono 
vartėsi, o kai pabosdavo gulėti, imdavo mieguistai niurnėti: ,,„Auk- 
le, apmauk man kojinaites, aukle, užrišk batelius“, o paskui sa- 
ko: „„Aukle, noriu bandelės!“ 

Atsikelia, pastripinėja ir sėdasi prie lango musių skaičiuoti: 
kiek jų atskrido ir kiek nuskrido. O kai visas suskaičiuoja, tai 
ir nežino Tinginė, ką veikti, ką bedaryti; gultų lovon, bet miego 
nesinori; valgytų, bet valgyti nesinori; prie lango muses skai- 
čiuotų, bet kad nusibodo. Sėdi vargšelė, verkia ir skundžiasi, kad 
jai nuobodu, tarsi dėl to kiti kalti būtų. 

Tuo tarpu Darbštuolė sugrįžta, vandenį iškošia, į ąsočius su- 
pila; o jau sumani: jei vanduo netyras, susuka popieriaus lapą, 
prideda į jį angliukų, rupaus smėlio pripila, įstato tūtėlę į ąsotį 
ir pila į ją vandenį, o vanduo persisunkia pro smėlį ir angliukus 
ir laša į ąsotį skaidrus lyg krištolas; o paskui Darbštuolė kojines 
mezga arba skareles kerpa ir net marškinėlius siuva, o dirbdama 
linksmai dainuoja; ir niekada jai nenuobodu, nes nėra kada nuo- 
bodžiauti, čia vieno, čia kito darbo stveriasi, o tik žiūrėk, ir va- 
karas — diena jau praėjo. 

Kartą Darbštuolei nelaimė nutiko: nuėjo ji į šulinį vandens, 
nuleido virve kibirą, o virvė ėmė ir nutrūko; įkrito kibiras į šu- 
linį. Ką daryti? 

Pravirko vargšė Darbštuolė ir nubėgo auklei pasiguosti, savo 
bėdos apsakyti; o auklė Praskovja buvo griežta ir pikta. 

— Pati prisivirei košės, — sako,— pati ir kabink: pati kibirą 
paskandinai, pati ir ištrauk. 

Nieko neveiksi: sugrįžo vargšė Darbštuolė prie šulinio, įsi- 
tvėrė virvės ir nusileido į patį dugną. O čia tikri stebuklai. Vos 

nusileido, mato: priešais ją krosnis, o krosnyje — pyzagėlis, toks 
rausvas, apkepęs, dairosi ir šneka: 

— Aš iškepęs, rausvai apskrudęs, cukrumį apibarstytas, ra- 
zinomis apkaišytas; kas mane iš krosnies ištrauks, tas su -mManimi 
ir keliaus! 

Darbštuolė negaišdama stvėrė ližę, ištraukė pyragėlį ir įsikišo 
užantin. Eina toliau. Prieina sodą, sode medis auga, o medyje 
aukso obuoliai; obuoliai lapus šiurena ir kalbasi: 

— Mes sultingi, prinokę; medžio šaknų išmaitinti, šaltos rasos 
nuprausti; kas mus nuo medžio nukrės, tas ir turės. 

Darbštuolė priėjo prie medžio, papurtė šaką, ir auksiniai obuo- 
liai pabiro į jos prijuostę. 

Eina Darbštuolė toliau. Žiūri: priešais sėdi Senelis Šaltis, ži- 
las žilutėlis; sėdi jis ant ledo suolelio ir sniego gumulėlius valgo; 
galvą krestelia — nuo plaukų šerkšnas byra, papučia — tirštas ga- 
ras virsta. 

— A! — tarė jis.— Sveika, Darbštuole! Ačiū, kad man pyra- 
gėlį atnešei; seniai jau nieko karšto burnoj neturėjau. 

Pasisodino jis Darbštuolę šalia savęs, ir abu tuo pyragėliu pa- 
pusryčiavo, aukso obuoliais užsigardžiavo, 

— Aš žinau, ko atėjai, — tarė Senelis Šaltis, — kibirėlį mano 
šuliny paskandinai; kibirėlį tau atiduosiu, bet už tai man tris die- 
nas tarnauti turėsi; protinga būsi — pačiai bus geriau, tingėsi — 
bus blogiau. O dabar — pridūrė Senelis Šaltis — man, seneliui, 
metas ilsėtis; eik paklok man lovą, tik, žiūrėk, gerai išpurenk 
duknas. 

-Darbštuolė paklausė. Įėjo jie į vidų. Senelio Šalčio namai bu- 
vo iš ledo: ir durys ledinės, ir langai, ir grindys, o sienos sniego 
žvaigždutėmis išpuoštos; jose saulė spindi, ir viskas žėri lyg bri- 
liantai. Ant Senelio Šalčio lovos vietoj duknų buvo purus snie- 
gas; šalta, bet nieko neveiksi. 

Darbštuolė ėmė purenti sniegą, kad seneliui būtų minkščiau 
miegoti; vargšelei net rankos sugrubo ir piršteliai pabalo, kaip tų 
varguolių, kurie žiemą eketėse skalbinius skalauja: ir šalta, ir 
vėjas į veidą pučia, ir skalbiniai sustingsta į ledą, bet nieko ne- 
padarysi — dirba vargšai žmonės. 

—-„Nieko,— tarė Senelis Šaltis, — sniegu pirštus patrink ir pra- 
eis, nenušalsi. Aš geras senelis; štai pažvelk, kokių stebuklingų 
daiktų turiu. 

Jis kilstelėjo savo sniego duknas, ir Darbštuolė išvydo, kad po 
(duknom želmenys žaliuoja. Darbštuolei pagailo vargšų želmenų. 


— Sakai, kad esi geras, o kodėl želmenis po sniego duknomis 
laikai, į saulutę neišleidi? ' 

— Neišleidžiu todėl, kad dar ne laikas; želmenys dar jėgų 
neturi. Rudenį valstiečiai javus pasėjo, jie ir sudygo, bet jei būtų 
augę, žiema -būtų sušaldžiusi, ir vasarą jie nesubrandintų derliaus. 
Todėl ir pridengiau jauną žalumą sniego duknomis, ir dar pats 
ant jų atsiguliau, kad vėjas sniego neišpustytų; kai ateis pava- 
saris, sniego duknos ištirps, javai išplauks, o paskui, žiūrėk, ir 
grūdai pasirodys, o grūdus valstietis surinks ir į malūną nuveš; 
malūnininkas grūdus sumals, ir bus miltų, o iš miltų tu, Darbš- 
tuole, duoną kepsi. 
 — Pasakyk man, Seneli Šalti, + tarė Darbštuolė, — kodėl tu šu- 
liny gyveni? 

— Šuliny gyvenu todėl, kad pavasaris artėja, — tarė Senelis 
Šaltis, — 1r man karšta darosi; o tu žinai, kad ir vasarą šuliny bū- 
na šalta, todėl ir vanduo ten labai šaltas net ir karščiausią viduI- 
vasaIį. 

— O ko tu, Seneli Šalti, žiemą po gatves vaikštai ir į langus 
beldiesi? 

— Todėl į langus beldžiuosi — atsakė Senelis Šaltis — kad 
žmonės nepamirštų krosnių kūrenti ir krosniakaiščio laiku užkištį: 
juk yra tokių išsižiojėlių, kur krosnis iškūrena, o krosniakaiščio 
neužkiša arba kad ir užkiša, bet per anksti, kai dar ne visos ang- 
lys sudegę, o dėl to kambary būna smalkių, žmonėms skauda 
galvą, akyse žalia darosi; nuo smalkių ir numirti galima. Ir dar 
todėl į langus beldžiuosi, kad niekas neužmirštų, jog yra pasau- 
lyje žmonių, kuriems žiemą šalta, nes neturi kailinukų ir malkų 
neišgali nusipirkti; todėl į langus beldžiuosi, kad žmonės jiems 
padėti neužmirštų. 

Paglostė gerasis Senelis Šaltis Darbštuolei galvą ir atsigulė į 
savo sniego lovą. 


Tuo tarpu Darbštuolė namuose viską sutvarkė, nuėjo į virtu- 
vę, išvirė valgyti, senelio rūbus sutaisė ir gražiai sudėliojo. 

Senelis pabudo; viskuo buvo labai patenkintas ir padėkojo 
Darbštuolei. Paskui abu sėdo pietauti; pietūs buvo skanūs, ir ypač 
gardūs buvo ledai, kuriuos senelis pats pagamino, 

Taip išbuvo Darbštuolė pas Senelį Šaltį tris dienas. 

Trečią dieną Senelis Šaltis tarė Darbštuolei: | 

— Ačiū tau, protingą tu mergaitė, padėjai man, seniui, ir aš 
tau skolingas neliksiu. Juk žinai, kad žmonės už darbą atpildą 
gauna, tad imkis savo kibirėlį, o į kibirėlį aš pripyliau visą saują 

sidabrinių pinigėlių; o atminimui tau dovanoju briliantinį seg- 
tuką skarelei susisegti. 

Padėkojo Darbštuolė, įsisegė briliantinį segtuką, pasiėmė ki- 
birėlį, nuėjo prie šulinio, įsitvėrė virvės ir išlipo į dienos švie- 
są. 

Artėja ji prie namų, o gaidys, kurį ji visada lesino, pamatė ją, 
apsidžiaugė, užskrido ant tvoros ir suriko: 


Kakariekū, kakariekū! 
Darbštuolės kibirėly je daug pinigų! 


Kai Darbštuolė parėjo namo ir papasakojo viską, kas jai nu- 
tiko, auklė labai stebėjosi, o paskui tarė: 

— Matai, Tingine, ką žmonės už triūsą gauna! Eik pas sene- 
lį, patarnauk jam, padirbėk; kambarius jam sutvarkyk, virtuvėj 
apsiruošk, rūbus sutaisyk ir gražiai sudėk, ir tu saują pinigėlių 
užsidirbsi, o jie labai reikalingi, nes šventėms ne kažkiek tetu- 
rim. 

Tinginei labai nesinorėjo eiti pas senelį dirbti. Bet pinigėlių ir 
briliantinį segtuką magėjo gauti. 

Taigi Tinginė priėjo kaip ir Darbštuolė prie šulinio, nusitvėrė 
virvės ir pliumpt — tiesiai į dugną. Mato — priešais krosnis, o 
krosnyje pyragėlis, toks rausvas, apkėpęs; dairosi ir šneka: 

— Aš iškepęs, rausvai apskrudęs, cukrumi apibarstytas, ra- 
zinomis apkaišytas; kas mane ištrauks, tas su manimi ir keliaus. 

O Tinginė jam atsako: 

— To betrūko! Imsiu aš čia vargintis — ližę kilnosiu, prie 
krosnies lankstysiuos; panorėsi — pats iššoksi. 

Eina ji toliau, prieina sodą, sode medis auga, o medyje aukso 
obuoliai, obuoliai lapus šiurena ir kalbasi: 

— Mes sultingi, prinokę; medžio šaknų išmaitinti, šaltos ra- 
sos nuprausti. Kas mus nuo medžio nukrės, tas ir turės. 

— To betrūko! — atsako Tinginė.— Imsiu aš čia vargintis — 
rankas kilnoti, už šakų tampyti... Suspėsiu prisirinkti, kai patys 
nukrisite. 

Ir praėjo Tinginė pro šalį. Pagaliau priėjo Senelį Šaltį. Sene- 
lis, kaip pirma, ant ledo suolelio sėdėjo ir sniego gumulėlius- val- 
gė. 

— Ko tau reikia, mergaite? — paklausė. 
— Pas tave atėjau, — atsakė Tinginė,— patarnauti ir užsidirb- 
ti. 

— Teisingai pasakei, mergaite, — tarė senelis, — už darbą Iei- 
kia atlyginti; tik dar pažiūrėsim, kaip tu dirbti moki. Eik išpu- 

renk man duknas, paskui valgyti išvirk, mano rūbus sutaisyk ir 
gražiai sudėliok. 

Eina Tinginė, o eidama galvoja: „Imsiu aš čia vargintis, pirš- 
tus šaldytis! O gal senelis nepastebės ir ant neišpurentų duknų 
užmigs.“ 

Gal senelis iš tikrųjų nepastebėjo, o gal apsimetė nepastebė- 
jęs, atsigulė į lovą ir užmigo, o Tinginė nuėjo į virtuvę. Įėjo ir 
nežino, ką daryti. Gardžiai pavalgyti ji mėgo, o kaip tas valgis 
gaminamas, ji nė galvoti negalvodavo, tingėjo ir pasižiūrėti. Ap- 
sidairė: priešais padėta ir daržovių, ir mėsos, ir žuvies, ir acto, 
ir garstyčių, ir giros. Galvojo ji galvojo, pagaliau šiaip taip dar- 
Žžoves apvalė, mėsą ir žuvį supjaustė, ir kad būtų kuo mažiau dar- 
bo, nieko neplovus sumetė viską į puodą: ir daržoves, ir mėsą, 
ir žuvį, ir garstyčias, ir actą, ir giros užpylė, o pati galvoja: 

„Kam vargintis, kiekvieną daiktą virti atskirai? Vis tiek pilve 
viskas susimaišys.“ 

Šit prabudo senelis, prašo. pietų. Tinginė atvilko jam puodą, 
pastatė ant stalo, net staltiesės neužtiesus. 

Senelis Šaltis paragavo, pasiraukė, o smėlis taip ir sugrikšėjo 
tarp dantų. 

— Gerai moki virti — tarė šypsodamasis.— Pažiūrėsim, kaip 
kitus darbus dirbsi. 

Tinginė paskanavo ir tuoj pat išspjovė, o senelis pakrenkštė, 
pašniokštavo ir pats nuėjo valgio gaminti, ir išvirė tokius puikius 
pietus, kad Tinginė vos liežuvio neprarijo. 

Po pietų senelis vėl atsigulė pailsėti ir priminė Tinginei, kad 
jo rūbai nesutaisyti. 

Tinginė pasipūtė, bet ką darysi: ėmė rūbus žiūrinėti; bet ir 
vėl bėda: suknelę ir baltinukus Tinginė vilkėjo, o kaip juos siu- 
metė ją šalin. O senelis ir vėl, lyg niekur nieko, pašaukė Tinginę 
vakarienės ir net į lovą paguldė. p 

O Tinginei to ir tereikėjo; galvoja sau:+---. 

„O- gal ir taip bus gerai. Sesuo norėjo, : tai ir dirbo; senelis ge- 
ras, jis Man ir taip pinigėlių duos.“ 

Trečią dieną Tinginė prašo, kad Senelis , Šaltis ją namo leistų 
ir už darbą atlygintų. 

— O ką gi tu dirbaiė — klausia senelis. — Juk, tiesą sakant, 
tu man turi užmokėti, nes ne tu manfo'aš tau tarnavau. 

— Tai kad ne! — atsako Tinginė.-— Juk aš pas tave tris die- 
nas gyvenau. 

— Štai ką aš tau pasakysiu, vaikeli: gyventi ir tarnauti — ne 
tas pats, ir darbas darbui nelygu; įsidėmėk, ateity pravers. Ta- 
čiau, jeigu tavo sąžinė leidžia, aš tau sumokėsiu: koks buvo dar- 
bas, toks bus ir atlyginimas. 

Taręs šiuos žodžius, Senelis Šaltis davė Tinginei didelį sidabro 
luitą, o į kitą ranką — didžiulį briliantą. 

Tinginė apsidžiaugė, pasičiupo dovanas ir, nepadėkojusi sene- 
liui, nubėgo namo. 

Parėjo namo ir giriasi: 

— Štai, — sako, — ką aš uždirbau; tai ne sesuo — saują pini- 
gėlių ir mažytį briliančiuką, o visą sidabro luitą, šitokį sunkų, 
ir dar briliantą vos ne kaip kumštis... Už tiek galima ir naujų ap- 
darų šventėms nusipirkti. 

Tuo metu sidabro luitas ištirpo ir pasiliejo vidury aslos; tai 
buvo paprasčiausias gyvsidabris, tik nuo šalčio sustingęs; tuoj 
pat pradėjo tirpti ir briliantas. O gaidys užskrido ant tvoros ir 
garsiai užgiedojo: 


Kakariekū, kakariekū, 
Tinginė gavo varveklį dovanų. 


O jūs, vaikučiai, galvokit, spėliokit, kas čia teisybė, o kas — 
ne; kas pasakyta tiesiai, kas užuominom, kas juokais ir kas rim- 
tai. 


MIESTUKAS TABOKINĖJE 


Tėvelis padėjo ant stalo tabokinę. 

— Eik šen, Miša, pasižiūrėk,— pasakė jis. 

Miša buvo klusnus berniukas. Jis tučtuojau paliko žaisliukus 
ir priėjo prie tėvelio. Iš tikro būta ko žiūrėti! Kokia graži tabo- 
kinė! Marga, iš vėžlenos. O kas ant dangtelio! Vartai, bokšteliai, 
namukas, antras, trečias, ketvirtas, — kur tu čia suskaičiuosi, ir 
vienas už kitą vis mažesni, ir visi auksiniai. Medžiai taip pat auk- 
siniai, 0 jų lapeliai sidabriniai. Iš užu medžių saulutė teka, ir jos 
rožiniai spinduliai sklinda po visą dangų. 

— Kas gi čia per miestukas? — paklausė Miša. 

— Tai miestukas Din din, — atsakė tėvelis ir palietė spyruok- 
lę... 

Ir ką gi? Staiga kažkur užgrojo muzika. Miša negalėjo supras- 
ti, iš kur girdėti šita muzika: jis priėjo ir prie durų — gal iš kito 

kambario? ir prie laikrodžio — ar tik ne laikrodis? ir prie rašo- 
mojo stalo, ir prie indaujos. Klausėsi čia vienoje vietoje, čia ki- 
toje ir į pastalę pasižiūrėjo... Pagaliau Miša įsitikino, kad tikrai 
iš tabokinės sklinda muzika. Jis priėjo prie jos, žiūri, o iš ana- 
pus medžių saulutė teka, palengva dangumi slenka, o dangus ir 
miestukas vis šviesėja ir šviesėja, langeliai skaisčiai žėri ir bokš- 
teliai tarytum švyti. Štai saulutė nusirito dangumį į kitą pusę, ri- 
tasi vis žemyn ir žemyn ir pagaliau už kalnelio visai pasislėpė. 
Miestukas patamsėjo, langinės užsidarė, bokšteliai aptemo, bet 
neilgam. Štai sužibo žvaigždutė, štai kita, štai ir mėnuo raguotas 
išlindo iš anapus medžių, miestuke vėl šviesiau rados, langeliai 
sidabru žėri, ir nuo bokštelių melsvi spinduliai driekiasi. 

— Tėveli! Tėveli! Argi negalima įeiti į šitą miestuką? Aš taip 
norėčiau! | 

— Vargu bau, drauguži, šitas miestukas ne tavo ūgiui. 

— Nieko, tėveli, aš toks mažytis. Tik leiskite mane ten. Man 
taip rūpi pamatyti, kas ten dedasi... 

— Kad ten, drauguži, ir be tavęs labai jau ankšta. 

— Tai kas gi ten gyvena? 

— Kas ten gyvena? Ten gyvena varpeliai. 

Tai sakydamas tėvelis pakėlė tabokinės dangtelį, ir ką gi Mi- 
ša pamatė? Ir varpelius, ir plaktukėlius, ir velenėlį, ir ratukus.. 
Miša nustebo: | | 

— Kam čia tie varpeliai? Kam plaktukėliai? Kam velenėlis su 
kabliukais? — klausinėjo Miša tėvelį. 

O tėvelis atsakė: 

— Nesakysiu tau, Miša. Pats atidžiau įsižiūrėk ir pagalvok, 
gal ir atspėsi. Tik neliesk štai šitos spyruoklės,— iškart viskas 
subyrės. | 

Tėvelis išėjo, o Miša liko prie tabokinės. Sėdėjo jis, sėdėjo, 
žiūrėjo į ją, žiūrėjo, galvojo galvojo, kodėl varpeliai skamba? 

Tuo tarpu muzika groja ir groja, tik vis tyliau ir tyliau, tarsi 
kažkas už kiekvienos gaidos kabintųsi, tarsi kažkas vieną gaidą 
nuo kitos tolyn stumtų. Tik štai Miša žiūri: tabokinės apačioje 
durelės atsiveria, ir pro jas išbėga berniukas su auksine galvute 
ir plieniniu sijonėliu, sustoja ant slenksčio ir Mišą vidun kvie- 
čia. i 
„Kaipgi čia dabar,— pagalvojo Miša, — tėvelis sakė] Kad ši- 
tame miestuke ir be manęs ankšta? Ne, regis, jame geri žmonės 
gyvena, matote, į svečius mane kviečia." 

— Mielai, man bus labai smagu! 

Miša pribėgo prie durelių ir nustebo, pamatęs, kad durelės 


32 


jam buvo kaip tik. Jis buvo gerai išauklėtas berniukas ir kreipėsi 
į savo palydovą. 

— Leiskite paklausti, — tarė Miša, — su kuo man teko laimė 
dabar kalbėti? 

— Din din din, — atsakė nepažįstamasis, — aš berniukas-var- 
pelis, šio miestuko gyventojas. Mes girdėjome, kad jums labai 
rūpi pas mus pasisvečiuoti, todėl ryžomės pakviesti jus, gal teik- 
sitės apsilankyti. Din din din, din din din. 

Miša mandagiai nusilenkė, berniukas-varpelis paėmė jį už ran- 
kos, ir jie nuėjo. Čia Miša pamatė, kad viršum jų skliautas, pa- 
darytas iš gėlėto popieriaus su auksiniais krašteliais. Priešais juos 
buvo kitas skliautas, tik mažėlesnis; paskui trečias, dar mažes- 
nis; ketvirtas dar mažesnis, o toliau visi kiti skliautai vis mažėjo 
ir mažėjo, kad pro paskutinį, atrodė, vos būtų pralindusi jo va- 
dovo galvutė. 

— Aš labai jums dėkingas už pakvietimą, — tarė Miša, — tik 
nežinau, ar toli galėsiu nueiti. Tiesa, čia aš laisvai vaikštau, bet 
ten toliau, pažiūrėkite, kokie žemučiai skliautai. Ten aš, leiskite 
atvirai pasakyti, ten aš ir šliaužte nepralįsiu. Stebiuosi, kaipgi jūs 
ten praeinate. 

— Din din din! — atsakė berniukas.— Praeisim, nesirūpinkit, 
tik sekite paskui mane. 

Miša pakluso. Iš tikrųjų atrodė, kad su kiekvienu žingsniu 
skliautai kilo į viršų, ir mūsų berniukai visur laisvai ėjo. Kai 
jie priėjo paskutinį skliautą, berniukas-varpelis paprašė Mišą 
atsigręžti atgal. Miša atsigręžė. Ir ką gi jis pamatė? Dabar tas pir- 
masis skliautas, po kuriuo jis atsidūrė vos įžengęs pro duris, at- 
rodė visai mažytis, tarytum, kol jie čia ėjo, skliautas būtų žemyn 
nusmukęs. 

— Kodėl taip atsitiko? — paklausė jis savo palydovą. 

— Din din din! — atsakė juokdamasis palydovas.— Iš tolo 
visuomet taip atrodo. Matyt, kad jūs niekuomet į nieką tolumon 
nežiūrėjot. Iš tolo visi daiktai atrodo maži, o kai prieini— di- 
deli. 

— Taip, tas tiesa, — atsakė Miša, — apie tai iki šiol nepagal- 
vojau, ir štai kas man atsitiko: užvakar norėjau nupiešti, kaip 
mamytė šalia manęs skambina fortepijonu, o tėvelis kitame kam- 
bario gale skaito knygą. Tik niekaip man neišėjo. 

Berniukas-varpelis juokėsi net susiriesdamas: 

— Din din din, kaip juokinga!.. Din din din, din din din! 

Mišą suėmė apmaudas, kad berniukas-varpelis iš jo taip šai- 
posi, ir jis labai mandagiai jam tarė: 

— Norėčiau paklausti, kodėl jūs prie kiekvieno žodžio pridu- 
riate „din din din"? 

— Toks mūsų priežodis, — atsakė berniukas varpelis. 

— Priežodis? — tarė Miša.— O štai tėvelis sako, kad labai 
negražu turėti priežodžius. 

Berniukas-varpelis prikando lūpą ir daugiau nė žodžio nepa- 
sakė. 

Štai priešais juos vėl durelės. Jos atsivėrė, ir Miša atsidūrė 
gatvėje. Kokia nuostabi gatvė! Koks miestukas! Grindinys perla- 
mutru grįstas, margas dangus vėžleninis, o dangumi auksinė sau- 
lutė rieda. Pamosi jai, ji nuo dangaus nusileidžia, aplink ranką 
apsuka ir vėl kyla. O namukai — plieniniai, nublizginti, dengti 
įvairiaspalvėmis kriauklelėmis, ir po kiekvienu stogeliu tūno ber- 
niukas-varpelis su auksine galvute ir sidabriniu sijonėliu, ir jų 
daug daug, ir visi vienas už kitą mažesni. 

— Ne, dabar manęs nebeapgaus,— tarė Miša.— Tik iš tolo 
man taip atrodo, o varpeliai visi vienodi. | 

— Visai ne,— atsakė palydovas, — varpeliai nevienodo didu- 
mo. Jeigu būtume visi vienodi, tai ir skambėtume vienodai, kaip 
vienas, taip ir kitas. O tu girdi, kaip mes dainas traukiame? Ir tik 
todėl, kad juo kuris iš mūsų didesnis, tuo jo ir balsas žemesnis. 
Negi tu ir šito nežinai? Įsidėmėk, Miša, čia tau bus pamoka: ne- 
sijuok daugiau, jei kas priežodį turi, kitas, ir priežodį turėdamas, 
gali daugiau išmanyti, ir iš jo galima šio to pasimokyti. 

Dabar jau Miša prikando liežuvį. 

Tuo metu apspito juos berniukai-varpeliai, pešiojo Mišą, skam- 
bėjo, šokinėjo, lakstė. 

— Linksmai jūs gyvenate, — tarė jiems Miša,— amžinai su ju- 
mis pasilikčiau. Kiaurą dieną nieko neveikiate, nei pamokų nėra, 
nei mokytojų, ir muzika per dieną. 

— Din din din! — suriko varpeliai. — Kokios čia linksmybės. 
Ne, Miša, bloga mums gyventi. Tiesa, pamokų mes neturime, bet 
kas iš to? Pamokų nesibaidytume. Kaip tik blogai, kad mums, 
vargšeliams, nėra ko veikti. Neturime nei knygelių, nei paveiks- 
liukų; neturime nei tėvelio, nei mamytės; nėra kuo užsiimti. Vi- 
są dieną tik grok ir grok, o šitai, Miša, labai labai nuobodu. Ar 
patikėsi? Gražus mūsų vėžleninis dangus, graži ir auksinė saulu- 
tė, ir auksiniai medžiai, bet mes, vargšeliai, prisižiūrėjome į juos 
lig valiai, ir visa tai mums įgriso iki gyvo kaulo. Iš miestuko mes 
nė žingsnio, o ar tu gali įsivaizduoti, ką reiškia visą amžių, nieko 
nedirbant, tupėti tabokinėje, netgi tabokinėje su muzika. 

— Taip — atsakė Miša,— jūs tiesą sakote. Šitaip ir man es- 

ti: kai pasimokęs stveriu žaisliukus, būna taip smagu, o kai šven- 
tadienį vis žaidi ir žaidi, vakarop jau ir nusibosta; čia vieną žais- 
lą paimi, čia kitą — viskas nebemiela. Ilgai aš nesupratau, kodėl] 
taip būna, o dabar suprantu. 

— Be viso to, yra dar ir kita bėda, Miša: mes turim dėdes. 

— Kokius dėdes? — paklausė Miša. 

— Dėdes-plaktukėlius,— atsakė varpeliai. — Oi, kokie pikti! 
Nieko daugiau neveikia, tik po miestą vaikšto ir mus plaka. Di- 
desniems dar kiek rečiau kliūna, o jau mažyčiams labai smar- 
kiai. 

Iš tikrųjų Miša pamatė, kad gatve kažkokie laibakojai žmo- 
nės su ilgiausiomis nosimis vaikštinėja ir šnibždasi: „(Tuk tuk 
tuk! Tuk tuk tuk, kelk! Skelk! Tuk tuk tuk!“ Ir iš tiesų dėdės- 
plaktukėliai be paliovos tai į vieną, tai į kitą varpelį stuksi ir 
stuksi. Mišai net pagailo jų. Jis priėjo prie tų žmonių, labai man- 
dagiai nusilenkė ir paklausė, kodėl jie taip negailestingai plaka 
vargšus berniukus. O plaktukėliai jam atkirto: | 

— Pasitrauk, nekliudyk! Ten rūmuose, pataluose, senis guli, 
mus prižiūri. Jis ir liepia nestovėt, varpelius nosim stuksėt. Tik 
vartinėjasi ir kabinėjasi. Tuk tuk tuk! Tuk tuk tuk! 
lius. 

— Ogi ponas Velenėlis,— suskambėjo jie,— labai geras žŽmo- 
gus, dieną naktį nuo sofos nesikelia, juo mes negalime skųstis. 

Miša tiesiai pas prižiūrėtoją. Žiūri — jis iš tikrųjų guli ant so- 
fos chalatu susisupstęs ir tiktai vartosi ir vartosi nuo vieno šano 
ant kito, o veidu vis į viršų. O prie chalato — devynios galybės 
kaištelių, kabliukų. Kai tik pasiekia kurį plaktuką, tuoj užkabinęs 
truktelia ir staiga paleidžia, o tas plaktukėlis jau ir kaukšteli į 
vaIrpelį. 

Vos tiktai Miša prie jo artyn, prižiūrėtojas suriko: 

— Bruzdu brazdu! Kas čia vaikšto? Kas čia bastos? Bruzdu 
brazdu! Kas čia šalin nesitraukia? Kas miegoti man neduoda? 
Bruzdu brazdu! Bruzdu brazdu! 

— Čia aš, — drąsiai atsakė Miša, — aš, Miša... 

— O ko tau čia reikia? — paklausė prižiūrėtojas. 

— Man pagailo vargšų berniukų-varpelių. Jie visi tokie pro- 
tingi, tokie geri, tokie muzikantai, o jūs liepiat dėdėms juos plak- 
ti... 

— O kas man darbo, bruzdu brazdu! Ne aš čia visų vyriau- 
sias. Tegul sau dėdės tranko berniukus! Kas man rūpi! Aš pri- 

žiūrėtojas geras: vien tik sofoje drybsau, nieko aš čia netvarkau. 
Bruzdu brazdu, bruzdu brazdu... 

— Na ir daug ko aš išmokau šitame miestuke! — patylom ta- 
rė sau Miša.— Tik kartais man pikta darosi, kodėl prižiūrėtojas 
nuo manęs akių nenuleidžia. 

Tuo metu Miša žengė tolyn ir stabtelėjo. Žiūri — auksinė pa- 
lapinė su perliniais kutais, viršum jos lyg koks malūnėlis sukio- 
jasi auksinė vėtrungė, o palapinėje guli karalaitė Spyruoklė, kaip 
gyvačiukė čia susisuka, čia vėl atsitiesia ir vis prižiūrėtojui pa- 
šonėn niuksi. Labai nustebęs Miša jai tarė: 

— Gerbiamoji karalaite, kodėl jūs niuksite prižiūrėtojui į pa- 
šonę? 

— Žic Zic ziC,— atsakė karalaitė— Kvaišys berniukas, žiop- 
lys berniukas. Į viską spoksai ir nieko nematai! Velenėlio nebaks- 
nočiau, velenėlis nesisuktų; o jeigu jis nesisuktų, plaktukėlių ne- 
kabintų, plaktukėliai netaukšėtų; jei plaktukėliai netaukšėtų, ir 
varpeliai neskambėtų; jei varpeliai neskambėtų, tai ir muzikos 
nebūtų! Zic zic zic! 

Mišai parūpo sužinoti, ar karalaitė tiesą sako. Jis pasilenkė ir 
prispaudė ją piršteliu. Ir ką giė 

Viena akimirka spyruoklė smarkiai tįstelėjo, velenėlis staigiai 
pasisuko, plaktukėliai subildėjo, varpeliai sudzingsėjo suskambė- 
jo, ir spyruoklė trūko. Viskas nutilo, velenėlis nebesivartė, plak- 
tukėliai sukrito, varpeliai persikreipė, saulutė nukaro, nameliai 
sugniužo... Tada Miša prisiminė, kad tėvelis liepė jam neliesti 
spyruoklės, išsigando ir... nubudo. 

— Ką gi tu sapnavai, Miša? — paklausė tėvelis. 

Ilgai Miša negalėjo atsikvošėti. Žiūri — tas pats tėvelio kam- 
barys, o čia prie jo ir ta pati tabokinė, greta sėdi tėvelis su ma- 
myte ir juokiasi. 

— Kurgi berniukas-varpelis? Kur dėdė-plaktukėlis? Kur ka- 
ralaitė Spyruoklė? — klausinėjo Miša.— Argi čia buvo sapnas? 

— Taip, Miša, muzika tave užliūliavo, ir tu gerokai nusnūdai. 
Dabar papasakok mums, kas gi tau prisisapnavo? 

— Tai mat, tėveli — tarė Miša, trindamas akis — aš vis norė- 
jau sužinoti, kodėl muzika tabokinėje groja. Ėmiau atidžiai ją 
apžiūrinėti ir svarstyti, kas ten joje juda ir kodėl juda. Galvojau 
galvojau ir jau pradėjau suprasti, tik staiga žiūriu — tabokinėje 
durelės atsivėrė..— Ir Miša papasakojo visą savo sapną. 

— Na, dabar matau, — tarė tėvelis — kad tu iš tikro bemaž 
supratai, kodėl tabokinėje muzika groja, bet tu dar geriau su- 
prasi, kai mokysies mechanikos. 

INDŲ PASAKA APIE KETURIS KURČIUS 


Netoli kaimo piemuo ganė avis. Buvo jau po pusiaudienio, ir 
vargšas piemuo labai išalko. Tiesa, išeidamas iš namų jis liepė 
žmonai atnešti jam į lauką pusryčius, bet žmona, lyg tyčia, ne- 
sirodė. 

Susimąstė vargšas piemuo: eiti namo nevalia — kaip paliksi 
bandą? Bemat išvogs; likti — dar blogiau: alkis užkankins! Pasi- 
dairė jis, pasidairė, žiūri — kaimo sargas pjauna šėką savo kar- 
vei. Piemuo priėjo prie jo ir tarė: 

— Būk geras, mielasis, pažiūrėk, kad mano banda neišsivaikš- 
čiotų. Aš tik pareisiu namo pavalgyti pusryčių, o papusryčiavęs 
tuojau pat grįšiu ir gausiai tau atsilyginsiu už tavo paslaugą. 

Regis, piemuo pasielgė labai išmintingai; ir iš tikrųjų vyras 
jis buvo protingas ir atsargus. Tik vieną trūkumą turėjo: buvo 
kurčias, ir toks kurčias, kad į patrankos šūvį palei pat ausį ne- 
būtų grįžtelėjęs; o kas visų blogiausia — jis ir kalbėjosi su kur- 
čiu. 

Sargas girdėjo nė kiek ne geriau už piemenį, ir todėl nenuos- 
tabu, kad iš piemens kalbos nesuprato nė žodžio. Atvirkščiai, jam 
pasirodė, kad piemuo nori iš jo atimti šėką, ir jis įširdęs su- 
šuko: 

— Ko dabar parūpo tau mano šėkas? Ne tu jį pjovei, o aš. 
Negi mano karvė turi dvėsti badu, kad tavo banda būtų soti? 
Kalbėk, ką nori, o aš neatiduosiu šito šėko. Eik sau! 

Taip kalbėdamas sargas piktai mostelėjo ranka, o piemuo pa- 
manė, kad jis pasižada saugoti jo bandą, ir apsiraminęs nusku- 
bėjo namo, ketindamas savo žmonai gerai ištrinkti galvą, kad ji 
daugiau niekad neužmirštų atnešti jam pusryčių. 

Prieina piemuo prie namo — žiūri: žmona guli ant slenksčio, 
verkia ir skundžiasi. Reikia jums pasakyti, kad vakar prieš naktį 
ji neatsargiai pavalgė, o dar sako — žalių žirnių, o jūs žinote, 
kad žali žirniai burnoje saldesni už medų, o pilve sunkesni už 
šviną. 

Mūsų gerasis piemuo kaip mokėjo, taip pagelbėjo žmonai, pa- 
guldė ją į patalą ir davė karčių vaistų, nuo kurių jai palengvėjo. 
Tuo tarpu jis neužmiršo ir papusryčiauti. Tiems visiems rūpes- 
čiams išėjo daug laiko, ir vargšui piemeniui pasidarė neramu. 
„Kažin kaip ten mano avys? Žiūrėk, dar nelaimė ištiks!“ — mąstė 
piemuo. Jis pasiskubino grįžti ir be galo apsidžiaugė greitai pa- 
matęs, kad jo banda ramiai ganosi toje pat vietoje, kur ją paliko. 
Tačiau, būdamas protingas žmogus, jis suskaičiavo visas savo avis. 

Jų buvo lygiai tiek, kiek prieš jam išeinant, ir jis palengvėjusia 
širdimi tarė sau: „Doras žmogus tasai sargas! Reikia jam atsily- 
ginti." 

Piemens bandoje buvo viena jauniklė; tiesa, raiša, bet gerai 
nupenėta. Piemuo užsivertė ją ant pečių, priėjo prie sargo ir ta- 
Iė: 

— Ačiū tau, ponuli, kad pasaugojai mano bandą! Še tau visą 
avį už tavo rūpestį. 

Sargas, žinoma, nieko nesuprato, ką jam pasakė piemuo, bet, 
pamatęs raišą avį, įširdęs sušuko: | 

— O kas man darbo, kad ji raišuoja! Iš kur aš galiu žinoti, 
kas ją sužalojo? Aš nebuvau nė artyn priėjęs prie tavo bandos. 
Labai man čia rūpi! 

— Tiesa, ji raišuoja,— toliau kalbėjo piemuo, negirdėdamas 
sargo, — tačiau tai puiki avis — ir jauna ir riebi. Imk ją, išsikepk 
ir suvalgyk į mano sveikatą su savo bičiuliais. 

— Ar atstosi tu pagaliau nuo manęs! — sušuko sargas nebe- 
sitverdamas iš pykčio.— Dar kartą tau sakau, kad nelaužiau kojų 
tavo aviai ir prie tavo bandos ne tik nebuvau priėjęs, bet net ir 
nežiūrėjau į ją. 

Bet kadangi piemuo, jo nesuprasdamas, tebelaikė priešais jį 
raišą avį ir visaip ją gyrė, tai sargas neiškentė ir užsimojo ant jo 
kumščiu. 

Piemuo savo ruožtu supyko, pasiruošė įnirtingai gintis, ir jie 
tikriausiai būtų susimušę, jeigu jų nebūtų sustabdęs kažkoks žmo- 
gus, jojęs ant arklio pro šalį. 

Reikia jums pasakyti, kad indai turi paprotį susiginčiję dėl ko 
nors prašyti pirmą sutiktąjį išspręsti ginčą. 

Taigi piemuo su sargu ir čiupo, kiekvienas iš savo pusės, ark- 
liui už kamanų, norėdami sustabdyti raitelį. | 

— Būkite toks geras, — tarė raiteliui piemuo, — sustokite va- 
landėlei ir išspręskite: katras iš mudviejų teisus ir katras kaltas? 
Aš šiam žmogui štai dovanoju avį iš savo bandos, atsidėkodamas 
jam už paslaugą, o jis atsidėkodamas man už dovaną vos nepri- 
mušė manęs. 

— Būkite toks geras,— tarė sargas, — sustokite valandėlei ir 
išspręskite: katras iš mudviejų teisus ir katras kaltas? Šis piktas 
piemuo kaltina mane, kad aš sužalojęs jo avį, nors aš nebuvau 
nė priėjęs prie jo bandos. 

Nelaimė, jų išsirinktas teisėjas taip pat buvo kurčias ir net, 
sako, labiau negu jie abudu kartu. Jis mostelėjo ranka, kad jie 
nutiltų, ir tarė: 

— Turiu jums prisipažinti, kad šis arklys tikrai ne mano: ra- 
dau jį ant kelio ir, kadangi labai skubu į miestą svarbiu reikalu, 
tai, kad būtų greičiau, nusprendžiau sėsti ant jo. Jeigu jis jūsų, 
pasiimkite, o jeigu ne, tai leiskite greičiau man joti: aš neturiu 
laiko čia ilgiau būti. 

Piemuo ir sargas nieko negirdėjo, bet kiekvienas kažkodėl 
manė, kad raitelis ginčą sprendžia ne jo-naudai. 

Jiedu abu dar garsiau ėmė šaukti ir bartis, prikaišiodami ne- 
teisingumą savo išsirinktajam tarpininkui. 

Tuo metu pro šalį ėjo senas braminas. 

Visi trys ginčininkai puolė prie jo, ir, pertraukinėdami kits ki- 
tą, ėmė pasakoti kiekvienas apie savo nuoskaudą. Tačiau brami- 
nas taip pat buvo kurčias kaip ir jie. 

— Suprantu! Suprantu! — atsakė jis jiems.— Ji pasiuntė jus 
įprašyti Mane, kad grįžčiau namo (braminas kalbėjo apie savo 
žmoną). Bet jums tai nepavyks. Ar jūs žinote, kad visame pasau- 
lyje nėra Žmogaus vaidingesnio už šią moterį? Nuo to laiko, kai 
vedžiau, aš per ją pridariau tiek nuodėmių, kad nebenusiplausiu 
jų nė šventuose Gango upės vandenyse. Verčiau jau misiu iš iš- 
maldos ir likusias man gyventi dienas praleisiu svetimame krašte. 
Aš nusprendžiau tvirtai; ir jokie jūsų įkalbinėjimai neprivers ma- 
nęs pakeisti savo ketinimo ir vėl sutikti gyventi po vienu stogu 
su tokia pikta žmona. 

Kilo dar didesnis triukšmas; visi kartu šaukė iš visų jėgų, ne- 
suprasdami kits kito. Tuo tarpu tas, kuris buvo pavogęs arklį, 
pamatęs iš tolo bėgančius žmones, palaikė juos pavogtojo arklio 
šeimininkais, mikliai nušoko žemėn ir pabėgo. 

Piemuo, pastebėjęs, kad jau vėlus laikas ir kad jo banda vi- 
sai iškriko, skubiai susivarė aveles krūvon ir nuginė į kaimą, 
gailiai skųsdamasis, kad nėra žemėje teisybės, ir dėl visų šios die- 
nos nuoskaudų kaltindamas gyvatę, kuri peršliaužė skersai kelią, 
kai jis ėjo iš namų,— toks yra indų prietaras. 

Sargas grįžo prie savo šėko ir, radęs ten riebiąją avį, nekaltą 
ginčo priežastį, užsivertė ją ant pečių ir nusinešė, nusprendęs 
tuo būdu atkeršyti piemeniui už visas skriaudas. 

Braminas nuėjo iki artimiausia kaimo, kur ir sustojo nakvoti. 
Alkis ir nuovargis truputį apmalšino jo pyktį. O kitą dieną atėjo 
draugai ir giminės ir prišnekino vargšą braminą grįžti namo, pa- 
žadėję sugėdinti jo vaidingąją žmoną ir padaryti ją klusnesnę ir 
taikesnę. | 

Ar žinote, mielieji, kokia mintis gali ateiti į galvą, perskaičius 
šią pasaką? Regis, štai kokia: pasaulyje būna žmonių, didelių ir 

mažų, kurie nors ir nėra kurti, bet nė kiek ne geresni už kurčius: 
ką jiems besakytum — negirdi; nori kuo įtikinti — nesupranta; 
susieina kartu — ima ginčytis, patys nežinodami dėl ko. Ginči- 
jasi jie be priežasties, įsižeidinėja taip pat be priežasties, o patys 
skundžiasi žmonėmis, likimu arba savo nelaimės priežastimi lai- 
ko kvailus prietarus — išbertą druską, sudužusį veidrodį... Pa- 
vyzdžiui, vienas mano bičiulis niekuomet nesiklausė, ką moky- 
tojas jam kalbėjo klasėje, ir sėdėjo suole tarsi kurčias. Ir kas iš- 
ėjo? Jis išaugo kvailių kvailys: ko jis besistvertų, niekas jam 
neišeina. Protingi žmonės jo gailisi, sukti apgaudinėja, o jis, ma- 
tote, skundžiasi likimu, kad jis esą nelaimingas gimęs. 

Labai prašau, mielieji, nebūkite kurti! Ausys mums duotos 
tam, kad klausytume. Vienas protingas žmogus yra pasakęs, kad 
mes turime po dvi ausis ir po vieną liežuvį ir kad mums, vadi- 
nasi, reikia daugiau klausyti, negu kalbėti. 


ANTONIJUS POGORELSKIS 


JUODOJI VIŠTA, 
ARBA POŽEMIO GYVENTOJAI 


Prieš kokia keturiasdešimt metų !' Sankt Peterburge, Vasilijaus 
saloje Pirmojoje linijoje“, vienas savininkas laikė berniukų pen- 
sioną,— tikriausiai daugelis iki šiol jį gerai tebeprisimena, nors 
namas, kuriame buvo įsikūręs tas pensionas, jau seniai užleido 
vietą kitam, nė nepanašiam į ankstesnį. Grožiu tuometinis Peter- 
burgas jau garsėjo visoje Europoje, nors anaiptol dar nebuvo 
koks yra dabar. Tada Vasilijaus salos prospektuose nebuvo links- 
mų ūksmingų alėjų; medinis grindinys, sukaltas daugiausia iš su- 
trešusių lentų, atstojo puikius dabartinius šaligatvius. Isakijaus 
titas, tuomet siauras ir nelygus, atrodė visai kitaip negu šian- 
dien; be to, pati Isakijaus aikštė buvo visai kitokia. Tada Petro 
Didžiojo paminklą nuo Isakijaus cerkvės skyrė griovys; Admira- 
litetas nebuvo apsodintas medžiais; Raitosios gvardijos maniežas 
nepuošė aikštės puikiu dabartiniu fasadu — vienu žodžiu, tų lai- 
kų Peterburgas buvo ne toks koks dabar. Beje, miestai yra pra- 
našesni už žmones, nes laikui bėgant vis gražėja... Bet ne apie 
tai dabar kalbėsime. Kitąsyk, pasitaikius progai, galbūt papasa- 
kosiu plačiau apie permainas, įvykusias Peterburge mano amžiu- 
jeę— o dabar grįžkime vėl prie pensiono, prieš kokia keturias- 
dešimt metų buvusio Vasilijaus saloje, Pirmojoje linijoje. 

Namas, kurio dabar kaip jau sakiau — neberastumėte, bu- 
vo dviejų aukštų, olandiškomis čerpėmis dengtas. Prieangis buvo 
medinis, išsišovęs į gatvę... Statoki laiptai ėjo iš priemenės į VII- 
šutinį gyvenimą; ten buvo aštuoni ar devyni kambariai, kuriuose 
iš vieno šono buvo įsikūręs pensiono šeimininkas, iš kito — įreng- 
tos klasės. Dortuarai, arba vaikų miegamieji, buvo apatiniame 
aukšte, nuo priemenės į dešinę, o kairėje pusėje gyveno dvi se- 
nutės olandės, abi turėjo daugiau kaip po šimtą metų ir savo 
akimis buvo mačiusios Petrą Didįjį, net su juo kalbėjusios... 

Tarp trisdešimties ar keturiasdešimties vaikų, kurie mokėsi 
tame pensione, buvo ir berniukas, vardu Alioša. Jis tada turėjo 


1 Pasaka sukurta 1829 metais. | 
2 Vasilijaus sala — Peterburgo rajonas, linija — kiekvienos gatvės pusės pa- 
vadinimas Vasilijaus saloje. 

ne daugiau kaip devynerius ar dešimtį metų. Tėvai, gyvenantys 
toli toli nuo Peterburgo, prieš porą metų atvežė jį į sostinę, ati- 
davė į pensioną ir grįžo namo, sumokėję mokytojui sutartą mo- 
kestį už kelerius metus į priekį. Alioša buvo protingas, mielas 
berniukas, gerai mokėsi, visi jį mylėjo ir visi juo džiaugėsi. Ta- 
čiau jam pensione dažnai būdavo nuobodu, o kartais net ir liūd- 
na. Ypač iš pradžių jis niekaip negalėjo susitaikyti su mintimį, 
jog atskirtas nuo savo artimųjų. Bet vėliau pamažėl ėmė apsipras- 
ti, ir net pasitaikydavo akimirkų, kai žaisdamas su draugais pa- 
manydavo, jog pensione kur kas smagiau negu pas tėvus. 

Apskritai mokslo dienos jam bėgo greitai ir maloniai; bet kai 
ateidavo šeštadienis ir visi jo draugai skubėdavo namo pas tėvus, 
tada vienatvė Aliošai apkarsdavo. Sekmadieniais ir per šventes iš- 
tisas dienas jis likdavo vienui vienas, ir tada didžiausia paguoda 
jam būdavo knygos, kurias mokytojas leisdavo imtį iš nedidelės 
savo bibliotekos. Mokytojas kilimo buvo vokietis, o vokiečių li- 
teratūroje tuo metu madingiausi buvo riterių romanai ir apysa- 
kos apie stebuklus, — tad bibliotekoje, kuria naudojosi Alioša, to- 
kių knygų buvo daugiausia. 

Taigi Alioša, būdamas vos dešimties metų, atmintinai žinojo 
garsingų riterių žygdarbius, bent jau tokius, kurie aprašyti ro- 
manuose. Ilgais žiemos vakarais, sekmadieniais ir per šventes, 
labiausiai jis mėgo mintimis nukeliauti į seniai prabėgusius, neat- 
menamus laikus... Ypač vakacijų metu *, kai ilgam būdavo atskir- 
tas nuo savo draugų, kai dažnai ištisas dienas sėdėdavo vienišas, 
vaikiška jo vaizduotė klaidžiodavo po riterių pilis, po šiurpius 
griuvėsius ar po niūrias, neįžengiamas girias. 

Pamiršau pridurti, kad prie šitų namų dar buvo didžiulis kie- 
mas, atitvertas nuo skersgatvio barkinių lentų * tvora. Vartai il 
varteliai į skersgatvį nuolat būdavo užkelti ir užsklęsti, todė] Alio- 
šai niekuomet nepavykdavo iškelti kojos į skersgatvį, nors šis 
labai žadino smalsumą. Kiekvienąsyk, kai tik poilsio valandėlę 
mokytojas jam leisdavo pažaisti kieme, pirmiausia rūpėdavo bėg- 
ti prie tvoros. Ten jis pasistiebdavo ir įsmeigęs akis žiūrėdavo 
pro apskritas skylutes, o tvora jomis buvo sėte nusėta. Aliošai 
nė į galvą neateidavo, kad šitos skylutės — nuo medinių vinių, 
kuriomis kadaise buvo sukaltos barkos, ir jis manydavo, jog 
kažkokia geroji burtininkė šitas skylutes jam tyčia išgręžiojo. Jis 
vis laukdavo — gal kada nors ta burtininkė pasirodys skersgat- 


3 Vakacijų metas, arba vakacijos,— atostogos. 
* Barkinės lentos — lentos, iš kurių daromos barkos — upių laivai. 

vyje ir pro skylutę paduos jam žaisliuką ar talismaną, ar laišką 
iš tėvelio arba Mamytės. Jokios žinios iš jų jau seniai nebuvo 
gavęs. Bet, deja, nepasirodydavo niekas bent panašus į burtinin- 
kę. 

Kitas Aliošos užsiėmimas buvo lesinti višteles, gyvenančias 
prie tvoros specialiai joms pastatytame namuke ir ištisą dieną žai- 
džiančiąs ir bėgiojančias po kiemą. Alioša suėjo su jomis į labai 
artimą pažintį, visų vardus žinojo, susipešusias išskirdavo, 0 Ji- 
džiausias vaidininkes bausdavo — kartais kelias dienas iš eilės 
neduodavo nė trupinėlio, nors kasdien po pietų ir vakarienės tru- 
pinius surinkdavo nuo staltiesės. Iš visų vištų jis labiausiai mė- 
go vieną juodą kuoduotą, pramintą Juoduke. Jam Juodukė buvo 
meilesnė už kitas; ji kartais net leisdavosi glostoma, ir todėl ge- 
Iiausius kąsnelius Alioša nešdavo jai. Buvo ji ramaus būdo; retai 
vaikštinėdavo su kitomis ir, atrodė, mėgo Aliošą labiau negu savo 
drauges. 

Kartą (tai buvo per žiemos vakacijas — gražią ir neįprastai 
šiltą dieną, ne daugiau kaip trys keturi laipsniai šalčio) Aliošai 
buvo leista pažaisti kieme. Tą dieną mokytojas ir jo žmona tu- 
rėjo didelių rūpesčių. Jie ruošė pietus mokyklų direktoriui ir dar 
išvakarėse nuo ryto ligi vėlumos namuose plovė grindis, šluostė 
dulkes, vaškavo raudonmedžio stalus ir komodas. Mokytojas pats 
važiavo visko pirkti stalui: baltos Archangelsko veršienos, di- 
džiulio kumpio ir Kijevo uogienės. Pagal savo jėgas Alioša taip 
pat padėjo ruoštis: jis buvo prispirtas iškarpyti iš balto popie- 
riaus gražų karpinį kumpiui ir popieriaus pjaustiniais papuošti 
specialiai nupirktas šešias vaškines žvakes. Paskirtą dieną iš anks- 
taus ryto atvyko kirpėjas ir rodė savo meną, tvarkydamas mMoky- 
tojo garbinius, kuodą ir ilgą kasą. Paskiau ėmėsi jo žmonos: 
tepė pomada ir pudravo jai garbanas ir šinjoną, užrioglino ant gal- 
vos ištisą oranžeriją visokių gėlių, tarp kurių žibėjo du sumaniai 
įpinti briliantiniai žiedai, mokinių tėvų kadaise padovanoti jos 
vyrui. Kai šukuosena buvo baigta, užsimetė ji seną, palaikį salo- 
pą“? ir nuėjo rūpintis ruoša, visą laiką saugodamasi, kad nesuga- 
dintų šukuosenos; todėl į virtuvę pati nekėlė nė kojos, tik iš 
tarpdurio nurodinėjo virėjai. Būtiniausiu atveju siuntė ten savo 
vyrą, nes jo šukuosena nebuvo tokia aukšta. 

Per visus tuos rūpesčius mūsų Aliošą visi pamiršo, ir jis, nau- 
dodamasis proga, žaidė sau erdviame kieme. Senu įpratimu pir- 
miausia nuėjo prie lentinės tvoros ir ilgai žiūrėjo pro skylutę; 


5 Salopas — senovinis moterų viršutinis drabužis. 

bet ir-šiandien skersgatviu beveik niekas nevaikščiojo, ir jis at- 
sidūsėjęs sugrįžo prie maloniųjų savo vištelių. Nespėjo nė atsi- 
sėsti ant rąsto ir tik pašaukė jas artyn, staiga prie jo išdygo vi- 
rėja su didžiuliu peiliu. Aliošai niekad nepatiko ta virėja — pikta 
ir vaidinga. Bet nuo tada, kai pastebėjo, jog ji yra kalta, kad 
nuolat mažėja jo vištelių, ėmė jos dar labiau nemėgti. Kai vie- 
nąsyk virtuvėje netyčia pamatė vieną gražų, labai mielą jam 
gaidžiuką, pakabintą už kojų, su perpjauta gerkie, jis pasibai- 
sėjo ja ir pasibjaurėjo. Dabar, ją pamatęs su peiliu, kaipmat su- 
prato, kuo tai baigsis, ir iš apmaudo, kad negalės pagelbėti savo 
draugėms, pašokęs nudūmė tolyn. 

— Alioša, Alioša, padėk vištą sugauti! — šaukė virėja. 

Bet Alioša dar greičiau leidosi bėgti, patvory užlindo už viš- 
tidės, ir nė pačiam nejaučiant ašarėlės viena po kitos ėmė rie- 
dėti jam iš akių ir kristi ant Žemės. 

Ilgai stovėjo jis prie vištidės, širdis daužyte daužėsi, o virėja 
tuo tarpu lakstė po kiemą — čia šaukė vištelės: „Put, put, put!“, 
čia jas koneveikė. 

Staiga Aliošai širdis dar smarkiau sutvaskėjo: pasigirdo, tarsi 
mieloji Juodukė būtų prakalbusi! Ji kudakavo nevilties pilnu 
balsu, ir atrodė, lyg šauktų: 


Kut kudė, kut kudė!.. 
Alioša, Juodukei padėk! 
Kut kudė, padėk! 
Padėk, kut kudė! 


Alioša nebeištvėrė. Jis, garsiai kūkčiodamas, puolė prie virė- 
jos ir pakibo jai ant kaklo kaip tik tą akimirką, kai ši sugriebė 
Juodukę už sparno. 


— Maloningoji, geroji Frinuška— sušuko jis apsipildamas 
ašaromis, — maldauju, neliesk mano Juodukės! 

Alioša taip netikėtai puolė ant kaklo virėjai, jog ši paleido. 
iš rankų Juodukę, ir toji iš baimės užplasnojo ant daržinės stogo 
ir toliau kudakavo. 

Tačiau Aliošai dabar girdėjosi, jog ji, erzindama virėją, šau- 
kia: 

Kut kuda, kut kuda! 
Dabar — ne bėda! 
Kut kuda, kui kuda, 
Nepagausi niekada! 

O virėja tuo tarpu iš apmaudo buvo nesava, bėgs jau pas mo- 
kytoją, bet Alioša jos neleidžia, ir gana. Jis isikibo jai į padur- 
kus ir taip gailiai pradėjo maldauti, kad tik ji liautųsi gaudžiusi. 

— Mieloji Trinuška,— prašė jis — tu pati geriausia, pati do- 
riausia, patį Maloniaušia, maldauju, neliesk mano Juodukės! Jei- 
gu būsi gera, žiūrėk, ką padovanosiu. 

Alioša išsitraukė iš kišenės imperialą * — visą savo turtą, ku- 
rį saugojo kaip akies vyzdį, nes tai buvo gerosios jo senelės do- 
vana... Virėja žvilgtelėjo į auksinę monetą, permetė akimis namų 
langus, ar niekas nemato, ir atkišo ranką. Aliošai labai, labai bu- 
vo gaila imperialo, bet jis prisiminė Juodukę — ir nė nedvejoda- 
mas atidavė brangiąją dovaną. 

Šitaip Juodukė buvo išgelbėta nuo žiaurios ir neišvengiamos 
mirties. 

Vos virėja parėjo namo, Juodukė nuskrido nuo stogo ir pri- 
bėgo prie Aliošos. Ji tarsi žinojo, kad jis ją išgelbėjo: sukiojosi 
aplinkui, plasnojo sparnais ir linksmu balsu kudakavo. Visą rytą 
ji sekiojo iš paskos po kiemą lyg šunelis, ir atrodė, tarsi norė- 
lų jam kažką pasakyti, bet negalėtų. Bent jau jisai niekaip ne- 
suprato jos kudakavimo. Pora valandų prieš pietus ėmė rinktis 
svečiai. Aliošą pašaukė į viršų, apvilko palaidine su apskrita apy- 
kakle ir su batistiniais smulkiai klostuotais rankogaliais, apmovė 
baltomis plačiakelnėmis ir sujuosė plačia žydro šilko juosta. Ilgus 
rusvus plaukus, siekiančius jam vos ne ligi juosmens, gražiai 
sušukavo, lygiai perskyrė ir dviem sruogom paleido ant krūti- 
nės. 

Vaikus tada taip dabindavo. Paskiau pamokė, kaip jis turės 
čiūžtelėti koja, kai direktorius įeis į kambarį, ir ką turės atsaky- 
ti, ko nors paklaustas. 

Kitu metu Alioša direktoriaus atvykimu bitų buvęs labai pa- 
"tenkintas, nes jau seniai norėjo jį pamatyti; sprendžiant iš pa- 
garbos, su kokia kalbėdavo apie jį mokytojas ir mokytojienė, 
jam atrodė, jog tai turi būti garsus riteris su blizgančiais šarvais 
ir su didelėmis plunksnomis papuoštu šalmu. Bet šį kartą smalsu- 
mą nustelbė pati svarbiausia mintis: apie juodąją vištą. Jis, ro- 
dės, tebematė, kaip virėja paskui ją laksto su peiliu, ir tebegir- 
dėjo, kaip Juodukė visokiais balsais kudakuoja. Be to, jam buvo 
labai apmaudu, kad niekaip nesuprato, ką ji norėjo pasakyti, to- 
dėl ir dabar jį traukte traukė prie vištidės... Deja, kitos išeities 
nebuvo: reikėjo laukti, kol baigsis pietūs! 


* Imperialas — auksinė moneta. 

Pagaliau direktorius atvyko. Apie jo atvykimą apreiškė mo- 
kytojienė, seniai sėdinti prie lango ir akylai žiūrinti ton pusėn, 
iš kurios jo buvo laukiama. 

Visi sujudo: mokytojas galvotrūkčiais pasileido pro duris jo 
pasitikti apačioje, prie vartelių; svečiai pakilo iš vietų, net ir 
Alioša valandėlę pamiršo savo vištelę ir priėjo prie lango pa- 
sižiūrėti, kaip riteris lips nuo savo risto žirgo. Bet šito išvysti jam 
nepavyko, nes svečias jau buvo įžengęs į namus. O prie vartelių 
stovėjo ne ristas žirgas, 0 paprasčiausios vežiko rogės. Alioša 
labai nustebo. „Jeigu aš būčiau riteris — pagalvojo jis — niekada 
nevažinėčiau su vežiku, o visados raitas jodinėčiau!" 

Tuo tarpu atsilapojo visos durys, ir mokytojienė ėmė tūpčio- 
ti, laukdama tokio garbingo svečio. Šis netrukus pasirodė. Iš pra- 
džių jo nebuvo galima įžiūrėti, nes užstojo storulė mokytojienė, 
stovinti pačiame tarpduryje; bet kai jinai, baigusi ilgus savo svei- 
kinimus, pritūpė žemiau kaip paprastai, Alioša didžiai nustebęs 
už jos išvydo... ne plunksnotą šalmą, o tik mažytę pliką, baltai 
išpudruotą galvutę, ir vienintelė jos puošmena, kaip vėliau pa- 
stebėjo Alioša, tebuvo mažytėlaitis kuokštelis! Jam įžengus į 
svetainę, Alioša nustebo dar labiau, pamatęs, jog, nors direkto- 
rius vilkėjo paprastu „pilku fraku“, užuot spindėjęs šarvais, su 
juo visi elgėsi nepaprastai pagarbiai. 

Nors ir labai keista visa tai atrodė Aliošai, nors kitu metu 
jis būtų džiaugęsis nuostabiu stalo puošnumu, bet šiandien jam 
tai mažai terūpėjo. Galvoje visą laiką smygsojo Juodukė. Buvo 
paduota desertas: visokiausių uogienių, obuolių, bergamočių, da- 
tulių, figų ir graikinių riešutų: tačiau ir dabar nė akimirkos jis 
nepamiršo vištelės. Vos tik visi pakilo nuo stalo, jis iš baimės ir 
vilties virpančia širdimi priėjo prie mokytojo ir paklausė, ar ga- 
lėtų pažaisti kieme. 

— Na, eikite jau. — atsakė mokytojas, — tik neužsibūkite: net- 
rukus ims temti. 

Alioša paskubom apsivilko savo raudonąjį bekešą, pamuštą 
voverių kailiukais, užsimovė žalio aksomo kepuraitę su sabalo 
kailio aplankėliu ir nubėgo prie tvoros. Kai jis ten atsidūrė, viš- 
telės jau buvo besiruošiančios nakvynei ir atneštais trupiniais 
mieguistos nelabai tesidžiaugė. Viena Juodukė, rodės, visai ne- 
norėjo miego: ji žvaliai pribėgo prie jo, suplasnojo sparnais ir 
vėl įsikudakavo. Alioša žaidė su ja ilgai; galiausiai, kai sutemo 
ir jau reikėjo grįžti namo, jis pats uždarė vištidę, patikrinęs, ar 
geroji jo vištelė atsitūpė ant laktos. Einant iš vištidės, jam pa- 

sirodė, kad Juodukės akys tamsoje šviečia tarsi žvaigždutės ir 
jinai tyliai jam sako: 

— Alioša, Alioša, lik su manim! 

Alioša grįžo namo ir visą vakarą vienas sėdėjo klasėje, nors 
kitame gale iki kokios vienuoliktos valandos tebeviešėjo svečiai. 
Jiems dar tebesant, nulipo Alioša į apačią, į miegamąjį, nusiren- 
gė, atsigulė į lovą ir užgesino šviesą. Ilgai negalėjo užmigti. Ga- 
liausiai apėmė miegas, ir vos tik jis per sapną įsišneko su Juodu- 
ke, deja, pabudo nuo besiskirstančių svečių triukšmo. 

Netrukus mokytcias, su žvake išlydėjęs direktorių, įžengė į 
Aliošos miegamąjį, apsidairė, ar viskas gerai, ir išėjęs užrakino 
duris. 

Buvo mėnesiena, ir pro nesandarias langines krito į miega- 
mąjį blyškus mėnulio spindulys. Alioša gulėjo atmerktomis aki- 
mis ir ilgai klausėsi, kaip antrame aukšte, jam virš galvos, žmo- 
nės vaikščioja po kambarius ir stumdo į vietas kėdes bei sta- 
lus. 

Paskiau viskas nutilo... Jis dirstelėjo į šalimais stovinčią 10- 
vą, vos vos apšviestą mėnesienos, ir pastebėjo, kad balta paklo- 
dė, nukarusi beveik iki grindų, nežymiai juda. Įsižiūrėjo atidžiau... 
jam pasigirdo, tarsi palovy kažkas krebždėtų, ir netrukus tyliai 
kažkas jį pašaukė: 

— Alioša, Alioša! 

Alioša nusigando... Kambaryje jis buvo vienas, ir pirmiausia 
jam į galvą šovė mintis, kad po lova — vagis. Bet paskiau, pa- 
manęs, jog vagis nešauktų jo vardu, šiek tiek įsidrąsino, nors šir- 
dis smarkiai tebeplakė. 

Jis truputį pasikėlė lovoje ir dar aiškiau pamatė, kad pak- 
lodė juda... dar aiškiau išgirdo sakant: 

— Alioša, Alioša! 

Staiga baltoji paklodė kilstelėjo, ir iš po jos išlindo... juodoji 
višta! 

— Ak tai tu, Juoduke! — nejučiomis šūktelėjo Alioša.— Kaip 
čia patekai? 

Juodukė suplasnojo, užskrido ant jo lovos ir Žmogaus balsu 
tarė: 

— Čia aš, Alioša! Tu juk nebijai manęs, tiesa? 

— Ko aš tavęs bijosiu? — atsakė jis— Tave aš myliu; keis- 
ta tik, kad taip gerai kalbi: man nė į galvą nebūtų atėję, jog tu 
moki kalbėti! 

— Jeigu manęs nebijai, — toliau kalbėjo višta, — tai eime drau- 
ge. Renkis greičiau! 

— Kokia tu juokinga, Juoduke! — tarė Alioša.— Kaipgi aš 
tamsoje apsirengsiuė Dabar nė savo drabužių nerasiu; net ir ta- 
ve -vos įžiūriu! 

— Pasistengsiu padėti, — pasakė vištelė. 

Ji sukudakavo keistu balsu, ir staiga iš kažkur atsirado dau- 
gybė mažyčių žvakučių su sidabro žvakidėmis, ne didesnių už 
Aliošos mažąjį pirštelį. Žvakidės stovėjo ant grindų, ant kėdžių, 
ant palangių, net ant prausyklės, ir kambaryje buvo taip šviesu, 
tarsi dieną. Alioša ėmė rengtis, o vištelė padavinėjo jam drabu- 
žius; taigi apsirengė jis labai greitai. 

Kai Alioša buvo jau pasiruošęs, Juodukė vėl sukudakavo, ir 
visos žvakutės dingo. 

— Eik paskui mane! — tarė ji. 

Ir jis drąsiai nusekė iš paskos. Jai iš akių sklido tarsi kokie 
spinduliai, apšviesdami viską aplinkui, nors ir ne taip ryškiai kaip 
mažosios žvakutės. Juodu perėjo prieškambarį... 

— Durys užrakintos, — tarė Alioša. 

Tačiau vištelė jam neatsakė: tik suplasnojo, ir durys atsivėrė 
pačios... Paskiau, perėję priemenę, pasuko į kambarius, kuriuose 
gyveno šimtametės senutės olandės, Alioša niekad pas jas ne- 
buvo buvęs, bet girdėjo, kad jų kambariai apstatyti senoviškai, 
kad viena turi didžiulę pilką papūgą, o kita — pilką katę, labai 
išmintingą, mokančią šokinėti pro langą ir paduoti letenėlę. Se- 
niai jis norėjo visa tai pamatyti ir todėl labai nudžiugo, kai Viš- 
telė vėl suplasnojo ir senučių kambarių durys atsivėrė. | 

Pirmame kambaryje Alioša išvydo daugybę senovinių baldų: 
įvairiausių kėdžių, krėslų, stalų ir komodų. Didžiulė virtuvės kros- 
nis buvo iš olandiškų koklių, o ant jų mėlyna glazūra išpiešti 
žmonės ir žvėrys. Alioša jau buvo bestojąs apžiūrėti baldų, ypač 
figūrų ant krosnies, bet Juodukė neleido. 

Įėjo juodu į antrą kambarį, ir čia Alioša tai jau nudžiugo! 
Gražiame auksiniame narvelyje tupėjo didžiulė pilkoji papūga su 
raudona uodega. Aliošai ūmai parūpo pulti prie jos. Juodukė vėl 
jam neleido. 

— Neliesk čia nieko, — tarė jinai.— Žiūrėk, nepažadink senu- 
čių! 

Tik dabar Alioša pastebėjo greta papūgos stovinčią lovą su 
baltomis muslino užuolaidomis, pro kurias galėjo įžiūrėti senutę, 
gulinčią užmerktomis akimis; jam ji pasirodė tarsi vaškinė. Ki- 
tame kampe stovėjo lygiai tokia pat lova, joje gulėjo antra se- 

nutė, o šalia jos tupėjo pilkoji katė ir priekinėmis kojomis prau- 
sėsi. Eidamas pro ją, Alioša neiškentė nepaprašęs jos letenėlės... 
Katė staiga sumiaukė, papūga pašiaušė kuodą ir visa gerkle su- 
riko: „„Kvaily! Kvaily!“ Tuo pat metu pro muslino užuolaidą jis 
išvydo, kaip senutės pasikėlė lovose. Juodukė skubiai pasišalino, 
Alioša nuskuodė įkandin, durys iš paskos trenkte užsitrenkė... ir 
ilgai dar buvo girdėti papūgą šaukiant:.,,Kvaily! Kvaily!“ 

— Ir tau ne gėda! — pasakė Juodukė, kai juodu atsidūrė to- 
liau nuo senučių kambarių.— Ko gero, ir riterius pažadinai... 

— Kokius riterius? — pasiteiravo Alioša. 

— Pamatysi dar,— atsakė vištelė— Na, bet nieko nebijok; 
eik drąsiai paskui mane. 

Juodu nulipo laiptais tarsi į kokį rūsį ir ilgai ilgai ėjo įvai- 
riausiais koridoriais, kurių Alioša anksčiau niekad nebuvo ma- 
tęs. Koridoriai tarpais buvo žemi ir siauri, taigi jis turėdavo ge- 
rokai susilenkti. Netikėtai juodu įžengė į salę, apšviestą trijų 
didžiulių krištolo sietynų. Salėje nebuvo nė vieno lango, o iš ša- 
lių ant sienų kabojo riteriai blizgančiais šarvais, su didžiulėmis 
plunksnomis ant šalmų, su ietimis ir skydais geležinėse ranko- 
se. : 

Juodukė ėjo pirmyn pirštų galais ir Aliošai liepė sekti iš pas- 
kos tylutėliai, tylutėliai. 

Salės gale buvo didžiulės šviesaus žalvario durys. Vos juodu 
prie jų priėjo, nuo sienų nušoko du riteriai, trinktelėjo ietimis į 
skydus ir puolė juodąją Vištą. 

Juodukė pašiaušė kuodą, išskėtė sparnus... staiga pasidarė 
didžiulė, praaugo net riterius, ir kad ims su jais grumtis! 

Riteriai įnirtingai ją puola, o ji ginasi sparnais ir snapu. Alio-- 
ša išsigando, jam širdis ėmė pašėlusiai daužytis, ir jis apalpo. 

Kai atsitokėjo, saulė švietė į kambarį pro langines, o jis gu- 
lėjo savo lovoje: nebebuvo nei Juodukės, nei riterių. Alioša il- 
gai negalėjo atsipeikėti. Jis niekaip nesuvokė, kas buvo nutikę 
naktį: sapnavo ar iš tikrųjų visa tai vyko? Jis apsirengė ir užlipo 
į viršų, bet praėjusios nakties reginiai niekaip neišėjo jam iš gal- 
vos. Nekantraudamas laukė akimirkos, kai galės eiti į kiemą 
žaisti, tačiau visą tą dieną lyg tyčia taip snigo, jog apie ėjimą 
laukan nebuvo nė kalbos. | 

Per- pietus prie stalo mokytojienė tarp kitko vyrui pareiškė, 
kad juodoji višta nežinia kur nulindusi! 

— Tiesą sakant, — pridūrė ji — nedidelė bėda, jeigu ir pra- 
puolė: vis vien seniai jos laukė virtuvė. Tik pamanyk, mielasis, — 
nuo to laiko, kai ją turime, nėra padėjusi nė vieno kiaušinio. 

Alioša vos vos nepravirko, nors ir dingtelėjo jam mintis, kad 
būtų geriausia, jei jos visai nerastų, negu ji virtuvėn pakliūtų. 

Po pietų Alioša vėl liko vienas klasėje. Jis be paliovos gal- 
vojo apie tai, kas buvo įvykę praėjusią naktį, ir niekaip nega- 
lėjo nusiraminti, kad dingo mieloji Juodukė. Tarpais tikėjosi, jog 
kitą naktį vis tiek su ja pasimatys, nors jinai ir dingusi iš viš- 
tidės. Bet paskiau jam vėl atrodydavo, kad tai neįmanoma, ir 
jis vėl puldavo į neviltį. 

Atėjo laikas miegoti, Alioša nekantraudamas nusirengė ir at- 
sigulė į lovą. Net nespėjo jis dirstelėti į gretimą lovą, vėl ap- 
šviestą ramios mėnesienos, tik staiga baltoji paklodė sujudėjo — 
lygiai taip pat kaip ir vakar... Ir vėl išgirdo jį šaukiant „Alioša, 
Alioša!“ Netrukus išlindo iš palovio Juodukė ir stryktelėjo jam 
ant patalo. 

— Ak! Sveika, Juoduke! — šūktelėjo jis netverdamas džiaugs- 
mu.— Aš taip bijojau, kad tavęs daugiau nepamatysiu. Kaip tu 
gyvuoji | 

— Ačiū, — atsakė vištelė — bet nedaug trūko, kad per tave 
man būtų viskas prastai baigęsi. 

— Kodėl, Juoduke? — išgąstingai paklausė Alioša. 

— Tu geras berniukas, — toliau kalbėjo vištelė — bet kartu 
lengvabūdis ir niekad nepaklausai iš pirmo žodžio, o tai negerai! 
Vakar sakiau tau, kad senučių kambariuose nieko neliestum, ir 
vis dėlto neiškentei nepaėmęs katei už letenos. Katė išbudino 
papūgą, papūga — senutes, senutės — riterius, ir aš tik vargais 
negalais su jais susidorojau! 

— Atleisk, mieloji Juoduke, daugiau taip nedarysiu. Nuvesk 
šiąnakt mane ir vėl tenai, labai prašau. Būsiu klusnus, pamaty- 
si. 

— Gerai,— tarė vištelė — žiūrėsim! 

Ji sukudakavo kaip ir vakar, ir atsirado tos pačios žvakelės 
su tomis pačiomis sidabro žvakidėmis. Alioša vėl apsirengė ir 
nusėkė paskui vištą. Juodu vėl įėjo į senučių kambarius, bet šį 
kartą jis nieko nepalietė. 

Kai juodu ėjo per pirmąjį kambarį, jam pasirodė, jog žmonės 
ir žvėrys, nupiešti ant krosnies, juokingai vaiposi ir masina pri- 
eiti artyn, bet jis tyčia nusisuko nuo jų. Antrame kambaryje 
senutės olandės, kaip ir vakar, gulėjo lovose tarsi vaškinės. Pa- 
pūga žiūrėjo į Aliošą ir marksojo, pilkoji katė vėl prausėsi le- 
tenėlėmis. Ant sutvarkyto stalo prieš veidrodžius Alioša išvydo 
dvi porcelianines kiniškas lėles. Vakar jų nebuvo pastebėjęs. Jos 
kinkčiojo galvomis, bet Alioša nebuvo užmiršęs Juodukės drau- 

dimo ir praėjo nė nestabtelėdamas, tačiau neiškentė ir joms taip 
pat linktelėjo. Lėlės bematant nušoko nuo stalo ir leidosi paskui 
jį kinkčiodamos galvomis. Alioša vos vos nesustojo — jos tokios 
juokingos jam pasirodė; bet Juodukė piktai į jį atsigręžė, ir jis 
viską suprato. Lėlės palydėjo juos ligi durų ir, matydamos, kad 
Alioša į jas nebekreipia dėmesio, grįžo į savo vietą. 

Juodu vėl nulipo laiptais, perėjo koridorius ir pasiekė tą pa- 
čią salę, apšviestą trijų krištolo sietynų. Tie patys riteriai kabo- 
jo ant sienų, ir vėl — kai tik juodu priėjo prie žalvario durų — 
du riteriai nušoko nuo sienos ir pastojo kelią. Vis dėlto jie atro- 
dė ne tokie pikti kaip vakar; vos vilko kojas lyg rudens musės, 
ir buvo Matyti, kad savo ietis jie sunkiai nulaiko... 

Juodukė pasipūtė, pašiaušė kuodą. Užgauti jos sparnų, rite- 
riai subyrėjo į gabalus, ir Alioša išvyčo, jog tebūta tuščių šar- 
vų! Žalvario durys atsivėrė pačios, ir juodu patraukė toliau. 

Netrukus įžengė į kitą salę, didžiulę, bet tokią žemą, kad Alio- 
ša galėjo ranka. lubas pasiekti. Salė buvo apšviesta tokių pat 
mažų žvakučių, kokias jis matė savo kambaryje, tik žvakidės čia 
buvo ne sidabrinės, o auksinės. 

Čia Juodukė paliko Aliošą. 

— Luktelėk,— tarė jam,— aš greit grįšiu. Šiandien buvai pro- 
tingas, nors pasielgei neatsargiai — linktelėjai porcelianinėms lė- 
lėms. Jeigu joms nebūtum linktelėjęs, riteriai nebūtų nušokę nuo 
sienos. Bet šiandien nepažadinai senučių, todėl riteriai buvo be- 
jėgiai.— Tai pasakiusi, Juodukė išėjo iš salės. 

Likęs vienas, Alioša ėmė įdėmiai apžiūrinėti prabangiai iš- 
puoštą salę. Jam pasirodė, jog sienos yra iš Marmuro, kokio bu- 
vo matęs pensiono mineralų kabinete. Paneliai ir durys buvo gry- 
no aukso. Salės gale po žaliu baldakimu ant pakylos stovėjo auk- 
so krėslai. Alioša negalėjo atsigrožėti šitokiu puošnumu, bet jam 
atrodė keista, kad visi tie daiktai buvo mMažutėlaičiai, tarsi lėlėms 
padaryti. 

Kol jis smalsiai viską apžiūrinėjo, atsivėrė šoninės durys, ku- 
Tių nė nebuvo pastebėjęs, ir į salę suėjo daugybė mažų žmogu- 
čių, ne didesnių kaip pusė aršino, išsidabinusių spalvotais apda- 
rais. Iš pažiūros jie atrodė labai orūs: vienų drabužiai buvo tarsi 
kariškių, kitų — kaip civilinių valdininkų. Visi su apskritomis 
plunksnotomis skrybėlėmis, panašiomis į ispaniškas. Nekriepda- 
mi į Aliošą dėmesio, jie oriai vaikštinėjo po kambarius ir garsiai 
kalbėjosi, bet ką kalbėjo — jis neįstengė suprasti. 

Tylomis ilgai Alioša žiūrėjo į juos ir buvo beeinąs prie vie- 
no pasiteirauti, tik staiga salės gale atsivėrė didžiulės durys... 

Visi nuščiuvo, sustojo pasieniais dviem eilėmis ir nukėlė skry- 
bėles. 

Akimoju salė dar labiau nušvito, visos žvakutės dar skais- 
čiau supliskėjo, ir išvydo Alioša dvidešimtį mažyčių riterių su 
aukso šarvais, su ryškiai raudonomis plunksnomis ant šalmų. Jie 
tyliai įžygiavo po du. Paskiau mirtinoje tyloje sustojo abipus 
krėslų. Netrukus į salę įėjo iškilnaus stoto žmogus su brangak- 
meniais spindinčia karūna ant galvos. Apsisiautęs jis buvo šyie- 
siai žalia Mantija, pamušta pelių kailiukais, su ilgu šleifu, neša- 
mu dvidešimties mažyčių pažų tamsiai raudonais apdarais. 

Alioša beregint suprato čia esant karalių. Žemai jam nusilen- 
kė. Karalius į jo nusilenkimą atsakė labai maloniai ir atsisėdo į 
aukso krėslą. Paskiau kažką paliepė vienam šalia stovinčių ri- 
terių, ir šis prisiartinęs Aliošą paprašė prieiti. Alioša pakluso. 

— Aš seniai žinau, — tarė karalius — jog esi geras vaikas; 
o užvakar tu didžiai pasitarnavai mano šalies gyventojams, ir 
už tai esi vertas apdovanoti. Mano vyresnysis Ministras Man pra- 
nešė, kad išgelbėjai jį nuo neišvengiamos ir baisios pražūties. 

— Kada? — nustebęs paklausė Alioša. 

— Užvakar, kieme,— atsakė karalius — Štai jis, tasai, kur 
tau dėkingas už išgelbėtą gyvybę. 

Alioša pažvelgė į tą pusę, kur rodė karalius, ir tik dabar pa- 
stebėjo tarp dvariškių stovintį mažą žmogutį juodu apdaru. Dė- 
vėjo jis neregėtą avietinės spalvos kepurę dantytu viršum, šiek 
tiek pakreiptą ant šono; ryšėjo baltą, taip iškrakmolytą kakla- 
skarę, jog ji atrodė net melsva. Jis meiliai šypsojosi, žiūrėdamas 
į Aliošą, ir jo veidas atrodė pažįstamas, nors Alioša niekaip ne- 
įstengė prisiminti, kur buvo jį matęs. 

Nors ir labai malonu buvo Aliošai, kad jam priskiriamas toks 
kilnus poelgis, tačiau jis mėgo teisybę ir todėl, žemai nusilenkęs, 
tarė. 

— Pone karaliau! Aš negaliu prisiinti to, ko niekad nesu 
daręs. Užvakar turėjau laimės išgelbėti nuo mirties ne jūsų mi- 
nistrą, o mūsų juodąją vištą. Virėja jos nemėgo už tai, kad ji 
nedėjo kiaušinių. 

— Ką tu kalbi? — rūsčiai nutraukė jį karalius — Mano mi- 
nistras — ne višta, o didžiai nusipelnęs valdininkas! 

Tada ministras priėjo artėliau, ir Alioša pamatė, kad tai iš 
tikrųjų jo mieloji Juodukė. Jis baisiai nudžiugo ir atsiprašė ka- 
raliaus, nors niekaip nesumojo, kas čia dedasi. 

— Sakyk man, ko labiausiai trokšti — toliau kalbėjo kara- 
lius— Jeigu tik įstengsiu, būtinai išpildysiu tavo prašymą. 

— Drąsiai sakyk, Alioša! — pašnabždėjo į ausį ministras. 

Alioša mąstė ir nežinojo, ko prašyti. Jeigu duotų daugiau lai- 
ko, tikriausiai ką nors gražaus sugalvotų; bet kadangi jam at- 
rodė nemandagu versti karalių ilgai laukti, tuoj pat atsakė: 

— Norėčiau,— tarė jis — mokėti pamokas nesimokęs, nors ir 
kažin kas būtų užduota. 

— Nemaniau, kad tu toks tinginys, — atsakė karalius, palin- 
gavęs galvą.— Bet nieko nepadarysi: savo pažadą privalau iš- 
tesėti. . 

Jis mostelėjo ranka, ir pažas atnešė aukso dubenį. Jame te- 
buvo vienintelis kanapės grūdelis. 

— Imk šitą grūdelį — tarė karalius. — Kol jį turėsi, visada 
mokėsi savo pamokas, nors ir kažin ką reikėtų išmokti. Bet vie- 
na sąlyga: niekad niekam jokia dingstimi neprasitark, ką čia 
esi matęs ir ką dar matysi. Jei pasielgsi nedorai, visam laikui ne- 
teksi. mūsų malonių, o mums pridarysi daugybę rūpesčių ir ne- 
malonumų. 

Paėmė Alioša kanapės grūdelį, susuko į popieriaus skiautelę 
ir įsikišo į- kišenę, pasižadėdamas tylėti ir būti doras. Po to ka- 
ralius pakilo nuo krėslo ir kaip buvo atėjęs, taip ir išėjo, liepęs 
ministrui Aliošą kuo puikiausiai pavaišinti. 

Vos karalius išėjo, visi dvariškiai apsupo Aliošą ir ėmė visaip 
rodyti meilumą, dėkodami už tai, kad jis išgelbėjo ministrą. Vi- 
si siūlė savo paslaugas: vieni klausinėjo, gal norėtų jis pasi- 
vaikščioti sode ar pasižiūrėti karaliaus žvėryno; kiti kvietė į me- 
džioklę. Alioša nežinojo nė ką pasirinkti. Galiausiai ministras 
pareiškė brangiajam svečiui pats parodysiąs požemio įdomybes. 

Iš pradžių jį nuvedė į sodą. Takai buvo nubarstyti stambiais 
įvairiausių spalvų akmenukais, atspindinčiais šviesą daugybės 
mažų lempelių, kurių buvo prikabinėti medžiai. Tas žibėjimas 
Aliošai nepaprastai patiko. 

— Šiuos akmenis, — pasakė ministras,— jūs vadinate bran- 
giaisiais. Tai briliantai, rubinai, smaragdai ir ametistai. 

— Ak, jeigu ir mūsų takeliai būtų jais nubarstyti! — šūkte- 
lėjo Alioša. 

— Tada ir jums jie būtų tokie pat mažaverčiai kaip mums, — 
atsakė ministras. | 

Ir medžiai Aliošai atrodė nepaprastai gražūs, nors labai keis- 
ti. Jie buvo įvairių spalvų: raudoni, žali, rudi, balti, žydri ir aly- 
viniai. Gerai įsižiūrėjęs į juos, pamatė, jog tai ne kas kita, kaip 
visokiausios samanos, tik didesnės ir storesnės už įprastines. Mi- 
nistras jam papasakojo, kad šias samanas išsirašė karalius už 

didelius pinigus iš tolimų kraštų, iš pačių Žemės rutulio gel- 
mių. 

Iš sodo nuėjo jie į žvėryną. Ten parodė Aliošai laukinius žvė- 
Iris, pririštus aukso grandinėmis. Jis įdėmiau pažiūrėjo ir nuste- 
bo pamatęs, jog laukiniai žvėrys buvo ne kas kitas, kaip didžiu- 
lės žiurkės, kurmiai, šeškai ir panašūs žvėreliai, gyvenantys že- 
mėje ir po grindimis. Jam tai pasirodė labai juokinga; tačiau iš 
mandagumo jis nepratarė nė žodžio. 

Po pasivaikščiojimo grįžęs į kambarius, didžiojoje salėje Alio- 
ša Iado padengtą stalą; ant jo buvo padėta įvairiausių saldai- 
nių, pyragų, paštetų ir vaisių. Visi indai buvo gryno aukso, o 
buteliai ir stiklinės ištekintos iš vientisų brilianto, rubino ir sma- 
ragdo gabalų. 

— Valgyk, kas tik patinka, — tarė ministras, — o išsinešti ne- 
leidžiama nieko. 

Alioša tą dieną buvo labai sočiai pavakarieniavęs, todėl val- 
gyti jam visai nesinorėjo. 

— Žadėjote į medžioklę mane pasiimti, — priminė jis. 

— Puiku — atsakė ministras.— Manau, arkliai jau pabal- 
noti. 

Tada jis švilptelėjo, ir įėjo arklininkai, už pavadžių vesdamiesi 
lazdeles, iš kurių buožių buvo išdrožinėtos arklių galvos. Minist- 
ras labai mikliai užšoko ant savo arklio; Aliošai atvedė lazdą ge- 
Iokai didesnę už kitas. 

— Saugokis,— pasakė ministras, — kad arklys nenumestų: jis 
ne iš ramiųjų. 

Alioša pats sau nusijuokė, tačiau kai tik apsižergė lazdą, su- 
prato, jog ministras buvo pataręs ne be reikalo. Lazda ėmė po juo 
muistytis tarsi tikras arklys, ir jis vos ne vos išsilaikė. 

Tuo tarpų ėmė gausti ragai, ir medžiokliai leidosi šuoliais vi- 
sais takais ir koridoriais. Ilgai jie taip šuoliavo, neatsiliko nuo 
jų ir Alioša, nors su didžiausiu vargu tenulaikė padūkusią savo 
lazdą... 

Staiga iš vieno šoninio koridoriaus išpuolė kelios žiurkės, to- 
kios didžiulės, kokių Alioša nė regėti nebuvo regėjęs. Jos taikėsi 
prasmukti pro šalį, bet kai ministras įsakė jas apsupti, sustojo ir 
ėmė atkakliai gintis. Vis dėlto medžiokliai narsumu ir sumanumu 
jas pergalėjo. Aštuonios žiurkės buvo paklotos vietoje, trys lei- 
dosi bėgti, o vieną, gana sunkiai sužeistą, ministras liepė išgy- 
dyti ir nugabenti į žvėryną. 

Į medžioklės pabaigą Alioša taip pavargo, jog akys merkte 
merkėsi... nors labai rūpėjo jam dar apie daug ką pasikalbėti su 

Juoduke. Jis pasiprašė grįžti į salę, iš kurios buvo išvykę į me- 
džioklę. Ministras sutiko. 

Risčia nujojo jie atgal ir, pasiekę salę, arklius atidavė ark- 
lininkams, atsisveikino su dvariškiais bei medžiokliais ir susėdo 
ant atneštų kėdžių vienas greta kito. 

— Prašom pasakyti — prabilo Alioša — kam prireikė žudyti 
vargšes žiurkes, jums visai nekliudančias ir gyvenančias taip toli 
nuo jūsų buveinės? 

— Jeigu jų nenaikintume,— tarė ministras, — jos bematant iš- 
varytų mus iš kambarių ir suėstų visas mūsų maisto atsargas. 
Be to, pelių ir žiurkių kailiai čia labai vertinami dėl lengvumo 
ir švelnumo. Tik kilmingiesiems pas mus ir leista jais vilkėti. 

— Ir prašom pasakyti, kas vis dėlto jūs esate, — toliau klau- 
sinėjo Alioša. 

— Nejaugi niekad negirdėjai apie požemio gyventojus? — at- 
sakė ministras.— Teisybė, mus pamatyti pavyksta nedaugeliui, 
nors yra buvę atvejų, ypač senovėje, kad mes išeidavome į die- 
nos šviesą ir pasirodydavome žmonėms. Dabar tai retai atsitin- 
ka, nes žmonės pasidarė labai nedori. O mes privalome paklusti 
vienam įstatymui: jeigu tas, kuriam pasirodome, neišsaugo pas- 
lapties, turime tuojau pat išsikraustyti iš savo buveinės ir keliau- 
ti toli toli, į kitus kraštus. Nesunku įsivaizduoti, kaip būtų liūd- 
na mūsų karaliui palikti čionykštę tvarką ir su visais valdiniais 
persikelti į nežinomą šalį. Todėl primygtinai tave prašau: būk 
labai doras. Antraip užtrauksi nelaimę mums visiems, ypač man. 
Iš dėkingumo išmaldavau karalių čia tave pakviesti; tačiau nie- 
kad jis man neatleistų, jeigu per tavo nedorumą turėtume šį 
kraštą palikti... 

— Niekad niekam apie jus nepasakosiu, duodu garbės žodį — 
nutraukė jį Alioša.— Dabar prisiminiau kadaise skaitęs knygutę 
apie gnomus, gyvenančius po žeme. Ten buvo parašyta, jog vie- 
name mieste labai greitai praturtėjęs toks batsiuvys, ir niekas 
nežinoję, iš kur jis gavęs visus turtus. Pagaliau kažkaip paaiš- 
kėjo, kad batus ir kurpes jis siuvęs gnomams, kurie už tai jam 
labai brangiai mokėję. 

— (Gal tai ir teisybė, — atsakė ministras. 

— Bet paaiškink, mieloji Juoduke,— tarė Alioša, — kodėl tu, 
būdama ministru, vaikštai po pasaulį pasivertusi višta ir ką bend- 
ra turite su senutėm olandėm? 

Juodukė, norėdama patenkinti jo smalsumą, jau buvo smul- 
kiai viską bepasakojanti, bet Aliošai ėmė merktis akys, ir jis 
kietai užmigo. Prabudęs kitą rytą, pamatė gulįs savo lovoje. 

Ilgai negalėjo jis atsitokėti, nežinojo nė ką galvoti... Juodukė 
ir Ministras, karalius ir riteriai, olandės ir žiurkės — viskas su- 
sipynė galvoje, ir tik vargais negalais jis susigaudė, ką buvo ma- 
tęs praėjusią naktį. Prisiminęs, jog karalius jam padovanojo ka- 
napės grūdelį, puolė prie savo drabužių ir kišenėje iš tikrųjų 
rado popierėlį, į kurį buvo suvyniotas kanapės grūdelis. ,,Žiūrė- 
sim — mąstė jis — ar karalius tesės savo žodį! Rytoj prasideda 
pamokos, o aš nieko neišmokau.“ 

Labiausiai jam nedavė ramybės istorijos pamoka: iš pasaulio 
istorijos buvo liepta atmintinai išmokti keletą puslapių, o jis ne- 
mokėjo dar nė žodžio! | 

Atėjo pirmadienis, suvažiavo pensiono auklėtiniai, ir pamokos 
prasidėjo. Nuo dešimtos iki dvyliktos valandos istoriją dėstė pats 
pensiono savininkas. 

Aliošai širdis smarkiai plakė... Kol atėjo eilė, jis keletą kar- 
tų čiupinėjo kišenėje popierėlį su kanapės grūdeliu... Pagaliau 
jį pašaukė. Virpėdamas priėjo jis prie mokytojo, pravėrė burną, 
dar nė pats nežinodamas, ką sakys, ir be jokios klaidelės, ne- 
užsikirsdamas išpyškino pamoką. Mokytojas labai jį gyrė; tačiau 
Alioša šį kartą dėl tų pagyrimų taip nedžiūgavo, kaip džiūgau- 
davo kitais kartais. Jis buvo įsitikinęs, kad tokio gyrimo ne- 
vertas, nes šios pamokos nė nesimokė. 

Keletą savaičių mokytojai Alioša negalėjo atsidžiaugti. Visas 
pamokas jis mokėdavo kuo puikiausiai;. iš vienos kalbos į kitą 
viską išversdavo be jokios klaidelės, taigi niekaip neatsistebėjo 
nepaprasta jo pažanga. Ir pats Alioša gėdijosi pagyrimų: drovė-. 
josi, kad draugams keliamas pavydžiu, kai visai to nevertas. 

Visą tą laiką Juodukė jam nesirodė, nors Alioša, ypač pirmą- 
sias savaites, kai buvo gavęs kanapės grūdelį, beveik nė vienos 
dienos nepralėisdavo prieš miegą jos nešaukęs. Iš pradžių dėl to 
sielojosi, bet vėliau ėmė guostis mintimi, kad ji tikriausiai tvar- 
ko svarbius reikalus, vertus jos rango. Ilgainiui pagyrimai, ku- 
riuos visi jam berte berdavo, taip apsuko galvą, jog Alioša Juo- 
dukę teprisimindavo tik retkarčiais. 

Tuo tarpu gandas apie nepaprastus jo gabumus netruko pa- 
sklisti po visą Peterburgą. Pats mokyklų direktorius keletą kartų 
buvo atvykęs į pensioną ir gėrėjosi Alioša. Mokytojas jį tiesiog 
kėlė į padanges, nes per jį išgarsėjo pensionas. Iš visų miesto 
pakraščių suvažiuodavo tėvai ir maldaudavo priimtį vaikus, nes 
tikėjosi ir iš jų būsiant tokius mokytus kaip Alioša. 

Bematant į pensioną priplūdo tiek mokinių, kad naujiems auk- 
lėtiniams nebebuvo vietos, ir mokytojas su mokytojiene jau ke- 

tino išsinuomoti kur kas erdvesnį namą už tą, kuriame gyve- 
no. 

Alioša, kaip jau minėjau, pagyrimų iš pradžių gėdijosi, jaus- 
damas esąs jų nevertas, bet pamažėle apsiprato ir galiausiai ėmė 
taip puikuotis, jog neraudonuodamas  prisiimdavo visas liaup- 
ses, kuriomis būdavo apibertas. Jis diūžių dėjosi, rietė nosį prieš 
kitus berniukus ir vaizdavosi š Nšelisus daug geresnis ir pro- 
tingesnis. Aliošos būdas per tai k Sugedo: iš gero, mielo ir 
kuklaus vaiko jis pasidarė išdidus ir neklaužada. Dėl to dažnai 
jausdavo sąžinės graužimą, ir nuovoka jam sakė: „Alioša, nesi- 
pūsk! Nelaikyk savęs tokiu, koks nesi; dėkok likimui, kad tau 
jis buvo palankesnis negu kitiems vaikams, bet nemanyk esąs 
už juos geresnis. Jeigu nepasitaisysi, visi tavęs ims nemėgti, ir tu, 
nors ir labai išprusęs, būsi pats nelaimingiausias vaikas!" 

Kartais jisai net ketindavo pasitaisyti; bet, deja, puikybė bu- 
vo taip iškerojusi, jog sąžinės balso jis beveik negirdėdavo, tik 
kasdien darėsi vis blogesnis, ir draugai vis labiau ėmė jo ne- 
mėgti. 

Negana to, Alioša pasirodė baisus padauža. Kadangi jam ne- 
bereikėjo atmintinai kalti pamokų, jis išdykaudavo, kai kiti vai- 
kai mokydavosi, ir dykinėjimas jo būdą dar labiau gadino. 

Pagaliau savo paikystėmis jis visiems tiek įsiėdė, jog moky- 
tojas ne juokais ėmė galvoti, ko griebtis prieš tokį neklaužadą, 
ir todėl skirdavo jam pamokų dvigubai ir trigubai daugiau negu 
kitiems; bet ir tai nieko negelbėjo. Alioša visiškai nesimokydavo, 
Oo pamokas puikiausiai mokėdavo, nė truputį nesuklysdavo. 

Kartą mokytojas, nežinodamas, ką daryti, liepė iki kito ryto 
išmokti atmintinai apie dvidešimt puslapių ir tikėjosi, kad bent 
jau tą dieną jis bus ramesnis. 

Kur tau! Mūsų Aliošai pamokos buvo ne galvoj! Tą dieną jis 
tyčia dūko daugiau negu visada, ir mokytojas veltui grasino jį 
nubausiąs, jeigu kitą rytą nemokėsiąs pamokos. Alioša širdyje 
juokėsi iš to gąsdinimo, puikiai žinodamas, jog kanapės grūdelis 
jam padės. 

Rytojaus dieną paskirtą valandą paėmė mokytojas į rankas 
knygą, iš kurios buvo liepta Aliošai išmokti, pasišaukė jį ir pa- 
prašė atsakinėti. Visi vaikai smalsiai žiūrėjo į Aliošą, ir pats mo- 
kytojas nežinojo, ką galvoti, kai Alioša, vakar visai nesimokęs, 
drąsiai atsistojo ir priėjo prie jo. Alioša nėmaž neabejojo, kad 
ir šįkart pavyks parodyti nepaprastus savo gabumus; jis pravėrė 
burną... ir negalėjo ištarti nė žodžio! 

— Ko gi jūs tylite? — paklausė mokytojas.— Atsakinėkite pa- 
moką. 

Alioša nukaito, paskiau išblyško, vėl nukaito, ėmė gniaužyti 
rankas, ašaros iš baimės jam užtemdė akis... Viskas veltui! Jis 
negalėjo išlementi nė žodžio, nes pasikliaudamas kanapės gru- 
deliu net nebuvo atsivertęs knygos. 

— Ką tai reiškia, Alioša? — sušuko mokytojas.— Kodėl ne- 
norite kalbėti? 

Alioša nė pats nenutuokė, kas dėl to kaltas, įkišo ranką ki- 
šenėn pačiupinėti grūdelio... Ir kaip nusivylė jo ten neradęs! Jam 
iš akių pasipylė ašaros... jis graudžiai verkė ir niekaip negalėjo 
ištarti nė žodžio. 

Tuo tarpu mokytojas išėjo iš kantrybės. Jis negalėjo įsivaiz- 
duoti, jog Alioša nemokėtų bent jau pamokos pradžios, nes visa- 
da atsakinėdavo be klaidų ir neužsikirsdamas; todėl manė, kad 
tyli iš užsispyrimo. 

— Eikite į miegamąjį, — tarė jis, — ir tenai tol sėdėkite, kol 
išmoksite pamoką labai gerai. 

Nuvedęs Aliošą į apatinį aukštą, padavė knygą ir užrakino du- 
ris. 

Vos tik likęs vienas, jis puolė visur ieškoti kanapės grūde- 
lio. Ilgai naršė savo kišenes, ropojo grindimis, landžiojo po l10- 
va, iščiupinėjo antklodę, pagalves, paklodę — viskas veltui! Ge- 
rojo grūdelio niekur nebuvo nė pėdsako! Stengėsi prisiminti, kur 
jį galėjo pamesti; pagaliau nusprendė, kad jis iškrito vakar Žai- 
džiant kieme. 

Bet kaip dabar jį surasti? Juk sėdi užrakintas kambaryje, o 
jeigu mokytojas ir išleistų į kiemą, tikriausiai nebūtų naudos: 
žinojo, kad kanapes mėgsta vištos, ir jo grūdelį kuri nors grei- 
čiausiai jau bus sulesusi! Netekęs vilties jį rasti, Alioša sumanė 
šauktis pagalbon Juodukę. | 

— Mieloji Juoduke,—tarė jis— maloningasis ministre, būk 
tokia gera, pasirodyk ir duok man kitą grūdelį! Dabar tikrai bū- 
siu atsargesnis... 

Bet niekas neatsišaukė į jo maldavimus, jis galiausiai atsisėdo 
ant kėdės ir vėl gailiai pravirko. 

Atėjo laikas pietauti; durys atsivėrė, ir įžengė mokytojas. 

— Ar dabar jau mokate pamoką? — paklausė jis Aliošą. 

Alioša, garsiai kūkčiodamas, atsakė dar neišmokęs. 

— Na tai sėdėkite tol, kol išmoksite! — pasakė mokytojas, 
liepė atnešti stiklinę vandens, kąsnelį ruginės duonos ir vėl pa- 
liko vieną. 

Alioša ėmė kalti atmintinai, bet niekas nelindo į galvą. Se- 
niai jis buvo nupratęs mokytis, be to, kaip iškalti dvidešimt spaus- 
dintų puslapių! Kad ir kažin kiek jis vargo, kad ir kažin kaip 
stengėsi susikaupti, atėjus vakarui mokėjo ne daugiau kaip du ar 
tris puslapius, ir tuos prastai. 

Kai atėjo metas kitiems vaikams gulti, visi jo draugai sugužė- 
jo į kambarį, įžengė ir mokytojas. 

— Alioša, ar pamoką jau mokate? — paklausė jis. 

Ir vargšelis Alioša pro ašaras atsakė: 

— Tik du puslapius temoku. 

— Matyti, su duona ir vandeniu teks jums pasėdėti ir rytoj, — 
tarė mokytojas, kitiems vaikams palinkėjo labos nakties ir iš- 
ėjo. 

Alioša liko su draugais. Anksčiau, kai jis buvo doras ir kuk- 
lus, visi jį mėgo, o jeigu kartais mokytojas ir nubausdavo, visi 
jį užjausdavo, ir tai jam būdavo paguoda. O dabar nekreipė dė- 
mesio nė vienas: visi į jį Žiūrėjo su panieka ir neištarė jam nė 
žodžio. 

Jis nusprendė pats užkalbinti vieną berniuką, su kuriuo ka- 
daise labai bičiuliavo, bet šis nusigręžė nieko neatsakęs. Alioša 
kreipėsi į kitą, bet ir tas nesiteikė kalbėti ir net jį atstūmė, dar 
kartą užkalbintas. Vargšas Alioša pajuto esąs nusipelnęs tokio 
draugų elgesio. Apsipylęs ašaromis, atsigulė į savo lovą, bet mie- 
gas neėmė. Ilgai jis taip gulėjo ir su širdgėla galvojo apie pra- 
bėgusias laimingas dienas. Visi vaikai jau saldžiai miegojo, tik 
jis vienas niekaip negalėjo užsnūsti. ,,Ir Juodukė mane apleido“, — 
dingtelėjo Aliošai, ir iš akių vėl pasipylė ašaros. 

Staiga... gretimos lovos paklodė sujudėjo kaip ir pirmąjį sykį, 
kai jį aplankė juodoji višta. 

Jam širdis ėmė smarkiai plakti... jis troško, kad iš po lovos 
vėl išlįstų Juodukė, bet nedrįso nė tikėtis, kad jo noras išsipil- 
dys 

— Juoduke, Juoduke! — pagaliau tarė jis pusbalsiu. 

Paklodė kilstelėjo, ir jam ant patalo užskrido juodoji višta. 

— Ak Juoduke,—tarė Alioša netverdamas džiaugsmu,— aš 
jau buvau praradęs viltį tave pamatyti! Ar tu manęs nepamir- 
šai! 

— Ne,— atsakė ji — aš negaliu pamiršti tavo padarytos pas- 
laugos, nors anas Alioša, išgelbėjęs mane nuo pražūties, nė kiek 
nepanašus į tą, kurį dabar čia matau. Tada buvai geras vaikas, 
kuklus ir mandagus, ir visi tave mylėjo, o dabar... neatpažįstu 
tavęs! 

Alioša graudžiai pravirko, o Juodukė jam toliau sakė pamo- 
kymus. Ilgai su juo kalbėjosi ir ašarų pilnomis akimis maldavo 
pasitaisyti. Pagaliau, ėmus švisti, vištelė jam tarė: 

— Dabar turiu tave palikti, Alioša! Štai kanapės grūdelis, ku- 
Iį pametei kieme. Be reikalo manei pametęs jį visam laikui. Mū- 
sų karalius pernelyg kilnus, kad atimtų dovaną vien už tavo ne- 
atsargumą. Tačiau neužmiršk, jog esi davęs garbės žodį laikyti 
paslaptyje viską, ką apie mus žinai... Alioša, tu jau ir taip turi 
ydų — nebūk dar ir nedėkingas! 

Alioša susižavėjęs paėmė iš vištos kojelių brangųjį savo grū- 
delį ir pažadėjo kaip galėdamas pasitaisyti. 

— Tu pamatysi, mieloji Juoduke,— tarė jis, — aš jau šiandien 
būsiu visai kitoks. 

— Nemanyk,— atsakė Juodukė,— jog taip lengva ydų atsi- 
kratyti, kai jos paima viršų. Ydos ateina neprašomos ir nenori 
išeiti net varomos, todėl, jei trokšti pasitaisyti, turi nuolat ir la- 
bai stengtis. O dabar sudie, metas mums skirtis. 

Likęs vienas, Alioša ėmė apžiūrinėti grūdelį ir niekaip nega- 
lėjo juo atsidžiaugti. Dabar tai jau jis buvo visiškai ramus dėl 
pamokos, ir vakarykščio sielvarto neliko nė ženklo. Vėl] džiugiai 
galvojo, kaip visi stebėsis, jam be klaidelės išdrožus dvidešimt 
puslapių, o mintis, kad ir vė] bus pranašesnis už savo draugus, 
kurie nenorėjo su juo net kalbėtis, glostė jam savimeilę. Nors 
pažado pasitaisyti jis neužmiršo, tačiau manė, kad tai nėra taip 
sunku, kaip Juodukė nusakė. „Lyg ne nuo manęs pareitų — pa- 
sitaisyti ar nepasitaisyti! — mąstė jis— Va panorėsiu, ir vėl visi 
mane mylės...“ 

Deja, vargšas Alioša nežinojo, kad, norint pasitaisyit, pir- 
miausia reikia įveikti savimeilę ir liautis pernelyg pasitikėti sa- 
vimi. 

Kai paryčiui vaikai susirinko į klasę, Alioša buvo pašauktas 
viršun. Įžengė jis linksmas ir triumfuodamas. 

— Ar jau mokate savo pamoką? — rūsčiai dirstelėjęs, pa- 
klausė mokytojas. 

— Moku,— drąsiai atsakė Alioša. 

Jis pravėrė burną ir išdrožė visus dvidešimt puslapių nestab- 
telėjęs ir be mažiausios klaidelės. Iš nuostabos mokytojas neteko 
žado, o Alioša išdidžiai pažvelgė į savo draugus. 

Mokytojas negalėjo nepastebėti Aliošos išdidumo. 

— Pamoką jūs mokate,— tarė jis — tai tiesa, bet kodėl neno- 
Iėjote atsakinėti vakar? 

— Vakar nemokėjau,— atsakė Alioša. 

— Negalimas daiktas! — nutraukė jį mokytojas.— Vakar va- 
kare man sakėte mokąs tik du puslapius, ir tuos prastai, o dabar 
išpyškinote visus dvidešimt! Kada gi juos išmokote? 

Alioša tylėjo. Pagaliau virpančiu balsu tarė: 

— Šiandien paryčiu išmokau! 

Bet staiga visi vaikai, įžeisti jo pasipūtimo, vienu balsu su- 
šuko: 

— Jis sako netiesą, jis šįryt net knygos į rankas nepaėmė! 

Alioša krūptelėjo, nudūrė akis į žemę ir neištarė nė žodžio. 

— Na, atsakykite! — kvotė mokytojas.— Kada išmokote pa- 
moką? 

Bet Alioša tebetylėjo: jis buvo taip priblokštas šio netikėto 
klausimo ir visų savo draugų priešiškumo, jog negalėjo atitokti. 

Tuo tarpu mokytojas, manydamas, kad vakar Alioša nenorėjo 
atsakinėti iš užsispyrimo, tarėsi esant būtina griežtai jį nubausti. 

— Kuo didesniais gabumais ir talentais jus apdovanojo pri- 
gimtis, —tarė jis Aliošai. — tuo kuklesnis ir klusnesnis turėtumėte 
būti. Protas jums duotas ne todėl, kad piktam jį panaudotumėt. 
Už vakarykštį ožiavimąsi nusipelnėte bausmės, o šiandien dar la- 
biau nusikaltote sumelavęs. Ponai, — toliau dėstė mokytojas pen- 
siono auklėtiniams,— draudžiu jums visiems kalbėti su Alioša 
tol, kol jis nepasitaisys kaip reikiant. O kadangi jam tai, matyt, 
dar ne didžiausia bausmė, paprašykite atnešti rykščių. 

Rykščių atnešė... Alioša puolė į neviltį! Nuo tada, kai įsikūręs 
šis pensionas, rykščių dabar prireikė pirmąsyk, ir ką jomis plaks? 
Aliošą, visada buvusį tokios geros nuomonės apie save, laikiusį 
save geresniu ir protingesniu už kitus! Kokia gėda!.. 

Su ašaromis puolė jis prie mokytojo, žadėdamas visiškai pa- 
sitaisyti. 

— Anksčiau reikėjo apie tai galvoti — buvo jam atsakyta. 

Aliošos ašaros ir atgailavimas sugraudino draugus, ir jie ėmė 
maldauti už jį. O Alioša, jausdamasis nesąs vertas jų užuojautos, 
pravirko dar graudžiau. 

Galiausiai mokytojas pasigailėjo. 

— Gerai, — tarė jis — aš atleisiu todėl, kad jūsų draugai pra- 
šo, bet tik su sąlyga, jeigu visų akivaizdoje pripažinsite savo 
kaltę ir pasakysite, kada išmokote pamoką. 

Alioša visai neteko galvos... jis pamiršo savo pažadą požemio 
karaliui ir jo ministrui, ėmė pasakoti apie juodąją vištą, apie 
riterius, apie Mažuosius žŽmogučius... 

Mokytojas neleido jam baigti... 

— Ką! — suriko jis piktai. — Užuot gailėjęsis blogų savo po- 

elgių, jūs dar drįstate mane mulkinti pasakomis apie juodą viš- 
tą?.. To jau per daug. Ne, vaikai, jūs patys matote, kad negalima 
jo nebausti! 

Ir vargšas Alioša buvo išplaktas! 

Panarinęs galvą, iškankinta širdimi Alioša nulipo į apatinį 
aukštą, į miegamąjį. Jis buvo baisiai prislėgtas... Gėda ir atgaila 
jį smaugte smaugė. Po kiek laiko jis truputį aprimo, įkišo ranką 
į kišenę... bet kanapės grūdelio joje nebuvo! Alioša graudžiai 
pravirko, jausdamas praradęs jį nesugrąžinamai! 

Vakarop, kai parėjo miegoti kiti vaikai, atsigulė ir jis; tačiau 
negalėjo užmigti. Kaip jis gailėjosi blogai elgęsis! Jis ryžtingai 
nusprendė pasitaisyti, nors jautė kanapės grūdelio niekada neat- 
gausiąs! 

Apie vidurnaktį vėl sujudėjo gretimos lovos paklodė... Alioša, 
anksčiau tuo džiaugęsis, dabar užsimerkė: jis. bijojo pamatyti 
Juodukę! Jį graužė sąžinė. Jis prisiminė tik vakar Juodukę įti- 
kinėjęs, jog būtinai pasitaisysiąs, o iš tikrųjų... Ką jai dabar pa- 
sakyti? 

Kiek laiko jis gulėjo užsimerkęs. Girdėjo kylančios paklodės 
šnaresį... Prie jo lovos kažkas priėjo, ir balsas, pažįstamas balsas, 
pašaukė jį vardu: 

— Alioša, Alioša! 

Bet iš gėdos jis bijojo atsimerkti, nors ašaros byrėjo iš akių 
ir ritosi per skruostus. 

Staiga kažkas peštelėjo antklodę. Alioša' nejučiomis dirstelė- 
jo: priešais stovėjo Juodukė — ne vištos pavidalo, o juodai ap- 
sirengusi, su avietine dantyta kepuraite ir balta krakmolyta kak- 
laskare, lygiai tokia, kokią ją buvo matęs požemio salėje. 

— Alioša, —prabilo ministras, — aš matau, tu nemiegi... Su- 
die! Atėjau su tavim atsisveikinti, mudu daugiau nepasimatysi- 
me! 

Alioša garsiai pravirko. 

— Sudie,— sušuko jis— sudie! Ir, jei gali, atleisk man! Ži- 
nau, tau nusikaltau, bet už tai esu negailestingai nubaustas! 

— Alioša, — su ašaromis pasakė ministras, — aš tau atleidžiu; 
niekad nepamiršiu, kad esi išgelbėjęs man gyvybę, ir tebemyliu 
tave, nors padarei mane nelaimingą, gal net. amžinai!.. Sudie! 
Man leista matytis su tavimi labai trumpai. Jau šiąnakt karalius 
su visais savo valdiniais turi išsikraustyti toli toli nuo šių vietų! 
Visi baisiai nusiminę, visi paplūdę ašaromis. Keletą šimtmečių 
mes čia gyvenome tokie laimingi, tokie ramūs!.. 

Alioša puolė bučiuoti ministrui mažų rankelių. Sugriebęs jam 
už rankos, jis išvydo ant jos kažką spindint ir tuo pat metu iš- 
girdo kažkokį keistą garsą... 

— Kas čia? — paklausė jis nustebęs. 

Ministras pakėlė abi rankas aukštyn, ir Alioša pamatė, Rad 
jos surakintos aukso grandine... Jis nustėro!.. 

— Dėl tavo nekuklumo esu pasmerktas nešioti šias grandi- 
nes, — tarė ministras sunkiai atsidusdamas,— bet neverk, Alioša! 
Tavo ašaros man nebepadės. Mano nelaimėje tegali būti vienin- 
telė paguoda: stenkis pasitaisyti ir būk toks pat geras berniukas, 
koks buvai pirmiau. Paskutinįkart sudie! 


Ministras paspaudė Aliošai ranką ir dingo po gretima lova. 

— Juoduke, Juoduke! — šaukė Alioša, bet Juodukė nebeatsi- 
liepė. 

Kiaurą naktį nesumerkė jis akių nė minutę. Valanda prieš auš- 
tant pasigirdo kažkoks triukšmas po grindimis. Jis išlipo iš pata- 
lo, priglaudė prie grindų ausį ir ilgai klausėsi mažų ratukų bil- 
desio ir triukšmo — tarsi būtų ėję daugybė mažų žmogučių. Ta- 
me triukšme buvo girdėti taip pat Moterų ir vaikų verksmas bei 
ministro — Juodukės šauksmas: 

— Sudie, Alioša! Sudie visiems laikams!.. 


Kitą dieną paryčiu nubudę vaikai išvydo Aliošą gulintį ant 
grindų be žado. Pakėlė jį, paguldė į lovą ir nusiuntė pakviesti 
gydytojo; šis pasakė, kad Alioša sunkiai serga karštine... 

Po kokių šešių savaičių Alioša pasveiko, ir visa, kas buvo 
atsitikę prieš ligą, dabar jam atrodė lyg baisus sapnas. Nei mo- 
kytojas, nei draugai jam nė žodžiu nepriminė nei juodosios viš- 
tos, nei bausmės, kurią buvo gavęs. O Alioša pats gėdijosi apie 
tai kalbėti ir stengėsi būti paklusnus, geras, kuklus ir stropus. 
Visi vėl jį pamėgo ir jam pasidarė meilūs, ir jis tapo pavyzdžiu 
savo draugams, nors negalėjo iš karto išmokti dvidešimt spaus- 
dintų puslapių; beje, jam niekas ir neliepdavo. 


Pabaiga 


VLADIMIRAS DALIS 


MERGAITĖ SN IEGUOLĖ 


Gyveno senelis ir senelė, neturėjo jie nei vaikų, nei anūkų. 
Išėjo jie kartą per šventes už vartų svetimų vaikų pasižiūrėti, 
kaip jie kamuolius iš sniego ritina, sniego gniūžtėmis žaidžia. Se- 
nelis paėmė sniego gniužulėlį ir sako: 

— Kad turėtume mudu, sene, dukrelę, ir dar tokią baltą, tokią 
apvalią! 

Senelė pažvelgė į gniužulėlį, galvą palingavo ir sako: 

— Ką padarysi — iš kur imsi, kad jos nėra. 

Betgi senelis parsinešė sniego gniužulėlį į trobą, į puodynę 
įdėjo, skarulėliu uždengė ir pastatė ant palangės. Patekėjo sau- 
lelė, sušildė puodynę, ir sniegas ėmė tirpti. Ir girdi seneliai — 
Cypsi kažkas puodynėje po skarulėliu; prie lango pribėgo — žiū- 
Ii, ogi puodynėje guli mergaitė, balta kaip sniegas ir apvali kaip 
kamuolėlis, ir sako jiems: 

— Aš mergaitė Snieguolė, iš pavasario sniego suritinta, pa- 
vasario saulelės sušildyta ir nurausvinta. 

Tai apsidžiaugė seneliai, iškėlė ją, ir puolėsi senelė, nieko ne- 
laukdama, kirpti ir siūti, 0) senelis, susupęs Snieguolę rankšluos- 

Miegok, Snieguolyte, 
Putnioji bandyte, 

Iš sniego suritinta, 
Saulelės sušildyta! 

Mes tave pagirdysim, 
Skaniai pavalgydinsim, 
Suknyte gražia aprengsim, 
Išminties tavė mokysim! 


Taip ir auga Snieguolė senelių džiaugsmui. Ir kad jau protin- 
ga, kad išmintinga,— tokios tik pasakose gyvena, o tikrenybėje 
nebūna. 

Seneliams viskas kaip iš pypkės ėjosi: ir troboje gera, ir kie- 
me nebloga, gyvulėliai žiemą peržiemojo, paukščius laukan iš- 
leido. Va, kai pervarė paukščius iš trobos į tvartą, tai ir nutiko 

bėda: atėjo pas senelių Rudį lapė, apsimetė serganti ir kad ims 
Rudį melsti, laibu balseliu prašyti: 

„— Rudžiuk, Rudžiuk, baltakojėli, šilkauodegėli, leisk tvarte- 
lin pasišildyti! 

Rudis, kiaurą dieną su seneliu po girią bėgiojęs, nė žinot ne- 
žinojo, kad senelė paukščius tvartelin buvo suvariusi, pagailėjo 
vargšės lapės ir įleido ją Etijai. O:ldpūtė dvi! xištas 'užsmaugė ir 
namo nusitempė. Kai senelis tat sužinojo, primušė Rudį ir iš kie- 
mo išvijo. 

— Eik, — sako, — kur nori, tu man į sargus netinki! Ir išėjo 
Rudis raudodamas iš senelių kiemo, o pagailėjo jo tik senelė ir 
mergaitė Snieguolė. 

Atėjo vasara, ėmė uogos sirpti. Kviečia draugės Snieguolę 
girion uogauti. Seneliai nė klausyt neklauso, neleidžia. Ėmė mer- 
gaitės žadėti, kad Snieguolės iš rankų nepaleisiančios, o ir pati 
Snieguolė prašosi pauogauti ir girios pažiūrėti. Išleido ją sene- 
liai, davė kreželį ir pyrago kąsnelį. 

Ir nubėgo mergaitės, su Snieguole susitvėrusios, o kai į girią 
atėjo, uogas pamatė, tai viską pamiršo, į šalis išlakstė, uogauja, 
ūkauja, miške susišaukia. 

Uogų prisirinko, o Snieguolę girioje pametė. 

Ėmė Snieguolė skardenti — niekas neatsiliepia. Pravirko varg- 
šelė, ėmė kelio ieškoti, dar labiau pasiklydo; įsilipo tad į medį ir 
šaukia: „Au! Au!“ 

Eina lokys, žabai traška, krūmai linksta: 

— Kas tau, mergele, kas tau, lelijėle? 

— Au-aū! Aš mergaitė Snieguolė, iš pavasario sniego suri- 
tinta, pavasario saulelės nurausvinta, išprašė mane draugužės iš 
senelio, iš senelės, girion nusivedė ir pametė! 

— Lipk žemėn,— pasakė lokys, — aš tave namo nuvesiu! 

— Ne, loky,— atsakė mergaitė Snieguolė — aš neisiu su ta- 
vim, aš bijau tavęs — tu mane prarysi! 

Lokys nuėjo. 

Bėga vilkas pilkas: 

— Ko verki, mergele, ko raudi, lelijėle? 

— Auū-au! Aš mergaitė Snieguolė, iš pavasario sniego suIi- 
tinta, pavasario sauleėlės nurausvinta, išprašė mane draugužės iš 
senelio, iš senelės uogauti girion, o kai girion nusivedė, tai ir 
pametė! 

— Lipk žemėn, — pasakė vilkas, — aš tave namo nuvesiu! 

— Ne, vilke, aš neisiu su atvim, aš bijau tavęs — tu mane 
prarysi! 

Vilkas nubindzeno. Eina lapė snapė: 

— Ko verki, mergele, ko raudi, lelijėle? 

— Au-aūu! Aš mergaitė Snieguolė, iš pavasario sniego suri- 
tinta, pavasario saulelės nurausvinta, išprašė mane draugužės iš 
senelio, iš senelės uogauti girion, o kai girion nusivedė, tai ir 
pametė! “ 

— Tai gražuolė! Tai gudruolė! Tai mano vargdienėlė! Lipk 
greičiau žemėn, aš tave namo parvesiu! 

— Ne, lape saldžialiežuve, aš bijau tavęs — tu mane pas vil- 
ką nuvesi, tu lokiui atiduosi... Neisiu aš su tavim! 

Ėmė lapė aplink medį sukti, į mergaitę Snieguolę žvilgčioti, 
nuo medžio ją vilioti, o mergaitė neina. 

— Au, au, au! — sulojo šuva girioje. 

— Au-au, Rudžiuk! Au-aū, mielasai! Aš čia — Mergaitė Snie- 
guolė, iš pavasario sniego suritinta, pavasario saulelės nuraus- 
vinta, išprašė mane draugužės iš senelio, iš senelės uogauti gi- 
rion, o kai girion nusivedė, tai ir pametė. Norėjo mane lokys nu- 
sinešti, aš nėjau su juo; norėjo vilkas nusivesti, aš nesileidau; 
norėjo lapė nusivilioti, aš nesidaviau apgaunama; 0 su tavimi, 
Rudi, eisiu! 

Kai tik išgirdo lapė šunį lojant, mostelėjo savo puria uodega 
ir tiek ją tematei. 

Snieguolė nuo medžio nulipo, Rudis pribėgo, jai veidelį ap- 
laižė ir nuvedė namo. 

Stovi lokys už kelmo, vilkas — laukymėje, lapė po krūmus 
šmižinėja. Rudis loja, skardena, visi jo bijosi, niekas artyn nei- 
na. 

Parėjo jie namo: senukai pravirko iš džiaugsmo. Snieguolę 
pagirdė, pavalgydino, miegoti paguldė, antklodėle užklojo: 


Miegok, Snieguolyte, 
Putnioji bandyte, 

Iš sniego suritinta, 
Saulelės sušildyta! 

Mes tave pagirdysim, 
Skaniai pavalgydinsim, 
Suknyte gražia aprengsim, 
Išminties tave mokysim! 


Seneliai Rudžiui dovanojo, pienu pagirdė, maloniai priėmė, 
senojon vieton paskyrė, kiemą saugoti prisakė. 


APIE PELĘ AŠTRIADANTĘ 
IR ŽVIRBLĮ TURTUOLĮ 


Atėjo senutė ir ėmė pasakoti, kaip erdvu, kaip gera gyventi 
kaime: kokie šalti šaltiniai, kokie tankūs, neįžengiamį miškai, ko- 
kie platūs, neaprėpiami rugių, vasarojaus laukai. Čia dar ne pa- 
saka, čia tik jos pradžia, o pati pasaka dar bus toliau. 

Gyveno kaime žmogelis, geras ūkininkas, jis ir darbo nebijojo, 
ir žmonių gailėjo: jeigu ką ištikdavo nelaimė ar vargas, tai tas 
eidavo pas jį patarimo, o jeigu kam pritrūkdavo duonos, tai tas 
semdavo iš jo aruodo kaip iš savo. Kam uždera javo ketvirtas 
ar penktas grūdas, o jam neretai užderėdavo ir dešimtas! Nu- 
pjauna žmogelis javus, susiveža į jaują, suskaičiuoja pėdus ir 
kas dešimtą į šalį deda, sakydamas: „(O čia varguoliams". 

Išgirdęs tokią kalbą, žvirblis visa gerkle sučirškė: 

— Čir čir čir! Žmogelis pilną jaują javų prikimšo, ir mūsų, 
žvirblių varguolių, neužmiršo! 

— Ššš, nešauk visa gerkle! — sucypė pelė cyplė.— Dar visi 
išgirs: suskris jūsų brolija, sparnuotasis būrys, viską po grūdelį 
išnešios, visą aruodą sulesios, ir mums nieko neliks! 

Sunku buvo žvirbliui tylėti, bet nieko nepadarysi: pelė Tabai 
griežtai jam prigrasino. Taigi nusileido žvirblis nuo palėpės ant 
grindų ir, atsitūpęs prie pelės, ėmė tylutėliai čirkšti: + 6 

— Žinai ką, peliuke urvinuke, susisukime mudu po Nizdslį Ž + 
aš palėpėje, tu pogrindyje — ir prasidės Mmudviem rojus, misime 
sau iš ūkininko malonės, ir viskas mūsų bus bendra, viskas pu- 
siau. 

Pelė sutiko. Ir ėmė jiedu gyventi bernidrai; gyvena metus, gy- 
vena antrus, o stojus tretiems metams, klėtis ėmė senti; nauja- 
mečiams grūdams šeimininkas pastatė kitą klėtį, o senojoje gru- 
dų liko labai mažai. Peliukė urvinukė visa tai sumetė, pasvarstė 
pasvarstė ir nusprendė, kad jeigu ji viena suglobs visus grūdus, 
tai jai daugiau bus, negu dalinantis su žvirbliu pusiau. Pragraužė 
ji aruodo lentoje skylę, grūdai ėmė byrėti į pogrindį, o žvirblis 
nė nepamatė, kaip visi grūdeliai nuėjo į pelės urvą. Ėmė žvirblis 
dairytis: kur grūdai? Grūdų nematyti; jis ir šen, ir ten — niekur 
nė grūdelio; ėmė žvirblis belstis į pelės urvą: 

— Tuk; tuk, čir, čir, čir, ar namie besi, gerbiamoji pele? 

O pelė atsako: 

— Ko čia įsičirškei? Eik šalin, ir be tavęs galvą skaūdąi: 

Dirstelėjo žvirblis į pogrindį, ir kai pamatė ten krūvą ' 1 
tai ėmė dar labiau čirkšti: 

— Ak tu, pogrindžio pele, mat ką sugalvojai! Kurgi tavo tei- 
sybė? Juk buvome sutarę: viską po lygiai, viską pusiau, o ką tu 
darai? Ėmei ir apiplėšei draugą! 

— Cyyl — sucypė peliukė urvinukė.— Ką tu čia senus laikus 
prisimeni. O aš nieko nežinau ir nieko neprisimenu! a 

Nebuvo kas darą, ėmė žvirblis pelei lankstytis, maldauti, o ji 
kaip šoks, kaip ims jį pešioti, tiktai plunksnos pažiro! 

Supyko ir žvirblis, užskrido ant stogo ir taip ėmė čirkšti, kad 
iš visos apylinkės suskrido žvirblių neregėta gausybė. Visą stogą 
aptūpė ir ėmė draugo skriaudą nagrinėti; viską iki smulkmenų 
išgvildeno ir nusprendė, kad reikia visiems kartu pas žvėrių ka- 
ralių skristi teisybės ieškoti. Žvirbliai pakilo, nuskrido, tik dangus 
sumargavo. Atskrido jie pas žvėrių karalių, sučirškė, sučiauškėjo, 
kad net karaliui liūtui, kuris kaip tik tuo metu buvo prigulęs 
pailsėti, ausyse ėmė skambėti. Nusižiovavo liūtas, pasirąžė ir sa- 
ko: 

— Jeigu šiaip sau čia atskridote, tai nešdinkitės,— noriu mie- 
go; Oo jeigu į mane turite reikalą, tai kalbėkite vienas. Tik dai- 
nuoti gerai eina kartu, o kalbėti reikia po vieną! 

Ir iššoko žvirbliukas, žvitresnis už kitus, ir taip ėmė porinti: 

— Liūte karaliau, šit kaip yra: mūsų brolis žvirblis sudarė 
sandėrį su tavo verge, pele aštriadante, kad gyvens vienoje klė- 
tyje, mis iš vieno aruodo iki paskutinio grūdo; išgyveno jiedu 
taip be trupučio trejus metus, o kai grūdai ėmė baigtis, pogrin- 
džio pelė sugalvojo klastą — pragraužė aruode skylę ir leido su- 
byrėti grūdams pas save į pogrindį; brolis žvirblis ėmė ją tram- 
dyti, gėdinti, o ji, piktadarė, taip jį visą apipešiojo, kad gėda 
žmonėms pasirodyti. Liepk, karaliau, šitą pelę mirtimi nubausti, 
o visus grūdus teisuoliui žvirbliui atiduoti; jeigu tu, valdove, mū- 
sų su pele ginčo neišspręsi, tai mes skrisime teisybės ieškoti pas 
savo karalių! 

— Seniai taip reikėjo, eikite pas savo Erelį! — tarė liūtas, 
pasirąžė ir vėl užsnūdo. 

Kaip didžiausias debesys pakilo žvirblių pulkas skristi teisy- 
bės ieškoti pas Erelį, kad nubaustų žvėrių karalių ir jo vergę 
pelę. Išklausė karalius Erelis ir kad suklyks sukleketuos: 

— Pašaukit čia trimitininką! 

O varnėnas trimitininkas, kur buvęs, kur nebuvęs, jau ir čia, 
stovi priešais erelį tylus kaip pelytė. 

— Trimituok, trimitininke, tegu susirenka visi Mano galiū- 
nai: kilnieji ereliai, sakalai, pesliai, vanagai, gulbės, žąsys ir visi 
visi paukščiai, tegu galanda snapus, aštrina nagus; bus puota di- 

džiulė. O tam žvėrių karaliui nulėkęs pasakyk: už tai, kad tu 
karalius nuolaidžiautojas, priesaiką duotą pamiršai, savo žvėrelių 
baimėje nelaikai, mūsų sparnuočių skundų neaiškini, už tai il 
kyla prieš tave didžiausias debesys, jėga galinga; ir tu, karaliau, 
turi atvykti su savo žvėreliais į Areko lauką, prie Ąžuolo Ga- 
liūno. 

Tuo tarpu išsimiegojęs pabudo Liūtas ir, išklausęs trimitinin- 
ko skelbėjo, suriaumojo ant visos savo žvėrių karalystės. Subėgo 
panteros, vilkai, meškos, visi stambūs ir smulkūs žvėrys, ir su- 
stojo jie prie to nepaprastojo ąžuolo. 

Ir užskrido ant jų debesys didžiausias, juodžiausias debesys, 
su savo vadu, karaliumi Ereliu, ir grūmėsi abi kariuomenės be 
atokvėpio tris valandas ir tris Minutes, viena antrą įveikdamos; 
o kai užgriuvo atsarginės jėgos, nakties paukščiai, apuokas ir pe- 
lėda, tai aštriadantis žvėris pelė pirmoji šoko bėgti. Pranešėjai 
tai pranešė žvėrių karaliui. Supyko valdovas liūtas ant dantingo- 
sios pelės. 

— Ak tu, pele, pogrindžio smulkme, dėl tavęs aš, mažos men- 
kystėlės, kovojau, negailėdamas savęs, o tu pirmoji padus pasi- 
pustei! | 

Ir liepė liūtas skelbti karo pabaigą, susitaikymo prašyti; o 
visus susigrobtus grūdus priteisė atiduoti žvirbliui, o pogrindžio 
pelę, jeigu ji atsiras, taip pat jo, žvirblio, nuožiūrai atiduoti. Pe- 
lės nerado, sako: ,„Pabėgo iš baimės už jūrų marių, į tolimą šalį, 
svetimon karalystėn!“ 

Žvirbliūkštis prasigyveno, ir kiekvieną dieną jam dabar buvo 
šventė, svečių neregėta gausybė, visas stogas ištisai žvirblių ap- 
tūptas, ir čirškia jie ant viso kaimo, porina apie pogrindžio pe- 
lę, apie žvirblį turtuolį ir apie tai, kokie jie narsūs ir šaunūs. 


KONSTANTINAS UŠINSKIS 


AKLAS ARKLYS 


Seniai, labai labai seniai, kada ne tik mūsų, bet ir mūsų se- 
nelių ir prosenelių pasaulyje dar nebuvo, jūros pakrantėje sto- 
vėjo turtingas slavų miestas Vineta, įkurtas pirklių, o tame mjes- 
te gyveno turtingas pirklys Usedomas, kurio laivai, prikrauti 
brangių prekių, plaukiojo po tolimas jūras. 

Usedomas buvo labai turtingas ir gyveno prabangiai: galbūt ir 
pačią pravardę Usedomas, arba Vsedomas ', gavo: nuo to, kad jo 
namuose buvo visutėliai viskas, ką tik buvo galima tuo metu 
rasti gero ir brangaus; o pats šeimininkas, jo šeimininkė ir vai- 
kai valgė tik iš auksinių ir sidabrinių indų, vaikščiojo apsirengę 
tik sabalų kailiais ir brokatais. | 

Usedomo arklidėje buvo daug puikių arklių; bet nei Usedomo 
arklidėje, nei visoje Vinetoje nebuvo greitesnio ir gražesnio Žir- 
go už Paūvyk Vėją — taip praminė Usedomas savo mylimą joja- 
mąjį arklį už eiklias jo kojas. Niekas nedrįso sėsti ant žirgo Pa- 
vyk Vėją, išskyrus patį šeimininką, ir šeimininkas niekada ne- 
jodinėjo jokiu kitu arkliu. 

Vienoje kelionėje pirkliui, sutvarkius prekybinius reikalus ir 
grįžtančiam į Vinetą, teko joti ant savo mylimo žirgo per didelį 
ir tamsų Mišką. Vakarėjo, miškas buvo baugiai tamsus ir tuščias, 
vėjas siūbavo niūrių pušų viršūnes; pirklys jojo vienut vienutė- 
lis ir žingine, tausodamas savo mylimą žirgą, kurį tolima kelionė 
buvo nuvarginusi. 

Staiga iš ųž krūmų, tarsi iš po žemių, iššoko šešetas petingų 
žaliūkų žvėriškais veidais, gauruotomis kepurėmis, su ietimis, kir- 
viais ir peiliais rankose; trys raiti, trys pėsti, o du plėšikai jau 
buvo benutverią pirklio arklį už kamanų. 

Tiek tebūtų ir matęs turtuolis Usedomas savo gimtąją Vine- 
tą, jeigu būtų sėdėjęs ant kurio kito žirgo, o ne ant Pavyk Vėją. 
Pajutęs ant kamanų svetimą ranką, žirgas šoktelėjo į priekį, pla- 
čia, stipria savo krūtine partrenkė žemėn du įžūlius piktadarius, 
kurie laikė jį už kamanų, sutrypė trečiąjį, kuris, mojuodamas ie- 
timi, norėjo užbėgti jam už akių ir užkirsti kelią, ir nudūmė kaip 


7 Pavardė kilusi iš rusiško posakio Bce goma (rus.) — viskas namie. 

viesulas. Raitieji plėšikai šoko vytis, jų arkliai buvo taip pat 
geri, bet kur ten jiems pavyti Usedomo žirgą? 

Žirgas Pavyk Vėją, nors ir pavargęs, bet jausdamas, kad jį 
vejasi, lėkė kaip srėlė, paleista iš kietai įtempto lanko, ir toli 
paliko įtūžusius piktadarius. 

Po pusvalandžio Usedomas jau buvo gimtojoje Vinetoje ant 
savo gerojo žirgo, nuo kurio ant žemės dribo putos. 

Lipdamas nuo arklio, kurio šonai iš nuovargio aukštai kilno- 
josi, pirklys tapšnojo Pavyk Vėją per sukaitusį kaklą ir iškilmin- 
gai žadėjo: kad ir kas atsitiktų, niekuomet neparduosiu ir niekam 
nepadovanosiu savo ištikimojo žirgo, neišvysiu jo, kad. ir kaip 
jis susentų, ir kasdien, iki pat jo dienų galo, duosiu žirgui po 
tris saikus geriausių avižų. 

Bet, skubėdamas pas žmoną ir vaikus, Usedomas pats nepasi- 
rūpino arkliu, o tingus darbininkas nepravedžiojo kaip reikiant 
nuvareginto žirgo, nedavė jam visai atvėsti ir per anksti pagirdė. 

Nuo to laiko žirgas Pavyk Vėją ir pradėjo negaluoti, menk- 
ti, nusilpo jo kojos, ir pagaliau jis apako. Pirklys labai sielojosi 
it kokių pusę metų ištikimai vykdė savo pažadą: aklas žirgas 
tebestovėjo arklidėje, ir jam kas dieną buvo išduodami trys sai- 
kai avižų. 

Paskui Usedomas nusipirko kitą žirgą, ir po pusmečio jam 
ėmė atrodyti labai neekonomiška duoti kasdien aklam, niekam 
netinkamam arkliui po tris saikus avižų, ir jis liepė duoti po du. 
Praėjo dar pusmetis; aklas žirgas buvo dar jaunas, dar ilgai tu- 
rės būti šeriamas, ir ėmė jam duoti tik po saiką avižų. Pagaliau 
ir tai pirkliui pasirodė per sunku, ir jis liepė išžaboti Pavyk Vė- 
ją ir išvaryti jį už vartų, kad neužimtų be reikalo arklidėje vie- 
tos. Aklą žirgą darbininkai išgujo iš kiemo su lazda, nes jis spy- 
rėsi ir nėjo. 

Vargšas aklas arklys Pavyk Vėją nesuprato, ką su juo daro, 
nežinodamas ir nematydamas, kur eiti, liko stovėti už vartų, nu- 
leidęs galvą ir liūdnai karpydamas ausimis. Sutemo naktis, ėmė 
snigti, miegoti ant akmenų buvo kieta ir šalta vargšui aklam ark- 
liui. Keletą valandų jis išstovėjo vietoje, bet pagaliau alkis pri- 
spyrė jį eiti ieškoti mitalo. Pakėlęs galvą, traukdamas šnervėmis 
orą, ar neužuos kur kokio kuokšto šiaudų nuo seno, sudubusio 
stogo, klumpino spėtinai aklas arklys, vis atsitrenkdamąs ar į 
namo kampą, ar į tvorą. 

Reikia žinoti, kad Vinetoje, kaip ir visuose senuose slavų 
miestuose, nebuvo kunigaikščio, ir miesto gyventojai tvarkėsi pa- 
tys, kai reikėdavo spręsti kokius svarbius reikalus, susirinkdamį 

aikštėje. Toks liaudies susirinkimas, kur būdavo sprendžiami jos 
reikalai, vykdavo teismas ar susidorojimas, buvo vadinamas vie- 
če. Viduryje Vinetos, aikštėje, kur rinkdavosi viečė, ant keturių 
stulpų kabėjo didelis viečės varpas, kuris šaukdavo į susirinkimą 
žmones ir kuriuo skambinti -galėjo kiekvienas, kuris jautėsi esąs 
nuskriaustas ir buvo reikalingas liaudies teismo ir apgynimo. Ži- 
noma, niekas nedrįso skambinti viečės varpu dėl niekų, žinoda- 
mas, kad už tai liaudies bus smarkiai nubaustas. 

Vaikštinėdamas po aikštę aklas, kurčias ir alkanas arklys ne- 
tyčia atsidūrė prie stulpų, ant kurių kabėjo varpas, ir, vildama- 
sis išpešiąs iš stogo kuokštą šiaudų, nutvėrė dantimis virvę, pri- 
rištą prie varpo šerdies, ir ėmė tampyti: varpas suskambo taip 
smarkiai, kad žmonės, nors buvo dar anksti, ėmė būriais bėgti į 
aikštę, norėdami sužinoti, kas taip garsiai reikalauja jų teismo 
ir apgynimo. Visi Vinetoje pažinojo Pavyk Vėją, žinojo, kad jis 
išgelbėjo savo šeimininkui gyvybę, žinojo šeimininko pasižadė- 
jimą — ir nustebo, pamatę vidury aikštės vargšą žirgą — aklą, 
alkaną, drebantį iš šalčio, visą apsnigtą. 

Greitai paaiškėjo, kas atsitiko, ir kai žmonės sužinojo, kad 
turtuolis Usedomas išvarė iš namų aklą arklį, išgelbėjusį jam 
gyvybę, tai visi vieningai nutarė, kad arklys Pavyk Vėją tikrai 
turėjo teisę skambinti viečės varpu. 

Žmonės pareikalavo, kad į aikštę ateitų nedėkingasis pirklys; 
nepaisydami jo pasiteisinimų, įsakė jam ir toliau išlaikyti arklį 
ir šerti jį iki dienų galo. Buvo paskirtas žmogus, kuris prižiūrėtų 
nuosprendžio vykdymą, o pats nuosprendis buvo iškaltas akme- 
nyje, pastatytame šio įvykio atminimui viečės aikštėje... 


DU PLUGAI 


Iš to paties gabalo geležies toj pačioj dirbtuvėj buvo padary- 
ti du plūgai. Vienas jų pateko į žemdirbio rankas ir tuojau ėmė 
darbuotis, o kitas ilgai ir be naudos išgulėjo užmestas krautuvėj 
pas pirklį. 

Kartą, po kiek laiko, abu plūgai vėl susitiko. Plūgas, kurį 
buvo nusipirkęs valstietis, blizgėjo kaip sidabras ir buvo net gra- 
žesnis negu vos palikęs dirbtuvę; o plūgas, pragulėjęs nieko ne- 
veikdamas krautuvėje, pajuodo ir apsitraukė rūdimis. 

— Pasakyk, meldžiamasis, nuo ko tu taip blizgi? — paklausė 
surūdijėlis plūgas savo seną pažįstamą. 

„—: Nuo darbo, mielasis— atsakė tas.— O tu surūdijai ir pa- 
sidarei prastesnis kaip buvai tik dėl to, kad visą laiką pragulėjai 
ant šėno nieko neveikdamas. 


"2 


Kartą susiginčijo saulė ir piktas šiaurės vėjas, kuris 15 jų 
stipresnis. || 

Ilgai jiedu ginčijosi ir pagaliau nutarė išmėginti jėgas, galy- 
nėdamiesi su keleiviu, kuris kaip tik jojo plačiu vieškeliu. 

* — Pažiūrėk, — pasakė vėjas, — kai aš papūsiu, akimirksniu nu- 
plėšiu nuo jo apsiaustą! 

Pasakė ir pradėjo kiek įmanydamas pūsti. Bet juo labiau vė- 
jas šėlo, juo labiau keleivis suposi į apsiaustą; jis bBarė orą ir jojo 
vis toliau. 

Vėjas pyko, siuto, užgriuvo vargšą keleivį lietumi ir sniegu; 
keleivis, keikdamas vėją, kaip reikiant apsivilko apsiaustą ir su- 
sijuosė jį diržu. 

“Tuomet vėjas įsitikino, kad neįstengs nuo jo apsiausto nu- 
plėšti. | 

Saulė, matydama savo priešininko negalią, nusišypsojo, pa- 
žvelgė pro debesis, sušildė, pradžiovino žemę, o kartu ir vargšą 
labai sušalusį keleivį. Pajutęs saulės spindulių kaitrumą, jis pra- 
džiugo, padėkojo jai, pats nusivilko apsiaustą, suvyniojo ir pri- 
Iišo prie balno. 

— Matai,— pasakė geraširdė saulė piktam vėjui — švelnumu 
ir gerumu galima padaryti daug daugiau negu piktumu. 


PASAKŲ MEGĖJAS 


Gyveno senelis ir senelė, o senelis mėgo visokių pasakų ir is- 
torijų klausytis. Žiemą užėjo pas senelį kareivis ir prašo nak- 
"— Prašom, kareivėli, nakvok,— sako senelis — tik turėsi man 
kiaurą naktį pasakoti; tu, Matau, patyręs, daug matęs, daug gir- 
dėjęs. | 
Kareivis sutiko. Pavakarieniavo kareivis su seneliu, ir sugulė 
juodu šalia vienas kito ant krosnies, o senelė atsisėdo ant suolo 
prie balanos ir ėmė linus verpti, 

Ilgai kareivis pasakojo seneliui apie savo gyvenimą, kur bu- 
vo, ką matė. Pasakojo iki vidunakčio, o paskui patylėjo truputį 
ir klausia senelį: 

— O ar žinai, šeimininke, kas su tavim ant krosnies guli? 


— Kaip kas? — klausia šeimininkas.— Aišku, kareivis. 
— O ne, ne kareivis, o vilkas. 
Pažiūrėjo senelis į kareivį — tikrai vilkas. Išsigando senelis, 


o vilkas jam sako: 

Žvilgtelėjo į save senelis — ir tikrai — jis lokiu pavirtęs. 

— Klausyk, šeimininke,— sako dabar vilkas, — nedera čia 
mums ant krosnies gulėti; ko gero į pirkią ateis Žmonių, tada ne- 
begalėsime pabėgti. Bėkime dabar, kol dar sveiki. 

Ir išbėgo vilkas su lokiu į plyną lauką. Bėga, o priešais — 
atprunkščia šeimininko arklys. Pamatė vilkas arklį ir sako: 

— Suėskim. 

— Negalima, juk čia mano arklys, — sako senelis. 

— Na tai kas, kad tavo — badas ne brolis. 

Suėdė juodu arklį ir bėga toliau, o priešais juos — senelio 
pati. Vilkas vėl sako: 

— Suėskim senelę. 

— Kaipgi ėsti?! Juk čia mano pati, — sako lokys. 

— Na, tai kas! — sako vilkas. 

Suėdė senelę. 

Taip lokys su vilku prabėgiojo ištisą vasarą. Atėjo žiema. 

— Na,— sako vilkas,— lįskim į urvą; tu lįsk pirmas, o aš 
ant krašto prigulsiu. Kada mus atras medžiotojas, tai Mane nu- 
šaus, o tu žiūrėk: kai Mane užmuš ir pradės kailį lupti — tu iš- 
šok iš urvo, persiversk per mano kailį — ir vėl žmogumi liksi. 

Guli lokys su vilku urve. Užklupo juos medžiotojas, vilką nu- 
šovė ir pradėjo nuo jo kailį luptį. O lokys kad šoks iš urvo aukš- 
tyn kojom per vilko kailį... ir nusirito senelis nuo krosnies galva 
žemyn. 

— Ai, ai! — suriko senelis.— Visą nugarą susimušiau. 

Išsigando senelė ir pašoko: 

— Kas atsitiko, brangusis? Kaipgi tu nukritai? Rodos, ir girtas 
nebuvai? 

— Visai paprastai — sako senelis.— Matyt, tu nieko neži- 
nai! 

Ir ėmė senelis pasakoti: 

— Juk mudu su kareiviu žvėrys buvome: jis — vilkas, aš — 

lokys, visą vasarą prabėgiojom, mūsų arklį suėdėm ir. tave, se- 
nele, suėdėm. a 
Susigriebė senelė už šonų ir kvatoja. „ua 
— Juk jūs, — sako— abudu jau gerą valandą | ant krosnies 
stipriai knarkiate, o aš sėdžiu ir verpiu. 
Senelis gerokai susitrenkė: nuo to laiko jis nebeklausė pasakų 
iki vidunakčio. 


KIŠKELIO SKUNDAS 


Susigraudino, įsiverkė pilkas kiškelis po krūmeliu sėdėdamas; 
skundžiasi aimanuoja: 

— Niekam pasaulyje nėra taip bloga kaip man, pilkaiam kiš- 
keliui! Ir kas tik manęs neskriaudžia! Medžiotojai, šunes, vilkas, 
lapė ir plėšrūs paukščiai: lenktasnapis vanagas, išverstakė pe- 
lėda, net kvaila varna ir ta savo kreivais nagais vagia mano 
mielus vaikučius — pilkus kiškelius. Visur man gresia pavojus, o 
apsiginti nėra kaip: laipioti medžiais kaip voveraitė aš negaliu; 
olų rausti kaip triušis nemoku. Tiesa, mano dantys puikiai grau- 
žia kopūstus ir lupa žievę, 0 užpulti triksa drąsos. Bėgioju aš 
greitai ir šokinėju neblogai; gerai, ŠA2 k asika lygiu lauku 
arba į kalną; o jei tik į pakalnę — ai rifuosi“ ga votrūkčiais že- 
myn: priešakinės kojos per trumpos. 

Vis dėlto galima dar būtų gyventi pasauly, jeigu ne tas nelem- 
tas bailumas, Išgirsi šlamesį — ausys atsistoja, širdelė pradeda 
plakti, viską užmiršti, šokteli iš krūmų — taip tiesiai ir pataikai 
į spąstus arba prie medžiotojo kojų. 

Oi, bloga gyventi man, pilkajam kiškeliui! Gudrauji, pakrū- 
miais slapstaisi, už kupstelių dangstaisi, pėdsakus mėtai ir vis 
dėlto, anksčiau ar vėliau, neišvengsi nelaimės, ir nuvilks virėja 
už ilgų ausų į virtuvę. 

Vienintelė mano paguoda — tai trumputė uodegėlė: šuniui 
nėra už ko pagriebti. Jei turėčiau lapės uodegą, ką tada turėčiau 
daryti? Eičiau tik ir pasiskandinčiau. | 


LAPĖ IR OŽYS 


Bėgo lapė, užsižiopsojo į varną ir įkrito į šulinį. Vandens šu-. 
linyje nedaug tebuvo: skęsti nenuskęsi, bet ir neišlipsi. Tupi lapė. 
ir dūsauja. 

Eina ožys gudragalvis. Eina, didžiulę barzdą krato, ragais švyt- 
ruoja. Neturėdamas ką daugiau veikti, dirstelėjo į šulinį, pamatė 
ten lapę ir klausia: 

— Ką tu čia veiki, laputėle? 

— Ilsiuosi, balandėli,— atsakė lapė.— Ten viršuje karšta, tai 
aš čia įsitaisiau. Jau kaip čia vėsu, kaip gera. Šalto vandenėlio 
kiek nori. 

O gerti ožys jau seniai ištroškęs. 

— Tai, sakai, geras vanduo? — klausia ožys. 

— Puikiausias! — atsako lapė.— Tyras, šaltutėlis. Šok čia, jei- 
gu nori: čia mudu abu išsiteksime. 

Sukvailiojo ožys, ėmė ir įšoko, vos lapės neparbloškė. O ji 
sako jam: 

— Ak tu, barzdotas kvaily, dargi šokti nemoki — mane visą 
aptaškei! 

Stryktelėjo lapė ožiui ant nugaros, nuo nugaros — ant ragų iI 
iššoko iš šulinio. 

Ožys šulinyje vos nenustipo iš bado. Šeimininkas vargais ne- 
galais jį surado ir ištraukė už ragų. 


GAIDYS IR ŠUO 


Gyveno senelis ir senelė. Buvo jiedu labai neturtingi. Iš gy- 
vulių jie gaidį ir šunį teturėjo, bet ir tuos pačius prastai šėrė. 
Šuo ir sako gaidžiui: 

— Eime, brolau gaideli, į mišką: nekoks čia mums gyveni- 
mas, 

— Eime,— sako gaidys, — blogiau nebus. 

Ir išėjo jiedu, kur akys veda. Prasibastė visą dieną. Pradėjo 
temti — metas nakvynės ieškotis. 

Pasuko jiedu iš kelio į mišką, susirado didžiulį, išpuvusį medį. 
Gaidys užskrido ant šakos, šuo įlindo į drevę ir užmigo. 

Rytą, vos tik ėmė brėkšti, gaidys ir užgiedojo: 

— Kakariekū! 

Išgirdo tai lapė ir panoro gaidienos paragauti. Atbėgo prie 
medžio ir ėmė gaidį girti: 

— Vai gaidys, tai bent gaidys! Tokio paukščio dar nebuvau 
mačiusi: ir plunksnelės kokios puikios, ir skiauterė kokia rau- 
dona, ir balsas koks skambus! Lėk šen pas mane, gražuoli! 

— O-ko gį? — klausia gaidys. 

— Į svečius: pas mane šiandien įkurtuvės, ten ir tau nema- 
ža grūdelių atsiras. 

— Gerai, — sako gaidys.— Tiktai aš negaliu vienas eiti: turiu 
draugą. 


„Štai kokia laimė nusišypsojo! — pamanė lapė.— Vietoje vie- 
no gaidžio bus du.“ 

— Kurgi tavo draugas? — klausia ji — Aš ir jį pakviesiu į 
svečius. 


— Ten, drevėje miega, — atsakė gaidys. 
Lapė pasilenkė prie drevės, o šuo kapt jai už gerklės, pagrie- 
bė lapę ir sudraskė. 


IŠDYKĖLIS KATINAS 
1 


Kartą viename kieme gyveno katinas, ožys ir avinas. Gyveno 
jie santaikoje: šieno kuokštelę, ir tą pusiau dalindavosi, tačiau 
katinui Vasiai dažnai kliūdavo į kailį. Jis buvo tikras vagilius 
ir akiplėša; tik ir žvalgydavosi, kur kokią šunybę iškirtus. Kartą 
eina katinėlis murkuolėlis, pilkakaktis; eina ir labai gailiai ver- 
kia. Ožys ir avinas klausia katiną: 

— Katine katinėli, pilkakakti! Ko taip verki, kodėl] šlubuo': 
tik trimis kojomis? 

Katinas jiems ir skundžiasi: 

— Kaip aš neverksiu! Mušė mane šeimininkė, mušė, vos ausų 
nenuplėšė, koją išsuko ir dar pasmaugti grasino. 

— Ir kaip tau tokia nelaimė atsitiko? — klausia ožys ir avi- 
nas. 

— Oi, oi! Už tai, kad netyčia grietinę išlaižiau. 

— Taip ir reikia vagiui,— sako ožys, — nevok grietinės! 

Katinas vėl verkia: 

— Mušė mane šeimininkė, mušė ir mušdama kalbėjo: ateis į 
svečius žentas, o iš kur aš dabar grietinės imsiu? Nori nenori reiks 
ožį ir aviną pjauti. 

Tuomet ožys ir avinas subliovė: 

— Oi pilkas katine, kvaila tavo makaulė. Kam tu mus pra- 
žudei? 

Ėmė jie svarstyti, kaip išvengti didžiulės nelaimės, ir nuta- 
rė visi trys bėgti. Pasergėjo, kuomet šeimininkė paliko atdarus 
vartus, ir išėjo. 

Ilgai bėgo katinas, ožys ir avinas slėniais, kalnais, vėjo pus- 
tomais smiltynais; sustojo ir nutarė apsinakvoti nušienautoje pie- 
voje, kur šieno kupetos nelyginant miesto mūrai stūksojo. 

Naktis buvo tamsi, šalta. Kur ugnies gauti? Katinėlis murkuo- 
nėlis surado tošies, apvyniojo ožiui ragus ir liepė su avinu kak- 
tom susidaužti. Trinktelėjo ožys su avinu kaktomis, kad net ki- 
birkštys iš akių pasipylė, taip tošis ir užsiliepsnojo. 

— Gerai, — sako pilkas katinas, — dabar pasišildysime! — Ir, 
ilgai negalvojęs, uždegė šieno kupetą. 

Dar kaip reikiant nė nesušilo, užklydo pas juos nekviestas 
svečias — senasis lokys Michailas Potapyčius Toptyginas. 

— Leiskite,— sako, — brolyčiai, pasišildyti ir pailsėti, man taip 
negera. 

— Prašom, prašom, mielasis Potapyčiau! — sako katinėlis— 
Iš kur trauki? 

— Einu iš bityno,— sako lokys, — buvau bitelių aplankyti, bet 
susiėmiau su valstiečiais ir dabar negaluoju. 

Taip visi kartu ramiai leido naktį: ožys su avinu — prie ug- 
nelės, katinėlis — ant šieno užsilipęs, o lokys — į kupetą įsirau- 
sęs. 

Užmigo lokys, snūduriuoja ir ožys su avinu; tik vienas ka- 
tinėlis nemiega ir viską mato. Ir mato jis: ateina septynetas pilkų 
vilkų, o vienas baltas — ir tiesiai prie ugnies. 

— Auū! Auūū! Kas jūs tokie? — sako ožiui ir avinui baltasis 
vilkas.— Eikšekit, pasigalynėsim, kuris stipresnis. 

Subliovė iš baimės ožys su avinu, o katinėlis pilkakaktis ir 
sako: 

— Oi baltasis vilke, visų vilkų kunigaikšti! Neužrūstink mūsų 
vyriausiojo: saugok Dieve, koks jis piktas! Kai įniršta, niekas 
negelbsti. Ar nematai jo barzdos, joje slypi visas stiprumas: jis 
žvėris barzda priveikia, o ragais tiktai kailį nulupa. Geriau pri- 
eik ir gražumu paprašyk, jei nori pažaisti su jaunesniuoju bro- 
liu, kuris po kupeta guli. 

Tokią šneką išgirdę, nusilenkė vilkai ožiui; apstojo lokį ir 
ėmė jį kibinti. Lokys rąžėsi, rąžėsi, ir kad griebs kiekviena |e- 
tena po vilką, taip ir užkaukė jie pasigailėjimo prašydami. Iš- 

lindo vilkai iš kupetos vos gyvi ir, paspraudę uodegas, pasileido 
kiek kojos neša! 

Ožys su avinu, ko] lokys vilkus tvatijo, užsisodino murkuolė- 
lį ant nugaros ir namo paspruko. 

— Gana,— sako, — be jokio reikalo bastytis, dar ne tokios 
nelaimės susilauksim. 

Senelis su senele labai apsidžiaugė, kad ožys ir avinas namo 
pargrįžo, o katinėlį Mmurkuolėlį už išdaigas vėl prilupo. 


MICHAILAS MICHAILOVAS 


MIŠKO RŪMAS 


Ėjo mišku žmogus ir pametė krepšelį. Pametė ir nepajuto, ir 
liko krepšelis pakely. | 

Skrido pro šalį musė, pamatė, mano sau: „Nagi pažiūrėsiu, 
ar nėra ko valgomo“. O dangtelyje kaip tik tokia skylutė, pro 
kurią telpa didelė musė. 

Jinai įlindo, bet nieko valgomo nerado: krepšelis tuščias, tik- 
tai ant dugno šiek tiek duonos trupinėlių likę. „Užtat rūmas pui- 
kus! — pagalvojo musė.— Liksiu jame gyventi. Čia manęs nei 
paukščiai nesules, nei lietus nesumerks." 

Ir apsigyveno čia musė. Gyvena dieną, gyvena antrą. Ir iš- 
skristi niekur nereikia: dar visų trupinių nesuėdė. 

Atskrenda uodas, nutupia palei skylutę, klausia: 

— Kas yra rūme? Kas aukštajame? - 

— Aš, musė zirzeklė, o kas tu? 

— O aš uodas zvimbeklis. Įsileisk į svečius! 

— Kodėl į svečius! Jeigu nori, gyvenk čia. 

Vos tik uodas įlindo į krepšelį, o jau prie durų vapsva be- 
tupinti. 

— Kas rūme? 

Tie atsako: 

— Mes dviese: musė zirzeklė ir uodas zvimbeklis, o kas tu? 

— O aš vapsva rainuolė. Ar bus man vietos? 

— Vietos tai bųs, bet kaip pro duris pralįsi?' 

— Man tereikia sparnelius priglausti: aš ne stora, visur pra- 
lendu. 

— Na, tai prašome į vidų! 

Vapsva — į vidų, o palei duris jau vėl kažkas klausia: 

— Kas rūme? Kas aukštajame? 

— Musė zirzeklė, uodas zvimbeklis, vapsva rainuolė, o kas 
tu? 

— O aš aklys kandiklis. 

— Ko nori? 

— Pas jus pasibūti. 

— Prašome! Tik ar pralįsi“ 

— Kaip nepralįsiu! Tiktai truputį šonus įtrauksiu. 

Įlindo ir aklys į krepšelį. 

Visi ėmė šnekučiuotis. 

Musė sako: 

— Aš ne paprasta musė, aš didžioji. Mūsų padermė garsi, pa- 
eina iš labai senų laikų. Visur mums kelias atviras. Į kokius rū- 
mus benuskrisi — laukia pietūs. Ko tik nesu ragavusi! Kur tik 
nesu buvusi! Nežinau, ar yra kas už mane kilnesnis! 

— Atrodo, ir mes ne iš prastųjų! — sako vapsva.— Ne prieš 
mane tau girtis! Aš viskuo sutekusi: ir grožiu, ir balsu, ir pasi- 
puošti, ir padainuoti moku. Visos gėlės mane į svečius kviečia, 
valgydina, girdo. Nežinau, ar yra pasauly kas už mane puošnes- 
nis ir balsingesnis! Norėčiau pamatyti! 

— (O manęs neperzvimbsi,— tarė aklys. 

— Tavo balsas nemalonus. Mano balsas plonas,— sako vaps- 
va. 

— O mano ir plonesnis ir skambesnis! — spygtelėjo uodas. 

Ir ėmė jie ginčytis. 

Tiktai girdi, kad vėl kažkas palei duris braižosi. 

— Kas ten? — klausia. 

Niekas neatsiliepia. 

— Kas prie rūmo? Kas prie aukštojo? 

Vėl neatsako. 

— Kas čia mums ramybę drumsčia? Mes čia ne kokie valka- 
tos, o musė zirzeklė, uodas zvimbeklis, vapsva rainuolė ir aklys 
kandiklis. 

Viršuje niekas neatsako. 


— Reikėtų išskristi ir pasižiūrėti! — visi vienu balsu sušu- 
ko. | 

— Aš pirmoji neskrisiu, aš visų kilniausia— sako musė. 

— Aš pirmas neskrisiu, aš visų balsingiausias— sako uo- 
das. 


— Aš pirmoji neskrisiu, aš visų puošniausia, — sako vapsva. 

— Aš pirmas neskrisiu, aš visų stipriausias, — sako aklys. 

Visi susikivirčijo: niekas nenori skristi Žiūrėti. 

Umai rūme tarsi pasidarė tamsiau. 

— Koks čia akiplėša mums šviesą užstoja? — sušuko visi. 

— Juk čia tikriausiai voras savo tinklą užtraukė,— tarė uo- 
das. 

— Ak, iš tiesų! — suūžė visi. — Kas dabar bus? Ką darysim? 
Reikia kuo greičiau nešdintis! Kol dar tinklas nestiprus, prasi- 
veršim, 

— Aš pirmoji, — šaukia musė,— aš visų kilniausia! 

— Aš pirmoji, — zvimbia vapsva,— aš visų puošniausia! 

— Aš pirmas, — spiegia uodas, — aš visų balsingiausias! 

— Aš pirmas, — dūzgia aklys,— aš visų stipriausias! 

Ir vėl jie susiginčijo. Vos peštynės nekilo. 

Kol jie ginčijosi ir barėsi, voras rezgė ir rezgė savo voratink- 
lį. O kai susitarė, kas po ko skris, visi į tą voratinklį ir sustrigo. 


DU ŠALČIAI 


Vaikštinėjo po plyną lauką du Šalčiai, du tikri broliai, nuo 
vienos kojos ant kitos pasišokinėdami, vienas su kitu rankomis 
sumušdamį. 

Vienas Šaltis sako antrajam: 

— Brolau Šalti Raudonnosi! Kad taip mudu papramogautu- 
me — žmones pašaldytume? 

Antrasis jam atsako: 

— Brolau Šalti Mėlynnosi! Jeigu norime žmones šaldyti — 
tai ne po plyną lauką turime vaikštinėti. Visas laukas užsnigtas, 
visi važiuojamieji keliai užpustyti: niekas nepraeis, niekas nepra- 
važiuos. Verčiau bėkime į mišką. Tenai nors ir mažiau erdvės, 
bet kur kas smagiau bus. Vis tiek ką nors sutiksime kelyje. 

Pasakyta — padaryta. Nubėgo du Šalčia du tikri broliai, į 
šilą. Bėga, bėgdami šėlioja: nuo kojos ant kojos pasišokinėja, 
egles, pušis sprigtais apdalija. Senas eglynas braška, jaunas pu- 
šynas girgžda. Jeigu per purų sniegą pabėgėja — tasai ledo pluta 


užsitraukia; jeigu kur stagarėlis iš po sniego barkšo — pūsteli, 
ir tarsi stiklo karolėliais jį visą nusagsto. 
Išgirdo jie vienoje pusėje varpelį, o kitoje — Žžvangutį: su 


varpeliu ponas važiuoja, 2 su žvangučiu — paprastas žmogelis. 

Ėmė Šalčiai svarstyti ir tartis, katram paskui katrą bėgti, kat- 
ram katrą šaldyti. 

Šaltis Mėlynnosis, kadangi buvo jaunesnis, sako: 

— Man geriau žmogelį vytis. Jį greičiau įveiksiu: skrandutė 
sena, sulopyta, kepurė visa skylėta, ant kojų — tiktai vyžos, dau- 
giau nieko. Jis tikriausiai malkų kirsti važiuoja. O jau tu, brolau, 
kadangi esi stipresnis už mane, imkis pono. Matai, jis su loke- 
nomis, kepurė lapinė, batai — vilko kailio. Ne man jis. Nesusi- 
dorosiu. 

Šaltis Raudonnosis tiktai juokiasi: 

— Jaunas dar tu,— sako, — brolau!.. Na, bet tebūnie, kaip tu 

nori. Vykis žmogelį, o aš vysiuosi poną. Kai pavakare susitiksim, 
tai pamatysim, katro darbas buvo lengvesnis, katro sunkesnis. O 
kol kas lik sveikas! 

— Lik sveikas, brolau! 

Sušvilpė jiedu, supliaukšėjo, nubėgo katras sau. 

Vos tik saulė nusileido, vėl abu susitiko plyname lauke. Klau- 
sia kits kitą — kaip? 

— Na, brolau, tikriausiai prisikamavai su tuo ponu— sako 
jaunesnysis, — o naudos, žiūrėk, jokios. Kur ten jį įveiksi! 

Vyresnysis juokiasi sau. 

— Et,— sako, — brolau Šalti Mėlynnosi, jaunas tu ir paikas! 
Aš jį taip pristvėriau, kad jis dabar valandą šildysis ir nesu- 
šils. 

— O kaipgi kailiniai, kepurė, batai? 

— Nepadėjo. Įlindau aš jam ir į kailinius, ir į kepurę, ir į ba- 
tus, ir kad ėmiau šaldyti! O jis tik gūžiasi, tik spaudžiasi, tik 
siaustosi; mano sau: 0 aš nė vieno sąnarėlio nepajudinsiu, rasi 
manęs šaltis ir neįveiks! Apsiriko ponas! Man kaip tik taip ge- 
riau. Kaip čiupau jį šaldyti — vos gyvą mieste iš rogių paleidau! 
Na, o ką tu savo žmogeliui padarei? 

— Et, brolau Šalti Raudonnosi. Iškrėtei tu man pokštą, laiku 
nepaprotinęs. Maniau sušaldysiąs žmogelį, o išėjo taip, kad jis 
man šonus aplamdė. 

— Kaip aplamdė? 

— Ogi taip. Važiavo jis, pats matei, malkų kirsti. Aš jį beva- 
žiuojantį jau ėmiau šaldyti, bet kad jam nors kas — dar barasi: 
ir šioks, ir anoks tas šaltis, sako. Taip apmaudu pasidarė, kad 
ėmiau aš jį dar labiau Žhnaibyti ir badyti. Tiktai neilgai smaginau- 
si. Atvažiavo jis į vietą, išlipo iš rogių, čiupo už kirvio. Na, ma- 
nau, dabar aš jį palaušiu. Palindau jam po skrandute ir kad im- 
siu svilinti. O jis sau kirviu švaistosi, tiktai skiedros aplink laks- 
to. Net prakaitas ėmė jį pilti. Matau, blogai: neištversiu po skran- 
dute. Į galą net garas ėmė nuo jo kilti. Aš kuo greičiau lauk. 
Galvoju: ką daryti? O žmogelis sau kerta ir kerta. Jam ne tik 
kad nešalta, jam karšta pasidarė. Žiūriu — nusimeta skrandutę. 
Apsidžiaugiau. „,„Na palauk, sakau, dabar tu pamatysi, kas aš!“ 
Skrandutė šlaput šlaputėlė. [lindau į ją, sušaldžiau taip, kad ji 
visa sustiro. Apsivilk dabar, pamėgink! Kai žmogelis baigė darbą 
ir priėjo prie skrandutės, man širdis iš džiaugsmo šoktelėjo: tai 
bus smagu! Pasižiūrėjo žmogelis ir ėmė mane plūsti — pačiais 
bjauriausiais žodžiais, kokius tik žinojo. ,„Plūskis, — manau sau,-- 
plūskis! O manęs neišvarysi!“ Bet jam buvo maža plūstis, jis iš- 

sirinko pliauską kuo ilgesnę ir kuo šakctesnę ir kad ims daužyti 
skrandutę! Skrandutę daužo, o mane vis plūsta. Man reikėjo kuo 
greičiau sprukti, bet aš taip įsivėliau į vilną, kad niekaip negaliu 
išsivelti. O jis vis tvatina, vis tvatina! Vos vos ištrūkau. Maniau, 
kad kaulų nesusirinksiu. Ligi šiol šonus maudžia. Atsižadėjau 
paprastus žmogelius šaldyti. 

— Taigi! 


MICHAILAS SALTYKOVAS-ŠČEDRINAS 


APSAKYMAS APIE TAI, 
KAIP VIENAS MUZŽIKAS 
DU GENEROLUS IŠMAITINO 


Gyveno kadaise du generolai, ir kadangi abudu buvo lengva- 
būdžiai, tai netrukus, man įsigeiduųs, burtų lazdele mostelėjus, at- 
sidūrė negyvenamoje saloje. 

Tarnavo generolai visą gyvenimą kažkokioje“ registratūroje *; 

ten gimė, augo, ten ir paseno, taigi nieko neišmanė. Net žodžių 
kitokių nemokėjo, kaip tiktai: „„Priimkite aukščiausios m(hano pa- 
garbos ir ištikimybės patikinimą“. 
“ Registratūrą uždarė kaip nereikalingą ir generolus atleido. Li- 
kę be tarnybos, įsikūrė jie Peterburge, Podjačeskajos gatvėje, at- 
skiruose butuose; turėjo kiekvienas sau po virėją ir gaudavo 
pensiją. Tik staiga atsidūrė negyvenamoje saloje, pabudo ir ma- 
to: abudu po vienu apklotu begulį. Žinoma, iš karto nieko nesu- 
vokė ir ėmė šnekučiuotis, tartum nieko jiems nebūtų atsitikę. 

— Keistą, jūsų prakilnybe, šiąnakt sapną sapnavau — tarė 
vienas generolas: — pajutau, lyg būčiau atsidūręs negyvenamoje 
saloje. 

Pasakęs tai, ūmai kad šoks! Pašoko ir kitas gėnerolas. 

— Viešpatie, kas gi čia! Kur mes? — sušuko abudu nesavu 
balsu. 

Ir ėmė vienas kitą čiupinėti, argi iš tikro čia ne sapnas, o 
toksai keistas nutikimas. Tačiau, nors ir kaip stengėsi sau įkal- 
bėti, kad čia ne kas kita, kaip sapnas, turėjo vis dėlto įsitikinti, 
jog tai liūdna tikrovė. 

Prieš juos vienoj pusėj, kiek akys užmatė, mėlynavo jūra, o 
kitoj pusėj buvo nedidelis žemės lopinėlis, už kurio plytėjo ta 
pati bekraštė jūra. Ir pravirko generolai pirmą kartą po to, kai 
uždarė registratūrą. 

Ėmė jie vienas kitą apžiūrinėti ir pamatė, kad abudu tik su 
naktiniais marškiniais, o ant kaklų kabo po ordiną. 

— Žinote, būtų nebloga kavutės išgerti! — prabilo vienas ge- 


5 Autorius turi galvoje civilius „generolus“, t. y. valstybės patarėjus. 

nerolas, bet prisiminė, koks negirdėtas dalykas jam atsitiko, ir 
antrą kartą pravirko, 

— Ką gi vis dėlto darysime? — kalbėjo jis toliau ašaroda- 
mas.— Jei dabar pranešimą parašytume — ar iš to būtų kiek 
naudos? 

— Štai ką, — atsakė kitas generolas: — eikite, jūsų prakilny- 
be, į rytus, o aš eisiu į vakarus, ir pavakary vėl šioje vietoje su- 
sitiksime; galbūt ką nors ir rasime. - 

Ėmė dairytis, kur čia rytai, kur vakarai. Atsiminė, kaip vir- 
šininkas kadaise kalbėjo: jeigu nori surasti rytus, tai atsistok 
veidu į šiaurę, ir po dešinei rankai bus ieškomoji pusė. Ėmė ieš- 
koti šiaurės, bandė stotis ir šiaip, ir taip, išmėgino visas pasaulio 
šalis, bet kadangi visą amželį buvo tarnavę tik registratūroje, 
tai nieko ir nesurado. 

— Štai kaip padarykime, jūsų prakilnybe: jūs eikite į deši- 
nę, 0 aš — į kairę; šitaip geriau bus! — tarė vienas generolas, 
kuris, be registratūros, dar buvo dirbęs karo kantonistų ? mo- 
kykloje dailyraščio mokytoju ir todėl buvo protingesnis. 

Pasakyta — padaryta. Patraukė vienas generolas į dešinę ir 
mato: medžiai auga, o ant medžių pilna visokių vaisių. Nori ge- 
nerolas pasiekti nors vieną obuolį, bet visi taip aukštai kybo, jog 
reikia palypėti. Pabandė įlipti — nieko neišėjo, tik marškinius 
persiplėšė. Atėjo generolas prie upelio, mato: žuvų ten knibž- 
dėte knibžda lyg Fontankon įleistoje skiaurėje. 

„Ech, kad šitokių žuvelių į Podjačeskają parsivežus“,— pagal- 
vojo generolas, ir net jo veidas persimainė nuo apetito. 

Pasuko generolas į mišką. O ten jerubės švilpauja, tetervinai 
burbuliuoja, kiškiai bėgioja. 

— Viešpatie, kiek čia maisto! Kiek maisto! — tarė generolas, 
pajutęs, kad net pykinti jį ima. 

Ką bedarysi — reikia grįžti į sutartą vietą tuščiomis rankomis. 
Grįžta, o kitas generolas jau laukia. 

— Na ką, jūsų prakilnybe, aptikote ką nors? 

— Nagi štai radau seną „,Moskovskije vedomosti" numerį, ir 
daugiau nieko! 

Vėl atsigulė generolai, bet miegas neima — skrandis tuščias. 
Čia ramybės neduoda mintis, kas už juos pensiją gaus, čia sto- 
ja akyse dieną matyti vaisiai, žuvys, jerubės, tetervinai, kiš- 
kiai. 

* Kantonistas — kareivio sūnus, specialioje mokykloje rengiamas karo tar- 
nybai. 

— Kas galėtų pagalvoti, jūsų prakilnvbe, kad žmonių valgis, 
kol jis dar nesutaisytas, skraido, plaukioja ir ant medžių auga? — 
tarė vienas generolas. | 

— Taip, — atsakė kitas generolas, — prisipažinsiu, ir aš iki šiol 
maniau, kad bandelės išsyk tokios ir atsiranda, kokias iš ryto su 
kava atneša. 

— Vadinas, jeigu, pavyzdžiui, kas nori suvalgyti kurapką, tai 
pirmiausia turi ją sugauti, užmušti, nupešti, iškepti... Tik kaip 
visa tai padaryti? 

— Kaip visa tai padaryti? — tarytum aidas pakartojo kitas 
generolas. 

* Nutilo ir stengėsi užmigti, bet alkis neleido. Jerubės, kalaku- 
tai, paršeliai taip ir šmėkščiojo akyse, tokie minkštučiai, rausvi, 
su agurkais, Marinuotomis daržovėmis ir kitokiais žalėsiais. 

— Dabar aš, rodos, savo batą praryčiau! — tarė vienas ge- 
nerolas. 

— Neblogai būtų ir odinės pirštinės, jei gerokai padėvėtos! — 
atsiduso kitas generolas. 

Staiga abudu generolai žvilgtelėjo vienas į kitą: jų akys Ži- 
bėjo pykčio liepsna, dantys tauškėjo, iš krūtinės veržėsi duslus 
kriokimas. Jie leidosi palengva šliaužti vienas prie kito ir tą pa- 
čią akimirką abudu ūmai įtūžo. Ėmė lėkti į šalis drabužių skutai, 
pasigirdo inkštimas ir aičiojimas. Generolas, buvęs dailyraščio 
mokytojas, nukando savo draugui ordiną ir bematant jį prarijo. 
Bet, pamatęs sruvenantį kraują, lyg ir atsipeikėjo. 

— Saugok Viešpatie! — tarė juodu vienu balsu— Juk šitaip 
mes vienas kitą suėsime! 

— Ir kaip mes patekome čionai! Kas tasai piktadarys, kuris 
mums tokį pokštą iškrėtė! 

— Reikia, jūsų prakilnybe, apie ką nors pasišnekėti, išsiblaš- 
kyti, nes kitaip čia galime žmogžudžiais virsti! — prabilo vienas 
generolas. 

— Pradėkite! — atsakė kitas. 

— Kaip jūs manote, pavyzdžiui, kodėl saulė pirma' užteka, o 
paskui nusileidžia, bet ne atvirkščiai? 

— Keistas klausimas, jūsų prakilnybe; juk ir jūs pirma ke- 
liatės, einate į departamentą, ten rašote, o paskui einate gulti? 

— Bet argi negalima įsivaizduoti šitokios tvarkos: pirma ei- 
nu gulti, sapnuoju visokius sapnus, o paskiau keliuosi? 

— Hm... taip... O aš, prisipažinsiu, kai tarnavau departamen- 
te, visada taip galvojau: štai dabar rytas, o paskui bus diena, o 
paskui pakvies vakarienės — ir jau laikas miegoti! 

Tačiau, prisiminę vakarienę, abu nuliūdo, ir šneka nutrūko, 
vos prasidėjusi. 

— Esu girdėjęs iš vieno daktaro, kad ilgą laiką Žmogus gali 
maitintis savo paties sultimis, — pradėjo vė] vienas generolas. 

— Kaip tai? 

— Ogi taip. Žmogaus kūno sultys esą gamina kitas sultis, 
šitos savo ruožtu vėl gamina sultis, ir taip toliau, kol pagaliau 
sultys visiškai išsenka... 

— Kas gi tuomet? 

— Tuomet reikia jau ko nors užvalgyti... 

— Tiu! 

Žodžiu, kad ir kokią šneką pradėdavo generolai, ji tuoj nu- 
krypdavo į valgį, ir tas dar labiau dirgino apetitą. Tad nusprendė 
šnekas nutraukti ir, atsiminę rastąjį ,„Moskovskije vedomosti“ 
numerį, ėmė atsidėję jį skaityti. 

„Vakar,— skaitė sujaudintu balsu vienas generolas, — gerbia- 
mas mūsų senosios sostinės viršininkas kėlė iškilmingus pietus. 
Stalas buvo serviruotas šimtui asmenų su stebėtina prabanga. 
Tarsi visų šalių gėrybės būtų paskyrusios randevu šioje pasakiš- 
koje puotoje. Čia buvo ir „sterlė auksinė Šeksnos" !?, ir Kaukazo 
miškų augintinis fazanas, ir žemuogės, tokios retos viešnios mūsų 
šiaurėje vasario Mėnesį...“ 

— Kad tu prasmegtum! Argi, jūsų prakilnybe, negalite rasti 
kitos temos? — nusiminęs sušuko kitas generolas ir, paėmęs iš 
draugo laikraštį, ėmė skaityti: 

„Iš Tulos rašo: vakar Upoje!! buvo pagautas eršketas (tokio 
įvykio neatsimena net senbuviai, juoba kad eršketas pasirodė 
besąs nuovados viršininkas B.), ir ta proga vietiniame klube įvy- 
ko festivalis. Iškilmių kaltininką įnešė didžiuliame mediniame du- 
benyje, apdėtą agurkėliais ir laikantį nasruose žiupsnelį žalumy- 
nų. Daktaras P., tos dienos budėtojas, rūpestingai žiūrėjo, kad 
visi svečiai gautų po gabalėlį. Padažai buvo įvairiausi ir galėjo 
patenkinti netgi išlepintą skonį..." 

— Atleiskite, jūsų prakilnybe, ir jūs, atrodo, nelabai atsaI- 
giai parinkote, ką skaityti! — pertraukė pirmasis generolas ir, 
pats paėmęs laikraštį, perskaitė: 

„Iš Viatkos rašo: vienas iš senųjų vietinių gyventojų išrado 
šitokį originalų būdą žuvienei virti: paimti gyvą vėgėlę ir pir- 
miausia ją išplakti; kai iš skausmo jos kepenys padidės...“ 

10 Seksna — upė, įtekanti į dab. Rybinsko vandens baseiną prie Maskvos. 


„Sterlė auksinė Šeksnos...“— eilutė iš Deržavino odės „Kvietimas pietų“. 
"! Upa — Okos intakas. 

Generolai nukorė galvas. Viskas, į ką jie tik nukreipdavo 
akį — viskas bylojo apie valgį. Jų pačių vaizduotė tarsi spendė 
jiems spąstus, nes kad ir kaip juodu stengėsi nusikratyti minti- 
mis apie bifšteksus, tos vis tiek lįste lindo į galvą... 

Tik staiga generolą, duvusį dailyraščio mokytoją, pagavo įkvė- 
pimas... 

— Jūsų prakilnybe,— tarė jis džiaugsmingai, — o jeigu mes 
rastume mužiką? 

— Kaip tai... mužiką? 

— Na taip, paprastą mužiką... tokį mužiką, kokių visur pil- 
nal Jis mums tuojau ir bandelių parūpintų, ir jerubių prigaudytų, 
ir Žuvų! , 

— Hm... mužiką... bet kur čia gausi tą mužiką, kad jo nė- 
Ia? 

— Kaipgi nėra mužiko — mužikų visur yra, reikia tik paieš- 
koti! Turbūt jis kur nors pasislėpęs, darbo kratosi! 

Ši mintis tiek pakėlė generolams nuotaiką, kad jie žvaliai pa- 
šoko ir leidos ieškoti mužiko. 

Ilgai ir nesėkmingai slampinėjo po salą, bet pagaliau pajuto 
stiprų bėralinės duonos ir avikailių raugo kvapą. Žiūri — po me- 
džiu, išvertęs pilvą ir pasidėjęs po galva kumštį, bemiegąs stam- 
buolis mužikas ir įžūliausiai bevengiąs darbo. Generolai tiesiog 
pašėlo iš pasipiktinimo. 

— Miegi, drimba! — užsipuolė jį — Tau turbūt nei šilta, nei 
šalta, kad čia du generolai antra para badu miršta! Tuojau marš 
dirbti! 

Atsikėlė mužikas: mato, kad generolai griežti. Buvo benorįs 
sprukti, bet šie taip įsikibo į jį, kad rodės — rankų nebeatplėš. 

Na, ir stvėrėsi jis darbo. 

Visų pirma įlipo į medį ir priskynė generolams po dešimtį 
gražiausiai prinokusių obuolių, o sau pasiėmė vieną, rūgštų. Pas- 
kui. parausė žemę — ir iškasė bulvių; paskui paėmė du medžio 
gabaliukus, patrynė juos į kits kitą — įdegė ugnį. Paskui iš sa- 
vo plaukų padarė kilpas ir pagavo jerubę. Pagaliau užkūrė ugnį 
ir iškepė tiek visokių valgių, kad generolams net dingtelėjo min- 
tis: gal duoti ir šitam dykaduoniui gabalėlį? 

Matė generolai, kaip mužikas stengiasi, ir jų širdys virpėjo 
iš džiaugsmo. Jie jau užmiršo, kad vakar vos nenumirė badu, ir 
galvojo: kaip gera būti generolu — niekur nepražūsi! 

— Ar jūs patenkinti, ponai generolai? — paklausė tuo tarpu 
tinginys mužikas. 

— Patenkinti, mielasis, matome, koks tu uolus! — atsakė ge- 
nerolai. 

— Ar neleistumėte dabar pasilsėti? 

— Ilsėkis, drauguži, tik pirma nuvyk virvutę. 

Bematant prisirinko mužikas laukinių kanapių, išmirkė van- 
denyje, patrynė, paglamžė — ir vakarop virvė buvo baigta. Šita 
virve generolai pririšo mužiką prie medžio, kad nepabėgtų, o 
patys atsigulė ir užmigo. 

Praėjo diena, praėjo kita; mužikas tiek išgudrėjo, kad ėmė 
net rieškučiose sriubą virti. Mūsų generolai pralinksmėjo, papil- 
nėjo, įsiganė, išgražėjo. Ėmė kalbėti, kad štai jie gyvena čia, vis- 
kuo aprūpinti, o Peterburge tuo tarpu jų pensija vis auga ir auga. 

— O kaip jūs manote, jūsų prakilnybe, ar iš tikrųjų buvo 
statomas Babelio bokštas, ar čia tik šiaip sau prasimanymas? — 
sako vienas generolas kitam po pusryčių. 

— Manau, jūsų prakilnybe, kad iš tikrųjų buvo, nes kaipgi 
kitaip paaiškinsi, kodėl pasaulyje atsirado tiek įvairių kalbų! 

— Vadinas, ir tvanas buvo? 

— Buvo ir tvanas, nes kaipgi kitaip galima būtų išaiškinti, 
iš kur prieštvaniniai žvėrys? Juo labiau kad ,„Moskovskije vedo- 
mosti“ rašo... 

— O gal paskaitysime ,,Moskovskije vedomosti" 

Susiieško numerį, atsisėda pavėsyje, perskaito nuo pirmos iki 
paskutinės eilutės, kaip valgė žmonės Maskvoje, valgė Tuloje, 
valgė Penzoje, valgė Riazanėje — ir nieko, nepykina! 

Nežinia, kiek ilgai tas truko, tačiau generolams šitaip gyventi 
nusibodo. Vis dažniau ir dažniau jie minėdavo Peterburge palik- 
tas virėjas ir paslapčiomis net ašarą nubraukdavo. 

— Kas ten dabar dedasi, jūsų prakilnybe, Podjačeskajoj? — 
klausdavo vienas generolas kitą. . 


— Nė nekalbėkite, jūsų prakilnybe! Man širdį mauste mau- 
džia! — atsakydavo kitas generolas. | 

— Gerai tai gerai čia, ką ir bekalbėti! Bet vis tik, žinote, kaž- 
kaip nesmagu ėriukui be ėrytės! Ir munduro gaila! 

— Ir kaip dar gaila! Ypač ketvirtos klasės '?: vien tik į ap- 
siuvus pasižiūri — galva svaigsta! 

Ir ėmė jie niukinti mužiką: pristatyk juos į Podjačeskają, ir 
tiek! Ir ką gi! Pasirodė, kad mužikas žino net ir Podjačeskają, kad 

12 Ketvirta klasė — carinėje Rusijoje tarnybos laipsniai buvo skirstomi į 14 


klasių (aukščiausia — pirma klasė). Ketvirta klasė karo tarnyboje atitiko generolo 
majoro laipsnį. 

ten yra buvęs, alų midų gėręs, per barzdą varvėję, o burnoj nie- 
ko neturėjęs! 

— Juk mes — generolai iš Podjačeskajos! — apsidžiaugė jie. 

— O mane irgi galėjote matyti: štai kabo žmogus prie namo, 
dėžėje ant virvės, ir sieną dažais tepa arba stogu lyg musė vaikš- 
čioja — tai aš pats ir esu! — atsakė mužikas. 

Ir ėmė mužikas sukti galvą, kaip čia jam savo generolus pra- 
džiuginus, kad jį, dykaduonį, gerbė ir mužikišku jo darbu nesi- 
bjaurėjo! Ir pastatė jis laivą — ne laivą, o tokį luotą, kad būtų 
galima jūras marias perplaukti iki pat Podjačeskajos. 


— Tik tu, šunsnuki, žiūrėk, nepaskandink mūsų! — tarė ge- 
nerolai, pamatę bangų supamą laivą. 
— Būkite ramūs, ponai generolai, ne pirmiena! — atsakė mu- 


žikas ir ėmė ruoštis kelionei. 

Pririnko mužikas minkštų gulbės pūkų ir išklojo jais luotelio 
dugną. Išklojęs paguldė ant dugno generolus ir persižegnojęs iš- 
plaukė. Kiek patyrė baimės generolai kelionėje, siaučiant aud- 
roms ir vėjams visokiems, kiek jie plūdo mužiką už jo dykaduo- 
nystę — šito nei plunksna aprašysi, nei žodžiais apsakysi. O mu- 
žikas vis irkluoja ir irkluoja, ir maitina generolus silkėmis. 

Štai pagaliau ir Neva motinėlė, štai ir garsusis Jekaterinos ka- 
nalas, štai ir Didžioji Podjačeskaja! Suplojo virėjos delnais, pa- 
mačiusios, kokie jų generolai nutukę, dailūs ir linksmi. Atsigėrė 
generolai kavos, prisivalgė minkštučių bandelių ir apsivilko mun- 
durus. Nuvyko jiedu į iždinę, ir kiek ten pinigo prisižėrė — nei 
žodžiais apsakysi, nei plunksna aprašysi! 

Bet ir mužiko neužmiršo; liepė jam duoti stikliuką degtinės ir 
sidabrinį penkiakapeikį: inksr alkis mužike! 


IŠMINTINGASIS GRUŽAS ! 


Kitą kartą gyveno gružas. Ir tėvas, ir motina jo buvo protin- 
gi; pamažėle palengvėle Matuzalio amžių upėje nugyveno ir nei 
į puodą, nei lydekai į nasrus nepateko. Ir sūnui liepė taip gyven- 
ti. „Žiūrėk, sūneli, — kalbėjo senis gružas mirdamas, — jei nori gy- 
venimu džiaugtis, tai nesnausk!" 

O jaunasis gružas buvo itin didelio proto. Ėmė jis protauti ir 
mato: kur tik pasisuks — visur jam galas. Aplinkui, vandenyje, 
vis didelės žuvys plaukioja, o jis visų mažiausias; bet kuri Žuvis 
jį gali praryti, o jis nieko praryti negali. Be to, ir nesupranta: 
kam gi ryti? Vėžys gali jį žnyplėmis pusiau pergnybti, vandeni- 

nė blusa — į nugarą įsisiurbti ir negyvai nugaluoti. Net tikri bro- 
liai gružai — ir tie, kai tik pamato, kad jis uodą sugavo, visu 
būriu taip ir puola atimti. Atima ir šoka vienas su kitu peštis, 
tik uodą be reikalo sudrasko. 

O žmogus? Kas tai per klastingas padaras! Kokių tik pinklių 
„neišgalvojo visai be reikalo ant nekaltos jo, gružo, galvos! Ir 
bradinius, ir tinklus, ir bučius, ir varžas, ir pagaliau... meškerę! 
Ar gali, rodos, būti kvailesnė išmonė už meškerę? Siūlas, ant siū- 
lo vąšiukas, ant vąšiuko — sliekas arba musė užmauta:.. Ir kaip 
užmauta?.. Pačiu, gali sakyt, nenatūraliausiu būdu! O iš tikrųjų 
kaip tik meškere daugiausia gružus ir gaudo! 

Senis tėvas ne kartą jį dėl meškerės įspėjo. „Labiausiai sau- 
gokis meškerės — kalbėjo jis— dėl to, kad, nors ir labai tas 
įtaisymas kvailas, bet juk mus, gružus, kuo kvailiau gaudo, tuo 
lengviau pagauna. Numeta musę — tarsi pasigerinti mums nori; 
tu į ją kimbi, o musė — pražūtis!“ 

Pasakojo taip pat senis, kaip jis kartą vos į žuvienę nepate- 
ko. Gaudė juos tuo metu visa artelė, per visą upės plotį bradinį 
ištempė ir taip apie porą varstų dugnu vilkte vilko. Baisu, kiek 
žuvų tada pakliuvo! Ir lydekų, ir ešerių, ir šapalų, ir mekšrų, ir 
šlyžių — net karšius, tuos dribšius, iš maurų nuo dugno iškėlė! O 
gružų nė nesuskaitysi. Ir kiek baimės jis, senas gružas, patyrė, 
kol jį upe vilko — nei žodžiais apsakysi, nei plunksna aprašysi. 
Jaučia, kad jį tempia, o kur — nežino. Žiūri, kad prie jo iš vie- 
nos pusės lydys, iš kitos — ešerys; galvoja: jau jau, tuoj pat, ar 
vienas, ar kitas jį suės, o tie — neliečia... „Tuo metu ne valgis, 
brolyti, rūpėjo!“ Visų mintis buvo viena: mirtis atėjo! O kaip 
ir kodėl ji atėjo — niekas nesupranta. Pagaliau ėmė bradinio 
sparnus glausti, išvilko į krantą ir ėmė žuvis iš tinklo į žolę vers- 
ti. Čia tai jis ir sužinojo, kas yra toji žuvienė. Plaikstosi ant smė- 
lio kažkas raudona; pilki debesys iš ten į viršų kyla, o karšta 
taip, jog jis iš karto suglebo. Ir šiaip jau be vandens trošku, o 
čia — dar baisiau... Girdi jis — „laužas“, sako. O ant to „laužo“ 
kažkas juoda padėta, o ten vanduo, lygiai kaip ežere per aud- 
rą, kunkulais tiktai keliasi. Tai — „katilas“, sako. O galiausiai ėmė 
kalbėti: verskit į „katilą“ žuvis — bus „žuvienė'! Na ir ėmė į 
ten mus visus mėtyti. Švystels žvejys žuvį — toji iš pradžių pa- 
sineria, paskui iššoka lyg pakvaišusi, paskui vėl pasineria — ir 
nurimsta. ,,Žuvienės“, vadinas, paragavo. Metė, metė iš pradžių, 
kas tik pakliuvo, paskui vienas senukas pažiūrėjo į jį ir sako: 
kiek čia iš jo, to pyplio, naudos žuvienei, tegu dar pauūgės upė- 
je! Paėmė jį už žiaunų ir paleido atgal į upę. O jis — ne kvailys, 

kad nešė kudašių — namo! Parlėkė, o jo gružienė nei gyva, nei 
mirusi iš urvo dairosi... 

Ir ką gi! Nors tais laikais ir daugsyk pasakojo senis, kas yra 
žuvienė ir kaip ji atrodo, tačiau ir lig šios dienos retai kas upė- 
je kaip reikiant apie žuvienę nusivokia! 

Bet jis, gružas jaunesnysis, puikiausiai atsiminė -gružo vyres- 
niojo pamokymą ir į galvą įsidėjo. Buvo tai gružas apsišvietęs, 
nuosaikiai liberalus ir labai gerai suprato, kad amžių pragyven- 
ti — tai ne košėtą menturį nulaižyti. ,,Nereikia snausti — tarė jis 


sau, — arba galvą palydėsi!“ — ir ėmė gyventi su protu. Visų 
pirma, sau urvą tokį išgalvojo, kad tik pats įsisprausti galėtų, o 
kitas — kad nė snapo nejkištų! Rausė, kniebė jis nosimi tą uUI- 


vą ištisus metus, ir kiek- baimės per tą laiką patyrė, nakvodamas 
čia dumble, čia po vahdeninėm varnalėšom, čia viksvose. Paga- 
liau vis dėlto išrausė puikiai. Švariai, akuračiai — kaip tik vos 
vienas galėjo įtilpti. Antra, nutarė šitaip susitvarkyti: naktį, kai 
žmonės, žvėrys, paukščiai ir.žuvys miega — jis pasiplaukioti iš- 
lis, o dieną — tūnps urve ir drebės. Bet kadangi gerti ir valgyti 
vis tik reikia, 0 algos jis negąuna ir tarnų nelaiko, tai išners iš 
urvo apie vidudienį, kai visoš Žuvys jau sočios, ir, jei Dievas 
cluos, gal sužvejos Uokį vabalėlį. O jeigu nesužvejos, tai ir alka- 
nas urve atsiguls ir vė] drebės. Nes geriau būti neėdus, negėrus, 
negu su sočiu skilviu gyvasties netekti. 

Taip jis ir elgėsi. Naktį plaukiojo, mėnesienoj maudėsi, o die- 
nę tūnojo urve ir drebėjo. Tik vidudienį išbėga šio "to pagau- 
dyti — bet ką čia vidudienį sužvejosi! Tuo metu ir uodai po la- 
pais nuo karščio slepiasi, ir vabaliukai po žieve lindi. Siurbte- 
li vandens — ir tiek! 

Guli jis per dienų dienas urve, naktimis neišsimiega, lig so- 
ties neprivalgo ir vis galvoja: rodos, aš dar gyvas? Ak, kas gi 
bus rytojė | 

Užsnūsta nejučia vargšelis ir sapnuoja, kad turi jis loterijos 
bilietą ir išlošė du šimtus tūkstančių. Netverdamas iš džiaugsmo, 
apsiverčia ant kito šono — žiūri, ogi pusė jo žiobtų iš urvo. iš- 
lindusi... O jei tuo metu lydekaitė pro šalį būtų nėrusi! Juk būtų 
iš urvo jį ištraukusi! ' 

Kartą pabudo jis ir mato: tiesiog prieš jo urvą -rėpso vėžys. 
Rėpso nejudėdamas, tarsi užburtas, išvertęs į jį ragines akis. Tik 
ūsai pavendeniui juda. Štai kada jis prisibaimino! Ir ištisą pus- 
dienį, kol visai sutemo, tas vėžys jo lūkuriavo, o jis tuo metu 
vis drebėjo, vis drebėjo. 

Kitą kartą, vos tik spėjo prieš aušrą į urvą sugrįžti, vos tik 
nusižiovavo, iš laiko gardžiuodamasis saldžiu miegu,— žiūri, kur 
buvus, kur nebuvus, prie pat urvo lydeka dantimis bečiauškinan- 
ti. Ir taip pat visą dieną jo tykojo, tarsi nuo to vieno spoksojimo 
būtų soti buvusi. O jis ir lydeką apgavo: neišlindo iš urvo, ir 
baigtas kriukis. 

Ir ne kartą, ir ne: du taip jam atsitiko, o beveik kasdien pa- 
našiai būdavo. Ir kasdien jis drebėdamas atsilaikydavo ir viršų 
paimdavo, kasdien sušukdavo: ačiū tau, Viešpatie, aš gyvas! 

Bet šito Maža: jis liko nevedęs ir vaikų neturėjo, nors jo tėvo 
šeima buvo didelė. Jis samprotavo šitaip: tėvui pragyventi buvo 
vieni juokai! Tais laikais ir lydekos buvo geresnės, ir ešeriai to- 
kio mailiaus, kaip mes, neliesdavo. Nors vieną kartą ir jis vos 
vos nepateko į žuvienę, bet ir tada atsirado senukas, kuris jį iš- 
gelbėjo. O dabar, kai žuvų upėse sumažėjo, ir gružus godoti ėmė. 
Kur čia dabar begalvosi apie šeimą, kad tik pats pragyventum! 

Šitaip elgdamasis, ir išgyveno išmintingasis gružas daugiau kaip 
šimtą metų. Vis drebėjo, vis drebėjo. Nei draugų neturėjo, nei 
giminių; jis niekur — ir pas jį niekas. Kortomis nelošia, degtinės 
negeria, nerūko, gražių mergaičių nesivaiko — tik dreba ir vie- 
na mintim gyvena: ačiū Dievui, rodos, dar gyvas! 

Net lydekos, ir tos pagaliau ėmė jį girti: va kad visi taip gy- 
ventų — tai bent ramu būtų upėje! Bet jos tik tyčia taip kalbėjo: 
manė, kad pagirtas jis ir prisistatys — štai, girdi, aš — susipa- 
žinkime! Tada jį ir capt! Bet ir šitas triukas nepadėjo — jis dar 
kartą savo išmintimi priešų žabangas įveikė. 

Kiek laiko praėjo po šimto metų — nežinia, tik išmintingajam 
gružui atėjo paskutinioji. Guli urve ir galvoja: ačiū Dievui, mirš- 
tu sava mirtimi, kaip mirė motina ir tėvas. Ir prisiminė jis lydekų 
žodžius: va kad visi taip gyventų, kaip tas išmintingas gružas 
gyvena.... O iš tikrųjų — kas tada būtų? 

Ėmė jis protauti — o proto jis buvo didelio — ir staiga jam 
tarsi kas šnabžtelėjo: juk šitaip, ko gera, visa gružų giminė se- 
niai būtų išnykusi! 

Juk kad gružų giminė išsilaikytų, visų pirma reikalinga šei- 
ma, o jis jos neturi. Bet šito maža: kad gružų šeima stiprėtų ir 
klestėtų, kad jos nariai būtų sveiki ir žvalūs, reikia, kad jie aug- 
tų prigimtoj aplinkoj, o ne urve, kur jis beveik apako nuo am- 
žinos prieblandos. Būtinai reikia, kad gružai pakankamai gautų 
maisto, kad nesišalintų bendrijos, tarpusavyje bičiuliautųsi ir vie- 
nas iš kito dorybių ir kitų puikių savybių mokytųsi. Nes tik toks 

gyvenimas gali tobulinti gružų padermę ir neleisti jai susmulkėti 
ir išsigimti, stintomis virsti. 

Klysta, kas mano, kad tik tokie gružai gali būti laikomi gar- 
biais piliečiais, kurie, apkvaišę iš baimės, kiūto urvuose ir dre- 
ba. Ne, tai ne piliečiai, o mažių mažiausia — niekam nenaudingi 
gružai. Niekam jiesnei gero, nei blogo nedaro, nieko nei gerbia, 
nei dergia, nei skriaudžia, nei glaudžia... gyvena, veltui vietą uži- 
ma, veltui duoną valgo. , | 

Visa tai stojo prieš akis taip gyvai ir aiškiai, jog staiga jam 
užėjo karščiausias noras: šlįsiu šit iš urvo ir išdidžiai visą upę 
perplauksiu! Bet vos tik pagalvojęs apie tai, vėl išsigando. Ir 
ėmė drebėdamad mirti. Gyveno — drebėjo, ir mirė — drebėjo. 

Visas gyvenimas akimirksniu praslinko jam pro akis. Kuo jis 
džiaugėsi? Ką paguodė? Kam gerą patarimą davė? Kam gerą žodį 
pasakė? Ką priglaudė, sušildė, apgynė? Kas girdėjo apie jį? Kas 
jo gyvenimą prisimins? 

Ir į visus šiuos klausimus turėjo atsakyti: niekam, niekas. 

Jis gyveno ir drebėjo — štai ir viskas. Netgi dabar: mirtis jau 
panosėje, o jis vis dreba, pats nežino dėl ko. Jo urve tamsu, 
ankšta, apsisukti nėra kur; nei saulės spindulys ten neįspįsta, nei 
šiluma nepadvelkia. Ir guli jis toj drėgnoj migloj, apakęs, iš- 
sekęs, niekam nereikalingas, guli ir laukia: kada gi pagaliau al- 
kana mirtis padarys galą jo tuščiam gyvenimuį“ 

Girdi jis, kaip pro urvą šmikštinėja kitos žuvys, galbūt kaip 
ir jis, gružai, — ir nė viena nesidomi juo. Nė vienai į galvą ne- 
ateina: paklausiu, nagi, išmintingąjį gružą, kaipgi sugebėjo jis 
daugiau kaip šimtą metų išgyventi, ir nei lydeka jo neprarijo, 
nei vėžys žnyplėmis nepergnybo, nei žuvautojas meškere nepa- 
gavo? Plaukia sau pro šalį ir gal net nežino, kad va šitame urve 
išmintingasis gružas savo gyvenimo kelią baigia. 

O skaudžiausia štai kas: netgi negirdėti, kad kas nors išmin- 
tinguoju jį vadintų. Tiktai kalba: ar girdėjote jūs apie lumžzdą, 
kuris neėda, negeria, nieko nemato, su nieku nesibičiuliauja, o 
vien tik grasų, nelemtą savo gyvenimą saugo? O daugelis tiesiog 
kvailiu ir begėdžiu jį vadina ir stebisi, kaip tokius gvėras dar 
vanduo pakenčia. 

Šitaip protavo jis ir snaudė. Beje, ir ne snaudė, o jau alpėti 
ėmė. Pasigirdo jo ausyse priešmirtiniai šnabždesiai, visas kūnas 
nuglebo. Ir susapnavo jis vėl tą žavų, kadaise sapnuotą sapną. 
Tarytum išlošė jis du šimtus tūkstančių, paūgėjo per visą pus- 
aršinį ir pats lydekas ryja. 

O kol jis tą sapną sapnavo, jo žiobtai pamažėle palengvėle 
visai ir išlindo iš urvo. 

Ir staiga jis dingo. Kas čia atsitiko — ar lydeka jį prarijo, 
ar vėžys žnyplėmis pergnybo, ar pats jis Mirė savo mirtimi ir į 
paviršių iškilo — niekas to nematė. Greičiausiai — pats Mirė, nes 
koks gi būtų malonumas lydekai ryti ligotą, mirštantį gružą, ir 
dar išmintingą? “ 

VSEVOLODAS GARŠINAS | 


VARLĖ 
KELIAUNINKĖ , 


Gyveno pasaulyje varlė kurklė. Tupėjo ji pelkėje, gaudė sau 
uodus ir Mašalus, pavasarį garsiai kurkė kartu su savo draugė- 
mis. Ir visą amžių būtų laimingai išgyvenusi, — žinoma, jeigu ne- 
būtų jos prarijęs gandras. Bet pasitaikė vienas nuotykis. 

Kartą tupėjo ji ant išsikišusios iš vandens kimso šakutės ir 
mėgavosi šiltu smulkiu lietučiu. 

„Ak, koks šiandien puikus lietingas oras! — galvojo ji.— Kaip 
malonu gyventi pasaulyje!“ 

Lietutis dulkė ant raibutės lakuotos jos nugarėlės; lašai rie- 
dėjo jai į papilvę ir už letenėlių, ir tai buvo žavinga, malonu, 
taip malonu, kad ji vos neužkurkė, bet, laimė, prisiminė, kad jau 
ruduo ir kad rudenį varlės nekurkia,— tam yra pavasaris — II 
kad sukurksėjusi gali netekti varliško savo orumo. Todėl tylomis 
toliau lepinosi. 

Staiga ore pasigirdo laibas trūkčiojantis švilpesys. Yra tokia 
ančių veislė: kai jos lekia, tai fų sparnai, kapodami orą, tartum 
gieda arba, tiksliau sakant, švilpčioja; fju fju fju fju aidi ore, kai: 
viršum jūsų skrenda tokių ančių būrys, o jų pačių nė nematyti — 
taip aukštai lekia. * 

Šį kartą antys, apsukusios milžinišką Duslankį, nusileido ir su- 
tūp“ kaip tik į tą pelkę, kur gyveno varlė. 

— Kry kry! — tarė viena jų.— Lėkti dar toli, pasiganykim. 

Varlė tuojau pasislėpė. Ji žinojo, kad antys negriebs tokios 
didelės ir storos kurklės, bet vis dėlto, dėl viso pikto, nėrė po 
kimsu. Tačiau pagalvojusi nusprendė iškišti iš vandens išverstakę 
galvą: jai buvo labai įdomu sužinoti, kur lekia antys. 

— Kry kry! — tarė kita antis — Jau darosi šalta! Greičiau į 
pietus! Greičiau į pietus! 

Ir visos antys pritardamos ėmė garsiai krykti. 

— Ponios antys, — išdrįso pasakyti varlė — kas tie pietūs, į 
kuriuos lekiate? Prašom atleisti, kad sutrukdžiau. 

Antys apsupo varlę. Iš pradžių joms kilo noras praryti ją, bet 
kiekviena pagalvojo, kad varlė per didelė ir nelįs į gerklę. Tada 
"visos ėmė klykti, plasnodamos sparnais: 

—- Gera pietuose! Dabar ten šilta! Ten yra tokių puikių, šiltų 
pelkių! Kokios ten kirmėlytės! Gera pietuose! 

Jos taip klykė, kad beveik apkurtino varlę. Vos ne vos įtiki- 
nusi jas nutilti, ši paprašė vieną jų, storesnę ir išmintingesnę už 
visas, paaiškinti, kas tie pietūs. Ir kai anoji papasakojo jai, varlė 
ėmė džiūgauti, bet pagaliau vis dėlto paklausė, mat buvo atsar- 
gi: 

— O ar daug ten mašalų ir uodų? 

— O! Ištisi debesys! — atsakė antis. 

— Kurr! — tarė varlė ir čia pat atsigręžė pasižiūrėti, ar nėra 
čia draugių, kurios būtų galėjusios ją išgirsti ir pasmerkti už 
kurksėjimą rudenį. Jį niekaip jau negalėjo susilaikyti nors kartu- 
ką nekurktelėjusi. 

— Paimkite mane sykiu! 

— Graužiausia! — šūktelėjo antis — Kaip mes tave paimsim? 
Tu neturi sparnų. 

— Kada jūs skrendate? — paklausė varlė. 

— Greit, greit! — suklego visos antys.— Kry! kry! kry! kry! 
Čia šalta! Į pietus! Į pietus! | 

— Leiskite man pagalvoti nors valandėlę, — paprašė varlė — 
aš tuojau grįšiu, veikiausiai ką nors sugalvosiu. 

Nuo šakutės, ant kurios vėl buvo beužropojanti, ji pliumpte- 
lėjo vandenin ir nėrė kuo giliau į dumblą, kad niekas nekliudytų 
jai galvoti. Po valandėlės, kai antys jau buvo visai pasirengusios 
lėkti, iš vandens, netoli šakelės, ant kurios pirma tupėjo varlė, 
pasirodė jos snukutis, toks spinduliuojantis, kaip tik gali spin- 
duliuoti varlės snukutis. 

— Sugalvojau! Suradau! — tarė jinai — Tepaima dvi iš jūsų 
į snapus vytelę, o aš įsikabinsiu į ją ties viduriu. Jūs lėksite, o 
aš skrisiu. Reikia tiktai, kad jūs nekryktumėt, o aš nekurkčiau, 
ii visa bus kuo puikiausia. 

Nors tylėti ir tempti kad ir lengvą varlę tris tūkstančius varstų 
ne dievai žino koks malonumas, bet antys taip susižavėjo jos iš- 
mintimi, kad vieningai sutiko ją nešti. Nutarė keistis kas dvi va- 
landas, o kadangi ančių buvo, kaip toje mįslėje, tiek ir dar tiek, 
ir pusė tiek, ir ketvirtis tiek, o varlė viena, tai nešti ją būtų pri- 
reikę nelabai dažnai. Susirado gerą, tvirtą vytelę; dvi antys įsi- 
kando ją snapais; varlė įsikibo žabtais ties viduriu, ir visas pulkas 
pakilo į orą. Varlei užėmė kvapą nuo baisaus aukščio, į kurį ją 
iškėlė; be to, antys lėkė nelygiai ir trūkčiojo vytelę; vargšė kurk- 
lė kyburiavo ore kaip popierinis pajacas ir iš visų jėgų spaudė 
žabtus, kad neatitrūktų ir nežlegteltų žemėn. Beje, ji greit apsi- 

prato ir ėmė net žvalgytis. Apačioje šmėsčiojo dirvos, pievos, 
upės ir kalnai, kuriuos buvo labai sunku apžiūrinėti, mat kaboda- 
ma ant vytelės, ji žvelgė atgal ir truputį aukštyn, bet šį tą vis 
dėlto matė ir džiaugėsi bei didžiavosi. 


„Štai kaip puikiai sugalvojau“, — manė sau ji. 
O antys lėkė paskui, klykė ir gyrė varlę. 
— Mūsų varlė — nuostabiai protinga — kalbėjo jos — net 


tarp ančių Mažai tokių rastųsi. 

Ji vos susilaikė nepadėkojusi joms, bet prisiminusi, kad iš- 
sižiojusi nukris iš baisaus aukščio, dar stipriau sukando virbą ir 
pasiryžo kęsti. Taip ji kyburiavo kiaurą dieną: nešančios ją antys 
pasikeisdavo belėkdamos, vikriai nutverdamos vytelę; tai buvo 
labai baisu; ne kartą varlė vos nekurktelėjo iš baimės, bet rei- 
kėjo tvardytis, ir ji tvardėsi. Vakare visa kompanija sustojo kažin 
kokioje pelkėje; auštant antys su varle vėl leidosi į kelionę, bet 
šį kartą keliauninkė, kad geriau matytų, kas darosi kelyje, įsiki- 
bo atbula. Antys lėkė viršum nupjautų laukų, viršum pageltusių 
miškų ir kaimų, kur stovėjo javų kūgių eilės; iš ten sklido žmonių 
kalbos, tauškėjo spragilai, kuriais kūlė rugius. Žmonės žiūrėjo į 
ančių pulką ir, pastebėję jame kažką keista, rodė rankomis. Var- 
lė baisiai panūdo lėkti žemiau, kad ją pamatytų, ir pasiklausyti, 
ką apie ją kalba. Kitoje poilsio vietoje ji tarė: 

— Ar negalima mums lėkti ne taip aukštai? Mat man sukasi 
galva, ir bijau, kad nenukrisčiau, jeigu staiga pasidarytų blo- 
ga. 

Gerosios antys jai pažadėjo lėkti žemiau. Kitą dieną jos lėkė 
taip žemai, kad girdėjo balsus. 


— Žiūrėkit, žiūrėkit! — šaukė vaikai viename kaime.— Antys 
neša varlę! 

Varlė išgirdo tai, ir josios širdis suspurdėjo. 

— Žiūrėkit, žiūrėkit!. — šaukė kitame kaime suaugusieji.— 
Tai bent stebuklas! 

„Ar žino jie, kad šitai sumaniau aš, o ne antys?“ — pagalvojo 
kurklė. 


-— Žiūrėkite, žiūrėkite!-— rėkė trečiame kaime.— Šitoks ste- 
buklas! Ir kas čia sumanė tokį gudrų pokštą? 

„Čia varlė jau nebeiškentė ir, pamiršusi atsargumą, suriko iš 
visų jėgų: 

— Tai aš! Aš! 

Ir taip rėkdama, ji kūlvirtom ėmė kristi žemyn. Antys gar- 
siai sukliko; viena jų norėjo lėkdama pagauti vargšę kelionės 
draugę, bet nesuskubo. Varlė, skėsnodama visomis keturiomis le- 

tenėlėmis, švilpė žemyn; bet kadangi antys lėkė labai greit, tai 
ir ji krito ne tiesiai ant kieto kelio, viršum kurio suriko, o gero- 
kai toliau, ir tat buvo jai didelė laimė, nes pliumptelėjo į nešva- 
rų tvenkinį kaimo pakraštyje. 

Greit ji išnėrė iš vandens ir įsikarščiavusi vėl suriko visa gerk- 
le: 

— Tai aš! Tai aš sugalvojau! | 

Bet aplinkui nieko nebuvo. Netikėto pliaukštelėjimo išgąsdin- 
tos vietinės varlės susislėpė vandenyje. Kai jos pradėjo rodytis 
virš vandens, tai nustebusios sužiuro į naujokę. 

Ir šitoji papasakojo joms nuostabią istoriją apie tai, kaip gal- 
vojusi visą gyvenimą ir pagaliau išradusi naują, nepaprastą būdą 
keliauti su antimis; kaip turėjusi nuosavas antis, kurios skrai- 
dinusios ją, kur tik ji užsimanydavo; kaip pabuvojusi puikiuose 
pietų kraštuose, kur taip gera, kur tokios puikios, šiltos pelkės ir 
tiek daug mašalų bei visokių kitokių valgomų vabzdžių. 

— Užsukau pas jus pažiūrėti, kaip gyvenate, — tarė ji — Vie- 
šėsiu čionai ligi pavasario, kol sugrįš mano antys, kurioms aš 
daviau atostogų. 

Bet antys jau niekados nebegrįžo. Jos manė, kad kurklė už- 
simušė, krisdama žemėn, ir baisiai jos gailėjosi. 


ATTALEA PRINCEPS 


Viename dideliame mieste buvo botanikos sodas, o tame so- 
de — didžiulė geležies ir stiklo oranžerija. Ji buvo labai graži: 
lieknos įvijos kolonos laikė visą pastatą; i jas rėmėsi lengvos 
raštuotos arkos, susipynusios į ištisą geležinių rėmų su stiklais 
voratinklį. Ypač gražiai atrodė oranžerija, kai leisdamasi saulė 
apšviesdavo ją raudonais gaisais. Tada ji visa liepsnodavo, rau- 
doni atspindžiai žaisdavo ir mirguliuodavo lyg kokiame milžiniš- 
kame, daugiabriaunyje brangakmenyje. 

Pro storus stiklus buvo matyti augalai. Nors oranžerija atro- 
dė didžiulė, jiems tenai buvo ankšta. Šaknys jų tarpusavyje raiz- 
gėsi ir siurbė vienos iš kitų drėgmę bei maistą. Medžių šakos py- 
nėsi su milžiniškais palmių lapais, juos lenkė bei laužė, ir pačios, 
užgulusios ant geležinių rėmų, linko ir lūžo. Sodininkai nuolai 
apipjaustydavo šakas, vielomis raišiodavo iapus. kad jie negalėtų 
augti, kur panori, tačiau tai maža ką padėdavo. Augalams reikėjo 
erdvės, gimtojo krašto ir laisvės. Atvežti iš šiltųjų kraštų, jie bu- 
vo lepūs, vešlūs padarai; prisimindavo savo gimtinę ir ilgėjosi 

jos. Kad ir koks permatomas būtų stiklinis stogas, bet tai ne gied- 
ras dangus. Kartais žiemą stiklai apšaldavo, tada oranžerijoje bū- 
davo visai tamsu, Vėjas ūžaudavo, daužydavosi į rėmus drebin- 
(amas juos. Stogą apipustydavo. Klausydamiesi vėjo kauksmo. 
augalai prisimindavo kitokį vėją, šiltą, drėgną, teikiantį gyvybę 
ir sveikatą. Jie norėjo vėl pajusti jo dvelksmą, norėjo, kad jisai 
pasūpuotų jų šakas, pažaistų jų lapąjs Bet oranžerijoje oras ne- 
judėjo; nebent kartais žiemos audra išmušdavo stiklą, ir Žžvarbi, 
šalta šerkšnota srovė siūbteldavo į vidų. Kur įsisukdavo šita sro- 
vė, ten lapai išblykšdavo, susitraukdavo ir nuvvsdavo. 

Bet stiklai labai greit būdavo įdedami. Botanikos sodui vado- 
vavo puikus mokytas direktorius, kuris nepakentė nė mažiausios 
netvarkos, nors didesnę laiko dalį dirbo su mikroskopu atskiroje 
stiklinėje būdelėje, įtaisytoje centrinėje oranžerijoje. 

Tarp augalų buvo viena palmė, aukštesnė ir dailesnė už visas. 
Direktorius, sėdįs būdelėje, vadindavo ją lotyniškai Atitalea. Bet 
šitas vardas nebuvo tikrasis: jį sugalvojo botanikai. Tikrojo var- 
do botanikai nežinojo, jis nebuvo suodžiais įrašytas baltoje len- 
telėje, prikabintoje prie palmės liemens. Karta į botanikos sodą 
užėjo žmogus, atvažiavęs iš to krašto, kuriame palmė išaugo; 
pamatęs ją, nusišypsojo: jinai priminė jam gimtinę. 

— A! — tarė jis, — pažįstu šitą medį. — Ir pavadino jį tikruo- 
ju vardu. 

— Atleiskite, — šūktelėjo jam iš savo būdelės direktorius, tuo 
metu atsargiai skustuvu pjovęs kažin kokį stiebelį — jūs klys- 
taie. Tokio medžio, kokį teikėtės paminėti, nėra. Tai — Attalea 
„Fringeps, kilusi iš Brazilijos. 

— O, laip — tarė brazilas, — aš visiškai tikiu, kad ją botani- 
kai vadina Attalea, bet ji turi ir tikrąjį vardą. 

— Tikrasis vardas tas, kurį duoda mokslas,— sausai. atsakė 
botanikas ir uždarė savo būdelės duris, kad jam nekliudytų žmo- 
nės, nesuprantantys nė to, kad jeigu ką nors jau pasakė mokslo 
žmogus, tai reikia tylėti ir klausytis. 

O brazilas irgi stovėjo, žiūrėdamas į medį, ir jam darėsi vis 
liūdniau ir liūdniau. Atsiminė jisai savo tėvynę, jos saulę ir dan- 
gų, vešlius jos miškus su nuostabiai gražiais paukščiais ir žvėri- 
mis, jos dykumas, puikiąsias pietų naktis. Ir dar. atsiminė niekur 
“aebuvęs . laimingas, tik gimtajame krašte, nors buvo apkeliavęs 
visą paasulį. Jis palietė ranka palmę, lyg atsisveikindamas, ir iš- 
ėjo iš sodo, o kitą dieną jau plaukė garlaiviu namo. 

O palmė liko. Jai dabar pasidarė dar sunkiau, nors ir ligi šio 
atsitikimo buvo labai sunku. Ji buvo visiškai viena. Stūksojo pen- 

kiais sieksniais aukštesnė už visų kitų augalų viršūnes, o tie kiti 
augalai nemėgo jos, pavydėjo ir laikė išdidžia. Dėl aukšto ūgio 
jai buvo vien tik vargas; be to, ji augo viena tarp svetimų, todėl 
daugiau už kitus svajojo apie gimtąjį dangų ir labiau už visus il- 
gėjosi jo, nes arčiau nei kiti buvo prie to, kas jiems atstojo dan- 
gų — prie bjauraus stiklinio MU E Pro jį retkarčiais Matė kažką 
melsva; tai buvo dangus, nors 1r svetimas bei **-“-škęs, bet vis 
dėlto tikras žydras dangus. Ir kai augalai plev:uavo tarpusavyje, 
Attalea visada tylėdavo, ilgėdavosi ir tegalvodavo, kaip gera 
būtų pastovėti net ir po šiuo blankiu dangumi. 

— Sakykite, ar greit mus kas nors palaistys? — paklausė la- 
bai mėgstanti drėgmę sago palmė.— Aš iš tiktųjų, rodos, šiandien 
nudžiūsiu. 

— Mane stebina jūsų žodžiai, kaimynėle,— tarė didpilvis kak- 
tusas.— Nejaugi jums maža to didžiulio kiekio vandens, kuris 
labai mažai drėgmės, o vis tiek esu skaistus ir sultingas. 

— Mes nepratusios taupyti, — atsakė sago palmė.— Mes ne- 
galime augti tokioje sausoje ir bjaurioje dirvoje kaip kažkokie 
kaktusai. Mes nepratusios gyventi bet kaip. O be to, pasakysiu 
jums dar, kad niekas jūsų pastabų neprašo. 

Tai tarusi, sago palmė pasipūtė ir nutilo. 

— Dėl savęs galiu pasakyti — įsikišo cinamonas,— kad esu 
beveik patenkintas savo padėtimi. Tiesa, čia nuobodoka, bet nors 
jau žinau, kad niekas man. nenulups žievės. 

— Bet juk ne visus mus nulupinėdavo,— tarė panašus į me- 
dį papartis.— Žinoma, daug kam ir šitas kalėjimas gali pasiro- 
dyti kaip rojus po apgailėtino gyvenimo laisvėje. 

Čia cinamonas, pamiršęs, kad būdavo nulupinėjamas, įsižeidė 
ir pradėjo ginčytis. Kai kurie augalai užstojo jį, kai kurie pa- 
partį, ir prasidėjo karšti ginčai. Jeigu jie būtų galėję judėti, tai 
nebūtų išvengę muštynių. 

— Ko jūs baratės? — tarė Atialea.— Argi tuo sau padėsite? 
Pykčiu ir irzlumu tiktai didinate savo nelaimę. Verčiau liaukitės 
ginčijęsi ir pagalvokite. Paklausykit manęs: aukite aukštyn ir 
platyn, skleiskite šakas, gulkitės ant rėmų ir stiklų. Mūsų oran- 
žerija subyrės į šipulius, ir mes išsilaisvinsime. Jeigu kuri nors 
viena šakelė įsirems į stiklą, tai, žinoma, bus nupjauta, bet ką 
galima padaryti šimtams tvirtų ir drąsių kamienų? Reikia tik vie- 
ningai veikti, ir pergalė — mūsų. 

Iš pradžių niekas neprieštaravo palmei: visi tylėjo, nežinoda- 
mi, ką sakyti. Pagaliau sago palmė ryžosi. 

— Visa tai kvailystė, — pareiškė ji. 


— Kvailystė! Kvailystė! — suošė medžiai ir visi kartu emė 
įrodinėti palmei, kad ji siūlanti baisią nesąmonę.— Tuščia sva- 
jonė! — šaukė jie— Nesąmonė, beprasmybė! Rėmai tvirti, ir 


mes niekados nesulaužysime jų, o jeigu ir sulaužytume, tai kas 
iš to? Ateis žmonės su peiliais ir kirviais, nukapos šakas, užtai- 
sys rėmus, ir viskas bus kaip seniau. Nupjaustys mūsų ištisus ga- 
balus, ir daugiau nieko. 

— Na, kaip sau norit! — atsakė Alialea.— Dabar aš žinau, 
ką man daryti. Palieku jus ramybėje: gyvenkite sau kaip norite, 
niurzgėkite viens ant kito, ginčykitės dėl vandens lašelio ir likite 
amžinai po stikliniu gaubtu. Ir viena susirasiu kelią. Aš noriu 
matyti dangų ir saulę ne pro šituos pinučius bei stiklą, — ir pa- 
matysiu! 

Ir palmė išdidžiai pažvelgė žaliąja viršūne į draugų girią, iš- 
sikerojusią žemiau jos. Nė vienas jų nedrįso ką nors jai sakyti, 
tiktai sago palmė tyliai tarė kaimynei cikadai: 

— Na, pažiūrėsim, pažiūrėsim, kaip tau nupjaus didžiąją ma- 
kaulę, kad taip neriestum nosies, pasipūtėle! 

Kiti, nors ir tylomis, bet vis dėlto pyko ant jos už išdidžius 
žodžius. Tik viena mažytė žolelė neširdo ant palmės, neįsižeidė 
dėl jos kalbų. Tai buvo menkiausia ir nežymiausia žolelė iš visų 
oranžerijos augalų: blanki, išdrikusi, glebiaiš storutėliais lapais. 
Ji sėjama oranžerijoje vien tam, kad būtų pridengta plika žemė. 
Žolelė driekėsi didžiosios palmės papėdėje, klausėsi jos, ir jai at- 
rodė, kad Alialea teisi. Ji nebuvo mačiusi pietų gamtos, bet irgi 
mėgo gryną orą bei laisvę. Oranžerija ir jai buvo kalėjimas. „Jei- 
gu aš, menkutė, suglebusi žolelė, taip kankinuosi be savo pilko 
dangaus, be balkšvos saulės ir šalto lietaus, tai kaip turi kentėti 
nelaisvėje šitas puikus ir galingas medis!“ Taip galvodama ji 
švelniai vijosi aplink palmę ir meilinosi jai. ,Kodėl aš ne didelis 
medis? Paklausyčiau jos patarimo. Mudvi augtume drauge ir 
kartu išeitume į laisvę. Tada ir kiti pamatytų, kad Alttalea teį- 
si.“ 

Bet jinai buvo tik mažytė ir glebi žolelė. Ji tegalėjo dar švel- 
niau apsivyti aplink palmės liemenį ir pašnibždėti, kad myli ją 
bei linki sėkmės. 

— Žinoma, pas mus ne taip šilta, dangus ne toks giedras, 
lietūs ne tokie sodrūs, kaip jūsų šalyje, bet vis dėlto yra ir dan- 
gus, ir saulė, ir vėjas. Mes neturime tokių vešlių augalų kaip jūs 
bei jūsų draugai, su tokiais milžiniškais lapais bei labai gražiais 
žiedais, bet ir pas mus auga labai gerų medžių: pušų, eglių, ber- 

žų. Tesu mažytė žolelė ir niekad nepasieksiu laisvės, bet jūs to- 
kia didelė ir stipri! Jūsų liemuo tvirtas. Veikiai pasieksite stiklinį 
stogą. Pramušite jį ir išeisite į laisvę. Tada papasakosite man, ar 
visa ten taip pat gražu, kaip buvę. Aš būsiu patenkinta ir tuo. 

— Kodėl gi, mažyte, tu nenori išeiti kartu su manim? Mano 
liemuo kietas ir tvirtas: remkis į Ji, sliuok manimi. Man nieko 
nereiškia išlaikyti tave. 

— Ne, kur jau ten man! Pažiūrėkite, kokia aš menka ir silp- 
na: negaliu pakelti net vienos savo šakelės. Ne, aš jums ne drau- 
gė. Aukite, būkite laiminga. Tiktai prašau jus, kai išeisite į lais- 
vę, prisiminkite retkarčiais mažytę savo bičiulę! 

Tada palmė ėmė augti. Ir pirmiau šiltnamio lankytojai stebė- 
josi jos milžinišku ūgiu, o dabar ji kas mėnesį darėsi vis aukš- 
tesnė ir aukštesnė. Botanikos sodo direklorius tokį greitą augimą 
aiškino gera priežiūra ir didžiavosi taip sumaniai įrengęs oran- 
žeriją ir atliekąs savo darbą. 

— Taip, tik Žvilgtelėkit į Attalea Princeps,— kalbėdavo jisai. — 
Tokių augalotų egzempliorių ir Brazilijoje retai aptinkama. Esam 
pritaikę visas savo Žinias, kad augalai šilinamyje vystytųsi visiš- 
kai taip pat laisvai kaip ir gamtoje, ir, man rodos, pasiekę šiokių 
tokių rezultatų. 

Jisai su pasitenkinimu taukšnojo kietąjį medį lazda, ir jos 
smūgiai skambiai aidėjo oranžerijoje. Palmės lapai drebėte dre- 
bėjo. O, jeigu ji būtų galėjusi vaitoti, kokį rūstų šauksmą būtų 
išgirdęs direktorius! 

„„Jis įsivaizduoja, kad augu jo malonumui,- - galvojo Attalea.— 
Tegu sau!“ 

Ir ji augo, visus savo syvus eikvodama vien tam, kad ištįstų 
atimdama juos iš šaknų ir lapų. Kartais jai atrodydavo, kad ats- 
tumas iki skliauto netrumpėja. Tada ji sukaupdavo visas pastan- 
gas. Rėmai vis artėjo, artėjo, ir pagaliau jaunas lapelis palytėjo 
šaltą stiklą bei geležį. 

— Žiūrėkite, žiūrėkite— ėmė kalbėti medžiai — kur ji įsi- 
gavo! Nejaugi išdrįs? . 

— Kaip ji baisiai išaugo! — tarė į medį panašus papartis. 

— Na ir kas, kad išaugo! Būta čia ko! Šit jeigu ji sugebėtų 
pastorėti taip kaip aš! — pasakė storoji cikada su stuobriu, pa- 
našiu į statinę. — Ir ko tiesiasi? Vis tiek nieko nepadarys. Pinu- 
čiai stiprūs ir stiklai stori. 

Praėjo dar mėnuo. Attalea vis stiebėsi. Pagaliau ji visiškai pri- 
siglaudė prie rėmų. Daugiau nebuvo kur. Tada kamienas ėmė 
linkti. Jo lapuotoji viršūnė susimaigė, šalti rėmų virbai įsirėžė į 

švelnius jaunus lapus, supjaustė ir suluošino juos, bet medis buvo 
atkaklus: nesigailėjo lapų, nieko nepaisydamas spaudė pinučius, 
ir šie ėmė linkti, nors buvo stiprios geležies. 

Mažytė žolelė stebėjo kovą ir alpo iš susijaudinimo. 

— Sakykite, nejaugi jums neskauda? Jeigu rėmai jau tokie 
tvirti, ar ne geriau būtų pasitraukti? — paklausė ji palmę. 

— Skauda? Kas man skausmas, jei noriu išeiti į laisvę? Ar 
ne tu pati drąsindavai mane? — atsakė palmė. 

— Taip, drąsindavau, bet nežinojau, kad bus taip sunku. Man 
gaila jūsų. Jūs taip kenčiate. 

— Tylėk, silpnuti augalėli! Nesigailėk manęs! Aš žūt būt iš- 
sivaduosiu! 

Tą akimirką kažkas garsiai pokštelėjo. Sprogo storas geležinis 
virbas. Pažiro stiklo skeveldros. Viena jų taukštelėjo išeinančiam 
is šiltnamio direktoriui per skrybėlę. 

— Kas tai? — sušuko jis ir krūptelėjo, pamatęs lekiančias 
stiklo šukes. Pabėgėjęs nuo šiltnamio, jis dirstelėjo į stogą. Vir- 
šum stiklinio skliauto išdidžiai stiepėsi Žalias palmės vainikas. 

„Tik tiekė — galvojo ji.— Ir tai visa, dėl ko taip ilgai ka- 
mavausi ir kentėjau? Ir šitai buvo mano aukščiausias tikslas?" 

Kai Attalea iškėlė savo viršūnę pro išlaužtą skylę, buvo vė- 
lyvas ruduo. Dulkė smulkus lietutis su sniegų; vėjas ginė paže- 
me drėgnus sukedentus debesis. Jai rodėsi, kad jie apglėbia ją. 
Medžiai jau buvo be lapų ir atrodė lyg kokie bjaurūs numirėliai. 
Tiktai pušys bei eglės ošė tamsiai žalios. Niūriai žvelgė medžiai 
į palmę: „Sušalsi! — tarytum sakyte sakė jai.— Tu nežinai, kas 
yra šaltis. Tu nemoki kentėti. Ko tu išėjai iš savo šiltnamio?“ 

Ir Attalea suprato, kad jos gyvenimas baigtas. Jinai ėmė sting- 
ti. Grįžti atgal į pastogę? Bet sugrįžti jau nebegalėjo. Turėjo 
stovėti šaltame vėjyje, jausti jo smūgius ir geliamą prisilietimą, 
žiūrėti į drumzliną dangų, į skurdžią gamtą, į purviną užpaka- 
linį botanikos sodo kiemą, į nuobodų milžinišką miestą, regimą 
pro ūkanas, ir laukti, kol žmonės ten, apačioje, oranžerijoje, nu- 
spręs, ką su ja daryti. 

Direktorius įsakė nupjauti palmę. „(Galima būtų pastatyti virš 
jos atkirą gaubtą, —tarė jisai — bet ar ilgam? Jį vėl ims augti ir 
viską sulaužys. O be to, tai bus per daug brangu. Nupjauti ją!“ 

Pririšo palmę lynais, kad virsdama nesugriautų oranžerijos 
sienų, ir žemai, prie pat šaknų, nupjovė. Mažytė žolelė, apsivi- 
jusi aplink jos kamieną, nenorėjo skirtis su savo drauge, ir ją 
taip pat užkliudė pjūklas. Kai žmonės palmę išvilko iš oranžeri- 

jos, likusio kelmo paviršiuje tįsojo pjūklo sutraiškyti sužaloti 
stiebeliai ir lapai. 

— Išrauti šitą bjaurybę ir išmesti! — tarė direktorius.— Ji jau 
nugelto, o ir pjūklas ją labai apgadino. Pasodinkite čia ką nors 
nauja! 

Vienas sodininkas vikriai išrovė visą glėbį žolės. Jis sviedė 
ją į pintinę, išnešė ir išmetė užpakaliniame kieme, tiesiog ant mi- 
rusios palmės, gulinčios purve ir jau pusiau apsnigtos. 


- 


PASAKA APIE RUPUŽĘ IR ROZĘ 


Gyveno pasaulyje rožė ir rupūžė. 

Rožių krūmas, kur pražydo rožės žiedas, augo nedideliame 
pusapvaliame gėlyne priešais kaimo dvaro namus. Gėlynas buvo 
labai apleistas; tankios piktžolės kerojo senose, žemėn susmegu- 
siose lysvėse ir takeliuose, kurių jau seniai niekas nebevalė ir 
nebebarstė smėliu. Medinė pinta tvorelė su keturbriaunių dur- 
tuvų pavidalo statiniais, kadaise nudažyta žaliais aliejiniais da- 
žais, dabar buvo visai apsilaupiusi, perdžiūvusi ir iširusi; stati- 
nius ištampė kaimo berniūkščiai, žaisdami kareivius, ir prie na- 
mmno ateinantys valstiečiai, gindamiesi nuo pikto kiemsargio bei 
viso tunto kitų šunų. 

O gėlynas dėl to nė kiek neprarado savo grožio. Tvorelės nuo- 
laužas apvijo apyniai, dideliais baltais žiedais nuberti traukučiai 
ir ištisais šviesžaliais kuokštais kybantys mėlvnžiedžiai vikiai su 
šen bei ten išsimėčiusiomis šviesiai violetinėmis žiedų taurelėmis. 
Spygliuoti dagiai riebioje ir drėgnoje gėlyno žemėje (aplink jį 
vešėjo didelis ūksmingas sodas) užaugo tokie aukšti, kad atrodė 
nelyginant medžiai. Geltonos tūbės dar aukščiau tiesė į viršų žie- 
dais aplipusius stiebelius. Dilgėlės buvo užgožusios visą gėlyno 
kampą; jos, žinoma, tvilkino, bet galėjai ir iš tolo grožėtis tam- 
sia jų žaluma, ypač kai tos žalumos fone bolavo švelnus ir nuos- 
tabus rožės žiedas. 

Ji pražydo vieną gražų gegužės ryta; jai skleidžiant žiedla- 
pius, nykstanti ryto rasa paliko ant jų keletą tyrų, skaidrių aša- 
rėlių. Rožė sakytum verkė. Bet aplink ją visa buvo taip gražu, 
taip giedra ir šviesu tą nuostabų rytą, kai ji pirmąsyk išvydo 
žydrą dangų ir pajuto gaivų ryto vėjelį bei žėrinčios saulės spin- 
dulius, rausva šviesa persmelkiančius plonyčius jos žiedlapius; 
gėlyne buvo taip ramu ir tyku, kad jeigu ji iš tiesų būtų galėjusi 
verkti, tai ne iš sielvarto, o iš laimės gyventi. Ji nevaliojo kal- 

bėti; galėjo tik palenkusi galvelę skleisti aplinkui švelnų bei gai- 
vų kvapą, ir tas kvapas buvo jos žodžiai, ašaros ir malda, 

O apačioje, tarp krūmo šaknų, ant drėgnos žemės, tarsi pri- 
lipusi prie jos plokščiu pilvu, tupėjo apyriebė sena rupūžė, visą 
naktį medžiojusi kirmėles bei museles ir paryčiu įsitaisiusi pail- 
sėti po darbų pavėsingoje ir drėgnoje vietelėje. Ji tupėjo, nulei- 
dusi plėvelinius vokus ant savo išsprogusių akių, ir vos paste- 
bimai kvėpavo, pūsčiodama dulsvai pilkus, karpuotus, gličius šo- 
nus, atstačiusi į šalį vieną bjaurią koją: mat tingėjo patraukti ją 
prie pilvo. Ji nesidžiaugė nei rytu, nei saule, nei gražiu oru; 
buvo sočiai prisirijusi ir rengėsi miegoti. 

Tačiau kai vėjelis valandėlę nurimdavo ir rožės kvapas ne- 
nuplaukdavo į šalį, rupūžė jį užuosdavo ir pajusdavo neaiškų ne- 
rimą; tačiau ilgai tingėjo pasižiūrėti, iš kur sklinda tas kvapas. 

Į gėlyną, kur augo rožė ir tupėjo rupūžė, jau seniai niekas 
nebeateidavo. Dar praeitų metų rudenį, tą pačią dieną, kai ru- 
pūžė, susiradusi patogų plyšį po vienu namo pamatų akmeniu, 
taisėsi ropštis ten žiemos miego, į gėlyną paskutinįkart užėjo ma- 
žas berniukas, kuris visą vasarą, kiekvieną giedrą dieną, sėdė- 
davo jame po namo langu. Mergina, jo sesuo, sėdėdavo kamba- 
ryje prie lango; ji skaitydavo knygą arba ką nors siūdavo ir 
kartkartėmis dirstelėdavo į brolį. Tai buvo kokių septynerių me- 
tų berniukas didelėmis akimis ir didele galva, liesutis. Labai my- 
lėjo savo gėlyną (tai buvo jo gėlynas, nes, be jo, beveik niekas 
nesilankydavo šiame apleistame kampelyje) ir, atėjęs į jį, sės- 
davosi įsaulyje ant seno medinio suolelio, stovinčio ant sauso 
smėlėto tako, kuris buvo išlikęs čia, prie pat namo, nes Žmonės 
vaikščiodavo juo uždaryti langinių, ir pradėdavo skaityti atsineštą 
knygą. 

—  Vasia, ar nori — aš tau išmesiu sviedinuką? — klausia 
pro langą sesuo.— Gal pabėgiosi su juo? | 

— Ne, Maša, aš geriau taip, su knyga. 

Jis sėdėdavo ilgai ir skaitydavo. O kai jam nusibosdavo skai- 
tyti apie Robinzonus ir negyvenamas šalis, ir jūrų plėšikus, jis 
padėdavo į šalį atverstą knygą ir įlįsdavo į gėlyno tankmę. Čia 
jam buvo pažįstamas kiekvienas krūmas ir vos ne kiekvienas 
stiebelis. Jis atsitūpdavo priešais storą, pūkuotais balkšvais la- 
pais aplipusį tūbės stiebą, kuris buvo triskart aukštesnis už jį, 
ir ilgai žiūrėdavo, kaip skruzdės darbininkės bėgioja į viršų pas 
savo karves — žolinius amarus, kaip jos palengva baksnoja plo- 
nyčius vamzdelius, styrančius amarui ant nugaros, ir renka skaid- 
rius saldaus skysčio lašus, pasirodančius vamzdelių galuose. Jis 

žiūrėdavo, kaip mėšlavabalis uoliai plušėdamas tempia kažkur 
savo rutulį, kaip voras, išskleidęs klastingą vaivorykštinį tinklą, 
tykoja Musių, kaip driežas, pražiojęs buką snukutį, tupi įsaulyje, 
žvilgėdamas. žaliais nugaros žvyneliais; o kartą pavakare pamatė 
gyvą ežį! Tąsyk ir jis neįstengė sutramdyti džiaugsmo ir vos 
nešūktelėjo ir nesuplojo rankomis, bet, bijodamas pabaidyti dyg- 
liuotą žvėrelį, užgniaužė kvapą ir, išplėtęs laimingas akis, džiū- 
gaudamas žiūrėjo, kaip tas pukšėdamas uostinėja savo šnipeliu 
rožių krūmo šaknis, ieškodamas tarp jų kirminų, ir juokingai lu- 
tena storomis kojelėmis, panašiomis į lokio letenas. 

— Vasia, branguti — eik namo, darosi drėgna, — garsiai tarė 
sesuo. | 

Ežiukas, išsigandęs žmogaus balso, mikliai užsismaukė ant kak- 
tos ir užpakalinių kojelių dygliuotus kailinius ir virto kamuoliu. 
Berniukas lengvai palietė jo dyglius; žvėrelis dar labiau susigūžė 
ir dusliai, skubriai supukšėjo kaip nedidukė garo mašinėlė. 

Vėliau jis šiek tiek susipažino su tuo ežiuku. Jis buvo toks 
silpnas, tylus ir ramus berniukas, kad, rodės, net visokie smulkūs 
žvėreliai tai suprasdavo ir greitai prijunkdavo prie jo. Kiek bu- 
vo džiaugsmo, kai ežys paragavo pieno iš dubenėlio, kurį atnešė 
gėlyno šeimininkas. 

Tą pavasarį berniukas negalėjo ateiti į savo mėgstamą kam- 
pelį. Prie jo kaip ir anksčiau sėdėdavo sesuo, tik jau ne palei 
langą, bet pas lovelę; ji skaitydavo knygą, bet ne pati sau, o 
garsiai — broliui, nes jam buvo sunku pakelti nuo pagalvės su- 
nykusią galvą ir laikyti liesutėse rankose net mažiausią knygelę, 
o ir akys greitai nuvargdavo nuo skaitymo. Turbūt jis jau nie- 
kada daugiau nebeišeis į savo mėgstamą kampelį. 

— Maša! — ūmai sušnabžda jis seseriai. 

— Ką, branguti? 

— Ar sodelyje dabar gražu? Ar rožės pražydo? 

Sesuo pasilenkia, bučiuoja jo išblyškusį skruostą ir tuo pat 
metu slapta nusibraukia ašarą. 

— Gražu, širdele, labai gražu. Ir rožės pražydo. Pirmadienį 
mudu drauge ten nueisime. Daktaras leis tau išeiti. 

Neatsakęs berniukas giliai atsidūsta. Sesuo vėl ima skaityti. 

— Jau gana. Aš pavargau. Geriau pamiegosiu. 

Sesuo papureno jam pagalves ir apkamšė baltą apklotėlį, jis 
sunkiai nusigręžė į sieną ir nutilo. Saulė tvieskė pro langą iš gė- 
lyno pusės, jos spinduliai krito ant patalo ir jame gulinčio mažo 
kūnelio, nušviesdami pagalves bei antklodę ir auksindami trum- 
pai pakirptus plaukus bei liesutį vaiko kaklą. 

Rožė nieko apie tai nežinojo; ji augo ir švytėte švytėjo; kitą 
dieną ji turėjo prasiskleisti visu savo grožiu, o trečią — pradėti 
vysti ir mesti žiedlapius. Štai ir visas rožės gyvenimas! Bet per tą 
trumpą gyvenimą jai teko patirti nemaža baimės ir sielvarto. 

Ją pamatė rupūžė. 

Kai pirmąsyk išvydo gėlę savo piktomis ir bjauriomis akimis, 
jai keistai nusmelkė širdį. Rupūžė negalėjo atplėšti akių nuo švel- 
nių rausvų žiedlapių ir vis žiūrėjo neatsižiūrėdama. Jai labai pa- 
tiko rožė, ją traukte traukė prie tokios kvapnios ir nuostabios 
būtybės. Norėdama išreikšti savo švelnius jausmus, ji nesumanė 
nieko geresnio, kaip leptelėti: 

— Pala, — sugergždėjo jinai, — aš tave prarysiu! 

Rožė krūptelėjo. Ak, kodėl ji suaugusi su savo stiebeliu? Ap- 
link ją čiauškiantys paukšteliai šokinėjo ir skraidė nuo šakelės 
ant šakelės; kartais jie nuskrisdavo kažkur toli, kur — rožė ne- 
žinojo. Drugeliai taip pat buvo laisvi. Kaip jinai jiems pavydėjo! 
Jeigu ji būtų buvusi tokia kaip jie, būtų suplasnojusi ir nuskri- 
dusi tolyn nuo piktų akių, persekiojančių ją įdėmiu žvilgsniu. 
Rožė nežinojo, kad rupūžė kartais tykoja ir drugelių. 

— Aš tave prarysiu! — pakartojo rupūžė, stengdamasi kal- 
bėti kuo švelniau, bet šitai buvo dar baisiau; ji paropojo arčiau 
Iožės. 

— Aš tave prarysiu! — kartojo ji, vis žiūrėdama į gėlę. Ir 
vargšė rožė baisėdamasi pamatė, kaip šlykščios gličios letenos 
kabinasi už krūmo, kur ji augo, šakų. Tačiau rupūžei buvo sun- 
ku ropštis: jos plokščias kūnas galėjo lengvai ropoti ir šokinėti tik 
lygioje vietoje. Vargiai pasilypėjusi, ji kaskart dėbtelėdavo į 
viršų, kur lingavo žiedas, ir rožė apmirdavo. 

— Viešpatie! — meldė jinai — Leisk man numirti kitokia mir- 
timi! | 

O rupūžė ropštėsi vis aukščiau. Tačiau ten, kur baigėsi seni 
stiebai ir prasidėjo jaunos šakelės, jai teko mažumą nukentėti. 
Tamsiai žalia, glotni rožių krūmo žievė buvo sagstyte nusagstyta 
pilvą ir pasruvusi kraujais dribtelėjo žemėn. Ji su neapykanta 
dėbtelėjo į gėlę... | 

— Pasakiau, kad prarysiu tave! — pakartojo ji. 

Atėjo vakaras; reikėjo pagalvoti apie vakarienę, ir susižeidusi 
rupūžė nukleivojo patykoti neatsargių vabzdžių. Pyktis nesutruk- 
dė jai prisikimšti pilvą kaip visada; įdrėskimai buvo nelabai pa- 
vojingi, ir ji ryžosi atsipūtusi vėl rabždintis prie viliojančios ir 
kartu nekenčiamos gėlės. 

Ji ilsėjosi gana ilgai. Išaušo rytas, praėjo vidudienis, rožė be- 
veik pamiršo savo priešę. Jau visai išsiskleidusi, ji buvo gėlyne 
visų gražiausia. Nebuvo kam ateiti ja pasigrožėti; mažasis šei- 
mininkas gulėjo nejudėdamas savo lovelėje, sesuo nesitraukė 
nuo jo ir nesirodė prie lango. Tik paukščiai bei drugiai zujo ap- 
link rožę, ir bitės dūzgėdamos kartais nutūpdavo į jos išsisklei- 
dusį vainiką ir išskrisdavo, visos papurusios nuo geltonų žieda- 
dulkių. Atskrido lakštingala, atsitūpė rožių krūme ir ėmė suokti. 
Kaip nepanaši buvo jos giesmė į rupūžės gergždimą! Rožė klau- 
sėsi tos giesmės ir buvo laiminga: jai rodėsi, kad lakštingala gie- 
da jai, o gal taip ir buvo iš tiesų. Ji nematė, kaip jos priešė ne- 
pastebimai ropščiasi šakomis. Šįkart rupūžė jau negailėjo nei 1e- 
tenų, nei pilvo; pasruvusi kraujais, ji narsiai kabarojosi į ViI- 
šų — ir staiga, skambiai bei švelniai čiulbant lakštingalai, rožė 
išgirdo pažįstamą karkimą: 

— Pasakiau, kad prarysiu, ir prarysiu! 

Rupūžės akys įsispyrusios spoksojo į ją nuo gretimos šakelės. 
Piktajam padarui tereikėjo sykį šastelėti — ir gėlė sučiupta. Ro- 
žė suprato, kad žūsta.... 


„ Mažasis šeimininkas jau seniai gulėjo lovelėje nejudėdamas. 
Lovos galvūgalyje sėdinti sesuo manė, kad jis miega. Ant jos 
kelių gulėjo atversta knyga, bet jinai jos neskaitė. Palengva jos 
nuvargusi galva nulinko, vargšė mergaitė kelias naktis nesudėjo 
akių, neatsitraukdama nuo sergančio brolio, ir dabar kiek pri- 
snūdo. 

— Maša,— staiga sukuždėjo jis. 

Sesuo krūptelėjo. Ji sapnavo, kad sėdi prie lango, o mažasis 
broliukas kaip pernai žaidžia gėlyne ir šaukia ją. Atsimerkusi ir 
išvydusi jį lovelėje liesutį bei geibų, ji sunkiai atsiduso. 

— Ką, širdele? 

— Maša, tu sakei, kad rožės pražydo! Ar galima man... vie- 
ną? 

— Galima, branguti, galima! — Ji priėjo prie lango ir pažvel- 
gė į krūmą. Ten žydėjo viena, bet labai kupli rožė. 

— Kaip tik tau išsiskleidė rožė, o kokia nuostabi! Pamerkti 
ją stiklinėn ir pastatyti tau čia, ant stalelio? Taip? 

— Taip, ant stalelio. Aš noriu. 

Mergina paėmė žirkles ir išėjo į sodą. Ji jau seniai nebuvo 
iškėlusi kojos iš kambario; saulė ją apžilpino, ir nuo gryno oro 
jai kiek apsvaigo galva. Ji priėjo prie krūmo tą pačią akimirką, 
kai rupūžė norėjo čiupti gėlę. 

— Ak, kokia šlykštynė! — riktelėjo ji. Pastvėrusi šakelę, ji 
smarkiai papurtė ją: rupūžė šleptelėjo pilvu ant žemės. Įtūžusi 
ji buvo bešokanti ant merginos, bet nepajėgė stryktelėti aukš- 
čiau jos sijono padurko ir tuoj pat buvo nublokšta į šalį bato 
galu. Ji neišdriso pabandvti Aar karta ir til iš toln matė Vaip 
mergina atsargiai nurėškė gėlę ir nusinešė ją į kambarį. | 

Pamatęs seseri su gėle rankose, berniukas pirmąsyk po dav 
gelio dienų blankiai nusišypsojo ir sunkiai kilstelėjo liesutę ran- 
ką. 

— Duok ją man,— sušnibždėjo jis.— Aš pauostysiu. 

Sesuo padavė jam rožės stiebą ir padėjo pakelti žiedą prie 
veido. Jis ėmė uosti švelnų kvapą ir laimingai šypsodamasis su- 
kuždėjo: 

— Ak, kaip gera... 

Paskui jo veidelis surimtėjo, sustingo, ir jis nutilo... amžinai. 

Rožė, nors ir nurėkšta anksčiau, nepradėjusi mesti žiedlapių, 
jautė, kad buvo nuskinta ne šiaip sau. Berniuko sesuo, atskirai 
pamerkusi ją stiklinėn, pastatė prie mažo karstelio. Čia buvo ir 
kitų gėlių puokščių, bet į jas, tiesą sakant, niekas nekreipė dė- 
mesio, Oo rožę mergina, statydama ant stalo, pakėlė prie lūpų ir 
pabučiavo. Maža ašarėlė nulašėjo nuo jos skruosto ant žiedo, ir 
tai buvo nuostabiausias įvykis rožės gyvenime. Jau pradėjusi vys- 
ti, ji buvo įdėta į storą seną knygą ir sudžiovinta, o vėliau, po 
daugelio metų, padovanota man. Todėl aš ir žinau visą šią is- 
toriją. 


LEVAS TOLSTOJUS 


TEISINGAS TEISĖJAS 


Alžyro valdovas Bauakas panoro pats sužinoti, ar teisybę jam 
sakė žmonės, kad viename iš jo miestų yra teisingas teisėjas, kad 
jis iškart sužino teisybę ir kad nuo jo joks apgavikas negali pa- 
sislėpti. Bauakas persirengė pirkliu ir nujojo į tą miestą, kur gy- 
veno teisėjas. Prie miesto vartų prie Bauako priėjo luošas elge- 
ta ir ėmė prašyti išmaldos. Bauakas davė jam išmaldą ir ketino 
joti toliau, bet luošys įsikirto jam į drabužius. 

— Ko nori? — paklausė Bauakas.— Ar aš nedaviau išmal- 
dos? 

— Išmaldą davei,— tarė luošys— bet dar padaryk malonę, 
užsisodink mane ant arklio ir nujodink iki aikštės, nes arkliai ir 
kupranugariai gali mane sumindžioti. 

Bauakas pasodino luošį užpakaly savęs ir nujojo su juo iki 
aikštės. Aikštėje Bauakas sustabdė arklį. Bet elgeta nelipo žemėn. 
Bauakas tarė: 

— Ko sėdi? Lipk žemėn, atjojome. 

O elgeta tarė: 

— Kam man lipti — arklys mano; o jeigu nenori geruoju ati- 
duoti arklio, tai eime pas teisėją. 

Žmonės apspito juos ir klausėsi, kaip jiedu ginčijosi; visi ėmė 
šaukti: 

— Eikite pas teisėją, jis išspręs jūsų ginčą! 

Bauakas su luošiu nuėjo pas teisėją. Teisme buvo Žmonių, ir 
teisėjas šaukė paeiliui tuos, kuriuos teisė. 

Dar nepriėjus Bauako eilei, teisėjas išsikvietė mokslininką 
ir sodietį. Jiedu bylinėjosi dėl žmonos. Sodietis sakė, kad tai jo 
žmona, o mokslininkas sakė, kad jo. Teisėjas juos išklausė, pa- 
tylėjo ir pasakė: 

— Palikite moterį pas mane, o patys ateikite rytoj. 

Šiems išėjus, atėjo mėsininkas ir aliejininkas. Mėsininkas bu- 
vo visas kraujuotas, o aliejininkas — aliejuotas. Mėsininkas lai- 
kė rankoje pinigus, aliejininkas — mėsininko ranką. Mėsininkas 
tarė: 

— Aš pirkau iš šito žmogaus aliejaus ir išsitraukiau piniginę, 
norėdamas susimokėti, o jis nutvėrė mane už rankos ir norėjo 

atimti pinigus. Šitaip mudu ir atėjome pas tave,— aš laikau ran- 
koje piniginę, o jis laiko mane už rankos. Bet pinigai mano, o 
jis — vagis. 

O aliejininkas pasakė: 

— Tai neteisybė. Mėsininkas atėjo pas mane pirkti aliejaus. 
Kai pripyliau jam pilną ąsotį, jis paprašė manęs iškeisti jam auk- 
sinį. Aš išėmiau pinigus ir padėjau ant suolo, o jis paėmė juos ir 
norėjo pabėgti. Aš nutvėriau jį už rankos ir atvedžiau čionai. 

Teisėjas patylėjo ir tarė: 

— Palikite pinigus čia ir ateikite rytoj. 

Kai priėjo eilė Bauakui ir luošiui, Bauakas papasakojo, kaip 
viskas buvo. Teisėjas išklausė jį ir liepė pasakoti elgetai. Elgeta 
tarė: 

— Visa tai netiesa. Aš jojau per miestą, o jis sėdėjo ant že- 
mės ir paprašė Manęs paimti ir jį ant arklio. Aš pasisodinau jį 
ant arklio ir nujojau, kur jam reikėjo; bet jis nenorėjo nulipti 
ir pasakė, kad arklys jo. Tai netiesa. 

Teisėjas pagalvojo ir tarė: 

— Palikite arklį pas mane ir ateikite rytoj. 

Kitą dieną prisirinko daug žmonių paklausyti, kaip nuteis tei- 
sėjas. 

Pirmieji priėjo mokslininkas ir sodietis. 

— Pasiimk savo žmoną, — tarė teisėjas mokslininkui, — O so- 
diečiui duoti penkiasdešimt lazdų. 

Mokslininkas pasiėmė žmoną, o sodietis čia pat gavo laz- 
dų. 

Paskui teisėjas išsikvietė mėsininką. 

— Pinigai tavo, — tarė jis mėsininkui. Paskui jis parodė į alie- 
jininką ir tarė: — O jam duoti penkiasdešimt lazdų. 

Po to buvo pakviesti Bauakas ir luošys. 

— Ar pažinsi savo arklį iš dvidešimties kitų? — paklausė tei- 
sėjas Bauaką. 

— Pažinsiu. 

— O tu? 

— Ir aš pažinsiu! — tarė luošys. 

— Eik su manimi, — tarė teisėjas Bauakui. 

Jie įėjo į arklidę. Bauakas tučtuojau iš dvidešimties arklių pa- 
rodė į savąjį. 

Paskui teisėjas išsikvietė į arklidę luošį ir taip pat liepė jam 
parodyti savo arklį. Luošys pažino arklį ir parodė jį. Tuomet tei- 
sėjas atsisėdo į savo vietą ir tarė Bauakui: 

— Arklys tavo: pasiimk jį. O luošiui duoti penkiasdešimt laz- 
dų. | 

Po teismo teisėjas nuėjo namo, o Bauakas paskui jį. 

— Tai ką, gal tu nepatenkintas mano sprendimu? — paklausė 
teisėjas. 

— Ne, patenkintas, — tarė Bauakas.— Tik norėčiau žinoti, iš 
ko tu pažinai, kad žmona buvo mokslininko, o ne sodiečio, kad 
pinigai buvo mėsininko, o ne aliejininko, ir kad arklys buvo 
mano, o ne luošio? 

— Apie moterį sužinojau šit kaip: pasišaukiau ją rytą ir pa- 
sakiau: pripilk man į rašalinę rašalo. Ji paėmė rašalinę, išplovė 
ją greitai ir mikliai ir pripylė rašalo. Vadinasi, ji buvo įpratusi 
į tą darbą. Jeigu ji būtų buvusi sodiečio žmona, ji nebūtų suge- 
bėjusi šito padaryti. Taigi mokslininkas buvo teisus... Apie pi- 
nigus sužinojau šit kaip: įdėjau pinigus į dubenėlį su vandeniu ir 
šį rytą pasižiūrėjau — ar iškilo į paviršių aliejus. Jeigu pinigai 
būtų buvę aliejininko, tai jie būtų buvę sutepti jo aliejūotų ran- 
kų. Bet ant vandens aliejaus nebuvo, vadinasi, mėsininkas sakė 
teisybę... Apie arklį sužinoti buvo sunkiau. Luošys taip pat kaip 
ir tu iš dvidešimties arklių tučtuojau nurodė arklį. Bet aš ne tam 
atvedžiau abudu į arklidę, kad pamatyčiau, ar atpažįstate savo 
arklį, o tam, kad pamatyčiau — katrą iš judviejų atpažįsta arklys. 
Kai tu priėjai prie jo, jis pasuko galvą, pasidavė į tave; o kai 
luošys jį palietė, jis suskliaudė ausis ir pakėlė koją. Iš to supra- 
tau, kad tu tikrasis arklio šeimininkas. 

Tada Bauakas pasakė: 

— Aš ne pirklys, aš valdovas Bauakas. Atjojau čia įsitikinti, 
ar teisybė, ką apie tave kalba žmonės. Dabar matau, kad tu iš- 
mintingas teisėjas. Prašyk iš manęs, ko tik nori, aš tave apdo- 
vanosiu. 

Teisėjas tarė: 

— Man nereikia dovanų, aš laimingas jau vien dėl to, kad 
mano valdovas mane pagyrė. 


DU BROLIAI 


Du broliai išėjo pakeliauti. Apypietę juodu miške atsigulė 
pailsėti. Kai pabudo, mato — šalia jų akmuo guli, o ant to ak- 
mens kažkas parašyta. Jie perskaitė: | 

„Suradęs šitą akmenį, eik tiesiai į mišką, saulėtekio link. Miš- 
ke prieisi upę: perplauk tą upę į kitą pusę. Pamatysi lokę su 10- 

kiukais: atimk lokiukus iš lokės ir bėk neatsigręždamas į kalną. 
Ant kalno pamatysi namą ir tame name rasi savo laimę". 

Broliai perskaitė, kas buvo parašyta, ir jaunesnysis tarė: 

— Eikim abu. Gal perplauksim per tą upę, nunešime lokiukus 
į namą ir taip surasime savo laimę. 

Tuomet vyresnysis tarė: 

— Aš neisiu į Mišką lokiukų paimti ir tau nepatariu. Pirmiau- 
sia: niekas nežino, ar tiesa parašyta ant akmens; gal viskas pa- 
rašyta juoko dėlei. O gal mudu neteisingai suprantame. Antra: 
tegu ir tiesa parašyta, — jei eisime į mišką, sutems naktis, mudu 
nerasim tos upės ir paklysim. Na, o jei ir rasim upę, tai kaip per 
ją perplauksim? Gal ji srauni ir plati? Trečia: jeigu ir perplauk- 
sim per upę, — argi lengvas daiktas iš lokės atimti lokiukus? Ji 
mus sūdraskys, ir, užuot radę laimę, žūsim dėl nieko. Ketvirta: 
jei mums ir pasisektų išsinešti lokiukus, — neužbėgsime ant kalno 
nepailsėję. Svarbiausias dalykas — nepasakyta: kokią gi laimę 
rasim tame name? Gal mudviejų ten laukia tokia laimė, kokios 
mums visai nereikia. 

O jaunesnysis tarė: 

— Mano nuomone, ne taip. Tuščiai ant to akmens niekas ne- 
rašinės. Ir viskas parašyta aiškiai. Pirmiausia: tiek tos bėdos, jei- 
gu ir pamėginsim, Antra: jei mes neisim, kas nors kitas perskai- 
tys užrašą ant akmens ir atras laimę, o mudu liksim be nieko. 
Trečia: nepaplušėti ir nepadirbėti — tai irgi maža džiaugsmo gy- 
venime. Ketvirta: aš nenoriu, kad kas pagalvotų, jog aš ėmiau ir 
pabijojau kažko. 

Tuomet vyresnysis tarė: 

— Ir patarlė sako: „Ieškosi didelės laimės — prarasi mažą"; 
ir dar: , Nežadėk gervės danguje, o duok zylę į rankas". 

Jaunesnysis tarė: 

— O Aš girdėjau: „Vilko bijai, neik į mišką“ ir dar: „Po gu- 
linčiu akmeniu vanduo neprateka“. Mano galva, reikia eiti. 

Jaunesnysis brolis išėjo, o vyresnysis pasiliko. 

Kai tik jaunesnysis brolis įėjo į mišką, jis rado upę, perplaukė 
per ją ir čia pat ant kranto pamatė lokę. Ji miegojo. Jis pagrie- 
bė lokiukus ir nubėgo neatsigręždamas į kalną. Vos tik užbėgo 
ant viršūnės, jo išėjo pasitikti žmonės, atvežė jam karietą, nuvežė 
į miestą ir uždėjo karalium. 

Jis karaliavo penkerius metus. Šeštaisiais pakilo prieš jį į ka- 
rą kitas karalius, stipresnis už jį; nukariavo jo miestą, 0 jį patį 
išvijo. Tuomet jaunesnysis brolis vėl leidosi kelionėn ir sugrįžo 
pas vyresnįjį brolį. 

Vyresnysis brolis gyveno kaime nei turtingai, nei varganai. 
Broliai apsidžiaugė vienas kitą pamatę ir ėmė pasakoti kiekvie- 
nas apie savo gyvenimą. 

Vyresnysis brolis ir sako: 

— Štai ir išėjo, kad mano teisybė; aš visą laiką gyvenau ra- 
miai ir gerai, o tu, nors ir buvai karalius, užtat Matei daug vaI- 
go. 

Jaunesnysis tarė: . 

— Aš nesigailiu, kad tuomet nuėjau į mišką ir įkopiau į kal- 
ną; nors man dabar ir bloga, aš turiu ką prisiminti savo gyveni- 
me, o tau ir prisiminti nėra ko. 


LIPUTIS 


Gyveno senukas ir senutė. Juodu neturėjo vaikų. Senukas iš- 
ėjo lauko arti, o senutė liko namie .blynų kepti. Senutė prikepė 
blynų ir sako: 

— Jeigu turėtume sūnų, jis nuneštų tėvui blynų; o dabar ką 
aš pasiųsiu? 

Staiga iš pakulų išlindo mažas sūnelis ir sako: 

— Labas, mamyte! 

Senutė ir sako: 

— Iš kur tu, sūneli, toks atsiradai ir kuo tu vardu? 

O sūnelis ir sako: 

— Tu, mamyte, baigei verpti pakulas ir sudėjai į stirtelę, aš 
joje išsiritau. O vadinkite mane Lipučiu. Duok, mamytė, aš nu- 
nešiu blynus tėveliui. 

Senitė ir sako: — 

— O ar tu valiosi nunešti, Liputi? 

— Valiosiu, mamyte... 

Senutė sudėjo blynus į ryšulėlį ir padavė sūneliui. Liputis 
paėmė ryšulėlį ir nubėgo į lauką. | 

Lauke kelią jam pastojo kupstas, jis ir šaukia: | 

— Tėveli, tėveli, perkelk mane per kupstą! Aš tau blynų at- 
nešiau. 

Senukas išgirdo lauke, kad kažkas jį šaukia, nuėjo pas sūnų, 
perkėlė jį per kupstą ir sako: | 

— Iš kur tu, sūneli? 

O berniukas sako: 

— Aš, tėveli, pakulose išsiritau — ir padavė "tėvui blynus. 

Senukas sėdo pusryčiauti, o berniukas sakos:: ž 

— Duok, tėveli, aš paarsiu. . 

Senukas sako: 

— Tu dar per menkas arti. 

Liputis paėmė už žagrės rankenų ir pradėjo arti. Pats aria ir 
dainas dainuoia. 

važiavo pro šalį ponas ir pamatė, kad senukas sedi, pusry- 
Čianja. o arklys vienas aria. Ponas išlipo iš karietos ir sakn se- 
nukui: 

— Kaip tau, senuk, arklys vienas aria? 

O senukas sako: 

— Mano berniukas ten aria, jis ir dainas dainuoja. 

Ponas priėjo arčiau, išgirdo dainuojant ir pamatė Liputį. Po- 
nas ir sako: 

— Senuk! Parduok man tą berniuką. 

O senukas sako: 

— Ne, negaliu parduoti, aš tik tą vieną ir teturiu. 

Liputis sako senukui: 

— Parduok, tėveli, aš pabėgsiu nuo jo. 

Valstietis pardavė berniuką už šimtą rublių. Ponas atskaitė 
pinigus, paėmė berniuką, susivyniojo į nosinę ir įsidėjo į kišenę. 
Ponas parvažiavo namo ir sako žmonai: 

— Kad tu žinotum, ką aš tau parvežiau; džiaugsies nėatsi- 
džiaugsi. 

O žmona jam: 

— Nagi parodyk, ką čia turi. 

Ponas išsiėmė iš kišenės nosinę, išvyniojo, o nosinėje nieko 
nėra. Liputis jau seniai pas tėvą buvo parbėgęs. 


PASAKA APIE KVAILĮ IVANĄ 

IR DU JO BROLIUS: SEMIONĄ KARĮ 
IR TARASĄ DIDŽPILVĮ, 

NEBYLĘ SESERĮ MALANJĄ, 

IR APIE SENĄ VELNIĄ 

IR TRIS VELNIUKUS 


I 


Vienoje carystėje, vienoje viešpatystėje gyveno turtuolis. Tur- 
tuolis turėjo tris sūnus: Semioną karį, Tarasą didžpilvį ir Ivaną 
kvailį, ir dukterį Malanją senmergę, nebylę. Išėjo Semionas ka- 

rys į karą, tarnauti carui. Tarasas didžpilvis išėjo į miestą pas 
pirklį, prekiauti, o Ivanas kvailys su merga liko namie dirbti, kup- 
rą lankstyti. Semionas karys išsitarnavo aukštą laipsnį ir dvarą 
ir vedė pono dukterį. Alga buvo didelė ir dvaras didelis, bet ga- 
lo su galu sudurti negalėjo: kiek vyras nesudės, ponia žmona 
bemat viską iššvaistys, ir pinigų vis nėra. Atvažiavo Semionas 
karys į dvarą pajamų susirinkti. Ūkvaizdis jam ir sako: 

— Nėra pajamų: neturime nei galvijų, nei padargų, nei ark- 
lio, nei karvės, nei žagrės, nei akėčių; reikia viską įsitaisyti — 
tada ir pajamos bus. 

Nuėjo Semionas karys pas tėvą: 

— Tu, tėve,— sako, — turtingas, o man nieko nedavei. Atida- 
lyk man trečiąją dalį, o aš į savo dvarą persikelsiu. 

Senis sako: 

— Tu man į namus nieko nedavei, kam aš turiu tau trecią 
dalį duoti? Ivanui su merga bus skriauda. 

O Semionas sako: 

— Juk jis kvailys,.o ji senmergė nebylė, kam jiems reikia? 

Senis ir sako: 

— Kaip Ivanas pasakys. 

O Ivanas sako: 

— Na ką gi, tegul ima. 

Semionas karys pasiėmė dalį iš namų, perkėlė į savo dvarą ir 
vėl išvažiavo Carui tarnautį. 

Ir Tarasas didžpilvis susikrovė pinigų — vedė pirklę, bet vis 
jam buvo maža, nuvažiavo pas tėvą ir sako: 

— Atidalyk man mano dalį. 

Nenorėjo senis ir Tarasui duoti dalies. 

— Tu — sako — mums nieko nedavei, o kas namuose yra, 
viskas Ivano užgyventa. Taigi ir jo su merga skriausti negali- 
ma. 

O Tarasas sako: 

— Kam jam, jis kvailys; vesti jis negali, niekas neis, o mergai 
nebylei taip pat nieko nereikia. Duok, — sako, — Ivanai, man pu- 
sę grūdų; padargų neimsiu, o iš gyvulių tiktai šyvąjį eržilą pa- 
siimsiu, — arti jis tau netinkamas. 

Nusijuokė Ivanas. 

— Na ką gi, —sako, — einu užmauti apynasrio. 

Ir Tarasui atidavė dalį. Išsivežė Tarasas grūdus į miestą, iš- 
sivedė šyvąjį eržilą, ir liko Ivanas su viena sena kumele kaip ir 
pirma žemės dirbti — tėvą Motiną maitinti. 

Supyko senas velnias; kad nesusivaidijo atsidalydami broliai, 
o issiskyTė gražiuoju. Pasišaukė jis tris velniukus. 

— Fit matote,—- sako, — gyvena trys broliai: Semionas karys, 
Tarasas didžpilvis ir Ivanas kvailys. Reikėtų, kad jie susivaidytų, 
c jie taikoje gyvena: kaip tikri bičiuliai. Kvailys man visą reika- 
lą sugadino. Eikite visi trys pas tris brolius ir sukiršinkite juos 
taip kacč jie kits kitam akis išdraskytų. Ar galite taip padary- 
ti? 

— Galime,— sako. 

— O kaip jūs darysite? 

— O taip — sako,— darysime, pirmiausia juos nuskurdinsim, 
kad neturėtų ko ėsti, o paskui suvesime į krūvą, jie ir susipeš. 

— Na, gerai, — sako velnias — matau, kad esate sumanūs; ke- 
'" liaukite ir negrįžkite, kol visų trijų nesukiršinsite, kitaip visiems 
trims kailius nudirsiu. 

Nuėjo visi trys velniukai į pelkę, ėmė svarstyti, ką ir kaip 
daryti: ginčijosi, ginčijosi, kiekvienas norėjo gauti lengvesnį dar- 
bą, ir nusprendė mesti burtus, kuriam kuris teks. O jeigu ku- 
riam pavyks pirmiau susidoroti, tai tas turės ateiti kitiems padėti. 
Metė velniukai burtus ir sutarė, kada vėl susirinks pelkėn su- 
žinoti, kuris jau susidorojo ir kuriam reikia eiti padėti. 

Atėjo laikas, ir velniukai, kaip buvo sutarę, susirinko pelkė- 
je. Ėmė šnekėtis, kaip kuriam sekasi. Pasakoja pirmas velniukas, 
kuris darbavosi pas Semioną karį. 

— Man,— sako, — sekasi. Rytoj — sako — mano Semionas 
namo pas tėvą pareis. 

Ėmė draugai jį klausti. 

— Kaip tu,— sako, — padarei? 

— O aš, — sako, — pirmiausia Semionui tokios narsos. įpūčiau, 
kad jis pažadėjo savo carui visą pasaulį užkariauti, ir Caras pa- 
darė Semioną viršininku, pasiuntė jį kariauti prieš Indijos valdo- 
vą. Susitiko abi kariuomenės. O aš tą pačią naktį visą Semiono 
kariuomenės paraką sudrėkinau ir nuėjau pas Indijos valdovą, 
iš šiaudų pridariau kareivių devynias galybes. Pamatė Semiono 
kareiviai, kad juos iš visų pusių šiaudiniai kareiviai remia, ir pa- 
Lugo. Liepė Semionas karys šaudyti: nei patrankos, nei šautuvai 
nešauna. Išsigando Semiono kareiviai ir pasileido bėgti kaip avi- 
nai. Indijos valdovas Los sumušė. Apsijuokė Semionas - karys, 
atėmė iš jo dvarą ir rytoj nori mirtimi bausti. Man vienai dienai 
darbo beliko, pa! ..ti ;į iš kalėjimo, kad namo pabėgtų. Rytoj 

bus viskas baigta, taigi sakykite, katram iš jūsų ateit padėti? 
Ėmė ir antrasis velniukas, kuris pas Tarasą darbavosi, pasa- 
koti, kaip jam sekasi. 

— Man,— sako,— padėti nereikia. Man taip pat gerai ei- 
nasi, daugiau kaip savaitę Tarasas neišgyvens. Aš, — sako, — pir- 
miausia užauginau jam pilvą ir įpūčiau jam pavydą. Jis taip pa- 
vydėti ėmė svetimo turto, kad ką tik pamato, viską nori nusi- 
pirkti. Prisipirko jis už visus savo pinigus gausybę daiktų ir dar 
vis perka. Dabar jau ėmė už skolintus pinigus pirkti. Prasiskolino 
iki kaklo ir jau taip įklimpo, kad nebeišsikapstys. Po savaitės 
ateis laikas skolas grąžinti, o aš iš visų jo prekių padarysiu mėš- 
lą — neišsimokės ir ateis pas tėvą. 

Pradėjo jie klausinėti ir trečiąjį velniuką, kuris darbavosi pas 
Ivaną. 

— O kaip tau einasi? 

— Ką gi — sako — man nesiseka. .Pirmiausia aš prispjoviau 
į ąsotį su gira, kad jam skaudėtų pilvą, ir nuėjau į jo ariamą 
lauką, suplūkiau žemę kaip akmenį, kad nieko negalėtų padaryti. 
Maniau, kad jis nesuars, o jis, kvailys, atvažiavo su žagre, pra- 
dėjo plėšti. Pilvą skauda, stena, o vis tiek aria. Sulaužiau aš jam 
vieną žagrę, tai nuvažiavo kvailys namo, sutvarkė antrą, naujus 
viržius pririšo ir vėl įniko arti. Įlindau aš į žemę, nusitvėriau už 
noragų, bet nenulaikau — užgula jis Žagrę, 0 noragai aštrūs: vi- 
'"sas rankas man suraižė. Beveik viską suarė, liko tik vienas ruo- 
želis. Ateikite, — sako,— broleliai, padėti, nes jeigu mes jo vie- 
no neįveiksime, visos mūsų pastangos nueis perniek: Jeigu kvai- 
lys liks ir toliau žemę dirbs, jie jokio vargo nematys, jis abu 
brolius maitins. 

Pažadėjo velniukas, kuris darbavosi pas Semioną karį, rytoj 
ateit padėti, ir velniukai išsiskirstė. 


III 


Suarė Ivanas visą pūdymą, liko tik vienas ruoželis. Atvažia- 
vo pabaigti. Skauda pilvą, bet arti reikia. Numovė pakanktes, ap- 
vertė žagrę ir nuvažiavo arti. Vos tik išvaręs vagą apsisuko atgal, 
tarytum kas už šaknies užkliuvo — neduoda arti. O čia vel- 
niukas kojomis žagrės šakumą apsikabino — ir laiko. „Keista! — 
galvoja Ivanas.— Šaknų čia nebuvo, o atsirado.“ Ivanas kyšt 
ranką į vagą, apčiupinėjo — minkšta. Kažką nutvėrė, ištraukė. 

Juodas kaip šaknis, ant šaknies kažkas spurda. Žiū — gyvas 
velniukas. 

— Matai,— sako, — koks bjaurybė! 

Užsimojo Ivanas, norėjo trenkti jį į Žagrę, bet velniukas su- 
cypė. 

— Paleisk mane,— sako, — aš tau, ką tik nori, padarysiu. 

— Ką gi tu man padarysi? | 

— Tik pasakyk, ko nori. 

Pasikrapštė Ivanas pakaušį. 

— Man,— sako, — skauda pilvą, ar gali išgydyti? 

“— Galiu,— sako. 

— Tai gydyk. 

Pasilenkė velniukas prie vagos, parausė, parausė kanopomis, 
ištraukė trišakę šaknelę, padavė Ivanui. 

— Še,— sako, — kas praris vieną šakelę, tam bet kokia liga 
praeis. 

Paėmė Ivanas, suplėšė dalimis šaknį, prarijo vieną. Kaipmat 
pilvą nustojo skaudėti. 

Velniukas vėl ėmė prašyti. 

— Dabar paleisk mane,— sako, — aš kiaurai žemę prasmeg- 
siu — daugiau nepasirodysiu. 

—- Na ką gi, — sako, — keliauk su Dievu! 

Ir vos tik Įvanas paminėjo Dievą — šmurkštelėjo velniukas 
po žeme, kaip akmuo į vandenį, tiktai skylė liko. Užsikišo Iva- 
nas dvi likusias šakneles už kepurės ir toliau arė. Suarė visą ruo- 
želį, apvertė žagrę ir nuvažiavo namo. Nukinkė arklį, įėjo į tro- 
bą, o vyresnysis brolis, Semionas karys, sėdi sau su žmona ir 
vakarieniauja. Iš jo atėmė dvarą, jis vargais negalais iš kalėjimo 
ištrūko ir parbėgo pas tėvą gyventi. 

Pamatė Semionas Ivaną. 

— Aš,— sako, — pas tave gyventi parvažiavau; maitink mu- 
du su Žmona, kol naują vietą susirasiu. 

— Na ką gi, — sako, — gyvenkite. 

Vos tik Ivanas prisėdo ant suolo — nepatiko poniai nuo Iva- 
no einantis kvapas. Ji ir sako vyrui: 

— Negaliu,— sako, — su smirdinčiu mužiku kartu vakarieniau- 
ti. 

Semionas karys ir sako: 

— Mano ponia sako, nuo tavęs smarvė eina — gal tu prie- 
menėj pavalgytum. 

— Na ką gi, — sako, — man ir šiaip į naktigonę metas — ku- 
melės ganyti. 


Ivanas pasiėmė duonos, kaptoną ir išjojo į naktigonę. 


IV 


Susidorojo tą naktį velniukas su Semionu kariu ir atėjo, kaip 
buvo sutarta, Ivano velniuko ieškoti — jam padėti kvailį įveikti. 
Atėjo į pūdymą, paieškojo, paieškojo draugo — niekur nėra, tik- 
tai skylę rado. „Na,— mano,— matyt, draugui nelaimė atsitiko, 
reikia į jo vietą stoti. Pūdymas suartas, reikės kvailiui sutrukdyt 
šienauti.“ 

Nuėjo velniukas į pievas; užleido ant jų vandenį; visos Iva- 
no šienaujamos pievos apsitraukė purvu. Auštant Ivanas grįžo 
iš naktigonės, išsitynė dalgį, išėjo pievų šienauti. Atėjo Ivanas, 
ėmė šienauti; užsimoja kartą, užsimoja antrą — atšimpa dalgis, 
neima žolės, reikia galąsti. Kamavosi, kamavosi Ivanas. 

— Ne,— sako, — eisiu namo, atsinešiu tintuvus ir duonos ke- 
palą. Kad ir savaitę vargsiu, bet nepasitrauksiu, kol nenušienau- 
siu. 

Išgirdo velniukas, susimąstė. 

— Tas kvailys užsispyręs kaip ožys, nieko jam nepadarysį. 
Reikia kitokių gudrybių imtis. 

Sugrįžo Ivanas, ištynė dalgį, ėmė šienauti. Įlindo velniukas, į 
žolę, ėmė stvarstyti už dalgio storgalio ir ašmenis galu į žemę 
bedžioti. Sunku Ivanui, bet nušienavo viską, liko tik rėželis pel- 
kėje. Velniukas įlindo į pelkę, mano sau: „Nors letenas susiraį- 
žysiu, bet neduosiu pelkės nušienauti'". 

Įbrido Ivanas į pelkę; pažiūrėti žolė nevešli, bet sunkiai eina 
dalgis. Supyko Ivanas, ėmė iš visų jėgų dalgiu mojuoti; pavargo 
velniukas, nebespėja nuo dalgio šalin šokinėti; mato — prasti 
popieriai, įsibrtuko į krūmą. Užsimojo Ivanas, džiaukšt per krū- 
mą, nurėžė velniukui pusę uodegos. Pabaigė Ivanas šienauti, lie, 
pė mergai grėbti, o pats nuėjo rugių kirsti. 

Atsinešė Ivanas dalgį su šakelėmis, o striukauodegis Velniukė 
jau tenai, sujaukęs rugių lauką taip, kad su dalgiu nieko nepa- 
darysi. Grįžo Ivanas, pasiėmė pjautuvą ir ėmė pjauti — nupjovė 
visus rugius. 

— Na, dabar,— sako, — reikia avižas doroti. 

Išgirdo striukauodegis velniukas, mano sau: „Rugių pjauti ne- 
sutrukdžiau, tai avižas sutrukdysiu, reikia „ryto sulaukti . Atbėgo 

Tytą velniukas į avižų lauką, o avižos jau nupjautos. Ivanas jas 
„naktį nupjovė, kad mažiau byrėtų. Supyko velniukas. 

— Suraižė— sako,— mane ir nukamavo kvailys. Nei kare 
tiek vargo neturėjau! Nemiega, prakeiktasis. paskui jį nespėji! 
Einu dabar,— sako,— supūdysiu jam gubas. 

Nuėjo velniukas prie rugių, sustatytų į gubas, įlindo tarp 
pėdų —- ėmė pūdyti: sušildė jas ir pats sušilo ir užsnūdo. 

- O Ivanas pakinkė kumelę ir išvažiavo su merga vežti. Priva- 
žiavo prie gubos, ėmė mesti į vežimą. Įmetė du pėdus, kyšt šakes 
vėl — tiesiai velniukui į užpakalį; iškėlė — žiūri: ant šakių gy- 
vas velniukas, ir dar striukauodegis, spardosi, gūžiasi, nori nu- 
šokti. 

— Matai,— sako, — koksai bjaurybė! Tu vėl čia? 

— Aš, — sako velniukas,— kitas, ten buvo mano brolis. O 
aš, — sako, — pas tavo brolį Semioną buvau. 

— Na,— sako Ivanas, — tas tu ar ne tas, nesvarbu, ir tau tas 
pats bus! — Norėjo Ivanas jį į ratų kraštą trinktelėti, bet velniu- 
kas ėmė prašyti: 

— Paleisk,— sako,— daugiau to nebus, o aš tau, ką tik nori, 
padarysiu. 

— O ką tu gali padaryti? 

— O aš — sako, — iš ko tik nori, galiu kareivių pridaryti. 

— Kam jie reikalingi? 

— O kam tik nori — sako — panaudok, jie viską gali. 

— Dainuoti gali? 

— Gali. 

— Na ką gi. — sako — daryk. 

Velniukas tarė: 

— Paimk, antai, rugių pėdą, trenk jį drūtgaliu į žemę ir tik 
pasakyk: „Bernui mano paliepus, teprasmenga pėdas, tegul kiek- 
vienas jo šiaudelis kareiviu stojas.“ 

„Paėmė Ivanas pėdą, trenkė į žemę ir pasakė, kaip velniukas 
liepė. Išsklido pėdas, ir atsirado kareiviai, o prieky jų būgninin- 
kas muša būgną ir trimitininkas trimituoja. Nusijuokė Ivanas. 

„ — Matai, — sako — kaip mikliai! Gerai, — sako, — galėsiu mer- 
gas linksminti. 

— Na,— sako velniukas,— dabar paleisk. 

— Ne,— sako, — aš iš išblokštų darysiu, antraip grūdai niekais 
nučina: Išmokyk, kaip vėl į pėdą atversti. Aš jį nukulsiu. 

Velniukas ir sako: 

-- - Pasakyk: „Kiek kareivių, tiek šiaudų. Bernui mano palie- 
pus, tegul vėl būna pėdas!“ 

Pasakė taip Ivanas, ir vėl atsirado pėdas. 

Vėl ėmė prašyti velniukas. 

— Paleisk dabar, — sako. 

— Na ką gi! 

Užkabino jį Ivanas už vežimo krašto ir su ranka numovė vel- 
niuką nuo šakių. 

— Su Dievu, — sako. Ir vos tik jis paminėjo Dievą — šmurkš- 
telėjo velniukas po žeme, kaip akmuo į vandenį, tiktai skylė li- 
ko. 

Parvažiavo Ivanas namo, o namie ir antrasis brolis, Tarasas: 
su žmona besėdįs — vakarieniauja. Neišsimokėjo skolininkams 
Tarasas didžpilvis, pabėgo nuo skolų ir parėjo pas tėvą. Pamatė 
Ivaną. 

— Na,— sako, — Ivanai, kol mano reikalai pasitaisys, mMaitink 
mane su Žmona. 

— Na ką gi. — sako, — gyvenkite. 

Nusivilko Ivanas kaptoną, atsisėdo prie stalo. 

O pirklienė sako: 

— Aš, — sako, — su kvailiu valgyti negaliu: nuo jo,— sako, — 
prakaitu trenkia. 

Tarasas didžpilvis ir sako: 

— Nuo tavęs, — sako, — Ivanai, smarvė eina — eik į priemenę 
valgyti. 

— Na ką gi, — sako. 

Pasiėmė duonos, išėjo į kiemą. 

— Man,— sako, — kaip tik metas naktigonėn — kumelės ga- 


nyti. 


1 


V 


Susidorojo tą naktį ir su Tarasu velniukas,— atėjo, kaip bu- 
vo sutarta, draugams padėti — Ivaną kvailį įveikti. Atėjo į pū- 
dymą, paieškojo, paieškojo draugų — nė vieno nėra, tiktai sky- 
lę rado. Nuėjo į pievas — pelkėje uodegą rado, o rugienoje ir 
antrą skylę rado. ,,Na,— mano, — matyt, draugus bus nelaimė iš- 
tikusi, reikia į jų vietą stoti, su kvailiu kovoti." 

Nuėjo velniukas Ivano ieškoti. O Ivanas jau lauką palikęs, 
giraitėje medžius bekertąs. 

Pasidarė broliams ankšta kartu gyventi, liepė kvailiui, kad jų 
troboms medžius kirstų, naujus namus statytų. 

Atbėgęs velniukas į mišką, įlindo tarp šakų, ėmė Ivanui truk- 
dyti medžius versti. Pakirto Ivanas medį taip, kaip reikia, kad 
griūtų į tuščią vietą, ėmė versti — kreivai pasviro medis, griuvo 
ten, kur nereikia, įstrigo tarp šakų. Išsikirto Ivanas šakotu galu 
kartį, pradėjo stumti, vargais negalais nuvertė medį. Ėmė Ivanas 
kirsti antrą medį — vėl tas pats. Davėsi, davėsi, vargais negalais 
iš šakų išlaisvino. Ėmėsi trečio medžio -- vėl tas pats. Manė Iva- 
nas pusšimtį medžių nukirsiąs ir nusigenėsiąs, tuo tarpu nė de. 
šimties nenukirto, o jau sutemo. Nusikamavo Ivanas. Kyla nuo jo 
garas, tartum rūkas mišku driekiasi, o jis vis nemeta kirvio. Pa- 
kirto jis dar vieną medį, ir jam taip sugėlė nugarą, kad visai 
nebeteko jėgų; įkirto kirvį ir prisėdo atsipūsti. Išgirdo velniukas, 
kad Ivano kirvis nebetrinksi, ir apsidžiaugė. ,Na,— mano, — ne- 
beteko jėgų — liausis; atsipūsiu dabar ir aš.“ Apsižergė šaką ir 
džiaugiasi. O Ivanas atsistojo, ištraukė kirvį, užsimojo ir tik trinkt 
iš kitos pusės, medis susyk driokstelėjo ir nuvirto. Laiku nesusi- 
vokė velniukas, nespėjo paleisti šakos, šaka nulūžo ir prispaudė 
velniukui koją. Ėmė Ivanas genėti medį, žiūri — gyvas velniu- 
kas. Nusistebėjo Ivanas. 

— Matai,— sako, — koksai bjaurybė! Tu vėl čiač 

— Aš,— sako, — kitas. Aš pas tavo brolį Tarasą buvau. 

— Na, ar tas tu ar kitas, nesvarbu, bet bus tau tas pats! 


Užsimojo Ivanas kirviu, norėjo jam kirvapente trenkti. Ėmė 
prašyti velniukas. 


— Nemušk,— sako, — manęs, aš tau, ką tik nori, padarysiu. 

— Ką gi tu gali padaryti? 

— O aš, — sako, — galiu tau, kiek tik nori, pinigų pridaryti. 

— Na ką gi, — sako, — pridaryk! 

Ir išmokė jį velniukas.. 

— Paimk,— sako, — štai šio ąžuolo lapų ir patrihk tarp rankų. 
Ant žemės kris auksas. 

Paėmė Ivanas lapų, patrynė — pabiro auksas. 

— Na,— sako, — laisvalaikiu su vyrais. galėsim sau smagią 
pramogą pasidaryt. 

— Tai paleisk,— sako velniukas. 


— Na ką gi! — Paėmė Ivanas dvišaką kartį, išlaisvino vel- 
niuką.— Keliauk su Dievu! — sako. Ir vos tik jis paminėjo Die- 
vą — šmurkštelėjo velniukas po žeme, kaip akmuo į vandenį, 


tiktai skylė liko. 

VI 


Pasistatydino broliai namus ir ėmė atskirai gyventi. O Ivanas 
nusivalė laukus, prisidarė alaus ir pasikvietė brolius gerti. Neatėjo 
broliai pas Ivaną į svečius. 

— Lyg būtume nematę, — sako, — kaip mužikai geria. 

Pavaišino Ivanas mužikus, bobas ir pats išgėrė — užkaušo ir 
išėjo laukan ratelių šokti. Priėjo Ivanas prie šokančiųjų, liepė 
moterims jį garbstyti. 

— Aš jus, — sako, — taip apdovanosiu, kaip gyvenime nebu- 
vote apdovanotos.— Pasijuokė moterys ir ėmė jį garbstyti. Pa- 
garbstė ir sako: 

— Na ką gi, duokš. 

— Tuojau, — sako, — atnešiu.— Čiupo sėtuvę, nubėgo į mišką. 
Moterys juokiasi: „Tai kvailys!“ Ir užmiršo jį. Tik žiūri — parbėga 
Ivanas, neša kažko pilną sėtuvę. 

— Ar apdalinti? 

— Apdalink. 

Pasėmė Ivanas saują aukso — sviedė moterims. Dievulėliau! 
Puolė moterys rinkti; išbėgo laukan vyrai, vienas iš kito griebia, 
atiminėja. Vienos senutės vos mirtinai nesuspaudė. Juokiasi Iva- 
nas. 

— Et jūs, kvailės,— sako. — kam jūs senutę suspaudėt. Jūs 
nesigrumdykit, aš jums dar duosiu.— Jis vėl ėmė svaidyti. Su- 
bėgo daugybė žmonių, išsvaidė Ivanas visą sėtuvę. Ėmė žmonės 
dar prašyti. O Ivanas sako: į 

— Viskas. Kitą kartą dar duosiu. O dabar šokite, dainuo- 
kite. 

Ėmė moterys dainuoti. 

— Negražios, — sako, — jūsų dainos. 

— (O kokios, — sako, — gražesnės? 

— Aš jums, — sako, — tuojau parodysiu. 

Nuėjo Ivanas į klojimą, ištraukė pėdą, išbloškė jį, pastatė sta- 
čią, krestelėjo. 

— Na,— sako,— padaryk, berne, kad būtų ne pėdas, o kiek- 
vienas šiaudas kad būtų kareivis. 

Šast — išsklido pėdas, stojosi kareiviai, užtrenkė būgnai, su- 
trimitavo trimitai. Liepė Ivanas kareiviams dainuoti, išėjo su jais 
į gatvę. Nusistebėjo žmonės. Padainavo kareiviai, ir Ivanas nu- 
vedė juos atgal į klojimą, o pats liepė niekam paskui jį neiti, ir 
vėl kareivius pavertė pėdu, numetė į stirtą. Parėjo į namus ir at- 
sigulė kamaroje. 

VII 


Rytojaus rytą visa tai sužinojo vyriausias brolis Semionas 
karys, ateina pas Ivaną. 

— Pasakyk man,— sako,— iš kur tu atvedei kareivius ir kur 
nuvedei? 

— O kam tau? — sako. 

— Kaip kam? Su kareiviais viską galima : padaryti. Galima 
Carystę įsigyti. 

Nustebo Ivanas. 

— Tikrai? Tai ko tu, — sako, — anksčiau nesakei? Aš tau, kiek 
nori, jų padarysiu. Ačiū Dievui, mudu su merga daug pėdų prasi- 
bloškėm. 

Nuvedė Ivanas brolį į klojimą ir sako: 

— Taigi žiūrėk, aš juos darysiu, o tu išvesk, kad nereikėtų 
maitinti, nes jie visą kaimą per vieną dieną surytų. 

Pažadėjo Semionas karys išvesti kareivius, ir pradėjo Ivanas 
juos daryti. Trinkt į grendymą pėdą — kuopa; trinkt antrą — 
antra kuopa; pridarė jų tiek, kad visą lauką užtvindė. 

— Na ką, gal užteks? 

Apsidžiaugė Semionas ir sako: 

— Užteks. Ačiū, Ivanai. 

— Gerai, — sako.— Jeigu tau dar reikės, ateik, aš dar pada- 
rysiu. Šiaudų nūnai daug. 

Tuojau pat susitvarkė Semionas karys su kariuomene, surikia- 
vo visus ir išėjo kariauti. 

Vos tik nuėjo Semionas karys, ateina Tarasas didžpilvis — 
taip pat sužinojo apie vakardieną, ėmė brolį prašyti: 

— Pasakyk man, iš kur tu imi auksinius pinigus? Jeigu aš 
tokių laisvų pinigų turėčiau, tai aš su jais viso pasaulio pinigus 
susirinkčiau. 

Nustebo Ivanas. 

— Na! Seniai, — sako, — reikėjo man pasakyti. Aš tau, kiek 
tik nori, jų pritrinsiu. 

Apsidžiaugė brolis: 

— Duok man nors tris sėtuves. 

— Na ką gi, — sako, — eime į mišką, ir gal arklį pasikinkyk — 
neparsineši. 

Nuvažiavo į mišką; Ivanas ėmė ąžuolo lapūs trinti. Supylė di- 
džiulę krūvą. 

— Na ką, užteks? 

Apsidžiaugė Tarasas. 

— Kol kas užteks, — sako.— Ačiū, Ivanai. 

„ — Gerai, — sako. — Jeigu tau dar reikės, ateik, pritrinsiu dar — 
lapų daug liko. 

Prisikrovė' Tarasas didžpilvis pinigų pilną vežimą ir išvažiavo 
prekiauti. 

Išvažiavo abu“ broliai. Ir ėmė Semionas kariauti, o Tarasas 
prekiauti. Semionas karys užkariavo sau Carystę, o Tarasas didž- 
pilvis užprekiavo. didžiulę krūvą pinigų. 

Susitiko broliai ir pasipasakojo kits kitam, kas Semionui davė 
kareivių, o Tarasui pinigų: 

Semionas karys ir sako broliui: 

— Aš,— sako, — užsikariavau carystę, ir man gyventi gera, 
tiktai trūksta pinigų kareiviams maitinti. 

O Tarasas didžpilvis sako: . 

— O aš — sako, — užgyvenau didžiausią kupetą pinigų, tiktai 
bėda, — sako, — kad nėra kam pinigų saugoti. 

Semionas karys ir sako: 

— Eime,— sako, — pas brolį Ivaną, liepsiu jam dar kareivių 
padaryti — atiduosiu juos tau, kad tavo pinigus saugotų, o tu 
liepk jam man pinigų pritrinti, kad būtų už ką kareivius mai- 
tinti. 

Išvažiavo jie pas Ivaną. Atvažiuoja. Semionas ir sako: 

— Man maža, brolau, kareivių, padaryk dar, kokias dvi gu- 
bas man dar paversk kareiviais. | 

Papurtė Ivanas galvą. 

— Neprašyk,— sako, — aš tau daugiau nedarysiu kareivių. 

— Kaip, — sako, — juk tu žadėjai? 

— Žadėjau,— sako, — bet nebedarysiu. 

— O kodėl, kvaily, nebedarysiė 

— O todėl, kad tavo kareiviai žmogų nukovė. Ariu andai pa- 
gal kelią, žiūriu, keliu moteriškė karstą veža ir klykia. Aš pa- 
klausiau: ,„Kas mirė?" Ji sako: „Semiono kareiviai vyrą kare nu- 
kovė“. Maniau, kad kareiviai dainas dainuos, o jie žmogų nuko- 
vė. Daugiau negausi. 

Užsispyrė Ivanas, nedarė daugiau kareivių. 

Ėmė ir Tarasas didžpilvis prašyti Ivaną kvailį, kad jis jam dar 
auksinių pinigų padarytų. 

Papurtė Ivanas galvą. 

— Neprašyk,— sako, — daugiau netrinsiu. 

— Tai kaipgi, — sako, — juk žadėjai? 

— Žadėjau,— sako, — bet daugiau netrinsiu. 

— O kodėl, kvaily, nebetrinsi? 

— O todėl, kad tavo auksiniai Michailovnai karvę atėmė. 

— Kaip atėmė? 

—.Taip, atėmė. Turėjo Michailovna karvę, vaikučiai pieną 
plempė, o andai atėjo jos vaikučiai pas mane pieno prašyti. Aš ir 
sakau jiems: „(O kur jūsų karvė?“ Sako: „„Taraso didžpilvio ūk- 
vaizdis atvažiavo, tris aukso gabaliukus davė, ji jam ir atidavė 
karvę, dabar nebeturime ko plempti.“ Maniau, kad tu aukso ga- 
balėliais žaisti nori, o tu iš vaikų karvę atėmei. Daugiau ne- 
gausi! 

Užsispyrė Ivanas, daugiau nedavė. Taip ir išvažiavo broliai. 

Išvažiavo broliai ir ėmė tartis, kaip jiems iš bėdos išbristi... 

Semionas ir sako: 

— Štai ką padarykime. Tu man duok pinigų — kareiviams 
maitinti, o aš tau atiduosiu pusę Carystės su kareiviais — tavo 
pinigams saugoti. | 

Sutiko Tarasas. Pasidalino broliai, ir tapo abu Carais, abu tur- 
tingi. 


VIII 


O Ivanas gyveno namie, tėvą Motiną maitino, su nebyle mer- 
ga laukuose dirbo. 

Bet kartą ėmė ir susirgo Ivano senas kiemsargis šuo, nususo, 
ėmė baigtis. Pagailo jo Ivanui, paėmė iš nebylės duonos, įdėjo 
į kepurę, išnešė, Metė šuniui. O kepurė buvo praplyšusi, ir iš- 
krito su duona vienas šaknies gabalėlis. Surijo jį kartu su duona 
senas šuo. Vos tik prarijęs šaknelę, šuo stryktelėjo, ėmė šokinė- 
ti, loti, vizginti uodegą — pasveiko. 

„Pamatė tėvas su motina, nustebo. 

— Kuo tu, — sako, — šunį išgydei? 

„10 Ivanas ir sako: 

»—- Aš turėjau du gabaliukus šaknies — nuo visokių ligų gy- 
do, tai jis:ir surijo vieną. 

-tAtsitiko taip, kad tuo metu susirgo caro duktė, ir caras liepė 
apskelbti po visus miestus ir kaimus, kad kas išgydys ją, tai tą 
jis: apdovanosiąs, o jeigu būsiąs nevedęs, tai už jo ir dukterį iš- 
leisiąs. Paskelbė šią žinią ir Ivano kaime. 

„„Pasišaukė tėvas su motina Ivaną ir sako jam: 

»— Ar girdėjai, ką caras skelbia? Tu sakei turįs šaknį, važiuok, 
išgydyk caro duterį. Iki amžiaus galo būsi laimingas. 

— Na ką gi,— sako. 

Susiruošė Ivanas važiuoti. Aprengė jį, Ivanas išeina į priebu- 
tį, žiūri — stovi kreivarankė elgeta. 

— Girdėjau — sako ji, — kad tu gydai? Išgydyk man ranką, 
nes aš pati negaliu apsiauti. 

Ivanas ir sako: 

— Na ką gi! 

Paėmė šaknelę, padavė elgetai, iiepė praryti. Elgeta prarijo ir 
pasveiko, tuojau pat ėmė ranka mosikuoti. Išėjo tėvas su moti- 
na Ivaną pas Carą lydėti, išgirdo, kad Ivanas paskutinę šaknelę 
atidavė ir nėra su kuo Caro dukters gydyti, ėmė jį tėvas su mo- 
tina barti. 

— Elgetos,— sako,— pagailėjai, o Caro dukters negaili! 

Gaila pasidarė Ivanui ir caro dukters. Pasikinkė arklį, įsimetė 
į vežimą šiaudų ir sėdo važiuoti. 

— Tai kurgi tu, kvaily? 

— Caro dukters gydyti. 

— Tu gi neturi kuo gydyti? 

— Na ką gi, — sako, — ir pavarė arklį. 

Atvažiavo į Caro rūmus ir, vos tik žengė į priebutį — pasvei- 
ko Caro duktė. 

Apsidžiaugė caras, liepė pašaukti Ivaną, aprengė, ištaisė jį. 

— Būk,— sako, — mano žentas. 

— Na ką gi — sako. 

Vedė Ivanas caraitę. O Caras greitai mirė. Ir tapo Ivanas caru. 
Taip carais tapo visi trys broliai. 


IX 


Gyveno trys broliai — viešpatavo. 

Gerai gyveno vyriausias brolis Semionas karys. Pririnko jis 
su savo šiaudiniais kareiviais tikrų kareivių. Įsakė, kad visoje jo 
carystėje kas dešimtas kiemas duotų po kareivį ir kad tas karei- 
vis būtų ir aukštas, ir baltaodis, ir skaistaveidis. Surinko jis to- 
kių kareivių daug ir visus išmuštravo. Ir jeigu tik kuris jo ne- 
paklauso, tuojau pat siunčia tuos kareivius ir daro su jais viską, 
kas tik į galvą ateina. Ėmė jo visi bijoti. 

Nieko jam netrūko. Ko tik užsimano ir į ką tik akį meta, tas 
ir jo. Pasiunčia kareivius, ir tie atima ir atneša ar atveža viską, ko 
jam reikia. 

Gerai gyveno ir Tarasas didžpilvis. Jis savo pinigų, kuriuos 
gavo iš Ivano, neišleido, o nuo jų jam dar priaugo. Jis savo ca- 
rystėje įvedė gerą tvarką. Pinigus laikė skryniose, o iš žmonių 
ėmė mokesčius. Ėmė jis mokesčius ir nuo galvos, ir nuo degtinės, 
ir nuo alaus, ir nuo vestuvių, ir nuo laidotuvių, ir nuo praeinan- 
čių pėsčiomis, ir nuo pravažiuojančių, ir nuo vyžų, ir nuo autų, 
ir nuo vyžų apyvarų. Ir ko tik užsimano, viską jis gauna. Už pi- 
nigus viską jam neša ir dirbti pas jį eina, nes pinigai visiems rei- 
kalingi. 

Neblogai gyveno ir Ivanas kvailys. Vos tik palaidojęs uošvį, 
jis nusivilko visus caro drabužius — liepė žmonai į skrynią pa- 
dėti, — vėl užsivilko kanapinės drobės marškinius, apsimovė kel]- 
nes, apsiavė vyžas ir kibo į darbą. 

— Nuobodu, — sako, — man: pilvas pradėjo augti, nei valgyti 
benoriu, nei miego. 

Atsivežė tėvą su motina ir nebylę mergą ir vėl pradėjo dirbti. 
Jam ir sako: 

— Juk tu caras! 

— Na ką gi,— sako, — ir Carui reikia ėsti. 

Atėjo pas jį ministras, sako: 

— Mes,—- sako, — neturime pinigų algoms mokėti. 

— Na ką gi, — sako, — neturi, tai ir nemokėk. 

— Taigi jie — sako, — netarnaus. 

— Na ką gi,— sako, — tegul — sako, — netarnauja, tada jie 
turės daugiau laiko dirbti; tegu] mėšlą išsimėžia, jo daug prisi- 
kaupė. 

Atėjo žmonės pas Ivaną kaipo teisėją. Vienas sako: 

— Jis iš manęs pinigus pavogė. 

O Ivanas sako: 

— Na ką gi! Vadinasi, jam reikia. 

Visi sužinojo, kad Ivanas — kvailys. Žmona jam ir sako: 

— Apie tave kalba, kad tu kvailys. 

— Na ką gi, — sako. 

Pagalvojo, pagalvojo Ivano žmona, o ji taip pat buvo kvai- 
lė, 

— Kaip aš, — sako, — eisiu prieš vyrą? Kur adata, ten ir siū- 
las. 

Nusivilko carienės drabužius, padėjo į skrynią, nuėjo pas ne- 
bylę mergą mokytis dirbti. Išmoko dirbti, ėmė vyrui padėti. 
šėjo iš Ivano carystės visi protingi, liko tik kvailiai. Pinigų 
neturėjo. Gyveno, patys maitinosi ir gerus žmones maiti- 

Laukė, laukė senas velnias žinios iš velniukų, kaip jie tris bro-. 
lius nuskurdino — nesulaukė. Nuėjo pats pasižiūrėti; ieškojo, ieš- 
kojo, niekur nerado; surado tik tris skyles. ,Na,— mano — ma- 
tyt, neįveikė — reikia pačiam imtis.“ 

Nuėjo brolių ieškoti, o jų senose vietose nebėra. Sur..:i. < 
juos skirtingose carystėse. Visi trys sau gyvena, viešpatauja. > 
ta pasidarė senam velniui. 

— Na, — sako, — imsiu pats juos skurdinti. 

Pirmiausia jis nuėjo pas carą Semioną. Nuėjo jis ne savo pa- 
vidalu, o pasivertęs vaivada — atvažiavo pas carą Semioną. 

— Girdėjau — sako,— kad tu, care Semionai, didelis karys, 
o aš karo dalykus gerai išmanau, noriu tau pasitarnauti. 

Ėmė jį caras Semionas klausinėti, mato — žmogus protingas 
ir priėmė tarnybon. 

Ėmė naujasis vaivada carą Semioną mokyti, kaip stiprią ka- 
riuomenę surinkti. 

— Pirmiausia, — sako,— reikia daugiau kareivių surinkti, 
nes, — sako, — tavo Carystėje daug žmonių dykinėja. Reikia, — sa- 
ko, — visus jaunus vyrus be jokios atrankos paimti, tada turėsi 
penkiskart didesnę kariuomenę, negu turėjai. Antra — reikia nau- 
jų šautuvų ir patrankų. Aš tau tokius šautuvus įtaisysiu, kurie 
iš karto po šimtą kulkų šaus, kaip žirnius barstys. O patrankas 
įtaisysiu tokias, kad jos ugnimi viską degins. Ar žmogų, ar ark- 
lį, ar sieną — viską sudegins. | 

Paklausė Semionas karys naujojo vaivados, liepė „visus iš ei- 
lės jaunus vyrus į kariuomenę imti, ir naujas gamyklas įsteigė: 
pridirbdino naujų šautuvų, patrankų ir tuojau pat prieš kaimyną 
carą kariauti išėjo. Vos tik atžygiavo priešo kariuomenė, caras 
Semionas liepė savo kareiviams šaudyti į ją kulkomis ir patrankų 
ugnimi; iš karto paklojo ir sudegino pusę kariuomenės. Išsigando 
kaimynas caras, pasidavė ir savo Carystę atidavė. Apsidžiaugė 
caras Semionas. 

— Dabar, — sako, — nukariausiu indų valdovą. 

O indų valdovas išgirdo apie carą Semioną ir perėmė iš jo 
visas gudrybes, ir dar savų prigalvojo. Indų valdovas pradėjo ne 
tik jaunus vyrus į kareivius imti, bet ir visas netekėjusias mo- 
teris į kareivius paėmė, ir tapo jo kariuomenė dar didesnė kaip 
caro Semiono, o šautuvus ir patrankas visas tokias kaip caro Se- 
miono pasidirbdino ir dar sugalvojo skraidyti ir sprogstamąsias 
bombas iš viršaus mėtyti. 

Išėjo caras Semionas prieš indų valdovą kariauti, manė kaip 
ir aną carą nugalėsiąs, bet — atsitrenkė dalgis į akmenį. Neleido 
indų valdovas, kad Semiono kariuomenė pradėtų šaudyti, o pa- 
siuntė savo moteris į orą, kad ant Semiono kariuomenės sprogs- 
tamąsias bombas mėtytų. Ėmė moterys iš viršaus ant Semiono 
kariuomenės, kaip boraksą ant tarakonų, bombas barstyti; išbė- 
giojo visa Semiono kariuomenė, ir liko Caras Semionas vienas. 
Užėmė indų valdovas Ser:iono ča rystę, o Semionas karys pabėgo 
kur akys mato. 

Susitvarkė su šituo broliu senas velnias ir nuėjo pas carą Ta- 
rasą. 'Pasivertė jis pirkliu ir apsigyveno Taraso carystėje, ėmė 
dirbtuves steigti, jose pinigėlius kalti. Emė pirklys už bet kokį 
daiktą brangiai mokėti, ir puolė visi žmonės pas pirklį pinigų 
manytis. Ir tiek daug pinigų įsigijo žmonės, kad visas nepriemo- 
Kas išsimokėjo ir visus mokesčius ėmė laiku Mokėti. 

Apsidžiaugė caras Tarasas. „Ačiū, — mano sau,— pirkliui, da- 
bar dar daugiau pinigų turėsiu, dabar dar geriau gyvensiu.“ Ėmė- 
si Caras Tarasas naujų sumanymų, pradėjo naujus rūmus staty- 
dintis. Apskelbė žmonėms, kad vežtų jam miško medžiagą, ak- 
menis ir eitų dirbti, už viską pažadėjo brangiai mokėti. Manė 
Caras Tarasas, kad ir vėl kaip pirma, susivilioję pinigais, veršis 
pas jį žmonės dirbti. Žiūri, kad visus medžius ir akmenis pirkliui 
veža, ir dirbti visi žmonės pas jį veržiasi. Pakėlė Caras Tarasas 
kainą, o pirklys dar uždėjo. Caras Tarasas turi daug pinigų, o 
nirklys dar daugiau, ir nurungė pirklys caro kainą. Sustojo caro 
rūmų statyba, nė iš vietos. Sumanė caras Tarasas veisti sodą. Atė- 
jo ruduo. Skelbia caras Tarasas, kad žmonės eitų pas jį sodinti 
sodo — niekas neina, visi žmonės pirkliui tvenkinį kasa. Atėjo 
žiema. Sugalvojo caras Tarasas naujiens kailiniams pirkti sa- 
balių kailius. Siunčia pirkėjus pirkti, ateina pasiuntinys, sako: 

— Nėra sabalų — visi kailiai pas pirklį, jis brangiau mokėjo 
ir iš sabalų pasisiūdino kilimą. | 

Užsigeidė caras Tarasas nusipirkti eržilų. Pasiuntė pirkėjus 
pirkti, ateina pasiuntiniai: visi geri eržilai pas pirklį, vežioja jam 
vandenį tvenkiniui užtvenkti. Sustojo visi Caro darbai, niekas 
nieko jam nedaro, o viską daro pirkliui, o jam tik pirklio pinigus 
neša, žmonės jais mokesčius susimoka. 

Prisirinko Caras pinigų tiek, kad dėti neturi kur, o gyventi | 
pasidarė sunku. Liovėsi Caras savo užgaidas tenkinęs, kad tik 
kaip nors galėtų gyventi, bet ir to negali. Visko tenka atsisaky- 
ti. Ir virėjai, ir vežėjai, ir tarnai, metę jį, ėjo pas pirklį. Ėmė jau 
ir valgio trūkti. Nusiunčia į turgų ko nors nupirkti — o ten nie- 

ko nėra, viską pirklys išpirkęs, o jam žmonės tik pinigus neša — 
mokesčius moka. 

Supyko caras Tarasas ir išsiuntė pirklį į užsienį. O pirklys 
pačiame pasienyje apsistojo ir tą patį daro: vis taip pat žmonės 
už pirklio pinigus iš Caro viską tempia pirkliui. Visai riesta pa- 
sidarė Carui, ištisas dienas nieko nevalgo, o dar gandas paėjo, 
kad pirklys giriąsis, jog jis iš caro ir jo žmoną norįs nusipirkti. Iš- 
sigando caras Tarasas ir nežino, ką daryti. 

Atvažiuoja pas jį Semionas karys ir sako: 

— Padėk,— sako, — man, aš indų valdovui karą pralaimėjau. 

O caras Tarasas pats jau buvo liepto galą priėjęs. 

— Aš,— sako, — pats dvi dienas nevalgęs. 

Susitvarkė senas velnias su abiem broliais ir nuėjo pas Iva- 
ną. Pasivertė senas velnias vaivada, atėjo pas Ivaną ir ėmė jį įkal- 
binėti, kad kurtų savo kariuomenę. 

— Carui.— sako, — netinka be kariuomenės būti. Tu tik man 
įsakyk, o aš pririnksiu iš tavo žmonių kareivių ir subursiu ka- 
Iiuomenę. 

Išklausė jį Ivanas. 

— Na ką gi, — sako, — kurk, tik išmokyk kuo smagesnių dai- 
nų, Man tatai patinka. 

Ėmė senas velnias po Ivano carystę vaikščioti, kareivius į 
kariuomenę rinkti. Paskelbė, kad visi eitų į naujokus — už tai 
kiekvienas gausiąs po stuopą degtinės ir raudoną kareivio ke- 
purę. 

Pasijuokė kvailiai. 

— Degtinės, — sako, — turimė į valias, patys varomės, o kepu- 
rių Mums bobos, kokių tik panorėsime, nors ir margų, prisiūs, ir 
dar su kutais. 

Taip niekas ir nenuėjo. Ateina senas velnias pas Ivaną. 

— Neina,— sako, — tavo kvailiai savo noru — reikia juos va- 
ru varyti. 

— Na ką gi. — sako, — varu varyk. 

Apskelbė senas velnias, kad visi kvailiai eitų užsirašyti į ka- 
reivius, o kas neisiąs, tai tą Ivanas Myriop pasiųsiąs. 

Atėjo kvailiai pas vaivadą ir sako: 

— Tu mums sakai, kad jeigu mes neisime į kareivius, tai Ca- 
ras Mus Myriop pasiųs, o nesakai, kas mums bus kariuomenėj. 
Sako, kad ir kareivius negyvai nukauna. 

— Taip, ir negyvai nukauna. 

Išgirdo tai kvailiai, užsispyrė. 

— Neisime,— sako.— Jau geriau tegu] namuose žudo. Mir- 
ties ir šiaip Nneišvengsi. 

— Kvailiai jūs, kvailiai! — sako senasis velnias.— Kareivį 
dar nežinia, nukaus ar ne, o jeigu neisi — Caras Ivanas tikrai my- 
IiOp pasiųs. 

Susimąstė kvailiai, nuėjo pas carą Ivaną kvailį klausti. 

— Atsirado iš kažkur pas mus, — sako, — vaivada, liepia mums 
visiems į kareivius eiti. „Jeigu eisite,— sako, — į kareivius, tai 
dar nežinia, ar jus nukaus, 'ar ne, o jeigu neisite, tai jus Caras 
Ivanas tikrai myriop pasiųs.“ Ar tai tiesa? 

Nusijuokė Ivanas. 

— Kaip aš, — sako, — vienas jus visus myriop pasiųsiu? Jei- 
gu aš nebūčiau kvailys, tai jums išaiškinčiau, o dabar ir aš pats 
nesuprantu. 

— Tai mes, — sako, — neisime. 

— Na ką gi, — sako, — neikite. 

Nuėjo kvailiai pas vaivadą ir atsisakė į kareivius eiti. 

Mato senas velnias — kad nieko Ivanui nepadarys; nuėjo pas 
tarakonų carą, prisigerino. 

— Eime,— sako,— kariauti, nukariausime carą Ivaną. Jis tik 
pinigų neturi, o grūdų, gyvulių ir visokio gero pas jį daug. 

Išėjo tarakonų caras kariauti. Surinko didelę kariuomenę, už- 
taisė šautuvus, patrankas, atėjo prie sienos, į Ivano žemes pradėjo 
žygiuoti. 

Atėjo žmonės pas Ivaną ir sako: 

— Tarakonų caras prieš mus savo kariuomenę veda. 

— Na ką gi, — sako, — tegul veda. 

Peržengė tarakonų caras su savo kariuomene sieną, pasiuntė 
priekinius kareivius Ivano kariuomenės ieškoti. Ieškojo, ieškojo — 
nėra kariuomenės. Ėmė laukti — gal pasirodys? Nei regėti, nei 
girdėti kariuomenės — nėra su kuo kariauti. Nusiuntė tarakonų 
caras kareivius, kad užimtų kaimus. Atėjo kareiviai į vieną kai- 
mą — subėgo kvailiai, kvailės, žiūri į kareivius, stebisi. Ėmė ka- 
reiviai atiminėti iš kvailių duoną, gyvulius; kvailiai atiduoda, ir 
niekas nesigina. Nuėjo kareiviai į kitą kaimą — tas pat. Pavaikš- 
čiojo kareiviai vieną dieną, pavaikščiojo kitą — visur tas pat; 
visi atiduoda — niekas nesigina ir kviečia pas save gyventi. 

— Jeigu jums, vargšeliai, — sako, — savam krašte sunku gy- 
venti, ateikite pas mus ir gyvenkite. 

Pavaikščiojo, pavaikščiojo kareiviai, mato — nėra kariuome- 
nės, o Žmonės gyvena sau, maitinasi ir kitus maitina, nesigina ir 
kviečia pas save gyventi. 

Nuobodu pasidarė kareiviams, atėjo pas savo tarakonų carą. 

— Negalim,— sako, — kariauti, vesk mus į kitą vietą; taigi, 
kaa būtų tikras karas, o čia kas — čia tik terlionė. Nebegalime 
čia daugiau kariauti. 

Supyko tarakonų caras, liepė kareiviams pereiti visą šalį, nu- 
siaubti kaimus, namus, sudeginti javus, išžudyti gyvulius. 

— Jeigu nepaklausysite,— sako,— mano įsakymo, visus, — sa- 
ko, — nubausiu mirtimi. 

Išsigando kareiviai, ėmė vykdyti caro įsakymą. Pradėjo na- 
mus, javus deginti, žudyti gyvulius. Vis tiek nesigina kvailiai, 
tiktai verkia. Verkia seniai, verkia senės, verkia mažį vaikai. 

— Už ką jūs — sako, — mus skriaudžiate? Kam,— sako, — ge- 
ra kvailai naikinate? Jeigu jums reikia, verčiau pasiimkite. 

Grasu pasidarė kareiviams. Daugiau jie niekur nebeėjo, ir vi- 
sa kariuomenė išsiskirstė. 


XII 


Taip ir išėjo senas velnias — nesuvaręs Ivano į ožio ragą ka- 
reiviais. 

Pasivertė senas velnias šauniu ponu ir atvažiavo į Ivano šalį 
gyventi: norėjo jį taip pat kaip Tarasą didžpilvį suvaryti į ožio 
Iagą pinigais. 

— Aš, — sako, — noriu jums gera padaryti, įkrėsti jums pro- 
to. Aš; — sako, — pasistatydinsiu pas jus namą ir įsteigsiu dirbtu- 
vę. 

— Na ką gi, — sako jam žmonės, — gyvenk. 

Pernakvojo šaunus ponas ir rytą išėjo į aikštę, atsinešė didelį 
maišą aukso, lakštą popieriaus ir sako: 

— Gyvenate— sako,— visi kaip kiaulės, aš noriu jus išmo- 
kyti, kaip reikia gyventi. Statykite man,— sako, — namą štai pa- 
gal šį planą. Jūs dirbkite, o aš nurodinėsiu ir auksinius pinigus 
jums mokėsiu. 

Ir parodė jiems auksą. Nustebo kvailiai: jie pinigų nevartojo, 
o daiktus keitė į daiktą ir atsilygindavo kits kitam darbu. Nuos- 
tabą jiems sukėlė auksas. 

— Gražūs,— sako, — daikteliai. 

Pradėjo jie už auksinius daiktelius su ponu mainus daiktais 
ir darbu. Ėmė senas velnias kaip ir pas Tarasą auksinius pinigus 

daryti, o žmonės ėmė jam keisti į auksa visokius daiktus ir viį- 
sokius darbus dirbti. Apsidžiaugė senas velnias, galvoja: „Viskas 
eina kaip iš pypkės! Nuskurdinsiu dabar kvailį kaip ir Tarasą ir 
atsidurs jis po mano padu“. Bet prisikaupė kvailiai auksinių pi- 
nigų, apdalino visas moteris vėriniais, visos mergos kasas apsikai- 
šė, ir bernai jau gatvėse ėmė tais daikteliais Žaisti. Visi jau tu- 
rėjo jų apsčiai ir daugiau nebeėmė. O šaunaus pono rūmo siė- 
nos dar nė iki pusės nebuvo išvarytos, grūdų ir gyvulių dar ne- 
pasiteikta tiek, kad užtektų visiems metams, ir skelbia ponas, kad 
eitų pas jį dirbti, kad vežtų jam grūdus, vestų gyvulius; už kiek- 
vieną daiktą, už kiekvieną darbą daug auksinių mokėsiąs. 

Niekas neina dirbti ir nieko neneša. Užbėga berniukas ar mer- 
gaitė, kiaušinį į auksinį išmaino, o šiaip niekas neina — ir pri- 
trūko ponas ko valgyti. Išalko šaunus ponas, patraukė per kai- 
Imną — nors ko pietums nusipirkti. Užsuka į vieną kiemą, duoda 
auksinį už vištą — neima šeimininkė. 

— Aš jų — sako, — ir taip daug turiu. 

Užsuka pas kampininkę moterėlę — silkės nusipirkti, duoda 
auksinį. 

— Nereikia man,— sako,— mielasis, aš, — sako,— vaikų ne- 
turiu, žaisti nėra kam, o,pati ir tai tris tokius dėl įdomumo turiu 
paėmusi. 

Užsuka pas mužiką duonos. Neėmė ir mužikas pinigų. 

— Man nereikia — sako.— Va tik dėl Dievo, — sako, — tai 
palauk, liepsiu bobai tau atriekti. 

Net nusispjovė velnias, dūmė šalin nuo mužiko. Jis ne tik 
imti dėl Dievo, jis girdėti šito žodžio negalėjo — rėžiančio skau- 
džiau už peilį. 

Taip ir negavo velnias duonos. Visi turėjo aukso kiek tik ga- 
na. Kur tik beužeina senas velnias, niekas įam nieko neduoda 
už pinigus, o visi tik sako: 

— Ką nors kita atnešk, arba ateik dirbti, arba imk va dėl 
Dievo. 

O velnias, be pinigų, daugiau nieko neturi, dirbti nenori, o 
dėl Dievo imti jam negalima. Supyko senas velnias. 

— Ko jums dar reikia. — sako,— jeigu aš pinigų duodu? Jūs 
už auksą viską nusipirksite ir bet koki darbininką nušisamdy- 
site. 

Neklauso jo kvailiai. 

— Ne, —sako— mums nereikia: mums nei mokesčių, nei už 
nieką mokėti nereikia, kam mums pinigaiė 

Nevakarieniavęs nuėjo gulti senas velnias. 

Pasiekė žinia apie poną Ivaną kvailį. Atėjo pas jį žmonės, 
klausia: " 

— Ką mums daryti? Atsirado iš kažkur pas mus šaunus ponas: 
valgyti, gerti mėgsta saldžiai, rengtis mėgsta švariai, o dirbti ne- 
nori, ir išmaldos neprašo, o tik auksinius daiktelius visiems kai- 
šioja. Iš pradžių žmonės jam viską davė, ko] apsirūpino tais daik- 
teliais, o dabar nebeduoda. Ką mums su juo daryti? Kad tik badu 
nenumirtų. 

Išklausė Ivanas. 

— Na ką gi. — sako — reik maitinti. Tegul kaip piemuo ei- 
na per kiemus. 

Nieko nepadarysi, ėmė senas velnias per kiemus eiti. 

Priėjo eilė ir Ivano kiemui. Atėjo ser: s velnias pietauti, o pas 
Ivaną šeimyną valgydino nebylė merga. Dažnai ją apgaudinėjo 
tingesnieji. Nieko nedirbęs, ateina pietų anksčiau, visą košę su- 
valgo. lr įsigudrino nebylė merga — pažinti tinginius iš rankų: 
kurio rankos pūslėtos, tą sodina, o kurio ce, tam likučius ati- 
duoda. Sėda senas velnias už stalo, o nebylė čiupt jį už rankų, 
pažiūrėjo — nėra pūslių, rankos švarios, lygios; ir nagai ilgi. 
Ėmė mykti nebylė ir ištempė velnią iš užstalės. 

O Ivano žmona jam ir sako: 

— Dovanok, šaunusis pone, mūsų moša už stalo neleidžia tų, 
kurių rankos be pūslių. Palūkėk truputį, žŽioonės pavalgys, tada 
galėsi pabaigti likučius. 

Įsižeidė senas velnias, kad jį pas carą kartu su kiaulė: is nori 
valgydinti. Jis ir sako Ivanui: 

— Kvailas, —sako.— tavo šalyje įstatymas, visiems žmonėms 
rankomis dirbti. Tatai jūs per savo neišmanymą sugalvojote. 
Argi tik rankomis žmonės dirba? Ar supranti, kuo protingi žmo- 
nės dirba? 

O Ivanas sako: 

— Iš kur mes, kvailiai, galime žinoti. mes vis taikomės dau- 
giau rankomis ir kupra dirbti. 

— Tai dėl to, kad jūs kvailiai. O aš, — sako — išmokysiu jus, 
kaip galva dirbti, tada pamatysite, kad galva dirbti kur kas nau- 
dingiau negu rankomis. 

Nustebo Ivanas. 

— Na,— sako, — ne be reikalo mus kvailiais vadina! 

Ėmė senas velnias kalbėti: 

— Tiktai nelengva, — sako, — ir galva dirbti. Šit jūs man val- 
gyti neduodate dėl to, kad mano rankos be pūslių, o šito nežino- 

te, kad galva šimtą kartų sunkiau dirbti Kartais galva net braš- 
ka. 


Susimąstė Ivanas. 

— Tai kam tu,— sako, — mielasis, taip save kankini? Argi 
lengva, kada galva braška? Tu verčiau lengvą darbą dirbtum — 
rankomis ir kupra. 

O velnias sako: 

— Užtat aš save ir kankinu, kad man jūsų, kvailių, gaila. Jei- 
„gu aš savęs nekankinčiau, tai jūs per amžius kvailiai būtumėt. O 
aš galva padirbėjau, -dabar ir jus išmokysiu. 

Nusistebėjo Ivanas. 

— Išmokyk,— sako,— nes kartais rankos pavargsta, tai jas 
galėtų galva pavaduoti. 

Pasižadėjo velnias išmokyti. 

Apskelbė Ivanas po visą šalį, kad atsirado šaunus ponas, ku- 
ris visus mokys, kaip dirbti galva, ir kad galva galima daugiau 
uždirbti negu rankomis, — tegu tad einą mokytis. 

Ivano carystėje buvo pastatytas aukštas kuoras, o jame sta- 
tūs laiptai ir viršuje bokštas. Nuvedė tenai Ivanas poną, kad jį 
visi Matytų. 

Įlipo ponas į kuorą, ir iš tenai prašneko. O kvailiai susirinko 
žiūrėti. Kvailiai manė, kad ponas iš tikrųjų ims rodyti, kaip be 
rankų dirbti galva. O senas velnias tiktai žodžiais mokė, kaip 
galima nedirbant gyventi. 

Nieko nesuprato kvailiai. Pažiūrėjo, pažiūrėjo ir išsiskirstė 
kiekvienas savo reikalais. 

Išstovėjo senas velnias visą dieną kuore, išstovėjo antrą — 
vis kalbėjo. Užsinorėjo valgyti. O kvailiai nesusivokė jam duo- 
nos į kuorą atnešti. Jie manė, kad jeigu jis moka galva geriau 
negu rankomis dirbti, tai jau duonos galva jam bus vieni juokai 
užsidirbti. Išstovėjo ir antrą dieną senas velnias bokšte — vis 
sia ir Ivanas: 

— Na kaip, ar pradėjo ponas galva dirbti? 

— Dar ne,— sako, — vis dar balbatuoja. . 

Išstovėjo dar vieną dieną senas velnias bokšte ir ėmė silpti: 
susvyravo ir dunkstelėjo galva į stulpą. Pamatė vienas kvailys, 
pasakė Ivano žmonai, o Ivano žmona atbėgo pas vyrą į lauką. 

— Einam, — sako— žiūrėti: žmonės kalba, kad ponas pradeda 
galva dirbti. 

Nusistebėjo Ivanas. 

— Nat — sako, 

Apsuko arklį, nuėjo prie kuoro. Ateina prie kuoro, o senas 
velnias jau visai iš bado nusilpęs, ėmė svyruoti, galva į stulpus 
daužytis. Vos tik Ivanas priėjo, kluptelėjo velnias, parvirto ir 
nubildėjo laiptais stačia galva žemyn — visas pakopas suskai- 
čiavo. 

— Na,— sako Ivanas,— teisybę sakė šaunusis ponas, kad kar- 
tais ir galva braška. Nuo tokio darbo ne pūslės, o gumbai ant 
galvos iššoks. 

Nudardėjo senas velnias laiptais ir įsibedė galva į žemę. No- 
rėjo Ivanas prieiti pažiūrėti, ar daug jis dirbo, bet ūmai prasi- 
skyrė žemė, ir prasmego senas velnias kiaurai žemę, tik skylė 
liko. Pasikasė pakaušį Ivanas. 

— Matai,— sako — koks bjaurybė! Tikriausiai anų tėvas — 
toks stambus! 

Gyvena Ivanas iki šiol, visi žmonės traukia į jo šalį, ir broliai 
atėjo pas jį, ir juos jis maitina. Kas ateina, tas pasako: 

— Maitink mus. 

— Na ką gi, — sako, — gyvenkite, pas mus visko apsčiai. 

Tik vieno papročio laikomasi jo šaly: kieno rankos pūslėtos — 
sėsk už stalo, kieno ne — valgyk likučius. 


DARBININKAS JEMELJANAS 
IR TUŠČIAS BUGNAS 


Gyveno Jemeljanas pas šeimininką, kuriam dirbo. Eina kartą 
Jemeljanas pieva į darbą, žiūri — šokuoja priešais jį varlė; vos 
vos jos neužmynė. Peržengė ją Jemeljanas. Staiga girdi, kažkas 
iš užpakalio jį šaukia. Atsigręžė Jemeljanas, mato — stovi gra- 
žuolė mergina ir sako jam: 

— Kodėl tu, Jemeljanai, nevedi? 

— Kaip aš, mergužėle, galiu vesti? Aš va, kaip matai, nieko 
neturiu, niekas už manęs neis. 

Mergina sako: 

— Imk mane už pačią! 

Jemeljanui mergina patiko. 

— Aš,— sako, — mielai, bet kur mudu gyvensime? 

— Būta čia ko galvą sukti! — sako mergina.— Reikia tik dau- 
giau dirbti ir mažiau miegoti — ir visur būsime sotūs ir apsiren- 
g€. 

— Na ką gi— sako,— gerai. Susivedam. O kur mudu eisi- 
me? 

— Eisime į miestą. 

Nuėjo Jemeljanas su mergina į miestą. Nuvedė jį mergina į 
nedidelį namelį pačiame pakraštyje. Suėjo į porą ir ėmė gy- 
venti. 

Kartą važiavo cafas į užmiestį. Važiuoja pro Jemeljano kie- 
mą, ir išėjo Jemeljano pati pasižiūrėti į carą. Pamatė ją caras, 
nusistebėjo: „Kur tokia gražuolė galėjo gimti?“ Sustabdė caras 
karietą, pasišaukė Jemeljano pačią, ėmė ją klausinėti: 

— Kas tu tokia? — klausia. 

— Mužiko Jemeljano pati, — sako. 

— Kam tu, — sako, — tokia gražuolė už mužiko ėjai? Tau tiktų 
cariene būti. 

— Dėkui, —sako— už malonų žodį. Man ir su mužiku ge- 
rai. 

Pašnekėjo su ja Caras ir nuvažiavo toliau. Grįžo į rūmus. Ne- 
išeina jam iš galvos Jemeljano pati. Visą naktį nemiegojo, vis 
galvojo, kaip galėtų iš Jemeljano pačią atimti. Negalėjo sugalvo- 
ti, kaip padaryti. Pasišaukė tarnus, liepė jiems sugalvoti. Pasakė 
Caro tarnai Carui: 

— Paimk,— sako, — Jemeljaną į rūmus už darbininką. Mes jį 
darbais užkankinsim, pati liks našlė, tada bus galima ją paimti. 

Paklausė caras, nusiuntė pas Jemeljaną pasiuntinius pranešti, 
kad eitų dirbti į Caro rūmus kiemsargiu ir kad Caro rūmuose su 
žmona gyventų. 

Atėjo pasiuntiniai, pranešė Jemeljanui. Pati ir sako vyrui: 

— Ką gi — sako — eik. Dieną dirbk, o naktį pas mane pa- 
reik. 

Nuėjo Jemeljanas. Ateina Caro ūkvaizdis ir klausia jį: 

— Kodėl atėjai vienas, be pačios? 

— Kam man,— sako, — ją vesti: ji turi namus. 

Davė Jemeljanui caro rūmuose atlikti tokį darbą, kad ir dviem 
būtų per akis. Kibo Jemeljanas į darbą, bet nemanė, kad baigs. 
Tik žiūri — dar vakaras toli, o jau viskas baigta. Pamatė ūkvaiz- 
dis, kad darbas baigtas, paskyrė jam rytojaus dienai keturiskart 
sunkesnį. 

Parėjo Jemeljanas namo. O namie viskas iššluota, sutvarkyta, 
krosnis iškūrenta, visko prikepta, privirta. Pati sėdi staklėse, au- 
džia, vyro laukia. Pasitiko pati vyrą; padavė vakarienę, pavalgy- 
dino, pagirdė, ėmė jį apie darbą klausinėti. 

— Et,— sako, — blogai: ne pagal išgales užduotis duoda, už- 
kankins jie mane darbais. 

— O tu,— sako, — negalvok apie darbą ir nei atgal dairykis, 

nei į priekį žiūrėk, ar daug padarei ir ar daug dar 'iko. Tik dirbk. 
Viskas laiku bus padaryta. 

Atsigulė miegoti Jemeljanas. Rytą vėl išėjo. Kibo į darbą, 
nė karto neatsigrįžo. Žiūri — vakare viskas baigta, dar su švie- 
sa parėjo namo nakvoti. 

Vis daugiau ir daugiau krauna darbo Jemeljanui, ir viską lai- 
ku pa-/aro Jemeljanas, eina namo nakvoti. Praėjo savaitė. Mato 
Caro tarnai, kad juodu darbu neįveikia mužiko; ėmė jam įmant- 
rius darbus duoti. Vis tiek negali įveikti. Ir dailidės, ir mūrinin- 
ko, ir stogdengio — kokį darbą jam beužduotų — viską laiku 
padaro Jemeljanas ir pas pačią nakvoti eina. Praėjo antra savaitė. 
Pasišaukė caras tarnus ir sako: 

— Ar aš už dyką jus šeriu? Dvi savaitės praėjo, vis nieko 
iš jūsų nesulaukiu. Norėjote Jemeljaną darbais užkankinti, o aš 
pro langą I-atau, kaip jis kas dieną eina naino ir “ainuoja. Ar 
jūs iš manęs juoktis sugalvojote? 

Ėmė caro tarnai teisintis. 

— Mes, — sako, — visomis išgalėmis stengėmės pirmiausia juo- 
du darbu jį užkankinti, bet niekuo jo nepaimsi. Bet koks darbas 
jo rankose tirpte tirpsta, ir nepavargsta jis. Ėmėme jam įmantrius 
darbus duoti, manėme, neužteks proto; taip pat negalime įveikti. 
Ir kaip čia jam viskas taip išeina! Viską supranta, viską padaro. 
Ne kitaip kaip jis zats arba jo pati moka raganauti. Jis ir mums 
jau įgriso. Dabar norime jam tokį darbą užduoti, kad tikrai ne- 
galėtų padaryti. Sugalvojome, kad reikia jam liepti per vieną 
dieną soborą pastatyti. Pašauk Jemeljaną ir liepk jam per vieną 
dieną priešais rūmus sobcrą pastatyti. O jeigu jis hepastatys, tada 
bus galima jam už nepaklausymą galvą nuimti. 

Pasiuntė Caras pasiuntinį, kad atvestų Jemeljaną. 

— Na,— sako, — aš tau įsakau: pastatyk tu man aikštėje prie- 
šais rūmus naują soborą, kad ligi rytojaus vakaro būtų baigta. 
Jeigu pastatysi — aš tave apdovanosiu, o jeigu nepastatysi — 
galvos neteksi. 

Išklausė Jemeljanas caro žodžių, apsisuko, nuėjo namo. ,„Na,— 
mano, — dabar man jau galas“. Parėjo į namus pas pačią ir sa- 
ko: 

— Na, — sako, — pačiųte, renkis: reikia bėgti kur akys mato, 
nes už nieką pražūsime. | 

— Ko gi,-- sako, — taip išsigandai, kad nori bėgtiė 

— Kaipgi.— sako,— neišsigąsti? Caras man liepė rytoj per 
dieną soborą pastatyti. O jeigu nespastatysiu, grasina galvą nu- 
kirsdinsiąs. Daugiau nieko nelieka, kaip tik bėgti, kol ne vėlų. 

Pati jam nepritarė. 

— Caras turi d3ug kareivių, visur sugaus. Nuo jo nepabėgsi. 
O kol dar esi stiprus, reikia klausyti. 

— Kaipgi klausyti, jeigu ne pagal jėgas? 

— E... mielasis! Nesikrimsk, pavakarieniauk ir eik gulti; ry- 
tą atsikelk anksčiau, viską suspėsi. 

Atsigulė Jemeljanas miegoti. Pati jį pažadino. 

— Eik— sako,— greičiau baik soborą statyti; še tau vinys ir 
plaktukas: darbo tau ten vienai dienai belikę. 

Išėjo Jemeljanas į miestą, ateina — tikrai, naujas soboras vi- 
dury aikštės stovi. Darbo belikę visai nedaug. Pridėjo ranką vie- 
nur, pridėjo kitur — į p:svakarę viskas buvo baigta. 

Pakirdo caras, pasižiūrėjo pro rūmų langą, mato — stovi so- 
boras. Jemeljanas vaikštinėja, kur ne kur vin-'es prikalinėja. 
Nesidžiaugia caras soboru, apmaudu, kad nėra už ką Jemeljanui 
galvą kirsti, negali jis iš jo pačios atimti. 

Vėl kviečia caras tarnus: 

— Atliko Jemeljanas ir šią užduotį, nėra už ką jam galvą 
kirsti. Menka, — sako, — jam ir ši užduotis. Reikia ką nors sun- 
kiau išgalvoti. Sugalvokite, kitaip aš jums pirmiau už jį galvas 
nukirsdii siu. 

Sugalvojo tarnai, kad jis lieptų Jemeljanui upę padaryti, kad 
aplink rūmus tekėtų upė, o ja plaukiotų laivai. Pasišaukė caras 
Jemeljaną, paliepė jam nau'2 darbą atlikti. ' 

— Jeigu tu, — sako,— per naktį galėjai soborą pastatyti, tai 
gali ir šį darbą atlikti. Kad man rytoj viskas būtų padaryta taip, 
kaip įsakiau. O jeigu nepadarysi, galvą nukirsdinsiu. 

Dar labiau nuliūdo Jemeljanas, parėjo pas pačią rūškanas. 

— Ko, — sako pati — nuliūdai, ar dar kokį darbą Caras už- 
davė? 

Papasakojo jai viską Jemeljanas. 

— Reikia,— sako, — bėgti. 

O pati atsako: 

— Nepabėgsi nuo kareivių, visur sugaus. Reikia paklusti. 

— Kaipgi paklusti? 

— E... sako, — mielasis, dėl nieko nesikrimsk. Pavakarieniauk 
ir eik gulti. O atsikelk anksčiau, viskas bus laiku padaryta. 

Atsigulė Jemeljanas miegoti. Paryčiui pati jį pažadino. 

— Eik,— sako,— į rūmus, viskas padaryta. Tiktai palei prie- 
plauką, priešais rūmus, likęs kaubur/s, pasiimk kastuvą, suly- 
gink. 

Išėjo Jemeljanas; ateina į miestą; aplink rūmus upė, laivai 
plaukioja. Priėjo Jemeljanas prie prieplaukos priešais rūmus, žiū- 
ri — nelygi vieta, ėmė lyginti. 

Pakirdo caras, mato — upė, kur jos nebuvo; upe plaukioja 
laivai, ir Jemeljanas kauburį kastuvu lygina. Pasibaisėjo caras; 
nedžiugina jo nei upė, nei laivai, o tik pikta, kad negalima Je- 
meljanui galvos nukirsti. Mano sau: „„Nėra tokios užduoties, ku- 
rios jis neatliktų. Ką dabar daryti?“ 

Pasišaukė tarnus, kartu su jais ėmė galvoti. 

— Sugalvokite— sako — man tokį darbą, kurio Jemeljanas 
nepajėgtų atlikti. Nes viską, ką tik sugalvojome, Jemeljanas at- 
liko, ir aš negaliu iš jo pačios atimti. 

Galvojo, galvojo dvariškiai ir sugalvojo: eik ten — nežinai 
kur, ir atnešk tą — nežinai ką. Jau dabar jis neišsisuks. Kur jis 
benueitų, pasakysi, kad nuėjo ne ten, kur reikia; ir ką Leatneštų, 
pasakysi, kad atnešė ne tą, ko reikia. Tada jam bus galima ir 
galvą nukirsti ir jo pačią paimti. N 

Apsidžiaugė caras: 

— Čia jūs,-— sako, — gerai sugalvojot. 

Pasiuntė caras pasiuntinį atvesti Jemeljaną ir tarė jam: 

— Eik ten — nežinai kur, atnešk tą — nežinai ką. O jeigu ne- 
atneši, nukirsdinsiu tau galvą. 

Parėjo Jemeljanas pas pačią ir sako, ką jam caras liepė pa- 
daryti. 

Susimąstė pati. 

— Na,— sako, — šįsyk Caras užsitraukė bėdą ant savo paties 
galvelės. Dabar reikia protingai veikti. 

Pasėdėjo, pasėdėjo, pamąstė pati ir šitaip pasakė vyrui: 

— Eiti tau reikia toli, pas mūsų senąją senolę, pas mužikų, 
kareivių Motiną, reikia jos malonės prašyti. O kai gausi iš jos 
vieną daiktą, eik tiesiai į rūmus, ir aš ten būsiu. Dabar aš nuo jų 
neišsisuksiu. Jie prievarta mane paims, bet tik neilgam. .Jeigu 
padarysi taip, kaip lieps senolė, tai mane greitai išvaduosi. 

Išruošė pati vyrą, padavė jam krepšelį, padavė verpstę. 

— Šitą verpstę— sako,— jai atiduok: Iš to ji žinos, kad tu 
mano vyras. 

Parodė pati jam kelią. Patraukė Jemeljanas keliu, išėjo už 
miesto, Mato — kareiviai mokosi kariauti. Pastovėjo, pažiūrėjo 
Jemeljanas. Pasimokė kareiviai, prisėdo atsipūsti. Priėjo prie jų 
Jemeljanas ir klausia: 

— Gal žinote broleliai, kur eiti ten — nežinai kur, ir kaip par- 
nešti tą — nežinai ką? 

Išklausė jį kareiviai ir nusistebėjo. 

— Kas, — sako, — tave išsiuntė ieškoti? 

— Caras,— sako. 

— Mes patys, — sako — nuo pat kareivystės pradžios einame 
ten — nežinai kur, bet negalime prieiti, ir ieškome to — nežinai 
ko, bet negalime“ rasti. Negalime tau padėti. 

Pasėdėjo Jemeljanas su kareiviais, nuėjo toliau. Ėjo, ėjo, pri- 
eina mišką. Miške trobelė. Trobelėje sena senutė sėdi, mužikų, 
kareivių motina, kuodelį verpia, pati verkia ir pirštus kiša ne į 
burną seilėmis, o į akis ašaromis suvilgyti. Pamatė senutė Jemel- 
janą, sušuko jam: 

— Ko atėjai? 

Padavė jai Jemeljanas verpstę ir pasakė, kad jį pati atsiun- 
tusi. Ir ėmė Jemeljanas pasakoti visą savo gyvenimą, kaip jis ve- 
dė mergaitę, kaip išėjo į miestą gyventi, kaip jį paėmė į caro 
rūmus už kiemsargį, kaip jis rūmuose tarnavo, kaip soborą pa- 
statė ir upę su laivais padarė, ir kaip jam dabar caras liepė eiti 
ten — nežinai kur, atnešti tą — nežinai ką. 

Išklausė senutė ir liovėsi verkti. Ėmė pati sau murmėti: 

— Matyt, atėjo metas. Na, gerai, — sako, — sėskis, sūneli, pa- 
valgyk. | 

Pavalgė Jemeljanas, ir ėmė senutė jam kalbėti. 

— Še tau — sako — kamuolys. Paridenk jį priešais save ir 
eik iš paskos ten, kur jis riedės. Eiti tau reikės toli, iki pat jU- 
ros. Prieisi jūrą, pamatysi didelį miestą. Įeik į miestą, paprašyk 
galiniame kieme nakvynės. Čia ir ieškok to, ko tau reikia. 

— Kaipgi aš, senele, — jį pažinsiu? 

— O kai pamatysi tą, ko visi labiau nei tėvo motinos klauso, 
tai ir bus tas, ko tau reikia. Čiupk jį ir nešk carui. Kai atneši 
carui, tai jis tau pasakys, kad ne tą atnešei, ko reikia. O tu tada 
sakyk: „Jeigu ne tą, tai reikia jį sudaužyti", — ir trenk per tą 
daiktą, o paskui nunešk jį prie upės, sulaužyk ir sumesk į van- 
denį. Tada pas pačią sugrįši, ir mano ašaras nudžiovinsi. 

Atsisveikino su senele, išėjo Jemeljanas, parideno kamuolį. 
Rideno, rideno — atvedė jį kamuolys prie jūros. Prie jūros dide- 
lis miestas. Pakraštyje aukštas namas. Pasiprašė Jemeljanas tame 
name nakvynės. Leido. Atsigulė miegoti. Anksti rytą pabudo, gir- 
di — tėvas atsikėlęs žadina sūnų, siunčia malkų prikapoti. Ne- 
klauso sūnus. 

— Dar anksti — sako, — suspėsiu. 

Girdi — motina nuo krosnies sako: 

— Eik, sūneli, tėvui kaulus gelia. Argi jis gali eiti? Kelkis. 

Tiktai sučepsėjo lūpomis sūnus ir vėl užmigo. Vos tik užmigo, 
ir kad uždundės, kad užtratės kažkas gatvėje. Pašoko sūnus, ap- 
sirengė ir išbėgo į gatvę. Pašoko ir Jemeljanas, išbėgo paskui jį 
žiūrėti, kas ten dunda ir ko sūnus labiau nei tėvo motinos pa- 
klausė. 

Išbėgo Jemeljanas, žiūri — vaikščioja gatvo žmogus, nešio- 
jasi ant pilvo apskritą daiktą, daužo jį lazdomis. Taigi tas daik- 
tas ir dunda; tai jo sūnus ir paklausė. Pribėgo Jemeljanas, ėmė 
apžiūrinėti daiktą. Mato: apskritas kaip statinaitė, iš abiejų pusių 
oda aptrauktas. Ėmė jis klausinėti, kaip tas Jaiktas vadinasi. 

— Būgnas,— sako jam. 

— Tai ką — jis tuščias? 

— Tuščias,— sako jam. 

Nusistebėjo Jemeljanas ir ėmė prašyti sau šito daikto. Neda- 
vė jam. Liovėsi Jemeljanas prašęs, ėmė vaikščioti paskui būgni- 
ninką. Visą dieną vaikščiojo ir, kai būgnininkas atsigulė miegoti, 
Jemeljanas pagriebė iš jo būgną ir pabėgo. Bėgo, bėgo, kol par- 
bėgo namo, į savo miestą. Manė pačią pamatysiąs, o jos nebėra. 
Kitą dieną ją jau pas carą išvedė. 

Nuėjo Jemeljanas į rūmus, liepė apie save pranešti: atėjo, 
girdi, tas, kuris ėjo ten — nežinai kur, atnešė tą — nežinai ką. 
Pranešė carui. Liepė caras J:meljanui rytoj ateit:. Ėmė Jemel- 
janas prašyti, kad ėl praneštų. 

— Aš,— sako, — nūnai parėjau, atnešiau ką lieptas, tegul ca- 
ras pas Mane išeina, kitaip aš pats eisiu. 

Išėjo Caras. 

— Kur,— sako, — buvai? 

Jis pasakė. 

— Ne ten,— sako.— O ką atnešei? | 

Norėjo parodyti Jemeljanas, bet caras nežiūrėjo. 

— Ne tą, — sako. 

— Jei ne tą. — sako, — ta" sudaužyti jį reikia, velniop jį. 

Išėjo Jemeljanas iš rūmų su būgnu ir trenkė per jį. Kai tik 
trinktelėjo, susirinko visa caro kariuomenė aplink Jemeljaią. Je- 
meljanui pagarbą atiduoda, laukia jo įsakymo. Ėmė caras savo 
kareiviams pro langą šaukti, kad jie neitų paskui Jemeljaną. Ne- 
klauso Caro, visi paskui Jeineljaną eina. Pamatė tai -caras, liepė 
pas Jemeljaną pačią išvesti ir ėmė prašyti, kad jis jam būgną ati- 
duotų. 

— Negaliu — sako Jemeljanas.— Man,— sako, — jį sudaužyti 
liepta ir duženas į upę sumesti. 


154 


Priėjo Jemeljanas su būgnu prie upės, ir visi kareiviai iš pas- 
kos priėjo. Pramušė Jemeljanas prie upės būgną, suskaldė jį į ši- 
pulius, sumetė į upę —ir išbėgiojo visi kareiviai. 
nas pasiėmė pačią ir nusivedė nimo. 

Nuo to karto Caras liovėsi jį persekiojęs. Ir ėmė Jemeljanas 
gerai gyventi, gerą užgyventi, o blogą — vėjais leisti. | 


O Jemelja- 


Te 
DLK 


DMITRIJUS MAMINAS-SIBIRIAKAS 


PASAKA APIE NARSŲJĮ KIŠKĮ 
ILGAAUSĮ ŽVAIRAAKĮ TRUMPAUODEGĮ 


Miške gimė kiškelis, ir jis visko bijojo. Trakštels kur šakelė, 
purptels paukštelis, nukris nuo medžio sniego gebenėlė — kiške- 
liui širdis ir nutirpsta. 

Bijojo kiškelis dieną, bijojo dvi, bijojo savaitę, bijojo metus, 
o paskui užaugo didelis, ir staiga nusibodo jam bijoti. 

— Aš nieko nebijau! — suriko jis, net miškas suskambėjo.— Va, 
nė kiek nebijau, ir gana. 

Susirinko seniai kiškiai, sulėkė maži kiškeliai, atkuldeno senės 
kiškienės — visi klauso, kaip giriasi Kiškis ilgaausis Žvairaakis 
trumpauodegis,— klauso ir savo ausimis netiki. Taip dar nebuvo, 
kad kiškis nieko nebijotų. 

— Ei tu, Žvairaaki, gal ir vilko nebijai? 

— Nei vilko nebijau, nei lapės, nei meškos — nieko nebijau. 

Tai buvo tikrai juokinga. Jauni kiškeliai ėmė kikenti, užsiden- 
pgę snukučius priešakinėmis kojytėmis, nusijuokė gerosios senu- 
tės kiškienės, nusišypsojo net seniai kiškiai, kuriems teko para- 
gauti lapės nagų ir pažinti vilko dantis. Tai juokingas kiškis! Oi, 
koks juokingas!.. Ir visiems staiga pasidarė linksma. 

Jie ėmė virsti kūlio, straksėti, šokinėti, gainiotis, visai kaip iš 
proto išėję. 

*-— Ir ką čia daug kalbėti! — šaukė galutinai įsinarsinęs Kiš- 
kis.— Jeigu man paklius vilkas, tai aš pats jį suėsiu... 

— Oi, koks juokingas kiškis! Oi, koks kvailas... 

Visi mato, kad jis ir juokingas, ir kvailas, ir visi juokiasi. 

Kiškiai šaukia, mini vilką, o vilkas šit ir čia. 

Jis slampinėjo, slampinėjo savo, kaip vilko, reikalais, išalko 
ir vos spėjo pagalvoti: ,„Gera būtų kiškienos užkandus!“ — Ir gir- 
"di — kažkur visai netoli kiškiai šūkauja ir jį, Vilką pilką, mini. 

Jis sustojo, pauostė orą ir ėmė sėlinti artyn. 

Vilkas pritykino visai arti prie įsižaidusių kiškių ir girdi, kaip 
jie iš jo juokiasi, o labiausiai — pagyrūnas Kiškis žvairaakis il- 
gaausis trumpauodegis. 

„Ė, broleli, palauk, kaip tik tave ir suėsiu!" — pagalvojo Vil- 

kas pilkas ir ėmė akimis ieškoti, kuris kiškis savo narsumu gi- 
riasi. 

O kiškiai nieko nemato ir dar labiau dūksta 

Baigėsi tuo, kad Kiškis pagyrūnas užšoko ant kelmelio, atsi- 
tūpė ant užpakalinių kojų ir tarė: 

— Klausykite jūs, bailiai! Klausykite ir žiūrėkite į mane. Aš 
jums tuojau parodysiu pokštą. Aš... aš... aš... 

Dabar pagyrūnui tartum pridžiūvo liežuvis. Kiškis pamatė, kad 
į jį Žiūri Vilkas. 

Kiti nematė, o jis matė ir nedrįso nė atsikvėpti. 

Paskui atsitiko nepaprastas daiktas. 

Kiškis pagyrūnas pašoko kaip sviedinukas ir iš baimės nukri- 
to stačiai Vilkui ant plačios kaktos, kūlvartomis nuriedėjo jam 
per nugarą, dar kartą apsivertė ore, o paskui taip leidosi bėgti, 
lyg norėdamas išsinerti iš kailio. 

Ilgai bėgo nelaimingasis Kiškelis, bėgo, kol visai nebeteko 
jėgų. 

Jam vis rodėsi, kad Vilkas lipa ant kulnų ir tuoj pagriebs jį 
savo dantimis. 

Pagaliau visai nusikamavo vargšelis, užsimerkė ir kaip negy- 
vas griuvo pakrūmėn. 

O Vilkas tuo tarpu bėgo į kitą pusę. Kai Kiškis ant jo užkri- 
to, jam pasirodė, kad kažkas į jį šovė. 

Ir Vilkas pabėgo. Ar maža miške kitų kiškių, o šitas kažkoks 
pasiutęs. 

Visi kiti kiškiai ilgai negalėjo atsipeikėti. Vieni nėrė į krūmus, 
kiti pasislėpė už kelmelio, treti griuvo į duobę. 

Pagaliau nusibodo jiems tupėti pasislėpus, ir narsesnieji pa- 
mažu pradėjo dairytis. 

— Gražiai išgąsdino Vilką tas mūsų Kiškis! — nutarė visi — 
Kad ne jis, būtume sveiki dingę. Bet kurgi jis, tas mūsų drąsusis 
Kiškis? 

Pradėjo ieškoti. 

Strapinėjo strapinėjo — narsuolio Kiškio niekur nėra. Ar tik 
jo nesuėdė kitas vilkas? Pagaliau atrado: guli duobutėj po krūme- 
liu, ir vos gyvas iš baimės. 

— Puiku, žvairaaki! — sušuko visi kiškiai vienu balsu.— Na, 
ir žvairaakis!.. Gražiai išgąsdinai senį Vilką! Ačiū, brolau! O mes 
manėme, kad tu giriesi. 

Narsusis Kiškis tuoj atkuto. Iššoko iš savo duobutės, pasipur- 
tė, prisimerkė ir tarė: 

—: O kaip jūs manėte? Ei jūs, bailiai! 
Nuo tos dienos Kiškis ir pats pradėjo tikėti, kad jis tikrai nie- 
ko nebijo. 


PASAKA APIE UODĄ UODAITĮ ILGANOSĮ 
IR GAURUOTĄJĮ MIŠĄ TRUMPAUODEGĮ 

Tai atsitiko per pačius pietus, kai visi uodai, slėpdamiesi nuo 
kaitros, buvo sulindę į pelkę. Uodas Uodaitis Ilganosis prigulė po 
plačiu lapu ir užmigo. Miega ir girdi baisiausią riksmą: 

— Oi broleiiai!.. Oi, gelbėkit. 

Uodas Uodaitis šoko iš po lapo ir pats ėmė šaukti: 

— Kas atsitiko? Ko rėkaujate? 

O uodai tik siuva, zyzia, Cypia — nieko negalima suprasti. 

— Oi broleliai! Atsirioglino į mūsų pelkę lokys, griuvo ant 
šono ir miega. Virsdamas į žolę, penkis šimtus uodų nugulė, o 
kai atsikvėpė — dar visą šimtą prarijo. Oi brolyčiai, bėda! Mes 
vos išnešėm kudašių, kitaip visus būtų sutraiškęs... 

Uodas Uodaitis Ilganosis kad supyko, supyko ir ant lokio ir 
ant kvailių uodų, kurie zyzė lyg pakvaišę. 

— Ei jūs, nustokit zirzti! — suriko jis.— Štai aš nueisiu ir iš- 
varysiu ią lokį... Labai paprastai! O jūs tik be reikalo rėkau- 
jate. 

Dar labiau supyko Uodas Uodaitis ir nuskrido: Tikrai, pelkė- 
ję gulėjo lokys. Įlindęs į tankiausią žolę, kur nuo amžių uodai 
gyveno, atsidrėbęs ant šono, ir pučia sau, net švilpia, lyg kas dū- 
da grotų. Tai begėdis! Atsirioglino į svetimą pelkę, be reikalo 
pražudė tiek ųodų ir dar gili taip saldžiai miegoti! 

— Ei dėde, kurgi sveikas įlindai? — suriko Uodas Uodaitis 
ant viso Miško, ir taip garsiai, kad net pačiam baisu pasidarė. 

Gauruotasis Miša atmerkė vieną akį — nieko nematyti, at- 
merkė antrą — vos įžiūrėjo, kad apie jo nosį skraido uodas. 

— Ko tau reikia, drauguži? — suurzgė Miša, irgi pradėdamas 
pykti: ,,Kaipgi, vos tik išsitiesei pailsėti, žiūrėk, koks nors nevi- 
donas ir zirziliuoja“. 

— Ei dėde, išsinešdink geruoju! 

Miša atmerkė abi akis, pasižiūrėjo į akiplėšą, prunkštelėjo ir 
visiškai supyko. 

— Ko gi tau reikia, nenaudėli? — suriaumojo jis. 

— Kraustykis iš mūsų pelkės, aš juokauti nemėgstu... Suėsiu 
tave su visais kailiniais. 

Lokį pagavo juokas. Apsivertė jis ant kito šono, užsidengė 
snukį koja ir ėmė knarkti. 

Uodas Uodaitis nuskrido atgal pas savo draugus ir trimituoja 
pe: visa pelkę: 

— Tai kad išgąsdinau Gauruotąjį Mišą... Kitą kartą nebeateis. 

Nustebo uodai ir klausia: * 

— Na, o kur dabar lokys? 

— Nežinau, broleliai. Baisiai išsigando, kai pasakiau, kad jį 
suėsiu, jei neišeis. Juk aė juokauti nemėgstu, taip 'om ir pasa- 
kiau: „„Suėsiu“. Bijau, kad "ebūtų pastipęs iš baimės, kol] pas jus 
skridau... Ką gi, jis pats koltas! 

Visi uodai ėmė cypti, zyzti ir ilgai ginčijosi, ką jiems daryti 
su api. autėliu lokiu. Niekada dar pelkėje nebuvo tokio baisaus 
triukšmo. Zirzė zirzė ir nutarė išv*ti lokį iš pelkės. 

— Tegu nėšdinasi namo į mišką, ir ten tegu sau miega. O pel- 
kė mūsų... Mūsų tėvai ir seneliai šitoje pelkėje gyveno. 

Viena protinga senutė Uodienė buvo besiūlanti palikti lokį 
ramybėje: tegul sau guli, kai išsim'egos, tai ir pats iše's; bet visi 
taip ėmė ją pulti, kad vargšė vos spėjo pasislėpti. 

— Einam, broleliai! — labiausiai rėkė Uodas Uodaitis.— Mes 
jam parodysim... Klius jam! 

— O aš neisiu! — suriko lokys, tūpdamas ant užpakalinių ko- 
jų. — Aš jus visus ištraiškysiu! 

— Oi dėde, tuščiai giriesi... 

Uodai nuskrido paskui Uodą Uodaitį. Skrenda ir zyzia, net 
patiems baisu darosi. Atskri//o, žiūri — lokys guli ir nekruta. 

— Na, aš taip ir sakiau: numirė iš baimės vargšelis! — gy- 
rėsi Uodas Uodaitis— Net gaila truputį, toks tvirtas lokys bu- 
vo. 

— Betgi jis miega, broleliai! — suzyzė mažas uodelis, kuris 
buvo priskridęs prie pat lokio snukio ir kurio šis vos neįtraukė 
pIro nosį kaip pro langelį. 

— Tai begėdis! Tai nedorėlis! — suzirzė visi uodai kartu ir 
pakėlė baisiausią triukšmą.— Penkis šimtus uodų nugulė, šimtą 
uodų prarijo, o pats miega lyg niekur nieko... 

O Gauruotasis Miša pučia sau ir švilpia pro nosį. 

— Jis tik apsimeta miegąs! — suriko Uodas Uodaitis ir nu- 
skrido prie lokio.— Aš jam tuojau parodysiu... Ei dėde, gana tau 
apsimetinėti! 

Kad puls Uodas Uodaitis, kad įsisiurbs savo ilgu snapu sta- 
čiai į juodas lokio šnerves — Miša šokte pašoko. Grybšt letena 
už nosies, bet Uodo Uodaičio jau nė kvapo. 

— Ką, dėde, nepatiko? — zyzia Uodas Uodaitis.— Kraustykis, 
jei ne — bus dar blogiau... Dabar aš nebe vienas Uodas Uodaitis 
Ilganosis, su manim atskrido ir senelis Uodėnas Ilganosėnas, ir 
jaunesnysis broliukas Uodukas Ilganosiukas! Kraustykis, dėde! 

Ir vėl pripuolė Uodas Uodaitis ir įsisiurbė lokiui stačiai į akį. 
Suriaumojo lokys iš skausmo, griebėsi letena už snukio, bet ir 
vėl nieko nepagavo, tik akies nagu kad kiek neišplėšė. O Uodas 
Uodaitis sukasi lokiui prie pat ausies ir Zzyzia: 

— Aš tave suėsiu, dėde... 

"Miša visai supyko. Išsirovė beržą su šaknimis ir ėmė juo kul- 
ti uodus. Tik tvoja iš peties... Davė davė, net pavargo, o uodo 
nė vieno neužmušė — visi sukasi aplink jį ir zyzia. Tada Miša 
pagriebė sunkų akmenį ir paleido į uodus,— ir vėl nieko nepa- 
darė. 

— Ką, įveikei, dėde? — zyzė Uodas Uodaitis.— O aš tave vis 
tiek suėsiu... 

Ar ilgai, ar trumpai grūmėsi Miša su uodais, nežinia, tik triukš- 
mo buvo daug. Toli girdėjosi lokio riaumojimas. O kiek jis me- 
džių išrovė, kiek akmenų išvartė! Vis norėjo pirmiausia patai- 
kyti Uodui Uodaičiui: juk prie pat ausies sukasi, o grybštels 10- 
kys letena — ir vėl nieko, tik visą snukį kruvinai nusidraskė. 

Pagaliau Miša nebeteko jėgų. Atsitūpė, prunkštelėjo ir sugal- 
vojo naują išdaigą — kad ims raičiotis po žolę, manė, uodus iš- 
traiškys, visą uodų karalystę sunaikins. Raičiojosi Miša, raičio- 
josi, bet iš to nieko neišėjo, tik dar labiau pavargo. Tada lokys 
įbedė snukį į samanas — dar blogiau pasidarė. Uodai sukibo lo- 
kiui į uodegą. Lokys visiškai įsiuto. 

— Palaukite, aš jums kad duosiu! — riaumojo jis, kad net už 
penkių varstų girdėjosi. — Aš jums parodysiu... Aš... aš... aš... 

Uodai pasitraukė ir laukia, kas čia bus. O Miša įsikorė į medį 
kaip akrobatas, įsitaisė ant storiausios šakos ir riaumoja: 

— Na, dabar eikit šen... Visiems nosis aplaužysiu!.. 

Uodai nusijuokė laibais balseliais ir užpuolė lokį visa kariau- 
na. Zyzia, sukasi, lenda... Gynėsi gynėsi Miša, prarijo nejučiomis 
kokį šimtą uodų kariaunos, užsikosėjo ir kad grius nuo šakos 
kaip maišas... Bet atsikėlė, pasikasė sutrenktąjį šoną ir sako: 

— Na ką, įveikėte? Matote, kaip aš vikriai nuo medžio šoki- 
nėju? 

Uodai dar labiau nusijuokė, o Uodas Uodaitis trimituoja: 

— Aš tave suėsiu... Aš tave suėsiu... suėsiu... suėsiu! 

Lokys visiškai nusikamavo, neteko jėgų, o išeiti iš pelkės gė- 
da. Tik tupi sau ir mirksi. 

Iš bėdos jį išgelbėjo varlė. Ji iššoko iš po kupsto, atsitūpė ir 
sako: 

— Ir ko jums, Michailai Ivanovičiau, be reikalo vargintis!.. Ne- 
kreipkit dėmesio į tuos nususėlius uodus. Neverta. 

—- Tikrai neverta,— nudžiugo lokys.— Aš tik taip sau... Te- 
gul tik jie į Mano urvą ateina, tada aš... aš... 

Kad šoko Miša, kad dūmė iš pelkės, o Uodas Uodaitis Ilganosis 
skrenda iš paskos, skrenda ir šaukia: 

— Oi broliukai, laikykit! Pabėgs lokys... Laikykit! 

Susirinko visi uodai, pasitarė ir nusprendė: „Neverta! Tegul 
sau bėga — juk pelkė liko mums!“ 


PASAKA APIE ŽVIRBLĮ ŽVIRBLAITĮ, 
PŪG2LĮ PŪGŽLAITĮ IR LINKSMĄJ]Į 
KAMINKRĖTĮ JAŠĄ 

Žvirblis Žvirblaitis ir Pūgžlys Pūgžlaitis buvo dideli draugai. 
Vasarą Žvirblis Žvirblaitis kasdien atskrisdavo prie upelio ir šauk- 
davo: 

— Ei broliuk, sveikas!.. Kaip gyvuojiė 

— Nieko, krutu dar,— atsakydavo Pūgžlaitis.— Eikš pas ma- 
ne pasikieminėti. Gera, broliuk, čia gilumoj.... Vanduo ramus, vi- 
sokių vandens žolelių iki soties. Pavaišinsiu tave varlių kurku- 
lais, kirmėlaitėmis, vandens vabalėliais... 

— Ačiū, broliuk! Mielai ateičiau pas tave pasikieminėti, tik 
vandens bijau. Jau geriau tu atskrisk pas mane ant stogo... Aš 
tave, broliuk, uogomis pavaišinsiu — turiu visą sodą, o paskui 
susirasim ir duonos plutelę, ir avižų, ir cukraus, ir gyvą uodą. 

Juk tu mėgsti cukrų? | 


J0l 11. Baltasis garnys 


— O koks jisait 

— Toks baltas... 

— Kaip Žvirgždas upės dugne? 

— Toks pat. O paimi į burną — saldu. Tavo žvirgždo juk ne- 
palesi. Skrendam ant stogo! 

— Ne, aš nemoku skraidyti; ir uždusčiau ore. Jau geriau pa- 
plaukykim kartu vandeny. Aš tau viską aprodysiu... 

Žvirblis Žvirblaitis mėgindavo bristi į vandenį; įbrenda iki 
kelių, o toliau — baisu. Dar paskęsi, ko gero! Atsigeria, būdavo, 
Žvirblis Žvirblaitis tyro upės vandenėlio, o karštomis dienomis 
išsimaudo kur nors seklumoj, nusivalo plunksneles — ir vėl na- 
mo ant stogo. Apskritai jie gyveno santaikoje ir mėgdavo pasi- 
kalbėti apie visokius reikalus. 

— Ir kaip tau nenusibosta mirkti vandeny?! — dažnai stebė- 
davosi Žvirblis Žvirblaitis.— Šlapia vandenyje, dar peršalsi... 

Pūgžlys Pūgžlaitis irgi stebėdavosi: 

— Kaip tau, broliuk, nenusibosta skraidyti?! Taip karšta bū- 
na saulutės atokaitoj: bemat gali uždusti. Pas mane visados vėsu. 
Plaukyk ir norėk. Juk vasarą visi lenda pas mane maudytis... O 
kas lipa pas tave ant stogo? 

— Ir dar kaip lipa, broliuk!.. Aš turiu labai gerą draugą, ka- 
minkrėtį Jašą. Jis nuolatinis mano svečias.... Ir toks linksmas ka- 
minkrėtys — vis dainuoja ir dainuoja. Krečia kaminus ir dainą 
traukia. O kartais atsisėda ant pačio šelmens pasilsėti, išsitrau- 
kia duonelės, užkandžiauja, o aš trupinėlius renku. Mudu gra- 
žiai sugyvenam. Juk ir aš mėgstu pasilinksminti... 

Ir bėdos abiejų draugų buvo beveik vienodos. Pavyzdžiui, žie- 
mą. Kaip šalo vargšas Žvirblis Žvirblaitis! Ūū, kokių šaltų dienų 
būdavo! Atrodė, kad ir pati širdelė sušals. Pasišiauš, būdavo, 
Žvirblis Žvirblaitis, paries kojytes ir tupi. Vienintelis išsigelbėji- 
mas — įsmukti kur nors į kaminą ir trupučiuką pasišildyti. Bet 
ir Čia vargas. 

Kartą Žvirblis Žvirblaitis kad kiek būtų galą gavęs per savo 
geriausią draugą kaminkrėtį. Atėjo kaminkrėtys, ir kad paleis į 
kaminą savo ketinį svarstį su šluotele — tik per plauką neper- 
skėlė Žvirbliui Žvirblaičiui pakaušio. Purptelėjo jis iš kamino 
visas išsisuadinęs, net už patį kaminkrėtį suodinesnis, ir šoko bar- 
tis: 

— Ką tu čia, Jaša, prasimanai? Kad kiek užmušęs būtum... 

— O iš kur aš galėjau žinoti, kad tu kamine tupi? Dabar būk 
atsargesnis... Jei ketiniu svarsčiu būčiau į galvą tau dunkstelėjęs, — 
argi tai gerai“ 

Pūgžliui Pūgžlaičiui žiemą irgi būdavo gana riesta. Jis pa- 
nerdavo kur giliau į sietuvą ir snūduriuodavo ten ištisas dienas. 
Ir tamsu, ir šalta, ir pajudėti nėra noro. Retkarčiais jis priplauk- 
davo prie eketės, kai pašaukdavo Žvirblis Žvirblaitis. Šis atskris, 
būdavo, prie eketės, atsigers vandens ir riktels: 

— Ei, Pūgžly. Pūgžlaiti, ar dar gyvas? 

— Gyvas... — Mieguistu baisu atsiliepdavo Pūgžlys Pūgžlaitis.— 
Tik vis miego noriu. Iš viso bjauru. Pas mus visi miega. 

— Ne geriau ir pas mus, broliuk! Ką beveiksi, reikia kęsti... 
Uū, koks piktas būna vėjas!.. Tada, broliuk, neužmigsi... Aš vis 
striksiu ant vienos kojos, kad sušilčiau. O žmonės žiūri ir sako: 
„Žiūrėkite, koks linksmas žvirbliukas!“ Ak, kad tik greičiau šil- 
tos dienelės ateitų! Bet tu jau vėl miegi, broliuk? 

O vasarą vėl kitos bėdos. Kartą vanagas kokius du varstus 
vijosi Žvirblį Žvirblaitį, ir šis vos spėjo pasislėpti viksvose prie 
upės. 

— Oi, vos išnešiau kudašių! — skundėsi jis Pūgžliui Pūgžlai- 
čiui, gaudydamas kvapą.— Tai plėšikas!.. Kad kiek, būtų pagavęs, 
tada jau sveikas dingęs. 

— Tai kaip mūsų lydeka, — guodė jį Pugžlys Pūgžlaitis.— Ne- 
seniai ir aš vos nepakliuvau jai į nasrus. Kad šovė paskui mane 
kaip žaibas. Aš buvau išplaukęs su kitomis žuvelėmis ir maniau, 
kad ten pagalys riogso, o tas pagalys kad šoks paskui mane... Ir 
kam tos lydekos reikalingos? Aš tik stebiuosi ir niekaip negaliu 
suprasti... | 

— Aš irgi... Žinai, man rodos, kad vanagas kadaise „buvo ly- 
deka, o lydeka — vanagas. Vienu žodžiu — plėšikai. 

Taip gyveno ir bičiuliavosi Žvirblis Žvirblaitis ir Pūgžlys Pūgž- 
laitis, šalo žiemą, džiaugėsi vasarą, o linksmasis kaminkrėtys Ja- 
ša krėtė sau kaminus ir dainavo daineles. Kiekvienas turi savo 
darbą, savo džiaugsmus ir savo rūpesčius. 

Kartą vasarą kaminkrėtys pabaigė savo darbą ir nuėjo prie 
upelio nusiplauti suodžių. Eina sau švilpaudamas ir girdi — bai- 
sus triukšmas. Kas atsitiko? O virš vandens — paukščių knibždė- 
lynas: ir ančių, ir žąsų, ir kregždžių, ir tilvikų, ir varnų, ir balan- 
džių. Visi čypsi, rėkia, kvatoja — nieko nesuprasi. 

— Ei, sakykit, kas atsitiko? — riktelėjo kaminkrėtys. 

— Štai ir atsitiko..— sučiksėjo mitrioji zylė.— Tai juoko, tai 

bent juoko!.. Pasižiūrėk, ką daro mūsų Žvirblis Žvirblaitis... Visai 
padūko. 

Zylė nusijuokė plonu balseliu, vikstelėjo uodegytę ir purpte- 
lėjo viršum upės. 

Kai kaminkrėtys priėjo prie upės, Žvirblis Žvirblaitis taip ir 
šoko jam priešais. Ir toks baisus: snapas pražiotas, akys blizga, 
visos plunksnelės šiurpso. 

— Ei Žvirbli Žvirblaiti, ko tu čia, broliuk, triukšmauji? — pa- 
klausė kaminkrėtys. 

— Aš jam parodysiu! — rėkė Žvirblis Žvirblaitis, dusdamas iš 
įniršio.— Jis manęs dar nepažįsta! Aš parodysiu tam prakeiktajam 
Pūgžliui Pūgžlaičiui! Paminės jis mane, plėšikas... 

— Neklausyk jo! — sušuko kaminkrėčiui iš vandens Pūgžlys 
Pūgžlaitis.— Jis viską meluoja. 

— Aš meluoju? — rėkė Žvirblis Žvirblaitis.— O kas rado kir- 
miną? Aš meluoju!.. Toks riebus kirminas! Aš jį krante iškasiau... 
Tiek vargau... Na, stvėriau jį ir tempiu namo, į savo lizdelį. Tu- 
riu šeimą... reikia Maistą nešioti... Tik purptelėjau su kirminu 
viršum upės, o prakeiktasis Pūgžlys PFūgžlaitis — kad jį kur ly- 
deka prarytų! — kad spygtels: ,,Vanagas!“ Aš išsigandęs surikau, 
kirminas įkrito į vandenį, o Pūgžlys Pūgžlaitis ir prarijo... Ar- 
gi čia melas?! Ir jokio vanago nebuvo... 

— Ką gi, aš pajuokavau, — teisinosi Pūgžlys Pūgžlaitis.— O 
kirminas tikrai buvo skanus. 

Aplink Pūgžlį Pūgžlaitį prisirinko visokiausių žuvų: kuojų, 
karosų, ešerių, mailiaus, — klauso ir juokiasi. Na ir gražiai pasijuo- 
kė Pūgžlys Pūgžlaitis iš savo seno draugo! O dar juokingiau bu- 
vo, kai Žvirblis Žvirblaitis šoko su juo peštis. Kad puola, kad puo- 
la, o paimti nieko negali. 

— Kad tu paspringtum mano kirminu! — plūdo Žvirblis Žvirb- 
laitis.-— Aš kitą išsikasiu. Tik skaudu, kad Pūgžlys Pūgžlaitis ma- 
ne apgavo ir dar juokiasi iš manęs. O aš jį pasikieminėti ant sto- 
go kviečiau... Geras draugas, nėra ko sakyti! Štai ir kaminkrė- 
tys Jaša tai patvirtins... Mudu irgi draugai ir kai kada net kar- 
tu užkandžiaujame: jis valgo — aš trupinėlius renku. 

— Palaukit, broleliai, šitą bylą turime apsvarstyti — pareiš- 
kė kaminkrėtys— Tik leiskit man pirma nusiprausti... Aš jūsų 
ginčą išspręsiu sąžiningai. O tu, Žvirbli Žvirblaiti, tuo tarpu ap- 
siramink mažumėlį... 

— O ko man jaudintis, kad mano teisybė! — rėkė Žvirblis 
Žvirblaitis.— Bet aš parodysiu Pūgžliui Pūgžlaičiui, kaip su ma- 
nim juokus krėsti... 

Kaminkrėtys atsisėdo ant krantelio, pasidėjo šalia ant akme- 
auko ryšulėlį su savo pietumis, nusiplovė, rankas, nusiprausė bur- 
ną ir tarė: 

— Na, broleliai, dabar padarysime teismą. Tu, Pūgžly Pūgž- 
laiti, — žuvis, o tu, Žvirbli Žvirblaiti — paukštis. Ar ne taip? 

— Teisybė! Teisybė!..— sušuko visi: ir paukščiai, ir Žuvys. 

— Kalbėsime toliau. Žuvis turi gyventi vandeny, o paukštis 
ore. Ar ne taip? Na, matot... O, sakysim, kirminas gyvena žemė- 
se. Gerai. Dabar žiūrėkite... 

Kaminkrėtys atrišo savo ryšulėlį, ant akmens padėjo riekę 
juodos duonos, kuri buvo visi jo pietus, ir tarė: 

— Žiūrėkite: kas čia? Ogi duona. Aš ją uždirbau, aš ją ir su- 
valgysiu; suvalgysiu ir vandenėliu užgersiu. Taip! Vadinasi, pa- 
valgysiu ir nieko nenuskriausiu. Žuvis ir paukštis irgi nori val- 
gyti... Jūs, vadinasi, turite kitokį maistą. Ko čia ginčytis? Žvirb- 
lis Žvirblaitis išsikasė kirminą, vadinasi, jį uždirbo, ir, vadinasi, 
kirminas jo... 

— Atleiskite, dėduli...— pasigirdo paukščių minioje laibas 
balselis. 

Paukščiai prasiskyrė ir praleido tilvikėlį, kuris priėjo savo 
plonomis kojelėmis prie pat kaminkrėčio. 

— Dėduli, tai metiesa. 

— Kas netiesa?“ 

— Juk aš radau kirminėlį. Antai paklauskit ančių — jos matė. 
Aš jį radau, o Žvįgelis atskrido ir pavogė. 

Kaminkrėtys šumišo. Viskas apvirto kitaip. 

— Kaipgi Čia dabar!..— murmėjo jis, mėgindamas susivokti— 
Ei, Žvirbli Žvirblaiti, ką tu čia iš tikrųjų, apgaudinėji? 

— Tai ne aš meluoju, o tilvikas meluoja. Jis susimokė su an- 
timis... 

— Čia kažkas ne taip, brolau... hm... štai kas! Žinoma, kirmi- 
nėlis — menkniekis, bet vogti tai jau negražu. O kas pavogė, tas 
turi ir meluoti... Ar ne taip? Taip... 

— Teisybė! Teisybė! — vėl visi sušuko choru— Bet tu vis 
dėlto išspręsk Žvirblio Žvirblaičio įr :Pūgžlio Pūgžlaičio ginčą. 
Katras iš jų teisus?.. Abu nio P abu Lekėsi ir visus sukėlė 
ant kojų. 

— Katras teisus? Ak jūs, peštukai, Pūgžly Pūgžlaiti ir Žvirbli 
Žvirblaiti! Iš tiesų peštukai. Aš jus abu įr nubausiu, kad kitiems 
būtų pamoka... Na, greit man taikykitės, tūčtuojau! 

— Teisingai! — sušuko visi choru.— Tegul susitaiko... 

— O tilvikėlį, Kuris vargo, kasdamas kirminą, aš pama'*'n- 

siu trupinėliais,— nusprendė kaminkrėtys.— Ir visi bus patenkin- 
ti... 

— Puiku! — vėl sušuko visi. 

Kaminkrėtys jau siekė ranka duonos, o jos kaip nebuvę. 

Kol kaminkrėtys teisė, Žvirblis Žvirblaitis spėjo ją pačiup- 
ti. 

— Tai plėšikas! Tai sukčius! — piktinosi visos Žuvys ir visi 
paukščiai. 

Ir visi šoko vytis vagį. Riekė buvo sunki, ir Žvirblis Žvirb- 
laitis negalėjo toli su ja nuskristi. Jį pasivijo kaip tik viršum 
upės. Vagį užpuolė ir dideli, ir maži paukščiai. 

Kilo tikros grumtynės. Visi taip plėšia, kad net trupiniai J]e- 
kia į vandenį, o paskui ir pati riekė įkrito į upę. Čia puolė prie 
Jos žuvys. Prasidėjo tikras žuvų ir paukščių karas. Sugurino visą 
riekę ir surijo visus trupinėlius. Iš riekutės nebeliko nė aguonos 
grūdo. Kai riekė buvo suryta, visi atsikvošėjo, ir visiems pasi- 
darė gėda. Vijosi vagį žvirblį, o besivydami vogtą riekę surijo. 

O linksmasis kaminkrėtys Jaša sėdi ant kranto, žiūri ir juo- 
kiasi. Labai juokingai viskas pasibaigė... Visi nuo jo pabėgo, li- 
ko tik vienas iilvikėlis. 

— O ko tu neskrendį su visais? — klausia kaminkrėtys. 

— Ir aš skrisčiau, dėduli, bet mažas esu. Užkapos mane didie- 
ji paukščiai... 

— Na, šitaip ir bus geriau, tilvikėli. Mudu abu likome be 
pietų. Matyt, mažai pasidarbavome... 

Ant kranto atėjo Elenytė, ėmė klausinėti linksmąjį kaminkrė- 
tį Jašą, kas atsitiko, ir taip pat juokėsi. 

— Oi, kokie visi kvaili tie paukščiai ir žuvys! O aš būčiau 
viską padalinusi — ir kirminą, ir riekę, ir nebūtų buvę jokių bar- 
nių. Neseniai aš padalinau keturis obuolius... Tėtė parneša ketu- 
ris obuolius ir sako: ,,„Padalink perpus man su Liza“. Aš ir pada- 
linau į tris dalis: vieną obuolį daviau tėtei, vieną — Lizai, o du 


Snaudęs ant tvoros katinas Rainis taip išsigando, kad vos ne- 
nugriuvo, ir ėmė niurnėti: 

— Paleido kakarinę, juodgalvė! Ir davė jai Dievas tokią gerk- 
lę!.. Ko gi taip apsidžiaugei? 

— Pasitrauk! Argi nematai, kad neturiu laiko? Oi, kaip ne- 
turiu laiko!.. Kran, kran, kran!.. Vis tie reikalai ir reikalai. 

— Nusiplūkė, vargšė! — juokėsi Rainis. 

— Tylėk, tinginių panti! Tu jau visus šonus pragulėjai, nie- 
ko daugiau nė neveiki, tik saulutėj šildaisi, O aš nuo pat ryto 
ramybės neturiu: jau ant dešimties stogų tupėjau, pusę miesto 
apskraidžiau, visus kampus ir užkampius apžiūrėjau. O dar reikia 
nuskristi ant varpinės, aplankyti turgavietę, daržuose pasikapsty- 
ti... Bet ko aš čia su tavim dykai gaištu — laiko neturiu. Oi, kaip 
laiko neturiu! 


Varna kaukštelėjo dar kartą snapu į šaką, pasipurtė ir jau no- 
rėjo skristi, bet išgirdo baisų riksmą. Lėkė būrys žvirblis o prie- 
šaky skrido kažkokia maža gelsva paukštytė. 

— Laikykit ją, broliukai! Oi, laikykit! — čirškė Žvirbliai. 

— Kas atsitiko? Kurė — suriko Varna ir puolė paskui žvirb- 
lius. 

Mostelėjo Varna kokį dešimtį kartų sparnais ir pasivijo būrį 
žvirblių. Gelsvoji paukštytė visai neteko jėgų ir puolė į mažą 
sodelį, kur augo alyvų, serbentų ir ievų krūmai. Ji norėjo pasis- 
lėpti nuo besivejančių žvirblių. 

Gelsvoji paukštytė palindo po krūmu, o ir Varna jau čia be- 
saNti. | 

— Kas sveika būsi? — kranktelėjo ji. 

Žvirbliai lipte aplipo krūmą, lyg kas būtų pabėręs saują žir- 
nių. . 

Jie buvo pikti ant gelsvosios paukštytės ir norėjo ją užka- 
poti. 

— Kam jūs ją skriaudžiate? — paklausė Varna. 

— O kam ji geltona? — suspiegė visi žvirbliai kartu. 

Varna pažiūrėjo į gelsvąją. paukštytę: tikrai visa geltona, — 
mostelėjo galva ir tarė: 

— Ak jūs, peštukai!.. Juk tai visai ne paukštis!.. Argi tokių 
paukščių būna? Verčiau nešdinkitės sau... Man reikia pasikalbėti 
su šia keistuole. Ji tik dedasi paukščiu. 

Žvirbliai suspiegė, sučirškė, dar labiau supyko, bet ką be- 
veiksi — Ieikia nešdintis. Su Varna trumpa šneka: kai grybštelės 
snapu, tai nė kvapo nebeatgausi. 

Išvaikiusi žvirblius, Varna pradėjo klausinėti gelsvąją paukš- 
tytę, kuri sunkiai kvėpavo ir taip gailiai žiūrėjo savo juodomis 
akelėmis. Aa 

— Kas sveika būsi? — klausinėjo Varna. 

— Aš Kanarėfėi;'ijk) o 

— Žiūrėk, nemelėk, bus blogai. Kad ne aš, žvirbliai būtų 
tave užkapoję..:+.- +“ 

— Tikrai, aš — Kanarėlė. 

+ "Iš kur. +u atsiradai? 

— Ogi narvelyje gyvenau... Narvelyje ir gimiau, ir užaugau, 
i: gyvenau. Aš vis norėjau paskraidyti kaip kiti paukščiai. Nar- 
velis-$tovėjo ant palangės, ir aš vis žiūrėdavau į kitus paukšte- 
lius!.. Jiems buvo taip linksma, o narvelyje taip ankšta. Na, mer- 
gytė Elenytė atnešė vandens dubenėlį, atidarė dureles, aš ir iš- 
sprukau. Skraidžiau skraidžiau po kambarį, o paskui pro langeli 
ir išlėkicja laulian. 

— (0 ką gi tu veikei narvelyje? 

— Aš moku gražiai čiulbėti. 

— Nagi pačiulbėk. 

Kanarėlė sučiulbo. Varna pakreipė galvą ir nustebo: 

— Ir tai tu vadini čiulbėjimu? Cha cha!.. Kokie kvaili buvo 
tavo šeimininkai, jei lesino už tokį čiulbėjimą. Jeigu jau ką 1e- 
sinti, tai tikrą paukštį, kaip, pavyzdžiui, mane. Andai kranktelė- 
jau, tai sukčius Rainis vos nuo tvoros nenugriuvo. Tai bent čiul- 
bėjimas!.. 

— Aš pažįstu Rainį... Baisių baisiausias žvėris. Jis daug kar- 
tų taikstėsi prie mūsų narvelio. Akys žalios, blizga, nagus kad 
išleis... 

— Na, kam baisus, o kam ir ne. Sukčius jis, tiesa, didelis, bet 
baisumo nė kiek nebaisus. Na, bet apie tai paskui pasišnekė- 
sim... O aš vis dar nenoriu tikėti, kad tu tikras paukštis. 

— Tikrai, tetule, aš paukštis, tikras paukštis. Visos kanarė- 
lės — paukščiai... 

— Gerai, gerai, pamatysim... Bet kaipgi tu dabar gyvensi? 

— Man nedaug tereikia: keli grūdeliai, gabalėlis cukraus, sau- 
sainėlis — aš jau ir soti. 

— Mat kokia ponia! Na, be cukraus dar apsieisi, o grūdelių 
kaip nors susirasi. Apskritai, tu man patinki. Ar nori su manim 
gyventi? Beržo šakose aš turiu puikų lizdą. 

— Ačiū. Tik tie žvirbliai... 

— Kai su manim gyvensi, tai niekas tavęs nė pirštu nedrįs 

paliesti. Ne tik žvirbliai, bet ir sukčius Rainis gerai pažįsta ma- 
no būdą. Aš juokauti nemėgstu... 

Kanarėlė tuojau padrąsėjo ir nuskrido kartu su Varna. 

Ką gi, lizdas puikus, kad taip dar koks sausainiukas ir cukraus 
gabalėlis... 


Ir Varna apsigyveno su Kanarėle viename lizde. Nors Varna 
ir mėgdavo kartais paniurnėti, bet buvo neblogas paukštis. Di- 
džiausia jos yda buvo, kad ji visiems pavydėjo ir save laikė nu- 
skriausta. - 

— Na, kuo geresnės už mane kvaišos vištos? O jas lesina, 
prižiūri, saugo,— skundėsi ji Kanarėlei.— Arba, sakysim, balan- 
džiai — kokia iš jų nauda? O, žiūrėk, jau ir beria jiems saują 
avižų. Irgi kvaili paukščiai... O kai tik aš atlekiu, tuoj ir puola 
visi gainioti vienas per kitą. Argi tai teisinga? O gainiodami dar 
ir plūsta: „Ei tu, varna!..“ O ar tu nepastebėjai, kad aš geresnė 
už kitus, ir net gražesnė?.. Gal ir netinka taip apie save kalbėti, 
bet juk patys verčia. Ar ne? 

Kanarėlė su viskuo sutiko. 

— Taip, tu didelis paukštis... 

— Taigi kad didelis. Juk laiko narveliuose papūgas, prižiūri 
jas, o kuo papūga geresnė už mane? Kvailių kvailiausias paukš- 
tis. Tik rėkia ir murma, o ką murma, niekas suprasti negali. Ar 
ne? 

— Taip, pas mus irgi buvo papūga ir visiems labai įkyrėda- 
vo. 

— O kiek dar surastum kitų paukščių, kurie nežinia kam ir 
gyvena!.. Varnėnai, pavyzdžiui, atskrenda kaip pakvaišę nežinia 
iš kur, pagyvena per vasarą ir vė] išskrenda. Taip pat ir kregž- 
dės, zylės, lakštingalos — ar maža visokių nususėlių! Apskritai 
nė vieno rimto, tikro paukščio... Vos tik padvelkia šalčiu — visi 
ir lekia, kur akys mato. 

Iš tikrųjų Varna ir Kanarėlė viena kitos nesuprato: Kanarėlė 
nesuprato, koks gyvenimas laisvėje, o Varna nesuprato,. koks gy- 
venimas nelaisvėje. 

— Nejaugi jums, tetule, niekas niekada jokio grūdelio nenu- 
meta? — stebėjosi Kanarėlė. — Na, bent vieno grūdelio? 

— Kokia tu kvaila... Kokių tau grūdelių? Tik dairykis, kad 
kas neužvožtų lazda ar akmeniu. Žmonės labai pikti. 

Su šia nuomone Kanarėlė niekaip negalėjo sutikti, nes ją žmo- 
nės lesino, Gal varnai tik taip atrodo... Tačiau Kanarėlė netrukus 
pati gavo patirti žmonių pyktį. 

Kartą Varna tupėjo ant tvoros, ir staiga pro pat jos galvą 
prazvimbė sunkus akmuo. Gatve ėjo mokiniai ir pamatė ant tvo- 
ros Varną,— kaip čia nepaleisi į ją akmens? 

— Na ką, dabar matei? — klausė Varna, užskridusi ant sto- 
go.— Visi žmonės tokie. 

— Gal jūs, tetule, kuo nors jiems įsipykote? 

— Nė truputėlio. Taip sau niršta. Jie visi manęs nekenčia. 

Kanarėlei pagailo vargšės Varnos, kurios ničniekas nemyli. 
Juk taip nė gyventi neįmanoma. 


Apskritai priešų buvo pakankamai. Kad ir tas katinas Rai- 
nis... Kaip jis varvindavo seilę, žiūrėdamas į visus paukštelius, 
apsimesdavo miegąs, ir Kanarėlė matė savo akimis, kaip jis su- 
čiupo mažą, neprityrusį žvirbliuką— tik kauleliai sutreškėjo ir 
plunksnelės sudulkėjo... Ū, kaip baisu! Arba vanagai — irgi ge- 
ri: sklando ore, o paskui krinta kaip akmuo ant kokio nors ne- 
atsargaus paukštelio. Kanarėlė taip pat matė, kaip vanagas nešė 
viščiuką. Tačiau Varna nebijojo nei kačių, nei vanagų, ji ir pati 
nesikratė užsigardžiuoti mažu paukšteliu. Iš pradžių Kanarėlė tuo 
netikėjo, kol įsitikino savo akimis. Kartą ji pamatė, kaip visas 
būrys žvirblių vejasi Varną. Lekia, kliegia, čirškia... Kanarėlė 

— Atiduok, atiduok! — įniršę čirškė žvirbliai, skraidydami 
viršum varnos lizdo.— Ką gi tu darai? Juk tai galvažudystė! 

Varna šmurkštelėjo į savo lizdą, ir siaubo apimta Kanarėlė pa- 
matė, kad ji parsinešė naguose negyvą kruviną žvirbliuką. 

— Tetule, ką jūs darote? 

— Tylėk! — sušnypštė Varna. 

Jos akys buvo baisios, žėrėte žėrėjo... Kanarėlė iš baimės už- 
simerkė, kad nematytų, kaip Varna dreskys nelaimingąjį žvirb- 
liuką. „Taip ji kada nors ir mane suris“— galvojo Kanarėlė. 

Bet užkandusi Varna visada pasidarydavo geresnė. Nusivalo 
snapą, atsitupia kur patogiau ant šakos ir saldžiai sau snūduriuo- 
ja. Apskritai, kaip pastebėjo Kanarėlė, tetulė buvo baisiai raji, 
jai viskas tiko. Čia, žiūrėk, velka duonos plutą, čia gabalėlį pa- 
švinkusios mėsos, čia kokias nors nuograužas, rastas atmatų duo- 
bėje. Kapstytis atmatų duobėje buvo mėgstamas Varnos darbas, 
ir Kanarėlė niekaip negalėjo suprasti, koks ter gali būti Malonu- 
mas. Tačiau sunku buvo Varną ir kaltinti: ji kasdien tiek sules- 
davo, kiek nebūtų sulesę ir dvidešimt kanarėlių. Ir visas Varnos 
rūpestis buvo tik susirasti peno... Atsitūps kur ant stogo ir dai- 
IOSi. 

Kai Varna pati tingėdavo ieškotis maisto, tai griebdavosi gud- 
rybių. Pamatys, kad žvirbliai ką nors pašo, tuoj ir puola. Apsi- 
1neta skrendanti pro šalį ir visa gerkle rėkia: 

-— Oi, neturiu laiko... Baisiai neturiu laiko!.. 

Prilekia, grobį kapt, ir tiek ją tematysi. 

-— Juk negražu, tetule, atimti iš kitų, — iarė kartą pasipikti- 
nusi Kanarėle. 

— Negiažu? O jeigu aš vis lesti noriu“ 

— Ir kiti nori... 

— Na, kiti patys savim pasirūpins. Tai jus, lepūnėles, narve- 
liuose Maitina, o mes viską turime patys susimedžioti. Antra ver- 
tus, ar daug tau arba Žžvirbliui reikia?.. Pakapsnojai grūdelių ir 
soti visą dieną. 

Nejučiomis prabėgo vasara. Saulė pasidarė čaltesnė, o diena —- 
trumpesnė. Prasidėjo lietūs, ėmė pūsti šaltas vėjas. Kanarėlė jau- 
tėsi nelaimingiausias paukštis, ypač lyjant. O Varna tartum nieko 
nejuto. 

-— Na ir kas, kad lyjaė — stebėjosi ji.— Palis, palis ir nu- 
stos. 

— Bet juk šalta, tetule! Uū, kaip šalta!.. 

Blogiausia būdavo naktimis. Šlapia Kanarėlė visa drebėdavo, 
o Varna dar pykdavo: 

— Koks išlepimas! O kas bus, kai ims šalti ir snigti? 

Varna net įsižeidė. Koks gi čia paukštis, kad bijo ir lietaus, ir 
vėjo, ir šalčio? Juk taip margame pasaulyje nė gyventi negali- 
ma. Ji vėl pradėjo abejoti, ar ši Kanarėlė tikrai paukštis. Turbūt 
tik dedasi paukščiu... 

— Tikrai, aš tikrų tikriausias paukštis, tetule— tikino Kana- 
rėlė su ašaromis akyse.— Tik man būna šalta... 

— Na, žiūrėk tu man! O man vis atrodo, kad tu tik dediesi 
paukščiu. 

— Ne, tikrai ne. 

Kartais Kanarėlė giliai susimąstydavo dėl savo likimo. Ar tik 
ne geriau būtų buvę pasilikti narvelyje... Ten ir šilta, ir sotu. Ji 
buvo net kelis kartus nuskridusi prie to lango, ant kurio stovėjo 
jos narvelis. Ten jau tupėjo dvi naujos kanarėlės ir jai pavy- 
dėjo. 

— Oi, kaip šalta! — gailiai Cypė sužvarbusi Kanarėlė.— Leis- 
kite mane namo. 

Vieną rytą Kanarėlė pažvelgė iš Varnos lizdo, ir ją nustebino 
nykus vaizdas: visa žemė per naktį buvo apsidengusi pirmuoju 
sniegu, nelyginant laidotuvių marška. Aplink viskas baltavo. O 


172 


svarbiausia -- sniegas buvo užklojęs visus grūdelius, kuriais mi- 
to Kanarėlė. Liko šermukšniai, bet ji negalėjo lesti tų rūgščių 
uogų. O Varna tupi sau, kerta šermukšnius ir dar giria: 

— Tai skanios uogos! 

Dvi dienas išbadavusi, Kanarėlė visai nusiminė. Kas gi bus 
toliau? Šitaip galima ir badu numirti. 

Tupi Kanarėlė ir liūdi. Ir mato — į sodą atbėgo tie patys mo- 
kiniai, kurie metė į Varną akmenį, patiesė ant žemės tinklą, pa- 
barstė skanių sėmenų ir nubėgo. 

— Betgi nė kiek nepikti tie vaikai. — nudžiugo Kanarėlė, žiū- 
rėdama į patiestą tinklą.— Tetule, man berniukai lesti atnešė! 

— (Geras lesalas, nėra ko sakyti! — sumurmėjo Varna.— Nė 
nemėgink kišti snapo... Girdiė Kai tik pradėsi lesti grūdus, tuo- 
jau įkliūsi į tinklą. 

— O kas bus paskui? 

— O paskui vėl patupdys į narvą. 

Kanarėlė susimąstė: ir lesti nori, ir į narvelį nenori. Žinoma, 
ir šaltis, ir badas, o vis.laisvėje gyventi kur kas geriau, ypač kai 
nelyja. 

Kelias dienas Kanarėlė valdėsi, bet alkis — ne brolis, ji susi- 
viliojo jauku ir įkliuvo į tinklą. 

— Broliukai, gelbėkit!..— gailiai Cypė ji — Daugiau taip nie- 
kados nebedarysiu... Verčiau mirsiu badu, negu grįšiu į narve- 
lį. 

Dabar Kanarėlei atrodė, kad Varnos lizde užvis geriausia. 
Tiesa, buvo ir šalta, ir alkis kankino, bet vis dėlto — visiška 
laisvė. Kur norėjo, ten ir skrido... Ji net pravirko. Štai ateis ber- 
niukai ir vėl patupdys ją į narvelį... 

Jos laimei, pro šalį skrido Varna ir pamatė, kad Kanarėlei 
bėda. 

— Ak tu, kvailute! — barėsi ji. — Juk aš tau sakiau, kad ne- 
liestum jauko. 

— Tetule, daugiau niekados... 

Varna atskrido laiku. Berniukai jau bėgo pasiimtį laimikio, bet 
Varna suspėjo perplėšti ploną tinklą, ir Kanarėlė vėl atsidūrė 
laisvėje. 

Berniukai ilgai vaikėsi prakeiktąją Varną, mėtė į ją pagaliais 
ir akmenimis ir visaip plūdo. 

— Oi, kaip gera! — džiaugėsi Kanarėlė, vėl atsidūrusi savo 
lizde. 

— Taigi kad gera. Žiūrėk man! — bambėjo Varna. 

Ir vėl gyveno Kanarėlė Varnos lizde ir nebesiskundė nei šal- 
čiu, nei alkiu. 

Kartą Varna išskrido medžioti, pernakvojo lauke, o kai grį- 
žo namo, — Kanarėlė gulėjo lizde, užvertusi aukštyn kojytes. 

Varna pakreipė galvą, pasižiūrėjo ir tarė: 

— Na, aš juk sakiau, kad tai ne paukštis! 


PILKAKAKLĖ 

Kai pirmoji rudens šalna pakando žolę, visi paukščiai labai 
sunerimo. Jie pradėjo ruoštis į tolimą kelionę, visi atrodė tokie 
rimti ir susirūpinę. Taip, nelengva nuskristi keletą tūkstančių 
varstų... Kiek vargšų belėkdami visai nusikamuos, kiek žus nuo 
įvairių atsitikimų, — apskritai yra apie ką rimtai pagalvoti. 

Rimti didieji paukščiai, tokie kaip gulbės, žąsys ir antys, tai- 
sėsi į kelionę oriai, žinojo, koks sunkus žygis jų laukia; o labiau- 
siai klegėjo ir nerimavo smulkieji: mažieji bėgikai, plaukikai, 
juodkrūčiai bėgikai, titilvikai ir kirlikai. Jie jau kuris laikas bū- 
riavosi ir šaudė iš vienos balos ar seklumos krašto į kitą lyg 
žeriamų žirnių saujos. Mažų paukščiukų laukė toks didelis dar- 
bas... 

Miškas jau tamsus ir nebylus, nes didieji giesmininkai išskri- 
do dar prieš šalnas. 

— Kurgi ta smulkmė čia skuba! — murmėjo senas, ramybę 
mėgstąs Gaigalas.— Ateis laikas, ir visi išskrisime... Nesuprantu, 
ko čia dabar bruzdėti! 

— Tu amžinas tinginys, užtat tau ir nepatinka žiūrėti, kaip 
kiti pluša, — paaiškino jo pati, senė Antis. 

— Aš tinginys? Tu blogai mane pažįsti, štai ir viskas! Gal 
aš labiau už visus rūpinuosi, tik nepasirodau. Kokia čia nauda 
lakstyti nuo ryto iki išnaktų pakrante, klykauti, drumsti kitiems 
ramybę. 

Antis apskritai buvo ne per daug patenkinta savo vyru, o da- 
bar visai supyko: 

— Pasižiūrėk į kitus, tinginy! Kadir į mūsų kaimynes žąsis ar 
gulbes — net akiai miela. Sugyvena kuo gražiausiai. Kur matyta, 
kad gulbinas ar Žąsinas pamestų savo lizdą arba neplauktų jau- 
niklių priešaky. Taip, taip... O tau vaikai buvę nebuvę. Tau tik 

rūpi, kaip gūžį prisikimšti. Tinginys, ir gana... Net žiūrėt į tave 
šlykštu! 

— Neniurnėk, sene. Juk aš nepriekaištauju, kad tu tokio šiur- 
kštaus būdo. Vieno ydos tokios, kito — kitokios... Aš nekaltas, 
kad žąsinas kvailys ir iš kvailumo tūpinėja apie jauniklius. Nie- 
kada nesikišų į svetimus reikalus. Kurių galų? Tegu sau kiekvie- 
nas gyvena kaip išmanydamas. 

— Kas tu per tėvas! — užsipuolė Antis savo vyrą.— Tėvai rū- 
pinasi vaikais, o tau jie kaip pernykštis sniegas! 

— Ar apie Pilkakaklę šneki? Kuo aš čia dėtas, kad ji skrai- 
dyt negali? Aš nekaltas... 

Pilkakakle jie vadino luošą savo dukterį, kuriai dar pavasarį 
buvo perlaužtas sparnas — prie jauniklių prisėlino Lapė ir su- 
čiupo antelę. Senė Antis narsiai puolė priešą ir antytę atėmė, bet 
vienas sparnelis taip ir liko perlaužtas. 

— Baisu ir pagalvoti, kad mes paliksime čia Pilkakaklę vie- 
ną! — kartojo Antis ašarodama.— Visi išskris, o ji pasiliks vie- 
nui viena. Taip, visai viena... Mes nuskrisime į pietus, kur šilta, 
o ji, vargšelė, čia šals... Juk ji mūsų duktė, ir aš taip myliu savo 
Pilkakaklę. Žinai, seni, liksiu ir aš čia su ja žiemoti. 

— O kiti vaikai? 

— Jie sveiki, apsieis ir be manęs. 

Jei tik būdavo užsimenama apie Pilkakaklę, Gaigalas visada 
stengdavosi tą kalbą nukreipti. Aišku, ir jis ją mylėjo, bet kam 
beprasmiškai jaudintis? Na, paliks, sušals,— aišku, gaila, bet ką 
čia bepadarysi. Pagaliau juk reikia ir apie kitus vaikus pagalvoti. 
Žmona be paliovos faudinasi, bet į viską juk reikia žiūrėti rimtai. 
Gaigalas širdies gilumaj gailėjos: savo pačios, tačiau jos moti- 
niško sielvarto jis dorai nesuprato. Jau verčiau Lapė būtų tada 
visai suėdusi Pilkakaklę, juk žiemą ji vis tiek turės pražūti. 

Senoji Antis, slegiama artėjančio išsiskyrimo, su savo luoša 
dukterimi elgėsi dvigubai švelniau. Toji vargšelė dar nežinojo, 
ką reiškia išsiskyrimas ir vienatvė, ir su naujokės smalsumu žiū- 
rėjo, kaip kiti ruošiasi kelionėn. Tiesa, retkarčiais ją suimdavo 
pavydas, kad broliai ir seserys taip smagiai rengiasi išskristi, kad 
jie nukaks kažkur, toli toli, kur nėra žiemos. 

— Juk pavasarį jūs sugrįšit? — klausdavo Pilkakaklė moti- 


ną. 

— Taip, taip, sugrįšime, brangute... Ir vėl visi gyvensime 
drauge. 

Norėdama paguosti benuliūstančią Pilkakaklę, motina papa- 
sakojo jai keletą panašių atvejų, kai antys buvo palikusios žie- 
moti. Ji pati pažinojo dvi tokias poras. 

— Kaip nors pravargsi, brangute — guodė senė Antis— Iš 
pradžių bus liūdna, bet paskui priprasi. Jei būtų galima pernešti 
tave į šiltą šaltinį, net ir Žiemą neužšąlantį — tai ir visai būtų 
puiku. Čia visai netoliese... Beje, kam čia tuščiai kalbėti, vis vien 
neįstengsime tavęs ten nunešti. | 

— Aš visą laiką apie jus galvosiu— kartodavo vargšė Pilka- 
kaklė.— Nuolat galvosiu, kur jūs, ką veikiate, ar jums linksma?.. 
Tai visai tas pat, lyg būčiau kartu su jumis. 

Senė Antis, norėdama nuslėpti savo neviltį, turėjo sukaupti 
visas jėgas. Ji stengėsi atrodyti linksma ir verkdavo tylom, nie- 
kam nematant. Ak, kaip ji gailėjosi savo mielos vargšės Pilka- 
kaklės!.. Kitų vaikų ji dabar tarsi ir visai nematė, nekreipė į juos 
dėmesio; jai atrodė, kad jų net visiškai nebemyli. 

O kaip greit bėgo laikas!.. Jau pasitaikė nemaža šaltų pary- 
čių, nuo šarmos pagelto beržiukai ir paraudo drebulės. Upės van- 
duo patamsėjo, ir pati upė atrodė platesnė, pakrantės mat buvo 
nuplikę — augmenijos lapai biro taip greit. Žvarbus rudens vė- 
jas draskė ir nešė tolyn sudžiūvusius lapus. Padangę dažnai ap- 
traukdavo sunkūs rudeniniai debesys, iš jų dulkė rudens lietus. 
Apskritai nieko gero nesimatė, ir jau kelinta diena švilpė pro 
šalį praskrendančių paukščių pulkai... Pirmiausia ėmė skristi ba- 
lų paukščiai, nes ir pačias balas pradėjo traukti ledas. Ilgiausiai 
pasiliko vandens paukščiai. 

Pilkakaklę labiausiai jaudino gervių skridimas: jos taip gailiai 
girgsėjo, tarsi ją vadino lėkti kartu. Jai pirmą kartą taip suspau- 
dė širdį kažkoks paslaptingas nujautimas, ir ji ilgai lydėjo akimis 
padangėje tolstančią gervių vorą. 

„Tikriausiai joms labai gera!“ — galvojo Pilkakaklė. 

Gulbės, žąsys, antys irgi pradėjo rengtis išskristi. Atskiros va- 
dos jungėsi į didelius pulkus. Seni, prityrę paukščiai mokė jau- 
nuosius. Kas rytą jaunikliai, linksmai gagendami, pakildavo į to- 
limus žygius — miklino sparnus didžiajam skrydžiui. Sumanūs 
"zdliai iš pradžių apmokydavo atskirus būrelius, o vėliau jau vi- 
sus kartu. Kiek girgsėjimo, jaunystės džiaugsmo ir linksmybės!.. 
Ti; viena Pilkakaklė negalėdavo su jais skraidyti ir gėrėdavosi 
iš 'olo. Ką beveiksi, tenka susitaikyti su savo likimu. Užtat kaip 
Ji plaukiojo, kaip nardė! Vanduo jai atstojo viską. 


176 


— Reikia traukti... metas! — kalbėjo senieji vedliai. — Ko čia 
belaukti! | 

O laikas bėgo, greit bėgo... Atėjo ir lemtingoji diena. Visas 
pulkas susimetė upėje į vieną knibždėlyną. Tai atsitiko ankstyvą 
rudens rytą, kai vandenį dar dengė tirštas rūkas. Ančių į pulką 
prisirinko trys šimtai. Buvo girdėti vien tik vyriausių vedlių kvak- 
sėjimas. Senė Antis nemigo visąnakt: juk tai paskutinė naktis kar- 
tu su Pilkakakle. 

— Laikykis ano kranto, kur upėn įteka šaltinukas,— patari- 
nėjo ji. — Ten vanduo visą žiemą neužšals. 

Pilkakaklė plaukiojo atokiai nuo viso pulko, kaip svetima. 
Juk visi buvo taip užsiėmę tuo bendru skridimu, kad į ją niekas 
nekreipė dėmesio. 

Senei Ančiai, žiūrint į vargšę Pilkakaklę, skausmas širdį de- 
ginte degino. Keletą kartų tylomis žadėjo ji pasilikti; bet kaip 
tu pasiliksi, turėdama ir daugiau vaikų, kai reikia skristi kartu 
su visu pulku? « 

— Na, aukštyn! — sukomandavo garsiai vyriausias vedlys, ir 
visas pulkas kartu pakilo. 

Pilkakaklė paliko upėje viena ir ilgai lydėjo akimis nuskridu- 
lingu trikampiu ir dingo iš akių. 

„Nejaugi aš vienui viena? — galvojo Pilkakaklė, plūsdama 
ašaromis.— Verčiau jau Lapė būtų mane tada suėdusi...“ 

Upė, kurioje buvo pasilikusi Pilkakaklė, linksmai sau tekėjo 
per kalnus, apaugusius tankiais miškais. Vietos gūdžios, aplink 
visai negyvenamos. Rytais vanduc pakraščiuose kiek užšaldavo, 
o dieną plonas kaip stiklas ledžiukas vėl ištirpdavo. 

„Nejaugi visa upė užšals?“ — galvojo siaubo apimta Pilka- 
kaklė. 

Liūdna jai buvo vienai, ir ji vis galvodavo apie išlėkusius bro- 
lius ir seseris. Kur jie dabar? Ar laimingai nuskrido? Ar ją mi- 
ni? Nestigo laiko apie viską pagalvoti. Teko ir vienatvės para- 
gauti. Upėje tuščia, gyvenimas ruseno vien miške, kur švilpavo 
jerubės ir šokinėjo kiškiai bei voverės. 

Kartą iš nuobodumo Pilkakaklė įgūrino į mišką ir baisiai per- 
sigando, kai iš po krūmo kūlvirsčiom išlėkė Kiškis. 

— Oi, kaip tu, kvailiuke, mane išgąsdinai! — prabilo Kiškis, 

kiek aprimęs.— Net amo netekau. Ir ko pi tu čia gaišuoji? Juk 
visos antys seniai išskridusios... 

— Aš negaliu paskristi: Lapė man sparną perkando, kai dar 
visai Maža buvau, 

— Na ta Lapė! Tai pats blogiausias iš visų žvėrių. Ji ir ma- 
nęs seniai tyko. Saugokis jos, ypač kai ledas upę užtrauks. Bema- 
tant sučiups. 

Jiedu susipažino. Kiškis buvo toks pat vargšas beginklis kaip 
ir Pilkakaklė, ir gyvas vis likdavo tik kojų dėka. 

— Jei turėčiau sparnus kaip paukštis, tai aš turbūt nieko pa- 
saulyje nebijočiau. Štai tu, kad ir neturi sparnų, tai bent plaukti 
moki, arba imi ir pasineri po vandeniu, — kalbėjo jis.— O aš nuo- 
lat drebu iš baimės. Visur aplink priešai. Vasarą dar galima kur 
nors pasislėpti, o žiemą viskas kiaurai Matyti. 

Netrukus pirmąkart pasnigo, bet upė vis dar nepasidavė šal- 
čiui. Visą nakties užšalimą vanduo išlaužydavo. Vyko žūtbūtinės 
grumtynės. Pavojingiausia būdavo šviesiomis žvaigždėtomis nak- 
timis, kai viskas nurimdavo ir upėj nebebūdavo bangų. Upė tar- 
si užmigdavo, o šaltis stengdavosi sukaustyti ją ledu bemiegan- 
čią. 

Taip ir nutiko. 

Buvo rami rami žvaigždėta naktis. Be garso dunksojo pakran- 
tėje tamsus miškas, tarsi kokia milžinų sargyba. Kalnai atrodė 
aukštesni, taip jau būna nakčia. Mėnulis. aukštai danguje liejo 
visur savo virpančią, žaižaruojančią šviesą. 

Dieną šniokščianti kalnų upė aprimo, šaltis tyliai tyliai prie 
jos prisėlino, tvirtai tvirtai apkabino išdidžią nepaklusnią gražuo- 
lę ir tarytum uždengė ją veidrodžio stįklu. 

Pilkakaklę apėmė neviltis, nes tik pats upės vidurys neuž- 
šalo, ten tvyrojo didelė properša. Laisvos vietos, kur galima plau- 
kioti, liko ne daugiau kaip penkiolika sieksnių. Pilkakaklė ga- 
lutinai nusiminė, kai ant kranto pasirodė Lapė, — toji pati Lapė, 
Kuri buvo perkandusi jai sparną. 

— O, sveikutė, sena pažįstama! — meiliai prabilo Lapė, su- 
stodama pakrantėje— Seniai besimatėme... Sveikinu žiemos su- 
laukusią. 

— Eik sau, gerbiamoji, šalin, aš visai nenoriu su tavim kal- 
bėti,-- atsakė Pilkakaklė. 

— Aš su ja meiliai, o ji šit kaip! Gera esi, nieko nepasakysi! 
Beje, apie mane daug paskalų skleidžiama. Patys ką nors padaro,. 
o paskui man kaltę suverčia... Kol kas iki pasimatymo. 

Lapei išsidanginus, atšokavo Kiškis ir tarė: 

— Saugokis, Pilkakakle, ji vėl sugrįš. 

Ir Pilkakaklę apėmė tokia pati baimė kaip ir Kiškį. Vargšelė 
net negalėjo gėrėtis aplink vykstančiais stebuklais. Prasidėjo pa- 
ti tikroji žiema. Žemę užklojo balto sniego kilimas. Nebeliko nė 
mažiausios tamsios dėmelės. Net ir pliki beržai, alksniai, gluos- 
niai ir šermukšniai pasipuošė šarma lyg kokiais sidabriniais pū- 
kais. O eglės tapo dar oresnės. Jos stovėjo apibertos sniego, taI- 
si apsigaubusios brangiais šiltais kailiniais. 

Taip, nuostabiai gražu buvo aplink; bet vargšė Pilkakaklė 
žinojo viena: visas šitas gražumas ne jai, ir drebėjo iš baimės 
vien pagalvojus, kad jos properša tučtuojau užšals, ir tada nebus 
kur dingti. 

Lapė iš tikrųjų po kelių dienų sugrįžo, sukiojosi pakrantėje, ir 
vėl prašneko: 

— Pasiilgau tavęs, antele:.. Išlipk čionai, o jei nenori, tai aš 
pati pas tave ateisiu. Aš neišdidi. 

Ir Lapė ėmė atsargiai šliaužti ledu prie properšos. Pilkakaklei 
net širdis sustingo. Tačiau Lapei nepavyko prisikasti iki pat van- 
dens, nes ledas ten buvo dar labai plonytis. Ji pasidėjo galvą ant 
priekinių letenų, apsilaižė ir tarė: 

— Kokia tu paika, antele!.. Išlipk ant ledo! Na, tiek to, iki 
pasimatymo! Aš turiu skubių reikalų... 

Lapė ėmė lankytis kasdien — vis žiūrėjo, ar properša dar ne- 
užšalusi. Užėję šalčiai darė savo. Iš didžiulės properšos beliko tik 
mažutė sieksninė properšėlė. Ledas buvo tvirtas, ir Lapė atsitūp- 
davo ant paties krašto. Vargšė Pilkakaklė iš baimės nerdavo po 
vandeniu, o Lapė sau tupėdavo ir piktai iš jos tyčiodavosi: 

— Niekis, nardyk sau, aš tave vis tiek suėsiu... eikš verčiau 
pati. 

Kiškis nuo kranto matė tas Lapės išmones ir piktinosi iš visos 
širdies. | 

— Ak, kokia begėdė ta Lapė! Kokia nelaiminga ta Pilkakak- 
lė! Lapė ją suės... 

Tikriausiai Lapė būtų ir suėdusi Pilkakaklę, kai properšėlė 
būtų visai užšalusi, bet atsitiko visai kas kita. Kiškis matė viską 
pats savo žvairomis akimis. Tai įvyko rytą. Kiškis iššoko iš savo 
guolio užkąsti ir pažaisti su kitais kiškiais. Šaltis spaudė iš visų 
jėgų, ir kiškiai šildėsi,. plodami letenėlėmis. Nors ir šalta, bet vis 
dėlto linksma. 

-— Brolyčiai, saugokitės! — sušuko kažkuris. 

Iš tikro, užgriuvo baisus pavojus. Miško pakraštyje stovėjo 
susikūprinęs senukas medžiotojas, visiškai tyliai prisėlinęs slidė- 
mis, ir. dabar žiūrėjo, kurį čia kiškį nušauti. 

— Oi, šiltus kailinius gaus mano senė! — galvojo sau jis, nu- 
sižiūrėjge patį stambųjį kiškį. 

Jis net nusitaikė, bet kiškiai jį pastebėjo ir kaip patrakę šoko 
į Mišką. 

— Tai klastūnai! — supyko 'senukas.— Na, aš jums... Nesu- 
pranta, mulkiai, kad senė be kailinių neapsieina. Negi turi sušal- 
ti... Akintičiaus jūs neapgausite, galite lakstyti kiek patinka. Akin- 
tičius bus gudresnis... O senė Akintičiui šit kaip liepė: „Žiūrėk, 
seni, be kailinių nė nesirodyk!" O jūs nukūrėte... 

Senukas nušliuožė pėdsakais kiškių ieškoti, bet tie išlakstė į 
visas puses kaip žirniai. Senukas gerokai nusiplūkė, išplūdo klas- 
tūnus kiškius ir atsisėdo upės pakrantėje atsikvėpti. 

— Oi, sene, sene, pabėgo mūsų kailiniai! — galvojo jis sau 
balsu.— Va atsipūsiu ir trauksiu kitų ieškoti. 

Sėdi senukas nusiminęs, ogi žiūri — Lapė ledu besliuogianti — 
šliaužia sau kaip katė. 

— O-o, čia tai bent! — nudžiugo senukas.— Apykaklė senės 
kailiniams pati atsliuogia... Matyt, atsigert užsimanė, o gal susi- 
galvojo ir žuvies pasigauti. 

Lapė iš tikro prišliaužė prie pat properšėlės, kur plaukiojo 
Pilkakaklė, ir prigludo prie ledo. 

Senuko akys jau buvo nebešviesios, ir per lapę jis nepastebėjo 
anties. 

— Reikia ją taip nušauti, kad apykaklės nesugadintum,— 
svarstė senukas, taikydamasis į Lapę.— O tai senė baisiausiai bar- 
sis, jei apykaklė bus skylėta. Visur reikia tam tikro įgūdimo, o be 
įnagio nė blakės nepritvosi. 

Senukas ilgai taikėsi, rinko vietą būsimoje apykaklėje. Pa- 
galiau trenkė šūvis. Per šūvio dūmus medžiotojas pamatė, kad 
kažkas nusirito ledu, ir pats kiek įkabindamas šoko prie proper- 
šėlės. Bėgdamas jis du kartus pargriuvo, o pripuolęs prie proper- 
šėlės tik rankomis skėstelėjo: apykaklės nė kvapo, po proper- 
šėlę plaukiojo vien persigandusi Pilkakaklė. 

— Tai bent pokštai! — aiktelėjo senukas, skėsčiodamas ran- 
komis.— Pirmąkart matau, kad lapė antimi pasiverstų. Tai gudrus 
Zvėriukas! 

— Seneli, Lapė pabėgo, — paaiškino jam Pilkakaklė. 

— Pabėgo? Še tau, sene, ir nebėra apykaklės kailiniams!.. Ką 


180 


gi aš dabar darysiu, a? Na ir nepasisekė... O ko tu, paikšele, čia 
plaukioji? 

— Mat aš, seneli, negalėjau su kitomis išskristi. Vienas mano 
sparniukas sužalotas. 

— Ak tu, paikšele, paikšele! Tu gi čia sušalsi, arba Lapė tave 
suės! Taip... 

Senukas pagalvojo pagalvojo, palingavo galvą ir tarė: 

— Štai ką mes padarysime: aš nunešiu tave vaikaičiams. Tai 
bent bus džiaugsmo! O pavasarį tu senei kiaušinių pridėsi ir an- 
čiukų išperėsi. Ar ne tiesą sakau? Taigi, paikšele! 

Senukas ištraukė Pilkakaklę iš properšėlės ir įsikišo į užantį. 

— O senei aš nieko nesakysiu,— galvojo jis, traukdamas na- 
mo.— Tegu jos kailiniai su visa apykakle dar sau laksto po miš- 
ką. Svarbiausia — vaikaičiai nepaprastai apsidžiaugs. 

Kiškiai visa tai matė ir linksmai juokėsi. Niekis, senė ant kros- 
nies ir be kailinių nesušals. 


PASAKA APIE ŠLOVINGĄJĮ CARĄ ŽIRNĮ 
IR JO GRAŽUOLES DUKTERIS: 
CARAITĘ KUTAFJĄ IR CARAITĘ ŽIRNIUKĘ 


PASAKOS PRADŽIA 


Greitai pasaka sekama, bet negreitai darbas dirbamas. Senu- 
kams ir senutėms pasakos sekamos, kad jos širdį jiems paguos- 
tų, jauniems žmonėms — kad iš jų pasimokytų, o mažiems vai- 
kams — kad pasiklausytų. Iš pasakos žodžio neišmesi, o kas bu- 
vo — tas pražuvo. Tiktai bėgo pro šalį Žžvairaakis kiškis — nu- 
girdo ilga ausimi, skrido pro šalį žiburiuotasis paukštis — dirs- 
telėjo ugnine akimi... Siaudžia gaudžia žalias miškas, nelyginant 
šilko kilimas driekiasi žolynas, iškaišytas žydromis gėlelėmis, ky- 
la į dangų akmens kalnai, garma nuo kalnų sraunios upės, plau- 
kia mėlyna jūra laiveliai, o gūdžiu mišku ant risto žirgo joja 
rusų galiūnas, joja keliais keleliais, ieškodamas kerų žolelės, ku- 
ri padėtų galiūnui laimę rasti. Jojo jojo galiūnas ir prijojo kryž- 
kelę, kur susibėgo trys keliai keleliai. Kuriuo joti? Skersai vieną 
kelią riogso ąžuolo trinka, ant antrojo kėpso beržo kelmas, o tre- 
čiuoju ropoja jonvabaliukas. Nebėr toliau kur joti galiūnui. 

— Šalin! — sušuko jis ant viso gūdaus miško.— Atstok nuo 
manęs, piktoji dvasia... 

Nuo šito galiūniško riksmo iš beržo drevės kvatodama išlėkė 
pelėda, ąžuolo trinka virto pikta ragana ir nusivijo pelėdą, 
viršum galiūno zalvos sOšmarėjo juodvarniai... 

— Šalin!.. 

Ūmai viskas prapuolė, viskas dingo. Ant kelio teliko švytintis 
jonvabaliukas, tarytum kažkas beeidamas būtų pametęs brangak- 
menį. 

— Jok tiesiai! — sušuko iš balos varlė— Jok, ir neatsigręžk, 
nes bus blogai... 

Nujojo galiūnas tiesiai, o priešais laukymė, o laukymėje žydi 
ugniažiedžiai paparčiai. Už laukymės kaip veidrodis spindi eže- 
ras, o ežere plaukioja undinės žaliais plaukais ir juokiasi iš ga- 
liūno mergišku juoku: 

— Pas mus, galiūne, kerų žolelė! Pas mus tavo laimė... 

Susimąstė galiūnas, sustojo ristas žirgas. Beje, kam aš jums 
tai pasakoju, vaikučiai? — čia tik pasakos pradžia, o pati pasaka 
dar bus. 

Gyveno kadaise šlovingas caras Žirnis savo šlovingoje Žirnių 
šalyje. Kol buvo jaunas caras Žirnis, labiausiai mėgo linksmintis. 
Dieną naktį jis linksminosi, ir visi drauge su ino linksminosi. 

— Ak, koks geras mūsų caras Žirnis! — sakė visi. 

O šlovingasis caras Žirnis klausosi, barzdelę glostosi, ir dar 
linksmiau jam darosi. Mėgo caras Žirnis, kad jį visi girtų. 

Dar Caras Žirnis mėgo pakariauti su gretimų karalysčių ka- 
raliais ir kitais šlovingais Carais. Sėdi sėdi, o paskui ir sako: 

— O gal trauksime į karą su caru Pantelejumi? Jis lyg nosį 
ėmė riesti į senatvę... Reikia jį pamokyti. 

Kariuomenės caras Žirnis turėjo kiek tik gana, karvedžiai 
buvo puikūs, ir visi norėjo pakariauti. Gal ir patys bus nukauti, 
bet vis dėlto norėjo. Sekėsi kariauti carui Žirniui ir po kiekvieno 
karo parsiveždavo daug visokio turto — ir auksinių pinigų, ir 
brangakmenių, ir šilko audeklų, ir belaisvių. Jis nieko neniekino, 
ir ėmė duoklę, kokia tik pasitaikydavo: miltai — duok šen ir mil- 
tus, namie pravers; karvė — duok ir karvę, batai — duok ir ba- 
tus, sviestas — duok ir sviestą košei, Caras Žirnis ėmė duoklę 
net karnomis ir vantomis. Svetima košė visada gardesnė už sa- 
vąją, ir svetima vanta geriau vanotis. 

Visi svetimšaliai karaliai ir šlovingieji carai pavydėjo carui 

Žirniui sėkmės, o svarbiausia — jo linksmo būdo. Caras Pantele- 
jus, kurio barzda siekė kelius, sakė tiesiai: 

— Gera gyventi šlovingajam carui Žirniui, nes jis linksmo 
būdo. Atiduočiau pusę savo barzdos, jeigu mokėčiau taip links- 
mintis. 

Bet visai laimingų žmonių pasaulyje nebūna. Kiekvienas turi 
kokį nors sielvartą. Nei valdiniai, nei karvedžiai, nei bojarinai 
nežinojo, kad linksmasis: caras Žirnis taip pat turi savo sielvartą, 
ir ne vieną, o netgi du sielvartus. Žinojo tai tik caro Žirnio žmo- 
na, šlovingoji carienė Lukovna, tikra caro Pantelejaus sesuo. Ca- 
ras Ir carienė nuo visų slėpė savo sielvartą, kad žmonės neimtų 
iš jų juoktis. Pirmas sielvartas buvo tas, kad Caro Žirnio dešinioji 
ranka turėjo šešis pirštus. Jis toks gimė, ir tai buvo slepiama nuo 
pat vaikystės, taigi šlovingasis Caras Žirnis niekada nuo dešinės 
rankos nenusimaudavo pirštinės. Žinoma, šeštas pirštas — niekai, 
galima gyventi ir su šešiais pirštais, bet bėda ta, kad per tą šeš- 
tąjį pirštą carui Žirniui visko buvo maža. Jis pats prisipažindavo 
savo carienei Lukovnai: 

— Rodos, viską, kas yra pasaulyje, pasiimčiau sau vienam... 
Ar aš kaltas, kad mano tokia ranka? 

— Ką gi, imk, kol duoda, — guodė jį carienė Lukovna.— Tu 
nekaltas. O jeigu geruoju neatiduos, tai galima ir prievarta atim- 
ti. 

Carienė Lukovna dėl visko ir visada sutiko su savo šlovinguo- 
ju caru Žirniu. Karvedžiai taip pat nesiginčijo ir tikėjo, kad ka- 
Iiauja dėl šlovės, grobdami svetimą košę ir sviestą. Niekas nė 
neįtarė, kad šlovingojo caro Žirnio ranka su šešiais pirštais ir 
kad jis iš godumo, jei .tik būtų galėjęs, būtų atėmęs net barzdą 
iš Caro Pantelejaus,,taip pat šlovingo ir narsaus Caro. 


II 


Antrasis šlovingojo caro Žirnio sielvartas rasi buvo dar di- 
desnis. Taip atsitiko, kad pirmas šlovingajam carui Žirniui gimė 
sūnus, šaunus ir narsus Caraitis Ereliukas, paskui gimė nepaprasto 
dailumo mergaitė gražioji caraitė Kutafja, o trečioji gimė ma- 
žytė mažytė caraitė Žirniukė, tokia mažytė, kad gyveno dėžutėje, 
kurioje seniau, šlovingoji carienė Lukovna laikė savo auskarus. 
Mažosios caraitės Žirniukės ničniekas nematė, tik tėvas ir mo- 
tina. 


t 


183 


— Ką mes su ja darysime, cariene? — siaubo apimtas klausė 
šlovingasis caras Žirnis— Visi žmonės gimsta kaip žmonės, o 
mūsų duktė žirnio didumo... 

— Ką gi darysi — tegul.gyvena...— liūdnai atsakė carienė. 

Net caraitis Ereliukas ir gražioji Ccaraitė Kutafija nežinojo, 
kad jie turi seserį Žirniukę. O motina savo Žirniukę mylėjo la- 
biau už kitus vaikus, — tuos ir kiti pamils, o šitoji brangi tiktai 
tėvui ir Motinai. 

Caraitė Žirniukė užaugo didumo sulig žirniu ir buvo tokia 
pat linksma kaip tėvas. Ją sunku buvo nulaikyti dėžutėje. Caraitė 
norėjo ir pabėgioti, ir pažaisti, ir paišdykauti kaip ir kiti vaikai. 
Carienė Lukovna užsirakindavo savo kambaryje, atsisėsdavo prie 
stalo ir atidarydavo dėžutę. Caraitė Žirniukė iššokdavo ir pradė- 
davo linksmintis. Stalas jai atrodė kaip ištisas laukas, kuriuo ji 
bėgiojo, kaip kiti vaikai bėgioja po tikrą lauką. Motina ištiesia 
ranką, ir caraitė Žirniukė vos vos užsiropščia ant jos. Ji mėgo 
visur slėptis, ir motina, būdavo, vos vos ją suranda, o pati bijo 
ir pakrutėti, kad, neduok Dieve, neprispaustų savo brangaus vai- 
kelio. Ateidavo ir šlovingasis caras Žirnis pasidžiaugti savo ca- 
raite Žirniuke, o ji slėpdavosi jo barzdoje kaip miške. 

— Ak, kokia ji juokinga! — stebėjosi caras Žirnis, linguoda- 
mas galvą. . 

Mažytė caraitė Žirniukė taip pat stebėjosi. Kokie visi aplink 
dideli — ir tėvas su motina, ir kambariai, ir baldai! Kartą ji už- 
sikorė ant lango ir vos nenumirė iš baimės, kai pamatė gatve 
bėgantį šunį. Caraitė sucypė ir pasislėpė antpirštyje, tad caras 
Žirnis vos ją surado. 

Visų blogiausia buvo, kad kai caraitė Žirniukė ėmė augti di- 
desnė — ji norėjo viską matyti ir viską žinoti. Ir tą jai parodyk, 
ir kita, ir trečia... Kol buvo mažytė, tai mėgo žaisti su musėmis 
ir tarakonais. Žaisliukus jai darė pats caras Žirnis — nieko ne- 
paveiksi, uors 1r Caras, bet daryk žaisliukus dukteriai. Jis taip 
įsmoko šitą darbą, kad niekas kitas šalyje nebūtų sugebėjęs pa- 
daryti caraitei Žirniukei tokio vežimėlio ar kokių kitų žaisliukų. 
Visų nuostabiausia buvo, kad musės ir tarakonai taip pat mylėjo 
mažąją Caraitę, ir ji net jodinėjo ant jų, kaip suaugę žmonės jo- 
dinėja ant arklių. Buvo, žinoma, ir savų nemalonumų. Kartą ca- 
1aitė Žirniukė išsiprašė motiną paimama į sodą. 

— Tik viena akele žvilgtelėsiu, motule, kokie būna sodai,— 
prašė Carcitė Žirniukė— Aš nieko nesulaužysiu ir nepagadin- 
siu.. 

— Ak, ką man dabar darytį? — aimanavo carienė Lukovna, 

Tačiau nuėjo į sodą. Caras Žirnis stovėjo ir saugojo, kad kas 
nepamatytų caraitės Žirniukės, o carienė išėjo ant tako ir išleido 
iš dėžutės dukterį. Baisiausiai apsidžiaugė caraitė Žirniukė ir il- 
gai išdykavo ant smėliuko ir net pasislėpė katilėlyje. Bet šis Žai- 
dimas vos nepasibaigė nelaime. Caraitė Žirniukė įlindo į žolę, o 
ten tupėjo stora sena varlė — pamatė ji mažąją Caraitę, išsižio- 
jo ir vos neprarijo jos kaip musės. Gerai, kad laiku atbėgo pats 
šlovingasis Caras Žirnis ir numynė varlę. 

„Taip gyveno ir linksminosi šlovingasis Caras Žirnis. Visi ma- 
nė, kad jis visada bus linksmas, bet išėjo ne taip. Kai gimė caraitė 
Žirniukė, jis jau buvo nejaunas, o paskui ėmė greitai senti. Visų 
akyse ėjo senyn šlovingasis caras Žirnis. Veidas sumenko, pa- 
pelto, akys įdubo, rankos ėmė drebėti, o buvusio linksmumo ne- 
jiko nė padujų. Smarkiai pasikeitė caras Žirnis, o kartu su juo 
nuliūdo ir visa Žirnių šalis. Bet ir buvo ko nuliūsti: susenęs ca- 
ras Žirnis pasidarė įtarus, visur įžvelgė išdavystę ir niekuo neti- 
kėjo, net mylimiausiais bojarinais ir karvedžiais. 

— Niekuo netikiu! — sakė jiems į akis caras Žirnis.— Visi jūs 
pasiruošę išduoti mane, pirmai progai pasitaikius, o už nugaros 
tikriausiai juokiatės iš manęs... Viską žinau! Verčiau ir nesitei- 
sinkit. 

— Gink Dieve, šlovingasis care Žirni! — meldė bojarinai ir 
karvedžiai. — Kaip mes drįstume ką nors bloga apie tave net pa- 
galvoti... Visi tave myli, šlovingasis care Žirni, ir visi pasiruošę 
galvą už tave padėti. - 

— Žinau, žinau. Nekalti žmonės nesiteisins. Jūs nieko dau- 
giau nelaukiate, tik Mano mirties. 

Visi pradėjo bijoti šlovingojo caro Žirnio. Toks buvo linksmas 
Caras, O čia staiga lyg nuo krosnies nukrito — pažinti nebega- 
lima. Ir šykštus pasidarė caras Žirnis kaip Koščejus. Sėdi ir skai- 
čiuoja, kiek visko jam suvalgė ir išgėrė svečiai, ir, be to, kiek 
dar visokių dovanų gavo. Ir apmaudu seniui, kad tiek gero pa- 
leista vėjais, ir gaila savo cariško turto. Pradėjo caras Žirnis vi- 
sus spausti, kiekvieną pinigėlį skaičiuoti ir net rytais sėdėjo vir- 
tuvėje, žiūrėjo, kaip jam verda kopūstienę, kad virėjai neištam- 
pytų maisto. 

— Visi jūs vagys! — bara caras Žirnis savo virėjus.— Tik nu- 
sisuk, jūs visą jautieną iš puodo ištampysite, o man tik pliurzę 
paliksite. 

— Care valdove, pasigailėk,— klykė virėjai ir šliaužiojo ca- 
rui Žirniui po kojų. — Kaip mes drįsime tempti tavo jautieną iš 
puodų.., 

— Žinau, žinau. Mano visa šalis pilna vagių — iš visų pakam- 
pių tik ir tyko. į 

Pagaliau priėjo iki to, kad šlovingasis caras Žirnis liepė jo aki- 
vaizdoje Iaikyti duoną, pats skaičiavo kąsnelius ir net karves pats 
ėmė melžti, kad neišgertų caro pieno nepatikimi tarnai. Visiems 
pasidarė riesta, net carienė Lukovna — ir ta badmiriavo. Verkia, 
o paprašyti Carą gabalėlio duonos nedrįsta. Sulyso vargšė ir tik 
tuo džiaugėsi, kad visai nieko nekainavo išmaitinti mylimą duk- 
terį Žirniukę. Caraitė Žirniukė buvo soti trupiniais... 

„„Pagadino carą! — galvojo visi. — Koks nors raganius paga- 
dino, ne kitaip. Ar sunku pagadinti bet kokį žmogų... O koks 
buvo šaunus ir linksmas Caras!.. 

O šlovingasis caras Žirnis kas dieną darėsi vis blogesnis ir 
piktesnis. Pradėjo jis žmones į kalėjimą sodinti, o kai kuriuos 
net mirtimi baudė. Vaikšto po visą Žirnių šalį negailestingi caro 
pristavai, gaudo žmones ir galabija. Norėdami pasitarnauti carui 
Žirniui, jie pasirinkdavo pačius turtingiausius, kad jų turtai ati- 
tektų Caro iždui. 

— Bet kiek pas mane priviso išdavikų! — stebisi šlovingasis 
caras Žirnis— Jie iš manęs tiek visokio gero prisivogė... O aš, 
būdamas patiklus, nieko ir nepastebiu. Dar kiek, ir pats būčiau 
badu miręs... 

Kas dieną šlovingasis caras Žirnis darėsi vis blogesnis ir blo- 
gesnis, o žmonės vis ieškojo, kas jį pagadino. Ieškojo ieškojo ir 
pagaliau rado. Pasirodo, kad carą pagadino jo tikra duktė, gražio- 
ji Kutafja. Taip, taip, ji... Atsirado žmonių, kurie tikino savo 
akimis matę, kaip ji, pasivertusi šarka, išlėkusi iš rūmų, arba dar 
blogiau — pasivertusi pele, bėgiojusi po miestą ir klausiusi, kas 
ir ką plepa apie carą. Nuo jos, girdi, visas blogis ir pradėjęs po 
Žirnių šalį plisti. Visi įrodymai kaip ant delno: šlovingasis caras 
Žirnis mylėjo tiktai gražiąją Ccaraitę Kutaiją.. Jis net įšvijo visus 
savo virėjus, o vyriausiąjį pakorė priešais virtuvę, ir dabar carui 
valgį gamino tiktai gražioji caraitė Kutafja. Tik ja dabar tikėjo 
caras, daugiau niekuo. 

— Ką dabar mums daryti? — skundėsi visi vienas kitam. Na- 
mų vagies nepergalėsi... Pražudys caraitė Kutaija visą šalį. Nie- 
kur nedingsime nuo raganos... 

Beje, buvo dar viena paskutinė viltis. Apie caraitės Kutafjos 
grožį pasklido gandas po visas šalis, ir pas carą Žirnį važiavo 
jaunikiai iš visų kraštų. Tik vargas, kad ji nė už vieno nenorėjo 
eiti. Visi jaunikiai niekam tikę. Bet juk įky1ės jai kada i0rs mer- 
gauti, ištekės, ir tada visi lengviau atsikvėps. Galvojo, svarstė, 
tarėsi, sprendė, o gražioji caraitė Kutafja nė galvoti nenorėjo 
apie jaunikį. Paskutinis pas carą Žirnį atjojo jaunas karalius Ko- 
saris, gražuolis ir galiūnas, kokių reta, bet ir jam buvo atsakyta, 
tai yra atsakė jam pats caras Žirnis. 

— Maža tavo karalystė, karaliau Kosari,— tarė jam šlovinga- 
sis Caras Žirnis, glostydamasis barzdelę.— Pačiam vos vos duonos 
užtenka, kuo gi žmoną maitinsi? 

Įsižeidė karalius Kosaris, sėdo ant žirgo ir pasakė išjodamas 
carui Žirniui: 

— Iš mažos karalystės gali išgauti ir didelė, o iš didelės ca- 
rystės nieko neliks. Įspėk, ką tai reiškia? 

Šlovingasis caras Žirnis tiktai pasijuokė iš pagyrūno karaliaus 
Kosario: esi dar jaunas, pienas nuo lūpų nenudžiūvo! 

Caraitės, gražiosios Kutafjos, tėvas net nepaklausė, ar patin- 
ka jai jaunikis ar nepatinka. Ne mergos reikalas jaunikius rink- 
tis — tėvas su motina geriau žino, kam atiduoti savo kūdikį. 

Gražioji Caraitė Kutafja matė iš savo kambario, kaip jojo na- 
mo karalius Kosaris, ir gailiai verkė. Jai labai krito į širdį gra- 
žuolis karalius, bet, Matyt, prieš tėvų valią nieko nepaveiksi. Pra- 
virko ir carienė Lukovna, gailėdama dukters, o pati nė prasi- 
žioti Carui nedrįso. 

Nespėjo šlovingasis caras Žirnis nė apsidairyti, kaip karalius 
Kosaris ėmėsi spręsti savo mįslę. Pirmiausia jis patraukė į karą 
su caru Pantelejumi, pradėjo imti miestus ir išžudė begalinę dau- 
gybę žmonių. Išsigando caras Pantelejus ir ėmė prašyti carą Žir- 
Nį pagalbos. Seniau jie kivirčydavosi, o kartais ir kariaudavo, bet 
nelaimės akivaizdoje nėra kada suvedinėti senų sąskaitų. Tačiau 
šlovingasis caras Žirnis vėl pasididžiavo ir atsisakė padėti. 

— Sukis kaip išmanai,— atsakė jis per pasiuntinius carui Pan- 
telejui.— Kiekvienam savi marškiniai arčiau kūno. 

Nepraėjo ir pusmetis, kaip atbėgo ir pats caras Pantelejus. Jis 
visko neteko, liko jam tik barzda, o visą jo carystę buvo užėmęs 
karalius Kosaris. 

— Be reikalo man nepadėjai,— priekaištavo jis carui Žirniui. — 
Kartu būtume nugalėję, o dabar jis mane sumušė, sumuš ir (a- 
ve, 


— Tai mes dar pamatysime, o tavo Kosaris — pienburnis... 

Užkariavęs Pantelejaus carystę, karalius Kosaris pasiuntė pas 
šlovingąjį carą Žirnį savo pasiuntinius, ir jie pasakė: 

— Atiduok mūsų narsiajam karaliui Kosariui savo dukterį, gra- 
žiąją Caraitę Kutaifją, kitaip tau bus tas pat, kas ir carui Pante- 
lejui. 

Supyko caras Žirnis ir įsakė nugalabyti Kosario pasiuntinius, 
o pačiam karaliui Kosariui nusiuntė šunį su nukirsta uodega. Še, 
girdi, tau pati tinkamiausia nuotaka... 

Supyko ir karalius Kosaris ir patraukė į karą — užkariauti Žir- 
nių Carystės; žygiuoja — ir žmones tarytum dalgiu kerta !?. Kiek 
kaimų apiplėšė, kiek miestų sudegino, kiek žmonių pražudė, o 
karvedžius, kuriuos prieš jį buvo išsiuntęs Caras Žirnis, į nelais- 
vę paėmė. Ar ilgai, ar trumpai pasaka sekama, bet tiktai kara- 
lius Kosaris jau priėjo prie pat sostinės, apgulė ją iš visų pusių 
taip, kad niekas negalėjo nei praeiti, nei pravažiuoti, ir vėl siun- 
čia pasiuntinius pas šlovingąjį carą Žirnį. 

— Atiduok mūsų karaliui Kosariui už žmoną savo dukterį, 
gražiąją Caraitę Kutafją, — sako pasiuntiniai.— Tu pirmuosius pa- 
siuntinius nugalabijai ir mus gali nugalabyti. Mes — tavo valio- 
je. 

— Geriau pats mirsiu, bet dukters neatiduosiu jūsų kara- 
liui! — atsakė Caras Žirnis.— Tegul pats ima, jeigu tik sugebės 
paimti... Aš juk ne Caras Pantelejus. 

Norėjo šlovingasis caras Žirnis ir šituos pasiuntinius nugala- 
byti, bet už juos laiku užsistojo pati gražioji caraitė Kutafja. Puo- 
lė ji po kojų savo žiauriam tėvui ir ėmė gailiai verkti: 

— Geriau liepk mane nugalabyti, tėve, o šie žmonės nekal- 
ti... Kirsdink man galvą, tiktai nežudyk kitų. Dėl manęs, nelaimin- 
gosios, veltui liejasi kraujas ir žūna žmonės... 

— Šit kaip? Puiku...— atsakė šlovingasis caras Žirnis.— Tu 
savo tikrą tėvą iškeitei į kažkokius pasiuntinius? Ačiū, dukrele... 


Iš Kosaris — rusų liaudies pasakų herojus. Vardas sietinas su žodžiais Koca 
(rus.) — dalgis, KocuTb — pjauti, šienauti (vert past.). 

Tu turbut mui: ištekėti už karaliaus Kosario? Na, šito nesulauksi! 
Visą šalį pražudysiu, bet tu nebūsi Kosario... 

Baisingai supyko caras Žirnis ant mylimos dukters ir liepė ją 
UZdaiyti aukštame aukštame bokšte, kur kankinosi ir kiti kaliniai, 
v pogrindyje buvo uždaryti Kosario pasiuntiniai. Žmonės sužino- 
jo tai ir pulkais ėjo prie bokšto, kur koneveikė nemalonėn pa- 
tekusią Caraitę. 

— Grąžink mums mūsų miestus, kuriuos paėmė karalius Ko- 
saris! — šaukė jai iš apačios iš sielvarto galvos netekę žmonės.— 
Grąžink visus, kuriuos išžudė karalius Kosaris! Per tave mes ir 
patys išmirsime bado mirtimi... Tu pagadinai ir savo tėvą, kuris 
pirmiau nebuvo toks. 

Baisu darėsi gražiajai Caraitei Kutaifjai, girdint tokius žodžius. 
Juk ją sudraskytų į mažiausius gabalėlius, jeigu ji išeitų iš bokš- 
to. O kuo ji kalta? Kam ji ką bloga padarė? Šit ir tikras tėvas ant 
jos nežinia už ką supyko... Skaudu ir apmaudu darosi Caraitei, 
ir ji gailiai gailiai verkia, dieną naktį verkia. 

— Ir kam aš gimiau gražuolė? — raudojo ji, grąžydama ran- 
kas.— Geriau būčiau gimusi kokia luošė, raiša ir kuprota... O da- 
bar visi prieš mane. Ak, geriau mane tėvas nužudytų! 

O sostinėje jau prasidėjo badas. Alkani žmonės ėjo prie bokš- 
to ir šaukė: 

*— Gražioji caraite Kutafja, duok mums duonos! Mes mirštame 
iš bado. Jeigu tau mūsų negaila, tai pagailėk mūsų vaikų. 

Gailėjo gražiosios Caraitės Kutaijos tiktai motina. Ji žinojo, 
kad duktė niekuo nekalta. Visas akis išverkė senoji carienė Lu- 
kovna, o vyrui nieko nedrįso pasakyti. Ir verkė ji slapta nuo vi- 
sų, kad kas nors neįskųstų carui. Motinos sielvartą matė tiktai 
Caiaitė Žiruiukė ir verkė kartu su ja, nors ir nežinojo, ko verkia. 
Jai labai buvo gaila motinos — tokia didelė moteris ir taip ver- 
kia. 

--- Mama, pasakyk, ko tu verki? — klausė ji. — Tu tik pasa- 
k yk, o aš paprašysiu tėvą... Jis viską sutvarkys. 

-- Ak, tu ni<ko nesupranti, Žirniuke! 

Carienė Lukovna nė neįtarė, kad Žirniukė žinojo kur kas dau- 
giau, negu ji manė. Juk tai buvo nepaprastas vaikas. Žirniukei 
syj„sojosi gėlės, ji suprato, ką kalba musės, o kai užaugo didelė, 
kal įal sukako sert-miolika, jai atsitiko kažkas labai nepaprasta, 


ko ji niekam nepasakojo. Vos tik ji panorėdavo — ir pavirsdavo 
muse, pele, maža paukštyte. Tai buvo labai įdomu. Žirniukė nau- 
dodavosi tuo laiku, kai motina miegodavo, ir išskrisdavo pro lan- 
gą muse. Jį apskraidė visą sostinę ir viską išžiūrėjo. Kai tėvas 
uždarė gražiąją Kutafją į bokštą, jinai įskrido ir pas ją. Caraitė 
Kutafja sėdėjo prie lango ir gailiai gailiai verkė. Musė Žirniukė 
paskraidė aplink ją, pazvimbė ir pagaliau prašneko: 

— Nesigraužk, sesutę. Ryto protas šviesesnis... 

Caraitė Kutafija labai išsigando. Prie jos nieko neprileido, o 
čia staiga Žmogaus balsas. 

— Čia aš, tavo sesutė Žirniukė. 

— Aš neturiu jokios sesutės... 

— O kas gi aš? 

Žimiukė viską papasakojo apie- save, ir seserys pasibučiavo. 
Dabar abi verkė iš džiaugsmo ir negalėjo atsikalbėti. Gražiajai 
caraitei Kutafjai buvo neramu tik dėl vieno dalyko: būtent, kad 
mažoji sesutė Žirniukė geba pasiversti muse. Vadinasi, ji raga- 
nė, O visos raganės blogos. 

— Ne, aš ne raganė,— aiškino įskaudinta Žirniukė.— Aš tik 
kažkieno esu užkeikta, kažkoks užkeikimas ant manęs kritęs, bet 
koks — niekas nežino. Aš kažką turiu padaryti, kad virsčiau pap- 
rasta mergaite, o ką — nežinau. 

Gražioji caraitė Kutafja išpasakojo visas savo nelaimes: kaip 
jai gaila tėvo, kuris pasidarė blogas, ir kokį vargą per ją dabar 
kenčia visa Žirnių šalis. Kuo ji kalta, kad karalius Kosaris būtinai 
nori ją vesti? Jis netgi nė karto nėra jos matęs. 

— O ar jis tau patinka, sesute? — vylingai paklausė Žirniu- 
kė. 

Gražioji caraitė Kutafja tiktai nuleido akis ir paraudo. 

— Seniau patiko..— paaiškino ji sutrikusi. — O dabar aš jo 
nemyliu. Jis — blogas... 

— Gerai. Suprantu. Na, ryto protas šviesesnis... 

Visa Žirnių šalis buvo sunerimusi. Viena, caraitis Ereliukas 
pateko į nelaisvę piktam karaliui Kosariui, o antra, dingo iš bokš- 
to gražuolė caraitė Kutafja. Atidarė rytą kalėjimo sargai carai- 
tės Kutafjos kambario duris, o jos jau ir pėdos ataušusios. Dar 
labiau jie nustebo, kai pamatė, kad prie langelio sėdi kita mer- 
gaitė, sėdi ir nė krust. 

— Kaip tu čia patekai? — stebisi sargai. 

— O taip... Atėjau ir sėdžiu. 

Ir mergaitė kažkokia keista — kuprota ir šlakuota, apsivilku- 
si palaike, Įopas ant lopo, suknute. Pasibaisėjo sargai. 

— Ką tu padarei, gudruole? Juk dabar mums lieps nukirsti 
galvas šlovingasis caras Žirnis, kad neišsaugoiom gražiosios ca- 
raitės Kutaijos... 

Nubėgo jie į rūmus ir viską apsakė. Atbėgo į bokštą pats šlo- 
vingasis caras Žirnis -- taip bėgo, kad net kepurę bebėgdamas 
pametė. 

— Visiems galvos nulėks! — šaukė jis. 

— Care valdove, pasigailėk! — klykė sargai, parpuolę jam 
po kojų.— Ką nori, tą daryk, bet mes nekalti. Matyt, pasijuokė 
iš Mūsų, vargšų, gražioji caraitė Kutaija... 

Pažiūrėjo šlovingasis caras Žirnis į šlakuotą mergaitę, kuri lyg 
niekur nieko sėdėjo prie langelio, ir nusistebėjo ne mažiau už 
sargus. 

— Ogi tu iš kur atsiradai, grožybe nematyta? — griežtai pa- 
klausė jis. 

— Ogi taip... Kur buvau, ten nieko nebeliko. 

Stebisi šlovingasis caras Žirnis, kad taip drąsiai atsakinėja jam 
šlakuotoji Mergaitė ir nė kiek jo nebijo. 

— Na, pasisuk...— tarė jis stebėdamasis. 

Kai mergaitė atsistojo, tai visi pamatė, kad ji raiša, o suknelė 
ant jos vos laikosi — vieni lopai. ,, Tokios varnos nė galabyti ne- 
verta“, — pamanė šlovingasis caras Žirnis. 

Susirinko kalėjimo sargai, taip pat žiūri ir taip pat stebisi. 

— Kuo tu vardu, gražuole? — paklausė caras Žirnis. 

— O kaip nori, taip ir vadink... Seniau vadinausi Basakoje. 

— O ar tu manęs nebijai? 

— Ko man tavęs bijoti, jeigu tu geras... Taip ir visi sako: koks 
geras mūsų Caras Žirnis! 

Daug visokių stebuklų buvo matęs caras Žirnis, bet tokio ste- 
buklo neteko matyti. Tiesiog į akis iš jo šaiposi keistuolė. Susi- 
mąstė šlovingasis caras Žirnis ir net nenuėjo namo pietauti, o 
pats liko saugoti bokšte. Kalėjimo sargai buvo sukaustyti gran- 
dinėmis ir nuvesti į kitą kalėjimą. Nemokėjo išsaugoti Caro duk- 
ters, tai tegul patys sėdi... 

— Pasakykite carienei Lukovnai, kad atsiųstų man čia kopūs- 
tienės ir košės, — paliepė caras Žirnis.— O aš pats saugosiu. Ne- 
geri dalykai... 

O canienė Lukovna neranda sau vietos rūmuose. Verkia ne- 
susilaikydama, ašaros upeliais teka. Sūnų į nelaisvę paėmė pik- 
tasis karalius Kosaris, gražuolė duktė Kutafja prapuolė, o čia 
dar dingo caraitė Žirniukė. Ieškojo ieškojo jos carienė po visus 
kambarius — niekur nėra Žirniukės. 

„Matyt, ją pelė sugraužė arba žvirblis sulesė“,— galvojo ca- 
rienė Lukovna ir dar labiau verkė. 


VIII 


Šlovingojo caro Žirnio sostinėje ir aimanos, ir ašaros, ir skaus- 
mas, o piktasis karalius Kosaris linksminasi savo stovykloje. 
Kuo blogiau šlovingajam carui Žirniui, tuo linksmiau piktajam 
karaliui Kosariui. Kas rytą piktasis karalius Kosaris rašo laišką, 
pririša jį prie strėlės ir paleidžia į miestą. Paskutinis jo laiškas 
buvo toks: 

„Ei tu, šlovingasis care Žirni, nedaug tau pavalgos belikę, — 
ateik pas mane, aš tave pavalgydinsiu. Carui Pantelejui nors 
barzdą palikau, o tu ir šios neturi — tavo ne barzda, o plauši- 
nė.“ 

Visi žmonės, subėgę prie sostinės, kentė baisų badą. Jie mirė 
iš bado čia pat gatvėje. Dabar jau niekas nebebijojo šlovingojo 
caro Žirnio — vis tiek reikės mirti. Alkani žmonės ėjo prie pat 
bokšto, kuriame buvo užsidaręs Caras Žirnis, ir koneveikė jį: 

— Senas raganius saugo raganą dukterį. Sudeginti juos rei- 
kia, o pelenus paleisti pavėjui. Ei, Žirni, verčiau geruoju iš- 
eik! 

Klausosi visų šių žodžių caras Žirnis ir verkia. Kam jis pyko 
ir engė visus? Kol jis nebuvo blogas — viskas buvo gerai. Daug 
naudingiau būti geram. Suprato caras Žirnis, kaip reikėjo gyven- 
ti, bet per vėlai. O čia dar šlakuota mergaitė sėdi prie langelio ir 
dainuoja: 


Kitados gyveno Žirnis caras — 
Ir šlovingas, ir stiprus, ir geras. 
Jo galybė, jo galia 

Buvo jo gera valia.'* 


— Teisybė, teisybė...— šnibždėjo caras Žirnis, apsipildamas 
ašaromis. 
Paskui keistoji mergaitė pasakė jam: 

— Štai ką, šlovingasis care Žirni... Ne tu mane laikai bokšte, 
o aš tave laikau. Supratai? Na, tai gana... Nėra ką daugiau čia 
tau veikti. Eik namo — carienė Lukovna labai tavęs pasiilgo. Kai 
pareisi namo — ruoškis į kelionę. Supratai? O aš ateisiu jūsų... 

— Kaipgi aš eisiu — Mane nudės beeinantį. 

— Niekas nenudės. Aš tau duosiu leidimą... 

Nuplėšė mergaitė lopą nuo savo suknelės ir padavė carui. Ir 
tikrai, nuėjo caras Žirnis iki pat rūmų, ir niekas jo nepažino, net 
savi rūmų tarnai. Jie net nenorėjo jo leisti į rūmus. 

Šlovingasis caras Žirnis jau norėjo supykti ir tučtuojau vi- 
siems kirsdinti galvas, bet laiku prisiminė, kad geram būti daug 
naudingiau. Susivaldė caras Žirnis ir pasakė tarnams: 

— Aš tik norėčiau pamatyti carienę Lukovną. Tik vieną žodelį 
pasakyti... 

Tarnai pasigailėjo ir prileido senuką prie carienės. Kai jis ėjo 
į Caro kambarius, jie jam tepasakė: 

— Mūsų carienė gera, žiūrėk, nesumanyk prašyti ją duonos. 
Jinai ir pati dabar valgo tik kas antrą dieną. O viskas per pra- 
keiktą carą Žirnį... 

Carienė Lukovna pažino vyrą iš karto ir norėjo pulti jam ant 
kaklo, bet jis davė jai ženklą to nedaryti ir sušnibždėjo: 

— Greičiau bėgam. Paskui viską papasakosiu. 

Susiruošė jie greitai — pasigriebę, ką galima išsinešti ranko- 
se. Carienė Lukovna paėmė tik vieną tuščią dėžutę, kurioje gy- 
veno Žirniukė. Netrukus atėjo ir Basakojė ir išsivedė carą su ca- 
riene. Gatvėje juos pasivijo Caras Pantelejus ir ašarodamas pra- 
šneko: 

— Kodėl jūs mane vieną paliekate? 

— Eikš su mumis...— pasakė Basakojė— Kartu eiti links- 
miau. 


IX 


Karaliaus Kosario kariuomenė jau antri metai buvo sutelkta 
prie Caro Žirnio sostinės, bet jis pulti miesto nenorėjo, kad be 
reikalo kovoje galvų nepadėtų jo karališkieji pulkai. Vis tiek 
pasiduos patys, kai „iki soties prisibadaus'. 

Iš dyko buvimo linksminasi piktasis karalius Kosaris savo ka- 
rališkoje palapinėje. Linksminasi dieną, linksminasi naktį. Dega 
ugnys, groja Muzika, skamba dainos... Visiems linksma, liūdi tik- 
tai belaisviai, kuriuos saugo stipri karališkoji sargyba. O iš visų 

šių belaisvių labiausiai liūdi Caraitis Ereliukas, gražuolis Ereliu- 
kas, kurio ilgėjosi visos mergaitės, nors iš tolo jį kada nors ma- 
čiusios. Tai buvo ereliukas, iškritęs iš gimtojo lizdo. Bet caraitį 
sauganti sargyba ėmė pastebėti, kad kas rytą iš kažkur atskrenda 
baltašonė šarka ir kažką ilgai tarška savaip, šarkiškai, o pati taip 
ir sukinėjasi ties žemine, kurioje sėdėjo uždarytas belaisvis ca- 
raitis. Bandė į ją šauti, bet niekas pataikyti negalėjo. 

— Čia kažkoks prakeiktas paukštis! — nusprendė visi. 

Nors ir smagiai linksminosi karalius Kosaris, bet nusibodo jam 
laukti nuolankumo. Paleido jis į apsuptą miestą strėlę su laišku, 
o laiške parašė carui Žirniui, kad jeigu miestas jam nebūsiąs 
atiduotas, tai rytoj caraitis Ereliukas būsiąs nužudytas. Laukė ka- 
ralius Kosaris atsakymo iki pat vakaro, bet taip jo ir negavo. Ir 
sostinėje dar niekas nežinojo, kad šlovingasis caras Žirnis pa- 
bėgo. | 

— Rytoj nukirsti galvą Caraičiui Ereliukui! — įsakė karalius 
Kosaris.— Man nusibodo laukti. Visiems kirsdinsiu galvas, kas 
tik paklius man į rankas. Tegul atsimena, koks buvo karalius 
Kosaris! 

Rytą viskas buvo paruošta bausmei vykdyti. Susirinko visa 
karaliaus kariuomenė žiūrėti, kaip bus kertama galva caraičiui 
Ereliukui. Šit jau gūdžiai sutrimitavo trimitai, ir sargai išvedė 
caraitį. Jaunas gražuolis baimės nerodė, o tik ilgesingai žiūrėjo 
į brangiąją sostinę, kurios sienos buvo aplipusios žmonėmis. Ten 
jau buvo žinoma apie mirties bausmę Ereliukui. | 

Karalius Kosaris išėjo iš palapinės ir mostelėjo skepetaite — 
tai reiškė, kad pasigailėjimo nebus. Bet kaip tik tuo metu atskri- 
do šarka, pakilo viršum belaisvio caraičio žeminės ir klaikiai 
sutarškėjo. Ji sukinėjosi ties pačia karaliaus Kosario galva. 

— Kas čia per paukštis? — supyko karalius Kosaris. 

Rūmininkai puolė vyti šalin paukštį, o jis lįste lenda — kam 
į galvą knapteli, kam į ranką, o kam tiesiai į akį taikosi. Ir rū- 
mininkai supyko. O šarka nutūpė ant auksinio karališkosios pa- 
lapinės kupolo ir tartum visus erzina. Pradėjo į ją šaudyti, bet 
niekas negali pataikyti. 

— Nušaukit ją! — rėkia karalius Kosaris.— Bet kur ten jums... 
Duokite man mano lanką ir strėles. Aš jums parodysiu, kaip 
reikia šaudyti... 

Įtempė karalius Kosaris galiūniška ranka tamprų lanką, su- 
zvimbė strėlė, papuošta gulbės plunksna, ir nukrito nuo palapinės 
kupolo šarka. 

Ūmai visi išvydo didelį stebuklą. Kai rūmininkai pribėgo pa- 
kelti nušautos šarkos, ant žemės gulėjo užmerktomis akimis ne- 
paprasto gražumo mergaitė. Visi iškart pažino, kad čia gražioji 
caraitė Kutafja. Strėlė pataikė jai tiesiai į kairę ranką, į pat ma- 
žąjį pirštelį. Pribėgo pats karalius Kosaris, parklupo ir, visas per- 
sigandęs, tarė: 

— Gražuole mano, ką tu padarei? 

Prasivėrė nuostabios mergaitės akys, ir gražioji Caraitė Ku- 
tafja atsakė: “ 

— Neleisk žudyti brolio Ereliuko... 

Karalius Kosaris mostelėjo skepetaite, ir sargybiniai, kurie bu- 
Vo apsupę Caraitę, prasiskyrė. 


X 


Veda Basakojė du carus ir carienę Lukovną, o jie eina ir vai- 
dijasi. Vis priekabių ieško caras Pantelejus. 

— Ak, kokia puiki buvo mano carystė!..— giriasi jis.— Kitos 
tokios Carystės niekur nėra... 

— Meluoji, care Pentelejau! — ginčija Žirnis.— Mano buvo 
nepalyginti geresnė... 

— Ne, manol.. 

— Ne, mano!.. 

Kad ir kaip stengiasi caras Žirnis pasidaryti geras, bet niekaip 
negali. Kaip čia būsi geras, jeigu caras Pantelejus sako, kad jo 
carystė buvo geresnė? 

Vėl eina. 

— O kiek visokių gėrybių turėjau! — sako Caras Pantelejus.— 
Vien tik pinigų nesuskaičiuotum. Niekas tiek neturėjo. 

— Vėl meluoji! — sako caras Žirnis.— Aš ir gėrybių, ir pinigų 
turėjau daugiau. 

Eina carai ir vaidijasi. Carienė kelissyk tampė carą Žirnį už 
rankovės ir šnibždėjo: 

— Liaukis, sengalvi... Juk tu gi norėjai būti geras? 

— O jeigu caras Pantelejus trukdo man būti geram? — niršta 
šlovingasis caras Žirnis. | 

Kiekvienas galvoja apie tai, kas jam rūpi, o Carienė Lukov- 
na — vis apie vaikus.. Kur gražuolis caraitis Ereliukas? Kur gra- 
žioji Caraitė Kutafja? Kur caraitė Žirniukė? Jauniausios dukrelės 
jai labiausiai buvo gaila. Galbūt nė kaulelių Žirniukės nebelikę... 
Eina carienė ir patyliukais rankove šluostosi Motinos ašaras. 

O carai atsipučia ir vėl ginčijasi. Ginčijosi ginčijosi, vos ne- 
susimušė. Vargais negalais carienė Lukovna juos išskyrė. 

— Liaukitės piktžodžiavę,.— ramino ji juos.— Abudu geres- 
ni... Nieko nebeliko, tai ir girtis nėra kuo. 

— Mano liko! — supyko šlovingasis caras Žirnis.— Taip, li- 
ko... Aš ir dabar turtingesnis už carą Pantelejų. 

Užsiplieskė caras Žirnis, nusimovė nuo dešinės rankos pirštinę, 
parodė carui Pantelejui savo šešis pirštus ir sako: 

— Ką, ar Matai? Tu teturi penkis pirštus, o aš visą šešetą — 
taigi ir išeina, kad aš už tave turtingesnis. 

— Eik, tu, radai kuo girtis! — nusijuokė caras Pantelejus.— 
Jeigu jau pradėjome tokią kalbą, tai mano vien barzda ko ver- 
ta... 

Ilgai carai ginčijosi, vėl vos nesusiėmė, bet Caras Pantelejus 
pavargo, atsisėdo ant kupsto ir pravirko. Caras Žirnis ūmai susį- 
gėdo. Kam jis gyrėsi savo šešiais pirštais ir privedė žmogų iki 
ašarų? 

— Klausyk, care Pantelejau...— prašneko jis.— Klausyk... liau- 
kis!.. 

— Niekaip negaliu liautis, care Žirni. 

— Dėl ko tu? 

— O aš noriu valgyti. Jau verčiau reikėjo likti sostinėje ar- 
ba eiti pas piktąjį karalių Kosarį. Vis tiek mirsime bado mir- 
timiį... 

Priėjo Basakojė ir padavė carui Pantelejui gabalą duonos. Su- 
valgė jį Caras Pantelejus ir kad suriks: 

— O kodėl tu, šiokia anokia, kopūstienės man neduodi?! Ma- 
nai, kad Carai sausai turi valgyti? Aš tave tuojau pat užmušiu... 

— Nustok, negerai..— ramino caras Žirnis — Gerai, jeigu ir 
gabalas duonos atsiranda. 


XI 


Ar ilgai, ar trumpai Carai pešėsi, paskui taikėsi, paskui vėl 
pešėsi, bet Basakojė eina sau priešakyje, krypuoja kreivomis ko- 
jelėmis, ievos lazda pasiramsčiuodama. 

Carienė Lukovna tylėjo — bijojo, kad jų nesivytų, kad nenu- 
kautų Caro Žirnio, o kai jie jau buvo nuėję gana toli ir pavojus 
nebegrėsė, ji ėmė galvoti apie kitką. Ir iš kur atsirado ši Basa- 
kojė? Ir suknelė jos suplyšusi, ir pati tikra keverza, be to, dar 
raiša. Ar begalėjo caras Žirnis rasti prastesnę mergiotę. Šitokios 

baidyklės mė artyn prie Caro rūmų prileisti negalima. Ėmė ca- 
rienė Lukovna širdytis ir klausia: 

— Ei tu, Basakoje, kur mus vedi? 

Carai taip pat liovėsi ginčijęsi ir taip pat užsipuolė Basa- 
koję. 

— Ei tu, kreivakoje, kur mus vedi? 

Basakojė sustojo, pasižiūrėjo į juos ir tik šyptelėjo. O carai 
neatstoja nuo jos: sakyk, kur vedi? 

— Ogi į svečius vedu... — atsakė Basakojė ir dar pridūrė: — 
Kaip tik į pačias vestuves suspėsim. 

Nūnai ją užsipuolė pati carienė Lukovna ir pradėjo barti. -1I 
šiokia, ir anokia — kam dabar begali rūpėti vestuvės, kada kiek- 
vienam savų rūpesčių iki kaklo. Į akis juokiasi iš visų Basa- 
kojė. 

— Tu žiūrėk man! — grasino carienė Lukovna.— Aš nemėgstu 
juokauti. 

Nieko neatsakė Basakojė, o tik mostelėjo ranka į priekį. Da- 
bar visi pamatė, kad priešakyje stūkso didelis miestas, su mūro 
sienomis, bokštais ir puikiais rūmais, priešais miestą nusidriekusi 
stovykla ir gausybė kariuomenės. Pabūgo carai ir net žengtelėjo 
atgal, bet paskui Caras Pantelejus tarė: 

— E, vis tiek, care Žirni! Eime... Kas lemta — to neišvengsi, 
o gal mus ten ir pavalgydins. Aš labai jau kopūstienės pasiil- 
gau... 

Carui Žirniui taip pat buvo ne pro šalį užkąsti, o ir carienė 
Lukovna buvo išalkusi. 

Nieko nepadarysi, jie nuėjo. Niekas nė negalvoja, koks ten 
miestas ir kieno stovykla priešais nusidriekusi. Caras Žirnis ei- 
na ir bara save, kam gyrėsi carui Pantelejui savo šešiais pirštais, — 
caras Pantelejus plepys ir visiems išpasakos. O carienė Lukovna 
ėmė gražintis ir pasakė Basakojei: 

— Eik tu, apskretėle, užpakaly mūsų, nes dar padarysi mums 
gėdą prieš gerus žŽmones.. 

Eina toliau. O juos jau pastebėjo stovykloje. Plūsta jiems 
priešais žmonės, priešakyje šuoliuoja raitininkai. Pasitempė abudu 
carai, o caras Pantelejus tarė: 

— Na, dabar jau ne vien kopūstiene kvepia, bet ir koše ir ki- 
sielium.... Aš labai mėgstu kisielių!.. 

Žiūri Carienė Lukovna ir savo akimis netiki. Priekyje ant ris- 
to žirgo joja pats gražuolis caraitis Ereliukas ir mojuoja kepu- 
re. O užpakaly jo taip pat ant žirgo joja gražioji caraitė Kutaija, 
o šalia jos joja piktasis karalius Kosaris. 

— Na, dabar, atrodo, išėjo košė su sviestu...— sumurmėjo iš- 
sigandęs caras Pantelejus ir norėjo bėgti, bet jį sulaikė Basa- 
kojė. 

Visi prijojo, ir šlovingasis caras Žirnis pažino savo tikrus vai- 
kus. 

— Bet juk čia mano sostinė! — aiktelėjo jis žvalgydamasis į 
miestą. 

Nulipo nuo žirgų caraitis Ereliukas ir caraitė Kutafja ir puolė 
į kojas tėvui ir motinai. Priėjo ir karalius Kosaris. 

— Na, ko stovi kaip kelmas? — tarė jam šlovingasis caras 
Žirnis.— Galva nenukris, jeigu nusilenksi... 

Nusilenkė piktasis karalius Kosaris ir tarė: 

— Iki žemės lenkiuosi tau, šlovingasis care Žirni!.. Leisk už 
manęs gražiąją Caraitę Kutafją... 

— Na, čia dar pažiūrėsim! — išdidžiai atsakė šlovingasis caras 
Žirnis. | 

Oriai ir iškilmingai svečiai buvo nuvesti į karaliaus palapinę. 
Visi juos sutiko su didžia pagarba. Net caras Pantelejus pasi- 
tempė. 

Tiktai kai priėjo palapinę, carienė Lukovna pasigedo Basako- 
jės, o jos jau ir pėdos buvo ataušusios. Ieškojo ieškojo, niekur 
nė žymės. 

— Mama, tai buvo Žirniukė— pakuždėjo carienei Lukovnai 
gražioji Caraitė Kutafija.— Tai ji viską padarė. 

Po trijų dienų buvo vestuvės — gražioji caraitė Kutaifja te- 
kėjo už karaliaus Kosario. Kariuomenė nuo miesto buvo atitrauk- 
ta. Visi valgė, gėrė ir linksminosi. Šlovingasis caras Žirnis taip 
įsilinksmino, kad pasakė carui Pantelejui: 

— Pasibučiuokime, care Pantelejau... Ir ko gi mudu vaidijo- 
mės? Juk gerai pagalvojus, tai ir karalius Kosaris visai nepik- 
tas... 


XII 


Kai caras Žirnis su cariene Lukovna grįžo iš vestuvių namo, 
Basakojė sėdėjo carienės kambaryje ir ant savo skarmalų siuvosi 
naują lopą. Carienė Lukovna net aiktelėjo. 

— Ir iš kur tu atsiradai, baidykle? — supyko senoji. 

— Jūs pas sesutę Kutafją vestuvėse linksminotės, o aš čia dra- 
bužį lopiausi. 

— Sesutęė! Kaip drįsti tokius žodžius sakyti, nedorėle!.. Aš 
liepsiu tave tučtuojau su šluota iš čia išvaryti — tada pamatysi 
sesutę Kutafją.... 

— Mama, juk aš tavo duktė — Žirniukė! 

Carienei Lukovnai net rankos nusviro. Senoji atsisėdo prie 
stalo ir gailiai pravirko. Ji tik dabar prisiminė, kad pati Kutafja 
jai sakė apie Žirniukę. Linksma buvo vestuvėse, tad apie Žirniu- 
kę iš džiaugsmo visi ir užmiršo. 

— Ak, užmiršau aš tave, dukrele! — verkšleno carienė Lu- 
kovna.— Visai iš galvos išėjo... Ogi Kutafija man apie tave pa- 
kuždėjo. Kaip negerai išėjo!.. 

Bet, pažvelgusi į Basakoję, carienė Lukovna staiga vėl supyko 
ir pasakė: 

— Ne, mieloji, nepanaši tu į mano Žirniukę... Nei kiek! Tu 
tik apsimetei ir pasivadinai Žirniuke. Ir Kutafją apgavai... Ne to- 
kia buvo mano Žirniukė... 

— Tikrai, mama, aš Žirniukė,— tikino ašarodama Basakojė. 

-—- Ne, ne, ne... Geriau nė nekalbėk. Dar caras Žirnis sužinos 
ir lieps man galvą nukirsti... 

— Mano tėvas geras!.. 

— Tėvas?! Kaip drįsti tokius žodžius kalbėti? Aš tave į ka- 
marą uždarysiu, suskretėle! 

Žirniukė pravirko. Juk ji visais rūpinosi, o ją ir į vestuves 
užmiršo pakviesti, ir dar tikra motina nori ją į kamarą užda- 
ryti. 

Carienė Lukovna dar labiau supyko ir net kojomis ėmė tryp- 
ti. 

— Tai dar vargelis ant mano galvos! — šaukė ji.— Na, kur 
aš tave dėsiu? Ateis caras Žirnis, pamatys tave — ką aš jam 
pasakysiu? Dink tuojau iš mano akių... 

— Neturiu kur dingti, mama... 

— Kokia aš tau mama!.. Ak tu, tikra kaliause, gana apsime- 
tinėti!.. Sugalvojo mat: duktė! 

Carienė Lukovna ir pyko, ir verkė, ir tikrai nežinojo, ką jai 
daryti. O čia dar, saugok Dieve, caras Žirnis sužinos... Tai nelai- 
mė, po galais! 

Galvojo galvojo senoji, ir nusprendė siųsti pasiuntinius pas 
dukterį Kutafją: „Ji jaunesnė, gal ką ir sugalvos, o aš jau sena, 
ko iš Manęs ir benorėti..." 

Po kokių trijų savaičių atvažiavo ir Kutafja, ir dar kartu su 
vyru, karaliumi Kosariu. Visa šalis apsidžiaugė, o rūmuose buvo 
iškelta tokia puota, kad Carienė Lukovna visai užmiršo Basako- 

ję, tai yra ne visai užmiršo, 0 vis atidėliojo pašnekesį su Kutaf- 
Ja. 

„Tegu jaunieji pasilinksmina ir pasidžiaugia,— galvojo carie- 
nė Lukovna.— Parodysiu tokią baidyklę, tai, ko gero, visi svečiai 
išbėgios...“ 

Ir svečiai. linksminosi kaip be galvų, o visų daugiausia Caras 
Pantelejus — šoka senis, net barzda kratosi. Karalius Kosaris grą- 
žino jam visą Carystę, ir Caras Pantelejus džiūgavo, tarsi tik va- 
kar būtų gimęs. Jis taip visus glėbesčiavo ir lindo bučiuotis, kad 
caras Žirnis net pyktelėjo: 

— Ko tu laižaisi, Pantelejau, tartum veršis! 

— Branguti, care Žirnuti, nepyk!..— kartojo caras Pantelejus, 
apkabindamas seną draugą.— Ak, koks tu... Dabar aš vėl nieko 
nebijau ir nors tuojau pat vėl galiu kariauti. 

— Na, šito tai jau nereik... Seniau aš taip pat mėgau paka- 
riauti, o dabar nė iš tolol!.. Ir taip nugyvensim... 

Kad svečiai kaip nors nepamatytų Basakojės, Carienė Lukov- 
na užrakino ją savo kambaryje, ir vargšė mergaitė tik pro langą 
galėjo žiūrėti, kaip linksminosi kiti. Svečių privažiavo iš visų 
kraštų nematyta daugybė, ir buvo į ką žiūrėti. Kai nusibosdavo 
linksmintis svetainėse, visi svečiai eidavo į sodą, kur grojo links- 
ma muzika, o vakarais degė įvairiaspalviai žiburiai. Caras Žirnis 
vaikštinėdavo tarp svečių, glostinėdavosi barzdą ir linksmai šne- 
kėdavo: 

— Ar kam nenuobodu? Ar ko nenuskriaudžiau? Ar užtenka 
visiems vyno ir valgio? Kas moka linksmintis, tas geras žmo- 
gus... 

Basakojė pro langą matė, kaip caras Pantelejus iš džiaugsmo 
pasikaišė kaptono skvernus ir pritūpęs leidosi šokti. Jis taip mo- 
sikavo ilgomis rankomis, kad buvo panašus į malūną arba į šikš- 
necsparnį. Neiškentė ir carienė Lukovna — atsiminė jaunystę. Įsi- 
sprendusi rankomis į šonus, mostelėjo šilkine skepetaite ir nu- 
plaukė kaip povė, kaukšėdama sidabriniais užkulniais. 

— Ech, ech, ech!..— pritarė ji sau, mojuodama skepetaite. 

— Tai bent senutė! — gyrė Caras Žirnis. — Kai buvau jaunas, 
tai va kaip mokėjau šokti, o dabar pilvas neleidžia... | 

Basakojė žiūrėjo, kaip kiti linksminasi, ir verkė: labai skaudu 
buvo žiūrėti į kitų linksmybę. 

Sėdėdama prie savo lango, Basakojė daug kartų matė seserį, 
gražuolę Kutaiją, kuri ištekėjusi dar labiau išgražėjo. Kartą Ku- 
tafja vaikščiojo viena, ir Basakojė jai sušuko: 

— Sesute Kutaifja, prieikite! 

Pirmą kartą Kutafja apsimetė neišgirdusi, antrą kartą — pa- 
žvelgė į Basakoję ir apsimetė jos nepažinusi. 

— Mieloji sesute, juk čia aš, Žirniukė! 

Gražuolė Kutafija nuėjo ir pasiskundė motinai. Carienė Lukov- 
na baisiai supyko, atbėgo, išbarė Basakoję ir uždarė langą lan- 
ginėmis. 

— Žiūrėk man! — bambėjo ji — Va tegul tik svečiai išva- 
žiuoja... Argi tinka tau, baidyklei, su gražuole Kutafja šnekėtis? 
Be reikalo tik man gėdą darai... 

Sėdi Basakojė patamsyje ir vėl verkia. Šviesos tik tiek, kiek 
prasiskverbia pro plyšelį tarp langinių. Nieko nepadarysi, iš nuo- 
bodumo ir pro plyšelį gali daug pamatyti. Ištisas valandas Basa- 
kojė sėdėjo prie lango ir žiūrėjo pro savo plyšelį, kaip kiti links- 
minasi. Žiūrėjo žiūrėjo ir pamatė gražuolį vytį, kuris į vestuves 
atvyko atsitiktinai. Gražus vytis — veidas baltas, akys kaip saka- 
lo, rusvi plaukai garbanoti garbanoti. Ir jaunas, ir gražus, ir šau- 
nus. Visi juo gėrisi, o kiti vyčiai tik pavydi. Nieko nepasakysi, 
gražus karalius Kosaris, bet šitas dar gražesnis. Net išdidžioji 
gražuolė Kutafja ne kartą iš patylų dirsčiojo į neregėtą gražuolį 
ir dūsavo. 

O vargšės Basakojės širdis daužyte daužosi, tarsi sugautas 
paukštis. Jau labai jai patiko nepažįstamasis vytis. Štai už ko ji 
tekėtų! Bet blogiausia, kad Basakojė nežinojo, kuo vytis vardu, 
jei žinotų, tai kaip nors ištrūktų iš savo kalėjimo ir nueitų pas jį. 
Visutėliai viską jam papasakotų, o jis tikriausiai jos pasigailėtų. 
Juk ji gera, nors ir apsigimėlė. 

Nors ir labai smagu buvo puotauti, bet vis tiek svečiams teko 
išvažinėti po namus. Carą Pantelejų išvežė visai girtą. Atsisvei- 
kindama su dukra carienė Lukovna prisiminė savo Basakoję ir 
pravirko: 

— Ak, ką aš su ja darysiu, Kutaija!.. Ir caro Žirnio bijau, ir 
žmonėms į akis bus gėda pažiūrėti, kai sužinos. 

Gražuolė Kutafja suraukė juodus kaip sabalo antakius ir sa- 
ko: 

-— Ko tu verki, motule? Pasiųsk ją į virtuvę, patiems juodie- 

siems darbams — štai ir viskas... Niekas nė nepagalvos, kad čia 
tavo duktė. 

— Betgi gaila kvailutės! 

— Visų apsigimėlių neišgailėsi... Ir aš netikiu ia, kad ji tavo 
duktė. Visai nepanaši į mūsų šeimą: mane žmonės gražuole va- 
dina, ir brolis Ereliukas gražuolis. Ir iš kur tokia apsigimėlė ga- 
lėjo atsirasti? 

— Sakosi, kad mano... 

— Maža ką ji gali sakyti... O tu pasiųsk į virtuvę, ir dar pa- 
čiam pikčiausiam virėjui. 

— Pasakyta — padaryta. Basakojė atsidūrė virtuvėje. Visi vi- 
rėjai ir virėjos raitosi iš juoko, žiūrėdami į ją: 

— Iš kur ta mūsų carienė Lukovna ir ištraukė tokią grožy- 
bę? Tai bent gražuolė! Bjauresnės visoje Žirnių šalyje nesurasi. 

— Ir drabužėlių jos puikumėlis! — stebėjosi virėja, apžiūrinė- 
dama Basakoję.— Varnoms baidyti... Na ir gražuolė! 

O Basakojė buvo net patenkinta, kad išsivadavo iš savo ka- 
lėjimo, nors ją ir vertė dirbti patį juodžiausią darbą — ji plovė 
nešvarius indus, nešiojo paplavas, mazgojo grindis. Visi ją tik ir 
ujo, O ypač virėjos. Tiek ir težinojo — vis šūkčioti: 

— Ei tu, raišakoje, tik veltui caro duoną valgai! O naudos iš 
tavęs jokios... 

Ypač engė ją vyresnioji virėja, be galo pikta senė, kuri tary- 
tum burnoje turėjo ne vieną, o visą dešimtį liežuvių. Ne kartą 
būdavo, kad pikta senė ir primušdavo Basakoję: ar kumščiu į 
pašonę niūktelės, ar už kasos timptelės. Basakojė viską nukęsda- 
vo. Ko galima iš svetimų žmonių norėti, jeigu jos tikra Motina ir 
sesuo išsižadėjo! Ji tik nulenda kur į kamputį ir patyliukais ver- 
kia — daugiau nieko. Ir pasiskųsti nėra kam. Tiesa, carienė Lu- 
kovna keletą kartų buvo užėjusi į virtuvę ir teiravosi apie ją, 
bet visos virėjos ir virėjai vienu balsu šaukė: 

— Baisi tinginė šita apsigimėlė, cariene! Nieko nenori dary- 
ti, o tiktai veltui Caro duoną valgo... 

— O jūs ją bauskite, kad netingėtų. — sakė Carįenė. 

Ėmė Basakoję bausti: čia be pietų palieka, čia uždaro į tamsią 
kamarą, čia primuša. 

Visus labiausiai piktino tas, kad ji viską nukęsdavo tylėdama, 
o jeigu ir verkdavo, tai patyliukais. 

— Ji kaip pasiutusi! — piktinosi visi. — Jos niekaip nenubau- 
si... Ji dar ką nors padarys mums. Ims ir padegs rūmus — o ką 
tu jai, raišakojei... 

Pagaliau visi dvartarniai neteko kantrybės, ir visi urmu nuėjo 
skųstis carienei Lukovnai: 

— Atsiimk atgal, cariene Lukovna, savo apsigimėlę. Neturim 
mes per ją gyvenimo. Taip visi nuo jos pavargome, kad negalima 
apsakyti! 

Pagalvojo pagalvojo Carienė Lukovna, palingavo galvą ir sa- 
ko: 

— (D ką aš jai padarysiu? Nusibodo man apie ją klausyti... 

— Nusiųsk tu ją, cariene motinėle, į diendaržį. Tegu žąsis ga- 
no. Tai pats tinkamiausias darbas jai: 

— Tikrai, išvarysiu ją į žąsiaganes! — apsidžiaugė carienė 
Lukovna.— Taip ir padarysime... Bent jau po akių nesimaišys. 

Visai apsidžiaugė Basakojė, kai ją padarė žąsiagane. Tiesa, 
maitino prastai — į diendaržį siuntė tiktai likučius nuo caro sta- 
lo, bet užtat ji nuo pat ankstaus ryto išsigindavo žąsis į lauką ir 
ten praleisdavo ištisas dienas. Susivynioja duonos plutą į skepe- 
taitę — ir visi jos pietūs. O kaip gera vasarą lauke — ir Žalia 
žolytė, ir gėlytės, ir upeliukai, ir saulutė žvelgia iš dangaus taip 
meiliai meiliai. Basakojė užmiršdavo savo vargus ir linksminda- 
vosi, kaip mokėjo. Su ja kalbėjosi ir laukų žolytės, ir gėlytės, ir 
sraunūs upeliukai, ir maži paukšteliai. Jiems Basakojė visai ne- 
buvo apsigimėlė, o toks žmogus kaip ir visi kiti. 

— Tu būsi mūsų caraitė,— kuždėjo jai. 

— Aš ir esu Caro duktė, — tikino Basakojė. 

Basakoję skaudino tiktai vienas dalykas: kas rytą į diendaržį 
ateidavo Caro virėjas, išsirinkdavo riebiausią žąsį ir Lusinešdavo. 
Labai jau mėgo caras Žirnis pavalgyti riebios žąsienos. Žąsys 
baisiai pykdavo ant caro Žirnio ir ilgai gagėdavo: 

— Ga ga ga... geriau Caras Žirnis valgytų kokią jautieną, o 
mūsų verčiau neliestų. Ir ko mes jam, nelaimingos žąsys, taip 
patikome! 

Basakojė niekaip negalėdavo nuraminti: vargšių žąsų ir net ne- 
drįsdavo pasakyti, kad caras Žirnis visai geras žmogus ir niekam 
nenori daryti bloga. Žąsys vis tiek ja nepatikėtų. Blogiausia bū- 
davo, kai į rūmus suvažiuodavo svečių. Caras Pantelejus vienas 
suvalgydavo visą žąsį. Mėgo senis pavalgyti, nors ir liesas buvo 
kaip Koščejus. Kiti svečiai taip pat valgė ir gyrė carą Žirnį. Tai 
koks geras ir vaišingas caras... Ne taip kaip karalius Kosaris, pas 
kurį daug neprisivaišinsi. Gražuolė Kutafja, kai ištekėjo, tai pasi- 

darė tokia šykšti — visko jai gaila. Na, svečiai pamirksi pamirksi 
ir išvažiuoja nei valgę nei gėrę pas carą Žirnį. 

Kartą neregėta daugybė svečių suvažiavo iš visų pusių, ir 
panoro Caras Žirnis pradžiuginti juos šaunia medžiokle su sa- 
kalais. Išskleidė plyname lauke caro palapinę su aukso padang- 
te, pristatė stalų, privežė ir alaus, ir misos, ir visokių vynų, iš- 
dėliojo ant stalų visokių valgymų. Suvažiavo ir svečiai — mo- 
terys karietomis, vyrai raiti. Jodinėja ant smarkių argamakų, ir 
kiekvienas stengiasi pasirodyti, koks jis šaunus ir narsus. Tarp 
svečių buvo ir tasai jaunas vytis, kuris taip patiko Basakojei. 
Vadino jį Karžygiu gražiaveidžiu. Visi puikiai jodinėja, visi pui- 
kiai rodo savo narsą, o Karžygys gražiaveidis visų puikiausiai. 
Kiti vyčiai ir karžygiai tiktai pavydi. 

— Linksminkitės, brangūs sveteliai — sako jiems caras Žir- 
nis, — ir Manęs, senio, bloguoju neminėkite... Jeigu ne mano sto- 
ras pilvas, tai aš jums parodyčiau, kaip reikia linksmintis. Aš 
jau truputį per senas, kad galėčiau savo narsą rodyti... Šit pa- 
klauskite carienę Lukovną, koks buvau šaunuolis. Būdavo, nie- 
kas už mane geriau raitas neprajos... O jau iš lanko kaip šau- 
džiau — sykį kaip paleidau strėlę į lokį, tai tiesiai į kairę akį 
pataikiau, o išlindo ji pro dešinę užpakalinę koją. 

Carienė Lukovna Taiku timptelėjo už rankovės įsigyrusį vyrą, 
ir Caras Žirnis pridūrė: 

— Tai, beje, ne lokys, o kiškis buvo... 

Ir carienė Lukovna vėl timptelėjo jį už rankovės, o caras Žir- 
nis dar kartą pasitaisė: 

— Tai, beje, ir ne kiškis buvo, o antis, ir pataikiau aš jai ne 
į akį, O tiesiai į pačią uodegą... Ar taip, Lukovna? 

— Taip, taip, care Žirni — sako Lukovna.— Tai koks buvai 
šaunus... 

Gyrėsi neatsigirdami ir kiti vyčiai ir karžygiai, kaip kuris mo- 
kėjo. O labiausiai gyrėsi caras Pantelejus. 

— Kai buvau jaunas,— dabar man barzda trukdo, — tai vie- 
na strėle nušoviau elnią, vanagą ir lydeką,— pasakojo senis, glos- 
tydamasis barzdą.— Seniai tas buvo, dabar galima ir pasigirti... 

Teko carienei Lukovnai timptelėti už rankovės ir brolį Pan- 
telejų, nes jau pernelyg jis ėmė girtis. Susigėdo Caras Pantelejus, 
ėmė mikčioti: 

— Aš gi... aš... Aš seniau šit koks greitas buvau: nubėgu, būu- 
davo, ir kiškį už uodegos pagaunu. Šit kad ir carą Žirnį galite 
paklausti... 

— Tu viską meluoji, Pantelejau,— atsako caras Žirnis.— La- 
bai jau mėgsti pasigirti... taigi... Ir seniau visuomet girdavaisi ir 
dabar giriesi. Šit man tai tikrai kartą taip buvo... buvo... Aš raitas 
ant vilko visą naktį jodinėjau. Nusitvėriau už ausų ir sėdžiu... Ta- 
tai visi žino... Taip, Lukovna? Juk tu atsimeni? 

— Liaukitės jūs, vargšai didvyriai! — maldė įsismaginusius 
senius Ccarienė.— Maža kas buvo... Argi reikia viską pasakoti. 
Dar, ko gero, ir nepatikės... Gal ir aš turėčiau kuo pasigirti, bet 
tyliu. Geriau traukite medžioti... 

Sutrimitavo vario trimitai, ir visi medžiotojai pajudėjo iš sto- 
vyklos. Caras Žirnis ir caras Pantelejus negalėjo joti raiti ir vil- 
kosi paskui medžiotojus karietoje. 

— Kaip aš anksčiau jodinėjau! — dūsaudamas kalbėjo caras 
Žirnis. | 

— Ir aš...— kalbėjo caras Pantelejus. 

— Geriau už mane niekas nemokėjo prajoti... 

— Ir už mane... 

— Na, jau čia tai tu giriesi, Pantelejau! 

— Nė kiek... Klausk, ką nori. 

— Ir. vis dėlto giriesi... Na, prisipažink, Pantelejuška: sume- 
lavai mažumėlę? 

Caras Pantelejus apsidairė ir pakuždomis paklausė: 

— O tu, Žirneli? 

Caras Žirnis apsidairė ir taip pat pakuždomis atsakė: 

— Truputėlį truputėlį pridėjau, Pantelejuška... Na, per kokį 
nago juodymą. 

— Tai tikriausiai didelis tas tavo nago juodymas! 

Caras Žirnis jau buvo besupykstąs, bet laiku prisiminė, kad 
reikia būti geram, ir išbučiavo Pantelejų. 

— Kokie mudu didvyriai, Pantelejuška... Net visi stebisi! Kur 
jiems, jauniems, lygintis su mumis... 

= 

Basakojė ganė savo žąsis ir matė, kaip džiaugiasi Caras Žirnis 
savo medžiokle. Girdėjo ji, kaip linksmai skardena medžioklės 
ragai, loja šunys ir kaip linksmai šūkaloja galiūnai karžygiai, 
taip gražiai šuoliuojantys ant savo puošnių argamakų. Matė Ba- 
sakojė, kaip caro sakalininkai leido savo sakalus ant įvairių ba- 
lų paukščių, kylančių nuo ežero ar upės, prie kurios ji ganė sa- 

vo žąsis. Iškyla sakalas į viršų ir kaip akmuo krinta ant kokios 
nelaimingos anties, tiktai plunksnos į šalis pažyra. 

Tuo tarpu vienas vytis atsiskyrė nuo medžiotojų būrio ir le- 
kia tiesiai į ją. Išsigando Basakojė, kad jo sakalas iškapos jos 
žąsis, ir užtvėrė jam kelią. | 

— Vyti, neliesk mano žąsų! — drąsiai sušuko ji ir net užsi- 
mojo žabu. 

Sustojo vytis nustebęs, o Basakojė pažino, kad čia tas pats 
vytis, kuris jai labiausiai iš visų patiko. 

— O kas tu tokia būsi? — paklausė jis. 

— Aš caro duktė... 

Nusijuokė vytis, nuo galvos iki kojų apžiūrinėdamas apiply- 
šusią Basakoję. Nei pridėt, nei atimt, tikra Caro duktė... O svar- 
biausia, drąsi ir net žabu ant jo užsimojo. 

— Žinai ką, caro dukterie, duok man vandens atsigerti, — tarė 
jis.— Aš labai sukaitau, o nulipti nuo arklio nesinori... 

Nuėjo Basakojė prie upės, pasėmė medinį kaušą vandens ir pa- 
davė vyčiui. Tas išgėrė, nusišluostė ūsus ir sako: 

— Ačiū, gražuole... Daug ko pasauly esu matęs, bet tokią Ca- 
ro dukterį Matau pirmą kartą. 

Grįžo karžygys į caro stovyklą ir pasakoja visiems, su kokia 
keistenybe bejodamas buvo susidūręs. Juokiasi visi vyčiai ir ga- 
liūnai karžygiai, o carienei Lukovnai širdis nutirpo. Ko ji bijojo, 
tas ir atsitiko. 

— Atveskite ją čia — ir pamatysime,— sako kauštelėjęs ca- 
ras Pantelejus.— Net labai įdomu... Prisijuoksime kiek tik ga- 
na. | 
— Iš kur tas jūsų noras į apsigimėlę žiūrėtiė — įsikišo Carie- 
nė Lukovna. 

— O kam ji sakosi esanti caro duktė? 

Tuojau pat nusiuntė pasiuntinius pas Basakoję ir atvedė ją 
prie caro palapinės. Caras Žirnis, pamatęs ją, prapliupo juoku. 
Kuprota, raiša, drapanėlė vienų lopų. 

— Ar nebūsiu aš tavęs kažkur matęs, gudruole? — klausia ją, 
glostydamasis barzdą.— Kieno tu duktė? 

Basakojė drąsiai pažiūrėjo jam į akis ir sako: 

— Tavo, care Žirni. 

Visi net aiktelėjo, o caras Pantelejus vos neužduso iš juo- 
ko. Ak, kokia juokinga Basakojė ir kokią gėdą padarė carui Žir- 
niui! 

— Aš tą žinau — susivokė Caras Žirnis— Visi mano valdi- 
niai — mano vaikai... 

— Ne, aš tavo tikra duktė Žirniukė— drąsiai atsakė Basa- 
kojė. 

Dabar jau nebeištvėrė gražuolė Kutafja, šoko ir norėjo iš- 
mesti Basakoję už pakarpos. Caras Žirnis taip pat buvo besu- 
pykstąs, bet laiku prisiminė, kad jis geras caras, ir tik nusikva- 
tojo. Ir visi ėmė juoktis iš Basakojės, o Kutaifja, atstačiusi kumš- 
čius, artinosi prie jos. Visi apmirė, laukdami, kas bus, tik ūmai 
iš minios išėjo vytis Gražiaveidis. Jaunas ir išdidus buvo Karžy- 
gys Gražiaveidis, ir jam pasidarė gėda, kad per jį kenčia mer- 
gaitė, išstatyta visų pajuokai, o be to ir apmaudu, kad sveiki 
žmonės juokiasi ir darosi pramogą iš luošo žmogaus. Išėjo vytis 
Gražiaveidis ir tarė: 

— Carai, karaliai, vyčiai ir šlovingieji karžygiai, leiskite man 
tarti žodį... Mergaitė nekalta, kad tokia gimė, o juk ji toks pat 
žmogus kaip ir mes. Aš ją atvedžiau čia visų pajuokai ir užtat ją 
vesiu. 

Priėjo vytis Gražiaveidis prie Basakojės, apkabino ją ir stip- 
riai pabučiavo. 

Ir visi išvydo didelį stebuklą: Basakojė virto nepaprasto gra- 
žumo mergaite. | 

— Taip, čia mano duktė! — sušuko Caras Žirnis.— Tai ji!.. 

Basakojė tapo išvaduota nuo burtų, kadangi ją pamilo karžy- 
gių karžygys, pamilo tokią, kokia ji buvo. 


Ir aš ten buvau, midų vyną gėriau, per barzdą varvėjo, bur- 
noj neturėjau. 


14. Baltasis garnys 


NIKOLAJUS GARINAS-MICHAILOVSKIS. 


CAPOGIS 


Valdant imperatoriui Suk-con-tavaniui, gyveno vargšas Kim- 
choduris. Jis manėsi iš to, kad kapojo malkas ir jas pardavi- 
nėjo. 

Kas dieną jis prikapodavo po tris ryšulius — du parduodavo, 
o vieną sudegindavo pats. 

Bet šit nuo kažkurio laiko ėmė dingti po vieną ryšulį malkų... 
Iš vakaro prikapoja tris ryšulius malkų, o rytą telieka du. 

-„Galvojo vargšas; galvojo ir nusprendė kapoti po keturis ry- 
šulius. 

Tada ėmė dingti ketvirtasis. 

„Na gerai, — tarė sau vargšas — vagį aš vis dėlto pagausiu.“ 

Kai atėjo naktis, jis įlindo į ketvirtąjį prikapotą ryšulį ir lau- 
kė. Vidury nakties ryšulys kartu su vargšu pakilo ir nulėkė tie- 
siai į dangų. 

Atėjo Okonšantės tarnai, atrišo ryšulį ir rado ten Kim-cho- 
durį. 

Kai Kim-chodurį atvedė pas Okonšantė, tai šis paklausė jį, 
kaip jis patekęs į dangų. Kim-čhoduris papasakojo kaip ir pasis- 
kundė savo likimu. | 

Tada buvo atneštos knygos, kuriose surašyti visi žemės gy- 
ventojai ir jų likimai, ir Okonšantė tarė: 

— Taip, tu tikrai Kim-choduris, ir tau nenulemta valgyti čiu- 
mizos !?, o tik visada srėbti neužblęstą srėbalą. 

Pravirko Kimas ir ėmė prašyti sau kito likimo. 

Jis taip verkė, kad visiems dangaus gyventojams ir pačiam 
Okonšantei jo pagailo. 

— Aš nieko negaliu pakeisti tavo likime,— tarė jis — galiu 
nebent štai ką padaryti: imk kieno nors svetimą laimę ir, kol tas 
žmogus ateis pas tave, naudokis ja. 

Okonšantė pasirausė knygose ir tarė: 

— Na, imk štai kad ir Čapogio laimę. 

Padėkojo Kimas, ir tą pačią valandėlę Okonšantės tarnai nu- 
leido jį ant žemės ' *ą račią vietą, kur stovėjo jo fanza. 


15 Sorų rūšis. 

Kimas atsigulė miegoti, o kitą dieną nuėjo pas turtingą kai- 
myną ir paprašė jį paskolinti šimtą sidabrinių ir dešimt saikų 
čiumizos. 

Anksčiau Kimui niekas nė grūdo nebūtų patikėjęs skolon, bet 
dabar Kimo laimė pasikeitė, ir kaimynas be jokių kalbų davė 
jam, ko jis prašė. Gavęs pasiskolinti pinigų, Kimas ėmė verstis 
prekyba ir netrukus taip pralobo, kad tapo pirmuoju Korėjos tur- 
tuoliu. 

Visi jam pavydėjo, bet Kimas vienas tik žinojo, kad čia ne jo 
laimė, o Čapogio. Ir jis su baime kas dieną ir kas naktį laukė, 
kad ateis kažkoks baisus Čapogis ir iškart atims iš jo visą lai- 
mę. 

„Aš jį nužudysiu“,— tarė sau Kimas ir pasiruošė peilį, kala- 
viją ir užnuodytas strėles. 

Kartą pro Kimo rūmus ėjo du elgetos: vyras ir žmona. 

Rūmų kieme stovėjo ratai, ir vyras su Žmona pasislėpė po jais 
nuo saulės spindulių. 

Ten, po ratais, vargšei moteriškeį atėjo laikas gimdyti, ir gi- 
musį berniuką jie pavadino Čapogiu, o tai reiškia — rastas po 
ratais. 

— Kas ten taip garsiai rėkia po ratais? — paklausė Kimas, iš- 
ėjęs į kiemą. | 

— Tai Čapogis rėkia, — atsakė jam tarnai. 

Kimas pastėro. | 

„Tai šit kas ateina su manim atsiskaityti: ne baisus Žmogus, o 
mažas, beginklis, nuogas, skurde gimęs kūdikis, — pagalvojo Ki- 
mas.— Ne, jį ne žudyti reikia, o šit ką aš verčiau padarysiu: įsi- 
sūnysiu šitą Čapogį ir, kaip tėvas, ir toliau gyvensiu savo sūnaus 
laimei." 

Taip Kimas ir padarė ir, jeigu nemirė, tai ir po šiai dienai 
gyvena laimingai ir turtingai, kaip tėvas gimusiojo po ratais. 


TIGRŲ MEDŽIOTOJAI 


Chan-zondo provincijoje, Kilču mieste, prieš dvidešimtį metų 
gyvavo tigrų medžiotojų draugija. Draugijos nariai visi buvo la- 
bai turtingi žmonės. Vienas neturtingas jaunas vyras veltui sten- 
gėsi prasismelkti į šią draugiją ir tapti jos nariu. 

— Kur lendi? — pasakė jam pirmininkas.— Argi nežinai, kad 
neturtingas žmogus — ne žmogus? Eik šalin. 

Tačiau šis jaunikaitis, visko atsižadėdamas, pasidarė sau to- 
kią pat puikią plieno ietį, o gal net dar puikesnę negu visų kitų 
medžiotojų. 

lr kai vyrai vieną kartą patraukė į kalnus tigrų medžioklėn. 
išėjo ir jis. 

Medžiotojams stabtelėjus palei daubą poilsio, jis priėjo prie 
jų Ir dar kartą pasiprašė priimamas. Bet jie linksmai leido sau 
laiką ir jiems nė motais buvo neturtingas žmogus; jie vėl išsišai- 
pę nuvarė jį. 

— Na,— tarė jaunikaitis— tada jūs sau gerkit čia ir links- 
minkitės, o aš einu vienas. 

— Eik, beproti, — pasakė jie jam,— jeigu nori būti sudrasky- 
tas tigrų. 

— Geriau mirtis nuo tigro, negu jūsų patyčios. 

Ir jis nuėjo į mišką. Įlindęs į tankmę, pamatė didelį dryžuotą 
tigrą. Tigras lyg katė žaidė su juo: čia šoko artyn prie jo, čia 
atga] — tolyn, gulėsi ir, žiūrėdamas į jį, Hnksmai viksnojo į ša- 
lis savo didžiulę uodegą. 

Visa tai tęsėsi tol, kol medžiotojas pagal paprotį paniekinamai 
šūktelėjo tigrui: 

— Da cchan podara (priimk mano ietį)! 

Tą patį mirksnį tigras šoko ant medžiotojo ir, nutvėręs mestą 
ietį, sukando ją tarp dantų. Bet tuo metu su nežmoniška jėga me- 
džiotojas sugrūdo ietį jam į gerklę, ir tigras krito negyvas ant 
žemės. 

Tai buvo tigrė, ir tigras, jos vyras, jau dūmė jai į pagalbą. 

Šiam jau nereikėjo šaukti: „Priimk ietį“, jis pats grėsmingu 
šuoliu, vos tik pamatęs medžiotoją, šoko ant jo. 

Medžiotojas ir šitam suspėjo atstatyti ietį ir savo ruožtu su- 
smeigė ją jam į gerklę. 

Du negyvus tigrus jis nutempė į krūmus, o ant kelio paliko jų 
uodegas. 

O paskui sugrįžo pas puotaujančiūs medžiotojus. 

— Na ką? Daug tigrų paklojai? 

— Užtikau du, bet negalėjau su jais susidoroti ir atėjau prašyti 
jūsų pagalbos. 

— Čia jau kita kalba: vesk parodyti. 

Jie metė puotavę ir nusekė paskui medžiotoją. Kelyje jie šai- 
pėsi iš jo: 

— Ką, nepanorėjai mirti, tai atėjai mūsų prašyti... 

— Eikite tyliau— paliepė neturtingasis medžiotojas — tigrai 
arti. 

Medžiotojai turėjo nutilti. Dabar jau jis buvo tarp jų vyriau- 
sias. 

— Antai tigrai — parodė į tigrų uodegas medžiotojas. 

Tada visi išsirikiavo ir sušuko: 

— Priimk mano ietį! 

Tačiau negyvi tigrai nejudėjo. 

Tada neturtingasis medžiotojas tarė: 

— Jie jau priėmė vieną ietį, ir dabar juos tereikia nutempti 
iki miesto; imkit juos ir tempkitės. 


MAKSIMAS GORKIS 


RYTAS 


Visų nuostabiausia — žiūrėti, kaip gimsta diena! 

Danguje tvykstelėjo pirmasis saulės spindulys — ir nakties 
tamsa patykom slepiasi kalnų tarpekliuose ir akmenų sprogymė- 
se, slepiasi tankioje medžių lapijoje, rasos lašais nušlakstytuose 
žolių nėriniuose, o kalnų viršūnės meiliai šypsosi — tarytum sa- 
ko blandiems nakties šešėliams: 

— Nebijokite — tai saulė! 

Jūros bangos aukštai kelia baltas galvas, lenkiasi saulei kaip 
rūmų gražuolės savo karaliui, lenkiasi ir dainuoja: 

— Sveikiname Tave, pasaulio valdove! 

Geroji saulė juokiasi: tos bangos visą naktį prasiautė, prašo- 
ko, ir dabar jos tokios išsidraikiusios, jų žali rūbai sulamdyti, 
aksominiai šleifai susimėtę. 

— Laba diena! — sako saulė, pakildama virš jūros.— Laba 
diena, gražuolės! Tačiau gana, apsiraminkite! Vaikai negalės mau- 
dytis, jeigu nesiliausite taip aukštai šokinėjusios! Reikia, kad vi- 
siems žemėje būtų gera, ar ne tiesa? 

Iš akmenų sprogymių išbėga žali driežai ir, mirksėdami mie- 
guistomis akytėmis, sako vienas kitam: 

— Šiandien bus karšta! 

Karštą dieną — musės skraido tingiai, driežams jas lengva 
gaudyti ir ėsti, o suėsti gerą musę — taip malonu! Driežai — bai- 
sūs smaguriai. 

Apsunkusios nuo rasos, koketiškai sūpuojasi gėlės, tarytum 
erzina ir sako: 

— Nupieškite vaizdelį, pone, kokios mes gražios rytą, pada- 
bintos rasos. Žodžiais nupieškite mažyčius gėlių portretus! Pa- 
bandykite, tai lengva — mes tokios paprastos... 

Gudruolės jos! Puikiai žino, kad žmogui neįmanoma žodžiais 
nupiešti jų mielo grožio, ir juokiasi. 

Pagarbiai nusiėmęs skrybėlę, aš joms sakau: 

— Jūs labai malonios! Dėkoju jums už garbę, bet šiandien 
neturiu laiko. Vėliau galbūt... 

Jos išdidžiai šypsosi, tiesdamosi į saulę, kurios spinduliai žė- 


214 


ri rasos lašuose, ir atrodo, kad žiedlapiai ir lapai — tai blizgantys 
briliantai. 

O ties gėlėmis jau skraidžioja auksinės bitės ir vapsvos, skrai- 
džioja, godžiai geria saldų medų, ir šiltame ore liejasi jų sodri 
daina: 


O palaiminga saule — 
Gyvasties džiaugsmo šaltini! 
O palaimingas darbe — 
Žemės gražumui šviesiam! !* 


Pabudo raudonkrūtės liepsnelės; stovi, sūpuodamosi ant plonų 
kojelių, ir taip pat gieda savo tylaus džiaugsmo giesmę — paukš- 
čiai geriau už žmones žino, kaip gera — gyventi žemėje! Lieps- 
nelės visada pirmos pasitinka saulę; tolimoje šaltoje Rusijoje jos 
vadinamos ,zoriankomis“ '? už tai, kad tų mažų paukštelių plunks- 
nos ant krūtinėlių nudažytos rytmečio žaros spalva. Krūmuose 
šokinėja linksmi alksninukai — pilkučiai, pamarginti geltonai, jie 
panašūs į gatvės vaikus, tokie pat išdykėliai ir taip pat be pa- 
liovos rėkauja. 

Gaudydamos mašaliukus, šmaižioja tarytum juodos strėlės 
kregždės ir čiurliai ir skardena linksmai ir laimingai — gera tu- 
rėti našius, lengvus sparnus! 

Virpa pinijų šakos — pinijos panašios į dideles taures, ir at- 
rodo, kad jos kaip auksinio vyno pripiltos saulės šviesos. 

Bunda žmonės, tie, kurių visas gyvenimas — darbas, bunda 
tie, kurie visą gyvenimą puošia, turtina žemę, bet — nuo gimimo 
ligi mirties lieka vargšai. 

Kodėl? 

Sužinosi tai vėliau, kai būsi didelis — jeigu, žinoma, norėsi 
sužinoti, o kol kas — mokėk mylėti saulę, visų džiaugsmų ir jėgų 
šaltinį, ir būk laimingas, geras, kaip visiems vienodai gera yra 
saulė. 

Pabudo žmonės, ir šit jie eina į savo laukus dirbti savo dar- 
bų,— saulė žiūri į juos ir šypsosi: ji geriausiai iš visų žino, kiek 
gero žmonės padarė žemei, ji kadaise matė ją tuščią, o nūnai 
visa žemė pilna didžių žmogaus darbų — mūsų tėvų, prosenių, 
proprosenių darbų, — tarp rimtų ir, ko] kas, vaikams nesupranta- 
mų darbų, jų taip pat padaryti ir visi žaislai, visi malonūs daiktai 
žemėje, beje, ir kinematografas. 


16 Vertė Stasė Budrytė. 
17 3opanku (rus.) — liepsnelės — vedinys iš žodžio 3apa (rus.) — aušra, žara. 

Ak, puikiai dirbo mūsų protėviai, yra už ką mylėti ir gerbti jų 
didį triūsą, matomą visur aplink mus! 

Apie tai pravartu pagalvoti, vaikai — pasaka apie tai, kaip 
žmonės dirbo žemėje,— pati įdomiausia pasaulio pasaka!.. 

Ant aptvarų raudonuoja rožės, ir visur juokiasi gėlės; dau- 
gelis jų jau vysta, bet visos žiūri į mėlyną dangų, į auksinę saulę, 
šiugžda jų aksominiai žiedlapiai, skleisdami saldų kvapą, ir žyd- 
rame, šiltame, sklidiname gardžiausių kvapų ore aidi maloni dai- 
na: 


Tai, kas grožybė — grožybė, 
Netgi tada, kai jau vysta; 

Tai, ką mes mylim — mes mylim, 
Netgi tada, kai jau mirštam! !š 


Diena atėjo! 

Laba diena, vaikai, ir tegu jūsų gyvenime būna daug labų die- 
nų! 

Aš nuobodžiai tai nupiešiau? 

Nieko nepadarysi: kai vaikui sueina keturiasdešimt metų — 
jis pasidaro truputį nuobodus. 


ŽVIRBLIUKAS 


Žvirbliai visai kaip žmonės: seniai žvirbliai ir senės žvirblie- 
nės — nuobodūs paukštukai ir apie viską kalba taip, kaip kny- 
gose parašyta, o jaunikliai — savo galva gyvena. 

Buvo kitą kartą geltonsnapis žvirblis, vardu Pudikas, ir gy- 
veno jis viršum pirties langelio, už viršutinės apylangio lentutės, 
šiltame lizde iš pakulų, samanėlių ir kitokių minkštučiukų daik- 
tų. Skristi jis dar nebandė, bet sparnelius jau plasteno ir vis kai- 
šiojo galvą iš lizdo: jis troško kuo greičiausiai sužinoti, kaip at- 
rodo tas Margasis pasaulis ir ar verta jame gyventi. 

— Čia kas, čia kas? — klausė jį motina žvirblienė. 

Jis purtė sparnelius ir, žiūrėdamas į žemę, čirškėjo: 

— Žiūr, kokia juoda, žiūr! 

Parskrido tėtukas, parnešė Pudikui vabaliukų ir gyrėsi: 

— Ar aš ne VYyIS, aI aš ne vyrs? 

Mama žvirblienė pritarė jam: 

— Vyrs vyrs! 


Iš Vertė Stasė Budrytė. 

O Pudikas rijo vabaliukus ir galvojo: 

„Ko čia taip girtis — kirmėlę su kojytėm parnešė,— didelio 
čia daikto.“ 

Ir vis labiau spraudėsi iš lizdo, vis dairėsi. 

— Vaikučiuk, vaikučiuk,— nuogąstavo motina,— žiūr, nusiri- 
si tuoj! 

— Na ir kas čia, na ir kas čiaė 

— Bus tau „kas čia“: nukrisi žemėn, katė tik — triukšt! 
triukšt! ir — sumiaumos! — pagąsdino jį tėvas, skrisdamas me- 
džioti. 

Taip jie vis ir gyveno, o sparnai nesiskubino augti. 

Kartą pakilo vėtra — Pudikas klausia: 

— Kas čia, kas čia? 

— Vėtra tave pagaus — čir! ir išmes ant žemės — katei! — 
atsakė motina. 

Pudikui tai nepatiko, ir jis pasakė: | 

— O kam tie medžiai siūbuoja? Tegu nustoja, ir nebus vėt- 
IOS... 

Motina mėgino jam aiškinti, kad ne taip yra, bet jis netikė- 
jo — jis Mėgo viską savaip aiškinti. 

Eina pro pirtį senis, rankas mostaguoja. 

— Žiūr, jam visiškai sparnus katė nugraužė— stebėjosi Pu- 
dikas,— vieni kaulai bepaliko! 

— Čia žmogus, jie visai be sparnų! — pasakė motina. 

— Kodėl? | 

— Jų toks sutaisymas, kad be sparnų būtų, jie visada kojytė- 
mis straksi, čir, čir! 

— O dėl ko? 

— Jei jie sparnus turėtų, tai ir gaudytų mus, kaip mes su tė- 
čiu mMašalus... 

— Čiagi kokia niekų pasaka! — šokosi Pudikas.— Čiagi niekų 
pasaka, juokas tik! Visiems reikia sparnus turėti. Žiūr, žemėje 
gyventi daug blogiau negu ore!.. Kai aš užaugsiu didelis, pada- 
rysiu taip, kad visi skraidytų. 

Pudikas netikėjo mamos pamokymais; jis dar nežinojo, kad 
jei mamos pamokymais kas netiki, tai blogai išeina. 

Jis tupėjo ant pat lizdo kraščiuko ir visa gerkle užtraukė sa- 
vo sudėtą dainą: 


Ech besparniai vabalai, 
Žmonės jūs dvikojai, 
Jūs tvirti, bet mašalai 

Jus vis tiek kapoja, 
O aš mažas štai esu, 
Bet pats mašalus lesu. 


Traukė traukė — ir išsirito iš lizdelio, žvirblienė paskui jį, o 
katė — ruda, akys žalios — jau ir čia. 

Nusigando Pudikas, išskėtė sparnelius, styplinėja ant pilkutė- 
lių kojyčių ir čirškia: 

— Aš čia, aš čia, sveikinu, sveikinu! 

O žvirblienė jį vis stumia į šalį, jos plunksnos visos pasišiau- 
šė — baisi, nuožmi, išsižiojusi — taiko į akį katei. 

— Eik iš čia! Eik iš čia! Skrisk, Pudikai, skrisk ant lango, 
skrisk... 

Baimė pakėlė žvirbliuką nuo žemės, pasišokėjęs jis tik sumo- 
savo sparneliais — viens du, — ir ant lango. 

Tuoj ir mama atskrido — be uodegos, bet baisiai laiminga, 
atsitūpė greta, kaptelėjo jam į viršugalvį ir sako: 

— Ak, tu čia Man! 

— Ką čia, ką čia! — atsako Pudikas.— Visko iš karto neiš- 
moksi! 

O katė tupi ant žemės, kratydama nuo nagų žvirblienės plunks- 
nas, žiūri į juos — ruda, akys: žalios — ir gailestaudama kniau- 
kia: 

— Minkštučiu-u-kas žvirbliukas, tarytum peliukas... Kur gaut?!. 

Ir viskas baigėsi gerai, jei užmiršime, kad mama liko be uo- 
degos... 


JEVSEIKOS NUOTYKIS 


Kartą mažas berniukas Jevseika,— labai geras žmogus! — sė- 
dėdamas jūros pakrantėje meškeriojo. 

Labai nuobodu, jeigu žuvis aikštydamasį nekimba. O diena 
buvo karšta; iš nuobodulio Jevseika ėmė snausti ir — pūkšt! — 
įkrito į vandenį. 

Įkrito, bet nieko, neišsigando ir pamažėle plaukia, o paskui 
nėrė ir bematant pasiekė jūros dugną. 

Atsisėdo ant akmens, aptraukto minkštais rusvais dumbliais, 
dairosi — labai gera! 

Neskubėdama šliaužia skaisčiai raudona jūros žvaigždė, oriai 
vaikštinėja akmenimis ūsuoti langustai, šonu šonu ropoja kra- 
bas; visur ant akmenų tartum stambios vyšnios pūpso aktinijos, 

ir visur daugybė visokiausių įdomių dalykų; štai žydi sūpuojasi 
jūros-lelijos, šmižinėja tarsi musės greitos krevetės, šiai rėplioja 
jūros vėžlys, o viršum jo sunkaus skydo nardo dvi mažos žalios 
žuvelės, visai kaip peteliškės ore, ir šit baltais'akmenimis veža 
savo kriauklę vėžys atsiskyrėlis. Jevseika, žiūrėdamas į jį, net 
eilėraštį prisiminė: 

Namas, — ne Jakovo dėdės brikelė....!9 


Staiga girdi — viršum jo galvos tarytum klarnetas sucypė: 

— Kas jūs toks? 

Žiūrį — viršum galvos didžiausia žuvis pilkšvai sidabriniais 
žvynais, išpūtė akis ir prašiepusi dantis maloniai šypsosi, tary- 
tum ji jau būtų iškepta ir gulėtų dubenyje vidury stalo. 

— Ar čia jūs kalbate? — paklausė Jevsejus. 

— A-aš... 

Nustebo Jevseika ir piktai klausia: 

— Kaip čia jūs dabar? Juk žuvys nekalba! 

O pats sau galvoja: 

„Še kad nori! Vokiškai visai nesuprantu, o žuvų kalbą iškart 
supratau! Tai bent vyras!“ 

Ir išdidžiai dairosi: plaukioja aplink jį šmaikšti marga žuvelė 
ir — juokiasi, šneka: 

— Žiūrėkite! Kokia pabaisa atplaukė: dvi uodegos! 

— Be žvynų, fe! 

— Ir pelekai tik du! 

Kai kurios, smarkesnės, priplaukia prie pat nosies II eIzi- 
nasi: 

— Nieko sau, nieko! 

Jevseika įsižeidė: 

„Tai akiplėšos! Tarytum nesupranta, kad prieš jas tikras žŽmo- 
gus..." 

Ir nori jas pagauti, o jos, prasmukdamos pro jo rankas, nar- 
do, baksnoja snukučiais viena kitai į šonus ir visos kartu dainuo- 
ja, erzindamos didelį vėžį: 

Žiū, po akmeniu vėžys 
Uodegą žuvies vis žįs. 
Uodegytė ta sausa — 
Tai ne musė, ne mėsa. 20 


19 Vertė Stasė Budrytė. 
20 Vertė Stasė Budrytė. 

O jis, nuožmiai krutindamas ūsus, bamba, tiesdamas žnyp- 
les: 

— Tik pakliūkit man, aš jums nužnybsiu liežuvius! 

„Koks rimtas“, — pagalvojo Jevseika. 

Didžioji žuvis kimba prie jo: 

— Iš kur jūs ištraukėte, kad visos žuvys — nebylės? 

— Tėtė sakė... 

— O kas yra tėtė? 

— Nagi toks... Panašus į mane, tik didesnis, ir su ūsais. Jei- 
gu nepyksta, tai labai mielas... 

— O jis žuvį valgo? | 

Dabar Jevseika išsigando: pamėzink pasakyti jai, kad val- 
go! 

Pakėlė akis į viršų, Mato pro vandenį blausiai žalią dangų ir 
saulę jame, geltoną kaip vario padėklas; pagalvojo berniukas ir 
pasakė netiesą: 

— Ne, jis nevalgo žuvies, labai kaulėta... 

— Betgi koks tamsumas! — įsižeidusi sušuko žuvis.— Juk mes 
ne visos kaulėtos! Pavyzdžiui — mano šeimos... 

„Reikia pakeisti pokalbį“, — sumetė Jevsejus ir mandagiai klau- 
sia: 

— Jūs buvote pas mus viršuje? 

— Kam to reikia! — piktai purkštelėjo žuvis.— Ten kvėpuoti 
nėra kuo... 

— Užtat — kokios nusės... 

Žuvis apiplaukė aplink jį, sustojo tiesiai priešais nosį, ir ūmai 
sako: 

— Mu-sės? O ko jūs čia atplaukėt? 

„Na, prasideda! — pagalvojo Jevseika— Suės mane ta kvai- 
lė!.." 

Ir tarytum nerūpestingai atsakė: 

— Taip sau, plaukinėju... 

— Hm? — vėl purkštelėjo žuvis. — O gal jūs jau paskenduo- 
lisė 

— Tai dabar! — įsižeidęs suriko berniukas.— Visiškai ne. Aš 
va tuojau atsistosiu ir... 

Pabandė atsistoti, o negali, tarsi į sunkią antklodę būtų įsup- 
tas — nei pasisukti, nei pakrutėti! 

„Tuojau pradėsiu verkti“, — pagalvojo jis, tačiau beregint su- 
metė, kad verk neverkęs, vandeny ašarų nematyti, ir nusprendė, 
kad neverta verkti;— gal kaip nors kitaip pasiseks išsisukti iš ši- 
tos nemalonios istorijos. 

O aplink — viešpatie! — susirinko begalinė daugybė įvairiau- 
sių jūros gyventojų! 

Ant kojos ropščiasi holoturija, panaši į prastai nupieštą par- 
šiuką, ir šnypščia: 

— Noriu su jumis artimiau susipažinti... 

Dreba priešais nosį jūros pūslė, pučiasi, šnopuoja,— įrikai- 
šioja Jevseikai: 

— Nieko sau, nieko sau! Nei vėžys, nei žuvis, nei moliuskas, 
ajajai! 

— Palaukit, aš gal dar aviatorium būsiu,— sako jai Jevsejus, 
o jam ant kelio užropojo langustas ir, vartaliodamas akis ant siū- 
lelių, mandagiai klausia: 

— Malonėkite pasakyti, kiek valandų? 

Pro šalį praplaukė sepija, visai kaip šlapia nosinė, tartum stik- 
liniai rutuliukai visur šmėkščioja sifonoforai, vieną ausį kutena 
krevetė, kitą — taip pat čiupinėja kažkoks įdomus padaras, net 
po galvą keliauja maži vėžiukai — įsipainiojo į plaukus ir peša 
juos. 

„Oi, oi, oi!" — sušuko mintyse Jevseika, stengdamasis į viską 
žiūrėti nerūpestingai ir meiliai, kaip tėtė, kai jis būna kaltas, o 
mama ant jo pyksta. 

O aplink vandenyje pakibusios žuvys — daugybė žuvų — kru- 
tina palengvėle pelekus ir, išsproginusios į berniuką apskritas, 
nuobodžias kaip algebra, akis, murmlena: 


Kaipgi gali jis gyventi ir be ūsų, be žvynų? 

Žuvys uodegos neperskels tarp aštriausių akmenų! 
Nei į vėžį panašus jis, nei į mus — kai pagalvoji. 
Gal jis gimine sau laiko tą baidyklę aštuonko jį? 21 


„Kvailės! — užsigavęs galvoja Jevseika.— Aš iš rusų kalbos 
pernai du ketvertus turėjau 7..." | D 

Ir apsimeta nieko negirdįs, net norėjo nerūpestinga! sušvilpti, 
tačiau — pasirodo — negalima: vanduo kaip kamštis spraudžiasi 
į burną. | 

O plepi žuvis vis klausinėja jį: 

— Ar patinka jums pas musė | | 

— Ne... tai yra — taip, patinka!.. Pas mane namie... taip pat 
labai gera,— atsakė Jevsejus ir vėl išsigando. 

3 > Budrytė. | 

o Reikia turėti galvoje, kad M. Gorkis rašė rusiškai, vadinasi, ir Jevseika mąstė 
bei kalbėjo rusiškai. 

„Dievulėliau, ką aš kalbu?! O jeigu ji supyks, ir jos pradės 
mane ėsti...“ 

Tačiau balsu sako: 

— Gal pažaiskim, nes man nuobodu... 

Tai labai patiko plepiai žuviai, ji susijuokė, pražiojusi apskri- 
tą burną taip, kad buvo matyti net rausvos žiaunos, kraipo uo- 
degą, rodo aštrius blizgančius dantis ir seniukės balsu šaukia: 

— Tai gerai — pažaisti! Tai labai gerai — pažaisti! 

— Plaukiam į viršų! — pasiūlė Jevsejus. 

— Kam? — paklausė žuvis. 

— Juk apačion jau nebegalima! O ten, viršuje, — musės. 

— Mu-sės! Jūs jas mėgstate? 

Jevsejus mėgo tiktai ledus, bet atsakė: 

— Taip... 

— Na ką gi? Plaukiame! — tarė žuvis, apsivertusi galva į vir- 
šų, o Jevsejus tučtuojau čiupt ją už žiaunų ir šaukia: 

— Aš pasiruošęs! 

— Palaukit! Jūs, baidykle, per giliai sugrūdote savo letenas 
man į žiaunas... 

— Nieko! 

— Kaip tai — nieko? Padori žuvis negali gyventi nekvėpuo- 
dama. 

— Viešpatie! — suriko berniukas.— Na, ko jūs vis ginčijatės. 
Jeigu žaisti, tai Žaisti... 

O pats galvoja: : 

„Kad tik ji mane nors truputį patemptų į viršų, tada aš jau 
išnersiu.“ 

Nuplaukė žuvis tartum šokį šokdama ir iš visų jėgų dainuo- 
ja: 

Žvynais žvilganti visa, 
Ir dantinga, ir liesa, 
Galinti praryt bet ką, 
Vejas karšį lydeka! 


Mažos žuvelės sukiojasi aplink ir visos kartu šaukia: 
Ji medžioja! 
Žabtai prasižioję — 
Karši, šveisk šalin! 
Lydeka medžioja! 23 
3 Vertė Stasė Budrytė. 

Plaukė jie, plaukė, kuo aukščiau — tuo greičiau ir lengviau, 
ir staiga Jevseika pajuto, kad jo galva išlindo į orą. 

— Oi! 

Žiūri — skaisti diena, saulė blyksi vandenyje, žalsvas van- 
duo šliukši į krantą, teliuškuoja, ošia. Jevseikos meškerkotis plū- 
duriuoja jūroje, toli nuo kranto, o jis pats sėdi ant to pat akmens, 
nuo kutio nukrito, ir jau visas sausas! 

— Ok! — tarė jis šypsodamasis saulei, — šit ir išnirau! 


APIE IVANUŠKĄ KVAILELĮ 


Gyveno kartą Ivanuška kvailelis, gražus pažiūrėti, bet darbui 
netikęs, viskas jam ne taip, kaip žmonėms, juokingai išeina. 

Nusisamdė į darbininkus jį vienas žmogus, o pats su žmona 
išsiruošė į Miestą; žmona ir sako Ivanuškai: 

— Tu pasiliksi su vaikais, prižiūrėk juos, pavalgydink! 

— O kuo? — klausia Ivanuška. 

— Paimk vandens, miltų, bulvių, supjaustyk ir išvirk — bus 
viralo! 

Vyras liepia: 

— Saugok duris, kad vaikai į mišką neišbėgtų! 

Išvažiavo vyras su žmona; Ivanuška užlipo ant gultų, priža- 
dino vaikus, nutempė juos ant grindų, pats atsisėdo užpakaly jų 
ir sako: i 

— Na štai, aš jus prižiūriu! 

Pasėdėjo kurį laiką vaikai ant grindų ir paprašė valgyti; Iva- 
nuška įsitempė į trobą kubiliuką vandens, subėrė į jį pusmaišį 
miltų, krepšį bulvių, išmaišė viską buože ir galvoja garsiai: 

— O ką pjaustyti reikia? 

Išgirdo vaikai, — išsigando: 

—- Jis, ko gero, mus supjaustys! 

Ir patyliukais spruko lauk iš trobos. 

Ivanuška pažiūrėjo jiems įkandin, pasikasė pakaušį — galvo- 
ja: „Kaipgi aš dabar juos prižiūrėsiu? Ir dar duris reikia saugoti, 
kad nepabėgtų!“ 

Dirstelėjo į kubiliuką ir sako: 

— Virk, virale, o aš eisiu vaikų prižiūrėti! 

Iškėlė duris iš vyrių, užsimetė ant pečių ir nuėjo į mišką; tik 
žiūri — priešais Lokys beeinąs, nustebo Lokys, urzgia: 

— Ei, klausyk, kam tu medį į mišką neši? 

Papasakojo jam Ivanuška, kas jam nutiko. Lokys atsitūpė ant 
užpakalinių letenų ir kvatoja: 

— Koks tu kvailelis! Imsiu už tai tave ir suėsiu! 

O Ivanuška sako: 

— Tu verčiau vaikus suėsk, kad jie kitą kartą tėvo motinos 
klausytų, į mišką nebėgtų! 

Lokys dar labiau juokiasi, net raičiojasi po žemę iš juoko! 

— Niekada tokio kvailio nesu matęs! Eime, aš tave savo žmo- 
nai parodysiu! 

Nusivedė jį pas save į urvą. Ivanuška eina, durimis už pušų 
kliūva. 

— Mesk tu jas! — sako Lokys. 

— Ne, aš žodžio laikausi: jeigu pažadėjau saugoti, tai ir iš- 
saugosiu! 

Atėjo į urvą. Lokys sako žmonai: 

— Žiūrėk, Maša, kokį tau kvailelį atvedžiau! Mirk iš juo- 
ko! 

Ivanuška klausia Lokienę: 

— Tetule, ar nematei vaikelių? 

— Manieji — namie, miega. 

— Nagi parodyk, ar ne mano bus? 

Parodė jam Lokienė tris lokiukus; jis sako: 

— Ne tie, mano du buvo. 

Dabar ir Lokienė mato, kad jis paikšelis, taip pat juokiasi: 

— Juk tavo buvo žmogaus vaikai! 

— Taigi, — tarė Ivanuška,— atskirsi mat mažus, kieno jie! 

— Tai juokinga! — nusistebėjo Lokienė ir sako vyrui: — Mi- 
chailai Potapyčiau, neėsime jo, tegul jis pas mus už darbininką 
būna! 

— Gerai, — sutiko Lokys, — nors jis ir žmogus, bet jau labai 
nuolankus. | 

Davė Lokienė Ivanuškai kraitelę, paliepė: 

— Eik į mišką, prirink aviečių, — kai vaikučiai pabus, aš juos 
skaniai pavaišinsiu! 

— Gerai, šitą padaryti galiu — tarė Ivanuška.— O jūs pasau- 
gokit duris! 

Nuėjo Ivanuška į avietyną, pririnko aviečių pilną kraitelę, pats 
iki soties prisivalgė, eina atgal pas lokius ir dainuoja visa gerk- 
le: 


Ech, Iėtuolytė 
Ta Dievo karvytė! 

Mazai? 
VAP | 


Ne tokia, kaip skruzdėlė 
Ar driežiukas rainas! 2* 


Parėjo į urvą, šaukia: 

— Šekit jums, avietės! 

Lokiukai pribėgo prie kraitelės, urzgia, stumdosi, verčiasi kū- 
liais, — labai patenkinti! 

O Ivanuška, žiūrėdamas į juos, sako: 

— Ak, kaip gaila, kad aš ne Lokys, o tai ir aš vaikų turė- 
čiau! 

Lokys su žmona kvatoja. 

— Oi, Dievulėliau! — urzgia Lokys, — taigi su juo gyventi ne- 
galima, iš juoko numirsi! 

— Žinote,— sako Ivanuška,— jūs čia pasaugokite duris, o aš 
eisiu vaikelių ieškoti, kitaip šeimininkas man kailį išvanoš! 

O Lokienė prašo vyrą: 

— Miša, gal padėtum jam! 

— Reikia padėti, — sutiko Lokys, — labai jau jis juokingas! 

Patraukė Lokys su Ivanuška miško keliukais, eina — bičiuliš- 
kai šnekučiuoja. | 

— Na ir kvailas gi tu! — stebisi Lokys, o Ivanuška jį klau- 
sia: 

— O tu — protingas? 

— Ar aš? 


«+ — Na taipl 


e 


— Nežinau. 

— Ir aš nežinau. Ar tu piktas? 

— Ne. O kodėl? 

— Man atrodo — kad kas piktas, tas ir kvailas. Aš taip pat 
nepiktas. Vadinasi, mudu abu ne kvailiai! 

— Matai, kaip išvedė! — nusistebėjo Lokys. 

Staiga jiedu mato: sėdi po krūmu du vaikai, miega. 

Lokys klausia: 

— Čia turbūt tavo? 

— Nežinau, — sako Ivanužka,— reikia jų paklausti. Manieji — 
valgyti norėjo. 

Išbudino jiedu vaikus, klausia: 

— Norite valgyti? 

Tie šaukia: 

— Seniai norime! 

24 Vertė Stasė Budrytė. 

— Na, — tarė Ivanuška,— vadinasi, šitie mano! Dabar aš juos 
vesiu į kaimą, o tu, dėdule, būk geras, atnešk duris, nes man pa- 
čiam nėra kada, aš dar turiu viralą virti! 

— Gerai jau! — tarė Lokys.— Atnešiu! . 

Eina Ivanuška užpakaly vaikų, žiūri į žemę jiems pavymui, 
kaip jam buvo įsakyta, ir dainuoja: 


Ech, kad tave galai — 
Gaudo kiškį vabalai, 
Sėdi lapė po virbais 
Ir galvelę kraipo! ** 


Įėjo į trobą, o šeimininkai jau pargrįžę iš miesto ir mato: vi- 
dury trobos kubiliukas stovi, iki viršaus pilnas vandens, pridėtas 
bulvių, pripiltas miltų, vaikų nėra, durys taip pat dingusios, — at- 
sisėdo jie ant suolo ir gailiai verkia. 

— Ko verkiate? — paklausė juos Ivanuška. 

Tuo metu jie pamatė vaikus, apsidžiaugė, glėbesčiuoja juos, o 
Ivanušką klausia, rodydami į jo sutaisytą jovalą kubiliuke: 

— Kas čia tavo pridaryta? 

— Viralo. 

— Argi taip reikia? 

— O iš kur aš galiu žinoti — kaip? 

— O kur durys dingo? 

— Tuojau jas atneš, — antai jos! 

Pasižiūrėjo šeimininkai pro langą, o gatve eina Lokys, duris 
tempia, žmonės nuo jo į visus šonus lekia, ant stogų lipa, į me- 
džius; šunys išsigando — iš baimės sulindo į patvorius, į pavar- 
tes; vienas tik rudas gaidys narsiai stovi vidury gatvės ir šaukia 
ant Lokio: 

— Aš tau! Kakariekū-ū!.. 


25 Vertė Stasė Budrytė. 


NIKOLAJUS TELEŠOVAS 


KRUOPELĖ 


Taip pasakoja seni žmonės. 

Vaivada Vseslavas turėjo vienturtę dukterį, vardu Kruopelę. 
Ėjo metai po metų, ir Kruopelė iš rusvaplaukės mergaitės mė- 
lynomis akimis virto nepaprasta gražuole. Gimdytojai ėmė gal- 
voti, kam ją atiduoti į žmonas. Jie iš tolo kratėsi Minties išleisti 
dukterį į svečią šalį ir rinkosi tokį žentą, kad galėtų visi kartu 
gyventi ir niekada nesiskirti su Kruopele. 

Garsas apie nuostabią gražuolę sklido toli aplinkui, ir Vsesla- 
vas tuo labai didžiavosi. Bet senoji motulė Varvaruška bijojo to- 
kios šlovės ir visada pykdavo, kada ją klausinėdavo apie Kruope- 
lės grožį. 

— Jokios gražuolės mes -neturime! — niurzgėdavo ji— Šit 
kaimynų dukterys — tai tikrai gražuolės. O mūsiškė — mergaitė 
kaip mergaitė: tokių visur pilna, kaip mūsų. 

O pati akių negalėjo atitraukti nuo savo Kruopelės. Žinojo, 
kad nėra už ją gražesnės; ir gražesnės nėra, ir geresnės, ir mei- 
lesnės. Seni ir jauni, beturčiai ir turtingi, savi ir svetimi — visi 
mylėjo Kruopelę už jos gerą širdį. 

Žmonės net dainelę apie ją sudėjo: 


O, Kruopele, aukso tu spurgele, 
Mūsų balandėle, mūsų širdužėle, 
Gyvuoki, žydėki mūs žemėj 
Ir teiki žmonėms visiems džiaugsmą! 2“ 
Sklido, sklido garsas apie Kruopelės grožį ir atsklido iki toto- 
rių stovyklos, iki karvedžio Talantajaus. 


— Vai jūs, narsieji kariai, šaunieji raitininkai! Parodykite 
man, kas tokia per gražuolė vaivados Vseslavo duktė Kruope- 
lė! — tarė Talantajus.— Ar netinka į žmonas ji chanui? 

Sėdo ant arklių trys raitininkai, apsivilko chalatus: vienas ap- 
sivilko žalią kaip žolė chalatą; antras — pilką kaip miško kelias; 
trečias — rudą kaip pušies kamienas. 


26 Veitė Stasė Budrytė. 

Primerkė raitininkai gudrias akis, nusišypsojo vienas kitam 
vos vos, lūpų kampučiais, šauniai krestelėjo skustas galvas gau- 
ruotomis kepurėmis ir nujojo nušuoliavo narsiai pašūkaudami. O 
po kelių dienų grįžo ir atvežė Talantajui, chanui savo, dovanų: 
nuostabią gražuolę — Kruopelę. 

Ėjo ji su motule Varvaruška maudytis į ežerą, o miške, lyg 
tyčia, uogelė po uogelės — prisirpusios žemuogės taip ir vilioja 
vis gilyn į tankmę. O motulė vis pasakoja jai apie stebuklingąją 
leliją, kurios auga baltomis žvaigždėmis vidury ežero — reikia tik- 
tai prisiskinti šitų lelijų ir į juostą įsisiūti, ir tada to žmogaus jo- 
kia nelaimė neištiks: stebuklingoji lelija nuo visų nelaimių ap- 
gins. Nė surikti juodviem nesuspėjus, ūmai priešais jas pakilo 
nuo tako pilkų dulkių stulpas, iš vienos pusės išsirovė iš Žemės 
pušies kelmas ir krito joms po kojų, o iš kitos pusės šoko ant jų 
žalias krūmas. Stvėrė jie Kruopelę — ir tik dabar motulė Var- 
varuška pamatė, kas buvo tas žalias krūmas. Įsikibo jinai į jį iš 
visų jėgų, bet totorius gudriai ištrūko ir išsinėrė, piktadarys, iš 
savo drabužių. Varvaruška griuvo žemėn su žaliu Chalatu ran- 
kose. O kas buvo toliau, ji nežinojo, nesuvokė, jai protas iš šird- 
gėlos tarsi aptemo. Sėdi ji kiauras dienas ant ežero kranto, žiūri 
į plytintį vandenį ir vis šneka: 

— Stebuklingoji lelija! Pervesk tu mane per kalnus aukštuo- 
sius, slėnius žemuosius, melsvuosius ežerus, stačiuosius krantus, 
miškus gūdžiuosius, leisk man, lelijėle, pamatyti savo mieląją 
Kruopelę! 

Sėdėjo ji taip prie ežero ir verkė, raudojo, tik staiga priėjo 
prie jos keliaujantis senukas — mažutis, liesutis, su balta barz- 
dele, su krepšeliu ant pečių — ir sako Varvaruškai: 

— Einu aš į tolimą basurmanų šalį. Gal nunešti kam nuo tavęs 
gerų dienų? 

Pasižiūrėjo į jį Varvaruška ir klausia: 

— (O kas tu toksai, gerasis žmogau? Kuo vardu? 

— Aš esu Stebuklingoji lelija! 

Apsidžiaugė Varvaruška, puolė verkdama senukui į kojas ir 
vėl ėmė rypuoti kaip pamišusi: 

— Stebuklingoji lelija! Suminkštink piktų žmonių širdis, kad 
blogai apie mus negalvotų, pikto mums nedarytų. Grąžink, senu- 
tėli, man mano Kruopelę! 

Išklausė ją senukas ir maloniai atsakė: 

— Jeigu taip, tai būk tu man kelionėje ištikima mano drau- 
gė, padėk man mano darbuose! 

Jis taip pasakė motulei ir sumojavo rankom viršum jos gal- 
vos. Tuojau pat Varvaruška virto kelionės lazda. Su ja senukas 
ir leidosi į kelionę. Kur status kalnas, lazdelė jį paremia, kur tan- 
kumynas — ji praskiria krūmus, kur pikti šunys — ji juos pra- 
gina. 

Ėjo ėjo senukas ir priėjo totorių stovyklą, kur gyveno Ta- 
lantajus ir kur tuo metu buvo ruošiamas karavanas, gabensiantis 
chanui brangias dovanas. Buvo kraunamas auksas ir kailiai, pu- 
siaubrangiai akmenys ir ruošiamos į tolimą kelionę gražuolės be- 
laisvės. 

Tarp jų buvo ir Kruopelė. 

Sustojo senukas palei kelią, kuriuo turėjo eiti karavanas, at- 
Iišo savo mMazgelį ir ėmė dėlioti iš jo įvairius saldumynus, saky- 
tum ketino juos pardavinėti — čia buvo ir medaus, ir meduolių, 
ir riešutų. Apsidairė jis — ar nėra ko, iškėlė viršum galvos ir 
metė žemėn savo kelionės lazdą, paskui mostelėjo viršum jos ran- 
kove — ir vietoj lazdos pakilo nuo žolės ir atsistojo priešais jį 
motulė Varvaruška. 

— Na, motule, dabar nežiopsok,— sako jai senukas. — Žiūrėk 
akis išpūtus į kelią: ant jo netrukus nukris mažas grūdelis. Kai 
tik jis nukris, griebk jį kuo greičiau, sugniaužk saujoje ir saugok, 
kol į namus pargrįšime. Žiūrėk, nepamesk grūdelio, jeigu tau 
brangi tavo Kruopelė. 

Pagaliau iškeliavo karavanas iš stovyklos; traukia jis keliu 
pro senuką, o tasai pievutėje sėdi, išsidėliojęs aplink save sal- 
dumynus, ir meiliu balsu šaukia: 

— Šekite, gražuolės, ragaukite bitkorių, kvapnių meduolių, 
spragintų riešutų! 

Ir motulė Varvaruška jam pritaria: 

— Ragaukit, gražuolės! Būsite linksmesnės, būsite raudones- 
nės! 

Pamatė juos totoriai, liepė tuojau pat saldumynais gražuoles 
pavaišinti. Senukai nunešė joms savo vaišes: 

— Valgykit, valgykit į sveikatą! 

Apstojo juos merginos; vienos juokiasi, kitos tylėdamos žiū- 
Ii, trečios liūdnai nusisuka. 

— Valgykit, mergelės! Valgykite, gražuolės! 

Dar iš tolo pamatė Kruopelė savo motulę Varvarušką. Krūti- 
nėje jai ėmė daužytis širdis, o veidas išbalo. 

Jaučia ji, kad ne šiaip sau čia atėjo senoji ir ne šiaip sau ne- 
pažįsta jos, eina prie jos kaip svetima: nesisveikina, nenusilenkia 

Jai, eina į ją tiesiai, žiūri išplėstomis akimis ir tiktai garsiu balsu 
vis tą patį šaukia: 

— Valgykite, meilutės, valgykite! 

Senukas taip pat šūkčioja, o pats į visas puses dalina kam 
riešutus, kam medų, kam meduolius — ir visiems staiga pasidarė 
linksma. 

Priėjo senukas arčiau Kruopelės ir kad svies į orą kairėn pu- 
'sėn nuo jos visoms viršum galvų pilną saują lauktuvių, ir dar 
saują, ir dar saują... Puolė mergaitės gaudyti ir rinkti lauktuves, 
Oo jis mostelėjo rankove viršum Kruopelės į dešinę pusę — ir din- 
go Kruopelė. Tiktai vietoj jos nukrito ant kelio mažytis grikio 
grūdelis. 

Puolė prie jo motulė Varvaruška, čiupo grūdelį į saują ir su- 
spaudė stipriai stipriai, o senukas mostelėjo ir viršum jos ranko- 
ve — ir vietoj Varvaruškos pakėlė nuo žemės kelionės lazdą. 

— Valgykite, gražuolės, valgykite į sveikatą! 

Išdalino jis kuo greičiau visus likučius, papurtė tuščią maiše- 
lį, nusilenkė visiems atsisveikindamas ir nuėjo palengvėle savo 
keliu, pasiramsčiuodamas lazda. Totoriai dar jam jaučio pūslę 
kumyso davė kelionėn. || 

Iš karto niekas nė nepastebėjo, kad viena belaisve liko ma- 
žiau. 

Greitai ar negreitai, bet senukas laimingai grįžo prie to pa- 
ties kranto, kur susitiko su motule Varvaruška, kur išilgai ežero 
driekėsi platūs žali lapai ir baltomis. žvaigždėmis vandenyje Žy- 
dėjo stebuklingosios lelijos. Metė jis žemėn savo kelionės lazdą — 
ir priešais jį vėl stojosi motulė Varvaruška: dešinė ranka su- 
gniaužta ir prie širdies prispausta taip, kad neatplėši. 

Paklausė ją senukas: 

— Parodyk man, kur čia pas jus laukas, niekada neartas, že- 
mė, kur niekada nesėta? 

— Ogi čia, palei ežerą, — atsako Varvaruška,— laukymė, nie- 
kada nearta, žemė, kur niekada nesėta; žydi žemė tuo, kuo pati 
apsisėja. | 

Paėmė tada senelis iš jos rankų grikio grūdelį, metė jį į nesė- 
tą žemę ir tarė: 

— O Kruopele, aukso tu spurgele, gyvuoki, žydėki mūs že- 
mėj, teiki visiems džiaugsmą! O tu, griki, nužydėki, subręski, 
garbanėlėm vešėki — teikį tu žmonėms visiems naudą! 

Pasakė — ir dingo senukas, tarytum niekada jo čia nė būti 
nebuvo. Žiūri motulė Varvaruška, trinasi akis, tarytum iš miegų 
pabudusi, ir mato priešais save Kruopelę, gražuolėlę savo bran- 
giausią, gyvą ir sveiką. 

O ten, kur nukrito mažytis grūdelis, sužaliavo ligi tol nema- 
tytas augalas, ir priaugo iš jo po visą šalį žydinčių kvapnių gri- 
kių, apie kuriuos ir šiandien žmonės sėdami dainuoja senovinę 
dainelę: 


O Kruopele, aukso tu spurgele, 

O maitintojėle, aukso širdužėle, 
Žydėk, nužydėki mūs žemėj, 
"Vingriom garbanėlėm vešėki 

Ir teiki žmonėms visiems naudą! ** 


Per sėją, birželio tryliktą, šv. Akvilinos dieną, senovėje kiek- 
vienas pakeleivis būdavo vaišinamas koše -- iki soties. 

Pakeleiviai valgydavo, girdavo ir linkėdavo, kad sėja būtų 
laiminga, kad grikių laukuose užderėtų gausiai gausiai, nes be 
duonos ir be košės — koks be darbininkas būsi! 


BALTASIS GARNYS 
I 


Toli toli šiaurėje, vidur šaltos jūros, vienišoje saloje buvo ka- 
ralystė, veik ištisus metus gaubiama šaltų ūkanų ir sutemų. Žie- 
mos čia ilgos, o vasaros trumpos. Plikas uolas vos kurį laiką te- 
pagyvindavo žilos samanos, o paskui jas vel užsnigdavo. 

Mažai čia buvo žalumos ir gėlių, bet žmonės, kurie gyveno 
šioje karalystėje, mylėjo savo tėvynę, rūsčią savo jūrą, mylėjo 
ir brangino menkiausią gyvybę, menkiausią stagarėlį, o blyškios 
jų laukų gėlės džiugino juos labiau, negu kad džiugina puikūs 
gėlynai išlepintus pietų gyventojus. Todėl, kai ateidavo pavasa- 
ris ir saulė maloniai šildydavo žemę, karalius rengdavo prašmat- 
nią liaudies šventę, kuriai visi imdavo ruoštis dar iš rudens ir 
kurios nekantriai laukdavo ištisą ilgą žiemą. 

Paprastai į šią šventę suvažiuodavo (daug svečių šalių princų. 
Visi mylėjo senąjį karalių už protą ir retą gerumą. Visi norėjo 
pasimokyti iš jo, kaip reikia rūpintis žmonėmis, kuriems šioje 
karalystėje, nepaisant šalčių ir ilgos žiemos, gyventi buvo lengva 
ir gera.. 

Karalius turėjo gražuolę dukterį, princesę [zoldą. Tokia pat 
gera kaip tėvas, ji visada padėdavo ligotiems ir nelaimingiems, 


2! Vertė Štasė Budrytė. 


232 . z ; 


o karalius tam visa širdimi pritarė. Jis sakė jai, kad tikra laimė 
ir yra tik daryti kitiems gera, o jeigu būsime kietaširdžiai, tai 
ir nuo mūsų pačių laimė nusigręš. 

Greitai prabėgo linksma vasara... Rūškana ir tuščia pasidarė 
šalta jūra. Pilka tarytum plienas ji neatsilaiko prieš stiprų ledinį 
vėją ir visa liūliuoja banguoja; įsisiūbuoja, įsiūžia ir vėl nurims- 
ta; Čia ji brazda nuo plaukiojančių ledų, čia užkriokia, čia ūmai 
nutyla. Tačiau kokia ji bebūtų — audrojanti ar tyli — ji vis tiek 
vienodai rūsti ir niauri. Saulė jau nebesušvinta pro pilkus debe- 
sis, viršum plikų uolų vėl driekiasi tirštos ūkanos... Viskas nuti- 
lo. Stojo ilga, varginanti žiema. | 

Kas dieną princesė Izolda susimąsčiusi prieidavo prie rūmų 
lango, prie to aukšto didelio lango, pro kurį buvo matyti užša- 
lęs, apsnigtas krantas, o už jo toli nusidriekusi pilka juosta jūros, 
susiliejusios su tokiu pat pilku ir niauriu dangumi. 

Ilgai čia prastovėdavo Izolda, prisimindama neseniai buvusią 
vasarą. Kur tos gėlės, kurias įsipindavo į plaukusė Kur gaivi ža- 
luma, šviesios, šiltos naktys, linksmos dainos?.. Viską išstūmė žie- 
ma. Nieko nebeliko. 

Ko tu ilgiesi, mano dukrele? — klausė karalius, Matydamas 
prie lango stovinčią liūdną ir susimąsčiusią Izoldą.— Ko vis Žžvel- 
gi į jūrą? 

— Mūsų jūra žiauri — atsako Izolda.— Daug laivų ji pasi- 
glemžė, ir aš bijau dėl tų, kurie vėlai iš mūsų išplaukia. Aš bijau 
dėl princo Sagirio. 

— Nebijok, mano vaikeli — meiliai ramino karalius — Prin- 
Cui Sagiriui jau nebegresia pavojai. Jis dabar plaukia savo lai- 
vu, artėdamas prie tėvynės. O, kad tu žinotum, kokia graži jo 
tėvynė! 

Ir karalius ima pasakoti apie pietų jūros grožį, apie princo 
Sagirio tėvynę, tuo išblaškydamas liūdnas Izoldos mintis. 

— Dabar jau nebe ilgai. Praeis žiema, ateis pavasario šventė, 
ir princas Sagiris grįš pas mus. Jis atveš tau visko, ko turtinga 
jo tėvynė: ir vaisių, ir brangakmenių, ir metalo, ir mes atšvęsim 
jūsų vestuves taip, kad nė vienas mano karalystės gyventojas 
neužmirštų tos dienos, kad visiems būtų linksma — ir mažiems, ir 
dideliems! 

Kartą, šaltą mėnesėtą naktį, Izolda priėjo prie lango pasigė- 
rėti sniego erdvėmis. Naktis buvo tokia šviesi, kad viskas buvo 
matyti kaip dieną, o speigas toks stiprus, kad stiklą išrašė smul- 
kiausiais ir vingriausiais raštais, panašiais į plonytes šakeles, 
žvaigždes ir strėles. 

Izolda negalėjo atsigrožėti. 

„Savo vestuvių dieną, — linksmai pagalvojo ji. — aš apsivilk- 
siu tokį pat drabužį kaip mano brangi tėvynė: balta suknelė — 
kaip sniegas, pilkas apsiaustas — kaip jūra, o ant galvos užsidėsiu 
papuošalą iš ploniausių strėlių — kaip šalčio raštai, ir kad jos 
žvilgėtų ir kibirkščiuotų kaip snaigės mėnesienoje!" 


Rytojaus dieną Izolda įsakė ruošti savo sumanytąjį vestuvių 
drabužį. Rūmų siuvėja apsiėmė pasiūti suknelę, panašią į sniegą; 
meistras apsiėmė pasirūpinti plieno — jūros — spalvos apsiaus- 
tu; bet niekas nežinojo, kaip padaryti galvos papuošalą, kuris 
būtų panašus į šalčio raštų strėles. 

Buvo išsiuntinėti pasiuntiniai po visą karalystę, pažadėtas at- 
lyginimas tam, kuris padarys tokį papuošalą, bet niekas neatvyko. 
Niekas negalėjo sugalvoti tokio papuošalo. 

Pagaliau atėjo pas Izoldą senis, daug ir ilgai klajojęs po pa- 
saulį, ir pasakė galįs padaryti papuošalą, tik tam reikią daug 
laiko. 

— Toli pietuose, ant didelės upės kranto, — kalbėjo senis — 
gyvena baltieji garniai. Jų tame krašte labai daug, nes niekas jų 
nežudo, kadangi jų Mėsa netinka valgiui, ir jie ten gyvena laisvai. 
Kiekvieną pavasarį jiems ant galvos užauga baltas kuodelis, aukš- 
tas ir puošnus, iš šveinių, nuostabių plaušelių, plonučių kaip vo- 
ratinklis. Toje šalyje greitai bus pavasaris. Reikia skubėti, jeigu 
tuojau pat važiuotumei, tai kaip tik užtiktumei ten pavasarį... 

— Tai važiuok! — sušuko Izolda, žiūrėdama į senį žibančiomis 
iš džiaugsmo akimis. 

— Jeigu pavyktų gauti kuodelį ir jį nusmaigstyti smulkiais 
deimančiukais, tai išeitų kaip tik tas, apie ką princesė svajoji. 
Pas mus pavasaris ateis dar negreit. Per tą laiką galima suvaži- 
nėti ir sugrįžti kaip tik tavo vestuvėms. 

— Bet kaip gauti kuodelį! — paklausė iš džiaugsmo visa švy- 
tinti princesė. 

— Tam reikia, — atsakė senis, paslaptingai palinkęs į prince- 
sę,— tik vieną garnį... nužudyti... 

— Nužudyti? 

Princesė nuleido rankas ir liūdnai papurtė galvą. - 

— Ne, — tyliai tarė ji, — nereikia man tokios puošmenos. 

Senis nusilenkė ir išėjo. 

Visą naktį negalėjo užmigti Izolda. Ji žinojo, kaip nusimintų 
tėvas, jeigu ji sutiktų. Bet koks turbūt gražus ir prabangus būtų 
tas papuošalas!.. 

„Baltieji garniai...— galvojo Izolda, prisimindama senio žo- 
džius.— Jų mėsa netinka valgiui... jų niekas nežudo... Jų daug...“ 

Ir jeigu pavyktų gauti kuodelį ir jį nusmaigstyti deimantais, 
tai būtų kaip tik tas, apie ką ji svajoja... 

Jai vaidenosi būsimoji vasara, princas Sagiris, balta kaip snie- 
gas suknelė su pilku apsiaustu ir kibirkščiuojančios šalčio rašto 
skaidulos... 

„Tiktai vieną..— vis galvojo Izolda,— tiktai vieną nužudy- 
ti...“ 

Ir pamažu jai ėmė atrodyti, kad nužudyti vieną paukštį, tegu 
ir dėl įgeidžio, ne toks jau baisus daiktas, kaip kad atrodė iš pra- 
džių; juk vis tiek — truputį anksčiau, ar truputį vėliau — paukš- 
tis mirs. Užtat koks puikus būtų jos vestuvinis apdaras! Koks pa- 
tenkintas būtų princas Sagiris. Kokia graži su šituo drabužiu būtų 
Dati Izolda! 

Taip galvojo princesė, vis labiau susiviliodama mintimis apie 
puošnųjį drabužį. Ilgai ji kankinosi, spręsdama, kaip pasielgti, ir 
pagaliau ryžosi. Išaušus rytui pasišaukė senį ir liepė rengtis į ke- 
lionę. 


Jau artėjo pavasaris. 

Visa šalis ruošėsi šventei, šį kartą nepaprastai. Karalius, no- 
rėdamas pagerbti savo dukterį nuotaką, šventei nieko negailėjo, 
visi buvo be galo džiugūs: tiktai viena Izolda liko susimąsčiusi, 
nelinksma. 

Jau seniai ji krimtosi, seniai gailėjosi, kad pasidavė akimirkos 
pagundai. Bet nieko nebebuvo galima padaryti, ir ji stengėsi kuo 
mažiau apie tai galvoti. 

Sužaliavo pavasario žolė, linksmai suošė jūra, vienas po kito 
važiavo į šventę princai, o senis vis negrįžo. Izolda netgi apsi- 
džiaugė tuo, ir, žiūrėdama į savo jungtuvių drabužį, jau ėmė gal- 
voti, kuo pakeisti galvos papuošalą. 

Puošnių palydovų apsuptas, su brangiomis dovanomis atva- 
žiavo princas Sagiris. Jau buvo paskirta vestuvių diena ir visos 
karalystės šventė, ir viskas jau buvo paruošta didžiausioms iš- 
kilmėms. 

Iš vakaro į prieplauką atplaukė tolimų kraštų laivas, o netru- 
kus rūmuose pasirodė ir senis. Nusilenkęs princesei, jis tylėdamas 
padavė jai paauksuotą dėžutę. Izolda atidarė ją ir iš nuostabos 
i" džiaugsmo aiktelėjo. 

Ant tamsaus aksominio dėžutės dugno gulėjo vėduokle išskleis- 
tos plonutės baltos šakelės, švelnios kaip pūkas ir baltos kaip 

sniegas, 0 tarp jų spindėjo ir žaižaravo vos matomi deimantai. 
Didesnio panašumo į šalčio išrašomus raštus negalima įsivaizduo- 
ti. Tai ir buvo tasai papuošalas, apie kokį Izolda tegalėjo sva- 
joti. 

— (OO, koks grožis! — sušuko ji susižavėjusi. — Nepaprasta! 
Nuostabu! 

Bet ūmai ji nutilo ir akimirką užsimerkė. 

— Tu jį nužudei? — paklausė ji baimingai. 

— Taip, princese, — ramiai atsakė senis.— Nužudžiau, kad ga- 
lėčiau nupjauti nuo. jo galvos šį kuodelį. Aš jį nupjoviau ir nu- 
vežiau į didelį miestą, kuriame moka daryti iš aukso ir brangak- 
menių štai tokius puikius dalykus. Visi buvo nustebinti šių plunks- 
nų gražumo, ir daug jaunų moterų, daug pirklių, daug visokių 
žmonių ėjo pas Mane gėrėtis ir prašė parduoti jiems, bet aš jokiu 
būdu nesutikau. Aš atidaviau kuodelį garsiam meistrui, geriau- 
siam pasaulyje, ir papasakojau jam, ko tu nori. Ir šit, matai, ką 
jis padarė! — didžiuodamasis mostelėjo senis į puikųjį papuoša- 
lą. 

— Dėkoju tau,— atsakė Izolda, uždarydama dėžutę. 

Jos rankos drebėjo. 


Kitą dieną į iškilmių vietą susirinko minia džiūgaujančių žmo- 
nių, kurie norėjo pasveikinti .jaunikį ir nuotaką. Visi atėjo su 
jaunomis žaliomis šakomis ir gėlėmis rankose, visur skambėjo 
dainos ir šūksmai gerojo karaliaus garbei. 

— Tegyvuoja mūsų gerasis karalius! Tegyvuoja princesė Izol- 
da! Tegyvuoja princas Sagiris! | 

Pagal šalies paprotį visų valdinių akyse karalius pats turėjo 
atiduoti jaunikiui dukters ranką, ir žmonės šito laukė nekantrau- 
dami, su didžiuliu smalsumu. 

Kai išėjo princesė, visa minia susižavėjusi apmirė, — tokia gra- 
ži buvo Izolda. Apsivilkusi balta kaip sniegas suknele, ilgu pilku 
apsiaustu, su puikiu galvos papuošalu, ji buvo graži ir jauna kaip 
pavasaris, kuris aplink viešpatavo. 

Ją pasitikdama, užtrenkė muzika, pasigirdo džiūgavimo šūks- 
niai ir dainos, į laiptų papėdę pabiro laukų gėlės, visokiausių Žo- 
lynų ir įvairiausių samanų puokštės — žmonės metė į laiptus vis- 
ką, kuo apdovanojo išsvajotasis pavasaris niūrią Izoldos tėvy- 
nę. 

Paėmęs už rankos dukterį, karalius privedė ją prie princo Sa- 
girio. 

-- Laiminu jus, mano vaikai, laimingam gyvenimui, mūsų šalių 
žmonių labui ir gerovei. 

Vėl užgrojo dūdos, vėl džiaugsmingai suklego minia, šlovin-. 
dama karalių ir jaunuosius. 

Visą dieną ir visą vakarą šurmuliavo ir džiūgavo žmonės vi- 
soje karalystėje, o prieš naktį visi susirinko prieplaukoje, kur 
stovėjo karališkasis laivas, nuo viršaus iki apačios išpuoštas įvai- 
riaspalviais žiburiais, kurie mirguliuodami atsispindėjo bangose. 
Jūra buvo tyki; aiškios žvaigždės romiai švietė giedrame pava- 
sario danguje. Šituo laivu princas Sagiris ir išsivežė Izoldą iš jos 
gimtosios salos toli į pietus, į savo karalystę. 


II 


Nuo to laiko prabėgo keleri metai. 

Šalis, kurioje apsigyveno Izolda, buvo visai nepanaši į jos te- 
vynę. Sniego čia niekuomet nebūdavo, žydra šilta jūra meiliai 
skalavo žydinčius krantus, apaugusius vynuogynais ir sodais. Gy- 
veno čia žmonės lengviau ir laisviau nekaip šiaurėje: ir jūra Čia 
buvo gražesnė, dangus mėlynesnis, žvaigždės ryškesnės ir dainos 
nerūpestingesnės. 

Bet nors lengvai ir nerūpestingai slenkant laikui, nors apsup- 
tai šeimos ir laimės, Izoldai nebuvo visai ramu ir gera. Pasiilgo 
jinai ir tėvynės, panoro aplankyti tėvą, kuris jau ėjo senyn. 

Anksti pavasarį susiruošė Izolda kelionėn ir išplaukė. Bet juo 
toliau nuo namų plaukė, juo stipresni ir žvarbesni pūtė vėjai, 
juo labiau niaukėsi ir pilkėjo dangus, darėsi vis šalčiau ir šal- 
čiau. 

Jos tėvynėje dar buvo toli iki pavasario. Ledas jūroje dar vos 
tepradėjęs skeldėti, o krantai dar po sniego apklotu. Bet Izoldai 
regint pažįstamus vaizdus, širdis plakė linksmai ir lengvai. 

Kaip apsidžiaugė karalius ją išvydęs! 

— Mieloji mano Izolda! --- kalbėjo jis— Aš jau nesitikėjau 
tavęs sulaukti. Aš senstu, dažnai negaluoju ir bijojau numirti, ne- 
pamatęs tavęs. 

Ištisas dienas ir vakarus karalius sėdėdavo su Izolda, klausi- 
nėjo apie jos gyvenimą ir pasakojo apie savąjį. 

Izolda įsikūrė savo buvusiame mergautiniame kambaryje ir 
kas kartą guldama miegotį prisimindavo visą savo gyvenimą, 
nuo pat vaikystės, ir širdy jai darydavosi lengviau ir ramiau. 

Buvo mėnesienos Naktis. 

Neėmė miegas tą naktį Izoldos. Ji pakilo iš patalo ir priėjo 
prie didelio lango, pro kurį buvo matyti plikos pakrantės uolos, 
0 už jų tyvuliavo gimtoji šiaurės jūra. 

„Netrukus ir čia bus pavasaris — šypsodamasi galvojo Izol- 
da.— Ledas jau pajudėjo... Netrukus pasirodys samanos ant uo- 
lų... sužaliuos laukai... | 

Izolda su didžiausiu džiaugsmu, visa savo esybe pasinėrė į 
vaikystės ir jaunystės prisiminimus. Prisiminė ji T :paskutinį čia 
praėjusį savo pavasarį, kada ji buvo nuotaka, prisiminė. speiguo- 
tą naktį, tokią pat mėnesėtą, šviesią, kada ji žiūrėjo pro šį langą 
ir svajojo apie vestuvinį drabužį, kuris būtų jos tėvynės spalvų. 

„Balta suknelė — kaip sniegas... pilkas apsiaustas — kaip jū- 
ra, O galvos papuošalas — kaip; spindihčios šalčio“ adatos", — pri- 
siminė šypsodamasi Izolda. 

Kokia ji tada buvo jauna ir kokia Jengvabūdė! 

Prisiminė ji ir žiaurųjį senį, sįgūndžiusį ją Žudyti nelaimin- 
gąjį garnį. Labai daug ką tomis“ minutėmis ji prisiminė iš savo 
praeities. 

Po kurio laiko, kai jau miegojo savo kambaryje, Izoldai ūmai 
pasirodė, kad ją kažkas žadina, kažkas ją judina už peties. 

Ji atsimerkė. 

Visas kambarys buvo užlietas mėnulio šviesos, o prie jos pa- 
talo stovėjo du dideli baltieji garniai ilgais snapais į jos galvu- 
galį ir žiūrėdami į Izoldą didelėmis. liūdųomis akimis. Vienas 
paukštis ant galvos turėjo minkštų kaip pūkai plonų. baltų strėlių 
papuošalą; antrasis snape laikė dvi „raudonas gėlės, panašias į 
žvaigždes su juodais kaip anglis.viduriukais. 

Izolda suvirpėjo, greitai pasikėlė ir atsisėdo patale, žiūrėdama 
išsigandusiomis akimis į paukštį. - 

— Paimk šitas gėles, princese, — staiga prakalbo garnys, nu- 
mesdamas gėles Izoldai ant kelių — Pasiimk: jos išaugo iš mūsų 
brolių kraujo. Mes atnešėme jas tau, princese! 

Apstulbusi ir išsigandusi Izolda tylėjo. 

— Mes gyvenome laisvi ir laimingi, — toliau kalbėjo garnys.— 
Mes ir dabar taip būtume gyvenę, jeigu tu nebūtum paliepusi 
vieno iš mūsų nužudyti dėl kuodelio tavo vestuvių apdarui. Šis 
kuodelis mums išauga tik pavasarį, kai sukamės lizdus. Jis ir 
mūsų vestuvių apdaras. Ar žinojai tai, princeseė 

Izolda nuleido galvą. 

— Tu pirmoji paliepei gauti kuodelį savo apdarui. Nuo to lai- 
ko pas mus iš didelių miestų pradėjo eiti medžiotojai, ėmė žu- 

dyti mus šimtais, tūkstančiais... Mes visur ieškojome išsigelbėji- 
mo, bet kiekvieną pavasarį medžiotojų vis daugėjo, o mūsų vis 
mažėjo. Ar tu tai žinai, princese? 

Izolda drebėjo ir negalėjo pratarti nė žodžio. 

O garnys tuo tarpu kalbėjo toliau: 

— Mus žudė be gailesčio, be atrankos. Mus žudė tuo metu, 
kada sukdavomės lizdus, kada maitindavome savo vaikus. Mes 
krisdavome negyvi ir sužeisti, plūsdami kraujais, mums nuo galvų 
raudavo kuodelius, o mūsų mažyliai mirdavo badu... Tu negalvo- 
jai apie tai, princese? 

Abudu garniai atidžiai pasižiūrėjo Izoldai tiesiai į akis. 

— Šiandien nužudyti visi likusieji... Mūsų giminė išnaikin- 
ta... Mes — paskutinė pora iš visų likusių gyvų, ir mes atskrido- 
me pas tave, princese, atskridome pasiimti tave ir parodyti, ką 
tu padarei. Mūsų brolių kraujas dar nesustingo, jų lavonai dar 
guli žemėje... Skrendame pasižiūrėti į juos, skrendame greičiau, 
princese. Mes norime, kad tu pamatytumei tiesą. Šios gėlės, iš- 
augusios iš mūsų kraujo, turi stebuklingą galią. Paimk jas į abi 
rankas, princese. 

Paklusdama valdingam balsui, Izolda paėmė vieną gėlę ir tuč- 
tuojau pajuto, kaip už nugaros jai išaugo sparnai. Ji paėmė ant- 
rą gėlę ir pasidarė nematoma. 

— Skrendame! — tarė garniai. 


Oras pagavo suktis verpetuoti. Kažkur -toli, apačioje, ūžė ir 
kriokė jūra, švilpė vėjas, šmėžavo ir sukosi žemė, tvyksčiojo 
vaivorykštė, griaudėjo perkūnas... 

— Žvilgtelėkime į miestą, — išgirdo Izolda.— Tai pasaulio cent- 
ras, 

Princesė pamatė po savimį neaprėpiamą, milijonais žiburių 
švytintį miestą. 

Kitiems nematomi į jį nusileido trys keleiviai. 

Plačioje, pilnoje žmonių gatvėje skubėjo, lenkė vienas kitą 
praeiviai, riedėjo karietos, buvo girdėti kalbos, šūksniai, links- 
mas juokas. Nerūpestinga puošni minia grumdėsi prie parduotu- 
vių, žibančiomis akimis žiūrėdama į plačius langus, už kurių ant 
tamsaus aksomo nematomos šviesos apšviestos gulėjo baltos švel- 
niais deimantais nusagstytos plunksnelės. 

— Kaip gražu! Nenusakomai! — šūkčiojo puošni minia, stvars- 
tyte stvarstydama ir pirkdama nuotabiąsias puošmenas, 

O princesė galvojo: 

„Tai Mano papuošalas..." 

— Matai, princese — kalbėjo garniai. — Matai, koks sėkmin- 
gas buvo tavo sumanymas? Visų džiaugsmui!.. Bet skrendame pas 
mus, ir tu sužinosi šito džiaugsmo kainą. 

Vėl pakilo viesulas; viskas sustūgo; viskas sugaudė aplink; 
viskas aptemo. Izolda jautė, kad neįsivaizduojamu greičiu ji vėl 
lekia kažkur aukštyn, vis toliau ir toliau, tarp debesų ir oro sū- 
kurių, per tamsią tamsią naktį. 

Kai išaušo ir iš už žemės krašto patekėjo ugninis saulės ka- 
muolys, apačioje, po savimi, keleiviai pamatė žydinčią lygumą 
ir plačios vandeningos upės krantą. Jie iš lėto ėmė leistis žemyn 
ir pagaliau nuskrido beveik palei pat upę. Aplinkui spindėjo 
nuostabus pavasario rytas. 

Ant didžiulių medžių, skleisdami stiprų ir saldų kvapą, žydėjo 
Izoldai nematyti puikūs žiedai; aplink storus kamienus vijosi ir 
tarp savęs raizgėsi vijokliniai augalai, kurie, pasiekę viršūnes, 
tirštomis girliandomis driekėsi nuo vieno medžio ant kito; apa- 
čioje tiesėsi margi kvepiančios sodrios žolės kilimai; švelniai 
melodingai šnarėjo upės pakrantėse augančios aukštos švendrės; 
visur dvelkė šiluma, pavasariu ir palaima, gyvybe ir džiaugs- 
mu. 

— Čia mūsų tėvynė. — tarė gamiai— Ar Matai, princese, 
koks gražus pas mus pavasaris? Ar girdi, kaip švelniai pliuškena 
vanduo, maloniai šnara švendrės, ar matai, kokios ryškios kvap- 
nios gėlės, kokia karšta saulė? 

— Taip,— atsakė Izolda.— Niekada nesu mačiusi tokio gražaus 
pavasario. 

— O ar matai ten, tarp nendrių, tarp gėlių, tarp žolių, ir ten, 
po medžiais, ir štai ten, visa pakrante, ir visur, kur bepažvelg- 
si — ar Matai baltus kuokštus? 

— Taip, matau baltus kuokštus. 

— Tai ne kuokštai, princese... Ten guli baltieji garniai. Jie 
buvo nužudyti dėl kuodelių... 

Izolda neregima skrido išilgai upės ir su pasibaisėjimu dairė- 
si, visur, kur tik bepažvelgdama, matydama baltus kaip sniegas 
negyvus garnius kruvinomis galvomis. 

— Dieve! Kaip klaiku! — baisėjosi ji. 

Tūkstančiai paukščių tvirsojo vešliose kvepiančiose pievose. 
Daugelis jų buvo jau seniai nugaišę, daugelis neseniai, daugelis 
gaišo, žvelgdami į Izoldą su tylia kančia akyse, pražioję ilgus 
snapus iš nepakeliamo priešmirtinio skausmo. 

— Šit kokia tavo apdaro kaina, — vėl išgirdo Izolda.— Mus 
žudė, o mūsų vaikai mirė bado mirtimį. 


241 l6. Baltasis garnys 


Izolda ėmė dairytis į aplinkui augančius medžius, norėdama 
pamatyti nors vieną gyvą paukštį, išgirsti nors vieną gyvą. bal- 
są šiame slėnyje, bet visur Matė tik nykynę bei ištuštėjusius liz- 
dus su negyvais jaunikliais. 

— Dar neseniai, princese, čia visur krykštė gyvastis ir džiaugs- 
mas. Dar ne taip seniai nūaidėjo pirmosios aimanos ir dejonės. 
„Dar tik vakar orą skardeno paskutinių kančių klyksmas, o šian- 
dien — viskas nutilo, įsigalėjo mirtis... Ar tu girdi, ar Matai ką 
nors kita, be mirties?.. 

Apimta siaubo ir nevilties Izolda blaškėsi, nežinodama, kur 
dingti, kad nematytų savo lengvabūdiškumo aukų, negirdėtų są- 
žinės priekaištų. Ji suprato, kad pražudė ne vieną paukštį, kaip 
tikino senis, o išnaikino visą gentį. Jinai iš paskutiniųjų stengėsi 
išsivaduoti iš košmaro, muistėsi, blaškėsi ir ūmai, sumojavusi 
sparnais, kažkur nuskrido viena, be palydovų, neįtikimu greičiu, 
tiktai ne į viršų, o į bedugnę juodą prarają. Jai aptemo akyse, 
ir ji: neteko sąmonės... 


„„Atsipėikėjo Izolda savo patale. 

Neiškart praėjo išgąstis, kuris buvo apėmęs jos sielą. Jai vis 
dar atrodė, kad girdi šnarant švendres ir Mato upę, gėles ir bal- 
tus kuokštus. 

— Sapnas! — suprato ji pagaliau ir lengviau atsiduso.— Ačiū 
Dievui, tai buvo tik sapnas. į 

Atsikėlė Izolda išblyškusi, beveik ligonė, ir ilgai negalėjo nu- 
siraminti. Ilgai ji klaidžiojo po rūmus, nežinodama, kur dėtis nuo 
sunkių minčių ir prisiminimų. Jai buvo gėda ir prieš save pačią, 
ir prieš tėvą, kurį ji apgavo. Paskui jai pasidarė baugu dėl savo 
šeimos, paliktos toli už jūrų. Ji vos akimirką įsivaizdavo save 
ne princese Izolda; o baltąja garne, kurios vaikai miršta bado 
mirtimi tik dėl to, kad kažkas panoro gražiau pasipuoštį... 

— Siaubas! Siaubas! — šnibždėjo Izolda išsigandusi ir susijau- 
dinusi.— Siaubas! Gėda!.. 

— Važiuoju namo, — pasakė ji tėvui.— Nelaikyk manęs, ne- 
galiu pasilikti nė dienos. Įsakyk ruošti laivą. Aš kankinuosi, dre- 
bu dėl savo vaikų. 

Izolda papasakojo tėvui savo baisų sapną ir labai gailėjosi dėl 
savo nedoro poelgio. 

Išklausęs dukterį, senasis karalius nuleido galvą. 

— Taip, — pasakė jis liūdnai ir priekaištaujamai, — nemaniau, 
kad tu mane apgausi, Izolda. 

Jis ėmė pasakoti jai, kad jau seniai girdi, kaip papuošalams 

žudomi baltieji garniai, seniai piktinasi tuo ir kad jos sapnas tik- 
ra teisybė. 

— Teisybė? — pasibaisėjo Izolda. 

— Liūdna teisybė! — atsakė karalius.— Ir paukščiai žūna, ir 
žmogus save žemina. 

Tada Izolda ėmė prašyti, kad jis ją pamokytų, kaip ištaisyti 
arba išpirkti nusikaltimą, bet karalius atsakė: 

— Kas padaryta, to nepanaikinsi jokia atgaila. Atgaila apvalo 
sielą ir užgrūdina ją prieš naujas pagundas, bet praeities — ne- 
bepataisysi. 

— Prisiekiu tau,— sušuko Izolda,— kol būsiu gyva, daugiau 
niekada niekam nebepadarysiu nieko bloga! 

— Šito maža. Maža — nedaryti nieko bloga: reikia daryti ge- 
ra. Tr tik tada būsi laiminga ir rami, — kalbėjo karalius, dėdamas 
kaulėtą savo ranką Izoldai ant galvos ir meiliai glostydamas, jos 
plaukus.— Pasaulyje ir šiaipjau labai daug kančios, o darydamas 
ką nors bloga nors ir menkiausiai esybei, tu padidini šitą blogį. 
O žmogaus paskirtis visai ne tokia. 

Rytą karalius lydėjo Izoldą į kelionę atgal. Ji buvo rimta ir 
tyli. Laive nebuvo nei gėlių, nei margaspalvių žiburių, kaip tą pa- 
vasarį, kada laiminga Izolda, didžiuodamasį savo grožiu ir jau- 
nyste, važiavo į naują gyvenimą naujon karalystėn. Tada jai vai- 
denosi jos pačios laimė, jai atrodė, kad ir visi žmonės kartu 
džiaugiasi dėl jos, o dabar ji važiavo viena, liūdna, vieniša, bet 
svajodama apie bendrą žmonių laimę. Visi žmonės turi būti lai- 
mingi, ir pasaulyje turi viešpatauti gėris. Ji grįžta namo, kur 
liko jos šeima ir liaudis. O jos liaudis vargsta, ir ji nusprendė 
padėti žmonėms vargti vargą, užmiršdama save ir visus savo ma- 
lonumus. 

— Keliauk sveika, mylima dukra! — tarė senasis karalius pa- 
lydėdamas ją į kelionę.— Gailestingumas ir gėrio troškimas nūnai 
suteiks tau tvirtą laimę. 

Kai laivas jau skrodė bangas, toldamas nuo salos į ūkanotą 
jūrą, Izolda vis dar stovėjo tyli ir susikaupusi, kupina vilčių į 
geresnę ateitį, bet jau ne į savo pačios, o į savo liaudies ateitį. 
Ir ji norėjo kuo greičiau nuplaukti, kad pradėtų tarp žmonių vi- 
sai naują, teisingą ir prasmingą gyvenimą... 


AUŠRUŽĖ ' 
I 


Iš medžioklės grįžo caras Kosaris. Medžioklė nusisekė, ir caras 
įsilinksmino. Metė pavadžius; joja sau ir dairosi, dairosi ir švil- 
pauja. 

— Aš visų stipriausias. Aš ir protingiausias, ir valia valužė 
mano didžiausia. Noriu — švilpauju, noriu — mirtimi baudžiu, 
noriu — rimtą darbą dirbu! 

Jojo jis miško keliuku. 

Priekyje bėgo šunys, ėjo šunininkai ir sargai, iš šonų jojo 
ginkluota palyda, iš užpakalio medžiotojai ir gurguolininkai su 
visokiu geru. Staiga vidury miško jie sutiko atsiskyrėlį žvaigž- 
džiažinį, liesutį Žilą senuką, apie kurį ėjo kalbos, kad jis mato 
ateitį ir žino viską, kas turi atsitikti. 

Šis atsiskyrėlis ir išpranašavo carui Kosariui, kad yra pasau- 
lyje žmogus ir protingesnis už jį, ir stipresnis, kuris iš pradžių 
paims jo vienintelę dukterį, o po metų užims ir visą jo šalį. Už- 
imti — užims, bet sau nepasiims, o išdalins ją visiems žmonėms 
po lygiai. Ir tas žmogus greitai pasirodys. 

Nepatiko Kosariui tokia pranašystė. Nieko jis nepasakė at- 
siskyrėliui, nujojo nuo jo šalin, tarsi nieko nė negirdėjęs. Joja 
toliau, o pats vis galvoja: „„Ateiti toks žmogus galbūt ir ateis... 
Tik ar beišeis jis iš manęs gyvas?.." “ 

Ėmė galvoti Kgasaris, kaip atsikratyti žmonių, puoselėjančių 
viltį paimti jo dukterį. Paimti jos jėga niekas negali: pakankamai 
galingas ją apginti pats caras Kosaris. Paimti ją galima tik ją 
vedant, o ji kaip tik tokio amžiaus, -kada iš visų pusių tik ir lauk 
jaunikių. O ir gražuolė užgimė jo duktė mylimiausia, Aušružė. 
Tokios grožybės nei pats Kosaris niekur niekada nebuvo matęs, 
nei iš kitų niekada nebuvo girdėjęs — štai kokia buvo Aušružė, 
dukra jo, gražuolė!.. 

Vos tik Kosaris grįžo namo ir dar nė diržo nespėjo nusijuosti, 
kaip jam jau praneša, kad atjojo trys jaunikaičiai, vienas už kitą 
gražesni, vienas už kitą kilmingesni. Atjojo su reikalais, apie. 
kuriuos kalbėti geidžia tik akis į akį su pačiu Kosariu. 

„Na štai jau ir jaunikiai!“ — galvojo nepatenkintas Kosaris. 

Norėjo jis iš įkarščio liepti jiems nešdintis, bet. nusprendė, 
kad taip bus negražu, o ir pasižiūrėti ne pro šalį, ar tikrai jie 
tokie protingi, kaip sakė atsiskyrėlis: protingesni už patį Kosa- 

rį!.. O atgrasinti juos jis sugebės ir rytoj, ir gražiuoju, tam jis 
ir caras Kosaris, protinga galva! 

Priėmė Kosaris jaunuosius svečius su pagarba, pavalgydino, 
pagirdė ir ėmė klausinėti, ko jie atvykę. Jaunieji svečiai jam tie- 
siai atsakė, kad atjoję pirštis jo dukrai, Aušružei. Bet kadangi 
jų trejetas, tai jie prašą carą Kosarį patį išsirinkti sau žentą, 
kuris jam mieliausias. O jeigu jis nepanorėsiąs rinktis, tai jie 
tada tarp savęs kausis — kausis tol, kol iš visų trijų liks gyvas 
tiktai vienas. 

— Šitai man patinka! — atsakė Kosaris, o pats apie juos pa- 
manė: „Na, šitie, matyt, nedidelio proto! Tegu sau kol kas pasi- 
kauna, o paskui bus matyti!" 

Išsirinko svečiai sode aikštę ir sutarė dvikovos laiką. Kiek 
palaukęs Kosaris siunčia sužinoti, kaip jiems einasi. 

Pasiuntinys grįžo ir pranešė, kad vienas jau nudobtas; dabar 
belikę du. 

Palaukė Kosaris dar kiek ir vėl siunčia sužinoti, kaip einasi? 

— Jau ir antras paklotas. Belieka vienas, bet ir tas apšlubęs, 
ir skruostai jo — vienos skylės, ir ranka permušta. 

— Na, tai pasakyk jam, kad carui Kosariui labai gaila, bet 
kad šlubas ir dar visas skylėtas žentas jam netinka. 

Taip ir atsikratė pirmą kartą Kosaris trijų jaunikių. Bet ne- 
ilgam. 


II 


Greitai atkako nauji — iškart penki vyrai. Net baisu pasidarė 
carui Kosariui. 

„O jeigu tarp jų ir slepiasi tas pats, kuris ir protingesnis, ir 
stipresnis už mane? Ką man dabar daryti, kaip pasielgti?“ 

Pasikvietė Kosaris jaunikius, pavalgydino, pavaišino ir sa- 
ko: 

— Neseniai pas mus buvo atjoję jaunikaičiai, labai šaunūs ir 
narsūs. Tai tie tarp savęs kovėsi, kad galėtų pasipiršti tik tas, 
kuris paskutinis liks gyvas. | | 

Kosaris manė, kad svečiai tučtuojau užsidegs, griebsis kala- 
vijų ir kausis. Bet jaunikiai ramiai atsakė: 

— Girdėjome apie tai. Girdėjome. Bet per kautynes galima lik- 
ti šlubam, o šlubi žentai ne kiekvienam patinka. 

Prikando Kosaris ūsą, sėdi ir galvoja, į jaunikius žiūri ir ma- 
"to, kad šitie ne tokie kvaili, kaip tie, kur pirmiau buvo. Ir dar 

labiau ėmė nerimauti. Nieko nebus: yra tarp jų tas visų protin- 
giausias, kurio reikia bijoti. Ką gi daryti? Kaip jų atsikratyti? 

— Visi jūs šaunūs ir prakilnūs, —tarė jiems Kosaris.— Kiek- 
vienas iš jūsų jaunas ir narsus, ir visi kaip vienas jūs labai gra- 
žūs. Kaipgi man dabar nuspręsti, kuris iš jūsų geriausias, kuris 
vertingiausias? Be kovos aš negaliu šito padaryti. Vadinasi, ne- 
galiu ir savo dukters, Aušružės, nė už vieno iš jūsų leisti. 

Bet ir dabar jaunikiai nesutriko. Jie taip atsako Kosariui: 

— Jeigu tu pats negali nuspręsti, kurį išsirinkti į Žentus, 
tai duok šitai padaryti savo dukrai, gražiajai Aušružei. Kuris jai 
bus labiau prie širdies, tas ir bus jaunikis. 

— Tai dar ką sugalvojot! — supyko Kosaris.— Niekada nie- 
kur taip nebuvo daroma ir pas mus taip nebus! 

— Na, tai metam burtus. Kuriam likimas bus maloningas, tas 
ir bus jaunikis. 

„Tai prikibo! — pamanė Kosaris.— Na, palaukit! Parodysiu 
aš jums jūsų likimą. Būsit patenkinti!“ 

Ir atsakė jiems garsiai: 

— Gerai. Tebūnie, kaip jūs norite. Bandykite savo likimą! 

Jaunikaičiai apsidžiaugė: kuris nors iš jų vis dėlto taps jau- 
nikiu ir gražuolės Aušružės vyru! Jie pakilo, garsiai sušneko. 
Veidai jų užkaito, akys sublizgo, ir jų džiūgavimui nebūtų buvę 
galo, jeigu Kosaris nebūtų sugalvojęs dar vienos mažytės sąly- 
gos. 

— Su viskuo šutinkam! — iš onksto pasakė jie, net neišklau- 
sę visko iki galo. 

O dalykas buvo štai koks. Juk caro duktė — tai ne šieno ku- 
peta, ne kruopų maišas, ne kokia avis, kad dėl jos būtų metami 
burtai. Jeigu šitaip — tai gretimų šalių Carai liausis gerbę Ko- 
sarį, sakys: vienintelės dukters, ir tos nesugebėjo už vyro išleis- 
ti. Todėl — likimas likimu, o savigarba — savigarba. 

— Tiktai nepigiai jums tatai atsieis, Mielieji mano. Štai pir- 
ma jūsų buvę jaunikiai gyvybės nepagailėjo: ėjo kautis. Todėl 
aš dabar taip nusprendžiau: kas norį burtus traukti, tam viena 
iš dviejų tenka rinktis: arba Aušružę į nuotakas, arba galvą pa- 
lydėti. Kitaip man bus gėda prieš kaimynus! 

Užsidegė jaunikaičiai, nesuvokė jie viso pavojaus — ir su- 
tiko. 

Kitą dieną buvo paskirta traukti burtus. 

Ant stačiausio kranto, aukštai viršum upės, prie pat pakriūu- 
tės, surėmė pakylą, išpuošė ją kilimais, audeklais, gėlėmis. Pa- 
statė palei pakylą tris palapines: viduryje auksinio brokato — 

carui Kosariui; kairėje nuo jos sidabrinę — rūmų liudytojams ir 
dešinėje — skaisčiaspalvę, jaunikiams. Ginkluotai palydai, sve- 
čiams ir žiūrovams buvo paskirta vieta pievoje, už palapinių, kur 
jie visi susimetė pusračiu. O kitoje pusėje, kur pati stačiausia ir 
aukščiausia skardžio vieta viršum upės, stovėjo vienišas raudo- 
nas suolas — budeliui, kad iš karto kiekvienas matytų, jog čia 
ruošiamasi ne juokus krėsti, o dirbti rimtą darbą. Kad kiekvie- 
nas žinotų, ką jis renkasi: arba vesti, arba nuo skardžio žemyn 
galva lėkti! | 


III 


Paskirtą valandą sutrimitavo trimitai ir ėmė rinktis į savo 
vietas visi dalyviai. Ant pakylos pastatė stalą, o ant stalo aukso 
indą ir uždengė jį apdangalu. Priėjo ir atsisėdo ant savo raudo- 
nojo suolo priešais pakylą budelis, buvęs galvažudys, žaliūkas 
vyras paraitotomis rankovėmis ir atlapota marškinių apykakle. 
Bet prieš sėsdamas jis pabandė koja lentą, plačią ir ilgą, kuri 
tysojo viršum pakylos ir sūpavosi ant storo rąsto tartum svars- 
tyklės ar sūpuoklės. Pabandė budelis lentą ir nusiramino. 

Vėl sutrimitavo trimitai, ir išėjo skelbėjas. Iškilmingai užlipo 
ant .pakylos, nusilenkė ir garsiai prašneko: 

— Caro Kosario įsakymu į šį indą įmesti du akmenukai, abu 
vienodi; tiktai vienas iš jų šviesus kaip skaisti rasa, o antras 
raudonas kaip kraujas. Kuris ištrauks šviesų akmenį, tam caras 
Kosaris atiduos už žmoną gražiąją savo Aušružę, o jeigu kuris 
ištrauks raudoną akmenį, tegu nerūstauja: tą budelis tuojau pat 
nusvies nuo šio skardžio tiesiai į upės dugną. Jeigu yra norinčių 
pasipiršti, tegu prieina iš eilės ir išbando savo laimę. Caras Ko- 
saris nieko neverčia. O jeigu jau kas prieis ir ištrauks iš indo ak- 
menuką, tam bus taip, kaip sakyta! 

Vėl sutrimitavo trimitai, ir iš skaisčiaspalvės palapinės išėjo 
aukštas šventiškai apsirengęs jaunikaitis. Jis šypsodamasis priėjo 
prie pakylos ir tarė skelbėjui: 

— Aš noriu išbandyti laimę! 

— Lipk,—- atsakė skelbėjas. 

Jaunikaitis užkopė ant pakylos. Iš antrojo galo ant pakylos 
užkopė budelis. Žiūrovams smarkiau suplakė širdys. 

Jaunikaitį pastatė ant pat lentcs galo, ir ji liovėsi suptis. Iš 
vieno šono prie jo priėjo budelis su sunkia geležies grandine ran- 
kose, o iš kito šono priėjo skelbėjas su aukso indu. Budelis uždėjo 

jaunikiui ant kaklo grandinę, perjuosė ja kryžmai jam krūtinę ir 
surišo Mazgu ant nugaros. O skelbėjas prinešė indą ir kilstelėjo 
apdangalą tik tiek, kad būtų galima įkišti ranką. 

— Laimė arba mirtis, — pasakė jis ramiai jaunikaičiui.— Trauk. 

— Žinoma, laimė! — šypsodamasis sušuko jaunikaitis ir už- 
simerkęs įkišo iki alkūnės ranką į indą, kur ir išsirinko lemtin- 
gąjį akmenį. | 

Visi sulaikė kvapą, kai jo ranka po apdangalu ėmė lįsti iš in- 
do atgal. 

Kai jis ištraukė ranką ir atgniaužė delną, jo veidas iškart pa- 
balo ir akys tarytum sustingo. 

Ant delno gulėjo raudonas akmuo. 

Dar nė žodžio nespėjus jaunikaičiui ištarti, skelbėjas moste- 
lėjo apdangalu budelio pusėn. Budelis iš visų jėgų trūktelėjo len- 
tą už antrojo galo — ir jaunikaitis, apnarpliotas geležine gran- 
dine, nė nespėjęs riktelėti, nulėkė nuo skardžio žemyn, į gilią 
upę, ir tik platus ratas vandenyje akimirką ženklino vietą, kur 
jis nukrito. 

Saulė švietė; aplinkui čiulbėjo paukščiai. Ir vėl sutrimitavo 
trimitai. 

Iš skaisčiaspalvės palapinės išėjo antras jaunikaitis ir tarė 
skelbėjui: 

— Galbūt aš būsiu laimingesnis. 

Skelbėjas įdėjo atgal į indą raudonąjį akmenuką ir atsakė: 

— Galbūt būsi laimingesnis. O gal ir nebūsi. Trauk. Pama- 
tysim. 

Ir antrąjį jaunikaitį ištiko toks pat likimas, kaip ir pirmąjį. 

Kai vėl sutrimitavo trimitai, iš skaisčiaspalvės palapinės išėjo 
visi trys likę jaunikaičiai ir pasakė Kosariui, kad burtų trauki- 
mas atima labai daug laiko, kad šiandien jiems nėra kada ir kad 
jie atjos kitą kartą traukti akmenukų. 

Caras Kosaris savo išmone buvo labai patenkintas ir visą va- 
karą pats sau kalbėjo: 

— Na ir caras Kosaris!.. Na ir protinga galva!.. 


IV 


Taip dabar ir buvo. Kai atvykdavo kas nors pirštis, tai jam 
paskelbdavo sąlygas — ir jis arba bėgdavo neatsigręždamas at- 
gal, kol dar gyvas, arba traukdavo burtus ir žūdavo upės gelmė- 
se. Ištraukti šviesų akmenį niekam nepavykdavo. 


249 


— Tai ką, žvaigždžiažinv,— džiaugėsi Kosaris ir mintyse di- 
džiavosi nugalėjęs atsiskyrėlį — Turbūt ne į tą dangų žiūrėjai, 
kai Mano likimą matei. Tikriausiai iš puodų pranašavai, o ne iš 
žvaigždžių! 

Bet gražioji skaisčioji Aušružė darėsi vis liūdnesnė. Jai buvo 
gaila narsių jaunikaičių, beprasmiškai žūnančių per ją, o ir pa- 
čiai buvo nuobodu gyventi vienatvėje, su senutėmis ir močiutėmis, 
su juokdarėmis ir pataikūnėmis. | 

Nuliūdo Aušružė. Niekas jos nebepralinksmina. Motulė Lu- 
kerja viską išbandė; pagaliau atvedė į rūmus du kanklininkus; 
vienas buvo senas ir aklas, antrasis, vedlys, nors ir jaunas, bet 
kuprotas, tartum ant nugaros jam po drabužiais būtų buvęs avi- 
žų kūlys. Pasiklydo dainininkai, išsimušė iš kelio, o dainuoja jie 
“ gražiai ir graudžiai, žada padainuoti ir linksmų dainų, kiek tik bus 
norima, — šit ir atvedė juos Lukerja; pasodino, pagirdė ir pašau- 
kė Aušružę pasiklausyti. 

Nepaprastos buvo kanklininkų dainos. Dainuoja jie tartum 
liūdnas dainas, net apsiašaroji žmogus, o sieloje nuo jų gera iI 
lengva. Tiesiog nuostabu!.. O kai jie linksmai užtraukia, tai visų 
kojos ima trypti, rankos kilnotis, pečiai krūtėti... 

Patiko Aušružei kanklininkai. 

Liepė jinai ateiti jiems dar kartą rytoj. 

Atsisveikindamas, kol motulę Lukerją kuprius linksmino ir 
juokino savo šnekomis, aklasis senis padainavo Aušružei tokią 
dainą, kad ji klausėsi ir stebėjosi. Dainavo jai senis apie drąsų 
jaunikaitį, kuris apsirengė aklu elgeta ir nuėjo su kanklėmis į 
gražuolės mergaitės namus pasigėrėti jos grožiu ir, kai pamatė, 
pamilo ją visam gyvenimui. O kitą rytą atėjo pas gimdytojus pa- 
sipiršti. Ir nuo to laiko jie buvo laimingi iki pat mirties. 

Nežinojo Aušružė nė ką galvoti. 

Dainininkai nusilenkė ir iškiūtino nakvoti į pašiūrę diendar- 
žyje. Pažadėjo rytoj dar padainuoti ir palinksminti. 

Jie išėjo, o Aušružė taip ir liko giliai susimąsčiusi. Kai jau 
visi sugulė miegoti ir aplink viskas nutilo, atsidarė ji langelį į 
sodą, į tylią šiltą kvapią naktį, ir ilgai stovėjo ir klausėsi lakš- 
tingalos, o pati vis galvojo apie kažką, kas neįmanoma, giliai 
širdyje slapčiomis dūsavo, ir atrodė jai, kad ji miega ir visa tai 
sapnuoja, o iš tikrųjų nieko nebuvo — nei aklo senio, nei jo 
dainos apie laimingą jaunikaitį... 


Vv 


Anksti rytą vėl atėjo kanklininkai. Sode tuo metu nieko ne- 
buvo. Motulė Lukerja atsisėdo megzti kojinės, o Aušružė liepė 
neregiui dainuoti vakarykštę dainą. 

Suskambo kanklės, senis uždainavo. 

Aušružė susigraudino, vos neverkia. Staiga mato, kad neregys 
žiūri į ją: jaunomis džiugiomis akimis. O paskui nusitraukė žilą 
barzdą, nusimetė kepurę su baltais prisiūtais plaukais ir šnibžda 
jai. 

— Gražuole!.. Aušruže!.. Padaryk mane laimingą: būk mano 
mergelė, mano mylimoji! | 

Užuot atsakiusi Aušružė visa išraudo, ėmė drebėti jai širdis, 
ir rankos, ir kojos... Žiūri — ir savo akimis netiki... 

Pakėlė akis ir Lukerja: kodėl dainininkai nebedainuoja? Pa- 
žvelgė — ir kad ims ant jų šaukti: 

— Dievulėliau švenčiausias! Galvažudžiai, apgavikai! 

Bet Aušružė tučtuojau užspaudė jai ranka burną. 

— Tyliau, tyliau! Ką tu, motule! Argi tu nori, kad pražūtų 
jaunieji dainininkai? 

Nežino Lukerja, ką dabar daryti. Rėks — visus pražudys; ty- 
lės — save pražudys. Vos ne vos atsipeikėjo iš baimės. 

O Aušružė vis maldo: 

— Nešauk, motule. Pagailėk narsuolių. 

Pirmasis susigriebė kuprius. Vėl jis garsiai suskambino kank- 
lėmis ir uždainavo šaunią dainą, tarytum niekam nieko nė ne- 
atsitiko. 

— Eikit šalin! Eikit šalin, kol neištiko nelaimė! — sukuždėjo 
Lukerja, o pati iš susijaudinimo vos vos gaudo kvapą.— Dinkit 
iš akių! Kad jus kur galas! | 

Dainininkai išėjo. Tik ne iš karto. Pažadėjo motulei atvežti 
gerų dovanų, kai netrukus atjos pirštis, o po vestuvių Mylėti ir 
gerbti ir visaip godoti. 


— Kokios dar čia vestuvės! — atsakė Lukerja.— Argi nežinot 
caro Kosario sąlygų? 
— Žinom caro Kosario sąlygas! — sušuko buvęs neregys.— 


Aš tikiu savo laime, ir gražioji Aušružė bus mano žmona! O jei- 
gu nebus, tai nereikalinga man ir mano gyvybė! 

Ėmė kalbinti ir Aušružė netraukti burtų: niekas nieko kito 
nėra ištraukęs kaip tik mirtį. 

— Pagailėk savęs, jaunikaiti! Nesipiršk man, nelaimingai. 

Paskui pravirko ir tarė: 

— Gaš tavęs niekada nepamiršiu! 

Bet nors ir labai įkalbinėjamas nesipiršti, jaunikaitis nieko ne- 
norėjo girdėti. 

— Būsi, Aušruže, būsi mano mylima žmona! Niekam tavęs 
nebeatiduosiu. Ir akmenį aš būtinai ištrauksiu laimingą! 

Nusikamavo Aušružė. Širdis jai plyšo iš gailesčio. Juk žus be 
reikalo narsus jaunikaitis, o balto akmens neištrauks. O kodėl?.. 
Ogi todėl, kad caras Kosaris deda į indą abu akmenis raudonus: 
katrą bepasirinksi — vis tiek mirtis. 

Ilgai ji nesiryžo pasakyti šito jaunikaičiui. Pasakyti tokį da- 
lyką apie tikrą tėvą!.. Bet nors ir kankinosi, nors ir bijojo, vis 
dėlto ryžosi ir pasakė. 

— Abu raudoni? — paniuro jaunikaitis ir akimirką dvejojo: 
ką daryti? 4 

Paskui staiga sušuko: 

— Tuo geriau! 

Visi nustebę pažiūrėjo į jį. O jis patvirtino: 

— Jeigu abu akmenys raudoni, tada neklysdamas sakau: jau 
dabar, Aušruže, tu tikrai būsi mano'nuotaka! 

Jis taip džiaugėsi, jaunas jo veidas taip švietė, tarsi jis būtų 
išgirdęs ne baisią naujieną, o maloniausią žinią. 

— Iki rytojaus, Aušruže!.. Iki rytojaus, mieloji motule Lu- 
kerja! Neužmirškite jūsų ištikimojo ir laimingo Perejaslavo! 

Ir abu kanklininkai skubiai išėjo. 


VI 


Trimituoja, graudžia ant stataus kranto trimitai. 

Caras Kosaris sėdi priešais auksinę savo palapinę ir žvilgčio- 
ja į pakylą. O ant pakylos stovi skelbėjas su aukso indu ir bu- 
delis su sunkiomis grandinėmis. Skardžio papėdėje pliuškena plati 
upė, visų Caro dukters jaunikių kapas, viršum sraujymės skraido 
balti kirai... Viršum galvų giedras žydras dangus, saulė spindi, 
gyvastis ir džiaugsmas aplink... 

Iš skaisčiaspalvės palapinės išeina Perejaslavas. Jis jaunas ir 
lieknas. Apsivilkęs kukliais kelionės drabužiais; rusvų plaukų 
garbanos apklėtusios pečius. Jis labai gražus ir linksmas. Balta 
kvapni gėlė prisegta ant krūtinės; šią gėlę atsiuntė jam Aušru- 
žė — kad neštų laimę. Ištikimas jo draugas, buvęs kuprius, taip 
pat lieknas ir gražus jaunikaitis, eina jam iš paskos ir sustoja 
prie pakylos, o Perejaslavas užlipa ant pakylos. Daug įžymių sve- 

čių suvažiavo šiandien pas carą Kosarį; yra net gretimų šalių 
Carų ir chanų pasiuntinių. Į auksinę Kosario palapinę šiandieną 
atėjo ir Moterys: Aušružė, išblyškusi kaip mirtis, ir motulė Lu- 
kerja; šiandien jos širdis dreba kaip epušės lapas, ir iš baimės 
jai gniaužia kvapą. 

Aušružė akių neatitraukia nuo aukso indo ir budelio. Bet štai 
atėjo Perejaslavas, ir ji jau nieko kito nebemato. Virpa visa iš 
siaubo... Ir tiki ji Perejaslavu, ir tuo pat metu žino, kad taurėje 
nėra šviesaus akmens. Ką Perejaslavas sumanė? Kaip jis išvengs 
tikros mirties — Aušružė nesupranta ir skaudama širdimį laukia 
nelaimės. O budelis jau juosia jaunikaitį sunkiomis grandinėmis, 
kad neišplauktų. 

— Arba laimė, arba mirtis — ramiai sako skelbėjas, kilstelė- 
damas brokatą, ir Perejaslavas kiša ranką į indą. 

Visi, sulaikę kvapą, laukia. 

Visų akys įsmigo į Perejaslavą. Jis žiūri Aušružės pusėn ir 
šypsosi giedria šypsena. 

Štai ranka jau lenda atgal. Viskas nulemta. Kelio atgal nėra. 
Aušružė liovėsi alsavusi, jai pakirto kojas. 

Perejaslavas aukštai iškėlė ranką su sugniaužtu joje burtu. 

— Aš taip įsitikinęs savo laime, kad nenoriu ir žiūrėti į ak- 
menį! | 

Ir jis atsivėdėjęs sviedė akmenį į upę. 

— Kokį ištraukei? — suriko išsigandęs skelbėjas. 

— Žinoma, baltą!..— sušuko Perejaslavas.— Mane visada lydi 
laimė. Išimk ir pažiūrėk, koks liko inde. Ten turi būti raudo- 
nas. 

Buvo išimtas iš taurės akmuo. Niekas, regis, nealsavo, kol jį 
ėmė. Net caras Kosaris, ir tas vos neužduso. 


— Žiūrėk! — džiugiai sušuko Perejaslavas. 
Skelbėjas padėjo ant delno išimtą akmenį ir garsiai visiems 
paskelbė: 


— Liko — raudonas. 

Griausmingos katutės pasitiko šį atsakymą. Plojo įžymūs sve- 
čiai, plojo gretimų šalių carų ir chanų pasiuntiniai, plojo rūmų 
liudytojai, šaukė ir džiugiai trypė žiūrovai ir palyda. 

— Išpranašavo, šuo žvaigždžiažinys! 

Aušružė puolė tėvui ant kaklo ir, raudodama iš džiaugsmo, 
bučiavo jį ir laistė ašaromis. 

Budelis atrišo grandines ir trenksmingai metė jas ant paky- 
los. 

Perejaslavas, aidint trimitams ir vėl visiems plojant, nulipo 

nuo pakylos ir pasuko tiesiai prie Aušrinės, paėmė ją už rankos 
ir garsiai paklausė Kosarį: 

— Atsakyk, visiems susirinkusiems girdint, ar atiduosi man į 
žmonas skaisčiąją Aušružę? 

Vėl įsiviešpatavo tyla. Visų akys nukrypo į juos tris. 

Caras Kosaris nusiėmė kepurę, pasikasė pakaušį ir tylėdamas 
uždėjo abi rankas Perejaslavui ant pečių ir triskart su juo pasi- 
bučiavo. Ir kai bučiavosi, suspėjo pakuždėti taip, kad niekas kitas 
negirdėtų: 

— Na ir gudrus tu, ženteli! 

Perejaslavas atsakydamas jam taip pat pakuždėjo, kai bučia- 
vosi: 

— Bet ir tavęs, tėtuši, nepaimsi! 

Tuo viskas ir baigėsi. 

Buvo paskelbtos sužadėtuvės, sukviesti svečiai ir netrukus iš- 
keltos linksmos vestuvės. Aušružei rodėsi, kad nėra už ją laimin- 
gesnio žmogaus pasaulyje. Ir caras Kosaris buvo patenkintas 
žentu, bet vis dėlto negalėjo susitaikyti su mintimi, kad šis iš jo 
„perėmė šlovę“ protingiausio Žmogaus pasaulyje. 

— Užtat jis ir Perejaslavas *'!1 — kartą pasakė Kosariui žvaigž- 
džiažinys, su kuriuo jiedu vėl buvo susitikę po medžioklės.— 
Palauk, jis iš tavęs dar ir ne tai perims! Viskam savo laikas! 

Caras Kosaris jam atsakė: 

— Na, tu iš puodų taip matai, o ne iš žvaigždžių! 

Tačiau namo jis grįžo paniuręs ir visą vakarą krenkščiojo ir 
kasėsi pakaušį, o naktį prastai miegojo ir vis galvojo: „,„Ak tu, 
žvaigždžiažiny, tu nevidone! Ak tu, šunsnuki, ką tu išpranašavai 
ant mano vargšės galvos!" 


27 Vardas Perejaslavas sietinas su rūsišku posakiu nepeaTb cAadsy — (rus.)— 
perimti šlovę. 


ALEKSEJUS TOLSTOJUS 


ŠARKA 


Galulaukėj, pamiškėje, ant raudonlapio krūmo augo meduo- 
liai garduoliai ir tešlainiai su įdaru. Kas rytą atskrisdavo šarka 
baltašonė ir lesdavo tešlainius. 

Palesa, pasivalo snapą ir skrenda vaikų tešlainiais maitinti. 

Kartą klausia šarką zylė mažylė: 

— Iš kur, tetulyte, tu tempi tešlainius su įdaru? Mano vai- 
keliai taip pat jų norėtų. Parodyk man, kur ta gera vietelė. 

— Ogi ten, svieto pakrašty,— atsakė šarka baltašonė, apgavo 
zylę. 

— Netiesą sakai, tetulyte,— sučirpė zylė mažylė, — tenai, svie- 
to pakrašty, pušų kankorėžių teprikritę, bet ir tie tušti. Pasa- 
kyk — vis tiek suseksiu. 

Išsigando šarka baltašonė, pagailėjo tešlainių. Nuskrido prie 
raudonlapio krūmo ir sulesė ir meduolius garduolius, ir tešlai- 
nius su įdaru, viską kuo švariausiai. 

Susuko šarkai pilvą. Vargais negalais namo parsigavo. Šar- 
kiukus prastumdė, atsigulė ir aimanuoja... 

— Kas tau, tetulyte? — klausia zylė mažvlė— Ar skauda 
ką? 

— Darbavausi — aimanuoja šarka,— pavargau, kaulus ge- 
lia. 

— Na matai, o aš maniau, kad kiikas. Nuo kitko aš žinau 
vaistą: tokią žolę gyduolę, nuo visų ligų gydo. 

— O kur ta žolė gyduolė auga? — maldavo šarka baltašo- 
nė. 

— Ogi ten, svieto pakrašty — atsakė zylė mažylė, sparneliais 
vaikelius apglėbė ir užmigo. 

„Tenai, svieto pakrašty, pušų kankorėžių teprikritę“— pa- 
galvojo šarka, — bet ir tie tušti — ir nuliūdo: labai pilvą skau- 
dėjo baltašonei. 

Iš skausmo ir širdgėlos šarkai nuo pilvo visos plunksnos nu- 
smuko, ir pasidarė šarka — pilkašonė. 

Iš godumo. 


KATINAS VASKA, 


Katinui Vaskai nuo senatvės išlūžinėjo dantys, o gaudyti pe- 
les katinas Vaska labai mėgo. 

Ištisas dienas katinas guli ant šiltos krosnelės ir galvoja — 
kaip dantis susitaisyti... 

Ir sugalvojo, o sugalvojęs nuėjo pas seną burtininkę. 

— Senele— sumiaukė katinas — įstatyk man dantis, tiktai 
cštrius, geležinius, nes kauliniai man seniai išlūžinėjo. 

— Gerai, — sako burtininkė, — už tai man atiduosi tą, ką pir- 
uMiausia sugausį. 

Pasižadėjo katinas, pasiėmė geležinius dantis, nubėgo namo. 

Negali jis nustygti naktį, vaikštinėja po kambarį, kur pelės 
uostinėja. 

Staiga kažkas tarytum šmėkštelėjo, metėsi ten katinas, bet, 
Inatyt, pro šalį pramovė. 

Toliau vaikštinėja — vėl šmėkštelėjo. 

„Na, palauk!" — mano sau katinas Vaska, sustojo, akis per- 
kreipė ir gręžiasi, tik staiga kaip šoks, kaip ims suktis vilkeliu 
ir nutvėrė geležiniais dantimis savo uodegą. 

Ir kur buvus, kur nebuvus atsirado senoji burtininkė. 

— Atiduok,— sako, — uodegą, kaip susitarėm. 

Sumurkė katinas, sumiauksėjo, apsipylė ašaromis. Nieko ne- 
padarysi. Atidavė uodegą. Ir tapo katinas — beuodegis. Kiauras 
dienas guli ant krosnelės ir galvoja: „Kad juos kur galas, tuos 
geležinius dantis!“ 


GRYBAI 


a 


r 


Broliukas buvo vardu Ivanas, o sesutė — Kasytė. Jų mama 
buvo pikta: pasodina ant suolo ir liepia tylėti. Sėdėti nuobodu, 
musės kandžioja arba Kasytė įžnyba — ir prasideda erzelynė, o 
mama marškinėlius užverčia ir — šlept... 

Kad taip į mišką išėjus, ten nors galva gali vaikščioti — nie- 
kas nieko nesakys... 

Pagalvojo taip Ivanas su Kasyte ir pabėgo i tamsų mišką. 

Bėgioja, po medžius laipioja, vartaliojasi po žolę — Niekada 
dar tokio spygavimo miškas nebuvo girdėjęs. 

Apie pietus vaikai nusiramino, pavargo, užsinorėjo valgyti. 

— Kad taip ko užvalgius — ėmė verkšlenti Kasytė. 

Ivanas pradėjo kasytis pilvą — ką dabar daryti. 

Rasime grybų ir juos suvalgysime,— tarė Ivanas.— Eime, 
neknirk. 

Rado jie po ąžuolu rudagalvį baravyką ir, kai jau rengėsi 
rauti, Kasytė sukuždėjo: 

— O gal grybui skauda, kai jį valgai? 

lvanas susimąstė. Ir klausia: . 

— Baravyke, ei, baravyke, ar tau skauda, kai tave valgo? 

Atsako baravykas kimiu balsu: 

— Skauda. 

Nuėjo Ivanas su Kasyte prie beržo, kur augo lepšis, ir klau- 
sia jį: 

-— O tau, lepši, ar skauda, kai tave valgo? 

— Baisiai skauda, — atsako lepšis. 

Paklausė Ivanas ir Kasytė prie drebulės augantį raudonikį, 
prie pušies — baltagalvį baravyką, pievoje — rudmėsę, juodąjį 
gruzdą ir baltąjį pūkuotuką, kelmutį laibakojį, kazlėką, vove- 
raitę ir ūmėdę. 

— Skauda, skauda, — cypia grybai. 

O juodasis gruzdas net savo storom lūpom prašvapsėjo: 

— Ko jūš prie manęš kimbat, eikit viši po paraliaiš... 

— Na,-— sako Ivanas, — kad man pilvą sutraukė. 

O Kasytė paleido dūdas. 

Umai iš po sutrešusių lapų išlenda raudonas grybas, tarsi sal- 
džiais miltais apibarstytas — standus, gražus. 

Aiktelėjo Ivanas su Kasyte. 

— Mielasis grybe, ar galima tave suvalgyti? 

— Galima, vaikeliai, galima, labai prašom,— maloniu balsu 
atsako jiems raudonas grybas, tiesiog pats į burną lenda. 

Pritupė prie jo Ivanas su Kasyte ir, vos tik prasižiojo— stai- 
ga, iš kur buvę, kur nebuvę, sulekia grybai: rudagalvis baravy- 
kas ir lepšis, raudonikis ir baltagalvis baravykas, kelmutis laiba- 
kojis ir pūkuotukė, juodasis gruzdas ir baltasis, kazlėkas, vove- 
raitė ir ūmėdė, ir kad ims raudonąjį grybą mušti, vanotį. 

— Ak tu nuode, Musmire, kad tu persprogtum, vaikučius nuo- 
dyti susimanei... 

Nuo Musmirės tiktai miltai dulka. 

— Aš norėjau pajuokauti,— vaitoja Musmirė. 

— Mes tau pajuokausim! — šaukia grybai ir taip ėmė muš- 
ti, taip vanoti, kad iš Musmirės teliko šlapia vieta — perspIro- 
g0. 

Ir kur liko šlapia, ten net žolė nuvyto nuo musmirės nuo- 
dų... 

— Na, dabar, vaikučiai, gerai prasižiokit— pasakė grybai. 

Ir visi grybai aliai vienas strykt po kits kito Ivanui ir Kasy- 
tei į burną — ir nugurgėjo. 

Prisivalgė Ivanas su Kasyte iki soties ir tučtuojau užmigo. 

O pavakare atbėgo kiškis ir nuvedė vaikučius namo. 

Pamatė mamytė Ivaną su Kasyte, apsidžiaugė, tik po vieną 
kartą plekštelėjo, ir tai su meile, o kiškiui davė kopūsto lapą: 

— Triaukšk, būgnininke! 


VĖŽIO VESTUVĖS 


Koviukas palei tvenkinį tupi ant šakos. Tvenkiniu plaukia su- 
džiūvęs lapas, jame — sraigė. 

— Kur plauki, tetulyte? — šaukia jai koviukas. 

— Į aną krantą, mielasis, pas vėžį į vestuves. 

— Na, gerai, plauk. 

Bėga vandeniu voriukas ilgom kojom, stabteli, vėl pasiiria ir 
tolėliau palekia. 

— O kur tu? | 

Pamatė voriukas geltonus koviuko žiomenis, išsigando: 

— Nekliudyk manęs, aš — raganius, bėgu pas vėžį į ves- 
tuves. T 

Iš vandens iškišo žiomenis buožgalvis, krutina lūpas. 

— O kur tu, buožgalvi? 

— Juk matai, kad kvėpuoju, tuojau noriu varle pavirsti, šo- 
kuosiu pas vėžį į vestuves. 

Birzgia, skrenda viršum vandens žalias laumžirgis. 

— O kur tu, žirgeli? 

— Skrendu šokti, koviuk, pas vėžį į vestuves... 

„Tai dabar, gražiausia — galvoja koviukas,— visi tenai sku- 
ba“. 

Zvimbia bitė. 

— Ir tu, bite, pas vėžį? 

— Pas vėžį, — dūzgia bitė, — gerti midaus ir giros. 

Plaukia raudonpelekis ešerys, ėmė jį prašyti koviukas. 

— Paimk mane į vėžio vestuves, raudonpeleki, skraidyti aš 
dar nemoku, paimk mane ant nugaros. 

— Bet juk tavęs nekvietė, kvaišeli. 

— Vis tiek, nors viena akele pasižiūrėti... 

— Gerai — tarė ešerys, iškišo iš vandens apskritą nugarą, 
koviukas šoko ant jo,— nuplaukė abu. | 

O anoje pakrantėje ant kupsto kėlė vestuves senas vėžys. Vė- 
žienė ir vėžiukai krutino ūsus, sprogino akis, čeksėjo žnyplėmis 
kaip žirklėmis. 

Šliaužė kupstu sraigė, su visais kuždėjosi — apkalbinėjo. 

Voriukas žaidė — kojele žolę šienavo. 

Vaivorykštiniais sparneliais birzgė laumžirgis, džiaugėsi, kad 
jis toks gražus, kad jį visi myli. 

Varlė, išpūtusi pilvą, dainavo. Šoko trys gružliai ir pūgž- 
lys. 

Vėžys jaunikis laikė nuotaką už ūso, penėjo ją muse. 

— Suvalgyk,— kalbėjo jaunikis. 

— Nedrįstu— sakė jam nuotaka,— savo dėdelės laukiu, eše- 
rio. 

Laumžirgis suriko: 

— Ešerys, ešerys plaukia, bet koks jis baisus, su sparnais. 

Svečiai atsisuko... 

Žaliu vandeniu kiek įkabindamas skubėjo ešerys, o ant jo 
tupėjo juoda ir sparnuota, geltonais žiomenimis pabaisa. 

Kas dabar prasidėjo... Jaunikis metė nuotaką ir — į vandenį; 
paskui jį — vėžiai, varlė, pūgžlys ir gružliai; voriukas apmirė, 
atvirto aukštielninkas; subirzgė laumžirgis, vargais negalais nu- 
skrido. 

Priplaukia ešerys — tuščia ant kupsto, vienas voriukas guli, 
ir tas kaip negyvas... 

Nupurtė ešerys koviuką ant kupsto; barasi: 

— Na ką tu, kvaiša, padarei... Ne be reikalo tavęs, kvaišos, 
nė kviesti nenorėjo... 

Dar plačiau pražiojo geltonus žiomenis koviukas, ir toks ir 
liko — kvailių kvailys visiems amžiams. 


KELNAITĖS 


Kartą gyveno trys nutrūktgalviai anūkėliai: Lioška, Fomka ir 
Nilas. Visi trys teturėjo vienerias kelnaites, mėlynas, bet ir tos 
buvo visai palaikės: 

Pasidalinti jų — nepasidalinsi ir užsimauti nepatogios — marš- 
kiniai iš jų išlenda ir pūpso. 

Be kelnaičių vargas: arba musė į pakinklį įkanda, arba vai- 
kiščiai žabu užkerta, ir taip smagiai — kad paskui iki vakaro 
kasydamas neatkasysi nukentėjusios vietos. 

Sėdi ant suolo Lioška, Fomka ir Nilas ir verkia, 0 kelnaitės 
+ palei duris ant vinutės kabo. 

Ateina juodas tarakonas ir sako berniūkščiams: 

— Mes, tarakonai, visada be kelnaičių vaikščiojam, eikšekit 
gyventi su mumis. 

Jam atsako vyresnysis — Nilas: 

— Užtat jūs, tarakonai, turite ūsus, o mes neturime, neisime 
gyventi su jumis. 

Atbėga pelė. 

— Mes, — sako, — taip pat be kelnaičių apsieinam, eikšekite 
gyventi su mumis, su pelėmis. 

Jai atsako vidurinysis — Fomka: 

— Jus, peles, katinas ėda, neisime pas peles. 

Ateina rudas jautis, raguotą galvą pro langą įkišo ir sako: 

— Ir aš be kelnių vaikščioju, eikšekit gyventi su manimį. 

— Tave, jauti, šienu šeria — argi tai valgis? Neisime pas tave 
gyventi, — atsako jaunesnysis — Lioška. 

Sėdi visi trys, Lioška, Fomka ir Nilas, kumščiais akis trinasi 
ir bliauna. O kelnaitės nušoko nuo virvutės ir pasakė nusilenk- 
(lamos: 

— Mums, palaikėms, su tokiais niurgzliais nėra kas veikia, — 
ir šmuIkšt į priemenę, iš priemenės už vartų, 0 nuo vartų į kluo- 
ną, per upę — ir tiek jas visi tematė. 

Pasigailėjo tada Lioška, Fomka ir Nilas, ėmė „Prašyti, kad ta- 
rakonas, pelė ir jautis jiems dovanotų. 

Jautis dovanojo, davė jiems seną uodegą -— musėms baidyti. 


Pelė dovanojo, atnešė cukraus — pakišti vaikiščiams, kad ne 
taip skaudžiai žabu čaižytų. O juodasis tarakonas ilgai nedova- 
nojo, paskui vis dėlto suminkštėjo ir pamokė tarakoniškos iš- 
minties: 

— Nors jos ir palaikės, bet vis dėlto kelnaitės. 


GAIDELIAI 


Medinėse žiežulos raganos trobelės langinėse išraižyti devyni 
gaideliai. Raudonos galvutės, sparneliai auksiniai. 

Stoja naktis, pabunda miško kaukai ir baidyklės; pradeda jie 
ūkauti ir baladotis, ir užeina noras gaideliams taip pat kojas 
pamiklinti. 

Šoka jie nuo langinių į drėgną žolę, palenkia kakliukus ir 

pasileidžia bėgioti. Skabo žolę, laukines uogas. Pasitaiko nela- 
basis, ir nelabajam į kulną įžnyba. 

Šnara, šurmuliuoja visas miškas. 

O auštant, apsižergusi suskilusią piestą, atlekia viesulu žie- 
žula ir šaukia gaideliams: 

— Štiš ten, iš kur atlėkėt, išdykėliai! 

Nedrįsta nepaklausyti gaideliai ir, nors labai nenori, šoka at- 
gal į langines ir vėl, kaip buvo, pasidaro mediniai. 

Bet kartą auštant, neatlėkė žiežula —- piesta bejojant įstrigo 
pelkėje. 

Džiaugiasi neatsidžiaugia gaideliai, nubėga į plyną aikštelę, 
užskrido ant pušies. Užskrido ir aiktelėjo. 

Stebuklų stebuklas! Raudonu it purpuras ruožu viršum miško 
dega dangus, vis plačiau ir plačiau; vėjas virpina lapelius, krin- 
ta rasa. 

O raudonas ruožas plečiasi, skaistėja. Ir šit išlindo ugninė 
saulė. | 

Miške šviesu, paukščiai gieda, ir tik šnara šnara medžių la- 
pai. 

Gaideliams kvapą užgniaužė. Jie plastelėjo auksiniais sparne- 
liais ir užgiedojo — kakariekū! Iš džiaugsmo. 

O paskui nuskrido už tamsaus miško į plyną lauką, toliau nuo 
žiežulos. 

Ir nuo to laiko auštant pabunda gaideliai ir kakariekuoja: 

— Kakariekū, prasmego žiežula, saulė teka! 


PAVEIKSLAS 


Užsinorėjo kiaulė gamhtovaizdį tapyti. Priėjo prie tvoros, pur- 
vyne išsivoliojo, paskui pasitrynė purvinu šonu į tvorą, ir pra- 
šom — paveikslas. | 

Kiaulė paėjo į šoną, prisimerkė, kriuktelėjo. 

Tuo tarpu prišoko varnėnas, pastriksėjo, pačiepsėjo ir sako: 

— Blogai, nuobodu! 

— Ką? — tarė kiaulė ir susiraukė — nuvijo varnėną. 

Atėjo kalakutės, kaklus pakraipė, pasakė: 

— Toks mielas, toks mielas! 

O kalakutas brūkštelėjo sparnais, pasipūtė, net paraudo iI 
suburbuliavo: 

— Koks nepaprastas kūrinys!.. 

Atbėgo perkaręs suo, apuostė paveikslą, pasakė: 

— Neblogai, įsijausta, tapykite ir toliau — ir pakėlė užpa- 
kalinę koją. 

Bet kiaulė nė pažvelgt į jį nesiteikė. 

Gulėjo kiaulė ant šono, klausėsi pagyrimų ir kriuksėjo. 

Tuo metu priėjo dažytojas, paspyrė kiaulę ir ėmė tvorą rau- 
donais dažais dažyti. 

Sužviegė kiaulė, nubėgo į tvartą: 

— Nebėra mano paveikslo, uždažė jį dažytojas... Neišlaikys 
šito skausmo mano širdis!.. 

— Barbarai... barbarai...— suburkavo balandis. 

Visi tvarte aiksėjo, aimanavo, guodė kiaulę, o senas jautis 
pasakė: 

— Meluoja... išlaikys. 


MAŠA IR PELĖS 


— Miegok, Maša,— sako auklė, — miegok ir akyčių neatmerk, 
nes ant akyčių užšoks katinas. 

— Koks katinas? 

— Juodas, su nagais. 

Maša tučtuojau ir užsimerkė. O auklė užsiropštė ant skrynios, 
pakrenkštė, pasikuitė ir ėmė švilpti nosimi pro miegus. Maša 
manė, kad auklė iš nosies į lempelę aliejų pila. 

Pamanė ir užmigo. 

Tada už lango sužibo daug daug žvaigždučių, iš už stogo iš- 
lindo mėnulis ir užslinko ant kamino... 

— Sveikos gyvos, žvaigždės, — tarė Maša. 

Kad pradės suktis žvaigždės, tik sukasi, tik sukasi. Žiūri Ma- 
ša — su uodegom jos ir su kojytėm. 

— Čia ne žvaigždės, o baltos pelės bėgioja aplink mėnulį. 

Staiga po mėnuliu ėmė rūktiį kaminas, išlindo ausis, paskui 
visa galva — juoda, ūsuota. 

Pelės šast į šoną ir visos kaipmat pasislėpė. 

Galva nuslinko, ir pro langą liuoktelėjo juodas katinas; vilk- 
damas uodegą, ėmė eiti dideliais žingsniais, vis arčiau, arčiau 
prie lovos, iš kailio žiro žiežirbos. 

„Kad tik neatsimerkčiau“,— galvoja Maša. 

O katinas šoko jai ant krūtinės, atsitūpė, kojas įrėmė, kaklą 
ištiesė, Žiūri. 

Mašai akys pačios bando prasiplėšti. 

— Auklyte,— kužda ji, — auklyte. 

— Aš auklę suėdžiau— sako katinas, — aš ir skrynią su- 
edžiau. 

Jau jau Maša atsimerks, katinas net ausis suskliaudė... 

Ir kad nusičiaudės. 

Suriko Maša, ir visos žvaigždės-pelės iš kažkur subėgo, ap- 
supo katiną; nori katinas šokti Mašai ant akių — dantyse pelė, 
ryja katinas peles, springsta, ir pats mėnulis nuslinko nuo ka- 
mino, plaukia prie lovos, ant mėnulio auklės skarelė ir stora 
nosis... , 

— Auklyte— verkia Maša,-- tave katinas suėdė...— ir at- 
sisėdo. 

Nėra nei katino, nei pelių, o mėnulis toli už debesėlių plau- 
kia. 

Ant skrynios stora auklė nosimi pro mMiegus švilpia. 

„Katinas auklę išspjovė ir skrynią išspjovė“,— pagalvojo Ma- 
ša ir tarė: 

— Ačiū tau, mMėnuli, ir jums, šviesiosios žvaigždės. 


ŽVIRBLIS 


Ant krūmo tupėjo pilki žvirbliai ir ginčijosi — kuris žvėris 
baisiausias. 

O ginčijosi jie dėl to, kad būtų galima garsiau čirškauti ir 
purpčioti. Negali žvirblis ramiai tupėti: be galo nuobodu. 

— Nėra baisesnio žvėries už rudąjį katiną, — pasakė kreivas 
žvirblis, kurį pernai katinas kartą grybštelėjo letena. 

— Berniūkščiai kur kas baisesni — atsakė žvirblienė,— visą- 
laik kiaušinius vagia. 

— Aš jau dėl jų skundžiausi — suciepsėjo antra,— jaučiui 
Semionui, žadėjo pabadyti. 

— Ką ten berniūkščiai — sušuko liesas žvirblis — nuo jų ga- 
lima pasprukti, o štai pesliui tai tik pakliūk ant liežuvio, varge, 
kaip jo bijau! — Ir ėmė žvirblis valytis snapą į stagarėlį. 

— O aš nieko nebijau,— staiga sučirškė dar visai jaunas 
aš pats visus suėsiu. 

Kol jis taip kalbėjo, didelis paukštis pralėkė žemai viršum 

+kžūmo ir garsiai suriko. 
"Žvirbliai kaip žirniai pabiro žemėn, ir vieni nuskrido, kiti nu- 
"lindo į pašalį, o narsusis žvirbliūkštis, nuleidęs sparnus, nubėgo 

žole. Didysis paukštis klestelėjo snapu ir puolė žvirbliūkštį, o šis 
išsisukęs kaip be galvos šmurkštelėjo į žiurkėno urvą. 

Gale urvo, įdubėlėje, miegojo susigūžęs senas margas žiur- 
kėnas. Jam po nosimi pupsojo krūvelė prisivogtų grūdų ir pelių 
kojelių, o užpakaly kabėjo žieminiai šilti kailiniai. 

„Įkliuvau,— pamanė žvirbliūkštis,— žuvęs.“ 

Ir žinodamas, kad jeigu ne jis, tai jį suės, pasišiaušė ir prišo- 
kęs knaptelėjo žiurkėną į nosį. 

— Kas čia kutena? — tarė žiurkėnas, pramerkęs akį, ir nu- 
sižiovavo.— A, tai tu. Matyt, alkanas, mažyli, še — palesk grū- 
delių. 

Žvirbliūkščiui pasidarė labai gėda, jis suskersakiavo juodom 
akutėm ir ėmė skųstis, kad jį nori suryti juodas peslys. 

— Hm,— tarė žiurkėnas, — ak, tai nenaudėlis! Na, eime kar- 
tu pelių gaudyti, jis mano kūmas,— ir pirmas lindo iš urvo, o 
žvirbliūkštis, strikčiodamas iš paskos, galvojo, koks jis, žvirble- 
lis, mažas ir nelaimingas, ir kad visai jam nereikėjo narsiu dė- 
tis. 

— Eikšen, eikšen,— griežtai tarė žiurkėnas išlįsdamas į lau- 
ką. 

Iškišo žvirbliūkštis judrią galvutę iš urvo ir apmirė: priešais 
jį ant dviejų kojų tupėjo pražiojęs snapą juodas paukštis. Žvirb- 
liūkštis užsimerkė ir krito, manydamas, kad jis jau prarytas. O 
juodas paukštis linksmai karktelėjo, ir visi žvirbliai aplink jį 
krito aukštielninki iš juoko — tai buvo ne peslys, o sena tetulė 
varna... 

— Tai ką, pagyrūne,— tarė žiurkėnas žvirbliūkščiui, — reikė- 
tų tau rykščių įkirsti, na, bet tiek to, eik atnešk kailinius ir gruū- 
dų daugėliau. 

Apsivilko žiurkėnas kailinius, atsitūpė ir ėmė daineles švilpi- 
niuoti, o žvirbliai ir varnos šoko priešais urvą aikštelėje. 

O žvirbliūkštis pasitraukė nuo jų į tankią žolę ir iš gėdos bei 
apmaudo graužė nagus, mat turėjo tokį negerą įprotį. 


ŽIBURIUOTASIS PAUKŠTIS 


Caraitė Marjana turėjo auklę Darją. 

Nuėjo Darja į turgų, nupirko kanarėlę ir pakabino ją narve- 
lyje ant lango. Caraitė Marjana guli lovoje ir klausia: 

— Aukle, o kaip paukštelis vadinasi? 

— Kanarėlė. 

— O kodėl? 

— Todėl, kad kanapių sėklas lesa. 

— O kur jos namai? 

— Ant saulutės. 

— O kodėl ji pas mane atskrido? 

— Tau dainelių dainuoti, kad neverktum. 

— O jeigu aš pravirksiu? 

— Paukštytė uodegytę krestelės ir nuskris. 

Gaila pasidarė Caraitei su paukštyte skirtis, Marjana akis pasi- 
trynė ir pravirko. 

O paukštytė uodegytę krestelėjo, atidarė narvelį, šmurkšt pro 
langą ir išskrido. 

Ėmė Darja caraitei Marjanai prijuoste akis šluostyti ir sa- 
ko: 

— Neverk, nubėgsiu, pašauksiu milžiną Venką, jis mums 
paukštytę ir sugaus. 

Atėjo aukštas milžinas Venka, su keturiomis akimis, dvi akys 
matyti, o dviejų nesimato. 

Pastovėjo Venka ir sako: 

— Noriu valgyti. 

Atnešė jam Darja puodą košės. 

Milžinas košę suvalgė ir puodą suvalgė, rado auklės batus ir 
batus suvalgė — toks buvo alkanas, — burną nusišluostė ir pa- 
bėgo. 

Atbėga milžinas į Marjanos sodą; o sode ant obels kanarėlė 
tupi ir lesa raudonus obuolius. Milžinas ir galvoja: ką jam pir- 
miausia čiupti — obuolį ar paukštytę? 

O kol galvojo, atėjo plėšri meška ir sako: 

— Kam tu kanarėlę gaudai? Aš tave suėsiu. 

Ėmė meška letena žemę gremžti. 

Milžinas išsigando, atsisėdo ant namo ir kojas parietė, o paukš- 
tytė šmurkšt į krūmus ir nuskrido už ežero. 

Nusiminė milžinas ir ėmė galvoti, kaip jam mešką apgauti; 
sugalvojo, — tyčia išsigando ir suriko: 

— Oi, rudas jautis bėga, oi, bijau! 

Meška tiktai rudo jaučio ir bijojo, daugiau nieko, tučtuojau 
atsigulė šonu ir snukį į krūmus įkišo — pasislėpė. 

O milžinas nuo stogo nulipo ir prie ežero nubėgo. 

Ežeras buvo ilgas — neapeisi, o kitoje pusėje ant šakos paukš- 
tytė tupi. 

Milžinas buvo nuovokus, tučtuojau atsigulė ant kranto ir ėmė 
ežerą gerti. 

Gėrė, gėrė, gėrė, gėrė, gėrė, gėrė, gėrė, gėrė, gėrė, gėrė, gė- 
rė ir išgėrė visą ežerą kartu su varlėmis. 

Atsistojo keturiomis ir nubėgo sausu dugnu prie paukšty- 
tės. 

O paukštytė toliau į tamsų mišką nuskrido. 

Nepatogu milžinui per mišką eiti, medžiai už pažastų kliū- 
va, ežeras su varlėmis pilve skalanduojasi, ir tamsus vakaras ar- 
tėja. 

Vakarais varlės pripratusios kvarkti, ir pradėjo jos milžino 
pilve garsiai kvarkti. 

"Milžinas išsigando, ėmė gandro šauktis. 

Pabudo baltasis gandras; jis viena koja stovėjo ant sauso 
šiekšto, akis prasitrynė, palaukė, kol mėnulis patekės, kad būtų 
geriau matyti, atskrido prie milžino ir sako: 

— Išsižiok. 

Milžinas išsižiojo, gandras įkišo snapą jam į burną, nutvėrė 
varliuką ir prarijo. 

Tada iš pilvo ėmė šaukti varlių karalius: 

— Nugink baltąjį gandrą, aš tau skrynutę padovanosiu, be 
kurios paukštytės nesugausi. 

Milžinas žinojo, kad varlių karalius — garbingas, susičiaupė 
ir sako: 

— Eik šalin, baltasis gandre, tikriausiai jau prisirijai. 

O varlių karalius atlindo į milžino burną, koja padavė kriš- 
tolinę skrynutę ir paaiškino: 

Skrynutėje yra debesis, viename debesies krašte žaibas, o ki- 
tame — lietutis, iš pradžių pagąsdink, paskui atidaryk, ir paukš- 
tytė pagauta. 

Apsidžiaugė milžinas, paėmė skrynutę ir nubėgo toliau gau- 
dyti kanarėlės. 

O paukštytė per tamsią daubą skrenda ir per aukštą kalną, ir 
milžinas per daubą braklinasi ir į kalną bėga, šniokštuoja, taip 
pavargo — net liežuvį iškišo, ir paukštytė liežuvį iškišo. 

Milžinas šaukia paukštytei: 

— Caraitė Marjana liepė tave pagauti, sustok, nes skrynutę 
atidarysiu... 

Nepaklausė paukštytė milžino, tiktai kojyte į šakutę trepte- 
lėjo. 

Tada milžinas atidarė skrynutę. | 

Išlėkė iš skrynutės pilkas debesis, puolė prie paukštytės ir 
suriaumojo. 

Išsigando paukštytė, gailiai suriko ir puolė į krūmus. 

Ir debesis į krūmus nulindo. 

Paukštytė po šaknimis, ir debesis po šaknimis. 

Iškilo paukštytė į dangų, o debesis dar aukščiau, ir kad su- 
griaudėjo, kad plykstelėjo į paukštytę žaibu — plykst! 

Persivertė paukštytė, pabiro nuo jos šviesiai geltonos plunks- 
nelės, ir staiga paukščiui išaugo šeši auksiniai sparnai ir povo 
uodega. 

Nušvito nuo paukščio visas miškas. 

Suošė medžiai, pabudo paukščiai. 

Nakties undinės nuo kranto į vandenį liuoktelėjo. 

Ir įvairiais balsais ėmė šaukti žvėrys: 

— Žiburiuotasis paukštis, Žiburiuotasis paukštis!!! 

O debesis išsipūtė ir aplaistė Žiburiuotąjį paukštį šlapiu lie- 
tumi. 

Sušlapino lietutis Žiburiuotajam paukščiui auksinius sparnus 
ir povo uodegą, suglaudė jis šlapius sparnus ir krito į tankią 
žolę. 

Pasidarė tamsu, nieko nematyti. Milžinas pagrabaliojo žolėje, 
stvėrė Žiburiuojantį paukštį, įsikišo į antį ir nubėgo pas caraitę 
Marjaną. Caraitė Marjana ožiavosi, patempė lūpą, išskėtė pirš- 
tus ir knerksėjo: 

— Aš, aukle, be kanarėlės nenoriu miegoti. 

Staiga atbėgo milžinas ir ant lango patupdė Žiburiuotąjį paukš- 
tį. , 

Kambaryje šviesu kaip dieną. 
Žiburiuotasis paukštis milžino antyje apdžiūvo, užtat dabar 
išskėtė sparnus ir uždainavo: 


Nebijau meškos aš tos, 

Lapė kelio nepastos, 

Ir erelio nebijau, 

Aš pralenkčiau jį tuojau. 

Man tik ašarų baisu, 

Tik lietučio ir rasų. 

Tai nuo jų aš ir sprunku 

Užu marių, už miškų. 

Man sesuo — šviesi saulelė, 
Ugnies paukštė aš, vaikeliai...2š 


Sudainavo Žiburiuotasis paukštis, paskui padarė baisias akis 
ir sako: 


25 Vertė Stasė Budrytė 

— Žinai, Marjana, niekuomet neknerksėk, klausyk auklės Dar- 
jos, tuomet aš kas naktį atskrisiu pas tave, dainuosiu dainas, 
seksiu pasakas ir per sapną rodysiu tau spalvotus paveiksliu- 
kus. 

Sušnarėjo Žiburiuotasis paukštis sparnais ir nuskrido. 

Puolė Darja vėl ieškoti milžino, o milžinas miegojo sode — 
viena koja tvenkinyje, kita ant stogo, o pilve kvarkia varlės. 

Bet caraitė Marjana nebeverkė, užsimerkė ir užmigo. 

Marjana žinojo, kad kas naktį pas ją atskris Žiburiuotasis 
paukštis, atsitūps ant lovos ir seka pasakas. 


VITALIJUS BIANKIS 


PELĖDA 


Sėdi Senis, arbatą geria. Ne gryną arbatą — pienu baltintą. 
Lekia pro šalį Pelėda. 

— Sveikas gyvas, drauge! — sako jam. 

O Senis jai: 

— Tu, Pelėda, neši žmonėms bėdą, tavo ausys stačios, akys 
plačios, snapas kaip kabliukas. Tu nuo saulės slepiesi, žmonių 
šaliniesi, — koks aš tau draugas! 

Papyko Pelėda. 

— Na gerai, Seni! — sako.— Kad taip, tai aš po tavo pievą 
nelakstysiu, Pelių negaudysiu, pats gaudyk. 

O Senis: 

— Mat kuo pagąsdins! Lėk sau, kol sveika. 

Nulėkė sau Pelėda, įlindo į ąžuolą, niekur iš drevės nebe- 
lekia. 

Atėjo naktis. Senio pievoje Pelės po urvus švilpauja, viena 
kitai šūkauja: 

— Kūma, kūma, pažiūrėk, ar nelaksto Pelėda, kur mums ne- 
ša bėdą, ausys stačios, akys plačios, snapas kaip kabliukas. 

Pelė Pelei atsako: 

— Nei regėt, nei girdėt nė kokios Pelėdos. Tai mums bus gy- 
venimas pievoje, tai bent pagyvensim pievoje! 

O Pelėda iš drevės: 

— Cho cho cho, Seni! Žiūrėk, kad tau bėdos nebūtų: sako, 
Pelės medžioti išėjo. 

— Ogi tegu eina,— sako Senis.— Pelės ne vilkai, mano Kar- 
vės nei pagaus, nei papjaus. 

Pelės po pievą tik šaudo, kamanes tik gaudo, jų lizdams tik 
duoda garo. 

O Pelėda iš drevės: 

— Cho cho cho, Seni! Žiūrėk, kad tau bėdos nebūtų: visos 
kamanės tau išlakstė. 

— Ogi tegu laksto — sako Senis— Kas iš jų: nei medaus, 
nei vaško, — dykinėja tiktai. 

Žydi pievoj dobilėliai galveles nuleidę, o kamanės pro šalį 
šauna, iš Senio pievos laukan mauna, į dobilų žiedus nežiūri, 
dulkelių nešioti laiko neturi. 

O Pelėda iš drevės: 

— Cho cho cho, Seni! Žiūrėk, kad tau bėdos nebūtų: kad tik 
negautum pats žiedų dulkelių nešioti iš vieno žiedo į kitą. 

— Išnešios ir vėjas,— sako Senis, bet jau pakaušį krapštosi. 

„Vėjas po pievą siaučia, žiedų dulkeles nešioja ir barsto že- 
mėn. Nepatenka dulkelės iš žiedo į žiedą — ir nyksta dobilai 
pievoje; nepatinka Seniui, oi nepatinka. 

O Pelėda iš drėvės: 

— Cho cho cho, Seni! Tavo Karvė mykia, dobilų prašo,— ži- 
nai gi, žolė be dobilų tai kaip košė be sviesto. 

Tyli Senis, nieko nebesako. 

Kol Karvė dobilus šlavė, buvo riebi ir daug pieno davė; ėmė 
Karvė blogti, prastėti, tuoj ėmė pieno mažėti. 

O Pelėda iš drevės: 

— Cho cho cho, Seni! Sakiau tau: gausi eiti man nusilenkti. 

Senis keikia, barasi, tik iš to negi kas gera darosi. Pelėda 
ąžuole tupi, Pelės jai tartum visai nerūpi. Pelės po pievą tik šau- 
do, kamanes tik gaudo. Kamanės po svetimas pievas skraido, o į 
Senio pievą nė žvilgt — Pelės iš ten jas baido. Dobiiai pievoje 
nebeauga. Karvė be dobilų sublogo, pieno mažai beduoda. Ir ne- 
bėr kuo Seniui arbatos baltintis. 

Nebėr Seniui kuo arbatos baltintis — eina Senis pas Pelėdą, 
sako savo bėdą, lenkiasi jai: 

— Pelėdėle, kaimynėle, trauk mane iš bėdos: nebeturiu kuo 
arbatos baltintis. 

O Pelėda iš drevės — plačios akys lap lap, kreivos kojos tap 
tap: 

— Taigi va, Matai, Seni — sako.— Vienybė — galybė, o kad 
vienybės nėr, tai ir nebe gyvenimas. O manai man tai gera be 
tavo pelių? 

Atleido Seniui Pelėda, išlindo iš drevės, nulėkė į pievą Pelių 
gąsdinti. 

Pelėda nulėkė Pelių gaudyti. 

Pelės išsigandusios sulindo į urvus. 

Kamanės po vieną tik siaudžia, tik gaudžia, vėl dulkeles iš 
žiedo į žiedą nešioja. 

Dobilai po pievą tik raudonuoja. 

Karvė tuos dobilus tik šluoja. 

Ir pieno Karvė duoda daug. 

Ir vėl sau Senis arbatą baltina — Pelėdą garbina, į svečius 
prašo, vaišina, pačioje gerojoje vietoje sodina. 

KIENO SNAPAS GERESNIS 


Musinukė Laibasnapė tupėjo ant šakos ir žvalgėsi į šalis. Kai 
tiktai lekia pro šalį musė ar peteliškė, ji tuoj šoka vyti, pagau- 
na ir praryja. Paskui ir vėl tupi ant šakos ir vėl laukia, žvalgosi. 
Pamatė netoliese storasnapį Sviliką ir ėmė jam skųstis savo sun- 
kia dalia. 

— Labai jau man sunku, — sako,— pramisti. Visą dieną dirbi 
dirbi, nei poilsio, nei ramybės nežinai, o vis pusalkanė. Pats pa- 
galvok: kiek mašalų man reikia pasigauti, kad sotį būčiau. O grū- 
dų lukštenti aš negaliu: mano snapas per plonas. 

— Taip, tavo snapas niekam tikęs! — tarė Svilikas.— Tai ne 
mano! Aš juo vyšnios kauliuką kaip žievelytę sutriauškiu. Tupi 
sau vienoje vietoje ir lesi uogas. Kad taip tau toksai snapas. 

Jį bekalbant išgirdo Skujokas Kryžiasnapis ir sako: 

— Tavo, Svilike, visiškai prastas snapas, kaip Žvirblio, tik 
storesnis. Šit pasižiūrėk, kas mano per snapas! Aš juo kiaurus me- 
tus iš kankorėžių grūdus lukštenu. Va šitaip. 

— Tikrai, — tarė Musinukė,— tavo snapas gudriau įtaisytas! 

— Nieko jūs neišmanote apie snapus! — suklerkė iš pelkės 
Slanka Ilgasnapė.— Geras snapas turi būti tiesus ir ilgas, kad 
juo būtų patogu vabaliukus iš dumblynės traukti. Pažiūrėkite į 
mano snapą! 

Pažiūrėjo paukščiai žemyn, ogi tenai iš meldų kyšo snapas — 
ilgas kaip pieštukas ir plonas kaip degtukas. 

— Ak,— tarė Musinukė,— kad taip man toksai snapas! 

— Palaukšt,— sucypė vienu balsu du broliai tilvikai — Yla- 
snapis ir Žiurlys Riestasnapis.— Tu dar mūsų snapų nematei! 

Pažiūrėjo Musinukė ir pamatė priešais save du nuostabius 
snapus: vienas žiūri aukštyn, kitas — žemyn, ir abu plonutėliai 
kaip adatos. 

— Mano snapas į viršų žiūri — tarė Ylasnapis,— kad juo ge- 
riau būtų vandeny visokį smulkų gyvį sučiupti. 

— O mano snapas žemyn žiūri, — tarė Žiurlys Riestasnapis,— 
kad juo geriau būtų kirmėles ir vabaliukus iš žolyčių rankioti. 

— Na,— tarė Musinukė,— jau už jūsų snapus tai geresnių ir 
nebeišgalvosi! 

— Tai tu, matyt, tikrų snapų nesi mačiusi! — plerptelėjo iš 
klano Antis Šaukštasnapė— Žiūrėk, kokie yra tikrieji snapai: 
va-a! 

Visi paukščiai tik prunkšt prunkšt iš juoko — tiesiai į nosį 
Šaukštasnapei! 

— Na ir 10peta! 

— Užtat vandenį turkšti kaip juo patogu, — su apmaudu pa- 
sakė Šaukštasnapė ir greit vėl murktelėjo galvą į klaną. 

— Atkreipkite akį į mano snapiuką! — pašnibždom tarė iš 
medžio kuklus pilkas Lelys Naktininkas.— Mano mažučiukas, ta- 
čiau man tarnauja ir gaudykle, ir rykle. Mašaliukų, uodų, pete- 
lišk ų — pulkų pulkai sumarma į tą mano gaudyklę ryklę, kai 
naktį po orą lakioju. 

—- Kaip tai? — nustebo Musinukė. 

—- Ogi va kaip! — tarė Lelys Naktininkas ir kad išsižiojo — 
net visi paukščiai šūstelėjo nuo jo tolyn. 

— Tai laimingas, — tarė Musinukė.— Aš po vieną mašaliuką 
stvarstau, o jis čiumpa iš karto šimtais! 

— Taip,—- sutiko paukščiai, — su tokiais žabtais nepražūsi! 

— Ei jūs, skystablauzdžiai! — šūktelėjo jiems Pelikanas Mai- 
šasnapis iš ežero.— Mašalą pačiupo — ir džiaugiasi. O kad taip 
atsargėi ką pasidėtumėte, tai to nėra. Aš, va, žuvelę pasigau- 
nu — ir pasidedu į maišą, vėl pasigaunu — ir vėl pasidedu. 

Pakėlė dručkis Pelikanas snapą — ogi po snapu beturįs mai- 
šą, prikimštą žuvies. 

— Tai bent snapas! — sušuko Musinukė.— Tikras sandėlis! 
Patogesnio jau niekaip nebeišgalvosi! 

— Tu turbūt dar mano snapo nematei,-- tarė Genys.— Va, 
pasigėrėk! 

— O ko.gi čia juo gėrėtis? — paklausė Musinukė.— Paprastų 
paprasčiausias snapas: tiesus, nelabai ilgas, be gaudyklės ir be 
maišo. Tokiu snapu pietums valgio pasitiekti — ilgas darbas, o 
apie atsargas nė negalvok. 

— Negalima gi vis apie valgį tik galvoti ir galvoti — tarė 
Genys Kaltasnapis— Mums, miško darbininkams, reikia įrankį 
prie savęs turėti statybos ir stalių darbams. Mes juo ne tik valgį 
tiekiamės, bet ir medį kalame: būstą gyventi taisome, ir sau, ir 
kitiems paukščicms. Štai kokį kaltą aš turiu! 

— Stebuklai! — tarė Musinukė.— Tiek snapų čia dabar ma- 
čiau, o negaliu nuspręsti, kuris geriausias. Žinote ką, broliukai: 
stokite visi į eile. Aš pasižiūrėsiu į jus visus ir išsirinksiu ge- 
riausią shapą. 

Išsirikiavo priešais Musinukę Laibasnapę Svilikas, Skujokas 
Kryžiasnapis, Sianka Ilgasnapė, Ylasnapis, Antis Plačiasnapė, Le- 
lys Naktininkas, Maišasnapis ir Kaltasnapis. 

Bet štai puolė iš aukštybių Vanagas Kabliasnapis, sučiupo Mu- 
sinuke ir nusinešė sau pietums. 

O kiti paukščiai, labai nusigandę, išlakstė. į visas puses. 

SA LLidsZ 

Įlipo Skruzdėlytė į beržą. Prilipo pačią viršūnę, pažiūrėjo že- 
myn, o tenai, žemėje, jos skruzdėlynas vos matyti. 

Skruzdėlytė atsitūpė ant lapelio ir galvoja: 

„Atsipūsiu kiek — ir žemyn". 

Skruzdėlių mat griežti įstatymai: saulutė arti laidos — ir vi- 
sos namo bėga. Saulė leidžiasi — skruzdėlės visas duris ir vartus 
uždaro, ir miegoti. O. kas pavėlavo — kad ir gatvėj tegu miega. 

Saulė jau prie miško artėjo. 

Skruzdėlė tupi ant lapelio ir galvoja: 

— Nieko, spėsiu: juk žemyn greičiau. 

O lapelis buvo prastas: geltonas, sausas. Papūtė vėjas ir nu- 
plėšė jį nuo šakutės. 

Ir skrenda lapelis per mišką, viršum upės, viršum kaimo. 

Skrenda Skruzdėlytė su lapeliu, supasi — vos gyva iš baimės. 

Išnešė vėjas lapelį į pievas už kaimo, tenai ir pametė. 

Nukrito lapelis ant akmens, Skruzdėlytė kojas atsimušė. Guli 
ir galvoja: 

— Galas man dabar! Nebeparsikasiu namo. Aplinkii visur 
lygu. Būčiau sveika — tuoj parbėgčiau, bet va — kojas skauda. 

Nėr ką daryti, nors į Žeinę lįsk. 

Žiūri Skruzdėlytė — greta Kirminas Matininkas begulįs. Kir- 
minas kaip kirminas, tik priešaky kojytės ir užpakaly kojytės. 

Skruzdėlytė sako Matininkui: 

— Matininkai, Matininkai, parnešk mane namo. Man kojytes 
skauda. 

— Ar neįkasi? 

— Neįkasiu. 

— Na, tai sėskis, pajodinsiu. 

Skruzdėlytė užsirepečkino Matininkui ant kupros. Tasai su- 
silenkė kaip lankas, užpakalinėmis kojomis priešakines pasiekė, 
uodega — galvą. Paskui staiga strakt visu ilgumu ir išsitiesė Že- 
mėje kaip pagalys. Atmatavo žemėje, koks ilgumo esąs, ir vėl 
lanku susirietė. Ir toliau, ir toliau matavo žemę. Skruzdėlytė tai 
į žemę lekia, tai į dangų — tai ženryn galva, tai aukštyn. 

— Jau nebegaliu, — šaukia, — stok! O kad ne, tai įkąsiu. 

Sustojo Matininkas, išsitiesė žemėje. Skruzdėlytė nusirito vos 
dvasią atgaudama. 

Apsidairė. Mato: priešais ją pieva, pievoje šienas nupjautas 

guli. O per pievą Voras Šienpjovys žarglioja; kojos kaip kojūkai, 
tarp kojų galva maskatuoja. 

— Vorai, Vorai, parnešk mane namo! Man kojytes skauda. 

— Ką gi, tūpk, pajodinsiu. | 

Gavo Skruzdėlytė Voro koja aukštyn lipti ligi kelio, o nuo 
kelio žemyn leistis Vorui ant nugaros. Voro Šienpjovio keliai 
kyšo aukščiau nugaros. 

Ėmė voras savo kojūkus statinėti — viena koja šen, kita ten; 
visos aštuonios kojos kaip .stipinai sumirgėjo Skruzdėlytės aky- 
se. Tik eina Voras negreitai, pilvu žemę braukdamas. Pakyrėjo 
Skruzdėlytei toks jojimas. Ji vos neįkando Vorui. Bet, laimė, 
jie išjojo į lygų kelią. Sustojo Voras. 

— Lipk žemėn, — sako.— Antai lekia Žiogas Degutis; jis smar- 
kesnis už mane. 

Nusėdo Skruzdėlytė. 

— Deguti, Deguti, parnešk mane namo! Man kojytes skau- 
da. 

— Sėsk, pajodinsiu. 

Vos spėjo Skruzdėlytė užsiristi Degučiui ant nugaros — tas 
kad ims lėkti. Jo kojos vienodos kaip žirgo. Kad bėga šešiako- 
jis žirgas, kad bėga, nekrato, tartum skriste skrenda. 

Akies mirksniu nudrožė ligi bulvių lauko. 

— O dabar lipk žemėn,— sako Degutis — ne mano kojomis 
per bulvių vagas šokinėti. Gauk kitą žirgą. 

Teko nusėsti. | 

Bulvių lazdos Skruzdėlytei — girios tankiausios. Tenai ir svei- 
komis kojomis visai dienai būtų bėgimo. O saulė jau žemai. 

Tik Skruzdėlytė girdi: kažkas ciepsi: 

— Ei, Skruzdėlyte, lipk man ant nugaros, pašokinėsim. 

Atsigręžė Skruzdėlytė — greta jos Spragė bestovinti, vos ma- 
tyti pagal žemę. 

— Tai kad tu mažutė! Nepakelsi manęs. 

— O tu tai jau didelė! Lipk, sakau. 

Šiaip taip susirangė Skruzdėlė ant Spragės nugaros. Vos vos 
kojoms vietos užteko.. 

— Užlipai? 

— Nagi-užlipau. 

— Kad užlipai, tai laikykis. 

Spragė parietė po savim storas užpakalines kojukes,— o tos 
jai kaip sudedamos spyruoklės — tik sprikt! — ištiesė jas. Žiū- 
ri — jau ant viršaus vagos sėdi. Sprikt! — ant kitos. Sprikt! — 
ant trečios. 

Taip visą daržą ir perspriksėjo, ligi pat tvoros. 

Skruzdėlytė klausia: 

— O per tvorą ar negalėtum? 

— Per tvorą negaliu: labai aukšta. Tu paprašyk Pievų Ožiu- 
ką: jis gali. | 

— Ožiuk, Ožiuk, parnešk mane namo! Man kojytes skauda. 

— Tūpk ant kūbrio. 

Atsitūpė Skruzdėlytė Ožiukui ant kūbrio. 

Ožiukas sulenkė pusiau savo ilgąsias užpakalines kojas, pas- 
kui vienukart ištiesė jas, tartum šaute šovė į orą. Tarškėdami iš- 
siskėtė sparnai, pernešė jį per tvorą ir pamažiukais nuleido ant 
žemės. 

— Stop! — sako Ožiukas.— Atvažiavome. 

Skruzdėlytė žiūri priešais, o ten upė: metus per ją plauksi, ir 
tai neperplauksi. 

O saulė dar žemiau. 

Ožiukas sako: 

— Per upę nė aš neperšoksiu: labai plati. Palaukš, aš pašauk- 
siu Vandens Čiuožiką: jis tau bus keltininkas. 

Sutarškėjo saviškai, žiūri — atbėga vandeniu valtelė su ko- 
jytėmis. 

Pribėgo artyn. 

Ne, ne valtelė, o Vandens Čiuožikas. 

— Čiuožike, Čiuožike, parvežk mane namo! Man kojytes skau- 
da. 

— Gerai, sėskis, parvešiu. 

Atsisėdo Skruzdėlytė. Čiuožikas pasišokėjo ir drožia per van- 
denį kaip per sausą vietą. 

O saulutė jau visai žemai. 

— Mielasis, greičiau! — prašo Skruzdėlytė.— Manęs į namus 
nebejsileis. 

Ir kad pasileido! Pasispiria, pasispiria kojomis — ir kad čiuo- 
žia, kad švilpia vandens paviršiumi — tartum ledu. Kaipmat at- 
sidūrė kitoje pusėje. 

— O žeme ar negalėtum? — klausia Skruzdėlytė. 

— Žeme man sunku: kojos nečiuožia. Ir dar tu pažiūrėk: 
priešais antai miškas. Ieškok sau kito žirgo. | 

Pažiūri prieš save Skruzdėlytė ir mato: prie upės auga aukš- 
tas aukštas - miškas, ligi paties dangaus. Ir saulė už jo jau pasis- 
lėpė. 

Ne, nebepasieks namų Skruzdėlytė! 

— Žiūrėk,— sako Čiuožikas,— antai ir žirgas tau ropoja. 

Skruzdėlytė mato: ropoja pro šalį Karkvabalis — sunkus va- 
balas, kerėpla vabalas. Negi tokiu žirgu toli nujosi? 

Bet paklausė Čiuožiko. 

— Karkvabali, Karkvabali, parnešk mane namo! Man kojy- 
tes skauda. 

— O kur tu gyveni? 

— Skruzdėlyne už girios. 

— Tolokai... Na, ką su tavimi darysi. Sėskis, pavėžinsiu. 

Užsirepečkino Skruzdėlytė šiurkščiu vabalo šonu. 

— Na, ar jau atsisėdai? 

— Atsisėdau. 

— O kur atsisėdai? 

— Ant nugaros. 

— Et, kvailiuke! Lipk ant galvos. 

Užlipo Skruzdėlytė Karkvabaliui ant galvos. Ir gerai, kad ne- 
lipo ant nugaros: perskėlė Karkvabalis savo nugarą pusiau — 
du kietus sparnus pakėlė. Karkvabalio sparnai — kaip kniūps- 
čiomis apverstos geldos, o iš po jų kiti sparnai lenda, skleidžia- 
si: plonučiai, skaidrūs, platesni ir ilgesni už viršutiniuosius. 

Pradėjo Karkvabalis pūkšti, pūstis: uf, uf, uf! Tarytum moto- 
rą leidžia. 

— Dėduliuk,— prašo Skruzdėlytė— kaip nors greičiau! Mie- 
lasis, žŽvaliau! 

Neatsako Karkvabalis, tik pūkščia: uf, uf, uf! 
staiga plonięeji sparneliai ėmė ūžti, ūžti, dirbti — žžž! tuk tuk tuk!.. 

Pakilo Karkvabalis į orą. Jį kaip kamštį išmetė vėjas aukštyn, 
viršum miško. | 

Skruzdėlytei iš aukštai matyti: saulutė jau vienu kraštu že- 
mę siekia. 

Kad pasileido Karkvabalis, Sruzdėlytei net dvasią užėmė. 

Tik sušmišėliavo po jais giria — ir nebėra. 

Ogi va, ir pažįstamas beržas, ir skruzdėlynas po juo. 

Ties pačia beržo viršūne vabalas išjungė motorą ir — šlept! — 
atsitūpė ant šakos. 

— Dėdulyte mielas — maldauja Skruzdėlytė — kaipgi aš nu- 
lipsiu? Juk man kojeles skauda, aš sprandą nusilaušiu. 

Susiklojo vabalas plonuosius sparnelius išilgai nugaros. Iš 
viršaus kietomis geldelėmis užvožė. Plonųjų sparnų galiukus 
kruopščiai po geldelėmis pasibruko. Pagalvojo ir sako: 

— O kaip čia tau žemėn nulipti — tai ir nebežinau. Aš į skruz- 
dėlyną nelėksiu: jūs, skruzdėlės, labai skaudžiai kandate. Riskis 
pati, kaip išmhanai. 

Pažiūrėjo Skruzdėlytė žemyn; nagi čia, po pat beržu, jos skruz- 
dėlynas. 

Pažiūrėjo į saulutę: saulutė ligi juostos jau į žemę suėjusi. 

Apsižvalgė aplinkui: šakutės ir lapeliai, lapeliai ir šakutės. 
Nėra kaip namo patekti, nors stačia galva verskis! 

Staiga mato: šalimais ant lapelio Vikšras Lapsukys tupi, šil- 
ko siūlą iš savęs traukia, traukia ir ant šakelės vynioja. 

— Vikšrai, Vikšrai, nuleisk mane namo! Man ta viena minutė 
beliko: nebeįsileis manęs nakvoti. 

— Eik iš akių! Matai, kad darbą dirbu: verpalą verpiu. 

— Visi manęs gailėjo, niekas šalin nevarė, tu — pirmas! 

Nebenukentė Skruzdėlytė, puolė ant jo ir kadgi krimstelė- 
jo! 

Išsigandęs Vikšras kojytes tik surietė ir keberiokšt nuo lapo 
žemėn! O Skruzdėlytė ant jo pakibusi — tvirtai įsikabinusi. 

Tik neilgai jie krito: kažkas iš viršaus — tįst! 

Ir pakibo jie abudu ore ant šilkinio siūlo: siūlas mat ant ša- 
kutės buvo užvyniotas. 

Supasi Skruzdėlytė ant Lapsukio kaip sūpuoklėse. O siūlas 
vis ilgėja, ilgėja, ilgyn tįsta: vyniojasi iš Lapsukio pilvo, tem- 
piasi, netrūksta. 

Skruzdėlytė su Lapsukiu vis žemyn, žemyn, žemyn leidžiasi. 

O apačioj, skruzdėlyne, skruzdėlės dirba, pluša, skubinasi: už- 
darinėja visas skyles, ir įeinamąsias, ir išeinamąsias. 

Visas užtaisė, viena — paskutinioji — beliko. 

Skruzdėlytė nuo Vikšro — tik striuokt! — ir namo. 

O čia ir saulutė nusileido. 


UODEGOS 


Atlėkė pas žmogų Musė ir sako: 

— Tu visokio gyvio šeimininkas, tu viską gali padaryti. Pa- 
daryk man uodegą. 

— O kam tau reikia uodegos? 

— Ogi tam,— sako Musė,— kaip ir visiems žvėrims, — dėl 
gražumo. 

— Nežinau tokių žvėrių, kuriems uodega būtų dėl gražumo. 
Ogi tu ir be uodegos gerai gyveni. 

Supyko Musė ir ėmė Žmogui gristi: tai ant saldumynų tupia, 
tai ant nosies, tai prie vienos ausies zirzia, tai prie kitos. Įky- 
rėjo, nors tu čia kažin ką! Žmogus jai ir sako: 


278 


— Na gerai. Lėk tu, Muse, į girią, į upę, į lauką. Jei ten rasi 
tokį žvėrį, paukštį ar šliužą, kuriam uodega prikabinta tik dėl 
gražumo, tai galėsi jo uodegą sau pasiimti. Aš leidžiu. 

“ Apsidžiaugė Musė ir išlėkė pro langą. 

Lekia per sodą ir mato: lapu šliaužioja Šliužas. 

— Atiduok man savo uodegą, Šliuže! Tau gi jinai tik dėl 
gražumo. 

—-Ką tu šneki, meldžiamoji! — sako Šliužas.— Juk aš nė uo- 
degos neturiu: čia gi mano pilvas. Aš jį čia sutraukiu, čia iš- 
plečiu — tiktai taip ir šliaužiu. Aš — pilvakojis. 

Musė mato, kad ji apsiriko, ir. lekia toliau. 

Prilėkė upelę, o upelėje Žuvis ir Vėžys — abu su uodegomis. 
Musė į Žuvį: 

— Atiduok man savo uodegą! Ji tau dėl gražumo. 

— Visiškai ne dėl gražumo,— atsako Žuvis.— Uodega — ma- 
no vairas. Matai: reikia man į dešinę sukti — uodegą į dešinę 
pakreipiu. Reikia į kairę — uodegą į kairę vinksteliu. Negaliu 
tau uodegos atiduoti. 

Musė į Vėžį: 

— Atiduok man savo uodegą, Vėžy! 

— Negaliu atiduoti, — atsako Vėžys.— Mano kojelės silpnos, 
plonos, negaliu jomis irtis. O uodega plati ir stipri. Kai šmaukš- 
teliu ja per vandenį, tuoj paplaukiu galiuką. Šmaukšt, šmaukšt — 
ir plaukiu, kur man reikia. Uodega man vietoj irklo. 

Nulėkė Musė toliau. [lėkė į girią, mato Genį medyje betu- 
pintį. 

Musė į įį: 

—- Atiduok man savo uodegą, Geny! Tau ji tiktai dė] gra- 
Žumo. 

— Eik tu, juokdare! — sako Genys.— (O) kaipgi aš medį ka- 
posiu, Maisto sau ieškosiu, lizdą vaikams taisysiu? 

— Ogi snapu, — sako Musė. 

— Snapu tai snapu, — atsako Genys,— tik mat be uodegos 
vis tiek negaliu išsiversti. Va, pažiūrėk, kaip aš kapoju. 

Įsirėmė Genys tvirta, standžia savo uodega į žievę, atsivėdė- 
jo visas ir kad droš snapu į medį — tik skiedros Jekia! 

Musė mato: tikrai, Genys uodega (emiasi į medį kapoda- 
mas — jam negalima be uodegos. Uodega jam atrama. Nulėkė 
toliau. 

Mato: krūmuose stirna su Mmažučiais stirniukais. O tos Stir- 
nos uodega -— mMažučiukė, pasipūtusi balta uodegytė. Musė kad 
ims Užti: 

— Atiduok man savo uodegytę, Stirna! 

Stirna išsigando. 

— Ką tu kalbi, meldžiamoji! — sako.— Jei aš tau atiduosiu 
savo uodegytę, tai mano stirniukai pražus. 

— O kam jiems reikalinga ta tavo uodegytė? — nustebo Mu- 
sė. 

— O kaipgi— sako Stirna.— Šit ims mus vytis Vilkas. Aš 
pulsiu į mišką — slėptis. Ir stirniukai paskui mane. Tik jiems 
balta uodegėle mosuoju kaip skarele: čionai bėkite, čionai! Jie 
mato, kaip kažkas baltas priešais mirga, ir bėga paskui mane. 
Taip visi ir pabėgame nuo Vilko. 

Nėra ko daryti, lekia Musė toliau. 

Lėkė lėkė ir pamatė Lapę. Na, ir uodega Lapės! Tanki, ruda, 
O graži graži! 

„Na,— mano sau Musė, — jau ši uodega tai bus mano!“ 

— Atiduok uodegą! 

— Ką tu dabar, Muse! — atsako Lapė— Gi be uodegos aš 
pražūsiu. Ims vyti šunys — ir tuoj mane beuodegę pagaus. O su 
uodega as juos apgausiu. 

—- Kaip tu juos, — klausia Musė, — apgausi? 

— Gi kai šunys bus man ant kulnų, aš tik uodegą švykšt! — 
Uodega į dešinę, aš pati į kairę. Šunys pamatys, kad uodega į 
dešinę šūstelėjo, ir puls į dešinę. Tiktai kol susigriebs, jog apsi- 
riko, aš jau toli. 

Mato Musė: visi žvėrys uodegas su reikalu nešioja, nėra at- 
liekamų uodegų nei girioje, nei upėje. Nėra ko daryti, lekia Mu- 
sė namo. Sau viena galvoja: 

„Prikibsiu prie Žmogaus, grisiu jam, kol jis uodegą man pa- 
dirbs". 

Žmogus sėdėjo prie lango, žiūrėjo į kiemą. 

Musė jam ant nosies atsitūpė. Žmogus taukš sau per nosį, 
o Musė jau jam ant kaktos nusileido. Žmogus pokšt sau per kak- 
tą, o Musė jau vėl ant nosies. 

— Eik tu sau nuo manęs, Muse! — ėmė maldauti Žmogus. 

— Neisiu sau,— zirzia Musė— O kam tu iš manęs pasijuo- 
kei, laisvų uodegų ieškoti išsiuntei? Aš visus žvėris apklausinė- 
jau — visiems uodegos reikalingos. 

Žmogus mato: nėra kaip atsikratyti Muse — tai įkyrumas! 

Pagalvojo ir sako: 

— Muse, Muse, antai Karvė kieme; ją paklausk, kam jai uo- 
dega reikalinga. 

— Na gerai — sako Musė — paklausiu dar Karvę. O jei ir 

Karvė neatiduos man uodegos, tai aš tave, Žmogau, iš pasaulio 
išvarysiu. 

Išlėkė Musė pro langą, atsitūpė Karvėi ant nugaros ir kad 
ims zirzėti, klausinėti: 

— Karve, Karve, kam tau reikia uodegos? Karve, Karve, kam 
tau reikia uodegos? | 

Karvė tylėjusi patylėjusi kad šveitė uodega sau per nugarą — 
pritvojo Musę. 

Krito Musė žemėn — ir po Musės, ir užvertė kojas. 

O Žmogus ir sako pro langą: 

— Taip tau, Muse, ir reikia — nekibk prie žmonių, nekibk 
prie žvėrių. Grasynė. 


TETERVINAS TERENTIJUS 


Gyveno miške Tetervinas, vardu Terentijus. 

Vasarą jam gera buvo: žolėse, tankiuose lapuose nuo piktų 
akių slėpdavosi. O atėjo žiema, nukrito krūmų ir medžių lapai — 
ir nebėra kur slėptis. 

Šit piktieji miško žvėrys ir ėmė ginčytis, kam dabar Teter- 
vinas Terentijus pietums atiteks. Lapė sako — jai. Kiaunė sa- 
ko — jai. 

Lapė sako taip: 

— Terentijus tūps miegoti ant žemės, krūme. Vasarą jo krū- 
me nesimato, o dabar — va. Aš žemėje medžioju, aš jį ir su- 
valgysiu. 

O Kiaunė sako taip: 

— Ne, Terentijus tūps miegoti medyje. Aš aukštai medžioju, 
aš jį ir sųvalgysiu. | 

Tetervinas Terentijus nugirdo jų ginčą, išsigando. Nuskrido 
į miško patį pakraštį, atsitūpė medžio viršūnėje ir suka, tik suka 
galvą, kaip jam tuos piktus žvėris apgauti. Medyje atsitūpsi — 
Kiaunė pagaus, ant žemės nusileisi — Lapė nutvers. Tai kur nak- 
voti? 

Galvojo galvojo, galvojo galvojo, — nieko nesugalvojo ir už- 
migo. Užmigo ir sapnuoja, tartum jis nei medyje, nei ant žemės 
miega, o ore. Nei Kiaunė iš medžio nepasieks, nei Lapė nuo 
žemės nepasieks: va tiktai kojas po savim pariesti — ji Ir ne- 
iššoks tiek aukštai. 

Terentijus besapnuodamas kojas parietė ir — tik pūpt nuo ša- 
kos! O sniego buvo gilu, minkšta kaip pūkuose. Negirdima prie 

jo sėlina Lapė. Į miško pakraštį traukia. O aukštai, medžiais, Kiau- 
nė šokuoja ir taip pat į miško pakraštį. Abi skuba Tetervino Te- 
rentijaus čiupti. 

Šit Kiaunė pirmoji atšokavo prie miško ir visus medžius ap- 
žiūrėjo, visas šakas išlaipiojo — nėra Terentijaus! 

„Ė,— mano sau,— pavėlavau! Matyt, jis žemėje, krūme mie- 
gojo. Lapei tikriausiai atiteko.“ 

O Lapė atbėgo, visą miško pakraštį apžiūrėjo, visus krūmus 
išlandė — nėra Terentijaus! 

„Ė— mano sau — pavėlavau! Matyt, jis medyje miegojo. 
Kiaunei, matyt, atiteko.“ | 

Pakėlė Lapė galvą, o Kiaunė va kur: ant šakos tupi, dantis 
rodo. 

Lapė supyko, kad suriko: 

— Tu mano Terentijų suėdei,— aš tau! 

O Kiaunė jai: 

— Pati suėdei, o ant manęs sakai. Aš tau! 

Ir jos susikibo pjautis. 

Karštai pjaunasi: sniegas po jomis tirpsta, gaurų kuokštai 
laksto. 


Staiga — tik trach-ta-ta-tach! — iš po sniego kažkas juodas 
kad šaus! 
Lapė ir Kiaunė nutirpo iš baimės. Šoko kas sau: "Kiaunė — į 


medį, Lapė — į krūmus. 

O čia Tetervinas Terentijus iššoko. Jis kaip iš medžio išdri- 
bo, taip sniege ir užmigo. Tik triukšmas ir pjautynės jį pabudi- 
no, o kad ne, tai gal ir lig šiol dar tebemiegotų. 

Nuo to laiko visi tetervinai žiemą sniege Miega: šilta jiems 
tenai ir smagu, ir nuo piktų akių saugu. 


DMITRIJUS NAGISKIN AS 


NARSUSIS AZMUNAS 


Drąsiam niekas negali sutrukdyti. Drąsus per ugnį ir vandenį 
pereis — ir tik stipresnis bus. Drąsų ir narsų žmonės ilgai atsi- 
mena. Tėvas sūnui apie drąsų ir narsų pasakas pasakoja. 

Tai buvo seniai. Tada nivchai dar akmeninius antgalius strė- 
lėms darė. Tada nivchai dar mediniais kabliukais žuvis gaudė. 
Tada Amūro limanas Mažąja jūra buvo vadinamas — Lia-erį. 

Tada ant pat Amūro kranto stovėjo kaimas. Jame gyveno 


nivchai — nei labai gerai, nei labai blogai. Daug žuvų upėje — 
nivchai linksmi, dainas dainuoja, sotūs iki kaklo. Mažai žuvų 
upėje — tylūs nivchai, samanas rūko ir diržais pilvus susiver- 
žia. 


Vieną pavasarį šit kas atsitiko. 

Sėdi kartą bernai su vyrais ant kranto, žiūri į vandenį, pyp- 
kes rūko, tinklus taiso. Mato — Amūru kažkas plaukia. Penki, 
šeši, o gal ir visa dešimtis medžių. Matyt, kažkur vėtra privertė 
medžių, ištvinęs vanduo suplakė juos į plaustą, ir taip stipriai, 
kad ardyk neardęs — neišardysi. Ant tų medžių vanduo prinešė 
žemių. Ant jų užaugo žolė. Tikra sala — chovych — plaukia. 

Plaukia chovych, ir nivchai mato: ant jo stovi pradėta drožti 
kartis. Kelios eilės neatitrūkusių drožlių raitosi, šnara vėjyje. 
Raudonas skudurėlis, prie tos karties pririštas, plazda. 

Sako senas nivchas Pletunas: 

— Kažkas plaukia... Apdrožta kartis iškelta — vadinasi, pra- 
šo pagalbos. 

Girdi nivchai — vaiko verksmas nuo plausto sklinda. Verkia 
vaikas net pasikūkčiodamas. 

Sako Pletunas: 


— Vaikas plaukia. Matyt, jis nieko neturi. Pikti žmonės visus 
jo gimines išžudė arba juoda mirtis juos nusinešė. Be reikalo 
motina nemes savo vaiko. Ant plausto pasodino — gerų žmonių 
ieškoti išsiuntė. 

Artėja plaustas. Vis aiškiau girdėti verksmas. 

— Kaip žmogui nepadėsi! — sako Pletunas.— Reikia padėti. 

Metė vaikinai virvę su mediniu kabliu, užkabino plaustą, pri- 

traukė prie kranto. Žiūri — guli ant žolės vaikas: baltutis, apskri- 
tutis, akutės juodos, kaip žvaigždutės spindi, veidelis platus — 
kaip pilnas mėnulis. Vaiko rankose — strėlė ir irklas. 

Pažiūrėjo Pletunas, sako: 

— Užaugęs vaikas bus didvyris, jeigu dar lopšyje už strėlės 
ir irklo nusitvėrė: nei priešo, nei darbo nebijos. Sūnumi jį pa- 
vadinsiu— sako.— Naują vardą duosiu. Tegu bus Azmunas. 

Paėmė nivchai vaiką ant rankų, nunešė į Pletuno namus. Tik- 
tai kas gi čia?.. Kas žingsnį vaikas vis sunkesnis darosi! 

Sako nivchai seniui: 

— Ei, Pletunai, tavo sūnus ant rankų auga! Žiūrėk! 

— Kaip jis gali neaugti ant savo gimtos žemės ir ant gen- 
tainių rankų! — atsako Pletunas.— Gimtoji žemė žmogui jėgų 
duoda. 

Matyt, teisybę Pletunas sakė, kad gimtoji žemė jėgų duoda: 
kol iki namų nuėjo, išaugo Azmunas; iki slenksčio jį vaikinai 
nunešė, o prie slenksčio jis nuo rankų nulipo, savo kojomis at- 
sistojo, į šalį pasitraukė — vyresniems kelią užleido. Tik pralei- 
dęs vyresniuosius, pats į trobą įžengė. 

„E-e! — galvoja Pletunas, į naują sūnų žiūrėdamas.— Vaiki- 
nukas pirmiau apie žmones galvoja, paskiau apie save. Geras 
bus žmogus“. 

O sūnus ant gultų įtėvį pasodino, nusilenkė jam ir sako: 

— Pasėdėk, tėve. Per savo ilgą amželį privargai. Pailsėk. 

Paėmė tinklus, paėmė irklą. Nuėjo į pakrantę — valtys pa- 
čios į vandenį sušoko. Vaikinukas, į valtį įsilipęs, vairagalin irk- 
lą metė, — ir ėmė irklas pats darbuotis, į vidurį upės irtis. Plau- 
kia valtis. Azmunas užmetė tinklą. Ištraukė tinklą su žuvimis ir 
pasuko valtį į krantą. Parėjo namo — visas žuvis, kiek tik pa- 
gavo, atidavė moterims. Kaime tą vakarą visi valgė žuvį. Visi 
patenkinti, tiktai Azmunas nepatenkintas. Sako įtėviui: 

— Šioje vietoje mažai žuvų. 

Atsako jam Pletunas: 

— Neatplaukė žuvų. Amūras žuvų neduoda. 

— Reikia paprašytti, tėve. Kaipgi nivchai gali be žuvų gy- 
venti? 

— Seniau visada taip darydavome — penėjome Amūrą, pra- 
šėme, kad žuvų duotų. 

Taigi išplaukė Amūro penėtiį. 

Daugeliu valčių išplaukė. Geriausiais margos ruonių odos 
drabužiais apsirengė, juodais šunenų kailiniais. Plaukia, gražias 
dainas dainuoja. Išplaukė į Amūro vidurį. 

Paėmė Pletunas košę, jukolą — džiovintą žuvį, truputį brie- 
dienos paėmė. Viską į Amūrą sumetė: 

— Paprasti žmoneliai tavęs prašo — atsiųsk Žuvų, gerų žuvų 
atsiųsk, visokių žuvų atsiųsk! Štai tau bent kiek džiovintos žu- 
vies metam, nepyk — daugiau nieko neturim. Badaujam! Pilvai 
mūsų prie nugaros pridžiūvo. Padėk mums, o mes tavęs neuž- 
miršim! | 

Užmetė Azmunas tinklą — daug žuvų sugavo. Džiaugiasi niv- 
chai. Tiktai Azmunas susiraukęs. „Vienas kartas — tai tik sėk- 
mė“,— sako. Užmetė tinklą antrą kartą — mažiau žuvų besuga- 
vo. Susiraukęs Azmunas. Užmetė tinklą trečią kartą — pasku- 
tines žuvis sugavo. Kas tik paskui iš nivchų tinklą bemetė — 
nieko nepagavo. Net didstintės nelindo į tinklą. Ketvirtą kartą 
užmetė savo tinklą Azmunas — tuščią ištraukė. 

Nusiminė nivchai. Užsirūkė pypkes. 

— Dabar mes mirsime! — sako. 

Liepė Azmunas visas žuvis į vieną klėtį sukrauti — po truputį 
visus Žmones maitinti. 

Pravirko Pletunas, sako Azmunui: 

— Sūnumi tave pavadinau, maniau — pradėsi pas mane nau- 
ją gyvenimą! Žuvų nėra — ką valgysime? Visi badu išmirsime. 
Išeik, sūnau mano! Tavo kelias kitas. Išeik iš mūsų — mūsų ne- 
laimę mums vieniems palik! 

Ėmė Azmunas galvoti. Tėvo pypkę užsirūkė. Dūmai kamuo- 
liais verčiasi. Ilgai galvojo. Paskui sako: 

— Eisiu pas Jūrų Senolį — pas Tairnadzą. Žuvų Amūre todėl 
nėra, kad Šeimininkas nivchus pamiršo. 

Išsigando Pletunas: niekas iš nivchų pas Jūrų Šeimininką nė- 
Ia ėjęs. Niekada šito nėra buvę. Argi gali paprastas žmogus pas 
Tairnadzą, Jūrų Senolį, į dugną nusileisti? 

— Ar įveikiamas tau šitas kelias? — klausia Azmuną tėvas. 

Treptelėjo Azmunas koja, ir iki juostos į žemę susmego — 
toks buvo stiprus. Smogė kumščiu į uolą — uoloje atsivėrė ply- 
šys, iš to plyšio ištryško šaltinis. Primerkė akį — į tolimą sopką 
pažiūrėjo, sako: 

— Sopkos papėdėje tupi voverė, riešutą įsikandusi, negali 
pragraužti. Padėsiu jai. 

Paėmė Azmunas lanką, įdėjo strėlę, įtempė timpą, paleido 
strėlę. Nulėkė strėlė, pataikė į riešutą, kurį voverė dantyse lai- 
kė, perskėlė pusiau — voverės nekliudė. 

— Įveikiamas! — sako Azmunas. 

Susiruošė Azmunas į kelionę. Į maišelį užantyje Amūro že- 

mės įsidėjo, peilį, lanką su strėlėmis pasiėmė, virvę su kabliu, 
kaulinę plokštelę, kungachkeji,— pagroti, jeigu kelionėje pasi- 
darys nuobodu. 

: Pažadėjo tėvui greitu laiku žinią apie save duoti. Liepė to- 
mis žuvimis, kurių prigaudė, visus maitinti, iki jis pargrįš. 

Išėjo Azmunas. Į pajūrį nuėjo. Mažąją jūrą priėjo. Žiūri — 
ruonis į jį akis iš vandens išsprogines, iš bado dvesia. 

Šaukia jam Azmunas: 

— Ei, kaimyne, ar tolimas kelias iki Šeimininko? 

— Kokio tau šeimininko reikia? 

— Tairnadzo, Jūros Senolio! 

— Jeigu jūros — tai jūroje ir reikia ieškoti. — atsakė ruo- 
nis. 

Nuėjo Azmunas toliau. Priėjo Ochotsko jūrą, Pilia-Kerkchą — 
taip ji tada buvo vadinama. Tyvuliuoja priešais jį jūra — nei 
galo, nei krašto nematyti. Kirai viršum jos skraido, jūrų krank- 
liai kranksi. Banga paskui bangą ritasi. Pilkas dangus viršum 
jūros pakibęs, debesimis uždengtas. Kur čia Šeimininko ieškoti? 
Kaip pas jį nueiti? Ir paklausti nėra ko. Dairosi Azmunas... Ką 
daryti? Sušuko kirams: 

— Ei, kaimynėliai, ar geras laimikis? O prasti žmoneliai iš 
bado miršta! " 

— Koks ten be laimikis! — atsako kirai. — Pats matai, vos 
sparnais mojuojam. Žuvų seniai nebematom. Greitai mums bus 
galas. Matyt, užmigo Jūros Senolis, užmiršo savo pareigas. 

Azmunas sako: 

— Man jo ir reikia. Tik nežinau, kaimynėliai, kaip pas jį pa- 
tekti. 

Kirai sako: 

— Toli jūroje yra sala. Iš tos salos dūmai kyla. Tai ne sala, 
o Jūros Senolio jurtos stogas, — iš dūmtraulio kyla dūmai. Mes 


ten nesame buvę, mūsų tėvai tenai neskrisdavo — iš paukščių 
keliauninkų girdėjome! Kaip ten patekti — nežinome. Paklausk 
delfinų. 


— Gerai,— sako Azmunas. 

— Jeigu pas Senolį pateksi — prisimink mus, Azmunai! 

Nuėjo Azmunas į pajūrį. Ilgai ėjo. Pavargo. Atsisėdo tarp ak- 
menų ant smėlio, galvą ant rankų pasidėjo, ėmė galvoti. Galvo- 
jo, galvojo — užmigo. Staiga per sapną girdi — šūkauja ant kran- 
to kažkokie žmonės. Azmunas atsimerkė... 

Žiūri — ant smėlio tuščios valtys. O krante vaikinai eina lenk- 
čių, galynėjasi, per kits kitą šokinėja, lenktais kardais švytruoja. 

Tuo tarpu į krantą išsiropštė ruoniai. Vaikinai ruonius kardais 
kapoja. Kaip kerta — taip ruonis ant šono ir virsta! 

„E-e— mano Azmunas,— kad taip man toks kardas!" 

Tuo tarpu vaikinai ėmė imtis. Kardus ant smėlio numetė. Mu- 
šasi — nieko aplink nemato, šaukia, kivirčijasi. Azmunas prisi- 
taikė, virvę su kabliu metė, užkabino kkardą ir palengvėle prisi- 
traukė. Pabandė pirštu — aštrus! Pravers! 

Baigė vaikinai imtynes. Visi stvėrėsi kardų, o vienam trūksta. 
Pravirko vaikinas, sako: 

— Ojajai! Gausiu nuo Šeimininko! Ką dabar Senoliui pasa- 
kysiu, kaip pas jį pateksiu? | 

- „E-e— mano Azmunas,— vaikinai su Senoliu pažįstami. Ma- 
tyt, iš jūros kaimo vaikinai.“ Pats guli, nė krust. 

Ėmė vaikinai kardo ieškoti — nėra kardo! Tas, kuris kardą 
prarado, nubėgo į mišką — žiūrėti, gal ten pametė. Kiti valtis į 
1ūrą nustūmė, susėdo į jas. Tik viena liko ant kranto. 

O Azmunas — paskui tuos vaikinus! Tuščią valtį į jūrą nu- 
stūmė, žiūri, kur vaikinai plauks. O vaikinai į atvirą jūrą iriasi. 
Šoko Azmunas į valtį, ėmė į jūrą irtis. Staiga žiūri — kas čia 
dabar? Nematyti priešais nei valčių, nei vaikinų! Tiktai delfinai 
jūra plaukia, bangas skrodžia, nugaros pelekus kaip kardus iš- 
kišę, ant pelekų ruonių mėsos gabalai stirkso. 

Tuo tarpu ir po Azmunu valtis susiūbavo. Įgikibo Azmunas, 
apsidairė — ne valtyje jis, o ant deliino nugaros! Suprato daba: 
vaikinas, kad ne valtys ant kranto gulėjo, o deliinų odos. Kad 
ne vaikinai ant kranto kardais švytravo, o patys delfinai. Ir 
ne kardai ten buvo, o aštrūs nugaros pelekai. „Na ką gi — ma- 
no Azmunas,— vis arčiau Senolio!“ 

Ar ilgai taip plaukė Azmunas — nežinau, nepasakojo. Kol 
plaukė, jam ūsai užaugo. 

Pagaliau pamatė Azmunas, kad priešais jį sala, panaši į pa- 
lapinės stogą. Pačioje salos viršūnėje — skylė, iš skylės dūmelis 
Iūksta. ,,Matyt, ten Senolis gyvena!“ — sako sau Azmunas. Įdėjo 
jis į lanką strėlę, pasiuntė strėlę tėvui... Nulėks strėlė — senajam 
žinią nuneš. 

O delfinai prie salos priplaukė, puolė į krantą, per nugarą 
persivertė — ir virto vaikinais, ruonienos gabalus rankose lai- 
ko. 

Tik vienas delfinas atgal pasuko — tas, kurio odą Azmunas 
pasigvelbė. Matyt, negali jis be šeimininko malonės grįžti namo. 
Išsliuogė iš po Azmuno ir nuplaukė. Išvirto Azmunas į vandenį — 
vos nepaskendo. 

Pamatė vaikinai, kad Azmunas jūroje kepurnėjasi, puolė prie 
jo. Išsikapstė Azmunas į krantą. Vaikinai jį apžiūrinėja, raukia 
antakius. Sako: 

— Kas tu toksai? Kaip čia patekai? 

— Ką jūs — saviškio nepažįstate? — sako Azmunas.— Aš nuo 
jūsų atsilikau, kol savo kardo ieškojau. Štai mano 'kardas! 

— Taip, teisybė. Kardas tavo. O kodėl tu į save nepanašus? 

Azmunas sako: 

— Pasikeičiadi aš iš baimės, kad kardą pamečiau. Iki šiol ne- 
galiu atsipeikėti. Einu pas Senolį, tegul man buvusią išvaizdą 
grąžina! 

— Miega Senolis— sako vaikinai. — Matai, dūmelis vos vos 
rūksta. 

Vaikinai nuėjo į savo jurtas. Azmuną paliko vieną. 

Ėmė Azmunas į sopką kopti. Iki pusės įkopė, žiūri — ogi ten 
stovykla. Toje stovykloje — vien tik mergaitės. Užtvėrė Azmu- 
nui kelią, neleidžia: 

— Senolis miega, liepė netrukdyti. 

Lenda prie Azmuno, glaustosi: 

— Neik pas Senolį! Pasilik su mumis. Vesi — gerai gyven- 
si. 

O mergaitės — gražuolės, viena už kitą gražesnės! Akys švie- 
sios, veidai skaistūs, liemenys liauni, rankos miklios! Tokios dai- 
lios mergaitės, kad Azmunas pagalvojo: ogi iš tiesų, neblogai 
būtų jam iš tų Mergaičių kurią nors į žmonas pasiimti. 

Tuo tarpu jis pajuto, kaip užantyje slinktelėjo Amūro žemė 
maišelyje. Prisiminė Azmunas, kad ne nuotakos ieškoti jis Čia 
atkako, o ištrūkti iš mergaičių negali. Ir Azmunas susivokė — 
išsitraukė iš ančio karolius, metė žemėn. 

Puolė mergaitės karolių rinkti — tada ir pamatė Azmunas, kad 
tos mergaitės neturi kojų, kad kojų vietoj — ruonių plaukme- 
nys. Ištrūko iš jų Azmunas, nuėjo sau. 

Kol mergaitės karolius rinko, Azmunas įkonė į kalną. Į tą sky- 
lę, kuri pačioje viršūnėje buvo, savo virvę su kabliu nuleido. 
Kablį užkabino už kalno keteros ir ta virvė ėmė žemyn sliuogti. 
Nusileido į jūros dugną — į Jūros Senolio namus pateko. 

Apsidairė: viskas name kaip pas nivchą,— gultai, ugniakuras, 
sienos, stulpai, tiktai viskas padengta žuvų žvynais. Ir už lango 
ne dangus, bet vanduo. 

Teliuškuoja už lango vanduo, žalios bangos ritasi, tose ban- 
gose dumbliai lyg nematyti medžiai siūbuoja. Pro langus pra- 

plaukia žuvys, tokios, kurių joks nivčhas į burną neimtų: dantin- 
gos ir kaulėtos, pačios žiūri — ką galėtų prarytil.. 

Guli ant gultų Senolis, miega. Žili plaukai ant priegalvio iš- 
drikę. Burnoje stirkso pypkė, beveik visai užgesusi, vos vos dū- 
melis terūksta, link dūmtraukio driekiasi. Knarkia Tairnadzas, 
nieko negirdi. Palietė jį Azmunas ranka — ne, nepabunda Seno- 
lis, ir gana. 

Supyko Azmunas: kas čia dabar — nivchai iš bado miršta, 
Tairnadzas miega... Negerai! 

Rėkalojo, rėkalojo Azmunas — nepabunda Tairnadzas... Įsikarš- 
čiavęs durstelėjo jį Azmunas peiliu. Sukrutėjo Tairnadzas, krenkš- 
telėjo, prasimerkė, nusičiaudėjo. 

Prisiminė Azmunas savo kaulinę plokštelę -- kungachkeji, iš- 
sitraukė iš ančio, įsikando, ėmė liežuvėlį judinti. Sugaudė, su- 
dūzgė, užgrojo kungachkeji: čia sakytum paukštis čiulba, čia 
tarsi upelis čiurlena, čia lyg bitė dūzgia. 

Niekada šito Jūrų Senolis nebuvo girdėjęs. Kas čia dabar? Su- 
judo, kilstelėjo, akis prasitrynė, atsisėdo, kojas po savim pasi- 
brukęs. Didelis kaip povandeninė uola; veidas geras; ūsai kaip 
šamo nukarę. Ant odos žvynai kaip perlamutras žvilga. Drabužiai 
iš jūros dumblių pasiūti... Pamatė jis, kad priešais jį Mažas vai- 
kinukas stovi, tarytum didstintė priešais eršketą, stovi ir taip 
gražiai groja, kad Tairnadzui širdis ėmė šokinėti. Akimirksniu jam 
miegai išlakstė. Gerą savo veidą į Azmuną nukreipė, prisimerkė, 
klausia: 

— Kokios tu genties Žmogus? 

— Aš — Azmunas, nivchų genties žmogus. 

— Nivchai prie Tro-mifo?? ir prie Lia-eri gyvena. Ko taip 
toli į mūsų vandenis, žemes atklydai? 

Papasakojo Azmunas, kaip sunku pasidarė nivchams gyventi, 
nusilenkė: 

— Tėve, padėk nivchams — pasiųsk nivchams žuvų! Tėve, 
nivchai badu miršta. Jie man pasakė: nusilenk Jūrų Šeimininkui, 
paprašyk — tegu padeda. 

Gėda pasidarė Senoliui. Paraudo jis, sako: 

— Blogai išėjo: tik priguliau pailsėti, ir užmigau:! Ačiū tau, 
kad mane prižadinai! 

Pakišo Tairnadzas „ranką po gultais. Žiūri Azmunas — ten 
didelis kubilas stovi, o kubile kuprės, eršketai, ketos, lašišos 
plaukioja — daugybė žuvų! 

Šalia kubilo oda guli. Stvėrė ją Senolis, ketvirtą jos dalį žu- 
vų primetė. Atidarė duris, žuvis į jūrą išvertė, sako: 

— Pas nivchus į Tro-mifą, į Amūrą plaukite! Greitai plauki- 
te! Pavasarį gausiai į tinklus lįskite! 

— Tėve,— sako Azmunas,— negailėk nivchams žuvų! 

Susiraukė Jūrų Senolis, ūsus krustelėjo. 

Azmunas išsigando. „Na, dabar aš žuvęs! — mano.— Supy- 
kinau Senolį. Blogai bus! Neduos daugiau žuvų!“ Prisiminė tėvą, 
prisiminė kaimynus, išsitiesė, tiesiai į Tairnadzą žiūri. 

O tas nusišypsojo ir sako: 

— Kitam nedovanočiau, kad į mano reikalus kišasi, o tau 
dovanosiu: Matau, kad ne apie save, apie kitus galvoji. Tebūnie, 
kaip tu nori! 

Išvertė Tairnadzas į jūrą dar pusę odos visokiausių žuvų. 

— Į Tro-mifą, į Amūrą plaukite, plaukite! Rudenį gausiai į 
tinklus lįskite. 

Nusilenkė jam Azmunas. 

— Tėve, aš neturtingas, neturiu kuo tau už gera atsilyginti. 
Še tau dovanų kungachkeji. 

Atidavė jis Tairnadzui savo kaulinę plokštelę; kaip ja groti, 
parodė. 

O senajam seniai rankas niežti: nori ją paimti, akių nuo jos 
atitraukti negali! Labai patiko Žaislelis. Apsidžiaugė Tairnadzas, 
apžiojo plokštelę, sukando, liežuvėlį judinti pradėjo... 

Sugaudė, sudūzgė kungachkeji: čia tarsi jūros vėjas, čia lyg 
bangų mūša, čia sakytum medžiai ošia, čia tarsi paukštelis rytui 
auštant gieda, čia lyg staras švilpauja. Groja Tairnadzas. Visiškai 
įsilinksmino. Po visą namą šokti pasileido. Emė siūbuoti namas, 
už langų bangos sukunkuliavo, jūros dumbliai dryksta — audra 
jūroje pakilo. 

Mato Azmunas, kad Tairnadzui jis nebe galvoj. Priėjo prie 
dūmtraukio, nusitvėrė savo virvės, ėmė viršun sliuogti. Kol sliuo- 
gė, visas rankas kruvinai susidraskė: nežinia, kaip ilgai jis pas 
Senolį viešėjo, bet visa virvė jau buvo jūrų kiaukutais apaugusi. 

Išlindo, apsidairė. 

Jūrų mergaitės vis dar karolių ieško, ginčijasi, dalijasi. — net 
namus savo užmiršo, tų namų durys samanomis apaugo! 

Metė Azmunas akį į žemutinį kaimą — tuščias stovi, o toli 
jūroje delfinų pelekai matyti: varo delfinai žuvis prie Pilia-Kerk- 
cho krantų, prie Lia-eri krantų, į Amūrą varo žuvis! 

Kaip dabar namo patekti? 

Mato Azmunas — vaivorykštė kaba. Vienu galu į salą, ant- 
ruoju — į Didžiąją žemę remiasi. 

O jūroje bangos šėlsta — šoka Tairnadzas savo jurtoje. Jūra 
visa baltai putoja. 

Ėmė lipti Azmunas ant vaivorykštės. Vos vos užsiropštė. Vi- 
sas išsitepė: veidas žalias, rankos geltonos, pilvas raudonas, kojos 
žydros. Šiaip taip užlipo, vaivorykštė į Didžiąją žemę pasileido 
bėgti. Bėga, smenga, vos nekrenta. Pasižiūrėjo apačion, mato — 
nuo žuvų net juoda jūroje. Turės nivchai žuvų! 

Pasibaigė vaivorykštė. Nušoko Azmunas žemėn. Mato — pa- 
jūry, palei valtį, sėdi tasai vaikinas delfinas, kurio kardą Azmu- 
nas nugvelbė. Pažino jį Azmunas, atidavė kardą. Čiupo vaikinas 
kardą. 

— Ačiū! — sako.— Aš jau Maniau, kad niekada namų nebe- 
pamatysiu... Neužmiršiu tavo gerumo: iki pat Amūro varysiu žu- 
vis. Nepykstu ant tavęs: dabar žinau — ne dėl savęs, dėl žmo- 
nių stengeisi. 

Persivertė per nugarą — delfinu tapo, savo kardą — nugaros 
peleką — į viršų iškėlė ir nuplaukė į jūrą. 

Patraukė Azmunas link Pilia-Kerkcho, priėjo Didžiąją jūrą. 
Kirus, kranklius sutiko. 

Šie šaukia vaikinui: 

— Ei, kaimyne! Gal pas Senolį buvai? 

— Buvau! — šaukia jiems Azmunas.— Ne į mane — į jūrą 
žiūrėkite! 

O žuvys jūra plūsta, vanduo putoja. Puolė kirai, ėmė žuvis 
gaudyti, akyse ėmė riebėti. 

O Azmunas toliau eina. Praėjo Lia-eri, prie Amūro artėja. 
Žiūri — ruonis baigia dvėsti. Klausia ruonis vaikiną: 

— (Gal pas Senolį buvai? 

— Buvau,— sako Azmunas.— Ne į mane, į Lia-eri žiūrėk! 

O žuvys aukštyn limanu plūsta, vanduo nuo žuvų putoja. 
Puolė ruonis žuvų gaudyti. Ėmė žuvis ėsti, akyse riebėja. 

O Azmunas toliau eina. 

Gimtąjį kaimą priėjo. Nivchai vos gyvi ant kranto sėdi, vi- 
sas samanas surūkę, visas žuvis suvalgę. 

Išeina Pletunas ant namo slenksčio, sūnų pasitinka, į abudu 
skruostus bučiuoja. 


— Ar buvai, sūnau mano, pas Senolį? — klausia. 
— Ne į mane, tėve, o į Amūrą žiūrėk! — atsako Azmunas. 
O Amūro vanduo kunkuliuoja — tiek žuvų atplūdo, Metė Az- 

munas savo ietį į Žuvų guotą. Įsmigo ietis stačia, kartu su žuvi- 
mis plgukia. Azmunas sako: 

— Ar užteks žuvų, mano įtėvi? 

— Užteks. 

Ėmė nivchai gerai gyventi. Ir pavasarį, ir rudenį žuvys į tink- 
lus lįste lenda! | 

Daugelis žmonių iš tų laikų buvo užmiršti... O Azmuną ligi 
šiol visi atsimena. Ir žemėje. ir jūroje atsimena. 

Kai jūra įsisiūbuoja, bangos ima tykšti į pakrančių uolas, 
žilos bangų keteros kunkuliuoti, šniokšti, tada jūros vėjo švilpe- 
sy girdi čia paukštį krykiant, čia starą švilpiant, čia medžius 
ošiant... Tai Jūrų Senoiis, kad neužmigtų, kauline plokštele groja, 
savo povandeniniame name šoka. 


VARGŠAS MONOKTAS 


Geras darbas niekais nenueina. Greitai ar negreitai, bet vi- 
suomet žmonėms naudą atneša. Ne tau — tai sūnui, ne sūnui — 
tai vaikaičiui. 

Mirė vienam ulčių vaikinui tėvas. Prieš mirtį jis pasišaukė 
sūnų, pasižiūrėjo į jį, apsiverkė: 

— Gaila man tavęs, Monoktai! Mano senelis buvo vargšas, 
angaza,— kaip sako žmonės; tėvas buvo angaza, mane visą gy- 
venimą angaza vadino, ir tau, matyt, teks ši pravardė. Nuo ma- 
žens iki senatvės turtuoliui Boldai dirbau, nieko neuždirbau. Bol- 
dos ranka lengva, kai jis ima. Boldos ranka sunki — kai jis duo- 
da. Man štai jau mirti metas, o aš tau nieko nepalieku. Tiktai pei- 
lį, skiltuvą ir žeberklą. Man juos tėvas paliko. Tėvas juos iš se- 
nelio gavo... Tegul jie dabar tau pasitarnauja. 

Pasakė tai tėvas ir numirė. 

Aprengė jį paskutinėn kelionėn. Palaidojo. Nedideles šerme- 
nis ištaisė. 

Paėmė Monoktas tėvo peilį, skiltuvą bei žeberklą ir pradėjo 
Boldai dirbti, kaip dirbo jo tėvas. 

Ir užmiršo žmonės jo vardą, ėmė vadinti angaza — vargšu. 

Teisybę senis sakė: sunki Boldos ranka, kai jis duoda. 

Pasišaukė Bolda vaikiną, sako jam: 

— Tavo tėvas liko man skolingas. Dabar už jį tau teks atsi- 
teisti. Neatidirbsi už jį — neturės ramybės tėvas aname pasau- 
lyje. Atidirbsi — bus jam ramu. O aš tau padėsiu, maitinsiu, reng- 
siu, ką suvalgysi, sudėvėsi — iš tavęs atskaitysiu. 

Ėmė Monoktas už savo tėvo skolą dirbti. Ėmė Bolda jam pa- 
dėti. Tiktai nuo jo padėjimo vargšui kas dieną vis sunkiau da- 
rosi. Vaikšto Monoktas skarmalais apsitaisęs, valgo, kas atlieka 
nuo kitų, žodžio pasakyti nedrįsta. 

Sako jam Bolda, vos tepražiodamas aptukusią burną: 

— Darbuokis, Monoktai, darbuokis! Mudu dabar kaip broliai. 
Abudu tavo tėvo vėle rūpinamės. Aš tau darbą duodu, o tu 
dirbi. Dirbk, Monoktai, dirbk! Jeigu už tėvo sko:4 Nneatidirbsi, 
neturės ramybės jo vėlė... 

Tyli vaikinas, dirba. Taip nusidirbo, kad ant jo chalatas vos 
besilaiko — visus šonkaulius suskaičiuoti galima. 

O Boldai iš visų pusių turtai plaukia. Jis su užjūrio pirkliais 
draugauja, prekes iš jų perka ir žemiečiams už trigubą kainą 
parduoda. Jam pusė kaimo namuose ir upėje dirba — gaudo žu- 
vis ir džiovina, jukolą gamina ir Boldos šunis prižiūri. Pusė kai- 
mo jam taigoje dirba — žvėris ir paukščius medžioja. Bolda viską 
į namus tempiasi. Dešimt žmonų turi Bolda — visas už skolas iš 
žemiečių paėmė, nei už vieną išpirkos nesumokėjo. Dešimt vergų 
turi Bolda — už savo skolas dirba, savo sunkų gyvenimą keikia. 
Kas rudenį dešimčia valčių su geltonomis žuvų odos burėmis 
Bolda į Nikano šalį plaukia. Ten mieste pats ambanis — viIrši- 
ninkas — su Bolda arbatą geria, kailius iš turtuolio perka; kiek 
už kailiukus Bolda sumokėjo — neklausia, o jam gerai moka. 

Vis labiau ir labiau Bolda tunka. Kas dieną vis storesnis da- 
rosi. O Monoktas jau vos kojas bepavelka. 

Kartą Monoktas prašo: 

— Leisk man žuvų prisigaudyti! Matai — mano pilvas jau 
prie nugaros pridžiūvo. Nusibaigsiu aš — kaip už tėvo.skolą ati- 
dirbsiu? 

Sako Bolda geru balsu: | 

— Prisigaudyk, prisigaudyk, leidžiu! Tiktai pirmiau man, į di- 
djjį kubilą, paskui — sau. Ir mano žeberklo neimk. Ir mano val- 
ties nejudink. 

Visą dieną Monoktas žvejojo. Didelis Boldos kubilas — ne- 
greit jį pilną privarysi. O dar pradėjo lyti. Pliaupte pliaupia. At- 
sisėdo angaza ant kranto: kaip sau prisižvejoti? Valties vaikinas 
neturi. Jėgų neturi. Paėmė Monoktas tėvo žeberklą, o sviesti ne- 
pajėgia. Pasižiūrėjo į savo rankas, pravirko: 

— Visai baigiuosi, teks mirti, rankos mano džiūsta. 

Pasižiūrėjo į tėvo palikimą — peilį, žeberklą ir skiltuvą, — ir 
supyko: 

— Blogi jūs man pagalbininkai! Kiek jau metų dirbate — jei- 
gu būtumėt norėję, seniai jau patys būtumėt dirbti išmokę... O 
jūs be mano rankų visai niekam tikę! 

Gėda pasidarė peiliui. Susimuistė jis Monoktui prie juostos, 
iššoko iš įmautės, nubėgo į mišką. Ėmė kirsti sausmedžius. Visą 
kalną prikirto. Ėmė gluosnius palapinei pjauti — daugybę pri- 
pjovė. 

Pasižiūrėjo skiltuvas į savo šeimininką. O Monoktas guli, ne- 
kruta. Iššoko skiltuvas iš maišelio, prišoko prie sausmedžių, iš- 
skėlė ugnį, uždegė laužą. 

O peilis tuo tarpu palapinę pastatė. Ir vėl į taigą nušokavo. 
Didelę tuopą nuvertė. Ėmė valtį skobti. Tiktai raitosi skiedros į 
visas puses ir rąstas krioksi, nuo šono ant šono vartosi, čia vieną, 
čia kitą pusę atstato... 

Nė nepamatė Monoktas, kaip tėvo peiliukas jau išskobė ge- 
rą valtį, tokią, kokios dar joks meistras nebuvo išskobęs. Atsi- 
sėdo Monoktas palapinėje. Į laužą rankas ištiesė. Ėmė jas šildyti, 
kad galėtų žeberklo griebtis. 

Dabar pradėjo muistytis žeberklas. Gėda jam pasidarė, kad 
jo draugai darbuojasi, o jis dykas drybso. Pakilo, kotu valtį į 
vandenį nustūmė. Nuplaukė valtis upe. Skiltuvas — iš paskos į 
valtį įšoko, ėmė ugnį skelti. Traukia žuvys ugnies pusėn, išti- 
sais guotais traukia. Čia jau žeberklas kibo į darbą. Kaip smigs 
į vandenį — taip šlakį, eršketą arba karpį ištraukia. 

Baigė jie darbą — atgal pasuko. Valtis prie kranto priplaukė. 
Žeberklas prie palapinės sustojo. Skiltuvas įmautėn įlindo. O 
peilis į savo dėklą įšoko. 

„„Prisivalgė Monoktas iki soties, sušilo. Jaučia — jėgos jam 
grįžta, vėl jis žmogumi darosi. 

Sako Monoktas skiltuvui, peiliui ir žeberklui: 

-— Ačiū jums! Dabar matau — pagalbininkai jūs geri. Jeigu 
man taip padėsite, tai greitai tėvo skolą atidirbsiu — sau imsiu 
žvejoti. Apie Boldą nebegalvosiu. | 

O Bolda — jau ir čia. Pamatė upėje ugnį, išgirdo, kaip žuvys 
plekši, užuodė kepamų žuvų kvapą, ir nebeištvėrė — kas jo ne- 
siprašęs laužą kūrena, žvejoja, keptą žuvį valgo? Atbėgo. Žiū- 
ri — jo angaza prie laužo sotus besėdįs, viršum jo erdvi pala- 
pine, prie palapinės didelis laužas, prie kranto nauja valtis sto- 
vi, pilna žuvų... | 

— E-e! — sako Bolda.— Kaipgi čia dabar, angaza, išeina? Tė- 
vo skolos atidirbti negali, o pats tiek žuvų prisižvejojęs! Sakei — 

jėgų neturįs, o pats, žiūrėk, kokią palapinę pasistatęs! Kam 
mano valtį paėmei? 

— Čia ne tavo valtis — atsako angaza Monoktas. 

— Ir ne tavo. Tu neturi valties, — sako Bolda. 

— Mano,— atsako Monoktas. | 

Papasakojo vaikinas, kaip jam senio daiktai padėjo, kai jau 
mirti rengėsi. 

Pasižiūrėjo Bolda į vaikiną. Sako jam tyliu balsu: 

— Tai ir gerai, angaza. Aš tau tėvo skolą dovanoju. Tiktai tu 
man savo peilį atiduok. 

Nuliūdo Monoktas. Pagalvojo, parūkė. Matyt, teks peilį ati- 
duoti... Atidavė peilį. O Bolda neina. Vėl sako geru balsu: 

— Aš tau didžiąją tėvo skolą dovanojau. O dar yra likusi vi- 
dutinė skola. Vidutinėje klėtyje sienoje įkirsta žymė. Atiduok 
savo žeberklą. 

Atsiduso Monoktas. Atidavė žeberklą. O Bolda tebesėdi. Pa- 
rūkė, parūkė, sako saldžiu balsu: 

— Tavo tėvo, angaza, dar mažoji skola yra likusi — Mano 
mažosios klėties sienoje taip pat įkirsta žymė. Atiduok jau ir 
savo skiltuvą. Tavo tėvas liks visai švarus. O tavo skolas aš iš 
tavęs vėliau atsiimsiu. 

Apsiverkė Monoktas. Atidavė Boldai ir skiltuvą. 

Tiek jis turtuolį ir tematė! Pabėgo Bolda. Viena ranka senio 
daiktus laiko, kita savo storą pilvą, kad bėgti netrukdytų. 

Anksti rytą turtuolis atsikėlė. Džiaugiasi, kad dabar senio 
daiktai jam dirbs, o Maitinti jų nereikia. | 

Nuėjo Bolda į mišką. Ten jam vargšai dirbo — valtį darė, 
skobė iš tuopos. Išstumdė visus Bolda, ėmė šaukti: 

— Kodėl jūs blogai dirbate! Aš jūsų nemaitinsiu! Man peilis 
vienas greičiau medį išskobs, negu jūs visi, tinginiai! Šis peilis 
Monoktui valtį padarė, kol vaikinas pypkę išrūkė.... 

Ištraukė Bolda peilį iš įmautės, metė ant žemės. Nukrito pei- 
lis ir nejuda. Neina miško kirsti. Neina valties skobtį. 

— Kas čia dabar? — sako Bolda.— Monoktui peilis pats dir- 
bo. 

Pažiūrėjo Žmonės į turtuolį ir sako: 

— Monokto rankos viską dirbti moka, užtat ir peilis jų klau- 
so. Tavo rankos moka tiktai pinigus skaičiuoti ir juos kaupti. 

Nubėgo Bolda prie upės. Čiupo žeberklą ir sviedė į upę. Že- 
berklas smigo į vandenį ir įsibedė į dugną. Kad ir kaip stengėsi, 
ištraukti jo Bolda negalėjo, 

Supyko Bolda. Suprato, kad senio daiktai jam tarnauti neno- 
ri. Ištraukė jis skiltuvą iš maišelio, metė ant žolės. Nukrito skil- 
tuvas, išskėlė ugnį. Ugnis nušliaužė žole, prie pat Boldos namo 
nusirangė, prie klėčių... Nespėjus Boldai nė mirktelėti, ugnis ap- 
glėbė klėtis ir namą. Ėmė pleškėti turtuolio geras. Šoko Bolda 
ugnį trypti. Norėjo sutrypti, bet neįstengė. Nuo ugnies įkaito 
Bolda. Visi jo taukai išsileido. Ištirpo Bolda. Vien untai ir cha- 
latas iš jo teliko. 

Nuėjo Monoktas į tą vietą, kur turtuolis numetė jo peilį. Ma- 
to — peilis įsmigęs į akmenis. Akmenys pasidarę geležiniai. Jei- 
gu juos sutrintum ir ant ugnies išlydytum — iš jų imtų tekėti 
geležis. 

Nuėjo Monoktas pasiimti žeberklo. Čiupo už jo, mato — že- 
berklas išleidęs daugybę atžalų, medis išaugęs iš žeberklo. Ėmė 
ulčiai iš to medžio darytis ietis, kotus, kartis, tvirtas ir lanks- 
čias — geresnių niekur nerasi! 

Nuėjo Monoktas pasiimti skiltuvo. Toje vietoje, kur stovėjo 
Boldos namas ir klėtys, telkšo pelkė, o pelkėje mėlyni žiburiukai 
purpčioja — saugo prakeiktą vietą. 

Nusilenkė žmonės Monoktui, jo vardą atsiminė. 

— Ačiū tau, Monoktai,— sako, — kad tu mus nuo Boldos iš- 
gelbėjai! 


KONSTANTINAS PAUSTOVSKIS 


ŠILTA DUONA 


Raitininkams jojant per Berežkų kaimą, apylinkėje sprogo vo- 
kiečių sviedinys ir sužeidė į koją žirgą. Vadas paliko sužeistąjį 
žirgą kaime, o dalinys patraukė toliau, keldamas dulkes ir žvan- 
gindamas žąslais— nujojo nugrumėjo už girių. už kalnelių, kur 
vėjas siūbavo pribrendusius rugius. 

Žirgą pasiėmė malūnininkas Pankratas. Malūnas seniai stovėjo 
dykas, bet miltai buvo neišdulkinamai įsiėdę į Pankrato drabu- 
žius. Jie storu pilku sluoksniu dengė jo vatinį bei vasarinę ke- 
purę. Iš po kepurės šaudė į visus Žžvitrios malūnininko akys. 
Pankratas buvo greitas prie darbo, stropus seniokas, ir vaikai 
manė jį esant burtininką. 

Pankratas išgydė arklį. Arklys pasiliko malūne ir kantriai ve- 
žiojo molį, Mėšlą bei kartis — padėdavo Pankratui taisyti už- 
tvanką. 

Pankratui nelengva buvo iššerti arklį, ir arklys pradėjo eiti 
per kiemus duoneliaudamas. Pastovi, suprunkščia, paklebena snu- 
kiu „vartelius, ir, žiūrėk, žmonės išneša jam burokų lapų arba 
sužiedėjusios duonos, o kai kada net salstelėjusią morką. Kaime 
buvo kalbama, kad arklys niekieno, o teisingiau — visų, ir kiek- 
vienas jautė pareigą jį pašerti. Be to, arklys sužeistas, kare nu- 
kentėjęs. 

Gyveno Berežkuose su savo senele berniukas Filka, pramintas 
„Eiksau“. Filka buvo tylus, įtarus ir mėgo sakyti: „Eik tu sau!“ 
Pavadina, būdavo, jį kaimynų berniukas pavaikščioti ant kojokų 
ar paieškoti pažaliavusių šovinių, o Filka atkerta bosu: „Eik tu 
sau! Ieškok pats!“ Kada senelė prikišdavo jam, kad.jis neman- 
dagus, Filka nusisukdavo ir bambėdavo: „Eik tu sau! Atsibo- 
dai!“ 

Žiema tais metais buvo šilta. Orai drėgni, padūmavę. Sniegas 
pasnigdavo ir tuoj tirpdavo. Peršlapusios varnos leisdavosi ant 
kaminų pasidžiovinti, stumdėsi, karksėjo viena ant kitos. Palei 
malūno pylimą vanduo neužšalo, o tyvuliavo juodas, tylus, ir ja- 
me plūduriavo ledokšniai. 

Pankratas tuo tarpu sutaisė malūną ir ketino malti duonai — 

šeimininkės guodės, kad miltai baigiasi, belikę porai trejetui 
dienų, o grūdai guli nemalti. 

Vieną tokią šiltą pilkai ūkanotą dieną sužeistasis arklys pa- 
barškino snukiu į Filkos senelės vartelius. Senelės nebuvo na- 
mie, o Filka sėdėjo už stalo ir krimto duonos kampą, storai už- 
sibarstęs druskos. | 

Filka nenorom atsikėlė, išėjo lauk. Arklys mindžikavo ir sie- 
kė duonos. „Eik tu sau, bjaurybe!'— riktelėjo Filka ir atbula 
ranka vožė arkliui į snukį. Arklys atšoko, kilstelėjo galvą, o 
Filka numetė duoną toli į patižusį sniegą ir sušuko: 

— Prišersi čia jus, elgetas! Še savo duoną! Eik, išsikask iš 
sniego! Eik, išsikask! 

Po tų piktų žodžių esą Berežkuose ėmė dėtis tokie nuosta- 
būs dalykai, apie kuriuos ir šiandien žmonės kalba galvas lin- 
guodami, nes patys nežino, ar taip iš tikrųjų buvo, ar nebuvo. 

Ašara nuriedėjo arkliui. Arklys sužvengė gailiai, pratisai, 
mostelėjo uodega ir tuoj pat plikuose medžiuose, žiogreliuose ir 
krosnių kaminuose sukaukė sušvilpė žvarbus vėjas, ėmė pustyti 
sniegą, lipdyte užlipdė Filkai burną. Filka šoko atgal į vidų, bet 
niekaip negalėjo pataikyti į prieangį — taip jau pustė aplink ir 
drėbė į akis. Pavėjui lėkė sustirę šiaudagaliai nuo stogų, krito 
inkilai, daužėsi atplėštos langinės. O lauke sūkuriavo vis aukš- 
tesni sniego stulpai, jie rūko į kaimą, švokšdami, siausdami, ap- 
lenkdami vienas kitą. 

Filka pagaliau įsmuko į trobą, užsklendė duris, tarė: „Eik 
tu sau!“ — ir įsiklausė. Lyg papaikus stūgavo pūga, tačiau pro 
jos staugimą Filka girdėjo ploną ir trumpą švilpesį — taip švil- 
pia arklio uodega, kada įnirtęs arklys kerta sau per šonus. 

Pūga aprimo pavakare, ir tik tada galėjo pareiti iš kaimynės 
Filkos senelė. O temstant dangus pažaliavo kaip ledas, žvaigždės 
prišalo prie skliauto, ir speigas perėjo per kaimą. Nė vienas jo 
nematė, tačiau visi girdėjo girgždant jo veltinius per kietai su- 
pustytą sniegą, girdėjo, kaip jis išdykaudamas ėmė spaudyti sto- 
rus pirkių sienojus, net jie poškėdami skeldėjo. 

Senelė ašarodama pasakė Filkai, jog tikriausiai jau užšalę šu- 
liniai ir dabar jų laukianti neišvengiama mirtis. Vandens nesą, 
miltai visur išsibaigę, o Malūnas malti-dabar negalėsiąs, nes upė 
įšalusi iki pat dugno. 

Filka taip pat apsiverkė persigandęs, kai pelės ėmė lįsti iš 
po grindų ir slėptis priekrosnyje tarp šiaudų, kur dar laikėsi ši- 
lumos. „Eikit sau! Kad jus perkūnai, bjaurybės!“ — rėkė jis ant 
pelių, bet pelės lindo kaip lindusios iš po grindų. Filka užsikorė 

ant krosnies, susirietė po skarda, drebulio krečiamas, ir klausėsi 
senelės aimanų. 

— Prieš šimtą metų mūsų apylinkėje buvo užėjęs toks pat 
baisus speigas,-- kalbėjo senelė— Užšaldė šulinius, išgalabijo 
paukščius, išnaikino girias ir sodus. Dešimt metų paskui neža- 
liavo nei medžiai, nei žolė. Sėklos žemėje sudžiūvo, perniek nu- 
ėjo. Dyka stovėjo mūsų žemė. Visi žvėrys jos lenkėsi — bijojo 
dykumos. 

— O kodėl užėjo toks šaltis? — pasiteiravo Filka. 

— Per negerą žmogų taip atsitiko, — atsakė senelė.— Ėjo per 
mūsų kaimą senas kareivis, paprašė vienoje troboje duonos, o 
šeimininkas, toks rėksnys ir pikčiuma užgriuvusiom akim, tik 
sužiedėjusį plutgalį atkišo. Ir to nepadavė į rankas, o numetė 
ant žemės ir burbtelėjo: „Še! Žiaumok!" 

— „Aš neprisilenkiu paimti duonos — sako kareivis.— Ma- 
no koja medinė“. — „O savo kur dėjai?“ — klausia tas stačio- 
kas. ,— Netekau aš kojos Balkanų kalnuose per turkų karą“ — 
atsako kareivis. , Nesvarbu, jei grobas grobą ryja — prisilenksi,— 
ėmė juoktis šeimininkas.— Čia tau tarnų nėra.“ Kareivis stenė- 


damas vargais negalais paėmė plutą, ogi žiūri — čia ne duona, 
tik žali pelėsiai. Vieni nuodai! Tada kareivis išėjo lauk, švilp- 
telėjo — ir susyk pakilo pūga, viesulas ėmė siausti po kaimą, 


nudraskė stogus, o paskui stojo baisus speigas. Ir tas šykštuolis 
mirė. 

— O nuo ko jis mirė? — užkimusiu balsu paklausė Filka. 

— Nuo širdies šaltumo,— atsakė senelė ir patylėjusi pridū- 
rė: — Matyt, ir dabar atsirado Berežkuose koks nenaudėlis, pik- 
tadarys ir iškirto šunybę. Dėl to ir šaltis spigina. 

— (O dabar kas bus? — paklausė Filka iš po skrandos.— Negi 
mirti reikės? 

— Kodėl būtinai mirti? Reikia viltį turėti. 

— Kokią viltį? 

— Kad nenaudėlis atitaisys skriaudą. 

— O kaip atitaisyti? — paklausė žliumbdamas Filka. 

— Pankratas žino kaip — malūnininkas. Jis gudrus senis, mo- 
kytas. Jo paklausti reikėtų. Tačiau bene per šitokį speigą nu- 
bėgsi? Tuoj sustirsi į ragą. 

— Eik tu sau su savo Pankratu— tarė Filka ir užkando ža- 
dą. 

Naktį jis nulipo nuo krosnies. Senelė sėdomis miegojo ant 
suolo. Pro langus oras atrodė mėlynas, tirštas, baisus. 

Skaisčiame danguje virš juodųjų tuopų kybojo ratiluotas mė- 
nulis nelyginant jaunamartė su rausvu vainiku. 

Filka užsisiautė skrandą, išspruko į gatvę ir nurisnojo malū- 
no linkui. Sniegas giedojo po kojomis, tarytum miškų kirtėjai bū- 
tų pjovę beržynėlį anapus upės. Atrodė, oras iššalo, ir tarp žemes 
ir Mėnulio plyti vien tuštuma — pliskinanti ir tokia vaiski, kad 
jeigu dulkelę pakeltum kilometrą nuo žemės, tai ir ji būtų ma- 
toma, ir ji švytėtų Mirguliuotų kaip mažytė žvaigždė. 

Juodieji gluosniai prie malūno užtvankos buvo pražilę nuo 
speigo. Jų šakelės žybčiojo kaip stiklinės. Nuo tokio oro Filkai 
diegė krūtinę. Bėgti jis jau nebevaliojo, o sunkiai vilko kojas, 
žerdamas sniegą veltiniais. 

Filka pabarbeno į Pankrato trobos langelį. Tuojau daržinėje 
už trobos sužvengė ir treptelėjo kanopa sužeistasis arklys. Filka 
aiktelėjo, atsitūpė iš baimės, pasislėpė. Pankratas atidarė duris, 
nutvėrė Filką už apykaklės ir įsitempė trobon. 

— Sėskis prie krosnies, — tarė.— Pasakok, kol nesušalai. 

Filka verkdamas papasakojo Pankratui, kaip jis nuskriaudė 
sužeistą arklį ir kaip dėl to užėjo šaltis. 

— Ta-aip — atsiduso Pankratas,— blogi popieriai! Išeina, kad 
per tave reikės visiems prapuHi. Kodėl nuskriaudei arklį? Už ką? 
Nesupratingas tu žmogus! 

Filka šnopuodamas trynė rankove akis. 

— Liaukis žliumbęs! — griežtai tarė Pankratas.— Žliumbti vi- 
si jūs mokate. Iškrės kokią šunybę — ir tuoj šniurkščioja. Tik iš 
tų ašarų — jokios naudos. Malūnas mano stovi kaip užkeiktas 
nuo šalčio, o miltų nėr, ir vandens nėr, ir neišmanau, ką čia 
sugalvojus. 

— Ką gi man dabar daryti, seneli? — paklausė Filka. 

— Sugalvok, kaip išsigelbėti nuo šalčio. Tada išpirksi kaltę 
prieš žmones. Ir prieš sužeistą arklį. Bus sąžinė švari, ir pats 
pralinksmėsi. Kiekvienas tau paplos per petį ir dovanos. Aiš- 
ku? 

— Aišku, — atsakė nusiminęs Filka. 

— Na tai pasuk galvą. Duodu tau daugiau kaip valandą. 

Prieangyje pas Pankratą lindėjo šarka. Ji nemiegojo nuo šal- 
čio, tupėjo ant pavalkų — klausėsi. Paskui dairydamasi nustryk- 
čiojo prie durų, pro paslenkstį išsprūdo laukan, purptelėjo ant 
priebučio turėklų ir nuskrido tiesiai į pietus. Sena, prityrus! 
paukštė tyčia lėkė pažeme, nes nuo kaimų ir girių vis dėlto dvel- 
kė šiokia tokia šiluma, ir šarka nebijojo sušalti. Niekas jos ne- 
matė, tik lapė drebulyno duobėje iškišo snukį iš olos, uostinė- 

dama pakrutino nosį, pastebėjo, kaip šmėkštelėjo per dangų tam- 
sus šarkos šešėlis, tada šmurkštelėjo atgal į 0lą ir ilgai tupėjo, 
laižydamasi bei svarstydama: kur tokią baisią naktį kelmas šarką 
neša? 

O Filka tuo metu neramiai sukiojosi ant suolo, laužė galvą. 

— Na,— tarė galų gale Pankratas, primynęs suktinės nuo- 
Iūką,— tavo laikas baigėsi. Klok! Lengvatų nebus, 

— Aš, seneli— tarė Filka,— išaušus surinksiu visus kaimo 
vaikus. Griebsim dalbas, peikenas, kirvius, kirsim ledą prie ma- 
lūno latako, kol pasieksim vandenį ir jis ims tekėti ant rato. 
Kai atsiras vanduo, tu paleisk malūną. Pasuk ratą kokį dvidešimt 
sykių, jis įšils ir pradės malti. Bus ir miltų, ir vandens, ir visi 
būsime išgelbėti. 

— Žiūrėk tu man, koks greitas! — tarė malūnininkas.— Po 
ledu, žinoma, vanduo yra. O jeigu ledas už tave storesnis, ką 
tu darysi? 

— Eik sau! — tarė Filka.— Prakirsim ir tokį ledą! 

— O jeigu sušalsite? 

— Laužus susikursim. 

— O jeigu vaikai nenorės per tavo paikystę plūktis? Jei pa- 
sakys: „Eik tu sau! Pats kaltas, pats ir ledą skaldyk". 

— Sutiks! Aš prikalbinsiu. Mūsų vaikai gerį. 

— Na, mėgink, rink vaikus. O aš seniams užsiminsiu. Gal ir 
jie, pirštines užsimovę, čiups dalbas. 

Speiguotomis dienomis saulė pateka skaudžiai raudona, tirštai 
apsiūkavusi. Ir tą rytą pakilo virš Berežkų šitokia saulė. Ant 
upės buvo girdėti vieną per kitą kaukšint dalbas. Spragsėjo lau- 
žai. Vaikai ir seniai plušėjo čia iš pat ankstyvo ryto, skaldė ledą 
prie malūno. Ir niekas darbymečio įkarštyje nepastebėjo, kaip 
po pusiaudienio dangus apsitraukė žemais debesimis ir ėmė pūsti 
į pražilusius gluosnius lygus ir drungnas vėjas. O kai pastebėjo, 
kad pasikeitė oras, gluosnių šakos jau buvo aptirpusios ir sina- 
giai, aidžiai suošė už upės šlapias beržynėlis. Ore pakvipo pa- 
vasariu, mėšlu. 

Vėjas pūtė iš pietų. Kas valandą darėsi šilčiau. Nuo stogų 
krito ir skambėdami dužo varvekliai. Varnos išlindo iš palėpių 
ir vėl džiovinosi ant kaminų, stumdėsi, kranksėjo. 

Nebuvo tik senosios šarkos. Ji parlėkė į pavakarę, kada nuo 
šilumos ledas ėmė dubti, prie malūno darbas sparčiau užvirė, ir 
pasirodė pirma properša, kurioje telkšojo tamsus vanduo. 

Berniūkščiai nusiėmė ausines kepures ir sušuko „valio“. Pank- 
ratas kalbėjo, kad jeigu ne šiltas vėjas, ko gero, vaikai su se- 

niais nebūtų įveikę ledo. O šarka tupėjo ant žilvičio prie užtvan- 
kos, tarškėjo, lingavo uodegą, kraipėsi į visas puses ir kažin ką 
pasakojo, bet niekas, be varnų, jos nesuprato. O šarka pasakojo, 
kad ji nulėkusi prie jūrų marių, kur miegojęs kalnuose vasaros 
vėjas, prižadinusi jį, ėmusi čiauškėti apie žiaurų speigą ir pri- 
siprašiusi išvyti tą nenaudėlį, padėti žmonėms. 

Vėjas atseit nedrįsęs atsakyti jai, šarkai, ir nuskriejęs nu- 
lėkęs laukais, švilpaudamas ir juokdamasis iš speigo. Gerai įsi- 
klausęs, jau gali išgirsti, kaip raguvose po sniegu čiurlena drung- 
nas vanduo, skalauja bruknių šaknis, laužia upėje ledą. 

Visi žino, kad šarka — plepiausias paukštis pasaulyje, ir to- 
dėl varnos ja nepatikėjo, kranksėdamos tarpusavyje, esą senė 
per akis vėl meluoja. 

Taip ir po šiai dienai niekas nežino, ar teisybę kalbėjo šar- 
ka, ar prasimanė viską, pagyrūnė. Viena tik aišku, kad vakarop 
ledas triokštelėjo, perskilo, vaikai ir seniai pasispaudė — ir ant 
malūno rato šniokšdamas pasipylė vanduo. 

Senasis ratas girgžtelėjo — nuo jo pabiro varvekliai — ir lė- 
tai pasisuko. Suūžė girnos, paskui ratas ėmė suktis smarkiau, 
dar smarkiau, ir staiga senasis malūnas visas sudrebėjo subildėjo 
ir ėmė stuksenti, girgždėti, malti grūdus. 

Pankratas pylė grūdus, o iš girnų sruvo į maišus karšti -mil- 
tai. Moterys kaišiojo į juos sugrubusias rankas ir juokėsi. 

„Kiekvienam kieme skambiai poškėjo kapojamos beržinės mal- 
kos. Trobose buvo šviesu nuo krosnyje plėvojančios kaitrios ug- 
nies. Moterys minkė tįstančią saldžią tešlą. Ir visi, kas gyvas, — 
vaikai, katės, net pelės — sukinėjosi aplink šeimininkes, o šei- 
mininkės pliaukščiojo miltuotom rankom vaikams per nugaras, 
kad nesipainiotų po kojomis ar kuris į duonkubilį neįkroptų. 

Naktį kaime taip kvepėjo šilta duona su apskrudusia pluta ir 
prikepusiais prie apačios kopūstlapiais, kad net lapės išlindo iš 
olų, tupėjo ant sniego, drebėjo ir patyliukais unkštė, galvoda- 
mos, kaip čia pritykinus ir nukniaukus iš žmonių bent žiaunelę 
tos stebuklingos duonos. 

Kitą rytą Filka atėjo su vaikais į malūną. Vėjas be atvangos 
ginė per mėlyną dangų papurusius debesis, ir todėl žeme pakai- 
tomis bėgo tai šalti šešėliai, tai šilti saulės ruožai. 

Filka laikė rankose kepalą duonos, o visai mažytis Nikolka — 
medinę druskinę su stambia pageltusia druska. Pankratas išėjo 
ant slenksčio, paklausė: 

— Na, kas čia dabar? Ar tik ne man duoną su druska nešate? 
Už kokius tat nuopelnus? 

— Ne! — sušuko vaikai. — Tau bus atskirai. O čia sužeistam 
arkliui nuo Filkos. Mes norim juodu sutaikyti. 

— Ką gi, — tarė Pankratas— ne tik Žmogaus atsiprašyti rei- 
kia. Tuojau arklys bus čia. 

Pankratas atidarė daržinės duris, išleido arklį. Arklys išėjo, 
ištempė kaklą, sužvėngė — pajuto šviežios duonos kvapą. Filka 
atlaužė kriaukšlį, pasūdė į druskinę ir atkišo arkliui. Tačiau ark- 
lys duonos neėdė, tik ėmė tankiai mindžikuoti ir atbulas trauktis 
į daržinę. Išsigando Filkos. Tuomet Filka prieš visą kaimą gar- 
siai pravirko. Vaikai susikuždėjo ir nutilo, o Pankratas patapš- 
nojo arkliui per kaklą ir tarė: 

— Na, na, nesibaugštink! Filka žmogus nepiktas. Kam jį skau- 
dinti? Imk duoną, susitaikykite! 

Arklys pakinkavo galva, padvejojo, paskui atsargiai ištempė 
kaklą ir pagaliau paėmė duoną iš Filkos rankų minkštomis lū- 
pomis. Suėdė vieną žiauberę, apuostė Filką ir paėmė kitą. Filka 
šypsojosi pro ašaras, o arklys kramsnojo duoną, prunkštė. Su- 
ėdęs visą duoną, padėjo galvą Filkai ant peties, atsiduso ir už- 
simerkė sotus ir patenkintas. 

Visi šypsojosi, džiaugėsi. Tiktai senoji šarka tupėjo ant žil- 
vičio ir piktai čiauškėjo: turbūt vėl gyrėsi, kad tik jai pavyko 
sutaikyti arklį su Filka. Bet niekas nesiklausė ir neperprato jos 
šnekos, o šarka dėl to dar labiau pyko ir tarškėjo kaip kulkos- 
vaidis. 


PLIENINIS ŽIEDELIS 


Senelis Kuzma gyveno su savo dukraite Variuša Samanynės 
kaimelyje prie pat girios. 

Žiema pasitaikė atšiauri, vėjuota ir snieginga. Per visą žiemą 
ne karto neatleido ir nevarvėjo nuo stogų neramusis polaidžio 
vanduo. Nakčia girioje kaukdavo sustipę vilkai. Senelis Kuzma 
šnekėjo, kad jie kaukia iš pavydo žmonėms: vilkas taip pat mie- 
lai pagyventų troboje, pasikasytų ir pagulėtų prie krosnies, šil- 
dydamas apledėjusį gauruotą kailį. 

Viduržiemį seneliui išsibaigė tabakas. Senelis labai kosėjo, 
skundėsi. sveikata ir sakė, kad, užtraukus kokį dūmelį, jam ko- 
sulys kaipmat palengvėtų. 

Sekmadienį Variuša išsirengė į gretimą Pereborų sodžių par- 
nešti seneliui tabako. Pro sodžių ėjo geležinkelis. Variuša nu- 
pirko tabako, įsidėjo į kartūninį maišelį ir patraukė į stotį pa- 

sižiūrėti traukinio. Pereboruose jie sustodavo retai. Beveik vi- 
sada pralėkdavo pro šalį, žvangėdami ir dundėdamį. 

Platformoje sėdėjo du kareiviai. Vienas buvo linksmas pil- 
kaakis barzdyla. Sukaukė garvežys. Jau buvo matyti, kaip jis 
garų debesyse pašėlusiai lekia į stotį iš tolumoje juoduojančio 
miško. 

— Greitasis! — tarė kareivis su barzda.— Žiūrėk, mergužėle, 
kad nenupūstų traukinys. Išlėksi į padanges. 

Traukinys visu smarkumu įvažiavo į stotį. Sūkuriuodamas pa- 
kilo sniegas ir užlipdė akis. Paskui, kits kitą vydamiesi, sustuk- 
seno ratai. Variuša laikėsi įsikibus į žibinto stulpą ir užsimerkė, 
kad iš tikrųjų jos neatplėštų nuo žemės ir -nenuneštų paskui trau- 
kinį. Kai traukinys pradundėjo, o sniego dulkės dar sukosi ore 
ir sėdo žemėn, barzdočius paklausė Variušos: 

— Ką tu nešiesi? Ar ne tabaką? 

— Tabaką,— atsakė Variuša. 

— (Gal parduotum? Rūkyti baisiai norisi. 

— Senelis neleidžia parduoti, — griežtai atsakė Variuša.— Jam 
reikia nuo kosulio. 

— Ak tu,— tarė kareivis — piene papurgalve su veltiniais! 
Kokia rimta! 

— Pasiimk pats, kiek reikia, — tarė Variuša ir atkišo maiše- 
lį. — Rūkyk! 

Kareivis įsipylė į milinės kišenę gerą saują tabako, susisuko 
storą suktinę, užsirūkė, paėmė Variušai už smakro ir juokdamasis 
pažiūrėjo į mėlynas jos akis. | 

— Ak tu, — pakartojo jis— neužmirštuole su kasytėmis! Ką 
tau dabar duoti dovanų? Gal štai ką? 

Kareivis išsiėmė iš milinės kišenės nedidelį plieninį Žžiedelį, 
nupūtė tabako ir druskos trupinėlius, patrynė į rankovę ir už- 
movė Variušai ant didžiojo piršto. 

— Nešiok sveika! Šis žiedelis tikrai stebuklingas. Matai, kaip 
žiba! 

— O kodėl, dėdule, jis toks stebuklingas? — paklausė nu- 
raudusi Variuša. 

— O todėl: — atsakė kareivis — jeigu mūvėsi jį ant didžiojo 
piršto, visada sveika būsi. Ir tu, ir tavo senelis. O užsimausi va 
ant šito, ant bevardžio — kareivis timptelėjo Variušą už nugru- 
busio, raudono pirštelio — neapsakomą džiaugsmą patirsi. Arba, 
pavyzdžiui, užsigeisi pamatyti margąjį pasaulį su visais jo stebuk- 
lais. Užsimauk žiedelį ant smiliaus — būtinai pamatysi! 

— Tikrai? | 

— Tikrai, tikrai — gaudžiančiu balsu pro pastatytą milinės 
apykaklę tarė antrasis kareivis.— Jisai burtininkas. Girdėjai tokį 
žodį? 


— Girdėjau. 

— Na, matai! — nusijuokė kareivis.— Jisai senas vilkas. Jo 
nė Mina neimdavo. 

— Dėkui! — tarė Variuša ir pasileido į savo sodžių. 


Pakilo vėjas, pabiro tirštos tirštos snaigės. Variuša vis čiu- 
pinėjo žiedelį, Kkraipė ir žiūrinėjo, kaip jis žiba nuo žiemos švie- 
sos. 

„Kareivis užmiršo man pasakyti, kas bus, užsimovus ant ma- 
žiuko? — pagalvojo jinai — Nagi užsimausiu ant mažiuko.“ 

Ji užsimovė žiedelį ant mažojo pirščiuko. Šis buvo laibutis, 
žiedelis nusmuko, paptelėjo giliai į sniegą palei takelį ir bere- 
gint prasmego po pusnim. 

Variuša aiktelėjo ir ėmė kasti sniegą rankomis. Tačiau žiede- 
lio nebuvo. Variušos pirštai pamėlynavo ir taip sustiro nuo šal- 
čio, kad net nebesilankstė. 

Variuša įniko verkti. Pražuvo žiedelis! Nebeatgaus dabar se- 
nelis Kuzma sveikatos, ir ji nebepatirs neapsakomo džiaugsmo, 
nebepamatys margojo pasaulio su visais jo stebuklais. Variuša 
įsmeigė į sniegą, toje vietoje, kur pametė žiedelį, seną eglišakę 
ir nuėjo namo. Ji braukė ašaras kumštine pirštine, bet jos vis vie- 
na tekėjo, tuoj pat stingdamos, o nuo to skaudžiai dilgsėjo ir 
perštėjo akys. 

Senelis Kuzma nudžiugo, gavęs tabako, pridūmino visą pir- 
kią, o dėl žiedelio taip pasakė: 

— Nesikrimsk, kvailute! Kur nukrito, ten ir guli. Sidoro pap- 
Iašyk, jis tau suras. 

Senas žvirblis Sidoras snaudė ant kartelės, papuręs kaip ka- 
muoliukas. Visą žiemą Sidoras senelio troboje šeimininkavo kaip 
namie. Jis priversdavo skaitytis su juo ne tik Variušą, bet ir pa- 
tį senelį. Košę jis griebdavo tiesiog iš dubens, duoną plėšdavo 
iš rankų, o kai jį nuvydavo, užsigaudavo, šiaušdavosi ir pradė- 
davo čirškėti taip piktai, kad pastogėn sulėkdavo aplinkiniai 
žvirbliai, pasiklausydavo ir paskum gerą valandą keldavo turgų, 
vainodami Sidorą už jo netikusį būdą. Gyvena troboj šiltai, so- 
čiai, o vis jam negana ir negana! | 

Kitą dieną Variuša pasigavo Sidorą, suvyniojo į skarelę ir 
nusinešė į girią. Iš po sniego bekyšojo tik pats eglišakės ga- 
liukas. Variuša patupdė Sidorą ant šakelės ir paprašė: 

— Paieškok, pasirausk! Gal rasi| 

Bet Sidoras sužvairavo, kreivai pasižiūrėjo į sniegą ir sučirš- 
kė: „Darr ko! Darr ko! Neieškok kvailių!.. Darr ko! Darr ko!“ — 
kartojo Sidoras, purputelėjo ant šakelės ir nuskrido atgal] į tro- 
bą. 

Taip ir nesurado Variuša žiedelio. 

Senelis kosėjo vis stipriau. | 

Po pusiaužiemio jis užsirangė ant krosnies, gulėjo ten beveik 
nenulipdamas ir vis dažniau prašydavo gerti. Variuša paduodavo 
skardiniame puodelyje šalto vandens. 

Pūgos siautė kaimelyje, užpustė trobesius. Pušys įklimpo į 
sniegą, ir Variuša jau negalėjo atsekti girioje tos vietos, kur 
pametė žiedelį. Vis dažniau jinai, susitraukusi užkrosnyje, paty- 
liukais verkdavo, gailėdama senelio, ir vainodavo pati save. 

— Žiople! — šnibždėdavo.— Prapuldei žiedelį išdykaudama. O 
dabar še tau! Še tau! 

Ji tvodavo sau kumšteliu į viršugalvį, bausdavo pati save, o 
senelis Kuzma klausinėdavo: 

— Su kuo tu ten bariesi? 

— Su Sidoru.— atsakydavo Variuša.— Toks neklaužada pasi- 
darė. Vis kad tik peštis. 

Vieną rytą Variušą pažadino Sidoras: jis straksėjo ant palan- 
gės ir barbeno snapu į stiklą. Variuša praplėšė akis ir veikiai 
užsimerkė. Nuo stogo vienas per kitą kapsėjo pailgi lašai. Pro 
langą plieskė karšta saulė. Kiauksėjo kuosos. 

Variuša persisvėrė pro langą. Gaivus vėjas plūstelėjo jai į 
akis, sutaršė plaukus. 

— Štai ir pavasaris! — tarė Variuša. 

Žvilgėjo juodos šakelės, tarpais sučežėdavo, slinkdamas nuo 
stogų, šlapias sniegas, linksmai ir iškilmingai šlamėjo galulaukėje 
drėgnas miškas. Pavasaris šeimininkavo laukuose kaip jaunamar- 
tė. Tereikėdavo jam tik žvilgtelėti į klonį, ir ten vienu akimoju 
sučiurlendavo upeliukas. Pavasaris žengė, ir upeliai sulig kiek- 
vienu jo žingsniu čiurleno vis garsiau ir garsiau. 

Sniegas girioje patamsėjo. Pirmiausia iš po sniego išlindo 
per žiemą pribirę parudavę spygliai. Po to pasirodė aibė sausų 
šakalių. — jų prilaužė vėtros dar gruodyje,— paskui sugeltonavo 
pernykščiai nukritę lapai, prapliko žemė, ir iškorijusių pusnių 
pakraščiais pirmieji šalpusnių žieda:. 

Variuša atrado girioje seną eglišakę — tą, kur buvo įsmeigus 
į sniegą, kai pametė žiedelį — ir ėmė atsargiai kapstyti sėnus la- 
pus, genių išaižytus kankorėžius, šakeles, papuvusias samanas. 
Pc vienu pajuodavusiu lapeliu blykstelėjo švieselė. Variuša šūk- 

telėjo ir atsitūpė. Taigi čia pražuvėlis žiedelis! Jis nė kiek nesu- 
rūdijęs. 

Variuša čiupo, užsimovė žiedelį ant didžiojo piršto ir pasi- 
leido kiek kojos neša. 

Dar iš tolo, artėdama prie pirkios, ji pamatė senelį. Jis buvo 
išėjęs iš pirkios, sėdėjo ant pamato, ir melsvas tabako dūmas 
vinguriavo virš galvos tiesiai į dangų, sakytum senelis džiūvo 
pavasario saulėje ir garavo. 

— Matai gi, — tarė senelis — tu kaip vijurkas išlėkei iš tro- 
bos, užmiršai duris uždaryti, ir pertraukė visą trobą lengvas oras. 
Ir mano ligos kaip nebūta. Tuojau va parūkysiu, paimsiu kirvį, 
prikirsiu malkelių, užkursime mudu krosnį ir išsikepsime ruginių 
sklindžių. 

Variuša susijuokė, paglostė tankius žilus senelio plaukus, pa- 
sakė: | 

— Žiedeliui dėkoti reikia! Jis tave, seneli, išgydė. 

Visą dieną Variuša nešiojo žiedelį ant didžiojo piršto, kad 
išvaryta liga negrįžtų. Tik vakare, guldama, ji nusimovė žiedelį 
nuo didžiojo piršto ir: užsimovė ant bevardžio. Dabar ji turėjo 
patirti neapsakomą džiaugsmą. Bet džiaugsmas kažkodėl nesis- 
kubino, delsė, ir Variuša taip ir užmigo nesulaukusi. 

Pakilo ji anksti, apsirengė ir išėjo. 

Tyki ir šilta aušra aušo viršum žemės. Dangaus pakraščiais 
dar blėsavo žvaigždės. Variuša pasuko į girią. Pamiškėje ji stab- 
telėjo. Kas ten skamba girioje, tarsi kas pamažėliais varpelius 
siūbuotų? 

Variuša pasilenkė, pasiklausė ir suplojo delnais: baltosios snie- 
guolės palengva siūravo, sveikino aušrą, ir aliai vienas žiedelis 
skambėjo, lyg kiekviename jų būtų tupėjęs mažytis vabaliukas 
varpininkas ir virpinęs letenėle sidabrinį voratinklį. Pušies vir- 
šūnėje sukaleno genys — penkis kartus. 

„Penkta valanda! — pagalvojo Variuša— Koks ankstumas! 
Ir kokia tyla!“ 

Kaip tik tuo metu aukštai ant šakos auksiniuose aušros gai- 
suose suulbėjo volungė. 

Variuša stovėjo prasižiojusi, klausėsi ir šypsojosi. Į ją pa- 
dvelkė smarkus šilto, gaivinančio vėjo gūsis, ir kažkas sušnarėjo 
šalia. Susiūbavo lazdynas, iš riešuto žirginių pasipylė geltonosios 
žiedadulkės. Kažkas nematomas praėjo pro Variušą, atsargiai 
praskirdamas šakeles. Jam priešais užkukavo užlingavo gegutė. 

„Kas čia galėjo praeiti? Aš ir nepamačiau!“ — pagalvojo Va- 
riuša. 


Ji nežinojo, kad šalia jos praėjo pavasaris. 

Variuša nusijuokė garsiai, per visą girią, ir nubėgo namo. Ir 
neapsakomas džiaugsmas — toks, kad neapimsi rankomis,— su- 
skambėjo širdyje. 

Pavasaris kas dieną siaudė vis skardžiau, vis linksmiau. To- 
kia šviesybė plūdo iš dangaus, kad senelio akys susiaurėjo it 
plyšeliai, bet visą laiką juokėsi. O paskui giriose, pievose, klo- 
niuose staiga, lyg palaistytos stebuklingu vandeniu, sužydėjo, su- 
margavo gėlės. 

Variuša ketino užsimauti žiedelį ant smiliaus, kad išvystų mar- 
gąjį pasaulį su visais jo stebuklais, bet pažiūrėjo į gėlių jūrą, į 
lipnius beržų lapelius, į giedrą dangų ir kaitrią saulę, pasiklausė 
gaidžių giedojimo, vandens čiurlenimo, paukščių švilpiniavimo 
viršum laukų — ir neužsimovė žiedelio ant smiliaus. 

„Suspėsiu,— pagalvojo.— Niekur visame plačiajame pasauly- 
je nerasi geriau, kaip mūsų kaimelyje. Kokia grožybė! Ne vel- 
tui senelis sako, kad mūsų žemė — tikras rojus ir nėra kitos to- 
kios geros žemės Margajame pasaulyje!“ 


MEŠKINAS SNAUDALIUS 


Senelės Anisjos sūnus, pravardžiuojamas Petia didžiuoju, žu- 
vo kare, ir liko su senele gyventi jos vaikaitis, Petios didžiojo 
sūnus — Petia mažasis. Petios mažojo motina, Daša, pasimirė, ka- 
da jam buvo dveji metai, ir Petia mažasis visai užmiršo, kokia ji 
buvo. 

— Vis sūpuodavo tave, linksmindavo,— kalbėdavo senelė, — 
bet, matai, persišaldė rudenį ir numirė. Tu į ją atsigimei. Tik ji 
buvo šneki, o tu, vaikeli, slapukas. Vis lendi į kampą ir galvoji. 
O galvoti tau anksti. Suspėsi dar, prisigalvosi. Žmogaus amžius 
ilgas, vaje, kiek dienų jame! Nė suskaityti negali. 

Kai Petia mažasis paūgėjo, senelė Anisja leido jį kolūkio ver- 
šiukų ganyti. Veršiukai buvo lyg parinkti: nulėpausiai ir tokie 
lipšnūs. Tik vienas, pramintas Nykštuku, baksnodavo Petiai gau- 
ruota kakta į šoną ir spardydavosi. Petia gindavo veršiukus ga- 
nyti prie Aukštutinės upės. Senasis kerdžius Semionas dovanojo 
Petiai ragelį, ir Petia raliuodavo prie upės, šaukdavo veršiukus. 

O gražesnės upės turbūt nė nerastum. Krantai statūs, apžėlę 
varpota žole, medžiais. Ir kokių tik medžių nebuvo prie Aukš- 
tutinės upės! Vietomis, po senais gluosniais, net vidurdienį bū- 
davo tamsu. Jie lingavo, įmerkę į vandenį galingas savo šakas, 

„1r gluosnių lapai — siauručiai, sidabriniai, pailgi lyg aukšliukės,-- 
plūduriavo bėgančiame vandenyje. O išeik iš po juodųjų gluos- 
nių — ir tokia šviesa iš pievų plieskia, kad net akis spangina. 
Jaunos drebulaitės giraitėmis susispietusios ant kranto, ir visi 
drebulaičių lapai kaip vienas blizga prieš saulę. 

Gervuogės pakraščiuose taip stipriai kibdavo Petiai už kojų, 
kad jis gerą valandą knyburiuodavo ir šnopuodavo įsirėžęs, kol 
atkabindavo spygliuotas vytis. Bet niekad jis įširdęs nečaižydavo 
gervuogių su rykšte ir netrypdavo jų kaip kiti berniūkščiai. 

Aukštutinėje upėje gyveno bebrai. Senelė Anisja ir kerdžius 
Semionas griežtai įsakė Petiai neiti prie bebrų olų. Mat bebras, 
smarkus, sumanus žvėris, kaimo berniūkščių visai nebijo ir gali 
taip grybštelti už kojos, kad visą amžių paskui vaikščiosi šlu- 
bas. Bet Petią traukte traukė bebrų pažiūrėti, ir todėl jis pava- 
kariukais, kai jie išlįsdavo iš olų, sėdėdavo tylut tylutėliai, kad 
neišgąsdintų apdairių žvėrių. 

Kartą Petia pamatė, kad bebras išlindo iš vandens, atsitūpė 
ant kranto ir ėmė šiūruoti letenomis krūtinę, trinti iš visų jėgų, 
džiovintis. Petia nusijuokė, o bebras dėbtelėjo į jį, suurškė ir nė- 
rė į vandenį. 

O kitą kartą staiga traškėdamas braškėdamas pūkštelėjo į upę 
senas alksnis. Kaipmat po vandeniu lyg žaibai pažiro į visas pu- 
ses išgąsdintas Mailius. Petia pribėgo prie alksnio ir pamatė, kad 
jis aplinkui iki pat šerdies bebrų apgraužtas, o vandenyje ant 
alksnio šakų tupi patys bebrai ir kremta alksnio luobą. Tuomet 
kerdžius Semionas papasakojo Petiai, kad bebras pirma pagraužia 
medį, paskui spusteli pečiu, nuverčia ir maitinasi tuo medžiu 
mėnesį arba du, žiūrint koks jis — storas ar ne toks jau drūtas, 
kaip norėtų bebras. 

Lapijos tankmėje prie Aukštutinės upės amžinai būdavo ne- 
ramu. Ten bruzdėdavo visokiausi paukščiai, o genys, panašus į 
kaimo laiškanešį Ivaną Afanasjevičių — toks pat smailianosis ir 
žvitrus juodakis — įsiręžęs kaldavo ir kaldavo snapu nudžiūvu- 
sią juodąją tuopą. Kaukštelės, atloš galvą, pažiūrės, nusitaikys, 
primerks akį ir vėl kad pils, net juodoji tuopa kaip ilga visa ligi 
pašaknų sugaudžia. Petia neatsistebėdavo — ir tvirtumėlis to ge- 
nio galvos! Kiaurą dieną medį kala, ir vis toks pat smagus. 

„Gal jam galvos ir neskauda,— galvojo Petia,— bet spengia 
turbūt gerokai. Menki juokai — kala ir kala ištisą dieną! Kaip 
tiktai galvelė išlaiko!" 

Žemėliau virš įvairiausių gėlių — ir skėtinių, ir kryžmažie- 

džių, ir pačių neišvaizdžiausių, kaip, sakysim, gyslotis— skrajo- 
davo pūkuose kamanės, bitės ir laumžirgiai. 
Kamanės nekreipdavo į Petią dėmesio, 0 laumžirgiai sustoda- 


tėmis, tarytum svarstytų: ar pakšteli jam į kaktą įsilėkus, nu- 
baidyti nuo kranto, ar neverta su tokiu pypliu prasidėti? 

Vandenyje irgi būdavo gera. Žvelgi nuo kranto — taip ir ma- 
ga pasinerti ir pažiūrėti, kas ten, tamsioje gelmėje, kur dumbliai 
plūduriuoja? Ir vis dingojasi, kad dugnu rėplioja didžiulis kaip 
senelės gelda vėžys, išskėtęs žnyplės, o žuvys traukias nuo jo, 
vizgina uodegas. 

Ilgainiui ir žuvys, ir paukščiai prijunko prie Petios ir, būdavo, 
klausosi rytais: kada gi suraliuos už krūmų jo ragelis? Pirma 
jie prisirišo prie Petios, o paskui pamilo, nes jis jų neskriaus- 
davo: nesvaidydavo pagalių į lizdus, nesurišdavo laumžirgių už 
letenėlių, neapmėtydavo bebrų akmenimis ir nenuodydavo žuvų 
negesintomis kalkėmis. 

Medžiai patyliukais ošdavo, Petiai ateinant, — atsimindavo, jog 
nė karto jis neprilenkė, kaip kiti berniukai, plonų drebulaičių prie 
žemės, kad pasimėgautų, kaip jos atsitiesdamos ilgai dreba nuo 
skausmo ir gailiai šlama. 

Kai tik Petia praskleisdavo šakas ir išeidavo į pakrantę, tuoj 
pat pradėdavo čiauškėti paukščiai, kamanės pakildavo į orą ir 
zvimbčiodavo: „Iš kelio! Iš kelio!" Žuvys šokinėdavo iš vandens, 
rodydamos Petiai savo margus žvynus, genys imdavo taip tauš- 
kinti į juodąją tuopą, jog bebrai pabrukdavo uodegas ir bidzen- 
davo į olas. Aukščiausiai iš visų paukščių plasnodavo vieversys 
ir taip čirendavo, kad mėlynasis varpelis tik galvą linguodavo. 

— Aš jau čia! — tardavo Petia, traukdamas nuo galvos seną 
kepurėlę ir trindamasis ja nuo rasos sušlapusius skruostus.— La- 
bas rytas! 

„La! La!" — už visus atsakydavo varna. Niekaip ji negalėjo 
kaip reikiant išmokti tokio paprasto žodžio, kaip „labas“. Per 
trumpa buvo varnos atmintis. 

Visi žvėrys ir paukščiai žinojo, kad už upės, didžiojoje girio- 
je, gyvena senas meškinas, pramintas Snaudalium. Jo kailis iš 
tiesų buvo panašus į snaudžiantį mišką: visas apkibęs geltonais 
pušų spygliais, sutrėkštomis bruknėmis ir sakais. Nors jis buvo 
senas ir jau kiek pražilęs, jo akys žibėjo kaip jonvabaliai — ža- 
lios kaip jauno meškino. 

Žvėrys dažnai matydavo, kaip meškinas pritykina prie upės, 
iškiša iš žolės snukį ir uostinėja orą — mat kitame krante ga- 

nydavosi veršeliai. Sykį jis net pamėgino letena vandenį ir su- 
niurnėjo. Vanduo buvo šaltas — iš upės dugno vertėsi lediniai 
verpetai, — ir Meškinas nutarė neplaukti per upę. Nenorėjo šla- 
pinti kailio. 

Kai ateidavo meškinas, paukščiai imdavo pašėlusiai vasnoti 
sparnais, medžiai — šniokšti, žuvys — pliauškinti uodegomis į 
vandenį, kamanės — rūsčiai bimbti, net varlės pakeldavo tokį 
triukšmą, kad Meškinas užsiimdavo letenomis ausis ir mosikuo- 
davo galva. 

O Petia stebėdavosi ir dairydavosi į dangų: ar tik nesiniauks- 
to, ar ne prieš lietų šurmuliuoja žvėrys? Bet saulė ramiausiai 
plaukdavo dangum. Ir tik du debesėliai kybcdavo aukštybėse, 
susitikę vienas kitą plačiajame padangių kelyje. 

Kas dieną meškinas vis labiau niršo. Jis išalko, pilvas visai 
nudribo — oda ir gaurai beliko. Vasara pasitaikė karšta, be lie- 
taus. Avietės girioje nudžiūvo. Skruzdėlyną išversi — ir ten vie- 
nos dulkės. 

— Bloga-ai! — riaumojo meškinas ir vartė iš pykčio jaunas 
pušaites ir berželius.— Eisiu, papjausiu veršiuką. O jei piemuo 
ims ginti, aš jį pridusinsiu letena — ir baigtas kriukis! 

Nuo veršiukų skaniai dvelkė šiltu pienu, ir buvo jie visai 
čia pat — tereikėjo perplaukti kokį šimtą žingsnių. 

„Negi neperplauksiuė — abejojo meškinas.— Ne, tikriausiai 
perplauksiu. Mano senelis sako, be jokios baimės Volgą per- 
plaukdavo.“ 

Galvojo meškinas, galvojo, uostė vandenį, pakaušį kasėsi ir 
galų gale pasiryžo — šoko į vandenį, supūkštė ir nuplaukė. 

Petia tuomet gulėjo po krūmu, o veršiukai — kvailučiai jie 
dar buvo — iškėlė galvas, pastatė ausis ir žiūri: koks ten senas 
kelmas per upę plaukia? O meškino tik snukis bekyšo iš van- 
dens. Ir toks kumpas tas snukis, kad neprityrusia akim ne tik 
veršiukas, bet ir žmogus gali palaikyti jį sutrešusiu kelmu. 

Pirmoji pastebėjo meškiną varna. 

— Karr! — sukranksėjo ji taip smarkiai, jog išsyk užkimo.— 
Žvėrrys, grobikas! 

Sujudo visi žvėrys. Petia pašoko, rankos jam sudrebėjo, ra- 
gelis išslydo į žolę, — viduriu upės, nagais kabindamas vandenį, 
plaukė senas meškinas, prunkštė ir maurojo. O veršiukai priėjo 
prie pat skardžio ir spokso ištiesę kaklus. 

Syriko Petia, pravirko, pagriebė ilgą savo botagą, užsimojo. 
Botagas pliaukštelėjo, lyg šovinys būtų sprogęs. Bet nepasiekė 

botagas meškino — tik vandenį perrėžė. Meškinas sušnairavo į 
Petią ir suriaumojo: 

— Pala, išlipsiu ant kranto — aplamdysiu tau šonus. Mat ką 
sugalvojo — senį botagu pliekti! 

Priplaukė meškinas prie kranto, kabarojasi skardžiu prie ver- 
šiukų, laižosi. Petia apsidairė, šūktelėjo: „Padėkite!“ — ir žiūrį: 
sudrebėjo visos drebulės ir gluosniai, o visi paukščiai aukštyn 
pakilo. „Nejaugi visi išsigando ir niekas man dabar nepagel- 
bės?“ — pagalvojo Petia. O žmonių lyg tyčia niekur nė gyvos 
dvasios. 

Bet nespėjo jis nė pagalvoti, o gervuogė įsikabino dygiomis 
savo vytimis meškinui į šleives, ir, kad ir kiek meškinas tąsėsi, 
nepaleido. Laiko ir pati sau šnibžda: „„Neištrūksi, šleivakoji!" 

Senas gluosnis palenkė galingiausią šaką ir, kiek turėdamas 
jėgų, ėmė vanoti meškiną per įkritusius šonus. 

— Čia dabar kas? — sukriokė meškinas.— Maištą keli? Aš 
tau visus lapus nupurtysiu, nenaudėli! 

O gluosnis vis lupa jį ir lupa. Tuo tarpu genys "purptelėjo iš 
medžio, nutūpė ant meškino galvos, patrepseno, nusitaikė ir kad 
pils meškinui į viršugalvį! Meškinui pažaliavo akyse, ir karštis 
nuėjo nuo šnipo iki bigės galiuko. Ėmė riaumoti Meškinas, nu- 
sigando mirtinai, riaumoja jis, o girdi tik gargaliavimą. Kas čia? 
Niekaip meškinas nesusigaudo, jog tat kamanės sulindo jam į 
šnerves, į kiekvieną po trejetą kamanių, ir lindi tenai, kutena. 
Nusičiaudėjo meškinas, kamanės lėkte išlėkė, tačiau tuoj pat 
apspito bitės ir pradėjo gilti meškinui į nosį. O visokiausi paukš- 
čiai suka debesiu aplinkui ir pešioja kailį plaukelis po plaukelio. 
Meškinas ėmė raičiotis, gintis letenomis, sustaugė nesavu balsu 
ir davė šuolį atgal į upę. 

Sliuogia, traukiasi atbulas, o prie kranto jau plauko didžių 
didžiausias ešerys, nepaleidžia meškino iš akių, lūkuriuoja. Kai 
tik meškino bigė kyštelėjo į vandenį, ešerys Čiupt, sukimdę 13 
savo šimtu dvidešimčia dantų, įsiręžė ir tempia meškiną į aki- 
vaIą. 

— Brolyčiai! — subliuvo meškinas, leisdamas burbulus.— Pa- 
sigailėkite! Paleiskite! Prisiekiu... kol gyvas čia kojos nekelsiu! 
Ir piemens neskriausiu! = 

— Kai išmauksi kubilą vandens, tai žinosi! — sušvokštė eše- 
rys, neatleisdamas dantų. — Taip aš tavim ir patikėsiu, Michaily- 
čiau, senas sukčiau! 

Jau norėjo meškinas pažadėti ešeriui puodynę liepžiedžių me- 
daus, bet puvžlys, vardu Spygliuotis, didžiausias Aukštutinės upės 

peštukas, įsibėgėjo, užpuolė meskiną ir smeigė jam į šoną savo 
nuodingą ir smeilų dyglį. Drykstelėjo meškinas, uodega pūkšte- 
lėjo ir pasiliko ešerio dantyse. O meškinas panėrė, paskui iškilo 
ir kasasi šleivomis kojomis prie savo kranto. 

„Tiu,— galvoja, — lengvai išsisukau! Tik uodegą praradau. 
Uodegė*šena, nusišėrus, ne kokia iš jos ir.nauda.“ 

Įplaukė į pusę upės, džiaugiasi, o bebrai tik to ir telaukia. 
Kai tik prasidėjo meškino sukeltas sąmyšis, jie supuolė prie aukš- 
to alksnio ir paleido į darbą dantis. Ir per valandėlę taip medį 
pagraužė, kad jis vos laikėsi plonučiu stiebeliu. 

Pagraužė alksnį, pasistojo ant užpakalinių kojų ir laukia. Meš- 
kinas plaukia, o bebrai žiūri — matuoja iš akies, kada jisai pap- 
lauks po pačiu augalotu alksniu. 

Bebrų akis visada tiksli, nes jie vieninteliai žvėrys, mokantys 
statytis įvairius sudėtingus pastatus — užtvankas, povandeninius 
urvus, namelius. 

Kai tik priplaukė meškinas prie numatytos vietos, senas beb- 
ras šūktelėjo: 

— Ei, spustelėk! 

Bebrai sutartinai užgulė alksnį, skala nulūžo, alksnis sutraš- 
kėjo ir pūkštelėjo į upę. Ištiško putos, suburbuliavo vandenys, 
suteliuskavo bangos ir sūkuriai. Ir taip tiksliai bebrai apskaičia- 
vo, jog alksnis pačiu kamieno viduriu riūktelėjo meškinui į kup- 
rą, o šakomis prispaudė jį prie dumblino dugno. 

„Dabar tai įmerkiau uodegą!— pagalvojo meškinas. Jis pasis- 
pardė ūmai po vandeniu iš paskutiniųjų, nusidraskė šonus, su- 
drumstė visą upę, bet vargais negalais vis tiek išsikapstė ir iš- 
plaukė. 

Išsikabarojo į savo krantą ir — kada čia purtysies! — pasi- 
leido kiek įkabindamas per smėlį į savo girią. O jam įkandin vi- 
si šaukia alioja. Bebrai švilpia pro pirštus. O varna taip užduso 
besikvatodama, kad teįstengė sušukti: „„Paka-art!“ Drebulaitės tir- 
tėjo iš juoko, o pūgžlys Spygliuotis įsismaginęs liuoktelėjo į orą 
ir kad spjovė meškinui iš paskos, bet nepasiekė, — kur ten pa- 
sieksi, jei nenaudėlio tik kulnai švysčioja! 

Pribėgo meškinas prie girios, vos bekriokuoja. O čia, lyg ty- 
čia, mergaitės iš Okulovo atėjo grybauti. Visada jos nešdavosi 
į girią tuščius bidonėlius ir pagalius, kad, žvėrį sutikusios, turė- 
tų kuo barškinti — pabaidyti. 

Išbėgo meškinas į tarpumiškę, o mergaitės, jį pamačiusios, 
suspiegė visos kaip viena ir taip užtratino pagaliais į bidonėlius, 
kad meškinas parvirto, įkniaubė snukį į sausą žolę ir apmirė. 

Mergaitės, aišku, nubėgo, tik margi jų sijonėliai švystelėjo krū- 
muose. 

O meškinas stenėjo stenėjo, paskui suėdė pirmą pasitaikiusį 
grybą, atsipeikėjo, nusišluostė letenomis prakaitą ir nušliaužė 
į savo laužą. Atgulė iš susikrimtimo rudens bei žiemos miegui 
ir užsižadėjo kol gyvas daugiau nekelti kojos iš girios tankumy- 
no. Paskui užmigo, nors ir maudė jam tą vietą, kur buvo nu- 
traukta uodega. 

Petia pažiūrėjo, kaip meškinas dumia, pasijuokė, paskui žvilg- 
terėjo į veršiukus. Jie ramiausiai atrajojo žolę ir Čia vienas, čia 
kitas kasėsi užpakalinės kojos nagu sau už ausies. 

Tuomet Petia nukėlė kepurę ir žemai nusilenkė medžiams, ka- 
manėms, upei, žuvims, paukščiams ir bebrams. 

— Dėkui visiems! — tarė Petia. 

Bet niekas jam neatsakė. 

Tylu buvo prie upės. Miegūstai karojo gluosnių lapai, nedre- 
bėjo drebulės, net paukščių ulbėiimo nebuvo girdėti. 

'Petia tik senelei Anisjai papasakojo, kas atsitiko prie Aukš- 
tutinės upės, daugiau niekam neprasitarė, bijojo, kad nepatikės. 
O senelė Anisja padėio nebaigtą megzti kumštinę pirštinę, kils- 
telėjo ant kaktos akinius su geležiniais rėmais, pasižiūrėjo į Pe- 
tią ir tarė: 

— Mat teisybę kalba žmonės: neturėk pinigų, o daug drau- 
gų. Žvėrys tave ne šiaip sau užstojo, Petruša! Tai, sakai, ešerys 
jam uodegą visai nukando? O kad jį kur! Kad jį kur! 

Senelė Anisja susiraukė ir ėmė juoktis, kad net kumštinė pirš- 
tinė su visu mediniu vąšiuku iškrito jai iš rankų. 


Mažutis — »sulig žaisliniu kareivėliu — kalvis, stovintis ant 
seno sieninio laikrodžio, iškėlė kūjį. Laikrodis spragtelėjo, ir kal- 
vis ritmingai ėmė kalti kūju į mažytį varinį priekalą. Skubotas 
dūžių garsas pabiro kambaryje, nusirito po knygų spinta ir nu- 
tilo. 

Kalvis sudavė į priekalą aštuonis kartus, užsimojo ir devin- 
tą, bet jo ranka sudrebėjo ir pakibo ore. Taip, iškėlęs ranką, jis 
it prasmaksojo ištisą valandą, kol atėjo laikas suduoti į priekalą 
devynis kartus. 

Maša stovėjo prie lango kaip įbesta. Jeigu bent kiek pajudė- 
si, auklė Petrovna būtinai pabus ir nuvarys gulti. 

Petrovna snūduriavo ant kanapos, o Mama, kaip visada, buvo 
išėjusi į teatrą. Ji šoko teatre, bet niekad nesivesdavo ten Ma- 
šos. 

Teatras buvo didžiulis, su akmeninėmis kolonomis. Ant stogo 
piestu stojosi iš ketaus nulieti arkliai. Juos laikė žmogus su 
vainiku ant galvos — turbūt stiprus ir narsus. Jam pavyko su- 
valdyti pašėlusius žirgus prie pat stogo krašto. Arklių kanopos 
kabėjo virš aikštės. Maša dažnai galvodavo, kas nutiktų, jeigu 
tam žmogui ištrūktų arkliai: jie nušoktų nuo stogo į aikštę ir nu- 
dundėtų nužvangėtų, nepaisydami milicininkų švilpukų. 

Visą pastarąjį laiką mama buvo susijaudinusi. Ji rengėsi pir- 
mąkart šokti Pelenę ir pažadėjo į pirmąjį spektaklį vestis Pet- 
rovną su Maša. 

Dvi dienos prieš spektaklį mama iš dėžutės išsiėmė mažytę 
gėlių puokštelę, padarytą iš plonučio stiklo. Ją mamai dovanojo 
tėtis. Jis buvo jūreivis ir parvežė tą puokštelę iš kažkokios to- 
limos šalies. 

Paskui Mašos tėtis išėjo į karą, nuskandino kelis fašistų lai- 
vus, du kartus skendo, buvo sužeistas, bet išliko gyvas. O dabar 
jis vėl toli, keistai vadinamoje šalyje —- Kamčiatkoje, ir sugrįš 
negreitai, tik pavasarį. 

Mama išsiėmė stiklinę puokštelę ir tyliai pasakė keletą žo- 
džių. Tatai buvo gan keista, nes pirmiau mama niekada nesišne- 
kėdavo su daiktais. 

— Štai, — sušnibždėjo mama,— tu ir sulaukei. 

— Ko? — paklausė Maša. 

— Tu mažuiė, dar nieko nesupranti — atsakė mama.— Tėtė 
cdlovanojo man tą puokštelę ir pasakė: ,,Kai šoksi pirmą kartą Pe- 
lenę, būtinai prisisek ją po rūmų pokylio. Tada žinosiu, jog tu 
tuo metu prisiminei mane". 

— O aš ir supratau, — rimtai atsakė Maša. 

— Ką tu supratai? 

— Viską! — atsakė Maša ir nuraudo: ji nemėgo, kai ja neti- 
kėdavo. 

Mama pasidėjo stiklinę puokštelę ant savo stalo ir prigrasė, 
kad Maša nė piišielio prie jos nekištių, nes ji esanti be galo 
trapi. 

Tą vakarą puokštelė gulėjo Mašai už nugaros ant stalo ir 
Žaižaravo. Buvo taip tylu, kad, rodės, viskas aplinkui miega: ir 
visas namas, ir sodas už langų, ir akmeninis liūtas, kuris tupėjo 
apačioje prie varių ir vis labiau balo nuo sniego. Nemiegojo tik 
Maša, radiatorius ir žiema. Maša žiūrėjo pro langą, radiatorius ty- 

kiai svirpė savo šiltą giesmelę, o žiema vis bėrė ir bėrė iš dangaus 
tylų sniegą. Snaigės lėkė pro žibintus ir gulė ant žemės. Ir buvo 
keista, kaip iš tokio juodo dangaus gali kristi toks baitas sniegas. 
Ir dar buvo keista, kad viduržiemį per pačius šalčius išsiskleidė 
pintinėje ant mamos stalo didelį raudoni žiedai. Bet keisčiausia, 
kad ant šakos už lango tupėjo pilka varna ir nemirksėdama žiū- 
Iėjo į Mašą. 

Varna laukė, kada Petrovna pravers langelį, prieš naktį vė- 
dindama kambarį, ir nusives Mašą praustis. 

Kai tik Petrovna ir Maša išeidavo, varna užlėkdavo ant lan- 
gelio, šmurkštelėdavo į vidų, griebdavo pirmą pasitaikiusį daik- 
tą ir išmaudavo. 

Ji skubėdavo, užmiršdavo nusivalyti kojas į kilimą ir išpėduo- 
davo stalą šlapiomis letenomis. 

Petrovna kas kartą, sugrįžus į kambarį, pliaukštelėdavo ranko- 
mis ir šaukdavo: 

— Plėšike! Vėl bus ką nutvėrus! 

Maša taip pat suplodavo delnais ir drauge su Petrovna pra- 
dėdavo griozti po visus kampus, ką šį kartą nuivėrė varna. Daž- 
niausiai varna vogdavo cukrų, sausainius ir dešrą. 

Gyvena varna žiernai užkaltame kioske, kur vasarą buvo par- 
davinėjami ledai. Varna buvo rėksnė, šykštuolė. Ji sukamšė sna- 
pu į plyšius visą savo turią, kad nepavogių Žvirbliai. 

Kartais naktimis ji sapnuodavo, kad žvirbliai įsiiaužė į kios- 
ką ir lupinėja iš plyšių sušalusios dešros griežinėlius, obuolių 
žieveles ir sidabrinius popierėlius nuo saidainių. Tuomet varna 
piktai užkarkdavo per sapną, o milicininkas ant kito kampo dai- 
rydavosi ir klausydavo. Jis jau kadai girdėdavo naktimis kark- 
sint kioske ir stebėdavosi. Kelis kartus jis net buvo priėjęs prie 
kiosko ir, prisidengęs delnais nuo gatvės žibinio šviesos, žiūrėjo, 
kas ten yra. Tačiau kioske Duvo tamsu, tik ani grindų boiavo 
sulūžusi kėdė. | 

Kartą varna užklupo kioske nediduką aptriušusį Žvirblį, vaI- 
du Paška. 

Žvirbliai sunkiai vertėsi. Avižų kaip ir nebuvo, nes arklių 
mieste beveik neliko. Kitados — tuos laikus kai kada prisimin- 
davo Paškos senelis, senas žvirbiis, pramintas Čirškučiu,— žvirb- 
lių debesys kiauras dienas knibždėdavo prie vežikų stovėjimc 
vietų, kur avižos birdavo arkliams iš nasrų ant grindinio. 

O dabar miesie — vienos mašinos. Jos avižų neėda, nekram- 
to grumšnodamos kaip geraširdžiai arkliai, o geria kažkokį dvo- 
kiantį nuodingą vandenį. Žvirblių pulkai praretėjo. Vieni išlėkė 

į kaimus, arčiau prie arklių, o kiti išsidangino į pajūrio miestus, 
kur į laivus kraunami grūdai, ir dėl to-žviibliains ten rojus. 

„Anksčiau,— pasakodavo Čirškutis— žtirbliai pulkuodavosi 
ištisais tūkstančiais. Būdavo, kad purptelės, kad sudrebins orą, 
tai ne tik žmonės, bet ir vežikų arkliai baidydavosi, bumbėdami: 
„Viešpatie apsaugok! Nejaugi nėra tiems pramuštgalviams bo- 
tago?“ O kokios būdavo žvirblių peštydės turgavietėse! Rūkdavo 
plunksnų debesys. Dabar tokių peštynių už jokius pinigus ne- 
leistų..." 

Varna užklupo Pašką, vos tik įsikrausčiusį į kioską ir nespė- 
jus; dar nieko iškrapštyti iš plyšio. Ji kirto Paškai snapu per 
galvą. 

Paška nuvirto ir išvertė akis: apsimetė negyvas. 

Varna išmetė jį lauk ir dar išplūdo — išdergė visus žvirblius, 
vagių padermę. 

Milicininkas apsidairė ir priėjo prie kiosko. Paška gulėjo snie- 
ge leisgyvis nuo galvos skausmo ir tik žiopčiojo. 

— Pamestinuk tu! — tarė milicininkas, nusimovė kumštinę 
pirštinę, įkišo į ją Pašką ir įsidėjo pirštinę su Paška į milinės 
kišenę.— Žvirbleli vargdienėli! 

Paška tūnojo kišenėje, mirksėjo ir verkė iš nuoskaudos ir al- 
kio. Kad bent kruopelytę sulesus! Tačiau milicininko kišenėje 
nebuvo duonos gurinėlių, o tik niekam nereikalingi tabako tru- 
piniai. 

Rytą Petrovna vedėsi Mašą į parką. Milicininkas pasišaukė 
Mašą ir griežtai pakiausė: - 

— Ar jums, piliete, žvirbiio nereikia? Gal paimiumėt auklė- 
ti? 

Maša atsakė, kad žvirblio jai iabai ir labai reikėtų., Tada rau- 
donas, nugairintas milicininko veidas susiraukšlėjo. Jis susijuokė 
ir ištraukė kumštinę pirštinę su Paška. 

— Imkite! Su pirštine. Kad neiširūktų. Pirštinę man paskui 
atnešite. Mane pakeis ne anksčiau kaip dvyliktą valandą. 

Maša parsinešė Pašką namo, suiygino jam plunksnas šepetė- 
liu, palesino ir paleido. Paška aisitūpė ant dubenėlio krašto, at- 
sigėrė arbatos, paskui įsitaisė ant galvos kalviui, jau būtų ėmęs 
snausti, bet kalvis galų gale perširdo, užsimojo plaktuku, norėjo 
skelii Paškai. Paška prorėksmiais nulėkė ant pasakėčių kūrėjo 
Krylovo galvos. Krylovas buvo bronzinis, siiūus — Paška vos be- 
išsiiaikė. O kalvis įpykęs pradėjo pliekti į priekalą — ir sukirto 
vienuolika sykių. 

Paška leido kambaryje pas Mašą ištisas paras ir pamatė va- 
kare, kaip šmurkštelėjo pro langelį senoji varna ir pavogė nuo 
stalo rūkytos žuvies galvą. Paška užlindo už pintinės su raudo- 
naisiais žiedais ir tupėjo tenai nekrepšteldamas. 

Nuo tol Paška kas dieną atlėkdavo pas Mašą, lesinėdavo trupi- 
nius ir galvodavo, kuo Mašai atsilyginti. Sykį jis atnešė sušalusį 
vikšrą su ragais — užtiko ant medžio parke. Bet Maša vikšro 
nevalgė, ir Petrovna bardamasi išmetė vikšrą pro langą. 

Tuomet Paška, senajai varnai netveriant pykčiu, ėmė kniaukti 
iš kiosko vogtus daiktus ir nešti Mašai atgal. Tai parbogina su- 
džiūvusią pastilę, tai sužiedėjusį pyrago kamputį, tai raudoną 
popierėlį nuo saldainių. 

Matyt, varna vagiliavo ne vien iš Mašos namų, bet ir kitur, 
nes kartais Paška apsirikdavo ir partempdavo svetimų daiktų: 
tai šukas, tai kortą — čirvų damą,— tai auksinę plunksną iš „„am- 
žino“ plunksnakočio. 

Paška įskrisdavo su tais daiktais į kambarį, numesdavo juos 
ant grindų, apsukdavo kelias kilpas ir galvotrūkčiais, kaip ma- 
žytis pūkuotas sviedinys, šaudavo už lango. 

Tą vakarą Petrovna kažkodėl ilgai nenubudo. Maša smalsavo 
pažiūrėti, kaip varna lenda pro langelį. Ji nė karto jos lendan- 
čios nebuvo mačiusi. 

Maša užsilipo ant kėdės, atidarė langelį ir pasislėpė už spin- 
tos. Pirma pro langelį įlėkė didelės snaigės, o paskui staiga kaž- 
kas sukrebždeno. Varna įsibrovė į kambarį, nušoko ant mamos 
stalo, pasižiūrėjo į veidrodį, pašiaušė plunksnas, išvydusi ten to- 
kią pat piktą varną, paskui karktelėjo, čiupo iš pasalų stiklinę 
puokštelę ir išskrido pro langą. 

Maša riktelėjo. Petrovna pabudo, ėmė aimanuoti ir plūstis. O 
mama, parėjusi iš teatro, tiek verkė, jog neišlaikiusi pravirko ir 
„ Maša. Petrovna jas ramino, kad nereikia galuotis, gal ir atsira- 
sianti stiklinė puokštelė — jeigu, žinoma, žiopla varna nebus nu- 
metusi jos į sniegą. 

Rytą atskrido Paška. Jis nutūpė pailsėti ant pasakėčių kūrėjo 
Krylovo galvos, išgirdo kalbant apie pavogtą puokštę, nukabino 
snapą ir susimąstė. 

Paskui, kai mama išėjo į repeticiją, Paška nuskrido jai iš 
paskos. 

Jis purpčiojo nuo iškabų ant žibintų stulpų, nuo stulpų — ant 
medžių, kol nulėkė iki teatro. Ten patupėjo valandėlę ant ketinio 
arklio galvos, nusivalė snapą, nusibraukė nagu ašarėlę, sučirškė 
1r dingo. 

Vakare mama apvilko Mašą balta išeigine prijuostėle, o Pet- 
rovna Užsisiautė ant pečių rudą atlasinį šalį, ir visos trys išva- 
žiavo į teatrą. O tą pačią valandą Paška, Čirškučiui įsakius, su- 
rinko visus žvirblius, kokie tik netoliese gyveno, ir žvirbliai visu 
pulku užpuolė kioską, kur buvo paslėpta stiklinė puokštelė. 

Iš karto žvirbliai, žinoma, nesiryžo pulti kiosko, o sutūpė ant 
aplinkinių stogų ir porą valandų erzino varną. Galvojo, kad įpy- 
kusi ji maus iš kiosko. Tada bus galima luptis gatvėje, kur dau- 
giau vietos nei kioske, ir kur visiems kartu galima užgriūti var- 
ną. Bet varna buvo nekvaila, žinojo žvirblių gudrybes ir iš kios- 
ko neskrido. 

Tuomet žvirbliai pagaliau įsidrąsino ir ėmė vienas po kito 
veržtis į kioską. 

Ten kilo toks čypsėjimas, triukšmas ir plasnojimas, kad ap- 
linkui kioską tuojau susibūrė minia. 

Atbėgo milicininkas. Jis dirstelėjo pro plyšį ir tuoj pat lošte- 
lėjo atgal: žvirblių plunksnos dulkėjo po visą kioską ir per tas 
plunksnas nieko nebuvo matyti. 

— Po šimts pypkių! — tarė milicininkas.— Tai bent lupasi! 

Milicininkas ėmė plėšti lentas, norėdamas atidaryti užkaltas 
duris į kioską ir išvaikyti peštukus. 

Tuo metu visos smuikų ir violončelių stygos teatro orkestre 
patylom suvirpėjo. 

Aukštas vyras mostelėjo blyškia ranka, iš lėto pavedžiojo ja 
ore, kylančiame muzikos gausme sunki aksominė uždanga su- 
bangavo, lengvai nuplaukė į šalį, ir Maša išvydo didelę išdabintą 
menę, nutviekstą geltonos saulės, ir bjaurias turtingąsias seseris, 
ir piktą pamotę, ir savo mamą — laibutę ir gražią, su pilka suk- 
nele. 

— Pelenė! — tyliai praiarė Maša ir jau nebegalėjo atplėšti 
akių nuo scenos. 

Ten, žydros, rausvos, auksinės ir mėnesienos šviesos žėrėji- 
me pasirodė rūmai. Ir mama, išbėgdama iš jų, ant laiptų pa- 
metė krištolinę kurpaitę. 

Buvo be galo gera, kad muzika visą laiką liūdėjo ir džiau- 
gėsi už mamą, tarsi visi tie smuikai, obojai, fleitos ir trombonai 
būtų buvę geraširdės gyvos būtybės. Jie kartu su aukštuoju di- 
rigentu visaip mėgino padėti mamai. Dirigentas taip stengėsi pa- 
dėti Pelenei, kad nė karto neatsisuko į žiūrovų salę. 

O gaila, nes salėje buvo pilna vaikų liepsnojančiais iš susi- 
jaudinimo skruostais. 

Net seni kapeldineriai, kurie niekada nežiūri spektaklio, o 
stovi koridoriuose prie durų su programų pluoštais ir dideliais 
juodais žiūronais,— net šitie senieji kapeldineriai negirdimai įsė- 
lino į salę, privėrė duris: jie žiūrėjo į Mašos mamą. O vienas 
net ašarą nusibraukė. Ir kaip jis neašaros, jeigu taip puikiai šoko 
jo mirusio bičiulio, tokio pat kapeldinerio, duktė. 

O kai pasibaigė svektaklis ir muzika taip garsiai ir džia:.9s- 
mingai giedojo apie laimę, kad žmonės kiekvienas sau šyp < si 
ir tik nesuprato, kodėl laimingos Pelenės akyse ašaros, — tą pačią 
akimirką į žiūrovų salę įsiveržė, prisiklaidžiojęs teatro laiptais, 
mažytis apipešiotas žvirblis. Buvo aiškiai matyti, kad jis ištrūko 
iš muštynių, kur jam gerokai kliuvo. 

Jis apsuko ratą virš scenos, apakintas rampos ugnių, ir visi 
pastebėjo, kad jo snape Kažkas akinamai skaisčiai žvilga — lyg 
kokia krištolinė šakelė. 

Per salę nusirito murmesys ir nuščiuvo. Dirigentas pakėlė ran- 
ką ir nutildė orkestrą. Užpakalinėse eilėse žmonės pradėjo keltis, 
norėdami pamatyti, kas dedasi scenoje. Žvirblis atskrido prie Pe- 
lenės. Ji ištiesė rankas, ir žvirblis lėkdamas numetė jai į rieš- 
kučias mažytę krištolinę puokštelę. Pelenė virpančiais pirštais 
prisisegė ją prie krūtinės. 

Dirigentas mostelėjo lazdele, orkestras sugaudė. Rampos ug- 
nys sudrebėjo nuo katučių. Žvirblis purptelėjo į salės kupolą, at- 
sitūpė ant sietyno ir ėmė krapštytis peštynėse apipešiotas plunks- 
nas. 

Pelenė šypsodamasi lenkėsi žiūrovams, ir Maša, jeigu nebūtų 
žinojusi, niekada nebūtų supratusi, kad Pelenė — josios Mama. 

O paskui, namie, kai užgesino šviesą ir vėlyva naktis įėjo į 
kambarį ir pradėjo merkti visiems blakstienas, Maša pro miegus 
paklausė mamos: 

— Kai tu prisisegei puokštę, ar pagalvojai apie tėvelį? 

— Taip, — atsakė patylėjusi mama. 

— O kodėl tu verki? 

— Todėl, kad džiaugiuos, jog yra tokių Žmonių, kaip tavo 
tėvelis. 

— Štai ir netiesą sakai! — sumurmėjo Maša.— Žmonės juo- 
kiasi iš džiaugsmo. 

— Iš mažo džiaugsmo juokiasi — atsakė mama,— o iš dide- 
lio — verkia. O dabar mik! | 

Maša užmigo. Užmigo ir Petrovna. Mama priėjo prie lango. 
Už jo ant medžio šakelės miegojo Paška. Tylu buvo pasaulyje, 
o iš dangaus vis krito didelės snaigės, ir nuo to aplinkui rodėsi 
dar tyliau. Ir mama pagalvojo, kad šitaip, lyg sniegas, leidžiasi 
žemėn laimingi sapnai ir pasakos. 

amž. / Sudarė Ž. Rukšėnaitė, iš rusų k. vertė L. Abrama- 
vičienė ir kt.; Iliustr. V. Jurkūnas. 

— V.: Vyturys, 1993.— 325, [1] p.: iliustr. 
ISBN 5-7900-0639-6 
Pirmąkart viena knyga lietuviškai leidžiamos rusų rašytojų pasakos. Vie- 
nos jų — grynai rašytojo fantazijos kūriniai. Jose subtiliai atskleidžiamos tik- 


rosios žmogaus dvasios vertybės, gamtos grožis. Kitų pagrindu rašytojas ima 
rusų liaudies pasaką. savaip ją perkuria, stilizuoja. 

